PUT 

Srcu Spasiteljevu 

PROMATRANJA 

podesna kao priprava za čestu 
i svagdanju svetu Pričest 

Napisao 

JURAJ DEUBIG 
župnik 

Prevedeno dozvolom piščevom 



Zagreb 1934 

Tisak Glasnika Srca Isusova. 



-*v 

1 



Dozvolom Nadbiskupskog duhovnog stola u 
Zagrebu 7. ožujka 1934. br. 1686. i Staneš.nstva 
Družbe Isusove u Zagrebu 1. ozu,ka 1934. br. 37. 




I 



PREDGOVOR. 

Po želji mnogih evo u ovoj knjizi »Razmatra- 
nja za mladež«, koja uči. U raspored je unišlo 
sve ono, što jedan kršćanin od mladosti uči ili ču- 
je u Katekizmu, Bibliji ili tijekom crkvene godi- 
ne s njezinim različitim vremenima i svetkovinama. 
Sve je ovo trebalo rasporediti u obliku pouka ili 
razmatranja i osobito preporučiti za praktičnu 
uporabu i korist u kršćanskom životu. 

Od velike je važnosti istaknuti, da se prak- 
tičnoreligiozni život ne sastoji od niza molitava, 
koje se tek više manje iz običaja obavljaju. 
Kršćanin treba da mnogo više misli na svoju ži- 
votnu zadaću, na svoje zvanične dužnosti, na svo- 
je pogreške i strasti, na različna sredstva za po- 
svećenje, na poteškoće u sticanju kreposti i t. d. 
On će nastojati da ovu dobivenu spoznaju i ste- 
čeno rasvijetljenje upotrijebi za svoj svakidašnji 
duhovni život. Samo se to i ništa drugo hoće raz- 
matranjem postići. Pa i u tom baš leži velika vri- 
jednost molitve, u kojoj se razmatra. 

Sa ovakovorn sc molitvom tako dobro da slo- 
žiti česta i svagdanja sv. Pričest i korisno upo- 
trijebiti za kreposni život. Zato su i ova razma- 
tranja također u vezi sa sv. Pričešču donesena i 
treba da su u prvom redu priprava za sv. Pričest. 4 





Uvod. 



Ovaj se uvod mora čitav i opetovano proči- 
tati, ako se hoće knjiga korisno upotrijebiti. 

I. 

Sv. je Otac Papa Pijo X. upravio na 
cijeli katolički svijet očinski poziv, da 
katolici trebaju opet marljivo i često,, šta- 
više dnevno ići na sv. Pričest, kako su to 
prvi kršćani činili. Šta je sklonulo sv. Oca 
sa biskupima i svećenicima, da tako od- 
lučno nukaju na čestu sv. Pričest? 

Ovi razlozi: U naše je vrijeme bezbož- 
nost strašno preotela mah. Mnogo ljudi 
ne vjeruje više u Boga, ne mole se više 
i žive bez Njega u grijehu i opačinama. 
Svagdje je progon Crkve, dekristianizacija 
škole, zabluda i podivljalost omladine, 
oskvrnuće bračnog i porodičnog života i 
strašni razmah najdrskije nećudorednosti. 
Svijet je pun zlih primjera i opasnosti za 
za vjeru i ćudoređe. 

Radi svih ovih iskušenja i opasnosti 
htio nam je sv. Otac pružiti jedno moćno 
krepko sredstvo — sv. Pričest. Kada nam 

se Isus u sv. Pričesti navraća, kada smo 
s Njim na najtjesniji način sjedinjeni, onda 
ne trebamo biti plašljivi, ako se naša lađica 
života nalazi posred uzburkanog mora, jer 
Spasitelj ne će dopustiti, da mi potonemo. 
On je doista rekao: »Tko jede moje 
tijelo i pije moju krv, ostaje u 
meni i ja u njemu.« (Iv. 6. 57.) 

Doista, moramo često primati sv. Pri- 
čest, ako hoćemo, da proizvede svoj uči- 
nak. To je i naročita volja Spasiteljeva. 

1. Zašto se Presv. Oltarski Sakramenat 
baš pod prilikama kruha nalazi? Kruh je 
svagdanja hrana, i to za sve ljude. Prilike 
kruha pokazuju, da Spasitelj želi, da se 
sv. Pričest prima često i svaki dan. 

2. Zašto dopušta Spasitelj, da mi moli- 
mo u Očenašu: »Kruh naš svagda- 
nji, daj nam danas?« Da li je On 
doista samo na hranu tijela mislio, a ne 
mnogo više, i u prvom redu, na hramu du- 
še, koja je njegovo sveto tijelo i krv? 

3. Zašto stanuje Spasitelj neprestano 
u tabernakulu? Zašto silazi svaki dan. u 
svetoj Žrtvi na oltar? Kada bi On htio, 
da Ga mi dvaput ili triput na godinu pri- 
mamo, kako to nažalost gdjekoji kršćani 
čine, tada bi On doista tek dvaput ili tri- 



put u godini u svetoj žrtvi na oltare dola- 
zio, a u ostalo bi vrijeme naše crkve bile 
prazne. 

4. Tko je najbolje poznavao, kako se 
* treba često pričešćivati? Tko je najbolje 
poznavao namjeru i volju Spasiteljevu? 
Doista kršćani apostolskih vremena i pr- 
vog kršćanskog vijeka. Oni su dnevno sv. 
Pričest primali ili pak tako često, kako 
su imali vremena da prisustvuju sv. Misi. 

II. 

Dva uvjeta. 

Svi se trebaju pričešćivati: muževi i 
žene, mladići i djevojke, pa i djeca. Svi 
trebaju jesti kruh jakih i to često i dnev- 
no. Zato su dva uvjeta: 

1. Treba biti u stanju milosti 
posvećujuće. 

2. Spravomnakanom ići Sto- 
lu Gospodnjem. 

Tko je teško sagriješio, mora se ispo- 
T vjediti pred sv. Pričest. Tko je samo lake 
grijehe počinio, nije dužan ići na ispovijed, 
jer laki grijesi ne čine sv. Pričest neđo- 
j stojnom. Nije pak tim rečeno, da protiv 
lakih grijeha ne treba ništa činiti, napro- 

tiv treba ih uvijek promatrati kao veliku 
uvredu Božju i njih kao takove prezirati. 
Treba i na to misliti, da su učinci sv. Pri- 
česti neznatniji, što smo više lakim grije- 
sima okaljani. Stoga treba iz svih sila na- 
stojati, da se očistimo od njih. Tomu mo- 
že koristiti ispovijed, no nije neo 
potrebita. Mi imamo doista mnogo drugih 
sredstava, kojim se možemo očistiti od 
grijeha. Da kažemo koju pokajnu molitvu 
odmah poslije učinjenog grijeha; da si ne- 
što uskratimo u jelu, pilu, govoru, gleda- 
nju, slušanju ili da koje drugo pokorničko 
djelo izvršimo u pokorničkim mislima. 

Pred svim je drugim sredstvima sv. 
Pričest jedno sredstvo za čišćenje i oslo- 
bođenje od grijeha. Kod svake se Pričesti 
oslobađa duša od lakih grijeha, kad ih mi 
od srca okajemo i pokažemo Spasitelju 
našu dobru volju. Što se češće pričešćuješ, 
to čišća postaje tvoja duša i tim se bolje 
već unaprijed pripravljaš za svaku slijede- 
ću Pričest. 

Ti se možeš i ispovjedati, da budeš 
dionikom velikih milosti ovoga Sakramen- 
ta. Kako to često treba biti, da li svake 
sedmice ili svake četvrte ili još rjeđe, o 
tom se možeš sa svojim duhovnim vođom 



* dogovoriti. No nigda ne smiješ radi toga 
Pričest izostaviti, što se već dugo nijesi 
ispovjedio. Također za dobivanje potpunog 
oprosta nije više potrebna česta sv. ispo 
vijed otkako je Pijo X. (4. II. 1906) dozvo- 
lio, da svi oni, koji se dnevno ili barem 
petput u sedmici pričeste, mogu sve pot- 
pune oproste zadobiti, za koje je ispovi- 
jed propisana. 

Ima u ovoj stvari još vrlo mnogo krivih 
mišljenja. Netko ide n. pr. 15 i 20 put ne- 
cstano na sv. Pričest. No on kaže: 
se ne mogu više pričestiti, jer se nijesam 
eć tri sedmice ispovjedio, ja moram naj- 
prije sakramenat pokore primiti. 

To je skroz krivo. Kada ti ozbiljno 
shvaćaš sv. Pričest i svaki se dan kaješ 
za svoje pogreške i lake grijehe, kad po- 
l budls dobru nakanu za svagdanji život, tad 
se tvoja duša sv. Pričešću sve više či- 
sti i posvećuje. Dakle moraš li nakon pri- 
manja sv. Pričesti kroz više dana ili sed- 
r 1 . nica reći: Sad se ja ne mogu više bez 
ispovijedi pričešćivati, ili naprotiv: Sad 
se ja tek pravo pričešćujem, jer je moja 
u duša svakom Pričešću postala čišća, sve- 
tija i u milosti rasla? 

Zato je neopravdano i misliti, da se ne 
smije bez ispovijedi pričešćivati, jer ,e od 
zadnje Pričesti prošlo više dana i sedmica. 
Tko nije počinio nijednog smrtnog grije 
ha. onaj treba da ide uvijek na sv. Pričest, 
kako mu je često moguće pribivati sv. Mi 
si Pa ima li on lakih grijeha, tada se mo- 
ra baš radi toga pričešćivati, da ga . sv_ 
Pričest očisti i u odlukama oiaci. Pričest 
nije samo sredstvo za posvećenje nego i 
za čišćenje, tako da je svaka prunljena 
Pričest jednako i priprava za slijedeću. 

Reklo se je već, da tim samim, sto se 

dulje vremena bez ispovijedi neprestano 
pričešćuje, nestaje strahopočitanja pred 
Presvetim, pa da se sv. Pnčes prima tek 
iz običaja i sve više i vise mlako, lo Je 
opsjena, koja bi se mogla primijeniti i na 
svagdanju molitvu. Dakle ne treba ta 
često i tako mnogo moliti, da molitva ne 
prijeđe u običaj i da ne izgubimo strah t 
počitanje! Tko bi mogao takav savjet da- 
ti i slijediti ga? Pa nema li također dobrih 
i pobožnih običaja? Tko ozbiljno shvaća 
sv Pričest, ne će se zadovoljiti tim, da 
i?, moli nekoje pričesne molitve. On ce 
osobito misliti na svoj svagdanji život, na 
svoje pogreške, na različne dužnosti svo- 

ga staleža i zvanja, pa će neumorno na- 
stojati da napreduje uz neprestan trud 
pomoću sv. Pričesti u kreposti. Nije li ova 
dobra volja najočitiji znak strahopočita- 
nja pred euharistijskim Spasiteljem? 

Sv. Otac želi i pravu nakanu za pri- 
manje sv. Pričesti. Tko se pričešćuje iz 
samodopadnosti, da ga drže bogobojaznim 
i pobožnim kao i druge, ili radi vremeni- 
te koristi, taj nema prave nakane. Nju 
ima samo onaj, koji pristupa Stolu Go- 
spodnjem, da se riješi svojih nesavršenosti 
i grijeha i da svaki dan postane bolji i 
svetiji. 



Priprava i zahvala. 

Svaka Pričest, koja se prima u stanju 
milosti, proizvodi svoj učinak, naime u- 
množava milost posvećujuću i milost us- 
trajnosti. No ovaj je učinak veći, što je 
bolja priprava i zahvala. Ali kako se ljudi 
razlikuju svojim sposobnostima, okolno- 
stima, dužnostima, to se u ovoj stvari ne 
mogu odrediti točna pravila. 

Slijedeće moraš zapamtiti: 

1. Glavno je kod primanja sv. Pričesti 
dobra volja i pobožna nakana u ljubavi 

Božjoj napredovati, svojih se pogrešaka i 
grijeha otresti. 

2. Pripravljaj se i zahvaljuj, kolikogod 
bolje možeš. 

3. Sve, što činiš od ustajanja pa do u- 
laska u crkvu, čini s nakanom, da se pri- 
praviš na sv. Pričest. Pobuđuj pri tome 
uzdahe Isusu u Presv. Oltarskom Sakra 
mentu, vjeru, ufanje, ljubav. Pa ako bi se 
desilo katkad, da ne bi mogao više ništa 
prije sv. Pričesti učiniti, tada bi i ovo bi 
lo dosta i mogao bi s velikom korišću pri- 
miti ovaj Sakramenat. 

4. Tako je i sa zahvalom. Žrtvuj sva 
djela cijelog dana u mislima, da zahvališ 
za primljene milosti, svaki korak i udisaj 
zraka. Lijep je i običaj, da se kroz dan 
mole strelovite molitvice. To će nas često 
sjetiti sv. Pričesti. 

5. Obično ćeš imati vremena za vrije- 
me sv. Mise da se pobliže pripraviš na sv. 
Pričest, a poslije sv. Pričesti da se dobro 
zahvališ, možda četvrt sata. 

Možeš upotrijebiti za pripravu i zahva- 
lu usmene molitve, kakve se nalaze u tvo- 
jim molitvenicima. No možeš i razmatrati. 
Razmatranje je teže od usmene molitve, 
ali mnogo korisnije i djelotvornije. Veli- 



ka je korist razmatranja u tom, da se uz 
neprestano razmišljanje što bolje upozna - 
ju istine svete vjere i da se nauči primje- 
njivati ih u svagdanjem kršćanskom ži- 
votu. 

Kao što već iz Katekizma znaš, 
razmatranje se sastoji u tom, da se misli 
o pojedinim istinama naše svete vjere, o 
životu i bolima Isusovim, o životu svetih 
di o svetim stvarima i pri tom se tvore 
spasonosne odluke. Pa kad se kod sv. 
Pričesti razmatra, tada će ona biti mno- 
go djelotvornija i plodonosnija, jer su od- 
luke mnogo čvršće! 

Ako nije razmatranje tako jednostav- 
no kao usmena molitva, ipak si ga ne smi- 
jemo odviše teško zamišljati. Hoćeš li kod 
sv. Mise za sv. Pričest jedno razmatranje 
udesiti, možeš ovako postupati: 

Uzmi jednu zgodnu knjigu, n. pr. »N a 
sljeduj Krista«, »F i 1 o t e j u«, živo- 
topis kojeg sveca ili što drugo. Pročitaj 
jedan odlomak, razmisli o tom oostavlia 
jući si uvijek pitanja: ’ 

Kako to meni pristaje i za moj život? 

Kako sam dosad to činio? 

Koju odluku mogu sad stvoriti? 

6. U ovoj se knjizi nalaze razmatranja 
za svaki dan crkvene godine. Okoristi se 
njima na gornji način. Mnogo ćeš naći po 
znatog iz Katekizma i Biblije pa će ti to 
razmatranje sigurno znatno olakšati. 

7. Možeš se naviknuti, da ono, što ćeš 
razmatrati kod sv. Mise i Pričesti, već u- 
veče pročitaš. 

Usto još ovo možeš zapamtiti: Kada 
ti se nešto u razmatranju sviđa, ne trebaš 
dalje ići, pa i ako ovo bude trajalo za ci- 
jele Mise. Ustraj tako dugo, koliko ti bude 
moguće! Glavno je i uvijek ostaje, da 
stvoriš praktične odluke, koje pristaju 
tvom svagdanjem životu. Njih uvijek pri- 
kaži u sv. Pričesti Spasitelju. 

8. Ako do sv. Pričesti svršiš razmatra 
nje, tad možeš kod zahvale još jednom 
kratko o tom promisliti i svoje glavne 
odluke dragom Isusu prikazati. 

Kad si jednu stvar promotrio, onda 
možeš ići dalje. Ne trebaš u razgovoru sa 
Spasiteljem u Presv. Oltarskom Sakra- 
mentu kovati lijepe riječi. Zabavljaj se, 
govori, izjadaj Mu se onako, kako ti srce 
osjeća. Njemu je stalo nadasve do dobre 
volje, a ne do lijepih riječi. 



9. Ako katkada razmatranje ne uspi 
jeva dobro, tad se možeš latiti usmene 
molitve. Uopće možeš svakiput prije i po- 
slije Pričesti služiti se takovim molitvama, 
osobito pobuđujući vjeru, ufanje i ljubav. 

10. Ako ti razmatranje na početku te- 
ško ide, ne budi malodušan! Ti to učiš 
malo pomalo sve bolje, pa ćeš crpsti ve- 
ću korist iz toga za svoj kršćanski život. 

Gdjekoje Pričesti zato donose malo 
koristi, jer se misli, da je dosta, ako se 
prije i poslije Pričesti nekoliko molitava 
izmoli. Trebaš svakom Pričešću svetiji i 
savršeniji biti. Zato i moraš kod svake 
Pričesti misliti na svoj život i uvijek se 
pitati, kako stoji kod tebe sa svagdanjim 
pogreškama, grijesima i dobrim djelima. 
Kod Pričesti neka budu ove glavne točke. 

Prvo trebaš svakiput pobuditi poka 
janje radi počinjenih lakih grijeha. Sv. 
Pričest potom čisti ove grijehe i čini tvo- 
ju dušu čistom. 

Drugo trebaš stvoriti čvrstu odluku, 
ali prije svega u onoj stvari, u kojoj bi mo- 
gao nastradati. 

Treće trebaš svakiput Spasitelja 
moliti, da On posveti čitavo tvoje djelo- 
vanje i učini zaslužno za vječnost: tvoje 

molitve, rad, zabavu, uopće svaki korak 
i svako djelo. 

Četvrto možeš Spasitelju još i dru 
ge molitve iznijeti: za sebe samog i svoje 
posebne potrebe, za sve ostale ljude 
cevši od Pape pa do najmanjeg djeteta 
poganskog. 

Sedmice i dane crkvene godine možeš 
po kojemgod katoličkom kalendaru prati- 
ti. U svakoj je godini nešto drukčije. Ta- 
kođer moraš slijed pojedinih razmatranja 
katkada malo promijeniti. Ovo mijenjanje 
ne će ti biti teško. 

Naravno, razmatranja se mogu upo- 
trijebiti i izvan sv. Mise i Pričesti. Tada 
se riječ »Pričest« u tekstu jednostavno is- 
pušta. 



PRVI TJEDAN ADVENTA. 

Nedjelja: Dolazak Kristov. 

1. Od onoga časa, kad su Adam i Eva 
sagriješili i bili protjerani iz raja, pa do 
dolaska Spasiteljeva prošlo je od prilike 
4000 godina. Nitko ne može opisati, kako 
je grozno bilo u ono vrijeme na zemlji. 
Najviše je ljudi živjelo u tamnom pogan- 
stvu. Padali su sve dublje i dublje u grije • 
he i opačine, pa su skoro postali slični 
i nerazumnim životinjama. Dragi Bog je 
sve to pripustio, da pokaže svijetu, kako 
strahovitu nevolju nosi grijeh sa sobom. 
Ljudi su se morali uvjeriti, da trebaju 
Otkupitelja. Morali su ga iskreno željeti 
i pravom se pokorom pripraviti na njegov 
dolazak. 

Na ono žalosno vrijeme od 4000 £od. 
podsjećaju nas četiri tjedna Adventa (t. j. 
Došašća). Oni moraju i za nas biti vrijeme 
pokore, vrijeme priprave na dolazak Isu- 
sov, na blagdan rođenja Kristova ili Božić. 
I u našem srcu hoće Spasitelj da vidi po- 
korničko raspoloženje i pravu mržnju na 
grijeh. I mi moramo počinjene pogreške 

uništiti srdačnim pokajanjem, a za buduć- 
nost oboružati se čvrstom odlukom. 

Dragi Isuse, daj mi, da kod ove sv. 
Pričesti upoznam, u čemu najviše griješim. 
Da li u molitvi ... u posluhu ... u čisto- 
ći .. . u govoru . . . ? 

Ljubezni Oče! Kajem se od svega 
srca po sv. Pričesti. O kako žalim, što 
sam Te uvrijedio, a osobito . . . Kao žrtvi- 
cu prinosim Ti, Spasitelju moj, čvrstu od- 
luku, da ću se u ovo sveto adventsko vri- 
jeme rado moliti Bogu ... ili rado sluša- 
ti .. , boriti se protiv srdžbi, laži, ogova- 
ranju ... ili inače kojoj pogreški, koju 
češće počinjam. 

2. Sveto adventsko vrijeme ne sjeća 
nas samo na božićni dolazak Spasiteljev, 
nego i na tajinstveni dolazak u ljudska 
srca po sv. Pričesti. O kako bi se rado 
dragi Isus navratio u sva srca ljudska i 
tu prebivao! Ta on sam kaže: »Milina mi 
je prebivati među sinovima ljudskim.« 

A kad dođe u naše srce, tad ne dolazi 
praznih ruku, nego nam donosi bogato 
blago milosti. Čovjek, koji Isusa u svom 
srcu nosi, tisuću je puta bogatiji, nego 
kad bi čitavi svijet posjedovao. Kako je 
sa mnom? Dolazim li rado k Isusu? Pri- 



mam li ga rado i često? Pripravljam li se 
uvijek dobro na svetu Pričest? 

Stvori čvrstu odluku, osobito za ovo 
sveto adventsko vrijeme! 

Ponedjeljak: Crkvena godina. 

1. Prvom nedjeljom adventa počinje 
nova crkvena godina. Pod tim se razumi- 
jeva niz dana i svetkovina, koje Crkva 
tijekom godine slavi na čast Gospodina, 
Majke Božje i drugih svetaca. 

A zašto je Crkva uredila crkvenu go- 
dinu? Ponajprije stoga, jer hoće da nam 
stavi pred oči čitav život, muku i smi t 
Isusovu i sve, šjo je On za naše spasenje 
i posvećenje učinio, te da nas tako ponu- 
ka, da budemo za to Bogu zahvalni. A 
drugo stoga, da nas uputi na primjer Isu- 
sov, Majke Božje i svetaca, pa da njihove 
lijepe kreposti nasljedujemo. Dobar će 
kršćanin stoga gledati, da sa sv. Crkvom 
svetkuje ove dane u pravom duhu, jer su 
to sveti dani, dani milosti. 

U te će dane čitati štogod iz koje na- 
božne knjige i razmatrati o dotičnoj svet- 
kovini ili istini vjerskoj. Prisustvovat će 
sv. Misi i pričestiti se, te tako postati dio- 

nikom blagodati dotične svetkovine ili 
tajne. 

Jesam li dosad tako radio? . . . Prikaži 
Spasitelju kod sv. Pričesti one svoje dobre 
odluke, kojih ćeš se osobito držati u no- 
voj crkvenoj godini! 

2. Sveto vrijeme crkvene godine sjeća 
me također na dragocjeno vrijeme mojega 
života. Zašto mi je dragi Bog dao život? 
Zašto mi daje pojedine dane, sate i časo- 
ve? Samo zato, da mu služim i da se tako 
za vječnost pripravim. To mi kaže već 
prvo pitanje katekizma. Svaki čas moga 
života mora pripadati dragome Bogu, 
inače živim naopako. »Bogu za ljubav« 
moram moliti, »Bogu za ljubav« učiti, ra 
diti, jesti, piti, igrati se, odmarati s • i 
spavati. Valja mi stoga češće preko dana 
pomisliti na dragoga Boga i marljivo iz- 
govarati strelovite molitvice. 

Jesam li tako dosad živio? ... Ili sam 
vrlo često, ni ne misleći na to, proveo 
dan? . . . Zamisli se malo u ovo! 

Dragi Isuse, oprosti mi, što sam toliko 
časova, sati i dana proživio, a da nijesam 
na le ni pomislio, a češće se možda po- 
dao i grešnim mislima i činima. Pomozi 
mi po sv. Pričesti, da ne živim tako i na- 

dalje, nego da sve što činim, činim jedino 
za Tebe. Daj, da češće preko dana na Te- 
be pomislim i više se puta s Tobom sjedi- 
nim po duhovnoj sv. Pričesti. 

Utorak: Stvorenje svijeta. 

1. Sveto adventsko vrijeme sjeća nas 
na stvorenje svijeta i čovjeka. Bilo je vri- 
jeme, kada nije bilo svemira. Samo je Bog 
bio, jer je vječan. Tad odluči Bog stvoriti 
svijet i čovjeka. Sve ima Bogu zahvaliti 
svoj opstanak počevši od najvećih nebe- 
skih tjelesa, pa do najsitnijega praška u 
zraku. Bog je samo trebao reći riječ: »Ne- 
ka bude!« i sve je iz ništa postalo. 

Mi ne možemo ni pojmiti, kako je ve- 
lika naša zemlja, na kojoj stanujemo, a 
ipak ima milijun inebeskib tjelesa, koja 
su veća od nje. A kad su već djela Božja 
tako velika, kako istom mora da je velik 
i divan Stvoritelj, koji je sve to iz ništa 
stvorio! Divimo se tome i recimo puni 
svetog oštovanja: »Veliki Bože, mi te 
hvalimo. Gospodine, mi Te slavimo. Nebo 
i zemlja Tebi se klanjaju i dive!« 

2. Puni poštovanja stojimo pred je- 
dnim kraljem, biskupom, Papom. Ali što 

su svi ovi prema Bogu? On je Najviši, Go- 
spodar neba i zemlje, Gospodar anđela 
i ljudi. Neki je prirodoslovac uvijek ski- 
dao kapu, kad bi ime Božje izgovarao. — 
A jesam li ja uvijek bio tako pun straho- 
počitanja prama Bogu? . . . Nijesam li ga 
uvrijedio zanemarujući svoje molitve . . . 
moleći se rastreseno . . . izgovarajući Nje- 
govo ime bez potrebe . . . kršeći zapovrjj- 
di Njegove . . . griješeći teško? . . . 

Promisli ove pojedine tačke ozbiljno! 
Prikaži svoje dobre odluke dragom Spasi- 
telju, koga dnevno primaš u sv. Pričesti. 
On je taj neizmjerno veliki, moćni i pre- 
mudri Bog. Moli ga, neka ti oprosti svako 
nepoštivanje, svaki nemar, svaki grijeh, ko- 
jim si uvrijedio Njega, Gospodina i Stvo- 
ritelja svoga. Sv. Patricij je uanomice 
Boga 300 puta na koljenima u pomoć za- 
zivao. Misli i ti danas i u buduće često na 
Boga i klanjaj mu se u svom srcu. 

Kad vidiš štogod lijepa, misli: Bog je 
to stvorio. »0 Bože, hvalim Te, klanjam 
se Tvojoj moći i mudrosti. Koliko je zvi- 
jezda na nebu, cvijeća na zemlji, lišća na 
drveću i kapljica u moru, rijekama i Doto- 
cima, toliko puta želim i ja Boga svoga 
slaviti i poštivati. 



Srijeda: Stvorenje anđela, 

1. Osim vidljivog svijeta stvori Bog i 
mnogo nevidljivih duhova, koje nazivljemo 
anđelima. Bog je anđele stvorio još prije 
ovog svijeta, pak ih odredio, da budu s 
njim u nebu navijeke sretni. On im 
dade osobit razum i veliko znanje, a k 
tomu jaku i krepku volju i mnogo drugih 
dobrih svojstava. Anđeli su obdareni po- 
svećujućom milošću i stoga su lijepi i sjaj- 
ni kao sunce. Oni su uvijek kod Boga i 
smiju Ga licem u lice gledati, a to je nji- 
hova najveća sreća i najveće blaženstvo. 
Već tisuće godina uživaju oni slavu nebe- 
sku, pa će je uživati i navijeke. Jedno 
samo zahtijeva B>og od anđela, a to je, da 
Ga ljube, da mu služe, ito uvijek i u svaki 
čas. To je njihova jedina zadaća. Istu ovu 
svrhu imadu i sva ostala stvorena bića 
jer sva moraju Bogu služiti i Njemu se po- 
koravati. 

Ni ja nijesam od toga izuzet. 

O kad bih samo i ja uvijek tako rado 
vršio volju Božju, kao što je vrše sveti an- 
đeli na nebu, kako je vrši moj anđeo ču- 
var! 

Dragi Isuse, pomozi mi po današnjoj 
sv. Pričesti, da živim čisto kao anđeo! O 

kako sam le često uvrijedio i ražalostio 
skoro (svaki dan u svome životu. Kao 
dobri anđeli trebao sam Ti služiti i poko- 
lavati se, ali ja toga nisam činio. Isuse 
moj, ukaži mi milosrđe svoje i ojači me po 
ovo, svetoj Pričesti, da se klonim osobito 
?iu°^ r e ^ a .'. u koji tako često padam. 
(Misu na grijeh, koji si najčešće počinio). 

Dođi, Isuse, k meni i ojači me, da ovaj 
dan samo za Tebe živim i da te nikakvim 
grijehom ne uvrijedim. 

2. Možemo li Bogu onako služiti kao što 
Mu služe anđeli na nebu? 

Premda nijesmo tako milostima i da- 
rovima obdareni kao sveti anđeli i ne mo- 
žemo postići svetosti anđeoske, to Bo^ 
ipak i nama daje izobilje milosti u svaki 
dan i svaki čas našega života. Koliko sa- 
mo milosti primamo, kad izmolimo poboi- 
no Jedan Očenaš ili koju strelovitu mo'i- 
tvicu! Koliko milosti donosi samo jedna 
dobro obavljena sveta Pričest! 

... Svaki ću dan misliti na ve- 

liku ljubav, koju mi Bog iskazuje i na 
mnoge milosti, koje mi iz ljubavi dariva, 
bve, sto crnim od jutra do mraka, činit ću 
jedino iz ljubavi k Bogu. Njemu za ljubav 



ići ću u školu . . . Njemu za ljubav radit 
ću . . . . igrat ću se . . . slušati ću . . . 

Prikaži ovu odluku svome Spasitelju i 
moli Ga za milost, da je možeš izvršiti! — 

Četvrtak: Pad anđela. 

1. Vanredno je velik bio broj anđela, 
koje je Bog stvorio. Svi su bili dobri i 
sretni i osobitim darovima nadareni. Ali ne 
ostadoše svi takovi, Bog ih htjede iskuša- 
ti. Dao im je slobodnu volju, a oni su mo- 
rali pokazati, da li su Mu vjerni ili ne. 
Mnogi ne ustrajaše u kušnji. Zlorabiše 
slobodu volje, pobuniše se proti Bogu i 
ne htjedoše mu služiti. Postadoše oholi i 
htjedoše biti jednaki Bogu, a to je bio 
strašan grijeh. Na taj je grijeh slijedila 
odmah i strašna kazna. U tili čas stvori 
Bog pakao i strovali zle anđele u nj, a da 
im nije dao vremena, da okaju svoj grijeh 
i učine pokoru za njega. Kao đavoli nala- 
ze se već hiljade godina u mjestu tame, 
gdje će se mučiti i patiti kroz svu vječnost. 

Samo sa strahom i užasom može čo- 
vjek da pomisli na ovu tešku kaznu. Pred- 
stavi si što življe! Anđeli — nebeski kne- 
zovi prijatelji i ljubimci Božji, postaju 

u jednom času odvratni đavoli . . . Bog ih 
osuđuje, On, koji je ipak Otac pun neo- 
graničene ljubavi i milosrđa . . . Osuđuje 
ih odmah, a da im ne daje vremena za po- 
koru . . . Odgoni ih od sebe navijeke . . . 
radi jednog jedinog grijeha, radi grijeha u 
mislima. 

2. Kako velik i svet mora da je Bog, 
kad jedan jedini grijeh tako užasno ka- 
zni! Mi ljudi ne možemo svojim razumom 
shvatiti zloće, koja leži u jednom jedinom 
grijehu. Ne bismo ni vjerovali, da Bog ta- 
ko strahovito kazni grijeh, da nam nije 
toga sam objavio. 

Pitaj se dakle ozbiljno: Kako je sa 

mnom? Što da mislim o sebi promatraju- 
ći kako se radi jednog jedinog grijeha go- 
lemi broj anđela strovaljuje u pakao? . . . 

Ljubezni Isuse, smiluj se mojoj duši! 
Svoje sam grijehe doduše ispovjedio, ali 
ću se ipak češće ponovno od srca za njih 
pokajati. Očisti u sv. Pričesti moje srce 
od svega, što je još grešna u njemu. Po- 
mozi mi, da se bojim grijeha i da ga izbje- 
gavam, jer je grijeh najstrahovitije zlo, 
koje me može zadesiti. Daj mi radije nena- 
dano u Tvojoj milosti umrijeti, nego da 
počinim koji teški grijeh! ... I svoju ćx< 



navadnu pogrešku obuzdavati, što samo 
bolje uzmognem . . . 

Dragi Spasitelju, ove odluke polažem 
u Tvoje presveto Srce. Učini, da ih što 
bolje izvedem! 

Petak: Stvorenje i određenje čovjeka, 

1. Pošto je Bog stvorio svijet, stvori i 
prve ljude Adama i Evu. Njima zahvalju- 
ju svi ljudi svoj život — pa i ja. 

Zašto je stvorio Bog čovjeka, pa i 
mene? 

Prvo pitanje Katekizma daje nam od- 
govor na to: »Na svijetu smo zato, da vr- 
šimo svetu volju Bpžju i tako u nebo do- 
đemo.« 

Moja je svrha dakle Bogu služiti i Nje- 
govu svetu volju ispunjavati, i to ne samo 
u pojedinim danima ili satima, nego u sva- 
kom času moga života. Sve ima biti na 
slavu Božju, svaki korak i svaki dah moj. 

To je i posve opravdano. Čovjek pot- 
puno pripada Bogu, jer ga je On stvorio, 
sve mu dao, što jest i što imade. Bog je 
dakle moj gospodar, a ja njegova svojina, 
pa moram posve i samo za njega živjeti. 
To je najveća čast i najveća sreća smjeti 
Bogu služiti. On je najviši, svemoguć, ne- 

izmjerno svet i savršen. Ljudi se cijene 
sretnima, ako smiju služiti moćnim knezo- 
vima. A što je takav knez prama Bogu? 
• Toga najvišeg i svemogućeg Boga, ko- 
jemu moraš služiti, imaš kod sebe u Pre- 
svetom Sakramentu. Danas će se i opet 
svratiti u tvoju dušu. Moli ga srdačno, da 
ovu veliku istinu dobro razumiješ, da ti 
se duboko u dušu utisne, pa da je ne za- 
boraviš nikada ni u jedan dan ni u jedan 
sat, jer je vrlo važna za tvoj svagdanji 
kršćanski život. Tko ne zna, zašto je na 
svijetu i svaki dan ne misli na to, taj da- 
kako mora voditi naopaki život, život za 
svijet, a ne za Gospodina Boga. Nijesi li 
možda i ti koji dan naopako živio? 

2. Što moramo činiti, ako hoćemo da 
služimo Bogu? 

To nije tako teško. Sve što činiš, * 
Bogom započni i sve s Njime dovrši. »S 
Bogom počni, s Bogom dočni.« Bogu za 
ljubav moraš ustati i spavati, Njemu za 
ljubav moliti, promatrati i dobra djela o- 
bavljati. Bogu za ljubav moraš ići u školu, 
moraš učiti, raditi, igrati se i zabavljati. 
Njemu za ljubav moraš trpjeti i bolesti 
rado podnositi, moraš se grijehu opirati. 
Eto, to će reći služiti Bogu. 



Dobro se ispitaj, jesi li dosada tako ži- 
vio? Moli dragog Spasitelja u sv. Priče- 
sti za oproštenje, jer si često bezbrižno i 
grešno sprovađao dane, a nisi mislio na 
Boga! 

Žrtvuj mu svoje dobre odluke! 

Subota: Stvorenje i određenje čovjeka. 

1. Dragi Bog ti nije dao samo život, 
tijelo i dušu, nego k tome još mnogo drugih 
stvari, milosti i darova. Stavi si jedamput 
te milosti pojedince pred oči: sjetila, zdrav- 
lje, čvrste udove, dobro pamćenje, razum 
i slobodnu volju, razboritost i okretnost, 
dobro ime, niovac, blago i imutak i još 
mnogo drugih milosti. 

Želiš li znati, zašto ti je to sve daro- 
vano, a ti čuj: Zato, da pomoću tih daro- 
va i milosti Bogu što bolje služiš i tim 
sigurnije postigneš vječno blaženstvo. Bog 
ti toga mije bio dužan dati, ali ti je ipak 
sve dao iz čiste ljubavi. Smiješ li ti sada 
te milosti upotrijebiti na to, da ga vrijeđaš 
i žalostiš? Je li to zahvalnost? 

Naopaki i nesretni ljudi upotrebljavaju 
svoje oči, svoje uši i svoj jezik ne da Bogu 
služe, nego da ga žaloste. Njima tjelesni 

udovi, novac i bogatstvo služe samo u tu 
svrhu, da mogu lakoumno i grešno živjeti. 

Moli Spasitelja u sv. Misi i sv. Pričesti, 
da ti dade upoznati, nijesi li možda i ti 
katkada pripadao tim opakim i nesretnim 
ljudima. Misli uvijek na to, da će Bog 
jednoć tražiti račun od tebe, kako si se 
njegovim milostima okoristio i kako si 
upotrebljavao. Bog nas rado nagrađuje, ako 
svoj jezik, Svoje zdravlje, svoj razum i 
volju na dobro upotrebljavamo, ali nas i 
kazni, ako zlo upotrijebimo ove darove. 

2. Ispitaj se jednoć, kad dragi Spasitelj 
k tebi dođe, u što si upotrijebio milosti i 
divne darove Božje: da Boga slaviš ili da 
Ga vrijeđaš? Svoje tijelo moraš u svetosti 
držati. Jesi li to uvijek činio, ili si ga mo- 
mislima i nečistim predodžbama? 

Svoje oči i uši moraš odvraćati, kad 
zlo vidiš ili čuješ. Jesi li to uvijek činio?.,. 
Kako si upotrebljavao svoj jezik? . . . Mož- 
da si već često psovao, proklinjao i ne- 
čiste razgovore vodio? . . . Kako si se slu- 
žio rukama i nogama? . . . Da marljivo radiš 
ili da se lijeniš? . . . Jesi li svoj razum i 
pamet upotrijebio, da češće preko dana 
misliš na Boga izgovarajući pri tom po 
koju strelovitu molitvicu? Ili si ga upo- 



trijebio za grijeh zabavljajući se zavidnim 
mislima i nečistim predodžbama. 

Isuse moj, milosrđe radi mnogobrojnih 
grijeha, koje sam počinio u životu, jer sam 
zlo upotrebljavao Tvoje svete milosti i 
darove! Ja ću ih sve opet okajati i zamr- 
ziti. Kada bi ih samo mogao sve na je- 
damput popraviti, o kako rado bih to ura- 
dio! Odlučujem čvrsto, da ću danas i u 
sve dane svoga života činiti sve Bogu ?\ 
ljubav od jutra pa do mraka. O Isuse moj, 
pomozi mojoj slabosti! 

DRUGI TJEDAN ADVENTA. 

Nedjelja: Isus i Ivan Krstitelj. 

1. Današnje evanđelje govori o Ivanu 
Krstitelju, kojega je Herod na zapovijed 
Herodijadinu bacio u tamnicu. 

Ivan pošalje svoja dva učenika k Isusu, 
da ga pitaju: »Jesi li ti obećani Mesija, 
koji mora doći, ili drugoga da čekamo? 
Kad su došli k njemu, Isus je upravo is- 
cjelivao bolesne. On im reče: »Javite Iva- 
nu, što ste vidjeli i čuli: Slijepi vide, hromi 
hode, gubavi se čiste, a siromašnima se 
propovijeda evanđelje.« Videći učenici ta 

velika čudesa spoznaše, da je Isus zbilja 
Sin Božji i obećani Mesija. Učenici vje- 
rovahu i Ivan vjerova. 

I ti moraš također češće obnovit svoju 
vjeru u Božanstvo Isusovo. Klekni pred 
svog Boga, koji stanuje u svetohraništu i 
reci: »Jest, Isuse dragi, ja čvrsto vjerujem 
u Tvoje Božanstvo. Vjerujem također sve, 
što si Ti objavio i učio i što nam po svo- 
joj nepogrešivoj Crkvi predlažeš vjerovati. 
Daj da radije umrem, o moj Isuse, nego da 
ikada podvojim o vjeri, ili je posve izgu- 
bim. Ojači vjeru moju po ovoj sv. Pri- 
česti, koju ću sada primiti! Molim Te, Isu- 
se, također i za sve nevjernike, koji ne 
znaju ništa o Tebi, za one, koji krivo i 
slabo vjeruju, za sve siromašne neznabošce, 
koji Te ne poznaju. Dopusti, da sve ove 
uključim u svoju današnju sv. Pričest. 

2. Mnogi ljudi ne bi bili u svojoj vjeri 
tako hladni i nemarni, kad bi nasljedovali 
sv. Ivana Krstitelja. Isus hvaljaše toga sve- 
toga čovjeka radi njegove čvrstoće i po- 
stojanosti u službi Božjoj. Ivan ne bijaše 
slaba trska, koju svaki vjetrić ljulja sad 
ovamo sad onamo. On nije čovjek, koji 
danas kaže ovako, a sutra drugačije, koji 
danas tako radi, sutra drugačije, koji je 

danas revan u službi Božjoj, a sutra opet 
mlak i lijen. Sveti taj čovjek bio je uvijek 
čvrst i postojan u svom strogom življenju 
za Boga i Spasitelja svoga. 

O kako su ljudi često slični slaboj trski! 
Danas hoće da budu djeca Božja, a sutra 
opet djeca svijeta. Danas su s Bogom, a 
sutra opet sa zlim neprijateljem i grijehom. 
Oni prave najsvetije odluke, ali ne misle 
na to, da ih izvrše u svagdašnjem životu. 
To nije živa nego mrtva vjera, koja kod 
Boga nema vrijednosti. Jesi li i ti možda 
takova trska? U čemu osobito? Misli da- 
nas kod sv. Mise i Pričesti ozbiljno na to 
i moli svoga Spasitelja za čvrstoću i po- 
stojanost u kršćanskom životu! 

3. prosinca: Svetkovina sv. Franje 
Ksaverija. 

1. Sv. Franjo Ksaverije potječe iz ple- 
menite obitelji. Stupio je 1534. u novo- 
utemeljeni red Isusovaca. Kao redovnik 
nastojao je da se odreče svijeta i zemalj- 
skih dobara te da sasvim Bogu pripada i 
njega samo ljubi. Njegovo srce goraše uvi- 
jek od ljubavi prama Bogu, njegova usta 
šaputaha često goruće molitvice: »O pre- 

Put Srcu Spasiteljevu 

sveto 5 ' • jstvo!« »O moj Isuse!« »O Isu- 
se, ljubim Te nada sve!« 

Pitaj se danas ozbiljno kod sv. Priče- 
sti, nastojiš li i ti da u svetoj ljubavi Bož- 
joj budeš sličan sv. Franji? Ako ne, tad 
si u bludnji, jer je najglavnija i najsvetija 
dužnost čovjeka na zemlji Boga ljubiti i 
Njemu služiti u svakom času života svoga. 
Na tu dl žnost moraš misliti nesamo da- 
nomice, nego i svaki sat i revno je ispu- 
njavati. Obnovi danas opet veliku odluku 
života: Sze što činim, činit ću samo Bogu 
za ljubav! Vježbaj se danas marljivo u is- 
punjavanju te odluke! 

2. Sv. Franjo Ksaverije ljubljaše Boga 
gorućom ljubavlju, a želio je žarko, da Ga 
i svi drugi ljudi ljube i Njemu služe. On 
je htio sve duše k Bogu privesti i napu- 
niti ih s zetom ljubavlju Božjom. »Gospo- 
dine, daj mi duša!« bila je njegova nepre- 
stana molitva. Godine 1541. ode kao misi- 
jonar bijednim meznabošcima u Indiju, 
Japan i Kinu i kroz 10 godina privede 
kršćanstvu oko milijun ljudi. Umro g. 1549. 
u staroj nekoj kolibici, na morskoj obali, 
sasvim siromašan i od svih zapušten, ali 
bogat ljubavlju prema Bogu i bližnjemu. 



Misliš li i ti također na to, da što više 
duša Bogu priveđeš? I ako ni jesi misijo- 
nar, ti to ipak možeš svaki dan činiti. Moli 
revno za sve one, koji ne pripadaju kato- 
ličkoj Crkvi, osobito za jadne pogane. Po- 
daj također, ako možeš, od svoje pništed- 
nje kakvu milostinju za misije Pouči svoju 
mlađu braću i sestre u Katekizmu, uči ih 
moliti, daj im dobar primjer, povedi ih sa 
sobom u crkvu, čuvaj ih od pogrešaka i 
grijeha. To su sve velika i lijepa djela lju- 
bavi bližnjega, koja će ti dragi Spasitelj 
nagraditi i naplatiti. 

Odluke kod isv. pričesti. 

Utorak: Raj zemaljski. 

1. Gospodin Bog je čovjeka stavio u 
lijep i krasan, kakvog si mi sada ni pred- 
staviti ne možemo. Kako ®u se Adam i 
Eva veselili, kad su prvi puta vidjeli to 
lijepo drveće, biljke i cvijeće, šarolike 
ptice i životinje, koje su bile sasvim pi- 
tome i nijesu se bojale! Oni nijesu trebali 
ništa raditi, sve im je zemlja davala, što 
im je bilo potrebito za život ito u veli- 
kom obilju. Nijesu bili umorni ni bolesni, 
nijesu se trebali smrzavati, jer nije bilo 

zime, — sve, što su samo poželjeti mogli, 
darovao 'im je Bog u tom lijepom vrtu. 

Kako bi mi bili sretni, kada bi mogli 
još i danas živjeti u raju zemaljskom! Gri- 
jehom smo ga zauvijek izgubili. No prem- 
da moramo nekoliko godina živjeti u ovoj 
dolini suza, ipak se smijemo nadati ljep- 
šem raju, nego što je bio onaj zemaljski 
— naime nebu. Ondje ćemo biti uvijek uz 
Boga, s Njim općiti kao djeca sa svojim 
ocem. Tamo je sama radost i sreća, mir 
i blaženstvo. Nebo je tako lijepo, da si ga 
mi nikako predstaviti ne možemo. Sv. 
Pavao, koji je jedamput smio u nebo po- 
gledati, kliče od zanosa: »Nijedno oko nije 
vidjelo, nijedno uho nije čulo i nijedno srce 
ljudsko nije okusilo, što je Bog pripravio 
onima, koji ga ljube.« 

2. Ali lijepo nebo ne će nam se badava 
dati, mi ga moramo zaslužiti. Ako hoće- 
mo da dragog Boga u nebu ljubimo, mo- 
ramo Ga i na ovome svijetu istinski i 
srdačno ljubiti. Sve moramo činiti Bogu 
za ljubav od jutra do mraka. Često mora- 
mo izgovarati molitvicu: »Moj Bože. sve 
Tebi za ljubav!« Nju treba da ponavljamo 
kod ustajanja, kod oblačenja, kad idemo u 
crkvu ili u školu, kod posla, kod jela, 



kod igre, kod svega, što činimo. Tako je 
radila pobožna djevojčica imenom Fran- 
ciska Malvina. U dvanaestoj godini je umr- 
la. Njezine zadnje riječi bijahu: »Ja idem 
u nebo!« 

Kako stoji s tvojim životom? Jesi li 
se i ti već privikao na to, da činiš sve za 
Boga? Ili možda živiš bezbrižno i lako- 
umno? . . . Stvori danas kod sv. Pričesti 
čvrste odluke! Dragi Spasitelj će ti sigur- 
no pomoći, da ih vjerno izvršiš. 

Srijeda : Grijeh prvih ljudi. 

1- Prvi ljudi nesamo da su smjeli sta- 
novati u lijepome raju zemaljskome, nego 
su bili također od Boga obasipani mnogim 
darovima i milostima kao i anđeli na nebu. 
Oni su bili Bogu islični, slike i prilike 
Božje. Imali su neumrlu dušu, koja je bila 
nakićena lijepom sjajnom haljinom milo- 
sti posvećujuće. Bili su sveti i pravedni. 
K tomu su imali savršeno razumijevanje i 
čvrstu volju i nijesu imali zle požude. I 
tijelo njihovo bijaše također lijepo. Nijesu 
ništa trpjeli i nijesu trebali nikada umri- 
jeti. Te velike i bogate darove i milosti 
imali su ne samo za sebe, nego i za svoje 
potomke, za sve ljude. 

Dragi Bog je htio vidjeti, kao što je to 
radio i kod anđela, hoće li oni te darove 
i milosti dobro upotrijebiti. Stavio ih je 
stoga na kušnju: »Sa svakoga drveta smi- 
jete slobodno jesti, samo ne s onoga, što 
stoji u sredini; ako s njega jedete, umrijet 
ćete«, tako je glasila stroga zapovijed 
Božja. Ali se Eva dade od đavla zavesti 
i jela je zabranjeno voće, a dade ga i 
Adamu, koji je također jeo. »Nikada ne 
ćete umrijeti,« reče zmija, »nego će vam 
se otvoriti oči i bit ćete Bogu slični.« Te 
se riječi svidješe Evi, ona vjerova đavlu 
više nego Bogu i počini prvi grijeh. 

2. Prvi grijeh bio je teški grijeh, smrt- 
ni grijeh. Oholost i ponos bijahu uzroci 
njegovi, isto kao i kod zločestih anđela, 
koji isu se digli proti Bogu. »Vi ćete biti 
kao Bog,« lagala je zmija. Eva se dade 
ohološću zavesti na teški grijeh neposluha 
prama Gospodinu. Ne može se riječima 
izreći, koliku su bijedu i nevolju nanijeli 
prvim grijehom oholosti praroditelji sebi i 
cijelom ljudskom rodu. 

Čuvaj se dakle oholosti i nadutosti, ona 
može ljude dovesti u najteže grijehe. Ne 
utvaraj si ništa poradi svoje spretnosti i 
znanja; to ti je sve Bog dao. Ne budi svo- 



jeglav i nepokoran, kada ti roditelji ili po- 
glavari što zapovjede. Opći rado sa svom 
djecom, ma da i nijesu tako bogati i pa- 
metni kao ti. Ne budi zavidan, kad drugi 
budu tebi pretpostavljeni, ne budi svad- 
ljiv i ne traži, da samo ti imaš pravo u 
općenju s drugima. Misli uvijek odmah na 
poniznoga Isusa i upravi k Njemu svoje 
molitvice, kad ti ohole misli sice zaokupe! 
Ispitaj se odmah revno sada prije Pričesti, 
u kojoj si točki najviše pogriješio i žrtvuj 
dragom Spasitelju svoje čvrste odluke! 

6. prosinca: Sveti Nikola. 

1. Sveti Nikola življaše još u starom 
kršćanskom vremenu. Umro je oko godine 
350. Legenda pripovijeda o njemu, da se 
je u mladosti odlikovao velikim počita- 
njem prama svojim roditeljima. Njega ča- 
ste kao osobitog zaštitnika djece. Bog je 
nagradio pobožnoga dječaka za njegovo 
vjerno izvršivamje četvrte zapovijedi Božje. 
Gospodin ga učini svećenikom i biskupom 
svojim. 

»Poštuj oca i majku, da ti dobro bude 
i da dugo živiš na zemlji.« 

Kako ti izvršuješ četvrtu zapovijed? 
Ozbiljno se o tome ispitaj! Moli dragog 
Spasitelja, da ti oprosti sve grijehe i po- 
greške, koje si učinio proti četvrtoj za- 
povijedi Božjoj! Moli sv. Nikolu, da ti on 
danas isprosi milost kod sv. Pričesti, da 
i ti poštuješ i ljubiš svoje poglavare, kao 
što ih je on štovao i ljubio. 

2. Kao svećenik i biskup bijaše sv. 
Nikola veliki prijatelj i dobročinitelj svim 
ubogim i potrebnim. On im darova sve 
svoje imanje. Išao je za tim, da čineći 
dobro i rivede što više siromaha Bogu i 
da ih sačuva od grijeha. Dobro je znao, 
da su siromasi prijatelji Isusovi i da je 
Spasitelj rekao: »Što učiniste najmanjem 
od ove moje braće, meni učiniste.« 

Ugledaj se u sv. Nikolu i ne budi škrt, 
već podaj rado koji komad kruha, jabuku, 
odijelo, koje možeš lako ustupiti, koji put 
također i po koju paru, koju si uštedio ili 
je kod zabave nijesi potrošio. 

»Milostinja me osiromaši nikoga.« Što 
siromahu udijeliš, daruješ Bogu na kamate. 
On će ti to preobilno naplatiti. Odluci 
povesti se za primjerom sv. Nikole i pri- 
kaži Isusu svoje odluke kod sv. Pričesti! 



Petak: Napast đavolska. 

1. Zli su dusi puni mržnje i zavisti pra- 
ma nama ljudima, jer smo mi odabrani 
za kraljevstvo nebesko, koje su oni izgu- 
bili. Gledaju stoga da nam naškode na duši 
i na tijelu te da nas tako rinu u vječnu 
propast. Već je zao duh prve ljude tako 
napastovao. Eva se približi drvetu znanja 
dobra i zla i promatraše divne njegove 
plodove. Tada joj progovori đavao kroz 
zmiju nagovarajući je, da barem jedamput 
okuša taj plod. Eva je odmah pomislila na 
strogu zapovijed Božju. Da je u isti čas 
otišla s onoga mjesta i da ise nije više bri- 
nula za zmiju, napast bi je prošla. No ona 
ne učini tako, nego se upusti u razgovor 
sa zmijom. O kako joj je lijepo i pobožno 
govorio đavao: »Ne ćete vi umrijeti; vaše 
će se oči otvoriti i bit ćete kano Bog i 
upoznat ćete dobro i zlo.« Eva se dade 
zavesti i počini zajedno s Adamom strašan 
grijeh. 

Tako vrag uvijek čini. Hoće li da za- 
vede čovjeka na kakav teški grijeh, na 
pr. na nečistoću, tada mu stvar predstavi 
posve lakom: »To nije tako veliko zlo; 
ti ćeš to Samo jedamput učiniti; u subotu 

ćeš se ispovjediti, pa je onda opet sve 
dobro; nitko te ne vidi . . .« Sve, što đavao 
veli, laž je. On je lažljivac od iskona i hoće 
tvoju dušu da rine u propast. Otjeraj ga 
odmah od sebe strelovitom molitvicom, 
znakom sv. križa ili kojom dobrom mišlju, 
čim te snađe napast! Ako dugo promišljaš, 
on će te sigurno zavesti na grijeh. — 

Dragi Isuse, pomozi mi po sv. Pričesti, 
da odmah ina Tebe pomislim i Tvoje sveto 
ime zazovem, kad me nečastivi hoće da na 
grijeh zavede! 

2. Ne mogne li đavao sam štogod iz- 
vršiti, tad si uzima pomoćnike. Takvi po- 
moćnici jesu osobito zla društva. Ti znaš, 
da si u onoj kući, u onome društvu već 
često sagriješio. Kod svete si ispovijedi 
čvrsto odlučio, da ne ćeš više ići onamo. 
No đavao ti i opet šapće: »Ovaj ćeš puta 
dobro paziti, pa kad se što zla govori, izaći 
ćeš van, ili ćeš izmoliti koju strelovitu mo- 
litvicu, da ne sagriješiš.« To su same laži. 
Znade on vrlo dobro, da te može lako 
predobiti, kad te je već doveo u priliku. 
— Dragi Isuse, odsele ću slijediti glas 
Tvoj a ne glas đavla. Dopusti mi radije 
umrijeti, nego da Te kada istjeram iz svoje 
duše, a primim u nju zločestog neprijatelja! 



Subota: Kazna prvoga grijeha. 

1. Adam i Eva počinili su prvi grijeh. 
To je bio veliki i teški grijeh na prvom 
mjestu stoga, jer im je Bog dao strogu 
zapovijed, a na drugom, jer su imali sa- 
vršeniji razum nego mi ii znali su dobro, 
što čine, a posjedovali su i čvrstu volju i 
mnoge druge milosti. 

Iza grijeha je odmah slijedila i kazna, 
ito velika i teška kazna. Đavao im je lagao, 
da će biti Bogu slični, ali se dogodilo baš 
protivno. Izgubivši posvećujuću milost mi- 
jesu više bili ljubimci ni djeca Božja, nego 
djeca sotonina. To je bila najstrašnija i naj- 
veća kazna za prve ljude. Strašnije i strože 
nije ih Bog mogao kazniti. Kada duša čo- 
vječja izgubi bijelu odjeću milosti posve- 
ćujuće i teškim se grijehom rastavi od Bo- 
ga, tad je to tako velika nesreća, da si veće 
ni pomisliti ne možemo. Naša je duša stvo- 
rena za Boga i može samo onda biti sretna, 
kad je po milosti s Bogom sjedinjena. Zato 
i jest to najveća nesreća prokletnika u 
paklu, što su izgubili ljubav i prijateljstvo 
Božje i zauvijek od Njega odbačeni. 

2, 0 misli uvijek ma ovu ozbilju istinu! 
Bog, koji jp prve ljude tako strašno kaznio 

za jedan jedini grijeh, još je uvijek onaj isti 
i pravedni Bog, koji će i mene kazniti, ako 
se smrtnim grijehom odijelim od Njega. Za 
mene ne n ože biti veće ni strasnije nesre- 
će, negoli je jedan jedini smrtni grijeh. Ako 
nijesi u životu još ni jednoga počinio, moli 
danas i u sve dane kod sv. Pričesti dragog 
Spasitelja za milost, da ti dopusti radije 
umrijeti, negoli da se teškim grijehom od 
Njega rastaviš. Reci Gospodinu, neka ti ne 
da doživjeti tako velike nesreće! 

Gospodine ne uvedi nas u napast, nego 
izbavi nas od zla! Amen. 

Ali ako si već jednom sagriješio teško, 
pa makar je to bilo i samo jednom u tvome 
životu, okaj i mrzi uvijek taj grijeh i reci 
često iskreno i srdačno Isusu: »Isuse moj, 
milosrđe!'« Obećaj Spasitelju u sv. Pričesti, 
da ćeš se dobro čuvati onoga mjesta . . . 
one kuće . . . onoga društva i prigode, koja 
te može navesti na grijeh. 

TREĆI TJEDAN ADVENTA, 
Nedjelja: Poniznost sv, Ivana Krstitelja, 

1. Farizeji pošalju jednom svećenike i 
levite k Ivanu, da ga pitaju, tko je on i 



tko ga je poslao. Ivan se duboko ponizi. 
Nije htio govoriti o sebi i o svojoj osobi, 
već uputi one, koji su ga pitali, na Krista 
i reče otvoreno: »Ja nijesam Krist. U va- 
šoj sredini stoji Onaj, kojega vi ne pozna- 
jete, a kojemu ja nijesam dostojan odrije- 
šiti remenja na obući Njegovoj.« Ivan je 
bio svet čovjek i veliki prorok, a ipak se 
je držao za siromašno stvorenje. »Ne mogu 
ništa sam od sebe, nego sve što činim, 
činim po milosti i pomoći Božjoj.« 

Nasljeduj ovaj lijepi primjer poniznosti. 
Ne utvaraj si, ako si bogatiji od drugih, 
jer nemaš ništa od^sebe, nego ti je sve 
od Boga dano. Njemu moraš biti zahvalan 
u sve dane. Ne hvali se, ako više znaš ili 
više možeš nego drugi, ako si spretniji ili 
pametniji; ne budi ohol, ne teži za hvalom, 
nego često reci ovu strelovitu molitvicu: 
»Sve na veću slavu Božju!« a osobito, kad 
ti ohole misli zaokupe dušu. Kako će se 
Spasitelj veseliti, kad Mu kod sv. Pričesti 
prikažeš čvrstu odluku, da ćeš u buduće 
ovaka činiti! 

2. Poniznom čovjeku Bog rado daje 
svoje milosti, a, oholom ih uskraćuje. Baš 
zato nas je Bog stvorio i zahtijeva od nas, 
da Njemu za ljubav molimo, učimo, jede- 

mo, igramo se, šetamo . . . Ako tako čini- 
mo, imat ćemo od svega, dapače in od 
svakoga koraka, zaslugu za vječnost, C 
kako je to krasan život! No činimo li sve 
sebi ma slavu, da možda kod ljudi nešto 
vrijedimo, da budemo od njih pohvaljeni 
i čašćeni, tad ne ćemo ništa dobiti od Boga, 
nego svaki puta još griješimo. Koliko za- 
sluga tako gubimo i dušu svoju grijesima 
opterećujemo! ... 

Dragi Isuse, ne daj da budem ohol. Ne 
daj, da provodim opaki život! Tebi na 
slavu hoću da radim od jutra do mraka, 
a ne za sebe i za svoju čast. Spasitelju moj, 
udijeli mi po današnjoj sv. Pričesti pravu 
poniznost srca! 

Ponedjeljak: Kazan prvoga grijeha. 

1. Praroditelji su izgubili prvim grije- 
hom milost posvećujuću, postali su nepri- 
jatelji Božji i djeca đavolska. To je bila 
najgora kazna. Ali to nije bilo još sve. 
Oni izgubiše sve darove, koji su bili u 
savezu s milošću posvećujućom. Razum 
im je potamnio, volja postala slaba i sklona 
na zlo, bili su izagnani iz raja zemaljskoga, 
morali su podnijeti mnoge boli i žalosti 

te napokon umrijeti. Ali još ne bijaše kraj 
kazni. Zle posljedice prvoga grijeha ni- 
jesu stigle samo Adama i Evu, nego su 
prešle na sve ljude do svršetka svijeta. 
Svi ljudi do sudnjega dana dolaze s istoč- 
nim grijehom na svijet te su od poroda 
»djeca srdžbe Božje«. Svim je ljudima 
razum potamnio i volja oslabila tako, da 
radije čine zlo negoli dobro. Sve strasti, 
koje stanuju u ljudskom srcu, tisuće bo- 
lesti, nesreće i nebrojene suze, koje se 
prolijevaju na zemlji, smrtna muka umi- 
rućega, jadi i nevolje koje vladaju na zem- 
lji, sve su to posljedice i kazna prvoga 
grijeha. 

2. Dragi Bog je tako dobar i milosrdan, 
a ipak kazni tako strahovito jedan jedin- 
cati grijeh! Iz toga se jasno vidi, kako je 
veliko zlo grijeh! Tko bi mogao shvatiti 
veličinu i ljepotu Božju, taj bi razumio i 
veličinu i strahotu grijeha. — Dragi Isuse, 
ne ću više biti tako lakouman te počinjati 
jedan grijeh za drugim. Ne dopusti da ika- 
da u koji teški grijeh padnem! Izbjegavat 
ću odsele i male grijehe, koji tako lako 
vode do smrtnih. Ne ću ih smatrati za 
malu stvar, jer je u Tvojim očima, dragi 
Spasitelju, i najmanji grijeh nešto strašno i 

prezira vrijedno, jer si Ti tako velik i svet. 
Osobito ću se čuvati ovoga grijeha 
koji sam već toliko puta počinio. O dragi 
Isuse, u Ivom presvetom Srcu želim naći 
utočište, kad me napast snađe. 



U t o i a k : Bog obećaje Otkupitelja. 

1. Bog je stvorio sve ljude za nebo i 
za vječno blaženstvo, i ova božanska volja 
ne smije biti osujećena niti grijesima niti 
zlobom đavola. Bog je morao grijeh prvih 
ljudi kazniti, ito strahovito kazniti, jer je 
on neizmjerno svet i pravedan. Ali odmah 
kod kazne pokazao je Bog opet svoje ne- 
izmjerno milosrđe obećavši Spasitelja: 
»Neprijateljstvo metnut ću među tebe i 
Ženu i sjeme tvoje i Sjeme Njezino; Ona 
će satirati glavu tvoju, a ti ćeš vrebati na 
petu Njezinu.« Pod Ženom i Sjemenom 
njezinim razumijeva se Marija i Isus, 
Spasitelj i Otkupitelj. Prvi ljudi morali bi 
očajati radi neprestanog predbacivanja 
savjesti, jer je njihov grijeh njih same i 
sav ljudski rod bacio u najveću bijedu, da 
im nije obećanje Otkupitelja pružalo nadu 
i utjehu. 



Ne trebamo očajavati, kad smo sagri- 
ješili. Bog istina mrzi i kazni grijeh, ali 
on je također milosrdan i dobrostiv prema 
svakome, koji se skruši i za oprošten je 
I zamoli te ima čvrstu volju popraviti se. 
Grešno je, kad se čovjek ne će da po- 
kaje i obrati; također je grijeh, kad se ne 
uzda u milosrđe, ljubav i dobrotu svojega 
Boga i Spasitelja. Pokaj se stoga ponovno 
za -" oje grijehe i čvrsto se uzdaj u blagost 
Srca Isusova! 

2. Bog mora grijeh kazniti. No Njegove 
su kazne ujedno nove milosti i lijek protiv 
grijeha. On daje čovjeku na zemlji vreme- 
nitu kaznu, da svoju dušu spasi i zauvijek 
srećiniom učini. Težak i naporan posao ka- 
zna je za grijeh, ali je također ujedno i 
milost, koja čuva od zlih nagnuća i strasti. 
Kad ljudi ne bi morali raditi, još bi više 
ugađali zlim strastima, vodili bi neuredan 
život te bi zauvijek propali. Da nema 
bolesti, nevolja i smrti, onda bi se ljudi 
previše zaljubili u zemlju te bi zaboravili 
na Boga i svoju neumrlu dušu. Bolesti i 
smrt neprestana su opomena za čovjeka: 
Ne brini se, čovječe, toliko za svijet i za 
ono, što je vremenito, nego ise mnogo više 
brini za svoju dušu i vječnost. 

Dragi Isuse, dopusti da po sv. Pričesti 
pravo razumijem ovu istinu. Uvijek ću se 
pouzdavati u Tebe, jer znam, da me ljubiš 
i onda, kada me pohađaš i kazniš. — Reci 
danas češće: »Presveto Srce Isusovo, ja se 
uzdam u Te!« 

8, prosinca: Svetkovina Bezgrešnog 
Začeća, 

1. Današnji je blagdan dan slave za našu 
nebesku Majku Mariju. Nebo i zemlja slave 
je kao »Bezgrešno Začeće«. Ovu nauku 
katoličke Crkve proglasio je godine 1854. 
Papa Pijo IX. svečano kao članak vjere. 
Preblažena je Djevica Marija, tako uči 
Crkva, između sviju ljudi jedina, koja je 
od prvoga časa svoga života od svakoga 
grijeha čista ostala i uvijek bila u milosti 
Božjoj. 

Pita se samo, zašto je Bog tu iznimku 
na Mariji učinio i tako je čudesno odli- 
kovao ? 

Zato, jer je imala postati Majkom Bož- 
jom. Majka je Božja morala biti sveta i 
nikad nije smjela čamiti pod vlašću soto- 
ne i u okovima grijeha. Tako je zahtije- 
vala svetost Božja. Marija je došla na 
svijet bez grijeha, čisto je i sveto živjela 



i neokaljana sjenom grijeha primljena je 
u nebo. 

O Marijo, s anđelima i svecima i svim 
ljudima slavim Te kao bez grijeha začetu. 
U čast Tvoje čistoće i Bezgrešnog Tvoga 
Začeća hoću i ja danas da primim sv. 
Pričest. O prečista Majko, kako malo dr- 
žim do grijeha i kako često njime oka- 
ljam dušu svoju! Ti znadeš i pogrešku . . . 
koju najčešće počinjam. Budi sada za sv. 
Pričesti kod mene i moli dragoga Spasi- 
telja za me, da moje siromašno srce opere 
u svojoj krvi i da mi ulije veliku mržnju 
na svaki grijeh, a osobito na moju glavnu 
pogrešku. 

2. Istina je, ti ne možeš tako čisto i 
sveto živjeti kao Marija, ali možeš svoje 
srce čuvati u sjaju posvećujuće milosti. 
Možeš izbjegavati grijeh, ako samo ozbilj- 
no nastojiš oko toga. Imadeš toliko sred- 
stava za to. Čemu inače svakidanje moli- 
tve, sv. Misa, sv. Pričest, strelovite moli- 
tvice preko dana? Dakako, ako zanema- 
ruješ ova sredstva, onda se ne trebaš 
čuditi, da danomice jedan grijeh za drugim 
počinjaš i padaš dapače i u teške grijehe. 

Ispitaj se! Prikaži dragom Spasitelju 
čvrste odluke za sv. Pričesti. 

Četvrtak: Prikazanje Marijino u hramu. 

1. Legenda pripovijeda, da su Mariju 
njezini pobožni roditelji Joakim i Ana već 
u nježnoj mladosti odveli u hram i Bogu 
je prikazali. Bila je naime kraj hrama kuća, 
u kojoj isu se odgajale židovske djevojke. 
Dobivale su tamo pouku u zapovijedima, 
učile razne poslove, a napose im je bilo 
čistiti i izrađivati svećeničke haljine. Ka- 
snije bi se opet vraćale svojim roditeljima. 

I Marija je veselo išla u Jeruzalem. Pa 
kako i ne bi, kad je u svetištu Božjem 
smjela stanovati i sasvim nesmetano Bogu 
služiti. 

Ne možemo si Marije drugačije pred- 
staviti, inego da je svima prednjačila naj- 
boljim primjerom. Oh kako je bila revna 
kod molitve, kako je rado išla k službi 
Božjoj, kako je bila marljiva kod posla! 
Kako je često za rada mislila na Boga i 
strelovitim molitvama sve mu posvećivala. 
»Sve za Boga, samo za Boga!« bila joj je 
jedina misao i želja do mraka. 

To je najznamenitija odluka, koje ne 
smije čovjek nikada zaboraviti nego je 
dnevno obnavljati. Misli na to kod sv. 
Pričesti! 



2. Marija je gledala svakoga potaknuti 
svojim primjerom. Nije težila za tim, da 
je hvale, nego da sve one Bogu privede, 
koji su s njome bili. Jer je Boga srdačno 
ljubila, zato je htjela, da Mu i svi drugi 
služe i da Ga ljube. 

Promisli dobro, kakav primjer daješ ti 
svojoj braći i drugoj djeci u crkvi ... u 
školi ... na cesti! Mogu li drugi što do- 
bro naučiti od tebe, ili ini daješ zao 
primjer? . . . 

Moli dragog Spasitelja srdačno za opro- 
štenje, neka ti pomogne i ojači te u sr. 
Pričesti. 

Petak: Navještenje rođenja Ivanova. 

1. Zaharija i Elizabeta bili su pravedni 
pred licem Božjim i živjeli bez prijekora 
po zapovijedima Božjim. No bili su žalosni, 
jer nisu imali djece. Sve do svoje starosti 
molili su Boga bez prestanka, neka im 
pokloni barem jedno dijete. Napokon su 
bili uslišani. Kad je na Zahariju opet došao 
red da prinosi Bogu žrtve u hramu, ukaže 
mu se arkanđeo Gabrijel i donese mu od 
Boga vijest, da će dobiti sina i neka mu 
nadjene ime Ivan. On mu također reče, 
da će taj sin biti velik pred Gospodinom 

i da će provoditi svet život i mnoge k 
Bogu privesti. 

Oh kako je lijepo bila uslišana molitva 
ovih pobožnih Izraelićana! Bog ih je dugo 
pustio da čekaju i da mole, ali zato im je 
poslao i više negoli su željeli. Molili su 
Gospodina za dijete, a on im dade sina, 
koji je bio veliki svetac, prorok i preteča 
šan, jest grijeh, ito smrtni grijeh. Ako 
Spasiteljev. 

Ugledaj se u njih pa kad i ti imaš ka- 
kovu poteškoću, prikaži je dragome Isusa 
kod isv. Pričesti i sv. Mise. On ti može u 
svim stvarima pomoći, a učinit će to uvi- 
jek rado, samo ako je na dobro tvoje ne- 
umrle duše. No često te ne usliša odmah, 
nego te pušta dugo čekati i moliti. Hoće 
da vidi, koliko se pouzdaješ u dobrotu i 
ljubav Njegovoga Srca. 

2. Zaharija i Elizabeta ne bi možda bili 
nikada uslišani, da nijesu tako bogoljubno 
živjeli. Glavna zapreka, da ne budeš usli- 
šan, jest grijeh i to smrtni grijeh. Ako 
svaki dan Boga lakoumno vrijeđaš, čak i 
smrtnim grijesima, postaješ neprijatelj Bož- 
ji, pa kako možeš onda zahtijevati, da te 
Bog odmah usliša? Molitva, koja dolazi iz 
čista srca, najprije je uslišana. 



Koje ćeš odluke prikazati danas Isusu 
u sv. Pričesti glede ove stvari? 

Subota: Navještenje rođenja Isusova. 

1. Šest mjeseci iza navještenja rođenja 
Ivanova bi arkanđeo Gabrijel od Boga po- 
slan k Mariji u Nazaret. On Joj navijesti, 
da će skoro doći Spasitelj, a Ona da će 
biti Njegova Majka. Mariju potrese ova 
vanredna vijest, no jer je znala, da je 
od Boga, reče u svojoj poniznosti: »Evo 
službenice Gospodnje, neka mi bude po 
riječi tvojoj.« 

Kod Navještenja je počelo Utjelovljenje 
Sina Božjega. Ova je tajna dokaz velike 
ljubavi Spasiteljeve prama siromašnim lju- 
dima, koji su radi istočnoga grijeha upali 
u najveće zlo. 

2. Kako bi nam samo bilo, da nam se 
dragi Bog nije smilovao? Nitko ne bi više 
mogao u nebo doći i blažen postati. Tko 
može dokučiti neizmjernu ljubav Sina 
Božjega, koju je očitovao u svom Utjelov- 
ljenju? 

0 dragi Isuse, mi bi se svi izgubili, kad 
ne bi bilo ljubavi Tvojega presvetoga Srca. 
Ti si nam svojim Utjelovljenjem i Otkup- 

ljenjem otvorio nebo i svojom nas milošću 
pomažeš, da si svetim životom možemo 
zaslužiti nebo. Dobri Isuse, ljubav nam ne- 
izmjernu iskazuješ u ovom otajstvu. Do- 
pusti, da Ti se danas dostojno zahvalim 
za to, osobito sada u sv. Pričesti. Svaki 
dan ću Ti se zahvaljivati a osobito kod 
trokratnog molenja »Pozdrava Anđeosko- 
ga«, koji me ima upravo da opomene na 
sveto Tvoje Utjelovljenje. Svoju ću Ti za- 
hvalnost pokazati i time, da od jutra do 
mraka činim sve samo Tebi na slavu, kako 
sam to već odlučio. 

Isuse, Gospodine moj i Bože moj, ljubim 
Te nada sve! 

2. Navještenje nas sjeća ne samo na 
ljubav Spasiteljevi! nego i na ljubav Mari- 
jinu prema ljudima. Po ovom otajstvu po- 
stala je Marija me samo Majkom Božjom 
već i Majkom sviju ljudi. Tu se je Nje- 
zino Srce napunilo žarkom ljubavlju pre- 
ma nama, koja se nije nikad više ugasila. 
Ni jedna zemaljska majka ne može svoga 
djeteta tako srdačno ljubiti kao što Ma- 
rija ljubi nas. 

Moli se stoga uvijek svim pouzdanjem 
Mariji, svojoj nebeskoj Majci! Jednu mi- 
lost će ti ona osobito rado isprositi, naime 

veliku ljubav k Isusu, svome Božanskome 
Sinu. 

Spomeni se najmilostivija i najslavnija 
Djevice Marijo, Majko milosrđa i svake 
utjehe, kako se od vijeka čulo nije, da si 
koga zapustila, koji se Tebi utekao ! . . . 

ČETVRTI TJEDAN ADVENTA. 

Nedjelja: Ivan Krstitelj u pripravi za 
svoj stalež. 

1. Bog je poklonio Zahariji i Elizabeti 
sina, kako im je obećao po arkanđelu Ga- 
brijelu. Oni su mu po zapovijedi anđelo- 
voj nadjenuli ime Ivan. Ivan je svoju mla- 
dost proveo u pustinji, gdje je ostao do 
svoje tridesete godine. Daleko od buke 
svjetske služio je Bogu u strogom postu, 
molitvi i promatranju i svaki dan je rastao 
u milosti i svetosti. Da uzmogne kroz 
tolike godine provoditi život pun odrica- 
nja, trebao mu je duh jakosti. Zato i kaže 
sv. evanđelje, da je bio jak duhom. 

Jak duhom mora biti svaki kršćanin, 
jaka mora biti njegova volja u dobru, da 
se mogne opirati zlu. Krepost duševne 
jakosti postizava samo onaj, koji se zarana 
u tom vježba. Jak moraš biti u borbi sa 

svojom lijenosti; tačan u ustajanju, tačan 
u pohađanju crkve i škole, u svojim zada- 
ćama i u posluhu. Tačno moraš prestati 
s igrom i zabavom. Jak treba da budeš 
osobito u samozataji. Tvoje oči ne moraju 
svega vidjeti, niti tvoje uši svega čuti. 
Ne trebaš o svemu govoriti i za sve se 
brinuti. Ne misli, da moraš biti baš 
kod svake igre i zabave. Nemoj popuštati 
svojoj oblizavosti, nego budi zadovoljan s 
jelom i pilom, ako i nije po tvojoj volji. 
Pojedi koji puta i suhi komadić kruha pa 
se odreci i kojeg zalogaja ili kakvih po- 
slastica. Bori se proti meuljudnosti i zlim 
navikama svojim i ne popuštaj, dok ih se 
nijesi oslobodio. 

2, Tko se nije naučio u mladosti svoju 
volju jačati i čeličiti, taj ne će ustrajati u 
kreposti, osobito ne onda, kad ga snađu 
teške napasti. Slabo oboružana čovjeka 
lako svlada đavao, jer kod njega nalazi 
vrlo malo opiranja, kad ga hoće da na 
zlo navede. 

Dragi Isuse, ojači mi volju po današ- 
njoj sv. Pričesti! Daj mi milost duševne 
jakosti. Vidim, da mi je potrebna za kr- 
šćanski život, a moja je volja još jako sla- 
ba. Kolikim sam grijesima mogao izbjeći, 



da sam se malo više nadvladao i malo 
stroži bio naprama samome sebi! Isuse 
moj, smiluj mi se i pomozi mi, da se svla- 
dam osobito u ovoj stvari . . . Odlučujem 
to danas čvrsto. 

Ponedjeljak: Marija na putu k Eli- 
zabeti. 

1. Odmah iza Navještenja rođenja Isu- 
sova pohiti Marija preko brda prema gra- 
du, gdje je stanovao Zaharija i Elizabeta. 

Promatraj Mariju na putu! Gledaj, ka- 
ko čedno ide onamo. Ne osvrće se nikuda, 
ne će da za sve znade, što se na cesti 
događa, ne stoji svagdje da se razgovara 
i znatiželjno propitkuje. 

Kako lijep primjer čednoga ponašanja 
daje ti ovdje Majka tvoja Marija! Prije 
svega opominje te, da čuvaš oči svoje, 
kada si na ulici. Kroz oči može puno zla 
ući u dušu. Odvrati stoga pogled svoj od 
svega, što vrijeđa čistoću i prođi brzo kraj 
pogibeljna predmeta. Ne stoj pred izlozi- 
ma, gdje se često nalazi i što nepristojno 
na ogled. Nemoj da pripadaš među tako 
zvane uličnjake, koji se po ulici bespo- 
sleno klatare. Izbjegavaj njihovo društvo, 
jer se od njih ne možeš naučiti ništa do- 

broga. Gledaj da si uvijek u roditeljskoj 
kući, kad se smrkne. Ako te tvoja savjest 
možda kori u čemu, okani se tih običaja i 
odluči Spasitelju za ljubav čuvati se ova- 
kovih pogrešaka. 

2. Marija idući ulicom misli na Boga i 
Bogu se moli. 

Oh kako je lijepo možeš u tom naslje- 
dovati! Moli i ti, kad ideš u crkvu, u školu, 
na povratku kući, kod posla, pa i onda, 
kad se igraš i zabavljaš u polju. Izgovori 
tu i tamo koju strelovitu molitvicu, dese- 
ticu krunice, obavi duhovnu pričest, po- 
zdravi presv. Srce Isusovo, Mariju ili svo- 
ga svetoga anđela čuvara. Gledaj da od- 
luka u ovom pravcu bude plod današnje 
tvoje sv. Pričesti. 

Utorak: B. D. Marija kod Elizabete. 

1. Marija je uzor svete ljubavi bližnje- 
ga. Hiti preko brda, da posjeti svoju tetku 
Elizabetu. Ne ide ona k njoj, da je tamo 
poslužuju, nego da služi. Promatraj je, ka- 
ko uzima posao iz ruke svoje tetke, a nju 
štedi. Gledaj, kako nastoji biti uslužna 
svojim rođacima, gdje samo može. Sve 
čini, što samo vidi, da bi im moglo drago 
biti. 



Kako je lijepo vidjeti čovjeka, koji je 
uslužan i uvijek pripravan pomoći i bliž- 
njemu ljubav iskazati. Moli Spasitelja u 
sv. Pričesti, da i tebi ulije takove misli. 

Ljubav k bližnjemu i milosrđe zahti- 
jeva Bog od svih ljudi pa nam obećaje i 
obilatu nagradu za najmanju uslugu, što 
je učinimo svome bližnjemu. Prigode, da se 
vježbaš u ljubavi bližnjega, ne će nikada 
uzmanjkati. Sad možeš da se pokažeš 
uslužan prema roditeljima, sad opet pre- 
ma braći i sestrama, prijateljima i susje- 
dima i svima, s kojima dolaziš u doticaj. 
Ne budi ljutit i ne mrmljaj, ne odbijaj ni- 
koga, nego svakoga vazda rado posluži 
i pomozi mu! Probudi savršeno pokajanje 
za sve neprijaznosti, koje si već počinio 
i čvrsto odluči ubuduće se čuvati svega, 
što bi moglo povrijediti ljubav. 

2. Osobito budi uslužan prema stari- 
jim i boležljivim ljudima, prema siromasi- 
ma i bolesnicima. Čini kaio Marija kod 
svojih rođaka. Pohodi ih češće u njiho- 
vom stanu te im ponudi svoje usluge. 
Spasitelj je rekao: »Što ste učinili jednom 
od moje najmanje braće, meni ste učinili.« 
Velika su djela ljubavi bližnjega, zato je 
i velika plaća, koju će ti za to dati Gospo- 
din .. . Odluka! 

13. prosinac: Svetkovina sv. Lucije. 

1. Sirakuza u Siciliji rodno je mjesto 
sv. djevice Lucije, koja je umrla g. 304. 
Lucija je već u ranoj mladosti rado slu- 
žila Bogu i ljubila krepost nevinosti. Mo- 
rala je zbog te kreposti mnogo pretrpjeti. 
Nije htjela da se uda za poganina, pa je 
stoga optužiše kao kršćanku kod nekog 
poganskog suca. Ovaj je htio predati Lu- 
ciju besramnim ljudima, ali Bog ju je čuvao 
na čudnovati način. Nikakva sila, dapače 
ni dva vola nijesu je mogla maknuti s 
mjesta. Radije se daia mučiti nego dati 
svoju vjeru i nevinost. 

Gledaj na svaki način sačuvati sv. 
čistoću i ne daj se navesti na protivnu 
opačinu. Dakako, čovjek se mora pripra- 
viti na borbu, jer će ga prije ili kasnije 
snaći velike i teške napasti'. Ali ako Bog 
pošalje kušnju, dat će potrebne milosti, da 
je možemo svladati. Preporuči se srdačno 
dragom Spasitelju u sv. Pričesti! Moli ga 
usrdno za oproštenje, ako si možda kad- 
god okaljao dušu svoju sramotnim grije- 
hom. 

Dragi Isuse, čist neka je moj život, 
čista moja duša, čista moja mladost! Po- 



mozi mi, da se nikada nečistim grijehom 
ne odijelim od Tebe! 

2. Lucija je bila okružena zločestim 
ljudima, koji su je htjeli prisiliti na sra- 
motni grijeh, ali joj nijesu mogli ništa 
naškoditi, jer je bila stalna i Boga u po- 
moć zazivala. 

Može se i tebi dogoditi, da dođeš u 
takova društva, gdje se sramotno govori, 
pjeva, šali . . . Ako možeš, otiđi iz takova 
društva i ostavi ga odmah. No nije li ti 
to moguće, onda se čuvaj svakog razuz- 
danog čina i svojim vladanjem pokaži, da 
da mrziš besramnost. Hoćeš li ti sam da 
ostaneš čist, tada te ne će nitko moći pri- 
siliti na sramotni grijeh. Dragi Isus bit će 
uza te svojim milostima. 



Treći dan prije Božića : Anđeo se 

ukazuje sv. Josipu. 

1. Kako se čudnovato očituje Provid- 
nost Božja u životu sv. Obitelji! Marija 
očekuje dolazak Božanskoga Djeteta, ali 
ona još nezna, kako će se Bog za nju i 
za to Dijete pobrinuti, jer je još posve sa- 
| ma u kući nazaretskoj. Ali se ipak nije za 

to toliko brinula, jer se uzdala u Provid- 
nost Božju. 

I zaista, Bog se pobrinuo na najljepši 
načini. U noći pošalje on anđela Josipu, da 
mu kaže: »Josipe, sine Davidov, ne boj ee 
uzeti Mariju za svoju ženu ! . . . Ona će 
roditi Sina i nadjeni mu ime Isus, jer će 
On svoj narod izbaviti od grijeha.« Josip 
je dakle određen, da bude glava sv. Obi- 
telji i da se skrbi za Mariju i Isusa. 

2. Uzdaj se i ti u Providnost Božju! 
Bog se brine i za te istom ljubavlju kao i 
za >sv. Obitelj. Ili kada promatraš ljubav 
Spasiteljevu u Presv. Sakramentu, kako 
možeš i časak samo sumnjati o njegovoj 
Božanskoj Providnosti? On ti je tako bli- 
zu i boravi dan i noć u našoj sredini, da 
nam pomogne i duši i tijelu. »Dođite k 
meni svi, koji ste nevoljni i opterećeni,« 
govori Om, »i ja ću vas okrijepiti.« O reci 
Mu sve i posavjetuj se s Njim! Ako ti što- 
god zadaje brigu ili te tišti, a ti hajde naj- 
prije k Spasitelju i moli ga za savjet i 
pomoć. Povjeri Mu danas nanovo kod sv. 
Pričesti čitav svoj život i pusti Ga, da On 
upravlja ® tobom, kako hoće. Njegova će 
dobrostiva Providnost sve pravo učiniti. 



Drugi dan pred Božić : Odlazak i pu- 
tovanje, 

1. U ono vrijeme iziđe zapovijed od 
cara Augusta, da se popiše sav narod u 
njegovu carstvu. Svi su išli na popisiva- 
nje u svoj grad. Marija i Josip pođoše u 
Betlehem, grad Daviđov, jer su bili iz 
koljena Davidova. 

Mnogi su sigurno mrmljali na zapovi- 
jed carevu, no Josip i Marija nijesu toga 
činili. Mirno se pripraviše za put i uputiše 
se prema Betlehemu. Pitat ćeš, zašto ni- 
jesu mrmljali? Zato, jer su u carevoj za- 
povijedi spoznali volju Božju. »Bog tako 
hoće, On već zna zašto,« to je bila nji- 
hova jedina misao. 

To neka je uvijek i tvoja strelovita 
molitvica kod svega, štogod te zadesi u 
životu, bilo što radosno ili žalosno. Gor- 
čina nije po tvojoj volji, ali Bog tako hoće. 
Ti se ljutiš, što ne sudjeluješ na kakvom 
putovanju, kod kakve igre ili šetnje. Misli 
odmah na to, da Bog tako hoće. On želi 
da i ovu bol podnosiš ili da danas ležiš u 
krevetu. Bog dopušta, da ti se zlo učini, 
da te ruže, da tvoje pogreške izbrbljaju 
ili da te dapače i kleveću. Sveta je to 

Put Srcu Spasiteljevu 

volja Božja, da nas snađu teške boli i ve- 
liki križevi. »Bog tako hoće i On već zna 
zašto.« 

2. Dragi Isuse, prosvijetli me u sv. Pri- 
česti, da ovu znamenitu i važnu istinu 
pravo razumijem i shvatim. Štogod me 
snađe, dolazi iz Tvoje ruke, a što Ti ša- 
lješ, može za me samo dobro biti. 0 kako 
lako mogu na ovaj način zadovoljiti za 
svoje grijehe i dobro činiti već na zemlji! 
Koliko li mi prilika daješ, Gospodine, da 
danomice mogu što više zasluga steći za 
nebo. Danas čvrsto odlučujem, da ću če- 
sto u životu govoriti: »Gospodine, budi 

volja Tvoja, kako na nebu tako i na zem- 
lji!« 

Zadnji dan prije Božića: Dolazak u 

Betlehem. 

1. Nakon dugog putovanja dođoše Jo- 
sip i Marija u Betlehem. Već je bila večer, 
pa su morali tražiti noćište. Išli su od vra- 
ta do vrata, ali su svagdje bili odbijeni. 
Koliko je boli morala zadavati ova tvrdo- 
ća i oholost stanovnika betlehemskih srcu 
Marijinu! Ona je znala, da će ove noći ro- 
diti Božansko Djetešce, pa Mu je htjela 



pripraviti zaklon i počivalište. No nitko 
joj nije uslišao molbe. Josip i Marija osta- 
više stoga gradić. Na polju opaze spilju. 
Siromašni pastiri, kojima je ta spilja pri- 
padala, primiše ih rado i dozvoliše prebi- 
vanje u njoj. 

Promisli, kako veliko su blago izgubili 
stanovnici Betlehema, kad su tako hladno 
odbili Josipa i Mariju! Kako bi sretan i 
bogat bio Betlehem, kad bi Spasitelj u 
njemu bio došao na svijet; koliko milosti 
bi on bio donio svima! 

2. Nemoj biti sličan oholim betlehem- 
skim stanovnicima, kad Djetešce Isus da- 
nas i ovih božičnih dana zakuca na vrati- 
ma tvoga srca. Pripravi mu gostoljubivo 
svratište i lijepo iskićeni stan! 

O Isuse, dođi k meni, ja Te ne ću od- 
biti nego ću Ti dati najljepšu sobu svoga 
stana, naime svoje srce, iz kojega ne smi- 
ješ više otići. 

Priredit ću Ti također u njemu mnogo 
lijepih božičnih darova: svoje dobre od- 

luke, jer znadem, Isuse, da Ti na njih naj- 
više gledaš. Molitva, poslušnost, čistoća i 
borba proti mojoj glavnoj pogreški, to će 
biti plod današnjeg mojeg promatranja! 

BOŽIČNO VRIJEME. 

Božić: Rođenje Kristovo. 

1. Prenesi se danas duhom k jaslica- 
ma Spasiteljevim! Promatraj Božansko 
Djetešce, obasuto nebeskim svijetlom! 
Slušaj hvalospjev anđela: »Slava Bogu na 
visini, a mir ljudima na zemlji, koji su 
dobre volje!« Gledaj Mariju i Josipa, a 
također i vesele pastire, kako se dubo- 
kom pobožnošću klanjaju i mole Djetešcu 
Isusu. Klekni i ti kraj njih i slušaj nauke, 
koje ti Djetešce Isus daje: Iz ljubavi pra- 
ma tebi sišao sam s neba na zemlju i čo- 
vjekom postao, iz ljubavi k tebi ovako 
sam se duboko ponizio, iz ljubavi prama 
tebi postao sam siromašno dijete, iz ljuba- 
vi prama tebi počeo sam već u jaslicama 
trpjeti — sve iz ljubavi k tebi. Ti bi se 
zauvijek izgubio, grijesi bi te zauvijek bili 
iz neba isključili, nikada ih ne bi mogao 
oprati nikakvom pokorom, da ja nijesam 
došao, da to za tebe učinim. O kad bi ti 
mogao shvatiti moje Božanstvo, onda bi 
istom mogao pojmiti onu veliku ljubav, 
kojom sam te ljubio. 

2. Jedno te samo molim: Uzvrati mi 

ljubav, pokloni mi svoje srce, prinesi se- 

be cijelog meni za žrtvu! Ti si već često 
puta odlučio, da ćeš svoje molitve mar- 
ljivo obavljati, često preko dana na mene 
misliti i da ćeš sve meni za ljubav raditi. 
Drži čvrsto ovu odluku, koja mi tako go- 
di. Ti si mi već često obećao, da ćeš se 
ozbiljno boriti proti svojoj glavnoj pogre- 
ški, drži svoje obećanje! Dođi često k me- 
ni pred svetohranište, združi se često sa 
mnom u sv. Pričesti, misli često na Me, 
živi sasma za Me! 

Da, o moj Isuse, Tebi ću živjeti, Tebi 
ću umrijeti, Tvoj ću biti živ i mrtav! 

26. prosinca: Svetkovina sv, Stjepana. 

Sv. Stjepan bijaše prvi učenik Isusov, 
koji je umro mučeničkom smrću. On se 
zato i naziva prvim mučenikom te se nje- 
gova svetkovina slavi drugi dan Božića. 
Od njega treba da se učimo postojanosti 
u vjeri i ljubavi prema neprijateljima. 

1. Sv. Stjepan bijaše đakon te poma- 
gaše apostole u širenju Kristove vjere. On 
činjaše velika čudesa među pukom. Stoga 
su farizeji bili puni mržnje na njega te su 
ga dali dovesti pred visoko vijeće. Sveti 
im đakon neustrašivo spočitavaše njihov 

zao i bezbožan život kao i njihovu tvrdo- 
kornost. Oni su škripali zubima od ljuti- 
ne te ga osudiše na smrt i na to ga kame- 
novaše. Stjepan osta stalan u vjeri i umri- 
je za svog Božanskog Učitelja. 

Moli dragog Spasitelja za sv. Pričesti, 
da i tebi dade stalnost u vjeri i u kršćan- 
skom življenju. Ti ne ćeš biti kamenovan 
radi svoje vjere kao sv. Stjepan, ali ćeš 
možda katkad morati braniti svoju vjeru 
i javno je ispovijedati pred zločestim i 
bezbožnim ljudima, koji će je ismijavati 
i rugati joj se. Ne boj ih se, nego budi od- 
važan. Tvoja ti vjera mora biti preča od 
svega. Zapovjedi lakoumnim ljudima da 
šute, ako u tvojoj prisutnosti vode bez- 
božne ili nečiste govore. Ne stidi se sva- 
gdje svoju vjeru ispovijedati, ne stidi se 
moliti, ne oklijevaj pred crkvom ili raspe- 
lom skinuti šešir! »Koji mene prizna pred 
ljudima,« reče Spasitelj, »onoga ću i ja 
priznati pred Ocem svojim, koji je na ne- 
besima.« 

2. Umirući Stjepan molio je za one, 
koji su ga kamenovali: »Gospodine, ne 

primi im ovo za grijeh.« To su bile njego- 
ve zadnje riječi. Sv. Stjepan nasljeduje 
ovdje primjer dragog Spasitelja, koji je ta- 



kođer umirući na križu molio za svoje ne- 
prijatelje. Isus od nas zahtijeva, da i one 
ljubimo, koji nam zlo čine i koji su naši 
neprijatelji. 

Ispitaj se dobro, imaš li i ti taj duh 
Kristov u sebi. Kako se vladaš, kad te 
tkogod uvrijedi, kad te ruže ili zlo o tebi 
govore? . . . Možeš li im oprostiti ili gojiš 
po nekoliko dana mržnju u svom srcu? . . . 
Ili moguće želiš, da se pače i osvetiš i zlo 
zlim naplatiš? . . . Popravi se, ako je tako! 

27. prosinca: Svetkovina sv. Ivana 
apostola. 

1. Sv. Ivan bijaše ljubimac Isusov. On 
je kod Zadnje Večere počivao na grudima 
Spasiteljevim. Njemu je povjerio Isus na 
križu svoju dragu Majku. 

Isus je ljubio Ivana posebnom ljubav- 
lju zbog čistoće njegova srca. Ova se kre- 
post osobito dopala Spasitelju. On najra- 
dije stanuje u čistoj duši. Zato ako hoćeš 
biti s Isusom u prijateljstvu, onda posebno 
ljubi krepost sv. čistoće. Ona je najljepši 
ures mladeži, jer čini duše slične anđeli- 
ma. »O kako je lijep čisti naraštaj u sjaj- 
nosti svojoj! Neumrla je njegova slava, jer 
je poznat i kod Boga i kod ljudi.« 

Sretan si stoga, ako još nikada u živo- 
tu nijesi okusio zabranjeni plod nečistoga 
grijeha, ako si sačuvao sv. čistoću! Moli 
svaki dan dragog Spasitelja, da radije do- 
pusti, te umreš, nego da izgubiš nevinost. 
Ali ako si već pogriješio, onda se od srca 
pokaj, a ubuduće izbjegavaj uvijek ovaj 
grijeh! 

2. Sv. Ivan provodio je anđeoski život, 
jer je s Isusom tako usrdno općio, jer je 
Isusa izabrao za prijatelja svoga. 

Nasljednj primjer ljubimca Isusova! 
Budi također i ti prijatelj Isusov! Gdje je 
Isus, tamo ne može biti nečistoće. Primaj 
Ga često i rado u Presv. Sakramentu! 
Misli na Isusa, kad ti zle misli i nečiste 
predstave zaokupe dušu! Izaberi Isusa za 
prijatelja mjesto zločestih ljudi, koji te 
navode na grijeh, i bit ćeš čist. 

28. prosinca: Svetkovina nevine djece. 

1. Nevina su djeca bila radi Spasitelja 
pogubljena. Okrutni kralj Herod mišljaše, 
ako sve dječarce u Betlehemu pogubi, da 
će i Isus biti među njima. Nevina su djeca 
bila dakle prvi mučenici Isusovi, premda 
ne bijahu još kršćani. Njihova smrt bijaše 



za njih krst, naime krst krvi. Tim su bili 
očišćeni od istočnoga grijeha i Kristu po- 
svećeni, a ujedno su stekli pravo na nebo. 
Crkva ih štuje kao mučenike. 

Da si i ti odmah iza krsta umro, onda 
bi i ti sigurno bio u nebu, kao i ta nevina 
dječica, jer bi onda tvoja duša bila sasvim 
čista i bez grijeha. Ti si kod krsta po svo- 
jim kumovima obećao Bogu, da ćeš svoju 
nevinost čuvati. Ispitaj se sada, kad se 
pripravljaš na sv. Pričest, kako si u svom 
životu svoje obećanje držao! Je li Spasi- 
telj do danas uvijek u tvojoj duši stano- 
vao, ili se zločesti neprijatelj u njoj na- 
stanio u onom strašnom času, kad si prvi 
put smrtno sagriješio . . . Jesi li samo je- 
dan teški grijeh počinio ili su možda mno- 
gi za njim slijedili? . . . 

O Isuse, priznajem, da sam sagriješio, 
kajem se i oplakujem svaki grijeh i odlu- 
čujem činiti to u sve dane svojega života. 
Očisti me u svojoj presvetoj Krvi, da Te 
mogu sada opet primiti u sv. Pričesti! 

2. Teški grijeh ruši nevinost duše, a 
laki je grijeh kalja i vodi u pogibao. Nijesi 
li ti već često take nečistoće u svojoj du- 
ši nagomilavao? U kojoj točki najviše? . . . 
Ljubljeni Spasitelju, daj da provodim čist 

život! Ti mi to, Isuse, tako lakim činiš po 
velikim milostima, koje mi daješ u sv. Pri- 
česti, u kojoj Te često primam. Ne ću biti 
lakouman, te i u napredak počinjati sva- 
kidašnje pogreške, nego ću ih se dobro 
čuvati, jer me inače mogu i u teški grijeh 
dovesti. Isuse, pomozi mojoj dobroj volji 
milošću svojom po sv. Pričesti! 

29. prosinca; Pastiri kod jaslica. 

1. Pastiri sa betlemskih poljana bili su 
prvi, koji su se poklonili Isusu. Anđeo im 
se ukaže i reče; »Javljam vam veliku ra- 
dost; danas se u gradu Davidovu rodio 
Spasitelj, koji je Krist Gospodin; naći ćete 
Djetešce povijeno u pelene i položeno u 
jaslice,« 

Pastiri su siromašni i ponizni ljudi. Oni 
ne znaju ništa o lakomosti i oholosti, o 
zavisti i požudi za vremenitim dobrima. 
Oni su svojim življenjem sasvim zadovolj- 
ni. Imaju, što trebaju, a više ništa ne žele. 
Jedina im je želja, da Bogu služe te da se 
tako priprave za nebo. 

Kod takovih ljudi rado boravi dragi 
Spasitelj. To su njegovi prijatelji i ljubim- 
ci, 0 onima, koji si utvaraju radi svoga 



bogatstva, svoga znanja, svoje moći, koji 
se pred ljudima ponose i hoće, da budu 
od njih slavljeni i čašćeni, koji se samo za 
to brinu, da lijep i ugodan život provode 
na zemlji, koji samo misle na vremenite 
stvari, a malo ili nikako na vječne, za ta- 
kove Isus ne će ništa da znade. 

Kome si ti sličan? Siromašnim i poniz- 
nim pastirima, ili djeci ovoga svijeta? 
Slušaj samo glas Spasiteljev u sv. Pričesti. 
On će ti dati pravi odgovor. 

2. Pastiri odmah poslušaše zapovijed 
anđelovu. Oni ne promišljaju dugo, nego 
čim su čuli po anđelu veselu vijest, povi- 
kaše poslušno svi: »Hajdemo k Betle- 

mu!« . . . Namah pohitješe i nađoše Dijete, 
gdje leži u jaslama. 

Kako je ovo lijep primjer poslušnosti 
prama anđelima Božjim! Dragi Isuse, o 
da sam i ja uvijek bio tako poslušan pra- 
ma Anđelu Čuvaru, kada me je opominjao 
na molitvu, sv. Misu, sv. Pričest! O da 
sam ga uvijek poslušao, kada me je od- 
vraćao cd dnevnih pogrešaka, kad me je 
bodrio pri učenju, poslu i drugim dobrim 
djelima! . . . Mnogih bi se pogrešaka bio 
očuvao, da sam ga poslušao, i mnogo bi 
zasluga stekao. 

Dragi Isuse, od danas ću biti gorljiviji 
u tome. To obećajem Tebi i svome sveto- 
me Anđelu Čuvaru. Daj da tu odluku vršim 
u sve dane! 

30, prosinca: Pastiri poslije poklona 
Isusu, 

1. Puni svetog veselja ostaviše pastiri 
spilju. Oni su bili presretni, što su mogli 
vidjeti Mesiju, kojeg je židovski narod ta- 
ko željno očekivao. Njihovo srce goraše 
od iskrene ljubavi prema Isusu, tom betle- 
hemskom Djetešcu; oni ne mogu više ni 
na što drugo misliti, nego samo na Isusa. 

Dragi Spasitelju, o kad bi i ja također 
bio sličan pastirima, o kad bih i ja isto ta- 
ko revno mislio na Te kao oni! Tako Te 
često mogu primiti, tako često sv. Žrtvi 
prisustvovati i s Tobom u Sakramentu 
govoriti, a ipak Te se preko dana tako 
malo sjećam. Mnoge se misli roje preko 
dana u mojoj glavi, ali misli na Isusa i 
Njegovu ljubav ima vrlo malo. Isuse, 
Tvoje sveto ime bit će mi često *na parne- • 
ti, ja ću ga uvijek imati na ustima, osobito 
kad me snađe napast. 

2. »Iz punine srca govore usta«, veli 
narod. Srce pastira je puno ljubavi k Spa- 



sitelju, zato i pričaju svagdje, šta su ču- 
dnovata vidjeli i čuli. Oni ne žele samo 
javiti ovu veliku novost ljudima, nego bi 
htjeli, da mogu sve ljude privesti k jasli- 
cama Spasiteljevim i napuniti ih ljubavlju 
prama Njemu. 

Ti moraš također duše k Bogu privo- 
diti i ljubavlju ih njegovom opajati. Misli 
na svoju braću i sestre i na sve, s kojima 
se družiš i s kojima si u saobraćaju. Ti im 
možeš biti u pomoći pri učenju Katekizma 
i Biblijske povijesti, možeš ih sa sobom u 
crkvu voditi, možeš im dobre opomene 
davati i dobrim im primjerom prednjačiti, 
a to će sve reći privoditi duše k Isusu. — 
Ovakove i slične odluke prikaži danas 
Isusu u sv. Pričesti. 

31, prosinca: Svršetak godine. 

1. Danas je svršetak godine! Svaki tr- 
govac pita se: Kako stoji moj posao? Je- 
sam li šta dobio ili sam se zadužio ove 
godine? 

Pitaj se stoga i ti, kršćanine: Kako je s 
mojom dušom? Jesam li učinio štogod za 
vječnost ili ne? Jesam li si stekao zaslu- 
ga? Jesam li napredovao na putu u nebo? 

Ako si živio u stanju milosti, ako nijesi 
kroz cijelu godinu učinio ni jednog smrt- 
nog grijeha, bilo je sve zaslužno, što si 
činio, osim tvojih pogrešaka. 

Ti si molio i promatrao, sv. Misi si pri- 
sustvovao i dnevno se ili pak često priče - 
šćivao, dragog si Spasitelja u crkvi poha- 
đao, ti si često izgovarao strelovite moli- 
tvice kod učenja, posla i kod igre, zle si 
misli i napasti odbijao, rado si slušao. — 
Sve, sve je to dragi Bog upisao u veliku 
knjigu života, i svaki taj čas bit će jednom 
nagrađen. Premda mi toga ne vidimo, na- 
ša nas sv. vjera ipak uči, da je to sve za- 
služno za vječnost, ako je samo učinjeno 
u milosti. 

Hvala Ti, dragi Spasitelju, tisuću puta 
hvala za svaku milost i zaslugu! Hvalim 
Ti, Isuse, po današnjoj sv. Pričesti, hva- 
lim Ti zajedno s nebom i zemljom i sa si- 
romašnim dušama u čistilištu! O da bih Ti 
mogao zahvaliti, kako zaslužuješ i kako 
to odgovara Tvojim milostima! 

2. Ljubezni Spasitelju, osim hvale mo- 
ram Ti također danas prinijeti zadovolj- 
štinu za grijehe i pogreške, koje sam uči- 
nio u prošloj godini. Bijaše li barem jedan 
dan bez grijeha? . . . 



Jesi li možda i teško vrijeđao Boga?... 
Možda dulje vremena u grijehu živio? . . . 
Koja je tvoja glavna pogreška? . . . 

Isuse, popravi Ti danas u sv. Pričesti 
sve, u čemu sam pogriješio! Tvoja presve- 
ta Krv, koju ću primiti, neka me očisti, 
da čistom dušom stupim u Novu godinu. 
Milosrđe, Isuse moj! 

1. siječnja: Nova godina. 

1. »Sretna Nova godina!« Tako govore 
danas ljudi jedan drugome, što je vrlo li- 
jep kršćanski običaj, ako samo ta želja 
dolazi iz srca. Sretnu Novu godinu želi ti 
danas također i dragi Spasitelj u sv. Pri- 
česti, i ta je želja sigurno iskrena, jer iz- 
lazi iz Njegovog dobrostivog i ljubeznog 
Srca. Ali nešto ti prije sve želi, naime da 
svaki čas nove godine upotrijebiš, te Bo- 
gu služiš, da ti tako bude svaki čas za- 
služan za vječnost. 

Misli danas opet ozbiljno na prvo pi- 
tanje Katekizma: Zašto sam na svijetu? 
Samo zato, da Bogu služim i njegovu 
svetu volju svaki čas vršim. O kad bi sa- 
mo svaki dan mislio na tu veliku istinu! 
Ništa, ama baš ništa drugo nemaš raditi 

na zemlji, nego Bogu služiti i to samo 
Bogu. 

Ovo nije nimalo teško. Spasitelj daje 
svakome čovjeku u svaki čas svoje milo- 
sti u tu svrhu, samo ako ima dobru volju. 
Upotrijebi ih i ti i nemoj se opirati, nego 
sudjeluj s njima. Spasitelj veli: »Gle, ja 
stojim pred vratima i kucam. Tko čuje moj 
glas i otvori mi vrata t. j. tko sudjeluje s 
milošću, k tome ću doći i objedovati s 
njime, a on sa Mnom.« 

2. Tvoje srce mora uvijek biti otvo- 
reno Isusu i ti moraš s njime biti združen 
u svetoj ljubavi. Ti me smiješ Isusa nika- 
da smrtnim grijehom istjerati iz svog srca. 

O Isuse, radije ću umrijeti nego da se 
i samo jednim smrtnim grijehom od Tebe 
rastavim! »Isuse, Gospodine moj i Bože 
moj, ljubim Te nada sve!« O Isuse, združi 
moje siromašno srce sa svojim presvetim 
Srcem! U njemu ću stanovati kroz cijelu 
godinu svaki dan i svaki čas. 

2. siječnja: Prikazanje Isusovo u hramu. 

1. Kad je Isusu bilo 40 dana, ponesu 
Marija i Josip Dijete u Jeruzalem, da ga 
prikažu Bogu po Mojsijevom zakonu. 



81 

Istodobno prinesu žrtvu, koja je bila pro- 
pisana siromasima, naime par mladih go- 
lubova. Josip i Marija vjerno su opsluži- 
vali zapovijedi Sinagoge ili Crkve Starog 
Zavjeta. 

0 kad bi samo kršćani bili tako vjerni 
zapovijedima i propisima! Mojsije i drugi 
sveti muževi davali su zakone po nalogu 
Božjem, a Papa, biskupi i svećenici čine 
to isto. Crkva mora vjernike u ime Božje 
voditi i upravljati. Zato ima i pravo za- 
povijedi izdavati i prestupke kažnjavati. 
Krist je apostolima i njihovim nasljedni- 
cima rekao: »Štogod svežete na zemlji, 

bit će svezano i na nebesima.« Nažalost 
ima mnogo katolika, koji nikako ne drže 
zapovijedi crkvenih držeći ih za zapovi- 
jedi ljudske. Pa ipak se i one moraju 
smatrati kao važne zapovijedi, koje mo- 
ramo isto tako držati, kao da nam ih je 
dao sam Bog. Papa, biskupi i svećenici 
su dakako ljudi, ali kad vrše svoju služ- 
bu, onda su namjesnici Božji, i mi ih mo- 
ramo štovati i poslušni im biti. 

2. Kako si ti dosad držao zapovijedi 
i propise crkvene? . , . Polaziš li redovito 
sv. Misu nedjeljama i svetkovinama? , . . 
Jesi li se petkom uzdržavao od mesa? . . . 

Jesi li kada o crkvenim poglavarima pre- 
zirno i porugljivo govorio i jesi li im bio 
pokoran?... Obećaj dragom Spasitelju u 
sv. Pričesti, da ćeš držati zapovijedi cr- 
kvene i time posvjedočiti, da si pravo 
dijete Crkve. Odluči slijediti Crkvu kao 
ljubeznu i brižnu majku, u kojoj ćeš živ- 
jeti i umrijeti. Sjeti se češće svojega obe- 
ćanja izrečena riječima: »Čvrst stoj mi, 
krsni zavjete, ja Crkvu slušat hoću i maj- 
čine joj savjete, a vijek ću bježat zloću.« 

3. siječnja: Simeon i Ana. 

1. Kad je Marija prikazivala Djetešce 
Isusa nebeskom Ocu, dođu u hram po 
nadahnuću Duha Svetoga dvije osobe, 
starac Simeon i proročica Ana. Oboje bi- 
jahu stari i cijeli su svoj život služili Bogu 
Osobito su čeznuli za Spasiteljem svijeta. 
Srdačno su vapili i molili Boga, da Ga 
mogu još prije svoje -smrti vidjeti. Kao 
nagradu za njihovo sveto življenje usliša 
im Bog molitvu. Smjeli su Otkupitelja vi- 
djeti i u svoj ga naručaj primiti. 

Nasljeduj ove svete osobe! Kao oni, 
tako gledaj i ti u službi Božjoj o-stariti i 
u svaki dan svoga života služi vjerno Bo- 



gu. Ovo nek ti bude odluka za cijeli život, 
koju moraš svaki dan ponoviti . . . 

Kao oni, tako moraš i ti uvijek srdač- 
no željeti, da i tebi Isus na smrtnom času 
dođe. 

2. Za sretnu smrt treba uvijek moliti, 
osobito kod sv. Pričesti, jer do onog zad- 
njeg časa stoji i o njemu ovisi cijela vječ- 
nost. 

Kako sretne bijahu obje ove svete 
osobe, kad su dobile veliku milost, da 
smiju gledati Otkupitelja -svijeta. Simeon 
sav blažen kliče pun radosti: »Sad otpu- 
štaš, o Gospodine, s mirom slugu svojega, 
jer vidješe oči moje spasenje Tvoje.« 

Tko živi s Isusom, tko ga uvijek nosi 
u svojoj duši, tko ga rado prima u sv. 
Pričesti, tko često preko dana izgovara 
njegovo sveto Ime kod svog posla, u na- 
pastima i nevoljama, taj se ne treba bo- 
jati smrti. Tko je na svijetu združen s 
Isusom, bit će združen s Njime i u vječ- 
nosti. 

Kako si se dosele ponašao prama Isu- 
su i šta ćeš ubuduće činiti? 



85 



84 

4. siječanja: Proroštvo Simeonovo o 
Isusu. 

1. Simeon bijaše Duhom Svetim nadah- 
nut te proricaše o Isusu. On reče Mariji: 
»Gle ovaj je postavljen na propast i uskr- 
snuće mnogima u Izraelu i na znak, ko- 
jemu će se protusloviti; a i tebi samoj pro- 
bosti će mač dušu, da se okriju misli mno- 
gih srdaca.« 

Isus hoće svima da donese spasenje, 
hoće sve da privede k uskrsnuću i slavi, 
ali se svi ne priključuju Spasitelju, svi se 
ne okorišćuju milošću, nego vrijeđaju svo- 
ga Spasitelja, žive lakoumno te u grijesi- 
ma i opačinama sprovađaju nesamo tjedne 
nego po cijele mjesece i godine. Oni pro- 
tuslove Isusu i za njih je on postavljen na 
propast. 

Dragi Spasitelju, molim Te za sve one 
bijedne ljude, koji o Tebi ne će ništa da 
znadu i koji Te vrijeđaju teškim grijesima. 
Ne daj da ikad k njima pripadam! Moja 
je želja sveto živjeti i od danas uvijek ću 
nastojati, da u ovoj odluci ustrajem. Isuse, 
ojači me po sv. Pričesti! 

2. Mariji Majci Isusovoj prorekao je 
sv. starac život pun muka i boli radi nje- 
zina Sina. 



Tko hoće da bude s Isusom združen, 
tko hoće da bude Njegov pravi učenik, 
taj se mora na to pripraviti, da s Isusom 
nosi boli i križeve. Koga Spasitelj osobito 
ljubi, tomu šalje često mnoge i teške kri- 
ževe. 

Ne mrmljaj i ne ljuti se, ako katkad 
moraš i štogod pretrpjeti: bolest, žestoku 
napast, siromaštvo, nesreću, Misli u tako- 
vim časovima na molitvu sv. Augustina: 
»Gospodine, ovdje sjeći, ovdje pali, ali me 
poštedi u vječnosti!« Odluči u sv. Priče- 
sti, da ćeš iz ljubavi prema Spasitelju svoj 
križić rado nositi! 

5. siječnja: Poziv triju kraljeva. 

Pastiri su bili prvi, koji su Spasitelja 
pohodili, a poslije njih došla su tri mu- 
draca sa Istoka. Oni su vidjeli u svojoj 
domovini čudnovatu zvijezdu te su pro- 
svijetljeni svijetlom odozgo spoznali, da će 
ih ova zvijezda dovesti k Spasitelju svi- 
jeta. Brzo se spremiše i poslušaše glas 
milosti. Išli su za zvijezdom do Jeruzale- 
ma i Betlehema, gdje nađoše Božansko' 
Djetešce te mu se dubokom vjerom poklo- 
niše. 

O da sam i ja uvijek tako brzo i rado 
slijedio milost kao ova tri mudraca, si- 
gurno bi i mene uvijek k Isusu dovela! 
Kolikom zlu i grijesima bih bio izbjegao! 
Kako sam često u svom srcu čuo glas mi- 
losti: Moraš ustati i pobožno obaviti svoju 
jutarnju molitvu, nemoj propustiti sv. Mi- 
se, imaš dosta vremena za to, budi poslu- 
šan i čini, što ti stariji nalaže, ne idi s 
onim drugovima, jer od njih ne možeš ni- 
učiti ništa dobra, izbjegavaj ovu kuću, gdje 
si već jednom teško sagriješio, ostavi igru 
i hajde na posao, izmoli strelovitu moli- 
tvicu, da ne budeš srdit i nestrpljiv . . . 
Čuo sam doduše glas milosti, ali ga nije- 
sam poslušao. 

Dragi Isuse, znam, da je ovakova mi- 
lost nešto veliko, sveto i dragocjeno u 
Tvojim očima i da ćeš tražiti račun za nju 
od svakoga čovjeka. Za ljubav Tvoju opro- 
sti mi, što sam bio tako lakouman i igrao 
se tim dragocjenim nebeskim darovima te 
tako ih zlo upotrijebio. Pokuca li danas 
milost na vrata moga srca, bit ću posluš- 
niji. 

0 Isuse, daj mi jakost za to po sv. 
Pričesti! 



6. siječnja: Tri mudraca kod jaslica. 

1. Promatraj danas sveta tri kralja na 
njihovom putu k Spasitelju! Oni vide na 
nebu veliku zvijezdu. Nutarnjim svijetlom 
vođeni znaju, da će ih ona dovesti k Ot- 
kupitelju. Vjeruju ovom rasvjetljenju a 
vjeruju tako čvrsto, da ih ništa ne može 
odvratiti od ove vjere. Moraju putovati u 
zemlju, koja je mnogo stotina milja uda- 
ljena, moraju proći kroz pustinje i šume, 
preko brda i rijeka; ne poznaju ni zemlju 
ni ljudi; moraju biti pripravni na velike 
pogibelji, ali sve to ne može ih uzdrmati 
u njihovoj vjeri. Katkada ne vide ni zvi- 
jezde, ali njihova vjera ostaje čvrsta, U 
Jeruzalemu se čude stanovnicima, što se 
za novorođenog Kralja ne brinu; ali i sada 
ne sumnjaju, nego ostaju čvrsti u vjeri. 
Bog ih vodi, zato tako čvrsto vjeruju. 

2. Nasljeduj i ti ovu čvrstu vjeru svetih 
triju kraljeva! Kad Bog govori ili se ob- 
javljuje, ne smiješ ni najmanje posumnjati, 
jer Bog ne može varati ni lagati. Treba da 
vjeruješ i one nauke, kojih ne možeš poj- 
miti. Probudi danas kod sv. Pričesti čvr- 
stu vjeru! Moli dragog Spasitelja, da prije 
umreš nego da vjeru izgubiš, jer je vjera 

najveće dobro, što ga čovjek može po- 
sjedovati na zemlji. Izbjegavaj sve, što 
škodi vjeri, osobito čitanje zlib knjiga i 
novina! Ne opći s opakim ljudima i ne 
provodi opaka života! Možeš li si u ovoj 
točki štogod predbaciti? 

7. siječnja: Darovi triju mudraca. 

Sveta tri kralja donijela su Božanskom 
Djetešcu svoje darove: Zlato, tamjan i 

mirhu. 

1. Zlatom su Božansko Djetešce pri- 
znali svojim Kraljem, jer zlato pripada 
samo kralju. 

Ili zar nije Isus Gospodar cijelog svi- 
jeta, zar On nije Kralj neba i zemlje, ko- 
me treba da svi služe? 

Da, dragi Isuse, vjerujem čvrsto i ba- 
cam se sa svetim trima mudracima pred 
Tvoje jaslice, da Ti prikažem zlato svoje 
ljubavi. Tebi mora pripadati cijelo moje 
srce, cijeli život i svaki čas moga života. 
Isuse, Tebi ću živjeti, Isuse, Tebi ću 
umrijeti. Tvoj sam živ i mrtav. 

2. Tamjan se od davnine samo 
Bogu prikazivao. On je simbol klanjanja. 
Mudraci su upoznali u Božanskom Dje- 



tešcu svoga Boga i ponizno mu se kla- 
njahu. 

Tamjan klanjanja moraš i ti uvijek pri- 
nositi Spasitelju svome. Cijeli tvoj život 
mora biti neprestana molitva, svaki ko- 
rak, svaki dah, svaki kucaj srca — sve za 
Boga, sve za Isusa! 

3. Kao treći dar žrtvovala su tri mu- 
draca mirhu. Time su htjeli iskazati što- 
vanje Isusovoj čovječjoj naravi, koja je 
bila određena za muku i smrt. Mirha je 
gorka biljka i zato je slika muke i smrti. 
Život Isusov na zemlji nije bio drugo doli 
muka i gorčina, a svršetak mu je bio kr- 
vava smrt na križu. Iz ljubavi prema tebi 
sve je strpljivo podnosio, sve je pretrpio. 
Ne zaboravi ni jedan dan velike ljubavi 
Spasiteljeve! Ljubi od sveg srca Onoga, 
koji je za te tako gorku smrt podnio. Uzmi 
svoj križić i slijedi Spasitelja! Nemoj se 
nikada tužiti u muci, nego uvijek tiho 
reci: »Isus je morao još više trpjeti.« 

Prikaži Isusu svoju dobru volju u sv. 
Pričesti! 

8. siječnja: Poziv pogana. 

Crkva je odvajkada svetkovinu Bogo- 
javljenja vrlo visoko cijenila, jer je to dan, 

u koji su prvaci poganski pozvani k pra- 
voj vjeri. Na ovaj dan slavi se stoga poziv 
pogana uopće, a Crkva nas hoće ovih da- 
na da potakne na to. 

1. Srdačno zahvaljujmo Spasitelju za 
veliku milost, što je i nas pozvao k pravoj 
vjeri. Moguće bi i mi danas bili pogani ili 
divljaci, da Bog nije poslao vjerovjesnike 
i misijonare k našim pređima u našu do- 
movinu. Po ovim svetim ljudima došla je 
milost prave vjere i u našu dušu, pa smo 
po njima i mi stigli u ovčarnicu Kristovu. 

Koli revno bi morali stoga upravo ovih 
dana primati sv. Pričest, da zahvalimo 
Bogu za milost svete vjere, jer je to naj- 
veće dobro, što ga posjedujemo. Obnovimo 
danas također i odluku, da ćemo u bu- 
duće i živjeti prema propisima naše svete 
vjere. U kojoj si točki ti nemaran? 

2. Kad smo tako sretni, te smo djeca 
sv. Crkve, tad moramo misliti i na one 
ljude, koji nemaju te sreće kao mi. Od 
dvije miljarde ljudi, koji žive na zemlji, 
samo je 340 milijuna onih, što pripadaju 
katoličkoj crkvi, dakle oko šesti dio ljud- 
skog roda. 0 kako su jadni ostali, oso- 
bito poganski narodi, koji ništa ne znaju 
o pravome Bogu! Njima moramo pomoći, 



jer to zahtijeva od nas velika i sveta za- 
povijed ljubavi bližnjega: »Ljubi bližnje- 
ga svoga kao samoga sebe!« Molimo za 
njih mnogo, molimo svaki dan, osobito 
kod sv. Pričesti, da im Bog pošalje misi- 
jonare i vjerovjesnike, da ih pouče u pra- 
voj vjeri. 

Možda je Bog i tebe odredio kao mi- 
sijonara ili misijonarku, da ideš pogani- 
ma. 0 to bi bilo za tebe sveto zvanje, koje 
bi ti donijelo veliku nebesku krunu. 

Osim toga moramo potpomagati misije 
milostinjom. I ti treba da pripadaš misij- 
skoj zadruzi te da je marljivo potpo- 
maže® milostinjom. Dobri se kršćani če- 
sto odriču kakve zabave, lijepe haljine ili 
čega drugoga te daju ušteđeni novac mi- 
sijama. O kako bogato nagrađuje Spasi- 
telj ma i najmanji đar, kojim si pomogao 
duše za vjeru i za nebo! Ispitaj se jednom 
kod sv. Pričesti, jesi li dosada mislio na 
veliku dužnost ljubavi bližnjega, rado 
molio i milostinju davao u tu svrhu. 
Učini čvrste odluke u toj točki! 

9. siječnja: Povratak triju mudraca. 

1. Sigurno su sveta tri kralja neko- 
liko dana ostala u Betlehemu i danomice 

pohađala Božansko Djetešce te Mu se kla- 
njali. No napokon im je bilo misliti i na 
povratak u svoju domovinu. Ali su htjeli 
održati svoje obećanje i javiti Herodu, 
gdje bi mogao naći Isusa, da Mu se po- 
kloni. U snu ih Bog opomene, neka više 
ne idu k Herodu, nego neka se drugim 
putem vrate u svoju zemlju. Oni odmah 
poslušaše glas Božji usprkos obećanju, što 
su Herodu dali. Čovjeku za ljubav nijesu 
htjeli da budu neposlušni Bogu. 

Učimo se od ovih mudraca ovo: Ni- 

kada ne smijemo biti neposlušni Bogu i 
griješiti zato, da se dopadnemo ljudima. 
Bog nam mora biti preči. 

2. O kako su ljudi često opaki! Stide 
se moliti ili ući u crkvu, da ih drugi ne 
ismijavaju. Kod zabava vode zle razgo- 
vore, pjevaju ružne pjesme pa čine i još 
gore nepodopštine, samo da ih ne drže 
bezumnima. Pripovijedaju tuđe pogreške 
radi zabave; dadu se navesti na laž i pso- 
vanje, samo da ne izgube prijateljstva 
onog ili ovog čovjeka. 

0 kako mora ovaj strah pred ljudima 
Vrijeđati dragog Spasitelja! Jesi li već mi- 
slio na to? . . . Pokaj se od srca i obećaj 
Spasitelju čvrsto i svečano u sv. Pričesti, 

da ne ćeš više biti tako nezahvalan. Misli 
na ozbiljne riječi Gospodinove: »Tkogod 
mene prizna pred ljudima, priznat ću i ja 
njega pred svojim Ocem, koji je na nebesi- 
ma. A tko mene zataji pred ljudima, za- 
tajit ću i ja njega pred svojim Ocem ne- 
beskim.« 

10. siječnja: Isus u Presv. Oltarskom 
Sakramentu. 

1. Sveta tri kralja morala su prevaliti 
daleki put, da dođu do Isusa. Mnoge su 
poteškoće morali podnijeti na dugom pu- 
tovanju, samo da mogu Spasitelja vidjeti 
i pokloniti Mu se. Ali ništa im nije bilo 
preteško. Oni su bili sretni, kad su našli 
Božansko Djetešce, da za cijeli svijet ne 
bi bili dali svoje sreće. 

Istog Spasitelja, kojemu su se sv. tri 
kralja poklonila u Betlehemu, imaš i ti u 
Presvetom Sakramentu. Pa kao što je zvi- 
jezda pokazivala put sv. trima kraljima, 
tako i tebi vječno svijetlo pokazuje, da 
je Isus u oltaru nazočan. Ne trebaš ga 
tražiti putujući daleko, jer Isus ti je blizu, 
samo nekoliko časova pa si već kod njega. 

Da, dragi Isuse, nije mi tako daleko 
do Tebe, a ipak mi je teško pohoditi Tebe! 
O kad bih imao takovo čeznuće i ljubav 
kao ova sveta tri kralja! Ti me tako lju- 
bezno pozivlješ i slobodno mi je svaki čas 
pokucati na Tvoja vrata. Ti imaš uvijek 
vremena za mene. 0, kad bih samo i ja 
takav bio! Da, ali kako često sam već 
ujutro zanemario sv. Misu, jer sam bio 
lijen ustati! Drugi put sam se opet pre- 
strašio male kiše ili studeni. Kako često 
sam već prošao kraj crkve, ali se nijesam 
svratio unutra, da Te pozdravim i da Ti 
se poklonim. O Isuse, oprosti mi i umnoži 
moju ljubav prama Tebi! 

2. Sveti mudraci bili su puni veselja i 
sreće, kad su se smjeli pokloniti !• usu 
Tako je sretna i ona duša, koja rado bo- 
ravi pred Svetohraništem. S dragim Spa- 
siteljem u Sakramentu možeš o svemu go- 
voriti, sve Mu možeš reći, Njemu se možeš 
izjadati, o svemu se posavjetovati s Njime, 
a On te nikada ne će pustiti bez utjehe i 
milosti. Sretan onaj, koji je u uskom pri- 
jateljstvu s Isusom, u njegovu dušu ulazi 
mir i pokoj. 

0 Isuse, pred Tvojim Svetohraništem 
neka mi je najmiliji boravak. To će biti 



moja sveta odluka kod današnje sv. Pri- 
česti! 

11. siječnja: Što čini strast u čovjeku. 

1. S istočnim grijehom došle su i zle 
strasti u našu dušu, naime sklonost na 
oholost, ljutinu i mržnju, nečistoću, lijenost 
i t. d. Ove strasti moramo svladavati, ina- 
če će nas zavesti i na velike grijehe, da- 
pače i na strašne opačine, kako se je to 
dogodilo kod Heroda. On je prepun srdi- 
tosti. Kad mu nije štogod po volji, sav je 
izvan sebe od bijesa i uzrujanosti. Pro- 
matraj samo njegov mrki pogled i od 
strasti nakaženo lice! Ne veseli se svome 
kraljevstvu, svojim lijepim dvorovima, 
mnogobrojnim poslužnicima, ne raduje se 
ama baš ničemu. On je sam sa sobom i 
sa cijelim svijetom nezadovoljan. Od svoje 
se srditosti dao tako zavesti, da je počinio 
grozan zločin umorstva nevine djece. Kad 
mu naime sveta tri kralja nijesu došla 
reći, gdje bi mogao naći novorođenog 
Kralja židovskog, uhvatio ga je takav bi- 
jes i ljutina, da je izdao okrutnu zapovijed, 
da se pogube svi dječaci u Betlehemu i u 
okolici njegovoj. 

0 užasna strastvenosti, kako daleko 
zavodiš čovjeka! Promislit ću ozbiljno da- 
nas, koja je moja glavna strast... Možda 
također ljutina? Ili koje drugo zlo nagnu- 
ća? Moli Isusa kod sv. Pričesti za mi- 
lost, da postaneš gospodarom svojih strasti! 

.2- Rijetko je kada koja strast sama; 
obično ih je više zajedno, te jedna pro- 
izlazi iz druge. Tako je bilo i kod Heroda. 
Njegova srditost bila je posljedica oholo- 
sti i sebičnosti. On je sam htio biti gospo- 
darom. Sve je trebalo da se njemu klanja 
> , samo njemu služi i laska. Tko to nije 
činio, onoga je mrzio i progonio. To je 
oholost. Oholost je glavni grijeh, a iz nje- 
ga proizlaze mnogi drugi. 

Dragi Isuse, danas odlučujem čvrsto 
čuvati se ovih i sličnih grijeha. A da mi to 
bude lakše, mislit ću često na Tvoj sveti 
primjer i na Tvoju poniznost u Presvetom 
Oltarskom Sakramentu i reći ću: »Isuse 
krotka i ponizna Srca, učini srce moje po 
Srcu svojem!« 

12. siječnja: Sreća nevine dječice. 

1. Promatraj sreću nedužne dječice, 
koja su svoj život dala za Isusa. Rano su 
umrla, ali su svoju dušu spasila. Kratko 

vrijeme morala su u pretpaklu boraviti, a 
onda su unišla sa Spasiteljem u slavu ne- 
besku. Ona su izvan pogibelji, da grešnim 
životom i nesretnom smrću izgube svoju 

Rana smrt u milosti Božjoj nikada nije 
nesreća. Čovjek ne smije misliti, da će 
ugo živjeti, nego se mora uvijek pri- 
pra vl ,ah na smrt, došla ona kadagod. 
Čovjek, koji ne može svaki dan stupiti 
pred prijestolje Božje, ne provodi pravog 
kršćanskog života. U knjizi »Nasljedni 
Krista« kaže se: »Kad bi imao čistu sa- 
vjest, ne bi se tako bojao smrti . . . Ako 
danas mjesi pripravan, hoćeš li sutra bi- 

1 r Sta o h A t0risti du ^ živ °t, ako se ne 
popravljaš? Dug život ne čini boljim nego 
samo umnožaje krivnju.« 

živiL M !i r T Sm ° na zeml F zato - da dugo 
O ™°’n da • 1,eP - 1 Sretan Život Povodimo. 

U ne. Dam našega života i vječnosti pri- 
padaju samo_ Bogu. Kad je sveta FraJci- 
ska bila mučena sa svojih sedam sinova 
govorila im ,e ovako: »O djeco moja, po 
gledajte gore! Pogledajte na nebo, tamo 
. ce £ a ^ rist sa svojim svetima. O djeco 
moja, borite se za svoju dušu i pokažite 
se vjerni u ljubavi Isusovoj!« 

Put Srcu Spasiteljeva 

I ti se također pokaži vjeran u ljubavi 
Isusovoj! U ljubavi s njime sjedinjen biti, 
sve iz ljubavi k Njemu raditi, to mora 
biti tvoja svagdašnja odluka. Onda može 
smrt doći kadgod hoće, ranije ili kasnile, | 
vodit će te u sretnu vječnost. 

13, siječnja: Bijeg u Egipat, 

1. Bog posla anđela u snu sv. Josipu, 
koji mu reče: »Ustani, uzmi Dijete i Maj- 
ku njegovu i bježi u Egipat i ostani ondje, 
dok ti ne reknem, jer Herod traži Dijete, 
da Ga pogubi.« Josip posluša odmah i po- 
đe još iste noći s Isusom i Marijom u 

tuđu zemlju. . . 

Gledaj lijepi primjer sjedinjenja s vo- 
ljom Božjom, što ti ove svete osobe daju. 
One ne kažu: »Zašto to Bog od nas zahti- 
jeva; ta On može Dijete i na drugi način 
spasiti; zašto nije anđela prije poslao, da 
bi se mogli spremiti na put? Egipat nam 
je zemlja tuđa, gdje ne poznamo nikoga. 
Kako će nam tamo biti?« Ti bi sigurno 
tako mislio, mrmljao i tužio se, no Josip 
i Marija su bili sasvim predani u volju 
Božju, jer znaju, da Bog nedokučivom mu- 
drošću, ljubavlju i dobrotom sve ravna, 
vodi i upravlja. 



Misli uvijek na to, kad li Bog koji 
križić pošalje, ako se moraš boriti neko 
vrijeme s napastima, ako te siromaštvo 
tišti, ako te kakva poteškoća ili nesreća 
snađe. Moli Spasitelja u sv. Pričesti, da 
ti dade takovu odanost u volju Božju, ka- 
kovu su imali Josip i Marija! 

2. Marija i Josip nijesu se brinuli mno- 
go, kako će im biti, jer su Isusa imali 
kraj sebe. Ako je Isus s nama, ne će nam 
nikada biti zlo, ma gdjegod bili. Gdje je 
Isus, tamo je mir i pokoj. Isus pomaže, 
tješi i jači uvijek. Uzdaj se vazda u Njega! 

14. siječnja: Bijeg u Egipat. 

1. Ljudi se tako često tuže i mrmljaju, 
ako im u životu ne ide, kako bi oni že- 
lili, ako im Bog šalje kakovu bol ili ne- 
sreću, ili ako se moraju boriti s kakovim 
poteškoćama. Traže pomoći i utjehe kod 
ljudi mjesto kod Boga. Kako posve pro- 
tivno radi Marija i Josip na bijegu u Egi- 
pat! Ne čuješ ni jedne riječi tužbe na 
žrtve i poteškoće, na siromaštvo i osku- 
dicu. Ove svete osobe znaju, da nijesu na 
svijetu, da provode lijep i ugodan život, 
nego da Bogu služe i da ispunjavaju Nje- 

govu svetu volju. One mole još više nego 
inače, misle samo na Boga i uzdaju se u 
Njegovu ljubeznu Providnost. Možda ih je 
Bog ostavio? On ih čuva, On se brine za 
sve potrebe njihove i vodi ih opet natrag 
u Nazaret. 

Koju odluku moraš glede ove točke 
učiniti, kad se sjediniš sa Spasiteljem u 
sv. Pričesti? * 

2. Još jedno uči od ovih svetih osoba! 
Premda su sasvim izvan kućnoga reda i 
u sasvim drugim prilikama, ne zaborav- 
ljaju na svagdanje duhovne vježbe. Služ- 
ba Božja je kod njih prva. Zato mole isto 
tako u tuđini kao i kod kuće i čine dobro, 
koliko samo mogu. 

Moraš li možda i ti veći dio vremena 
provesti u tuđoj kući i među ljudima, 
jedno je svagdje potrebno, naime: Bogu 

služiti od jutra do mraka. Tvoje svagdanje 
molitve, strelovite molitvice, krunice, 
svagdanje molitve Srcu Isusovu, B. D. 
Mariji i sv. Josipu, sv. Misu, Pričest — 
moraš obaviti kao i u kući roditeljskoj, 
koliko samo bolje možeš. Neka te Spa- 
sitelj u sv. Pričesti utvrdi u toj svetoj 
odluci. 



Ime Isusovo. 

Nedjelja u osmini Bogojavljenja. 

1. Crkva slavi danas svetkovinu Imena 
Isusova. Ime Isusovo veliko je i sveto 
ime. Ta ono dolazi s neba. Sam Bog dao 
ga je svome jedinorođenom Sinu. Moraš 
ga stoga izgovarati s velikim počitanjem i 
pobožnošću. Možda imaš zlu naviku kod 
svake prilike izgovoriti ime Isusovo ne- 
promišljeno i bez potrebe? , . . Isuse, Spa- 
sitelju moj, Tvoje mi ime mora biti sveto! 

2. Kad čitamo ili čujemo preslatko ime 
Isusovo, moramo se sjećati ljubavi našega 
Spasitelja. Misli na život Isusov od jaslica 
pa do križa, na Njegovu muku, Njegovu 
smrt, misli na ljubav Isusovu u Presvetom 
Sakramentu, misli na milost, koju ti je 
zaslužio. Isus i ljubav jedno je te isto. Mi 
ne možemo našim slabim razumom nikada 
shvatiti ove ljubavi, ali se možemo kla- 
njati Isusu i srdačno Mu zahvaljivati za 
nju. Ti moraš Isusu hvaliti svaki dan, oso- 
bito u sv. Pričesti za Njegovu nedokučivu 
]ubav, koju ti je iskazao u životu. Budi 
osobito zahvalan djelom, t. j. svetim i kre- 
posnim životom. 

3. Budući da mas Isus tako srdačno 
ljubi, zato se smijemo čvrsto pouzdati u 
Njegovo sveto Ime. Jest, dragi Isuse, Tvo- 
je sveto Ime bit će moje utočište. Često ću 
Ga preko dana zazivati. Već ujutro 
kad se probudim, kad idem u školu ili na 
posao, kod igre i zabave uvijek ću Ga se 
sjećati. Kad neposlušnost, srdžba, neči- 
stoća, laž, oholost i zavist hoće da uniđu 
u moju dušu, kad me što tišti, kad moram 
koji križić nositi, tada ću odmah reći: 
»Isuse, pomozi!« Isus mi mora biti prva i 
zadnja riječ u danu. Isuse, Tebi živim! 
Isuse, Tebi umirem! Isuse, Tvoj sam živ 
i mrtav! Isuse moj, milosrđe! .Isuse sve 
Tebi za ljubav! Isuse, Gospodine moj i 
Bože, ljubim Te nada sve! 

DRUGI TJEDAN IZA BOGOJAVLJENJA. 

Nedjelja: Povratak sv. Obitelji u 

Nazaret, 

1. Katkada se čuje, gdje ljudi govore: 
»Ja bih svoj križ rado nosio; samo da 
znam, kad će prestati.« Tako ne govore 
pravi službenici Božji. Tako nijesu govo- 
rile ove svete osobe, kad im je anđeo 
zapovjedio, da idu u Egipat i tamo osta- 



nu, dok im Bog ne rekne. Poslušnost i 
predanje u volju Božju bilo im je najmi- 
lije. Tako treba, da i ti svaki križ i svaku 
nesreću rado primiš. Kako dugo? Dok se 
' bude dragom Bogu sviđalo. Gospodinu 
Bogu ne smije se ništa propisivati, nego 
strpljivo čekati, dok On pripusti promje- 
( nu. Pa kad bi morao i cijeli svoj život 
ovaj ili onaj križ nositi, morao bi uvijek 
moliti: »Gospodine, budi volja Tvoja!« 

Moli Isusa kod sv. Pričesti za ovo pot- 
puno predanje u volju Božju; a On će ti 
sigurno uslišati molbu, jer govori: »Do- 
đite k meni svi, koji ste umorni i opte- 
rećeni i ja ću vas okrijepiti!« 

2. Bog nagrađuje često već na ovom 
svijetu onoga, koji ustrpljivo i ustrajno 
nosi križ, a još više u vječnosti. Dulje vre- 
mena morala je sveta Obitelj ostati u tu- 
đoj zemlji, ali ipak je došao dan oslobo- 
đenja. »Josipe, ustani, uzmi Dijete i Majku 
Njegovu, pa hajde opet u zemlju izrael- 
sku,« tako reče anđeo jednoga dana sv. 
Josipu. Sveta se je Obitelj veselila, što je 
ipak napokon došao svršetak progonstva, 
i što će opet u svojoj domovini vidjeti 
, prijatelje i rođake svoje. Tako ćeš se i ti 
veseliti, ako si uvijek Bogu odan. Sve pro- 

laži pa i vrijeme bolesti, siromaštvo, na- 
pasti i poteškoća, a Gospodin će jednom 
obilno naplatiti sve, što smo pretrpjeli 
Njemu za ljubav. No ako si ti kao i djeca 
ovoga svijeta nestrpljiv, kad te snađe ka- 
kav križić, ako mrmljaš i tužiš se, onda 
ništa od toga nemaš, nego danomice na- 
novo griješiš. Križ time također neće po- 
stati lakši, već teži. Ali primaš li ponizno 
križ iz ruke Božje, onda te čeka nepro- 
lazna nagrada. 

Ponedjeljak: Sakriveni život Isusov 

bio je život molitve. 

1. Prenesi se duhom u mirnu nazaret- 
sku kućicu! To je kuća molitve, prava 
kuća Božja! A tko se moli u njoj? Isus, 
Sin Božji, a s Njim moli Marija i Josip. 
Nikad ce nijesu pobožnije molitve k nebu 
dizale, nego ovdje u Nazaretu: od Isusa, 
Marije i Josipa. 

Je li Gospodin s tvojom molitvom tako 
zadovoljan? Trudiš li se, da pobožno i 
sabrano moliš? Ne blebećeš li samo svoju 
molitvu, da budeš što prije gotov? Može 
li dragi Bog i tebi reći, što je Židovima 
rekao: »Ovaj puk me slavi samo ustima, 



ali njihovo je srce daleko od mene?« Pro- 
misli dobro, koliko pogriješiš dnevno, kad 
se ne trudiš, da ozbiljno, pažljivo i po- 
božno moliš. Pobudi pokajanje za svaku 
riječ, što si je svojevoljno nepobožno mo- 
lio i obećaj dragom Bogu, da ćeš Njego- 
vom pomoću odsele uvijek dobro moliti. 

2. Kada moli Isus i Njegovi sveti ro- 
ditelji? Oni mole u određeno vrijeme u 
danu, ujutro, navečer, prije i poslije jela; 
mole kod zajedničke kućne molitve i u 
crkvi kod službe Božje. Osim toga im i 
sav dnevni posao prati i posvećuje mo- 
litva. Iz svete nazaretske kućice dizao se 
uvijek tamjan molitve gore u nebo. 

Kako stoji s tvojom svakidašnjom mo- 
litvom? . . . Kako moliš ujutro, uvečer, pri- 
je i poslije jela ? . . . Moliš li pobožno 
»Anđeo Gospodnji«, molitve Srcu Isuso- 
vu .. . Gospi? . . . Kako moliš kod sv. Mi- 
se i kod pobožmosti u crkvi? Kako često 
pobudiš dobru nakanu kod posla, učenja, 
igre? U katekizmu stoji o molitvi: »Što je 
disanje za tijelo, to je molitva za dušu.« 
Zato nas opominje sv. Pavao: »Molite bez 
prestanka.« To činimo, kad sav posao, 
muke i veselje Bogu prikažemo i često 

srce i misli k Njemu dižemo osobito stre- 
lovitim molitvicama. — 

Ponovi sad kod sv. Pričesti odluku, da 
ćeš danas sve svoje molitve obaviti pot- 
puno, dobro i pobožno! 

Utorak: Isus radi u Nazaretu. 

1. Stupi opet u kućicu nazaretsku i 
promatraj, kako tvoj Spasitelj radi! Sin 
Božji radi, a kakav posao obavlja? Sasma 
obični i niski posao. Kao dječak pomaže 
svojoj Majci kod kućnoga posla. Sad po- 
maže stan čistiti, sad urediti Josipovu 
radionicu; sad opet mora ići s vrčem k 
bunaru ili donijeti Mariji kakvu drugu 
stvar. Kad je postao veći i jači, učio je od 
Josipa tesarski posao i radio je dnevno s 
njime. 

Dragi Isuse, prosvijetli me, da Tvoj 
sveti primjer razumijem i sebi Ga za uzor 
uzmem! Smijem li se sada još potužiti, ako 
moram obavljati jednostavne i niske po- 
slove, ako sam siromašan te cijeli svoj ži- 
vot pripadam nižem staležu? O ne, na- 
protiv sretnim se mogu smatrati, jer sam 
tako sličan Tebi, o Isuse! 

2. Isus je radio drage volje iz posluš- 
nosti prema svom nebeskom Ocu i prema 



svojim roditeljima. Isus je radio marljivo 
cijeli dan. Isusa i besposlenost ne možemo 
zamisliti zajedno. Čuvaj se i ti dobro te 
gadne opačine, čuvaj se besposlice. Ti se 
smiješ odmoriti, igrati i zabavljati, ali sve 
u svoje vrijeme. Najprije posao, onda igra! 
Lijenčine kradu dragom Bogu vrijeme. 
One ne mole rado, ne će da slušaju, đavao 
im nameće svakojake misli i želje, te če- 
sto padaju u najsramotnije grijehe. 

Obećaj dragom Spasitelju kod sv. Pri- 
česti, da ćeš se čuvati lijenosti! 

3. Stari su se pogani stidjeli niskih po- 
slova. Isus je pak rad štovao i posvetio, 
te ga učinio službom Božjom. Gle, kako 
se kod posla Njegove usnice miču! On mo- 
li. Gledaj, kako gleda prema nebu! On 
sve žrtvuje svom nebeskom Ocu. 

Isuse, pomozi mi, da ne živim slijepo 
i nepromišljeno, nego da češće po Tvom 
primjeru pobudim dobru nakanu, i malim 
molitvicama sve Tebi prikažem. Ti mi po- 
kazuješ, o Isuse, da je i najobičniji i naj- 
niži posao također Bogu ugodan, ako se 
obavlja Bogu za ljubav. 

O Isuse, sve ću raditi odsele iz ljubavi 
prama Tebi, za Tebe neka bude svaki 
korak i svaki dah moj. 

Srijeda: Život samozataje. 

1, Samozataje i odricanja straše se 
mnogi ljudi. Njima je teško postupati stro- 
go sa svojim tijelom ili mu štogod uskra- 
titi, za čim teži kao n. pr. dobro jelo i 
pilo, mir, ugodnost i t. d. No drukčije je 
živio dragi Spasitelj u Nazaretu. Isus je 
dragovoljno odabrao strogi život samoza- 
taje, da nam dadne primjer, kako da i mi 
živimo. On stanuje u siromašnoj kućici, 
gdje nema lijepog pokućstva, nema me- 
kanih kreveta ni jastuka, već je sve jed- 
nostavno i siromašno. Isus je morao da- 
nomice teške poslove obavljati i bio je 
svake večeri jako umoran. Hranio se hra- 
nom siromaha. Nije bio probirljiv u jelu. 
Podnosio je strpljivo studen i vrućinu. A 
isto ovako kao Isus živjela je i Marija i 
Josip također u svetoj strogosti i odri- 
canju. 

I ti se moraš vježbati u samozataji! 
Bez nje ne može se ni pomisliti kršćanski 
život. Nijesi li strog prema svojem tijelu, 
ako ga ne krotiš, navest će te na mnoge 
grijehe. U čemu da se nadvladaš? Ne 
tuži se, ako su tvoji roditelji siromašni, 
ako stanuješ u siromašnoj kući, ako nemaš , 



lijepih stvari i haljina kao bogata djeca! 
Ne mazi svojega tijela! Ne budi lijen ustati 
ujutro, da dođeš na sv. Misu! Uči marlji- 
vo i ne trati vremena u igri i besposlici! 
Ne budi znatiželjan, jer ne moraš svega 
vidjeti, čuti ni znati! 

O dragi Isuse, koliko mi prilika daješ 
svaki dan, da se nadvladam, samo kad bih 
imao dobru volju! Jači me sada u sv. Pri- 
česti, da se u ovoj kreposti danomice 
vježbam, a osobito u ovoj točki . . . ! 

2. Bez samozataje nema kreposti či- 
stoće i nevinosti. Ako svoje tijelo ne kro- 
tiš, onda će te ono navesti na najsramot- 
nije grijehe. Promatraj sv. Alojzija, tog 
anđela u tijelu! On je mnogo postio, nije 
htio ništa da znade o biranim jelima, spa- 
vao je na tvrdim daskama i klečao po ci- 
jele sate na podu, bičevao se, samo da u- 
-°ti svoje tijelo, te ga uzdrži u čistoći. 
Ljubiš li čistoću, moraš ljubiti i samozata- 
ju i mrtvenje . . . 

Četvrtak: Dvanaestgodišnji Isus u 
hramu. 

1. Svaki Izraelac, koji je navršio dva- 
naestu godinu, bio je dužan na tri glavna 

praznika pohoditi hram u Jeruzalemu. 
Uvijek se tamo sakupljala velika množi- 
na ljudi. Kad je Isusu bilo dvanaest godi- 
na, smio je i On hodočastiti u sveti grad. 
Promatraj ga među djecom! On je tako | 
ljubezan i prijazan sa svima i daje sva- 
kom najljepši primjer, sabrano moli i 
pjeva. 

Dragi Isuse, od Tebe ću se učiti danas, 
kako se moram vladati na putu u crkvu. 
Kako sam često puta bio rastresen i ras- 
pušten na putu; katkada dapače i u sa- 
moj crkvi, te sam često i na putu do crkve 
griješio i Tebe vrijeđao. Čvrsto si pređu- 
zimam, da ću u buduće biti sasvim sabran. 

Već na putu ću Ti se klanjati i malim Te 
molitvicama pozdravljati: »Isuse moj, mi- 
losrđe!« 

2. O kako se je veselio Isus na taj dan, 
kad je smio prvi puta hodočastiti u hram! 
Kako ga je srce vuklo u lijepo svetište, 
gdje se je smio svom nebeskom Ocu na 
osobiti način klanjati! Ideš li i ti rado i ve- 
selo u crkvu kao tvoj Spasitelj? Polaziš li | 
ti također često sv. Misu? Pohađaš li, kad- 
god samo možeš, Isusa u Presv. Oltarskom 
Sakramentu? 



3. Što radi Isus u hramu? Promatraj 
Ga, gdje sjedi medu učiteljima i sluša ih! 
Gledaj Ga, kako pobožno moli i kako se 
vlada u hramu! Što ti moliš, kad se pribli- 
žuješ crkvi? Nasljeduješ li Spasitelja u 
pažljivosti i pobožnosti ili se moguće mo- 
raš kod svake ispovijedi tužiti: »Ja sam u 
crkvi brbljao, smijao se i druge bunio, ja 
sam bio rastresen kod sv. Mise.« 

Dragi Isuse, daj mi, da Ti ovom sv. 
Pričešću zadovoljim za sve, što sam ikada 
u crkvi nečednim ponašanjem i nepobož- 
nošću sagriješio. Pomozi mi, da po Tvom 
primjeru uvijek mislim na riječi Duha 
Svetoga: »Gospodin je u ovoj kući, neka 
pred njim šuti cijela zemlja!« 

Petak: Život poslušnosti. 

1. Iza uskrsnih praznika pođe Isus sa 
svojim roditeljima u grad Nazaret i bio im 
je poslušan. U to malo riječi Svetoga Pi- 
sma vrlo je mnogo sadržano. Isus je bio 
podložan i poslušan. On, Sin Božji, koji je 
stvorio nebo i zemlju. Kome je bio poslu- 
šan? Dvjema osobama, koje, premda su 
bile svete, ipak su duboko pod njim sta- 
jale. Kako je bio poslušan? Slušao je toč- 

no i u svemu, što su mu njegovi roditelji 
naložili. Zašto je bio poslušan? Zato, da 
svoj djeci dade lijep primjer, kako mora- 
ju i ona držati četvrtu zapovijed Božju. 
Isus nije htio slušati samo nekoliko mjese- 
ci ili godinu dana, nego je bio poslušan 
kroz trideset godina. To nam pokazuje, 
kako je četvrta zapovijed važna u Božjim 
očima, i kako strogo od nas zahtijeva, da 
je i mi vjerno držimo. 

Dragi Spasitelju, kako se moram pred 
Tobom stidjeti, kad kod ovoga promatra- 
nja pomislim na Tebe i na sebe. Oprosti 
mi sve grijehe neposlušnosti, koje sam ika- 
da učinio prema svojim roditeljima i po- 
glavarima! Daj mi milost, da ovu svoju 
dužnost vršim i da se naučim biti uvijek i 
svagdje točan u poslušnosti. 

2. Isus je gledao u Mariji i Josipu na- 
mjesnike Božje i štovao u njima svoga ne- 
beskog Oca. Kad ti roditelji ili poglavari 
što zapovijedaju, onda moraš tako slušati, 
kao da ti sam dragi Bog zapovijeda. To je 
sveta i zaslužna poslušnost. 

O Isuse, posveti i učvrsti moju odluku 
po današnjoj sv. Pričesti, jer hoću da od 
danas revno i rado slušam. 



Subota: Život napredovanja u dobru. 

Isus je u Nazaretu rastao i napredo- 
vao u mudrosti i u milosti kod Boga i lju- 
di, kako -nam to pripovijeda Sveto Pismo, 
i To se ne smije tako uzeti, kao da je Isus 
zbilja mogao napredovati u mudrosti, sve- 
tosti i kreposti. To kod Njega nije ni mo- 
| guče bilo, jer je bio Bog; no On je onu u 
sebi sakrivenu mudrost i svetost uvijek 
sve više riječima i djelima pokazivao, i u 
tom smislu je Isus u dobru rastao i na- 
predovao. I mi moramo napredovati u mu- 
drosti i milosti kod Boga i ljudi, čim veći 
i stariji postajemo. 

1. U mudrosti ćemo napredovati, ako 
se trudimo, da Boga i Njegove zapovijedi 
i Njegovu svetu volju uvijek sve bolje spo- 
znamo učeći katekizam i biblijsku povi- 
jest, slušajući propovijedi, razmatrajući i 

[ čitajući pobožne knjige i t. d. Pitaj se sto- 
ga ozbiljno: Možeš li o sebi reći, da na- 
preduješ u mudrosti? . . . Kako se vladaš 
kod vjeronauka i propovijedi?... Čitaš li 
radije nabožne knjige i spise ili pripovije- 
sti? Prvo i najvažnije na ovoj zemlji jest 
to, da Boga spoznamo i Njemu služimo. 
To je ona prava mudrost, za kojom mora- 

mo težiti i u njoj napredovati, inače pro- 
vodimo opaki život na ovom svijetu. 

2. Moramo napredovati i rasti u mi- 
losti kod Boga i ljudi. U milosti kod Boga 
rasti reći će, svaki se dan truditi oko pra- 
vog i kreposnog života moleći rado, pri- 
majući svete Sakramente i pobuđujući če- 
sto dobru nakanu. Moli dragog Spasitelja 
kod današnje svete Pričesti, da te očuva 
od mlakosti i nemarnosti u tim važnim 
stvarima. Milost i ljubav kod ljudi zado- 
bit ćemo, ako bližnjemu pomažemo, gdje 
samo možemo, ako smo prijazni, blagi i 
ljubezni prema svakome. Što ti kaže tvoja 
savjest u ovoj točki? Bivaš li uvijek pri- 
jazniji prema svome bližnjemu ili si uvijek 
hladniji? 

Prikaži Spasitelju svoje odluke! 

TREĆA NEDJELJA POSLIJE BOGO- 
JAVLJENJA. 

Nedjelja: Ozdravljenje gubavca i bo- 
lesnog sluge. 

1. Promatraj ljubav presvetog Srca Isu- 
sova, kako nam se predstavlja u današ- 
njem svetom evanđelju: Kad je Isus sišao 
s gore, dođe čovjek gubavac pred Njega, 



pokloni Mu se i usrdno Ga zamoli, da ga 
ozdravi od njegove strašne bolesti: »Go- 
spodine, ako hoćeš, možeš me očistiti!« 
Isus pruži ruku i reče: »Hoću, očisti se.« 
I siromašni se bolesnik odmah očisti od 
gube. Isus dođe zatim u Kafarnaum. Tamo 
pristupi k Njemu satnik i zamoli Ga, da iz- 
liječi njegovog bolesnog slugu. Spasitelj 
se smiluje i povrati mu zdravlje jednom 
riječju svoje svemogućnosti. 

Pokloni se čvrstom vjerom Božanstvu 
Isusovu, koje se pokazuje u ovim čudesi- 
ma! Isus stanuje sa istom božanstvenom 
svemogućnosti u Presvetom Oltarskom 
Sakramentu i hoće, da se sada opet svrati 
u tvoju dušu. Imaš li uvijek veliko pouz- 
danje u Njega? Isus ti može uvijek pomo- 
ći i hoće ti uvijek pomoći. Njegovo je Srce 
uvijek puno ljubavi prama nama siromaš- 
nim ljudima. Ja znam, dragi Spasitelju, da 
rne iskreno ljubiš. Kao što si velikim milo- 
srđem oslobodio gubavca njegove muke, 
tako si i meni već mnogo puta pomogao u 
životu. Koliko si me samo puta već oči- 
stio od gube mojih grijeha, od koje mi jd 
bolovala duša. Zahvaljujem Ti za tu lju- 
bav i odlučujem, da ću se u svim teškoća- 
ma odsele utjecati Tvome preljubeznom 

Srcu. Kad me štogod tišti, kad me stigne 
kakva nevolja na tijelu ili duši, onda ću 
kao i satnik u evanđelju k Tebi doći i od 
Tebe tražiti savjeta i pomoći. Ti si rekao: 
»Dođite svi, koji ste umorni i opterećeni, 
i ja ću vas okrijepiti!« 

2. Ako katkada moliš, da ti dragi Isus 
pomogne u kakvoj vremenitoj stvari n. p. 
u kakvom poduzeću ili da odstrani kakvu 
bolest i t. d. pa ne budeš uslišan, onda ne 
smiješ dvojiti o ljubavi božanskog Srca, 
već budi siguran, Isus Ti ne ispunjuje tvo- 
je molbe zato, jer to nije dobro za spase- 
nje tvoje duše; no Isus će ti sigurno dati 
kakvu drugu milost, koja je mnogo bolja 
za tebe. 

Moli često ovu lijepu molitvicu: »Pre- 
sveto Srce Isusovo, ja se uzdam u Te!« 

21. siječanj: Svetkovina sv. Janje. 

Sveta Janja rođena je u Rimu od kr- 
šćanskih roditelja. Odlikovala se već u 
nježnim godinama velikom pobožnosti. Lju- 
bila je tako iskreno Isusa, da je već u ranoj 
mladosti zavjetovala Bogu vječnu čistoću. 
Od te čiste ljubavi ne mogaše je ništa ra- 
staviti. Odbila je ruku nekog poganskog 

mladića, koji se je htio njome zaručiti, re- 
kavši mu: »Ja sam već davno zaručena s 
Kristom.« Toga radi morala je mnogo pre- 
trpjeti. Htjedoše je navesti na grijeh neči- 
stoće, ali je Bog čudom očuva po anđelu, 
te joj bestidnici ne mogoše ništa učiniti; 
Zatim je htjedoše spaliti, no plamen se je 
ne dotače. Najposlije bude joj glava odsje- 
čena, i tako umre kao djevica i mučenica 
godine 301. 

Dragi Isuse, ja ću Te danas i opet pri- 
miti u svoju dušu, pa te molim, da i meni 
podaš ovako žarku ljubav prama Tebi, 
kakova je bila u sv. Janje. Tebi, o dragi 
Isuse, posvećujem svoje tijelo i svoju du- 
šu u sve dane svoga života, a osobito u 
svojoj mladosti. Tvoje presv. Ime neka mi 
uvijek bude u srcu i na ustima. 

Dragi Spasitelju, ojači me u borbi pro- 
ti smrtnim grijesima, a osobito proti neči- 
stoći! Gle, ja sam pripravan radije umrijeti, 
negoli Te smrtnim grijehom istjerati iz 
svoje duše i nastaniti u njoj sotonu. Sv. 1 
Janjo, ti zaštitnice čiste i Bogu posvećene 
mladeži, moli za me kod moje današnje 
sv. Pričesti, da nikada ne upadnem u uža- 
snu nesreću, da Boga sramotnim grijehom 

uvrijedim, nego da uvijek živim u ljubavi 
Isusovoj! 

Utorak: Djelovanje sv. Ivana Krstitelja. 

Daleko od svijeta živio je sv. Ivan Kr- 
stitelj u pustinji u strogoj pokori. Kad mu 
je od prilike bilo 30 godina, zapovjedi mu 
dragi Bog, da započne svoje zvanje kao 
preteča Spasiteljev. Morao je dobrim dje- 
lima i riječima propovijedati Židovima po- 
koru i pripravljati ih za dolazak Spasite- 
ljev. Njegove pokorničke propovijedi bile 
su tako dirljive, da su ganule dapače i 
tvrda srca carinika i surovih vojnika. Sta- 
novnici Jeruzalema išli su svi k njemu na 
Jordan. Dali su se krstiti i priznavali su 
svoje grijehe. Dušu spasiti i njih za Krista 
dobiti, to bijaše jedina želja sv. Ivana. 

O lijepa li primjera svete revnosti! Uz- 
mi si ovo za uzor. I ti možeš duše spaša- 
vati i k Isusu privoditi. Po zapovijedi: 
»Ljubi bližnjega svoga kao samoga sebe,« 
dužan si i ti to isto činiti. Moli stoga če- 
sto i pobožno za duše svojih bližnjih, oso- 
bito za one, koje su se smrtnim grijehom 
rastavile od svoga Spasitelja i koje su u 
najvećoj pogibelji, da propanu. Moli za to 



osobito danas kod sv. Pričesti i sv. Mise. 
Pobrini se i za svoju manju braću i sauče- 
nike te im rastumači katekizam i biblijsku 
povijest, uči ih moliti, pomozi im kod pri- 
prave za sv. ispovijed i sv. Pričest. Kad 
vidiš, da što zla čine, opomeni ih! Nastoj, 
da svima, koji s tobom opće, daješ dobar 
primjer u pobožnosti kod sv, Mise i sv. 
Pričesti, u poslušnosti, u čistoći, u učenju, 
u poslu i t. d. 

Jesi li možda već mislio na tu dužnost 
i trsio se, da predobiješ koju besmrtnu du- 
šu za Isusa? Promisli također, kako bi to 
najbolje mogao u buduće učiniti! Za to 
veliko djelo ljubavi nagradit će te dragi 
Isus obilno. 

Srijeda: Krštenje Isusovo. 

1. Kad je Isusu bilo 30 godina, ostavio 
je svoje skrovito prebivalište u Nazaretu, 
jer je bilo došlo vrijeme, da počne javno 
naučavati kao Mesija. Otišao je najprije 
k Jordanu, gdje se dade krstiti od Ivana. 
Pitamo samo, zašto je Isus to učinio? Ta 
On je bio prečisti i presveti Sin Božji, koji 
nije trebao krsta ni pokore. No jer je htio 
naše grijehe na sebe uzeti i za njih zado- 

voljiti, zato se je tako duboko ponizio, da 
se je stavio među grešnike i primio sv. 
krst (pokore). 

O Isuse, kako je velika Tvoja ljubav! 
Ja ću Ti danomice za to zahvaljivati, a 
osobito danas kod sv. Pričesti. Što bi bilo 
od nas bijednih ljudi, da se Tvoje presv. 
Srce nije smilovalo na nas! Daj, da Ti bu- 
dem uvijek zahvalan ne samo ustima nego 
i djelima i svetim životom. Ponovno ob- 
navljam veliku odluku svojega života: 
»Sve iz ljubavi prema Bogu mome.« 

2. Veliko se je čudo dogodilo kod kr- 
štenja Isusova. Nebo se je otvorilo, a Duli 
Sveti sišao je u slici goluba i lebdio je nad 
glavom Isusovom. S neba čuo se glas Oca 
nebeskoga, koji reče: »Ovo je Sin moj lju- 
bezni, koji je po mojoj volji.« 

Probudi živu vjeru u veliko i neshvat- 
ljivo otajstvo presvetog Trojstva, koje se 
ovdje prvi put javno i svečano objavilo. 
Načini odsele svaki puta znak svetoga 
križa, kojim se tri božanske osobe osobito 
štuju, s velikim poštovanjem i pobožnošću, 
a ne brzo i lakoumno! Uzdaj se u svog 
Spasitelja, vjeruj čvrsto u Njegovo Božan- 
stvo, jer Ga je sam Otac nebeski progla- 



sio svojim jedinorođenim Sinom. Isus je 
tvoj Bog i to Bog pun ljubavi i smilovanja. 
Imaj uvijek veliko pouzdanje u Njega u 
svim svojim nevoljama. Kaži mu sve, što 
ti je teško na srcu, a osobito kod sv. Pri- 
česti, kad k tebi dode. 

»Presveto Srce Isusovo, ja se uzdam 
u Te!« 

Četvrtak: Poziv prvih učenika. 

1. Isus je postio u pustinji 40 dana i 
noći i bio je od đavla napastovan. Iza 
toga povratio se je k Jordanu, gdje je po- 
zvao prve svoje učenike i apostole: An- 
driju i Ivana, Petra, Filipa i Natanaela. 
Ovaj poziv sadržaje za nas veliku i svetu 
nauku. Ovi učenici došli su prvi put k 
Isusu, pa prepoznavši Ga kao svog Spa- 
sitelja i odmah Ga pripravno slijede. Oni 
hoće da odsad živu s Isusom i samo za 
Isusa. On ih je podučio, a oni su slijedili 
Njegov sveti primjer. 

Nijesi li i ti također izabran od Isusa 
za njegova učenika i nasljednika? O da, 
da, već odavna, od prvog tvoga djetinj- 
stva, naime od dana svetog krštenja. Na 
svetom je krstu zaposjeo Gospodin tvoje 

srce i tada te izabrao, da mu služiš kroz 
čitav svoj život. 

Pitaj se samo, jesi li i ti dosada bio 
revan učenik Isusov? Nastojiš li i ti pri- 
mjer Spasiteljev upoznati po nauci, raz- 
matranju i čitanju nabožnih knjiga? Gle- 
daš li ga i nasljedovati u svakidašnjem 
životu? U kojoj ti tački tvoja savjest naj- 
više predbacuje? . . . 

2. Možda je Isus i tebe odabrao za svo- 
ga slugu i učenika u svećeničkom ili re- 
dovničkom zvanju. Ako ćutiš veselje i 
sklonost prama tom staležu, moli marljivo 
u sv. Pričesti, da te Isus sretno dovede k 
cilju i da ti pomogne svladati sve poteško- 
će. Ta On može sve učiniti svojom mi- 
lošću. Reci samo odlučno: »Isuse, Tebe ću 
slijediti i Tvoju volju vršiti, gdje i kako 
Ti hoćeš. To je čvrsta odluka današnjeg 
mojeg razmatraja.« 

Petak: Svadba u Kani. 

1. Isus prisustvovaše sa svojom Maj- 
kom i prvim apostolima svadbi u Kani. 
Promatraj Ga, kako među gostima sjedi 
i milo i Ijubezno s njima razgovara! Ne 
smijemo si Isusa predstaviti kao čovjeka 



mrka, koji uvijek strogo propovijeda. O 
ne, nasuprot Isus je bio ljubezan i vedar. 
On se je veselio s veselima i time nam 
pokazao, da je dozvoljeno i Bogu milo, 
ako se odmaramo i sudjelujemo kod ne- 
dužnih zabava. Sve neka bude Bogu na 
slavu, ne samo naše molitve i poslovi, 
nego i naše veselje i zabave. Nekoji mi- 
sle, da uvijek, kad se vesele i zabavljaju, 
mora među njima biti đavao, a bez ra- 
spurtenosti i grijeha, da se čovjek ne može 
razveseliti. Sv, Pavao veli: »Ili vi jeli ili 
pili ili što drugo radili, činite sve na sla- 
vu Božju!« Pitaj se ozbiljno kod sv. Pri- 
česti: Je li moje veselje uvijek takovo, da 
bi kod njega mogli prisustvovati Isus i 
Marija kao na svadbi u Kani? . . , Jesam 
li kada prisustvovao raspuštenim i greš- 
nim zabavama? . . . Jesam li uvijek Ijube- 
zan i prijazan ili se rado svađam i prepi- 
rem? Obećaj Spasitelju, da ćeš Njegov 
sv. primjer nasljedovati! 

2. Na svadbi u Kani učinio je Isus svoje 
prvo javno čudo. Vodu je pretvorio u vi- 
B ?' ,} e ,^k° pomogao ženiku u nevolji. 
Vidiš li iz ovoga, kako je Isus zabrinut i 
za vremenita dobra ljudi? Smiješ se 
dakle uteći prema tome Njegovom pre- 

svetom Srcu za pomoć i u vremenitim 
stvarima. On će te sigurno uslišati, ako 
je to dobro za spas tvoje duše. Nauči se 
uopće, sve što trebaš, saopćiti dragom 
Spasitelju u sv. Pričesti. 

Isus stvara čudo na zagovor Marijin. 
Obrati se i ti u svojim potrebama odmah 
na Nju. Kad Marija moli za te, bit ćeš 
mnogo lakše i prije uslišan. 

25. siječnja: Obraćenje sv. Pavla. 

1. Savao je bio uvijek pun bijesa i 
mržnje prema učenicima Gospodinovim i 
htio ih je ubiti. Jednoga dana išao je u 
Damasak, da sve, koji su pristajali uz 
nauk Isusov, svezane dovede u Jeruzalem. 
Na putu ga najednom obasja velika svje- 
tlost. Kao od munje pogođen pade na zem- 
lju i začuje glas Gospodinov, koji govoraše: 
»Savle, Savle, zašto me progoniš?« Savao 
upita Gospodina, tko je omi, a ovaj od- 
govori: »Ja sam Isus, kojega ti progoniš.« 
Dršćući odgovori Savao: »Gospodine, što 
hoćeš da činim?« On se je dao voditi na 
zapovijed Gospodnju u grad. Tamo je bio 
kršten od Ananije i kako je prije proga- 
njao Isusa i Njegovu Crkvu, tako je sada 



živio za Spasitelja i za Crkvu. U jednom 
je času od Savla postao Pavao. 

O dobri Spasitelju, kako se je očito- 
vala na sv. Pavlu ljubav Tvojega Srca! 
On Te je proganjao, a Ti si mu bio tako 
blizu svojom milošću. 0 kako divnu ljubav 
gojiš Ti, Bože naš prema nama grešnim 
ljudima. Svima daješ svoje milosti i to 
tako izobilno, da svi mogu bogumilo ži- 
vjeti i blaženi postati. Ljubav i dobrota 
Tvojega Srca napunja me pouzdanjem. 
Premda sam mnogo u životu sagriješio, 
ipak se mogu ufati u milosrđe Tvoje, da 
ćeš mi oprostiti, jer se istinito kajem i 
već sam se često pokajao za svoje grijehe. 
Ti znaš, dragi Spasitelju, da sam često 
nezahvalan bio prama Tebi, i Ti znaš ta- 
kođer i to, da Te od srca ljubim. Što sam 
pogriješio, to ću opet popraviti dvostru- 
kom ljubavlju i revnošću. Umnoži ovu 
ljubav u meni po sv. Pričesti, koju ću sada 
primiti. 

2. Čim je Pavao začuo glas s neba, 
govoraše pun dobre volje: »Gospodine, 

rta hoćeš da činim?« Milost kuca na nje- 
govo srce, a on joj odmah otvara vrata. 
Da joj se opirao, ostao bi neprijatelj Božji, 
ali jer je vjerno sudjelovao s njome, postao 

je veliki Apostol. Kasnije napisa jednom 
Korinćanima: »Mi vas opominjemo, da ne 
primate uzaludno milosti Božje.« 

Preduzmi si i ti danas, da ćeš svaki 
dan nasljedovati sv. Pavla i vjerno sudje- 
lovati s milošću. Šta moraš dakle učiniti? 
Sve obavljati Bogu za ljubav i boriti se 
protiv svakidašnjih pogrešaka. U kojoj 
točki se se dosada najviše protivio mi- 
losti Božjoj?... Pokajanje i odluka kod 
sv. Pričesti! 



ČETVRTA NEDJELJA POSLIJE SV. TRI 
KRALJA. 

Nedjelja; Oluja na moru, 

1. Isus je cijeli dan naučavao i propo- 
vijedao te se je umorio. Navečer su uče- 
nici u svojoj lađici plovili jezerom, a Isus 
je spavao. Najednom se podiže velika olu- 
ja tako, da se lađica prekri valovima. 
Učenici se prepadoše. Pa kad si nijesu 
više nikako znali pomoći, probudiše dra- 
goga Spasitelja i govorahu: »Gospodine, 

spasi nas, pogibosmo.« Isus ustane govo- 
reći: »Zašto ste tako (bojažljivi, 'malo- 



vjerni?« Onda zapovjedi moru i valovima 
i nastane velika tišina. Ljudi se začudiše 
i govorahu: »Tko je ovaj, da ga slušaju 
valovi i more?« Ti znadeš, dušo moja, tko 
je On. Sin Božji, Bog sam, kojega mora 
slušati nebo i zemlja, jer je Njegova sve- 
mogućnost sve stvorila i svemu dala bi- 
tisanje. O Isuse, vjerujem čvrsto u Tvoje 
Božanstvo i svemogućnost. Vjerujem ta- 
kođer, da je s Tvojom svemogućnošću 
spojena i beskrajna ljubav. Ti ne samo 
da nam možeš pomoći u našim potrebama, 
nego nam Ti i hoćeš pomoći po ljubavi 
Tvojega presv. Srca. 0 kako nam je ljubav 
bliza u Presvetom Oltarskom Sakramentu 
i u sv. Pričesti! 

2. Idi uvijek odmah i brzo pun pouz- 
danja k ovoj svemogućnosti i ljubavi, kada 
u tvojem životu nastanu oluje. No pitat 
ćeš, što su to oluje? Ponajprije nevolje, 
bolesti i nesreće, koje snađu tebe i tvoje. 
Kod Srca Isusova naći ćeš uvijek utočište. 
Ono će sigurno odstraniti nevolju od tebe, 
ako je to na dobro tvoje duše. Ne usliša 
li te, tada će ti dati velike milosti, da 
ostaneš stalan i stečeš velike zasluge za 
vječnost. Oluje su nadalje i žestoke na- 
pasti, koje te katkad muče. Ne budi ma- 

lodušan! Isus pripušta napasti, da te kusa, 
hoćeš li Mu i u borbi ostati vjeran. Nje- 
gova ti milost neće uzmanjkati, ako Oa 
samo za nju prosiš. Moli u takvim časo- 
vima lijepu molitvicu sv. Bernarda: »Kad 
svijet i sotona bijesni proti meni, kad se 
put moja opire, i tada ću se još uvijek 
pouzdati u Tebe, o Gospodine, ,er tko se 
je u Tebe uzdao, nije ostao posramljen !« 
Kakovu ćeš danas odluku prikazati Isusu 
u sv. Pričesti? 



Ponedjeljak: Oluje u Crkvi Božjoj. 

1. Oluja na moru, o kojoj nedjeljno 
evanđelje pripovijeda, slika je oluja, koje 
se podižu proti Petrovoj lađici naime sve- 
toj Crkvi. Dragi Spasitelj je ove oluje una- 
prijed navijestio, kad je kazao apostoli- 
ma: »Sluga nije veći od Gospodara. Ako 
su progonili mene, progonit će i vas.« 
Isus je bio progonjen od Zidova, od opakih 
farizeja i književnika sve do svoje smrti na 
križu. Strašno su bili progonjeni apostoli 
i prvi kršćani, a neprijateljstva i progon- 
stva Crkve traju i do dana današnjega. 
Ništa se na svijetu toliko ne mrzi, ne 
progoni i ne ruži kao Crkva katolička i 



njezini svećenici. I ako se lađa Petrova 
od vjetrova i valova amo i tamo ljulja, 
ipak ne smijemo nikada postati malodušni 
i strašiti se, da će nam Crkva propasti, 
kao što su druge propale. 0 ne, Isus joj 
je dao veliko obećanje: »Ti si Petar, t. j. 
stijena, i na toj stijeni sagradit ću Crkvu 
svoju, i vrata paklena ne će je nadvladati.« 
Zašto dakle dopušta Spasitelj sva ta pro- 
gonstva i oluje? Zato, jer se upravo time 
najljepše očituje božanstvenost Crkve 
katoličke. Da je Bog nije čuvao, mnogi 
bi je ljuti neprijatelji već davno bili uni- 
štili i izbrisali s lica zemlje. No Crkva je 
do danas sve svoje neprijatelje preživje- 
la, ona traje uvijek i širi se još uvijek. 
Veseli se i zahvaljuj Spasitelju često, što 
si dijete Njegove svete Crkve. Uzdaj se 
čvrsto u obećanje Isusovo, da je nikada 
ne će moći nadvladati niti ista vrata pa- 
klena. 

2. Time, što je crkva nesavladiva, nije 
rečeno, da se u vrijeme progona ne će 
mnogi odmetnuti od nje i zauvijek izgu- 
biti. 'Oni, koji slušaju glas neprijatelja 
crkve, idu na njihove sastanke, čitaju 
knjige i novine i napokon vjeruju ovima 
više negoli svećenicima, postaju ravnoduš- 

Put Srcu Spasiteljevu 

ni prema svojoj crkvi i napokon je sasvim 
ostave. Moli za takove siromašne ljude, 
osobito kod sv. Mise i Pričesti. Izbjegavaj 
kroz cio život društva onih, koji nemaju 
vjere, a isto tako odbacuj i njihove knjige 
i novine. Štuj Crkvu više negoli išto dru- 
go, drži i slušaj rado njezine zapovijedi, ča- 
sti i štuj njezine svećenike. Moli Spasi- 
telja u sv. Pričesti, neka te jači u tvojim 
svetim odlukama! 

Utorak: Isus i Nikodem. 

1. Nikodem je bio zakonoznanac i pred- 
sjednik židovskog vijeća. On je vidio ču- 
desa Kristova, te je vjerovao i bio sklon 
Isusu. Zato se je razlikovao od drugih 
farizeja i zakonoznanaca. I ovima su bila 
poznata čudesa Gospodnja, ali njihova 
oholost nije dopuštala, da vjeruju u Njega 
i postanu Njegovi učenici. Nikodem je bio 
ponizan, a samo poniznima daje Bog mi- 
lost vjere. Dobri ga je Spasitelj ljubezno 
primio i podučio ga u glavnim istinama 
vjere. 

Nikodem htjede da bude dionik kra- 
ljevstva nebeskoga, a Isus mu reče, da to 
može biti samo onda, ako se pokrsti: »Za- 



ista, zaista ti kažem, tko se ne preporodi 
vodom i Duhom Svetim ne će ući u kra- 
ljevstvo nebesko!« Samo po sv. krstu po- 
staje čovjek dijete Božje i baštinik kra- 
ljevstva nebeskoga. Istom u vječnosti ćeš 
jednom vidjeti, kako veliki dan milosti 
bio je dan tvojega krštenja. Da li često 
zahvaljuješ dragom Spasitelju za tu sreću? 
Držiš li čvrsto obećanja, koja si kod kr- 
štenja dao? . . . Da li si i ti tako pripravan 
slušati kao Nikodem? 

Nastojiš li ozbiljno da postaneš učenik 
Isusov? Kako je s tvojim dobrim odlu- 
kama? 

2. Židovski zakonoznanac pažljivo slu- 
ša, što mu Isus priča o ljubavi Božjoj i o 
ljubavi Spasiteljevoj prema ljudima. »To- 
liko je Bog ljubio svijet, da je svog jedino- 
rođenog Sipa poslao, da se me izgube 
oni, koji vjeruju u Njega, nego da imaju 
život vječni.« Bog nije poslao Sina svoga 
na svijet, da ga sudi, nego da ljudi po Nje- 
mu postanu blaženi. Nikodem sluša ove 
svete nauke, a ljubav prema Spasitelju 
postaje u njemu sve jača. 

Donose li ove nauke isti plod i kod 
tebe? Ti čuješ tako mnogo o ljubavi Bož- 
joj, o ljubavi Srca Isusova u podučavanju, 

u propovijedi, u razmatranju i t. d. Umno- 
žava li se time tvoja ljubav pram Isu- 
su? .. . Kako je pokazuješ? . . . Mislis li 
rado na Isusa? . . . Moliš li se rado i po- 
božno? ... t > : 

Obnovi svoje odluke sada kod sv. rri- 

česti i učini danas nešto osobita za ljubav 
Spasitelju! 

Srijeda: Isus kod zdenca. 

1. Isus je išao iz Judeje u Galileju. 
Putem je došao u grad Sihem. Ovdje je 
bio zdenac, kojega je jednom Jakov isko- 
pao. Umoran od puta sjede Isus kraj nje- 
ga, a učenici su otišli u grad, da kupe 
hrane. U to dođe jedna Samaritanka iz 
grada po vodu. Držali su je za grešnicu 
i stoga su je prezirali. Spasitelj je to znao, 
ali je nije prezirao, nego je gledao spasiti 
njezinu dušu. Upusti se s njome u razgo- 
vor, predoči joj njezine grijehe, poduči i 
opomene je i privede je tako vjeri i obra- 
ćenju. 0 milosrdni Isuse, kako si dobar. 
Ako nas i svi ljudi preziru i zabacuju, ti 
nas uvijek primaš s ljubavlju. Ako smo i 
mnogo sagriješili, ako su nam grijesi, još 
tako veliki, ljubav i milosrđe Tvojega 

Srca još je veće. Uvijek ću se stoga u nj 
pouzdati. Pomozi mi po milosti sv. Pri- 
česti, koju ću sada primiti! 

Budi i ti tako milosrdan prama bližnje- 
mu, kako je bio Spasitelj prema Samari- 
tanki. Ne preziri nikoga radi njegovih 
grijeha. Tako se ne spasava duša greš- 
nikova. Misli uvijek, da i ti možeš lako 
sagriješiti i duboko pasti. Moli za siro- 
mašne grešnike, koje vidiš da griješe i 
uključi ih u svaku svoju sv. Pričest! 

2. Na primjeru Samaritanke možemo 
vidjeti, kako se samo onaj čovjek može 
spasiti, koji sudjeluje s milošću Božjom. 
Ona čini, što joj Spasitelj kaže. Daje Mu 
piti, priznaje svoje grijehe i prima nauke 
od Njega. Ona vjeruje Njegovim riječima, 
te se okorišćuje milostima, koje joj Isus 
nudi. Na taj način posve se obraća te od 
grešnice postaje učenica Isusova. 

Odluči i ti danas, da ćeš sudjelovati s 
milošću Božjom i reci češće: »O dragi 

Isuse, jači me po sv. Pričesti n. pr. u ovoj 
mojoj odluci. Daj da uvijek slušam glas 
milosti, kada me opominje na molitvu, 
na posao, na poslušnost, kada me odvraća 
od grijeha, od moje omiljele pogreške, od 
zla društva. 

Isuse moj, oprosti mi sve moje nedo- 
statke i zanemarenja glede upotrebe Tvo- 
jih milosti. Odsele ću svoje odluke revno 
izvršivati. 

29. siječnja: Svetkovina sv, Franje 

Saleškoga. 

1. Sveti Franjo rodio se je 1567. u 
gradu Saksu u Savoji. Njegova pobožna 
majka Franciska govorila mu je često: 
»Moj sinko, volila bih te radije vidjeti 
mrtva, nego da samo jednom čujem, da si 
smrtno sagriješio.« O kako je dobro upam- 
tio mali Franjo ove riječi svoje dobre maj- 
ke. Nećudoredni, pokvareni saučenici na- 
stojali su, da ga zavedu na nečistoću, ali 
on je podvostručio svoju molitvu, prepo- 
ručio se srdačno Majci Božjoj, koju je 
nježno ljubio, postio je strogo, trapio je 
svoje tijelo, samo da ostane stalan i da 
svoju dušu ne okalja nečistim grijehom. 

Isprosi i ti sebi od dragog Spasitelja u 
sv, Pričesti milost ustrajnosti u borbi proti 
nečistim napastima i stalnost, kao sv. 
Franjo Saleški. Reci često Isusu, kad Ga 
primiš: »Dragi Spasitelju, daj da prije 

umrem, negoli se smrtnim grijehom uda- 
ljim od Tebe.« 



2. Sv. je Franjo nakon revno svršenih 
nauka postao svećenikom. Kao takav nije 
imao nikakve druge želje, nego da što 
više duša predobije za Boga i za nebo. 
Mnoge je obratio svojim propovijedima, 
svojim primjerom, dobrotom i blagošću. 

, Gledaj i ti spasiti koju dušu svojim 
primjerom i pobožnom molitvom. Pitaj 
se stoga, kakav primjer daješ kod kuće . . . 
u školi . . . na cesti? . . , Moliš li svaki dan 
za bližnje, a osobito za siromašne 

grešnike? Čini to i sada kod sv. Pričesti! 

Sv. Franjo Saleški odlikovao se oso- 
bito u jednoj kreposti naime u izvanred- 
no) blagosti i poniznosti. Ova mu krepost 
n ije bila prirođena, jer je od naravi bio 
vrlo živahne i razdražljive ćudi; no on 
nije mirovao, dok se nije okanio protivne 
zloće. »Kad sam još bio dječakom,« reče 
on kasnije jednom Isusovcu, »velikom sam 
se revnošću vježbao u krotkosti i poniz- 
nosti. Kroz više godina nijesam ni na što 
drugo mislio, nego kako ću si steći ove 
kreposti.« 

Koju osobitu zlu naviku ili omiljelu 
pogrešku imaš ti? Trudiš li se, da je svla- 
daš? Svaki dan si ovo ponovno preduz- 
mi i reci: »Moram s milošću Božjom po- 




136 



137 



stati gospodarom nad tom pogreškom!« 
Pomisli na to i kod današnje sv. Pričesti! 

2. veljače: Svijećnica, 

1. Danas slavimo Svijećnicu. Ovo je 
ime dobila ta svetkovina, jer se prije Mi 
se blagoslivljaju svijeće voštanice i u pro- 
cesiji okolo zapaljene nose. To se čim 
zato, jer je Isus »svijetlo svijeta« četrde- 
seti dan poslije svoga rođenja prviput 
donesen u hram. Tamo Ga je slavio sta- 
rac Simeon kao »svijetlo za prosvjetljenje 
pogana i kao diku naroda izraelskoga«. 

A Isus je zaista bio pravo svijetlo svi- 
jeta. Prije Krista bila je zemlja tamna i 
u grijehu. Većina ljudi nije ništa znala 

0 pravome Bogu, a ljudi su živjeli u gri- 
jesima i opačinama. Tad dođe Spasitelj. 
On je rastjerao tmine grijeha svojom smr- 
ću na križu, te je tako došlo opet na svijet 
svijetlo milosti. Ujedno je Isus donio na 
svijet i svijetlo prave vjere po svojoj na- 
uci i propovijedima. 

Isus je svijetlo svega svijeta, ali je On 

1 svijetlo svakog pojedinog čovjeka, pa 
ima također biti svijetlo i za tebe i tvoj 
život. Ili zar ti ne svijetli kroz cijeli tvoj 



život svijetlo prave vjere? Ti si tisuću 
puta sretniji nego toliko drugih siromaš- 
nih ljudi, koji se još i sada nalaze u tami 
poganstva. Koliko puta je Spasitelj pro- 
svijetlio tvoju dušu, kada te je očistio u 
sakramentu od grijeha, a osobito od smrt- 
nih grijeha! Koliko puta je sjalo svijetlo 
milosti u tvoju dušu, kad si Ga primao u 
Presvetom Sakramentu. Srdačno mu mo- 
raš zahvaliti u sv. Pričesti za sva velika 
djela ljubavi prema ljudima, a osobito za 
ona, koja je tebi iskazao. Imaj uvijek za- 
hvalno srce prema Spasitelju! Zahvalnom 
čovjeku daje On uvijek nove milosti. 

2. Kao što je Isus bio svijetlo za tebe, 
tako moraš i ti biti za Njega, ne da Ga 
prosvijetliš, nego da Ga razveseliš. Ti 
treba da pališ pred Njim svijetlo svetoga 
života. Goruće svijeće, koje se danas po- 
svećuju, lijepa su slika kršćanskoga života. 
Kao što pčele velikim trudom sakupljaju 
vosak za pravljene svijeća, tako mora i • 
život kršćanina biti zbirka kreposti i do- 
brih djela kao što su: revnost u molitvi, 
dobra nakana kod posla, poslušnost, či- 
stoća, blagost prema drugima i t. d. Kako 
stoji s tvojim kreposnim životom? Odluke 
kod sv. Pričesti! 

3. veljače: Svetkovina sv. Blaža. 

1. Sveti Blaž rodio se u Sebasti u Ar- 
meniji, od bogatih roditelja, koji ga uzgo- 
jile kreposno i sveto. Radi svog sv g 
života bude izabran za biskupa svoga 
rodnog mjesta. Kad je nastalo krvno pro- 
gonstvo kršćana, pobjeze u samoću, gdje 
stanovaše u nekoj špilji. No pogani ga 
naskoro nađoše i dovedu u grad. Sad ga 
staviše na muke radi njegove vjere. Naj- 
prije ga objesiše na jedan stup, na kojem 
su ga šiljastim željeznim klincima boli. 
Nato bude bačen u vodu, ali ostade stojeći 
na valovima kao na kakvoj pećini. Napo- 
kon mu odrubiše glavu, a s n, im stiže ista 
sudbina dvoje nedužne djece. Jesi li i ti 
pripravan štogod podnijeti za Isusa. Mu- 
čeništva za vjeru ne će moguće Isus zahti- 
jevati od tebe, ali traži, da strpljivo pod- 
nosiš nevolje i bolesti bez mrmljanja i 
tužbe. Reci dakle Spasitelju, kojega ces 
' sada primiti, da si pripravan podnijeti sve 
Njemu za ljubav, ma što ti god poslao. 

2. Među čudesima sv. Blaža najpozna- 
tije je slijedeće. Jednom dođe k njemu 
neka majka sa svojim djetetom, kojemu je 
bila kost zapela u grlu tako, da je bilo u . 

opasnosti, da će se udaviti. Svetac se po- 
moli za dijete, i odmah izađe kost. Zato 
prizivljemo sv. Blaža u pomoć kod vrato- 
bolje. Crkva dijeli na njegov blagdan bla- 
goslov sv. Blaža. Svećenik se dotiče s dvije 
goruće svijeće vrata vjernika i blagosliv- 
lje ih ovim riječima: »Zagovorom sv. Bla- 
ža, biskupa i mučenika, očuvao te Gospo- 
din sviju vratnih bolesti i svake druge ne- 
volje u ime Oca i Sina i Duha Svetoga. 
Amen.« 

Primi danas poslije sv. Mise s pouzda- 
njem blagoslov sv. Blaža! Zamoli Spasi- 
telja slobodno, da uvijek otkloni od tebe 
vremenite nevolje i bolesti, no kod toga 
moraš biti pripravan i dalje ih podnositi, 
ako je volja Božja. Kršćanin se mora ve- 
seliti, kad smije što trpiti za Isusa. Što 
većega, ljepšega i zaslužnijega ni nema. 
Moli Isusa da u ovu istinu dobro prodreš! 

PETA NEDJELJA POSLIJE BOGO- 
JAVLJENJA. 

Nedjelja: Priča o kukolju i pšenici. 

L U današnjem svetom evanđelju pri- 
povijeda se priča o kukolju i pšenici. »Kra- 
ljevstvo je nebesko slično čovjeku, koji 

posije dobro sjeme na njivi svojoj. Kad 
su ljudi spavili, dođe neprijatelj i posija 
kukolj usred pšenice i ode.« To je prvi 
dio ove priče. Isus sam razložio je učeni- 
cima svojim smisao njen. Onaj, koji sije 
dobro sjeme, Sin je čovječji. Njiva je svi- 
jet, a dobro sjeme djeca su svijetla, a zlo 
sjeme djeca zlobe. Neprijatelj, koji sije, 
jest đavao. Uzmi si k srcu ovu lijepu pri- 
ču! Promisli također, jesi li i ti pripadao 
kukolju po teškim grijesima, koje si imao 
na duši! Probudi srdačno pokajanje i uči- 
ni odluku, da ćeš se čuvati odsele zla ne- 
prijatelja. Ne smiješ spavati, kad dođe sa 
svojim napastima, t. j. ne smiješ biti mlak 
i ravnodušan, nego ih moraš smjesta od 
sebe otjerati kojom strelovitom molitvi- 
com. »Bdijte i molite, da ne padnete u na- 
past, veli Isus. 

2. Kada je sjetva donijela plod, pokaza 
se i kukolj. Onda govorahu sluge domaći- 
nu: »Hoćeš li, da idemo, te ga sakupimo?« 
I on reče: »Ne, da ne bi zajedno sa kuko- 
ljem počupali i pšenicu, već pustite, da 
oboje raste do žetve, a onda ću reći žete- 
ocima: »Saberite najprije kukolj i svgžite 
ga u snopove, da se sažeže, a žito saberite 
u moju žitnicu.« 



Gospodin je rastumačio i ove riječi: 
»Žetva je svršetak svijeta, žeteoci su an- 
đeli. Sin čovječji će izaslati svoje anđele, 
a oni će sabirati i zle baciti u oganj vječni, 
gdje će biti plač i škrgut zubi. Tada će 
pravedni sjati kano sunce u kraljevstvu 
Oca nebeskoga.« 

Ozbiljnu istinu iznosi Spasitelj ovom 
pričom. On nas upućuje na smrt, na sud, 
na plaću u vječnosti, na nebo i pakao. 
Misli često na ovu istinu! Moli danomice 
Spasitelja u Sakramentu za ovu veliku 
milost, da nikada ne padneš u teški gri- 
jeh, te tako ne dođeš u pogibao, da budeš 
bačen u oganj vječni. Preporuči Spasite- 
lju također i zadnju uru svojega života! 

Ponedjeljak: Kain i Abel. 

1. Adam i Eva imali su dva sina. Prvi 
se zvao Kain, a drugi Abel. Kain bijaše 
poljodjelac, a Abel pastir. Abel bijaše do- 
bar, a Kain zločest. Jednom prinesoše 
obadvojica Gospodinu žrtvu. Kain žrtvova 
od plodova zemlje, a Abel od prvenaca 
svojega stada. Gospodinu se više sviđala 
žrtva Abelova nego Kainova. Zbog toga 
se Kain vrlo ražljuti. Tako priča Sv. Pi- 

smo o prvim sinovima praroditelja naših. 
Abel bijaše dobar. Služaše Gospodinu ve- 
likom revnošću, moljaše puno i prinašaše 
žrtve. On je radio s Bogom i na slavu 
Božju. Zato ga je Bog veoma ljubio i s 
radošću promatrao. 

Može li dragi Spasitelj i na tebe u sv. 
Pričesti veselo pogledati? Služiš li Mu u 
sve dane i misliš li često na Njega, osobito 
kod svoga posla? Ne zaboravi nijedan 
dan učiniti tu veliku odluku! 

2. Kain bijaše grešan i zločest. On je 
primio od Boga isto toliko milosti kao i 
Abel, ali ih nije korisno upotrijebio. Bog 
ga opominjaše i upozoravaše, ali Kain ni- 
je htio slušati Gospodina, nego je počinjao 
jedan grijeh za drugim. Osobito bijaše pun 
zavisti i srdžbe protiv Abelu, jerbo je ovaj 
kod Boga bio u milosti, i jer se bojao, da 
će Abel od Boga više blagoslova i bogat- 
stva primiti negoli on. Dao se je od zavi- 
sti i ljutine tako zavesti, da je napokon 
postao ubojica. Namami nevinoga Abela 
u polje i ubije ga. 

Dragi Spasitelju, ne daj da budem sli- 
čan zločestomu Kainu. Ja ću se čvrsto 
boriti protiv grijesima, osobito protiv ovoj 
pogreški . . . 

Danas ću osobito paziti na ovu točku... 

Molim Te, dragi Isuse, daj, da radije 
umrem u Tvojoj milosti, nego da me zapa- 
ne strašna nesreća, da Tebe teškim grije- 
hom uvrijedim i postanem tako neprijate- 
ljem Tvojim. »Presveto Srce Isusovo, ja 
se uzdam u Tebe!« 

Utorak: Božje milosrđe i Kainova 
tvrdokornost. 

1. Kain je počinio veliki zločin, u ne- 
bo vapijući grijeh. »Krv brata tvojega vi- 
če sa zemlje k meni,« reče Bog. Ali ipak 
bi mu Gospodin oprostio, da se je pokajao 
i skrušio. »Gdje ti je brat Abel?« pitaše 
Gospodin Kaina. Čemu to pitanje? Bog je 
htio, da Kain svoj grijeh iskreno prizna i 
da se od srca pokaje; tada bi mu grijeh 
oprostio i kaznu ublažio. Ali Kain osta 
tvrdokoran, te drsko i prkosno odgovori: 
»Ne znam. Zar sam ja čuvar brata 
svojega?« 

Znam, o moj dragi Isuse, da Ti ni naj- 
većeg grešnika ne odbijaš, ma bili njegovi 
grijesi i pogreške još tako velike, jer je 
Tvoje milosrđe još mnogo veće. Molim Te 
srdačno, da krepošću današnje moje sv. 
Pričesti urediš moj život. Sve, što sam ika- 

da pogriješio, za sve se od srca kajem: 
očisti me svojom presv. Krvi, koju ću sada 
primiti! 

2. Jer se je Kain pokazao tvrdokor- 
nim, dođe Božja kazna na nj. »Prokleta 
da je zemlja, koja je popila krv brata 
tvojega. Kada je obradiš, ne će ti dati ni- 
kakova ploda. Potucat ćeš se i bjegunac 
ćeš biti na zemlji!« 

Premda je Bog pun ljubavi i milosrđa 
ipak znade strogo kazniti svaki grijeh, 
koji nije okajan i popravljen. Kaznu mo- 
ramo trpjeti ili na ovom svijetu, kao ne- 
sreću, naglu smrt i t. d. ili u čistilištu ili u 
paklu. Preduzmi si kod sv. Pričesti, da ćeš 
često misliti na pravednoga Boga, a oso- 
bito, kad si u napasti da teško sagriješiš. 

3. O Kainu veli biblijska povijest još i 
ovo: »Ode ispred lica Gospodnjega i luta- 
še bez pokoja.« Od Gospodina Boga pro- 
gnan i od svoje savjesti mučen, sprovađa- 
še ubojica brata svojega veoma kukavan 
život; dan i noć imao je sliku ubijenoga 
brata svoga pred očima i lutao je naokolo 
bez utjehe i radosti. 

To sve donosi grijeh sa sobom. On či- 
ni ljude bijednima i nesretnima već na 
ovom svijetu, a još više na drugom. O 

Isuse, daj da se ničega tako ne bojim, i 
ništa da toliko ne prezirem kao grijeh! 

Srijeda: Umnoženje i zloća ljudi. 

1. Sveto Pismo pripovijeda, da je Bog 
dao Adamu mjesto Abela drugoga sina 
po imenu Seta. No Adam je dobio još 
mnogo drugih sinova i kćeri, te je tako 
uvijek bivao sve veći broj ljudi. Potomci 
pobožnoga Seta bili su bogobojazni, no 
potomci Kainovi odmetnuše se od Boga. 
Tako je doskora bilo dvovrsnih ljudi na 
zemlji, jer se počeše razlikovati djeca 
Božja od djece ovoga svijeta. Razlika iz- 
među djece Božje i djece ovoga svijeta 
postoji još i danas i postojat će do svršetka 
svijeta. Djeca svijeta su ona, koja nemaju 
nikakve vjere ili koja ne žive po vjeri. 
Djeca svijeta žive za svijet, kao da će uvi-' 
jek ostati na zemlji i kao da će ovdje ne- 
bo naći. Ona ne ljube Boga nada sve, ne- 
go svijet. Teže samo za novcem i zemalj- 
skim dobrima, za zabavama i uživanjem. 
Ugađaju zlim nagnućima svojega srca i 
krše lakoumno zapovijedi Božje. 

Dragi Isuse, oprosti mi prestupke onih 
dana, u kojima sam i ja pripadao djeci o- 

voga svijeta, i grijesima te ravnodušno i 
lakoumno žalostio! Odsele ću uvijek na- 
stojati, da pripadam djeci Božjoj. Ti vidiš, 
Spasitelju moj, nutrinu mojega srca i znaš, 
da imam čvrstu volju. Jači me po svetoj 
Pričesti, koju ću sada primiti. 

2, Biblijska povijest pripovijeda dalje: 
»Malo pomalo dala su se djeca Božja za- 
vesti od djece ovoga svijeta, dok nije na- 
stalo sveopće bezboštvo. Tad reče Bog: 
»Ljudi ne će više dugo živjeti, jer su puni 
zloća. Neka žive još 120 godina.« 

Djeca Božja su se iskvarila, jer su se 
družila sa bezbožnom djecom ovoga svi- 
jeta i tražila njihovo prijateljstvo i dru- 
štvo. Svaki čovjek lakše nasljeduje zao 
primjer, jer na to naginje već od prvoga 
grijeha. Zli ljudi kvare dobre običaje. 

Nijesi li se i ti družio sa zlim drugovi- 
ma? Čuvaj se u buduće zlih drugova. Oni 
nijesu prijatelji nego neprijatelji tvoje du- 
še. Druži se radije sa pobožnim i bogobo- 
jaznim ljudima! 

Četvrtak: Sv. Pričest najbolje sredstvo 
proti grijehu. 

Dok mi ljudi na zemlji živimo, nalazi- 
mo se često u pogibelji i napasti da sagri- 



ješimo. Napasti nam pripravljaju ponajpri- 
je naša vlastita zla nagnuća. Sve je to po^ 
sljedica istočnoga grijeha, u kojem smo ro- 
đeni. O koliko se čovjek mora boriti pro- 
tiv lijenosti i hladnoći u molitvi u duhov- 
nom životu, proti neposluhu, ljutini, zavi- 
sti, oholosti, nečistoći i t. d. Napasti nam 
pripravlja i zločesti svijet, zli ljudi i njiho- 
vi zli primjeri. Konačno nas napastuje i 
zao neprijatelj. O njemu kaže Sv. Pismo: 
»Vaš protivnik đavao obilazi naokolo 
kao ričući lav i traži koga da proždre.« 

Spasitelj pozna vrlo dobro naše siro- 
maštvo i premnoge pogibelji, koje nas 
dnevno opkoljuju. Zato nam je dao jako 
sredstvo, koje nas ima jačati u borbi i ču- 
vati od privole na grijeh. Prvo sredstvo je 
molitva. Tko mnogo moli i mnogo misli na 
Boga, taj će misliti na Njega također i on- 
da, kad ga snađe napast. No najjače sred- 
stvo jest često primanje sv. Pričesti. 

Kadgod se pričešćujemo, primamo naj- 
svetijega Boga, Boga jakoga. Ne postaje- 
mo li tada jači i od samoga grijeha? Kad 
je Bog u našoj duši i kad se skoro svaki 
dan svraća k nama svojim mnogim i bo- 
gatim milostima, može li onda još čovjek 
lakoumno srtati u grijeh ili počinjati da- 

pače i teške grijehe? Spasitelj kaže: »Tko 
jede tijelo moje i pije krv moju, ostaje u 
meni i ja u njemu.« 

O Isuse, čvrsto vjerujem, da je sv. Pri- 
čest prvo i najjače sredstvo proti grijehu. 
Uvijek ću se truditi, da često i dostojno 
primam sv. Pričest, barem svaki puta, kad 
prisustvujem sv. Misi. Jači me u ovoj sve- 
toj odluci i daj mi srdačnu želju za Tobom 
u Presvetom Sakramentu. Kod svake sv. 
Pričesti mislit ću na svoje pogreške, a o- 
sobito na svoju običajnu i najdražu pogre- 
šku, i svaki puta probuditi dobru odluku, 
da ću se je dobro čuvati. To ću činiti već 
danas. 

10. veljače: Sveta Skolastika. 

1. Sveta Skolastika bila je sestra sv. 
Benedikta. Ovaj je utemeljio jedan samo- 
stan u Monte Kassinu u Italiji. Jedva je- 
dan sat dalje življaše također Skolastika 
sa drugim pobožnim djevicama u samo- 
stanskoj zadruzi. Premda su se brat i 
sestra nježno ljubili, sastajali bi se samo 
jedamput u godini, a i onda govorahu sa- 
mo o potrebnim, korisnim i svetim stva- 
rima. 



Uči se od tih svetih osoba dobro upo- 
trebljavati vrijeme. Samo su se jednom u 1 
godini vidjeli i pohađali. Čuvaj se zle na- 
vike, da po cijele satove s drugima sjediš 
i brbljaš i tako tratiš dragocjeno vrijeme. 
Možeš se poslije svoga posla odmoriti i 
posjetiti svoje prijatelje i drugove, s njima 
se zabavljati i igrati, ali sve umjereno. 
Bog nam nije dao život zato, da ga u lije- 
nosti i zabavi sprovodimo, nego da ga sa- 
mo za Njega upotrijebimo. Ako ti tvoja 
savjest u toj točki što predbacuje, onda 
pobudi srdačno pokajanje za svaki čas, 
koji si u životu potratio, i žrtvuj Spasite- 
lju ozbiljne odluke glede toga. Čuvaj sđ 
danas nerada i lijenosti! 

2. Sv. Benedikt i njegova sveta sestra 
govorahu samo o svetim i potrebnim stva- 
rima. Kakve govore vodiš ti sa svojom 
braćom i sestrama, drugaricama i sauče- 
nicama? . . . Jesi li ti možda brbljav čo- 
vjek, kojemu cijeli dan usta ne miruju?... 
Vodiš li dapače katkada puste i zle govo- 
re? . . . Imaš li naviku, da mnogo ružiš?... 

Ako misliš, da svojim jezikom mnogo 
griješiš, onda ne popuštaj, dok nijesi tu 
ružnu naviku iskorijenio. Misli često na 
riječi Spasiteljeve: »Zaista, zaista vam 

kažem, bit ćete suđeni za svaku nepotreb- 
nu riječ, koju ste govorili.« Ako ćemo već 
za svaku nepotrebnu riječ polagati račun, 
koliko više onda za grešne govore? Uvi- 
jek pravo govoriti to je umjetnost, a tu 
umjetnost naučit ćemo, ako se u tome mar- 
ljivo vježbamo. Slobodno je šaliti se i za- 
bavljati, ali sve u svoje vrijeme. Treba 
govoriti također i o ozbiljnim stvarima. 
Nauči se na to, da sa svojim sestrama, 
braćom i prijateljima govoriš o onom, što 
si učio u školi, što si čitao u dobroj knjizi, 
ili čuo od mudrih ljudi. Koje odluke mo- 
raš učiniti kod sv. Pričesti? Koju odluku 
za danas? . . . 

11. veljače: Ukazanje Bezgrešnog Za- 
čeća u Lurdu. 

1. Papa Pijo IX. je dne 8. prosinca 1854. 
svečano proglasio kao članak vjere, da je 
Marija od prvoga časa svoga življenja od 
svake ljage grijeha čista ostala. Četiri go- 
dine kasnije ukaže se ona više puta siro- 
mašnoj djevojci imenom Bernardici u je- 
dnoj špilji blizu francuskoga gradića Lur- 
da i reče joj: »Ja sam Bezgrešno Začeće.« 
Na mjestu, gdje se je Marija ukazala, bude 
kasnije sagrađena velika crkva, i ođ toga 



vremena polaze onamo mnoge tisuće po- 
božnih kršćana. Nebrojena čudesa ozdrav- 
ljenja dogodila su se u Lurdu zagovorom 
Bezgrešnog Začeća i događaju se još uvi- 
jek. Marija je time pokazala kršćanstvu, 
kako joj se mili, kad je štuju kao »Bez 
grijeha Začetu«. 

Ti sigurno rado štuješ i zazivaš Mariju 
svaki dan. Štuj je na osobiti način kao 
»Bezgrešno Začeće«. Ako imaš kakovu 
potrebu za sebe i za svoje bližnje, ovrši 
pobožnost Bezgrešnom Začeću i Marija 
će te uslišati, samo ako je to dobro za 
tvoju dušu. Hajde uvijek s Marijom k Isu- 
su; svoje prečiste i presvete Majke ne mo- 
že On odbiti. Učini tako i danas kod sv. 
Pričesti! 

2. Trudi se, da Bezgr. Začeće i time 
također štuješ, da veliku njezinu čistoću 
uzmeš za uzor cijeloga svog života, osobito 
za svoju mladost. Milost mora u tvojoj 
duši svakim danom rasti, a grijeha napro- 
tiv mora sve više nestajati. Prizovi Bez- 
grešno Začeće; Marija te može po sv. Pri- 
česti privesti k Isusu i milost ti isprositi, 
da nikada ne počiniš teškoga grijeha i da 
se dnevnih pogrešaka sve više čuvaš, o- 
sobito svoje običajne pogreške . . . Moli 




152 



153 



danas često strelovitu molitvicu: »O Ma- 
rijo, bez grijeha začeta, moli za nas, koji 
se k Tebi utječemo!« 

ŠESTA NEDJELJA PO BOGOJAV- 
LJENJU. 

Nedjelja: Priča o gorušičnom zrnu, 

U današnjemu evanđelju pripovijeda 
Isus slijedeću priču: »Kraljevstvo je nebe- 
sko kao zrno gorušično, koje uze čovjek 
i posija na oranici svojoj. To je doduše 
najmanje među svim zrnjem, ali kad izra- 
ste, onda je najveće među svim biljkama. 
Ono je drvo, na koje dolaze ptice nebeske 
i stanuju na njegovim granama.« Gorušič- 
no zrno znači: 

1. Samoga Isusa Krista. Malen, siro- 
mašan i ponizan bijaše On u jaslicama; 
malen, siromašan i ponizan bio je On kroz 
cijeli svoj život, ali je postao Veliko drvo 
po svojem slavnom uskrsnuću, tako da 'je 
svojom veličinom, slavom i krasotom da- 
leko nadvisio sve patrijarke, proroke i 
kraljeve i sve velike svece. Tako moraš i 
ti u svome životu biti malo gorušično 
zrno. Budi uvijek ponizan, ljubi skroman 
život, budi zadovoljan, ako si siromašan i 



nepoznat pred ljudima, ne idi za tim, da 
budeš hvaljen i štovan od ljudi više nego 
drugi. Onda ćeš jednom u vječnosti biti 
velik i krasan i postići ćeš veliko blažen- 
stvo i svetost. Kako će se baš ta odluka 
dopasti dragom Spasitelju u sv. Pričesti...! 

2. Gorušično drvo naznačuje također 
crkvu Kristovu. U početku bila je ova 
mala i neznatna, ali je sve više i više ra- 
sla te postala najveće kraljevstvo, postala 
je najveće drvo, čije su se grane raširile 
preko cijeloga svijeta. Ona je također uvi- 
jek bila najčvršće drvo, koje je postojano 
ostalo proti svim napadajima i burama 
zločestoga svijeta. Crkva je ostala jedin- 
stvena i čvrsta i imala je uvijek i svagdje 
istu vjeru, istu žrtvu, iste sakramente i 
općenitoga vrhovnoga glavara. 

Dragi Isuse, zahvaljujem Ti, što si mi 
darovao sreću, da pripadam pravoj Crkvi. 
Ne ću da budem samo imenom katolik, ne- 
go ću prije svega živjeti katolički, kako 
to Crkva i želi od svoje djece. 

Ponedjeljak: Priča o kvascu. 

1. Još i drugu priču pripovijeda nam 
nedjeljno evanđelje: »Nebesko kraljevstvo 

sliči kvascu, kojeg uze žena i pomiješa sa 
tri mjerice brašna, dok sve ne uskisne.« 

Ovom pričom htio nam je dragi Spasi- 
telj pokazati, kako njegov nauk i njegova 
milost mora djelovati u srcima ljudi. Žena 
predočuje svetu Crkvu, kvasac naznačuje 
kršćanski nauk, a brašno ljude.« 

Šaka kvasca prodire i uskvasi sve vi- 
še i više cijelo tijesto. Kao što kvasac, ta- 
ko i božanski nauk i milost prodire i ob- 
navlja ljudska srca, obitelji, općine, drža- 
ve i sve krajeve svijeta. Židovi i pogani se 
obratiše. Oni, koji su u početku bili nepri- 
jatelji kršćanstva, postali su kasnije gor- 
ljivi učenici Gospodinovi, njihovo srce bilo 
je prožeto jakošću sv. vjere. To se i sada 
još uvijek događa, poimence u poganskim 
krajevima, i događat će se i dalje sve do 
svršetka svijeta. 

Moli mnogo, osobito kod sv. Pričesti, 
za obraćenje nevjernika i krivovjeraca i 
za siromašne pogane. 

2. Priča o kvascu može se primijeniti 
također i na pojedine ljude, pa također i 
na tebe. Ti moraš naukom sv. vjere biti 
tako prožet, da cijelo tvoje srce pripada 
Bogu, a sve tvoje misli, govori i čini da 
budu po Božjoj volji. 



Izvana moraš živjeti kao i drugi ljudi, 
ne smiješ ništa činiti, što upada u oči, ali 
iznutra moraš često s Bogom govoriti, 
Njemu se prikazivati i sve Njemu za lju- 
bav obavljati. Toga ne treba nijedan čo- 
vjek vidjeti, jer Bog vidi tvoju ljubav, a 
ta Mu se osobito dopada. Po toj nakani 
mogu i najobičniji poslovi postati velika i 
sveta djela, jer Bog gleda više na srce, 
nego na djelo, to jest na dobru namjeru,' 
kojom se što čini. Koju odluku moraš u 
ovoj točki kod sv. Pričesti prikazati 
Isusu? 

Utorak: Opći potop. 

1. Potomci zločestoga Kaina bijahu 
ponajviše bezbožni. Svojim zlim primje- 
rom pokvarili su i potomke pobožnoga 
Seta, koji bijahu dobri. I tako je došlo, da 
su skoro svi ljudi provodili opaki život. 
Žao bijaše Bogu, što je ljude stvorio i re - 
če: »Istrijebit ću ljude sa zemlje.« 

Kako je strašno ispunio ovu prijetnju! 
Četrdeset dana i 40 noći pusti Bog da pa- 
da kiša, dok nijesu i najveći vrhunci brda 
stajali pod vodom, i sav život na zemlji 
bio je uništen osim Noe, njegovih sinova i 

životinja, što su bile u kovčegu. 0 kako 
je velika bijeda morala biti na svijetu! 
Cijela zemlja bila je u tami, životinje za- 
vijahu, ljudi vapijahu i vikahu za pomoć i 
milosrđe; došao je dan naplate. Bog je 
neizmjerno svet, On mrzi grijeh nada sve 
i kazni ga oštro, da mi toga ni pojmiti ne 
možemo. 

Učini stoga kod sv. Pričesti čvrstu 
odluku, da ćeš se čuvati grijeha, jer će i 
tebe Bog oštro kazniti. Strašni potop mo- 
rao bi i za tebe biti opomena. U kojoj se 
tački moraš osobito vježbati? 

2. Strahote potopa slika su sudnjeg 
dana, jer je božanski Spasitelj rekao: 
»Isto kao u vrijeme Noe, tako će biti i 
kod dolaska Sina čovječjega«, to jest kod 
općega suda. Velik bijaše strah i jaukanje 
kod potapa, ali još će veće biti strahote, 
kad se približi sudnji dan, jer će onda biti 
velika nevolja, kakove nije bilo od poče- 
tka svijeta do danas. Mnogi sada ismija- 
vaju pobožne kršćane i rugaju im se radi 
njihovog kreposnog života, kao što su se 
i Noi ismijavali njegovi suvremenici. 0 
kako će sve te rugalice biti jednoć posti- 
đene i vapiti: »To su oni, koje smo nekoć 
ismijavali i pogrđivali; mi budale drža- 



smo njihov život za ludost i njihov svrše- 
tak sramotom! Gle, kako su pribrojeni 1 
djeci Božjoj i njihova je baština među sve- 
tima!« 

Živi sveto, da jednoć mogneš stajati na 
desnoj strani. Iskoristi današnji dan i na- 
čini odluku kod sv. Pričesti! 

Srijeda: Opći potop. 

1. Bog je strašno kaznio ljude općim 
potopom, ali ta kazna nije naglo došla. 
Svevišnji je pokazao veliku strpljivost pri- 
je, nego je kaznio. Mnogo milosti dade On 
ljudima i opominjaše ih po svojem službe- 
niku Noi. Kad i to nije ništa koristilo, on- 
da istom kazni Bog svijet općim potopom. 

Bog je milosrdan i strpljiv i nerado 
kazni svoje stvorove. Srdačno hvali Bogu 
i Spasitelju u svetoj Pričesti za tu strplji- 
vost i milosrđe! Da toga nije bilo, ti bi 
možda već dugo čamio u paklu. Ne upo- 
trebljavaj zlo milosti, koje svaki dan u ve- 
likoj mjeri primaš, da jednoga dana ne do- 
đe na tebe srdžba Božja. Sigurno imaš ko- 
ju pogrešku, proti kojoj se dosada nijesi 
ozbiljno borio, premda te je Bog već če- 
sto opominjao po tvojoj savjesti, po ispo- 

vjedniku, roditeljima i t. d. Čuvaj se je 
odsele! 

2. Usred pokvarenog svijeta ostao je 
Noa krepostan i činjaše samo ono, što se 
je Bogu sviđalo. Zli su se ljudi trudili, da 
i Nou zavedu i rugali mu se, što se je bo- 
jao suda i što nije sve s njima činio. Ali se 
Noa ne dade zavesti i ostane postojan u 
vjeri i stalan u dobru. Noa se bojao Boga, 
ali se nije bojao ruganja lakoumnika i bez- 
božnika. Ali ti se često više bojiš ljudi 
nego Boga. Nijesi li se nikada još stidio 
križati, kod molitve klečati, uzeti blago- 
slovljene vode, pred Presvetim ili pred 
Raspelom skinuti šešir? 

Dragi Spasitelju, kajem se od srca za 
sve, što sam pogriješio iz straha ljudsko- 
ga. Čvrsto si preduzimam, da se ne ča ni- 
kada povesti za zlim primjerima lakoum- 
nih ljudi, nego ću živjeti samo po Tvojim 
svetim zapovijedima. 

3. Noa je bio spašen sa cijelom obite- 
lju svojom. Vidi, kako Bog nagrađuje do- 
bre i pobožne ljude. Nagrada će te stići 
često već na ovom svijetu, srećom i zdrav- 
ljem; ali sasma sigurno dobit ćeš je u vječ- 
nosti. Kako ćeš se onda veseliti, ako si 
na zemlji ovo nekoliko godina dobro upo- 



trebio za Boga i za svoju dušu! Kako ćeš 
se veseliti za svaku svetu Misu, za svaku 
svetu Pričest, za svaki Očenaš, za svaku 
strelovitu molitvicu, jer ćeš za sve primi- 
ti bogatu nagradu. 

0 Isuse, rado ću ustrajati u Tvojoj sve- 
toj službi. I današnji ću Ti dan darovati. 
Pomozi mi po svetoj Pričesti, koju ću sa- 
da primiti! 

Četvrtak: Česta sveta Pričest najbo- 
lje sredstvo za svet život u mladosti. 

Dragi Spasitelj nas je stvorio, da Nje- 
mu služimo i svetim životom da se pripra- 
vimo za sretnu vječnost. Ništa drugo ne- 
mamo činiti na svijetu, i cijeli naš život 
mora Bogu pripadati. Ma bio ti ne znam 
kako mlad, ipak možeš biti svetac. »To je 
volja Božja, da budete sveti«, kaže Sveto 
Pismo. Svakako, da mi sami po sebi ne 
možemo ništa. To zna Bog sasma dobro, 
pa zato nam je dao mnoga sredstva milo- 
sti, a najveće između njih Presveti Oltar- 
ski Sakramenat. 

Pričešćuj se često i dobro, i ti ćeš pro- 
voditi svet život. Isus Krist kaže: »Tko 

jede moje tijelo i pije moju krv, ostaje u 

meni, a ja u njemu.« Čim češće primaš 
dragog Isusa u svoju dušu, to će On tim 
više umnožati posvećujuću milost u tebi. 
Po svakoj sv. Pričesti bit će tvoja duša 
svetija i Božjim očima milija. Kadgod se 
pričestiš, umnožava ti se također i djelu- 
juća milost. Po njoj postaješ jak protiv 
grijeha i revan u dobru i kreposti. Pričest 
slabi zla nagnuća i daje nam veselje i ja- 
kost za dobro. To je također sasvim ra- 
zumljivo. Poslovica veli: »Kaži mi, s kim 
si, pa ću ti kazati, kakav si.« Kad uvijek 
tako srdačno s Isusom općiš, onda ne mo- 
že biti drukčije, nego da urediš svoj život 
sasvim po Njegovom primjeru, Treba da 
misliš kao Isus, govoriš kao On, da se 
vladaš kao On i da se veseliš lijepom i 
kreposnom životu upravo kao i On. 

»Kad se pričestim«, reče neki mladić 
svome duhovniku, »onda osjetim u sebi 
čvrstu, čeličnu volju. Ništa mi nije teško 
ili se barem ćutim ojačan milošću Gospo- 
dina, koji je u meni.« Neki drugi opet ve- 
li: »Otkako sam se počeo češće pričešći- 
vati, osjećam u sebi jakost za dobro, koje 
prije nisam poznavao.« 

Dragi Isuse, danas ću kod sv. Pričesti 
ponoviti ovu svetu odluku: Nikada ne ću 



propustiti, da Te primim, ako mi je ikako 
moguće. Ja moram sveto živjeti, a to ću 
najbolje postići, ako Tebe revno primam. 
Kod sv. Pričesti sve ću Ti kazati, s Tobom 
o svemu govoriti, Tebi sva svoja djela 
prikazati, sav posao svoj, sve svoje napa- 
sti i trpljenja. 

Šta ćeš danas osobito kazati Spasite- 
lju kod sv. Pričesti? 

Petak: Noa u lađi. 

1. Bog se je Noi i njegovoj obitelji 
smilovao, jer su provodili pobožan i kre- 
oostan život. Ovake ljude Bog nikad ne 
zapušta, koji imaju dobru volju, koji na- 
stoje da Njemu služe. Ne možeš li to ta- 
kođer i ti činiti? Bog će ti molbe to prije 
uslišati, što čišćim srcem moliš. Grešan 
život sigurno je više puta i razlog, zašto 
Bog dulje vremena ne usliša naše molitve. 

Odluči stoga kod sv. Pričesti: Uvijek 
ću pokazati dobru volju Bogu, a ako koji 1 
put i pogriješim, to ću odmah popraviti 
iskrenim kajanjem. 

2. Noa bijaše više od jedne godine u 
lađi. Kad je voda pala, ostavi lađu 

\ na zapovijed Božju sa svojom obitelju i 

Put Srcu Spasiteljevi! 6 

životinjama. I što je bilo prvo, što je uči- 
nio? On podiže žrtvenik i prinese Bogu 
žrtvu zahvalnicu za svoje čudno oslobo- 
đenje. Gospodin pogleda milo na njegovu 
žrtvu, blagoslovi ga i obeća velike stvari 
njemu i njegovim potomcima. 

Upamti ovo: Kad se za primljeno do- 
bročinstvo zahvaljuješ, činiš se dostojnim 
novih milosti. Zahvalnost se dopada Bogu 
i cijelom svijetu. Priuči se dakle, da na 
sve, što primiš, od srca kažeš: »Bogu hva- 
la!« To reci, kad se ujutro probudiš, kad 
jedeš i piješ, kad traženu stvar nađeš, 
kad te Bog obdari srećom i t. d. Treba 
dapače zahvaljivati i za trpljenja i bolesti, 
jer i to su također milosti dapače još naj- 
veće. 

Prikaži kakvu lijepu odluku dragom 
Spasitelju u sv. Pričesti i gledaj, kako ćeš 
je danas što bolje izvršiti! 

Subota: Marija, zaštitnica mladeži. 

Umirući Spasitelj na križu dao nam je 
Mariju za Majku, kad je rekao sv. Ivanu: 
»Sine, evo ti Majke!« Pod ovim riječima 
mislio je Spasitelj i na nas, po njima smo 
i mi postali djeca Marijina. Marija voli 



ljude, jer je za njih morala toliko trpjeti i 
Ona i Njezin božanski Sin. Ona bi najvoli-< 
la sve ljude vidjeti u nebu, pa se i brine 
za svakog pojedinog velikom ljubavlju. 
Osobito veliku ljubav goji prema mladeži! 
A zašto? Ona dobro znade, kako upravo 
na mlade ljude vreba mnogo neprijatelja, 
koji nastoje, da mladež rastave od Isusa i 
strovale u teške grijehe. Đavao nikad ne 
miruje, a ni zli ljudi po svojim zlim pri- 
mjerima. 

O kolike je Marija u mladosti zaštitila 
od grešnog i opakog života, kolikima je 
pomogla provoditi krepostan i svet život! 
To ćemo istom u vječnosti jasno vidjeti. 

I ti moraš također Mariju odabrati za svo- 
ju Majku i zaštitnicu. Sv. Ivana Franciska 
(f 1641.) već je kao dijete izgubila svoju 
majku. Tada se ona posveti Majci Božjoj 
i zvaše se uvijek samo »Dijete Marijino«. 
Kad je htjela nešto poduzeti, ili ako je 
imala kakvu potrebu, išla je k Mariji 
kao dijete svojoj majci, te bi kod Nje tra- 
žila savjeta i pomoći. Njoj je imala da za- 
hvali Ivana veliku milost, da je sačuvala 
u mladosti nepovrijeđenu milost i čistoću. 
Ovako slično su i drugi sveci činili. 

Posveti se dnevno nebeskoj Majci! 
Moli često krunicu i strelovite molitvice 
Njoj u čast. Poštuj je pobožno u subotu, 
jer je ona Njoj posvećena, i na sve Njezi- 
ne svetkovine! Idi kod sv. Pričesti uvijek 
sa svojom nebeskom Majkom k Isusu. 
Kad je Marija uza te, onda si Spasitelju 
draži, i prije će ti uslišati molbe. 

SEDAMDESETNICA. 

Nedjelja: Prispodoba o radnicima u 

vinogradu. 

Spasitelj ispripovjedi apostolima slije- 
deću priču, što se danas čita u svetom 
Evanđelju: »Kraljevstvo nebesko slično 

je čovjeku domaćinu, koji u rano jutro 
izađe, da pozove radnike u svoj vinograd. 
Kad se je pogodio s radnicima po jedan 
dinar, pošalje ih u svoj vinograd. Oko 
treće ure izađe opet i vidi, gdje drugi 
vani stoje besposleni na trgu. On im reče: 
»Idite i vi u moj vinograd, i ja ću vam 
dati što je pravo.« Isto tako učini oko 
šeste i oko jedanaeste ure.« 

Domaćini je Bog, vinograd je Crkva 
Božja na zemlji, radnici su ljudi, a razli- 



čiti satovi, u koje domaćin pozivlje rad- 
nike, jesu razno vrijeme, u koje Bog po- 
ziva ljude, da stupe u Njegovu službu. 

Svaki čovjek mora raditi u vinogradu 
Gospodnjem, t. j. u službi Božjoj. Tko je 
besposlen, i ne brine se danomice za svo- 
ju dušu, taj naopako živi i dragocjeno vri- 
jeme trati. U ovom znamenitom poslu 
nema praznika ni mirovanja. Svaki dan 
moram moliti i obavljati Bogu za ljubav 
■svoje poslove, moram se boriti proti gri- 
jehu i vježbati se u kreposti. Istom na 
koncu života smijem počivati, onda ću 
dobiti plaću, koje si sada ni predstaviti 
ne mogu. O kako će lijepo biti jednom u 
nebu! Kad bih sada mogao pogledati unu- 
tra, sigurno ne bih više radio za ništa dru- 
go, nego samo za nebo, koliko bih samo 
mogao od jutra do mraka. 

Dragi Isuse, kajem se od srca, što sam 
toliko časova svojega života besposleno 
proživio i Tebe grijehom vrijeđao. Što 
sam dosele zanemario, to ću odsada dvo- 
strukom revnošću nadoknaditi. Tako ću i 
današnji dan Tebi posvetiti i sve činiti 
Tebi za ljubav, Jači me po sv. Pričesti u 
ovoj odluci , 1 

Ponedjeljak: Priča o radnicima u 

vinogradu. 

1. Misli na jučerašnju priču! U različ- 
no doba zove Bog ljude u svoj vinograd. 
Jedne već u rano jutro života t. j. kao 
djecu, druge o trećoj, šestoj, devetoj uri 
t. j. kao mladiće ili muževe; druge opet o 
jedanaestoj uri t. j. pod večer života, u 
starosti. Isplata će biti istom na svršetku 
dana t. j. poslije smrti. Tada će primiti 
oni, koji su kasnije pozvani, istu nagradu 
kao i oni, koji su prije pozvani, samo ako 
budu marljivo radili u vinogradu t. j, ako 
su tako živjeli, kako to vjera nalaže. 

Oni, koji su kasnije pozvani, jesu greš- 
nici. Dugo su vremena bili besposleni, du- 
go vremena nijesu Bogu služili i ništa za 
svoju dušu učinili. Priča nas uči, da i grsš- 
nik može postati blažen, ako makar u 
predvečerje života posluša glas milosti 
Božje, te se obrati i od svoga obraćenja 
ustraje u službi Božjoj do svršetka. 

0 kako je dobrostiv i milostiv Bog 
prema ljudima! Nitko ne treba zdvajati, 
makar prije provodio grešan život, ako 
samo ima dobru volju i ako se trsi, da 
svoje pogreške popravi: »Njegova milosr- 



dnost ne poznaje kraja, neizmjerno je 
blago Njegove dobrote.« 

2. Svi radnici u vinogradu primaju istu 
plaću, pa i oni, koji su samo jedan sat 
radili, t. j. oni, koji su se moguće istom u 
muževnoj dobi ili u starosti obratili. Ovi 
dobiju često istu plaću kao i oni, koji su 
cijeli svoj život Bogu služili. Zašto čini 
Bog tako? To je za nas tajna, ali ćemo 
jednom u vječnosti vidjeti, da je Bog pra- 
vo radio. Bog daje katkada velikom greš- 
niku najedamput toliko milosti, da poluči 
izvanrednu svetost, dok drugoga vodi 
običnim putem u nebo. Bog može tako 
postupati i često je već tako postupao. 
Misli samo na sv. Augustina, na sv. Pavla, 
na desnog razbojnika na križu! 

Dragi Spasitelju, ne pitam za druge, ne 
zavidim onima, kojima više milosti daješ 
nego meni. Opet ću kod sv. Pričesti uči- 
niti čvrstu odluku, da ću marljivo upotrije- 
biti dobivene milosti i Tebi vjerno služiti 
u sve dane. Tu ću odluku odmah danas 
izvesti. O Isuse, sve Tebi za ljubav! 

Utorak: Isus pomazan od Magdalene. 

1. Šest dana prije Uskrsa dođe Isus u 
Betaniju u kuću Lazarovu, kojega je od 

mrtvih uskrisio. Kako su se ove pobožne 
osobe svaki put veselile, kad se Isus k 
njima svratio! Ta On je bio vazda tako 
ljubezan i dobar prema njima. Odmah Mu 
pripraviše gozbu i služahu Ga, što su bolje 
mogle. 

Veseli se uvijek, kad se Isus svrati k 
tebi u svetoj Pričesti. Zar nije uvijek bio 
ljubezan i dobar i prema tebi? Priredi i 
ti Njemu gozbu svojom dobrom voljom i 
čvrstom odlukom, koju mu prikazuješ. 

2. Marija je htjela Gospodinu osobitu 
pažnju i ljubav iskazati. Uzela je funtu mi- 
risavog ulja od narde i pomazala Isusove 
noge i osušila ih svojim kosama. I kuća 
se napuni mirisom masti. To je bila samo 
zahvalnost. Isus bijaše sama ljubav. On je 
njihovog brata Lazara uskrisio, uvijek im 
je dobre nauke davao i mnogo dobročin- 
stava iskazao, zato je htjela Marija za- 
hvalna biti. Ona je uzela najdragocjenije 
ulje, da pokaže, da bi za Isusa dala sve, 
pa i najvrijednije. 

Isusu pripada sve, što je najbolje, zato 
čini sve dobro, koliko samo možeš, kao 
svoje molitve, svete Mise i Pričesti, po- 
klon Presv. Oltarskom Sakramentu i t. d. 
Ne budi škrt, kad moraš nešto učiniti Bo- 

gu na čast n. p, za ures crkve, za crkve- 
no odijelo, za nakit oltara i druge crkve- 
ne stvari, koje su potrebne za službu 
Božju. — Odluke kod sv. Pričesti! 

3. Juda i još nekolicina mrmljahu proti 
pomazanju i mišljahu, da bi se ovo ulje 
moglo skupo prodati i za siromahe upo- 
trijebiti. Juda je bio licemjeran i pretvarao 
se. Nije mu bilo stalo do siromaha, nego 
samo do novaca, jer je bio škrtac i krad- 
ljivac. Ali Spasitelj je hvalio Mariju za 
to djelo ljubavi i reče: »Gdje se god u 

svijetu bude evanđelje naviještati, kazat 
će se i ovo, što učini na meni, na uspome- 
nu njezinu.« Time je pokazao Isus, da su 
mu takove žrtve mile i dopadne. 

Dragi Isuse, i ja želim biti sličan Ma- 
riji, a ne Judi. Uvijek ću biti rado pri- 
pravan za tvoju čast i slavu što učiniti i 
žrtvovati. 

Srijeda: Ulaz Isusov u Jeruzalem. 

Iz Betanije otišao je Isus slijedeći dan 
u Jeruzalem, Kad je došao u mjesto Bet- 
fagu u blizini Maslinove gore, posla dvo- 
jicu svojih učenika govoreći im: »Idite u 
mjesto, tamo ćete naći magaricu prive- 

zanu i magare, na kojem još nitko nije 
jašio, pa je odriješite i dovedite k meni!« 
Učenici učiniše, kako im je Spasitelj za- 
povjedio. Oni dovedu magaricu sa ždre- 
betom k Isusu, polože svoje gornje ha- 
ljine na ždrijebe i podignu Spasitelja na 
nj. Zbog svetkovine bilo je tada mnogo 
ljudi u Jeruzalemu. Kad su čuli, da Isus 
dolazi, izađu Mu ususret sa palmovim 
grančicama. Neki su sterali svoje haljine 
po putu, a drugi otkidahu grane sa dr- 
veća i sipahu ih pred Isusa. Mnoštvo je 
klicalo: »Hosana sinu Davidovu! Blago- 

sloven, koji dolazi u ime Gospodnje. 
Hosana na visini!« 

Zašto ulazi Isus tako svečano u grad, 
premda je inače sve časti naroda odbi- 
jao? On dolazi ovaj put u Jeruzalem, da 
trpi i da umre, da izvrši veliko djelo spa- 
senja; zato je htio još jednom otvoreno i 
svečano pred židovskim narodom poka- 
zati, da je On uistinu Sin Božji i obećani 
Spasitelj. 

Dragi Isuse, ja ću se kod današnje sv. 
Pričesti sjediniti sa vjernim učenicima i 
apostolima i s njima svečano priznati, da 
si Ti Sin Božji i Otkupitelj. U ovoj vjeri 
hoću živjeti i umrijeti. Ujedno želim ovim 

činima vjere popraviti nevjeru mnogih 
ljudi, koji o Tebi ne će ništa da znadu, koji 
se vjeri rugaju. Smiluj se, Isuse, tim siro- 
mašnim i slijepim ljudima za ljubav Tvoga 
Presvetoga Srca! 

Kako si kao kralj svečano ušao u 
Jeruzalem, tako dolaziš u sv. Pričesti i 
u moju dušu. Ti hoćeš, da budeš kralj srca 
moga. Gle, sve Ti prikazujem, što imam: 
svoje tijelo, zdravlje, sva vremenita do- 
bra, dušu, razum, volju — sve neka samo 
Tebi pripada. Uvijek ću se dobro pripra- 
viti prije nego Te primim u sv. Pričesti i 
prikazat ću Ti svoju glavnu odluku. 

Pripravi se danas osobito dobro za sv. 
Pričest. 

Četvrtak: Isus ulazi svečano u Jeru- 
zalem. 

Kad je Isus ulazio svečano u Jeruza- 
lem, sve Mu je klicalo: »Hosana Sinu 

Davidovu! Blagosloven, koji dolazi u ime 
Gospodnje! Hosana na visini!« A što čini 
Spasitelj usred toga klicanja? — On pla- 
če. Vruće Mu se suze rune niz obraz. 
Dosada je toliko suza osušio i mnogim 
trpećim i siromašnim ljudima rekao: »Ne 
plačite!« — A sada sam plače. 

Zašto plače Isus? Ponajprije radi za- 
blude i tvrdokornosti izabranog naroda. 
Toliko milosti primio je od Boga, pa ipak 
nije Spasitelj u ovom gradu našao ni vjere 
ni priznanja. Isus plače i radi strašne 
propasti grada i užasne kazne, koja će 
stići židovski narod. »Doći će dan, kada 
će te neprijatelji u jedan mah opkoliti . . . 
do temelja razoriti i poubijati djecu tvoju, 
i ne će ostati u tebi kamen na kamenu, 
jer nijesi upoznao dana pohoda svojega.« 
Napokon plače Isus radi vječnog proklet- 
stva mnogih duša, za čije je spasenje On 
s neba na zemlju sišao. 

Užasna je to nesreća, kad se čovjek 
opire milosti. Hoćeš li i ti pasti u ova- 
kovu užasnu nesreću? . . . Moli usrdno 
dragog Spasitelja kod sv. Pričesti, da te 
od toga očuva. Misli kod sv. Pričesti i na 
sve one siromašne ljude, koji u okorje- 
losti i nepokori žive, te su u najvećoj po- 
gibelji, da se zauvijek izgube. 

Upamti si ovo jedno: Čovječje srce ne 
postaje odjednom tako tvrdo i okorjelo, 
nego malo pomalo. Tko opomene, koje su 
mu dane u razmatranju, u propovijedi, u 
ispovijedi ili u kakovoj dobroj knjizi ne 
uzima k srcu, tko se uvijek protivi mi- 



losti i nikad ne učini ozbiljne odluke, 
nego živi u postojanoj lijenosti i mlakosti, 
taj je na putu okorjelosti. Šta slijedi iz 
toga za tebe? . . . 

4. ožujka: Svetkovina sv. Kazimira. 

1. Sv. Kazimir bijaše sin poljskog kra- 
lja Kazimira III. Rodio se je u Krakovu 
5. listopada 1458. i umre već u dobi od 
25 godina. Premda je kao kneževski sin 
bio izložen mnogim pogibeljima i grešnim 
prigodama, ipak je ostao usred svih svjet- 
skih krasota nevin i čist sve do smrti. 

Sveti je mladić svoju krsnu nevinost 
sačuvao sve do groba. Njegova ljubav pre- 
ma čistoći bila je tako velika, da je je- 
damput rekao: »Radije umrijeti, nego ne- 
čisto živjeti. Kad bih imao hiljadu života, 
volio bih sve izgubiti, nego da djevičan- 
sku čistoću izgubim.« Kako je bio revan, 
nastojao je upotrijebiti svako sredstvo, 
koje mladog čovjeka čuva od nečistog 
grijeha. On je držao svoje tijelo u svetoj 
strogosti. Već u svojoj 12. godini počeo 
je obavljati stroge pokore. Oblačio je je- 
dnostavne haljine, postio često, katkad je 
spavao na goloj zemlji, a drugi put opet 

bdio i molio skoro cijele noći. Nadvlada- 
vanje bilo je prvo sredstvo, koje je Ka- 
zimir upotrijebio, da očuva sv. čistoću. 
Drugo je bilo ljubav k Isusu i Mariji. On 
nije imao većeg veselja, nego kad je mo- 
gao boraviti u crkvi pred Svetohraništem. 
»Ovo mi je draže« reče jednom svomu 
dvoraninu, »nego lov i igra, ples i svako 
drugo veselje.« Tko se druži sa najčišćim 
od čistih, naravno je, da i sam mora po- 
ra postati čist i nevin. 

2. Kazimir je također i prema bi. Dje- 
vici Mariji gojio od djetinjstva veliko po- 
štovanje. On ju je ljubio kao svoju majku 
i nastojao da nasljeduje njezin čisti život. 
Ima jedna lijepa pjesma Mariji, koja glasi: 
»Danak svaki Božjoj Majci dajmo hvalu, 
dajmo čast.« Tu je pjesmu sv. Kazimir 
sam sastavio. Sigurno ju je i svaki dan 
molio. Pred smrt dade je prepisati i na- 
loži, da mu se prepis metne u lijes, u 
kojem se je 120 godina iza njegove smrti 
još našao. 

O sjeti se danas često lijepog primje- 
ra ovog svetog zaštitnika mladeži. Na- 
sljeduj njegovu čistoću! Ova krepost je 
najljepši ures tvoga mladog života. Ovaj 
bijeli ljiljan nemoj nikad okaljati! A ako 



si bio tako nesretan, te se ogriješio o ovu 
krepost nečistim grijesima, tad se pokaj, 
a u buduće budi dvostruko oprezan. Budi 
također strog prema svomu tijelu, a oso- 
bito čuvaj oči i uši! Privini se srdačno uz 
Isusa, primaj Ga često u sv. Pričesti i 
zazivaj ga u napastima. Moli se također 
dnevice Mariji, zaštinici mladeži! 

I ti možeš čisto živjeti, samo ako imaš 
dobru volju. 

Odluke kod sv. Pričesti! 

Subota: Isus proklinje smokvu. 

Nakon svečana ulaza u Jeruzalem vra- 
tio se Isus u Betaniju. Drugi dan, kad je 
sa učenicima polazio iz Betanije, bio je 
gladan. Idući opazi usput smokvu, i htjede 
si ubrati nekoliko plodova. No ne nađe na 
njoj ništa doli samo lišće. Tada prokle 
smokvu riječima: »Neka nitko ne jede 

tvoga ploda dovijeka!« I drvo odmah u- 
sahne. 

Drvo i njegovo prokletstvo slika je za- 
bačenog puka Izraelskog, a osobito sve- 
ćenika i pisaca, koji su bili najveći nepri- 
jatelji Isusovi. Njihov život nosio je lišće, 
ali ne plodove, t. j. oni su molili i postili; 

držali propisane obrede, činili su sve, što 
je zakon Mojsijev propisivao, ali samo iz- 
vana. Oni bijahu puni oholosti i lakomo- 
sti, opačina i grijeha; nijesu marili za po- 
koru i popravak niti za svet život, pa za- 
to su bili od Boga zabačeni i strašno kaž- 
njeni. Tako je i sa životom kršćana. Šta 
koristi molitva, česta Pričest i krunica, 
pa ispovijed i razne bratovštine, ako čo- 
vjek ne nastoji, da provodi svet život? 
Mnogi obavljaju svu silu ovakovih djela, 
ali se ne vježbaju u pravoj pobožnosti, 
nego se čine samo pobožnima. Hoće da se 
o njima kaže, da su pobožni, a u običnom 
se životu ne brinu, kako će svoje pogre- 
ške i strasti nadvladati, kako će odložiti 
svoju tvrdoglavost i neposlušnost, svoje 
grešne razgovore, laži, zavist i t. d. Ta- 
kim su životom drugim na najveću sabla- 
zan. Mlaki kršćani kažu naime: »Ako se 
u tom sastoji pobožnost, onda ne ćemo o 
njoj ništa da znamo.« 

Dragi Isuse, molim Te srdačno po da- 
našnjoj sv. Pričesti, ne daj, da i ja pripa- 
dam takvim ljudima, koji nose samo lišće, 
a ne plodova. Da se to ne dogodi, trudit 
ću se, da svoje odluke izvedem u svaki- 
dašnjem životu. Odluka za danas . . . 



ŠESDESETNICA. 

Nedjelja: Priča o sijaču. 

1. Današnje sveto Evanđenje pripovi- 
jeda slijedeću priču: »Izađe sijač, da posi- 
je sjeme svoje. Kad je sijao, padne jedno 
na put i bi pogaženo i ptice nebeske do- 
đoše, pa ga pozobaše. Drugo pade na ka- 
menito tlo, a kad je izniklo, usahne, jer 
nije imalo vlage. Drugo opet pade među 
trnje, trnje uzraste s njim, te ga uduši. 
Treće pade na dobru zemlju i donese sto- 
struk plod. Kad je Isus to kazao, poviče: 
»Tko ima uši, da čuje, neka čuje!« Koliko 
svetih nauka sadržaje ova priča! Ko je si- 
jač? Sijač je sam Isus Krist. On je došao 
na svijet, da posije sjeme Riječi Božje u 
srca ljudi. On nam je sve kazao i nauča- 
vao nas i objavio nam, što moramo vjero- 
vati, jer Isus je Sin Božji, pa ne može va- 
rati ni lagati. To je razlog, zašto treba da 
vjerujemo i one nauke, kojih ne možemo 
shvatiti. 

0 dragi Isuse, koli čvrsto vjerujem u 
Tvoju nauku i objavu. Zahvaljujem Ti na 
toj vjeri, koja će me sigurno dovesti vječ- 
nom cilju. Molim Te za sve krivovjernike 

i nevjernike, daj, da i oni upoznadu istinu 
i da se spasu! 

2. Kad je Isus kod svog uzašašća osta- 
vio zemlju, odredio je apostolima i njiho- 
vim nasljednicima, da objavljuju riječ 
Božju ljudima. Ujedno im je dao i obeća- 
nje, da će On sam nevidljivim načinom 
ostati kod njih do svršetka svijeta i da će 
im poslati Duha Svetoga. »Gle, ja sam s 
vama do svršetka svijeta. A kad dođe 
Duh istine, naučit će vas svu istinu.« Ti- 
me je naša Crkva postala stup i temelj 
istine; nikada se ne može varati u istina- 
ma vjere i nikada ništa krivo naučavati. 0 
kako je to utješno za nas! Mi ne možemo 
zabluditi, ako se točno držimo svete Cr- 
kve i pokažemo se kao njezina poslušna 
djeca. Odluči danas kod sv. Pričesti, da 
ćeš nastojati gojiti u sebi uvijek veliko 
poštovanje i podložnost prama svetom 
Ocu u Rimu i svima od njega određenima 
biskupima i svećenicima. Poštuj ih sve 
kao namjesnike Isusa Krista, jer o njima 
kaže Spasitelj: »Tko vas sluša, mene slu- 
ša, tko vas prezire, mene prezire.« Govo- 
ri uvijek s počitanjem o duhovnim pogla- 
varima i ne dopusti, da se u tvojoj prisut- 
nosti ruže ili ismjehavaju. Moli dnevice za 



njih, pa također i danas kod sv. Mise i 
sv. Pričesti. Moli osobito za svog duhov- 
nog vođu! Ne zaboravi nikada moliti, da 
dobijemo dobrih i požrtvovnih biskupa i 
svećenika! 

Ponedjeljak: Prispodoba o sijaču. 

Sjeti se prispodobe jučerašnjeg dana! 
Spasitelj je sam tumači i pobliže razlaže 
svojim učenicima. On veli: »Sjeme je riječ 
Božja. Oni, kod kojih sjeme na put padne, 
jesu oni, koji riječ Božju čuju, a onda do- 
lazi đavo i uzima je iz njihova srca, da ne 
vjeruju i ne postanu blaženi.« 

To je prva vrsta ljudi, kod kojih riječ 
Božja ne donosi nikakovog ploda. Njima 
manjka dobra volja. Oni je doduše čuju u 
poduči kršćanskoj, u propovijedi i t. d., 
ali zli ljudi, njihovi neprijatelji, učine, da 
oni ne vjeruju čvrsto, da dvoje o istinama, 
koje ih Crkva uči ili objavljuje, ili ih sa- 
sma zabacuje. Zato i ne žive po vjeri, ne- 
go provode lakouman život. Takovih lju- 
di ima u naše doba mnogo. Oni odbacuju 
naprosto najveće i najsvetije, što na zem- 
lji posjeduju — sv. vjeru, kao što se stara 
haljina odbacuje, i žive bez Boga, bez re- 
ligije i vjerskog osjećanja. 

Ti ćeš moguće misliti, tako daleko ne 
će kod mene doći, ali ne uzdaj se previše 
u sebe. Mnogi su već tako mislili i govo- 
rili, pa su kasnije postali sasma ravno- 
dušni u vjeri i kršćanskom življenju. Iz- 
bjegavaj stoga sve, što bi moglo uzdrmati 
vjeru u tvojoj duši, a prije svega općenje 
sa zlim ljudima. »Zao drug vodi 99 drugih 
u pakao«, kaže poslovica. Kad općiš sa 
prijateljima i drugovima, koji rado ismje- 
havaju molitvu i polazak crkve, svećeni- 
ke, sv. osobe i sv. stvari, ne će dugo po- 
trajati, pa ćeš i ti s njima činiti isto. Tako 
je barem uvijek bilo osobito kod mladih i 
neiskusnih ljudi. 

Odluči stoga čvrsto kod sv. Pričesti, 
da ćeš uvijek izbjegavati takove ljude. 
Obećaj Isusu, da ne ćeš pristajati uz tako- 
ve razgovore, koji vrijeđaju vjeru, nego 
da ćeš je uvijek braniti i nikada ne dopu- 
stiti, da se ruži ili ismjehava. Izbjegavaj 
nadalje i čitanje zlih knjiga i novina! One 
sadržavaju u sebi mnogo otrova za tvoju 
vjeru i truju ti srce i pamet, ako ih se ne 
okaniš. Dobra je knjiga dobar prijatelj, 
zla pako zao. Imaš li u kući samo dobre 
knjige? Zle spadaju u vatru. 



Zahvali Spasitelju u sv. Pričesti i za 
milost sv. vjere. Moli Ga, da te radije pusti 
umrijeti, nego da ikada postaneš ravno- 
dušan u vjeri ili da je izgubiš. Jao onima, 
koji su je izgubili, nad njima je već izre- 
čena osuda: »Tko ne vjeruje, taj je suđen; 
tko ne vjeruje, taj će biti proklet.« 

Utorak: Priča o sijaču. 

Spasitelj reče u priči: »Drugo sjeme 

pade na kamen i kad izniknu, osuši se, jer 
nije imalo vlage.« Kod kojih sjeme riječi 
Božje pada na kamenito tlo, to su oni, koji 
riječ Božju s radošću primaju, ali jer ne- 
maju korijena, vjeruju neko vrijeme, a u 
vrijeme kušanja otpadaju. 

To je druga vrsta ljudi. Oni imaju još 
barem dobru volju. S revnošću primaju 
riječ Božju i vjeruju. Kod kršćanskog nau- 
ka kao i kod propovijedi i ispovijedi mi- 
sle: Jest, tako ću sada raditi, tako ću od- 
sada živjeti, ali jedva što su izašli iz crkve, 
zaborave na svoju dobru odluku, te cijeli 
dan ne misle više na nju, a još manje je 
izvršuju. Oni su površni te stoga i ne na- 
preduju u dobru, nego se uvijek vraćaju 
k starim pogreškama. 

Što se čuje i uči, to se mora i izvršiti u 
svakidanjem životu. Zato je dobro, da u- 
vijek učinimo posebnu odluku i to u onoj 
točki, o koju se najčešće ogriješimo n. pr. 
da ćemo svagdanje molitve točno obavlja- 
ti, često preko dana ponavljati dobru na- 
kanu, točno slušati, ljubazni i prijazni biti 
prema drugovima, ili da ćemo se čuvati 
laži i t. d. Tu odluku treba učiniti kod ju- 
tarnje molitve, a kod sv. Mise i Pričesti 
moramo je ponoviti te često preko dana 
na nju misliti, a navečer kod ispitivanja 
savjesti pitajmo se najprije: Kako sam 

danas držao svoju odluku? Činimo tako 
svaki dan sve dotle, dok ne opazimo, da 
smo se u toj točki popravili. Onda tek 
dolazi druga tačka na red. 

Tko tako radi, pokazuje dragom Bogu, 
da imade dobru volju. Njemu služiti i gri- 
jeh ozbiljno izbjegavati. Takav čovjek oz- 
biljno misli na svoju dušu te će sigurno i 
napredovati u dobru. Misli danas kod sv. 
Mise i Pričesti, kako ti radiš, kako je kod 
tebe, što se tiče ove važne tačke. Pobudi 
iskreno pokajanje radi svoje nemarnosti , 1 
i načini posebnu stanovitu odluku! 



Srijeda: Priča o sijaču. 

Drugo opet sjeme pade među trnje i iz- 
raste trnje i zadavi ga. To nam predočuje 
one ljude, koji slušaju riječ Božju, ali bri- 
ge, bogatstva i slasti ovog svijeta zaguše 
je u njima, te ne donosi nikakva ploda. 

K ovoj trećoj vrsti ljudi spadaju oni, 
koji doduše vjeruju, ali ne žive prama vje- 
ri. Znadu i vele, da su katolici, ali ne žive 
kao katolici. Vjeruju, da su samo zato na 
svijetu, da Bogu služe i da Mu svaki čas 
svoga života posvete, ali oni ne misle 
dnevno na Boga, nego rade i brinu se sa- 
mo za prolazne stvari, kao da će uvijek 
ostati na ovome svijetu. Ne misle dalje i 
žive iz jednoga dana u drugi kao nera- 
zumne životinje, bez molitve i dobre na- 
kane preko dana. Dobro znaju, što je gri- 
jeh, i da duši svaku zaslugu otimlje i da 
je u svaku pogibelj dovodi, pa ipak se ne 
trude, da izbjegavaju teški grijeh, nego ži- 
ve u svojoj nečistoći i lakoumnosti, te po- 
činjaju jedan grijeh za drugim. Oni dobro 
znaju, da bi mogli pobožno i čisto živjeti, 
kad bi išli k sv. Pričesti, no ne će toga da 
čine. 

Šta koristi takova vjera? Koja korist 
od takove religije? Dragi Spasitelj je jed- 
nom rekao, da će Bog takvog čovjeka još 
više kazniti, jer je poznao volju Njegovu,' 
a ipak je nije vršio. Kao što je tijelo bez 
duha mrtvo, tako je vjera mrtva bez do- 
brih djela. 

Odluka za sv. Pričest: Moja vjera ne- 
ka bude uvijek živa, t. j. ja ću danomice 
živjeti po vjeri i zapovijedima Božjim. Ne 
ću da se samo zovem katolikom, nego ću 
kao katolik i živjeti. Za Boga sam stvoren, 
a ne za svijet i grijeh. Moja duša neka bu- 
de plodno tlo. Da tako bude, to ću odsele 
riječ Božju slušati, ali i vršiti u sve dane 
svoga života, da u meni donosi plod za 
vječnost. 

7. ožujka: Svetkovina sv- Tome 
Akvinskoga. 

1. Sv. Toma Akvinski rodio se god. 
1226. od plemićkih roditelja na dvoru Roc- 
casecca kod Napulja. Kad mu je bilo 5 
godina, dade ga njegova pobožna majka 
Benediktincima na odgoj. Toma je bio ođ 
Boga obdaren izvanredno velikim talenti- 
ma i sposobnostima. Iza mnogih i velikih 



zapreka stupi u red sv. Dominika, postane 
svećenik i učitelj. Kako je bio vanredno 
učen, napisao je velika i znamenita djela 
i knjige, te ga smatraju za najvećeg crkve- 
nog učitelja sviju vremena. Toma je slo- 
vio kao čudo mudrosti. Kraj svega toga 
bio je ipak vrlo ponizan — da, poniznost 
sama. Nije učio ni pisao, da od ljudi bude 
hvaljen i slavljen, nego da se Bogu dopa- 
dne, da Njega proslavi i samo Njemu da 
služi. 

Promisli, kako se ti vladaš, ako nešto 
znadeš i umiješ, ako imaš više znanja ne- 
go drugi. Jesi li sličan sv. Tomi u poniz- 
nosti ili si pun oholosti? . . . Odluči danas 
kod sv. Pričesti čvrsto, da ćeš sve činiti 
Bogu za ljubav, Bogu na slavu, a ne da se 
ljudima dopadneš. Obećaj Bogu, da ćeš u- 
vijek, kad ti dođe kakova misao oholosti 
ili taštine, odmah izmoliti kakovu malu 
strelovitu molitvicu. 

2. Velika bijaše učenost sv. Tome, ali 
još veća bijaše njegova pobožnost. Osobi- 
to se je isticao neokaljanom čistoćom. 
Premda je u Napulju, gdje je boravio kao 
đak, vladala velika nećudorednost, ipak 
je ostao sasma čist i neokaljan. Vlastita 
braća prirediše mu jednom sramotnu, ne- 

čistu napast, jer ne htjedoše, da ide u sa- 
mostan. Ali on ostade stalan. Kao nagra- 
du za tu stalnost dobio je od Boga milost, 
da kroz cijeli svoj život nije nikada više 
imao nečiste napasti. Bori se i ti proti 
zlim mislima i požudama, opri se zlim lju- 
dima, koji te žele navesti na grijeh! Ako 
ti dragi Bog i nije dao osobite milosti, da 
budeš prost od svake nečiste napasti kao 
sv. Toma, daje ti ipak sigurno toliko mi- 
losti, da ih možeš svladati. Promisli, da 
svaki put imaš i veliku zaslugu, kad se 
boriš proti grijehu. 

9. ožujka: Svetkovina sv. Franciske 
Rimske. 

1. Sveta Franciska rodila se je u Rimu 
god. 1384. od uglednih i bogobojaznih ro- 
ditelja. U ranoj mladosti pokazala je već 
vanredno veliku pobožnost. Vrlo se vese- 
lila, kad je mogla biti sama. Često si je 
mogao vidjeti u kojem kutu očinske kuće, 
gdje kleči i moli. Revno se je trudila, da 
joj čitav život bude neprestana molitva, i 
da sve radi na slavu Božju. Kad je sagri- 
ješila, nije mirovala, dok nije srdačnim 
pokajanjem dušu oprala. 



Kakav je tvoj mladenački život? . . . 
Jesi li sličan sv. Franciski u svojoj pobož- 
nosti? . . . Koje odluke moraš kod sv. Pri- 
česti učiniti? . . . 

2. S pobožnošću združila je sv. Fran- 
ciska i samozataju. Premda je imala bo- 
gate roditelje i stanovala u sjajnoj kući, 
ipak je jela samo jednostavna jela. Odri- 
cala se je mesa, jaja i poslastica i bila je 
zadovoljna s jednostavno priređenim va- 
rivom i kruhom. Nikad nije što drugo pi- 
la osim vode. Često je molila svog ispo- 
vjednika, da smije obavljati pokornička 
djela. I ti se moraš vježbati u mrtvenju i 
samozataji. Ne smiješ svome tijelu dopu- 
štati svega što želi, inače će te na grijeh 
navesti, osobito na nečistoću. Neke male 
stvari možeš si već katkad uskratiti, ne 
mrmljaj n. pr. kad ti jela ne idu u slast, 
jedi katkad i suhi kruh, ne budi razmažen, 
uskrati si gdjekoji zalogaj i to baš od ono- 
ga jela, koje osobito voliš i t. d. 

3. Sveta je Franciska osobito povjer- 
ljivo općila sa svojim Anđelom Čuvarom; 
Katkad ju je sprovađao u spodobi mladi- 
ća bijelo obučena i ne bi je ostavio, do- 
klegod je živjela po volji Božjoj. No čim 
je učinila i najmanju pogrešku, smrknulo 

se je njegovo lice, ili je otišao od nje, ali 
kad se je od srca pokajala i pomirila se s 
Bogom, opet joj se je ukazao. 

Štuješ li i ti danomice svog Anđela 
Čuvara? Slušaš li njegove opomene? . . 
Odluke kod sv. Pričesti! 

Subota: Zadovoljština za pokladne 
dane. 

1. Ni u jedno se vrijeme godine dragi 
Spasitelj ne vrijeđa tako, kao u dane po- 
klada. To su pravi dani žetve za pakao: 
Dok Spasitelj tiho u crkvi prebiva, mnogi 
ljudi uživaju u bučnom i nepristojnom ve- 
selju i oskvrnjuju svoje tijelo neumjere- 
nošću u jelu i pilu i mnogim drugim neči- 
stim grijesima. Koliko ih imade, koji upra- 
vo sada počine prvi teški grijeh, koji u 
ovo vrijeme izgube čistoću i nevinost svo- 
ga srca! Dani poklada — dani su grijeha! 

2. Da dragom Spasitelju zadovolje za 
tolike grijehe, koje mu nezahvalni ljudi 
i kršćani u ove dane nanose, sakupljaju 
se revni štovatelji Presvetog Oltarskog 
Sakramenta i Srca Isusova pred Sveto- 
hraništem te mu prikazuju svoje molitve 
i Pričesti kao zadovoljštinu za nanesene 



uvrede. Koliko li utjehe za dragog Spa- 
sitelja, kad vidi mnoge sakuplje oko sebe! 
Među njima moraš i ti biti! I tebe to mora 
veseliti, što možeš utješiti svoga Spasi- 
telja! 

Da, dragi Isuse, moja je odluka u ove 
dane poklada: Svaka sv. Pričest neka Ti 
bude zadovoljština za grijehe svijeta! 

Sve duše, koje se tako lakoumno ba- 
caju u pogibelj, hoću da budu uključene 
u moje molitve! 

3. Veliku utjehu možeš pripraviti Spa- 
sitelju i time, ako se osobito u ove dane 
čuvaš svake pogreške, te u svemu na- 
stojiš biti što revniji. Za vrijeme poklada 
moraš više moliti nego obično i osobito 
se boriti proti zlim navikama i čuvati se 
svakidašnjih pogrešaka, a naročito svoje 
glavne pogreške. 

0 dobri Isuse, to će biti čvrsta odluka 
mojega današnjeg razmatranja. Pomozi mi 
svojom milošću! 

PEDESETNICA. 

Nedjelja: Isus proriče svoju muku. 

U današnjem svetom evanđelju čita- 
mo ovo: »Isus uze dvanaestoricu apostola 

pa im reče: »Evo idem gore u Jeruzalem 
i Sin čovječji bit će predan glavarima sve- 
ćeničkim i književnicima. Oni će Ga na 
smrt osuditi i predat će Ga neznabožcima 
i narugat će Mu se i šibat će Ga i poplju- 
vati, i pošto Ga budu šibali, ubit će Ga i 
treći dan će ustati.« 

Dragi Isus kazuje dakle apostolima 
unaprijed svoju muku i uskrsnuće. Zašto 
to čini? Ta dobro znade, kako će uče- 
nici biti malodušni u danima Njegove mu- 
ke. Znade također unaprijed, kako će 
potišteni biti i podvojiti u vjeri u Njega. 
On čini to, da se u onim žalosnim danima 
sjete učenici Njegovi, da je On zaista Sin 
Božji. Osim toga htio im je pokazati, da 
dragovoljno polazi u smrt, te da Ga ništa 
drugo nije na to skonulo, da za ljude trpi 
i umre, nego Njegova neizmjerna ljubav. 

O kako velika ljubav goraše u srcu 
Spasiteljevu, kad je nakanio ići u susret 
svojoj muci! Kad bi mi tu ljubav mogli 
pojmiti, sigurno ne bi ništa drugo radili, 
nego neprestano zahvaljivali za onu neiz- 
mjernu sreću, koju nam je svojom mukom 
pripravio. 

Zahvali dragom Spasitelju u svetoj Pri- 
česti za tu neizmjernu ljubav! Učini čvr- 



> stu odluku, da ćeš u ovo sveto korizmeno 
vrijeme, koje sada počinje, pobožno pro- 
matrati muku i smrt Isusovu. Služi se 
uvijek pobožno onim stvarima, koje te 
sjećaju muke Isusove: kao n. pr. slikom 

Raspetoga. Promatraš li je često? Što 
misliš tada? Križ je knjiga, u kojoj je 
napisana cijela prevelika ljubav srca Isu- 
sova. Muke Gospodinove sjeća te tako- 
đer i znak svetoga križa. Krstiš li se uvi- 
jek pobožno ili brzo i površno? Križaš li 
se kod posla, u napasti, kad uzimaš svete 
vode i t. d. Najživlje nas sjeća muke Isu- 
sove sveti križni put. Kako ćeš tu po- 
božnost ove korizme obavljati? 

Moliš li križni put i inače preko go- 
dine ? 

Ponedjeljak: Korist trpljenja. 

1. Sjeti se jučerašnjeg razmatranja! Ti 
moraš cio svoj život biti zahvalan dragom 
Spasitelju i uvijek Mu ponovno zahvalji- 
vati za Njegovu smrt i muku, kao i za 
ljubav Njegovog presvetog Srca. Najljepše 
sjećanje muke Isusove sastoji se u tome, 
da Ga slijediš na križnome putu, te ova 
trpljenja, žalosti i protivštine života iz 

ljubavi k Njemu strpljivo primaš. Razno- 
lika trpljenja mogu nas snaći. Sad nas 
muče žestoke i teške napasti, sad nas 
snađe bolest, drugiput nas opet tišti si- 
romaštvo ili kakova druga nesreća; kat- 
kada o nama zlo govore ili nam kakovu 
štetu prouzrokuju i t. d. Sva ta trpljenja, 
bila ona kakova mu drago, dolaze uvijek 
iz ruke Božje i imaju za naš život veliku 
vrijednost. Ljudi ih često smatraju kao 
nesreću, te jauču i tuže se, što moraju 
križ nositi. A ipak nisu križevi ništa 
drugo, nego milost Božja i dokazi Njego- 
ve ljubavi naprama nama. Bog nas želi 
svakako imati u nebu, pa stoga nam i šalje 
boli i trpljenja. Sv. Pismo kaže: »Koga 
Bog ljubi, toga i kara.« 

Što više križeva moraš nositi u životu, 
tim više možeš zadovoljiti i pokoru činiti 
za grijehe svoje. Ili zar ti nije draže, neko 
vrijeme biti bolestan i podnositi kakovu 
muku, nego duge godine u čistilištu trpje- 
ti? Sveti je Augustin uvijek molio Boga: 
Gospodine, ovdje reži, ovdje pali, ovdje 
na svijetu pošalji mi nevolje i bijede, ali 
štedi me u vječnosti.« 

Strpljivim podnašanjem nevolja može- 
mo si pribaviti mnogo zasluga za nebo. 



Sv. Ignacije Lojolski veli: »Hoćeš li biti 
veliki svetac, onda moli Boga, da ti po- 
šalje mnogo nevolja.« Jednom će te u 
nebu najviše veseliti pretrpljena nevolja, 
jer će ti ona donijeti najviše zasluga. 

0 premili Spasitelju, jači me po sv. 
Pričesti, da Te rado slijedim na križnome 
putu kao Marija, Tvoja preljubljena Maj- 
ka, kao Tvoji sv. učenici i svi sveci. S 
Tobom hoću da se uspnem na Kalvariju, 
da mogu također jednom s Tobom u nebo. 

Utorak: Ozdravljenje slijepca kod 

Jerihona. 

1. Nakon što nam je nedjeljno evan- 
đelje pripovijedalo, kako je Krist unapri- 
jed navijestio svoje trpljenje, javlja nam 
ono dalje ozdravljenje slijepca kod Jeri- 
hona. Kad se je Isus približio Jerihonu, 
sjedio je slijepac na putu proseći. Kad je 
čuo, da prolazi Isus iz Nazareta, poviče 
»Isuse, sine Davidov, smiluj mi se!« Oni, 
koji su pred njim išli, vikahu na njega, da 
šuti, ali on vikaše sve većma: »Sine Da- 
vidov, smiluj mi se!« Isus mu se smilovao 
i uslišao je njegovu molitvu. »Pogledaj!« 
reče mu, »tvoja ti je vjera pomogla.« 

Put Srcu Spasiteljevu 7 

Predstavi si jednog takovog siromaš- 
nog, slijepog čovjeka! Kako je sažaljenja 
vrijedan i nemoćan! Kad pogledaš slije- 
pog, tad možeš pravo spoznati, kako je 
veliko dobro očinji vid. Jesi li već kadgod 
mislio na to? Jesi li se već za to zahva- 
lio Bogu? Kako upotrebljavaš svoje oči? 
Moguće, da si već i smrtno sagriješio ho- 
timice gledajući nečiste stvari? Moli sr- 
dačno dragoga Spasitelja u sv. Pričesti za 
oproštenje i odluči, da ćeš dobro čuvati 
svoje oči! 

2. Promatraj veliku dobrotu Srca Isu- 
sova! Isus nam jako rado pomaže u na- 
šim potrebama i nevoljama, ako je to za 
spasenje naše duše. Ako imaš štogod ina 
srcu, idi k Spasitelju i kaži Mu svoju ne- 
volju. On ti može najbolje pomoći. Uzdaj 
se i ti čvrsto kao i onaj slijepac u dobrotu 
i pomoć božanskog Srca. On vapijaše gla- 
sno: »Isuse, sine Davidov, smiluj mi se!« 
I kad su ga htjeli ušutkati, povika još 
glasnije: »Isuse, sine Davidov, smiluj mi 

se!« On je znao, da Isus hoće i može po- 
moći. Hajde i ti samo svaki put Spasitelju 
i reci u sav glas: »Isuse, smiluj mi se!« 

Reci i izjadaj Mu se! Ne trebaš lijepih 
riječi, ali moraš imati čvrsto i nepokole- 



bivo pouzdanje. Reci Isusu: »Znadem, Isu- 
se, da ćeš me zasigurno uslišati, ako je to 
za mene dobro.« Tvoja ljubav prema na- 
ma je tako velika, da nas ne možeš od- 
biti i zabaciti.« 

Moli se i danas kod sv. Pričesti djeti- 
njim pouzdanjem Srcu Isusovu! 

Pepelnica. 

1. Danas obavlja svećenik na vjerni- 
cima ozbiljnu ceremoniju. Siplje im na gla- 
vu pepeo i govori ove riječi: »Spomeni se, 
čovječe, da si prah i u prah ćeš se pretvo- 
riti.« Na taj način bilježi svećenik svako- 
me smrtnu osudu na čelu, jer kao da veli: 
»Ti moraš umrijeti.« I ništa nije tako si- 
gurno i stalno kao smrt. Jednom će doći 
čas, kada ćemo ovaj život svršiti i preći 
u drugi. Stalno je, da ćemo umrijeti, ali 
je nestalno, kada ćemo umrijeti. Hoću li 
umrijeti iza 50 godina ili možda iza 5 go- 
dina, poslije pet mjeseci, pet sedmica, da- 
nas ili nakon pet sati. Toga ne znam. Ali 
jedno znam, da je bezuvjetno potrebno, da 
sam uvijek na smrt spreman. 

2. Kako su ludi svi oni ljudi, koji tako 
žive, kao da će uvijek ostati na ovom 




196 



197 



svijetu. Kakav je to naopaki život, kud 
se samo misli na vremenite stvari, kad se 
uvijek samo brine i radi, da čovjeku bude 
na ovome svijetu ugodno, a kod toga se 
ne misli na ono jedino što je potrebno, 
te se zaboravlja na svoju neumrlu dušu. 
Bog nam je ovo nekoliko godina života 
dao samo zato, da ih upotrijebimo za 
vječnost i da mu svuki čas života služimo. 
Sve se mora činiti Bogu za ljubav. Njemu 
na slavu neka budu naše molitve, posao, 
jelo, pilo, spavanje, odmori i zabave, sve 
bez iznimke nek je Bogu posvećeno. Tko 
ne živi tako u sve dane, taj vodi sasvim 
naopaki život, i kako mu grozno mora 
biti poslije ovoga života otići u vječnost. 
Kad bi ljudi malo više mislili na smrt, si- 
gurno ne bi živjeli tako bezbrižno i lako- 
umno i ne bi počinjali jedan grijeh za dru- 
gim. O sv. Alfonzu pripovijeda se, da se 
je osamnaest godina na smrt pripravljao 
danomice. Zato je i živio i umro tako sve- 
to. U knjižici »Nasljeduj Krista« nalazi se 
ovo: »Blažen onaj, koji ima uvijek pred 
očima smrtnu uru i na smrt se dnevno 
pripravlja. Kad jutro svane, misli, da ne 
ćeš dočekati noći. Kad pak dođe noć, ne 
smiješ misliti, da ćeš jutro dočekati. Mno- 



gi su umrli naglo i neočekivano, jer će 
u onom času, u kojem se mi ne nadamo, 
doći Sin čovječji. Sretan i blažen onaj, 
koji tako živi, da ga smrt zateče u ta- 
kovom stanju, u kakovom želi umrijeti.« 

Stvori danas čvrste odluke kod sv. 
Pričesti za svoj budući život, a osobito za 
današnji dan! 

Četvrtak: Značenje korizme. 

Čistom srijedom ili pepelnicom počima 
četrdesetdnevno korizmeno vrijeme. Ono 
traje do Uskrsa. Četrdeset dana postili 
su Mojsije, Ilija i Ninivljani, 40 dana po- 
stio je dragi Spasitelj u pustinji. Crkva 
je odvajkada slijedila primjer Božanskog 
Spasitelja, i kršćani su pod teški grijeh 
obvezani da poste, ako su navršili 21. 
godinu, a zdravi su i jaki. Postiti reći će: 
samo se jednom preko dana do sita na- 
jesti. No time nije rečeno, da su oni, koji 
ne moraju postiti, oprošteni od svakog 
pokorničkog djela. Korizma je za sve kr- 
šćane i Crkva opominje svu svoju djecu, 
da je dobro upotrijebe i po mogućnosti 
obavljaju što više djela pokore i mrtvenja. 
Tko ima dobru volju, naći će preko dana 

mnogu prigodu, gdje se može nadvladati. 
Lijep je post i lijepo nadvladanje, kad u 
jutro u kavu uzmem manje šećera, kad 
jedem suhi kruh mjesto kolača, kad Bogu 
za ljubav samo jedan zalogaj manje jedem, 4 
osobito od onih jela, koja mi idu u slast, 
kad bez mrmljanja i ono jedem, čega baš 
ne volim osobito; ako ne pijem odmah, čim , 
sam žedan, kad se uzdržajem od raznih 
poslastica i time ušteđujem novac za 
dobre svrhe ... Na taj i sličan način mo- 
že svatko postiti, a da si time ni u čemu 
ne naškodi. 

Korizma je vrijeme pokore. Pokorom 
možemo svoj prošli život učiniti korisnim, 
njome možemo zadovoljiti za sve pogreš- 
ke i grijehe, pa ćemo tako sa dragim 
Spasiteljem uskrsnuti novim i svetim ži- 
votom. Kako se kršćani moraju radovati, 
što im je Bog dao tako laku priliku, da 
za svoje grijehe i kazne zadovolje i cijeli 
svoj život urede, pa stoga i moraju revno 
upotrijebiti to sveto vrijeme. Molitva, 
spojena s postom i milostinjom, bolja je, 
nego da sakupljamo blago na hrpe. Misli 
danas kod sv. Pričesti na to, kako ćeš se 
vladati u korizmenom vremenu i učini 
čvrste odluke! Izvrši ih odmah danas! 



Petak: O samozataji. 

U korizmi moramo činiti pokoru za 
sve pogreške i grijehe, koje smo u životu 
počinili, te se opet obnoviti u revnom i 
kreposnom životu. U tome nam pomaže 
pokora i razmatranje, na što nas Crkva u 
ovo sveto vrijeme osobito opominje. Kre- 
post i kršćanski život bez samozataje ne- 
moguć je. Samozataja nas čuva i jača proti 
zlim nagnućima, koja su u našem srcu, 
proti napastima, koje nam dolaze od zlo- 
čestog neprijatelja i zlih ljudi. 

Naše tijelo teži uvijek samo za ugod- 
nošću i mekoputnošću. Oči hoće da sve 
vide, uši da sve čuju, jezik hoće nepresta- 
no da govori, okus da samo dobro jede i 
pije, a ruke teže samo za igrom i dangu- 
bom. Ako ozbiljno ne bdijemo i ne gospo- 
darimo nad zlim nagnućima našega tijela, 
onda će nas zavesti na mnoge grijehe i 
opačine. Tu ne pomaže ništa drugo, nego 
neprestano nadvladavanje i samozataja. 
Naš napredak u dobru ovisi o tome, jesmo 
li se nadvladali ili ne. Koliko se trudimo i 
sebe nadvladavamo, toliko ćemo i u kre- 
posti napredovati. 




O dragi Spasitelju, uči me u sv. Priče- 
sti tu veliku umjetnost nadvlađanja, ta to 
je za moj život tako korisno. Ti znaš, ko- 
likih sam se grijeha mogao očuvati, da 
sam si samo malo truda dao, te sebe nad- 
vladao. 

Naginješ li na lijenost i ugodnost, pre- 
duzmi si onda, da ćeš u to sveto koriz- 
meno doba točno ujutro ustati i dnevno 
sv. Misi prisustvovati, točno svoje molitve 
obavljati, svoju zadaću izrađivati i vjerno 
obavljati svoj posao. Uskrati si katkada 
dozvoljenu igru, zabavu! Naginješ li na o- 
blizavost i lakomost, nadvladaj se u jelu 
i pilu i uzdrži se od svega toga. Ako nijs- 
si do sada svoje oči, svoje uši, svoj jezik 
dosta nadvladao i zato mnogo grijeha po- 
činio, trsi se sad oko toga u ovo sveto 
vrijeme! Ti znaš sam najbolje, u čemu je 
nadvladavanje osobito korisno. Načini si 
u toj tački odluku i počni je već danas iz- 
vršavati. 

19. ožujka: Sveti Josip, 

1, Promatraj svetog Josipa na mjesti- 
ma gdje življaše: u Betlehemu, Egiptu i 

Nazaretu! Josip bijaše od Boga odabran i 



na visoku čast podignut, jer je bio othra- 
mtelj i čuvar Spasiteljev i suprug prebla- 
žene Djevice Marije. Njegovo dostojan- 
stvo, njegova čast i stalež bijaše izvan- 
redno svet, ali i život njegov također. On 
je svetac, koji je sve kreposti vježbao u 
prevelikoj mjeri, jer bijaše čist i nevin 
kroz cijeli svoj život, revan u molitvi i 
neumoran kod posla, strpljiv i odan u vo- 
ju Božju u siromaštvu, protivštinama i 
kušnjama, koje je Bog poslao na njega. 
Sv. Josip je jedan od najvećih svetaca, 
ali također jedan od najskrovitijih. Pred 
svijetom je on siromašni drvodjelja, koji si 
u znoju svoga lica mora zasluživati kruh 
svoj; nitko i ne zna za njegovu čast i nje- 
gove velike i obilne milosti. Jednostavan 
je i čedan, i nije pobožan i svet radi ljudi 
nego samo Bogu za ljubav. 

Nasljeduj sv. Josipa baš u toj točki! 
Živi i ti sasvim s Bogom, provodi svet ži- 
s ž _ samo zato na svijetu, ali se ne 
lstiči. Čini sve tiho i skrovito, čini sve 
Bogu, a ne ljudima za ljubav. Ima tako- 
đer i ohole pobožnosti, ali ona pred 
Bogom nije u nikakvoj cijeni i ne zaslu- 
žuje nam nikakve nagrade. Ispitaj se jed- 
nom kod sv. Pričesti, kakova je tvoja po- 

božnost? Načini čvrstu odluku, da ćeš 
kod svega, što činiš, ljubiti skrovitost, po- 
niznost i čednost. 

2. Danas stoluje sv. Josip u nebu kao 
veliki svetac. Upravo radi njegove poniz- 
nosti na zemlji Bog ga je tako uzvisio. 
On može mnogo svojim zagovorom; on je 
moćan svetac i zagovornik. Sveta Tere- 
zija veli o njemu: »Ja sam si izabrala sv. 
Josipa za zagovornika kod Boga; njemu 
sam se preporučila i iskusila sam, da mi 
je u svemu više pomogao, nego što sam 
očekivala. Ne sjećam se, da me nije kada 
uslišao.« 

Poštuj i ti rado sv. Josipa, preporuči 
se dnevno u njegovu zaštitu. Srijeda i 
mjesec ožujak je osobito posvećen sv. Jo* 
sipu. Štuj ga tada osobito i moli mu se 
češće i pobožnije! 

■ 

PRVA NEDJELJA KORIZMENA. 

Nedjelja: Đavao kuša Isusa. 

1. Današnje sveto Evanđelje govori, 
kako je đavao tri puta kušao Isusa u pu- 
stinji. Spasitelj je postio 40 dana i noći i 
bio je ogladnio. Tad pristupi kušač k Nje- 

mu i reče mu: »Ako si Sin Božji, reci, da 
ovo kamenje postane hljeb!« Isus otjera 
đavla ovim riječima: »Ne živi čovjek sa- 
mo o kruhu nego o svakoj riječi, koja do- 
lazi iz usta Božjih.« Onda Ga odvede đa- 
vao u sveti grad, postavi Ga na vrh hra- 

rA re + C6 ' da S , k ° Či dol i e - i er će Ga anđeli 
dočekati na rukama, da o kamen ne zap- 
ne nogom svojom. Isus mu kratko odgo- 

3;^ 1Sa ?° Je ' ne kušaj Gos Podina Boga 
svojega;« Jos i po treći put usudi se đa- 
vao kusati Isusa, te mu pokaže sva kra- 
jevstva na zemlji i njihovu krasotu i reče 
mu: »Sve to dat ću tebi, ako padneš te mi 

Psa P ntt 1S! V SpaSit , elj rCČe: >>ldi sotono! 

risano je. »Gospodinu se Bogu svome 
Idanjaj i Njemu jedinome služi!« 8 

I i- u • ? ,e htio Isus < da bude kušan? 
Iz ljubavi k nama. On nas htjede da utje- 
si svojim primjerom, ako i na nas navale 
napasti. Ni jedan čovjek nije bez napasti, 
jer su one posljedica istočnoga grijeha. 
Napasti, pa makar bile kako jake i škod- 
Jive, nijesu zao znak za dušu, nego baš 
prohvno. Bog reče Tobiji: »Jer si mi drag! 
zato te moram kušnjama i napastima is- 
kusat!.« Bog hoće da vidi, hoćeš li Mu 
također i onda služiti, kad se moraš bo- 

riti proti lijenosti u molitvi, proti oholosti, 
neposlušnosti, nečistoći i t. d. Baš tada 
možeš pokazati svoju dobru volju i bas 
po toj dobroj volji dopast ćeš se Gospodi- 
nu Bogu. Krepost pobožnosti, poslušnosti, 
blagosti, čistoće, koju stečemo boreći se 
proti napastima, nagrađuje Bog posve 
drugačije, nego kreposti stečene bez bor- 
be i poteškoća. Ako si napastovan i sto 
puta preko dana, imaš stotinu zasluga, 
ako si svaki put ostao stalan u kreposti. 

Dragi Isuse, i ja hoću nasljedovati 
Tvoj primjer. Kad si Ti bio napastovan, 
nemam onda prava tužiti se, ako se je i 
meni boriti proti napastima. Znam, da kod 
svake napasti dobijem od Tebe toliko mi- 
losti, da ne pođlegnem i ne sagriješim. 
Pomozi mi jakošću sv. Pričesti, da danas 
u toj točki ostanem postojan. 

Ponedjeljak: O napastima. 

1. Poslije prvog grijeha ostala je u na- 
ma volja sklona na zlo i zla pohota, koja 
nam pribavlja mnoge i pogibeljne napasti. 
Osim toga pripravljaju nam napasti i lju- 
di, ali od sviju najviše zločesti neprijatelj. 
Napasti ćemo imati kroz čitav život, ne- 

kad više, nekad manje. Radi toga se ne 
trebamo bojati ni uznemirivati. Napasti, 
ma kako sramotne bile, ipak nijesu zato 
još grijesi. Grijeh počinimo samo onda, 
kad svojevoljno i hotimice prestupimo 
Božju zapovijed. Dakle prije svega mora- 
mo znati, što mislimo ili činimo, a onda 
moramo to s nekom dopadnošću i svoje- 
voljno misliti i činiti. Ako zle misli, čim 
ih opazimo, otjeramo iz pameti, onda o 
kakvom grijehu nema ni govora. Napast 
može opet doći, ona me može čitav dan 
mučiti, ali griješim samo onda, ako se na- 
slađujem u njoj. To sve vrijedi za sve na- 
pasti i kušnje, bile one kakove mu drago: 
rastresenost u molitvi, ljutitost, oholost, 
zavist, nečistoća i t. d. Tko se bori proti 
napastima, taj ne samo da nema nikakvog 
grijeha, nego dapače ima svaki put veli- 
ku zaslugu kod Boga. 

Steci si mnogo takovih zasluga time, 
da se uvijek postojano boriš proti raznim 
napastima. Kako ćeš se jednom u vječno- 
sti veseliti radi toga! 

2. Pravo sredstvo proti zlim mislima i 
napastima je molitva i pomisao na nauku 
i primjer dragog Spasitelja. Ako si se na- 
učio često preko dana moliti strelovite 

molitvice, onda ćeš sigurno imati te moli- 
tve na ustima i onda, kad te napast sna- 
đe: »Isuse, budi uza me! Isuse, pomozi mi 
u napasti! Srce Isusovo, ne ostavi me! 
Sveti Josipe, moli za me! Sveti Anđele 
Čuvaru, budi mi u pomoći!« i slično. Ako 
ti se ne da slušati, sjeti se poslušnosti 
Isusove u Nazaretu. Jesi li rastresen kod 
molitve, tad pogledaj na Spasitelja, kako je 
On na Maslinskoj gori molio. Snađe li te 
srditost, sjeti se riječi Gospodinovih: »Bla- 
ženi krotki!« Dođu li ti nečiste misli, tad 
pomisli na pakao ili na bičevanje Isusovo. 
Jesi li u pogibelji da slažeš, dozovi si u 
pamet izreku: »Lažljive usne Gospodinu 

su odvratne!« Učini čvrstu odluku za sv. 
Pričest! Misli danas često na nju! 

Utorak: O bližnjoj prigodi. 

1. Isus je bio triput napastovan od zlo- 
čestog neprijatelja. Pogledajmo još jednom 
njegov sveti primjer. 

Spasitelj nije svojevoljno dozivao ili 
tražio napasti. Time nam je htio pokazati, 
da se bez potrebe ne izlažemo grešnoj 
pogibelji, nego da brižno izbjegavamo 
svaku bližnju grešnu prigodu. Bližnja 



grešna prigoda je sve, što koga obično 
navodi na grijeh n. pr. osoba, društvo, ku- 
ća i sve, što je tome slično. Tko se lih 
prigoda ne će da kloni, taj se dakako ne 
treba čuditi, ako je napastovan ili ako 
sagriješi. »Tko ljubi pogibao, taj će u njoj 
i propasti.« Tko ne će da se oprži, neka 
bježi od vatre, i ako ne će da se zamaže, 
neka izbjegava nečistoću. Tako je i sa 
bližnjom prigodom. 

Kakav si ti u toj točki? Da li ti tvoja 
savjest predbacuje, da si i ti često lako- 
umno išao u grešnu pogibao? Pokaj se 
prije sv. Pričesti za sve svoje nesmotre- 
nosti, i reci Spasitelju, da ćeš izbjegavati 
bližnju grešnu prigodu, kao i sam grijeh. 

2. Katkada se može (također) dogodi- 
ti, da bez svoje volje dođeš u bližnju 
grešnu prigodu. Ti si na pr. u društvu, u 
kući, kod zabave, u školi, kod posla i t. d., 
gdje te zli ljudi dovode u pogibao neči- 
stim razgovorima i gadnim šalama. Ni uz 
najbolju volju ne možeš odmah otići. Ka- 
ko se moraš ponašati u takovu položaju? 
Ne boj se! Ako imaš dobru volju, ne ćeš si- 
gurno nikada sagriješiti, jer gdje je nevo- 
lja najveća, tu je milost Božja najbliža. 
Kad zapadneš u takovu prigodu, upamti 

slijedeće. Prizovi odmah ime Isusovo ili 
izmoli nekoliko malih strelovitih molitvi- 
ca. Nadalje možeš svojom šutnjom i cije- 
lim svojim ponašanjem pokazati, da pre- 
zireš takove stvari. Možda će ti također 
uspjeti kakovom ozbiljnom primjedbom 
zavodioce prisiliti, da šute. Ako je mogu- 
će, navedi govor na druge stvari. Samo 
nemoj kod takove prigode pokazati kako- 
va straha. Ako dulje vremena moraš bo- 
raviti među zlim ljudima, podvostruči ta- 
da revnost u molitvi i stupaj dvostrukom 
revnošću na sv. Pričest! Bile napasti još 
tako jake, milost je Božja još sto puta ja- 
ča. Uteći se Spasitelju u svetoj Pričesti i 
zamoli Ga, da te sahrani u svoje Presv. 
Srce i da te očuva od teških grijeha. Moli 
danas s osobitom pobožnošću prošnju u 
Očenašu: »Gospodine, ne uvedi nas u na- 
past, nego izbavi nas od zla. Amen!« 

Srijeda: Veliko vijeće zaključuje smrt 
Isusovu. 

U korizmi moramo osobitom pobož- 
nošću promatrati muku i smrt Isusovu. 
To promatranje mora nas sjećati na pre- 
veliku ljubav Spasiteljevu k nama siro- 

mašnim ljudima i potaknuti nas na zahval- 
nost. Prije svega treba, da se osobito u- 
gledamo u lijep i uzvišen primjer trpeće- 
ga Spasitelja, jer se baš u mukama očituje 
najviše njegove kreposti. Te kreposti mo- 
ramo si uzeti za uzor i učiniti čvrstu od- 
luku, da ćemo se u ovo sveto korizmeno 
vrijeme obnoviti u duhu. 

Počnimo razmatranje muke Isusove ti- 
me, kako je veliko vijeće zaključilo uhva- 
titi Isusa i ubiti Ga. Sastojalo se je to vi- 
jeće od svećenika, književnika i farizeja. 
Oni su bili najveći neprijatelji Isusovi, 
premda je Isus i njih u svom Srcu nosio i 
svoju im ljubav iskazivao. On je također 
i za njih propovijedao i htio ih predobiti 
za svoje kraljevstvo, pače njih osobito, jer 
su oni bili vođe naroda. No njihova oho- 
lost nije im dala da slijede Spasitelja, i da 
Ga priznaju za Sina Božjega. Oni nijesu 
mogli vidjeti, kako puk sluša propovijedi 
Isusove, i kako su oni manje čašćeni od 
njega. Vidjeli su istina mnoga čudesa Spa- 

I siteljeva, mogli su u Njega vjerovati i ta- 
ko narodu dati dobar primjer, ali ih je 
njihova oholost učinila posve slijepima, pa 
su radije pristali uz vražju odluku, da Isu 
sa uhvate i ubiju, i tako Ga uklone s ovo- 

ga svijeta. Na farizejima možeš vidjeti, ka- 
ko oholost može ljude dovesti do najvećih 
i najtežih grijeha. Kako su nesretni postali 
ovi ljudi radi svoje oholosti! Oni su po- 
stigli svoj cilj, Spasitelja usmrtili, ali kako 
im je u vječnosti? 

Odluku, da ćeš uvijek biti ponizan, ne 
možeš nikada prečesto učiniti. Zašto? Jer 
mi ljudi svi ne naginjemo k nijednoj po- 
greški toliko, koliko baš oholosti. 

Kako se ti vladaš, kad ti roditelji i uči- 
telji što zapovjede? Jesi li svojeglav, ho- 
ćeš li, da samo ti imaš pravo? . . . Jesi li 
pun zavisti, kad su drugi bolji od tebe, ili 
više hvaljeni nego ti? . . . Hoćeš li, da ti 
uvijek sve bolje znaš od drugih? Ispitaj se 
i moli Spasitelja u sv. Pričesti, da ti on 
pomogne, da budeš ponizan: »Isuse, krot- 
ka i ponizna Srca, učini srce moje po Srcu 
svojem!« 

Četvrtak: Juda prodaje Isusa. 

1. Promatraj nesretnog apostola Judu! 
Dragi ga Spasitelj izabrao i uzvisio do 
najvišeg stupnja časti, što se na zemlji 
može postići, naime: do službe apostolske.' 
Tri godine smio je on općiti sa božanskim 



Meštrom kao najiskreniji prijatelj i slušati 
Njegove nauke i poučavanja. On je od 
Spasitelja obasipan istom ljubavlju kao i 
ostali apostoli. Bio je kao i oni određen 
za velikog sveca. Kako bi se Juda morao 
pokazati zahvalnim kroz cijeli život pra- 
ma Isusu! Ali ne! On postade krivac naj- 
veće nezahvalnosti. Ode k najljućim ne- 
prijateljima Gospodinovim i proda Meštra 
svoga za trideset srebrnika: »Šta ćete mi 
dati, i ja ću vam Ga izdati?« 

O kako je ogavna nezahvalnost prema 
Bogu i ljudima! Čuvaj se je i budi uvijek u 
sve dane zahvalan. Zahvaljuj Bogu u svo- 
jim molitvama, u sv. Misi, u sv. Pričesti; 
zahvali Mu za sve, što ti daje preko dana. 
Zahvalnošću steći ćeš si novih milosti . . . 
Budi također uvijek zahvalan i prema 
bližnjemu, kada ti što dobra učini. Osobi- 
to pokaži svoju zahvalnost time, da moliš 
za njih. Jesi li se dosada marljivo vježbao 
u zahvalnosti? , . . Kako se zahvaljuješ 
poslije sv. Pričesti? . . . 

2. Glavna pogreška Judina bila je la- 
komost. On je i tijelom i dušom težio za 
novcem i za zemaljskim stvarima. Sigur- 
no, da ga je i njegov božanski Meštar če- 
šće opomenuo, no on se nije opirao toj 

strasti, te je postepeno bivala sve veća i 
veća tako, da se najposlije nije zgražao ni 
od strašnog zločina, da naime izda Gospo- 
dina i Meštra svoga, samo da se kako do- 
mogne novaca. 

Na Judi možeš vidjeti, kako jedna po- 
greška može preoteti mah, ako je odmah 
u početku ne svladamo. Malim počinjemo, 
ali velikom prestajemo. Ispitaj se ozbiljno 
kod sv. Pričesti, nema li u tvome srcu 
koje takove pogreške? Pazi na to svaki 
dan i ne miruj, dok je posve ne odstraniš. 
Sveti Franjo Saleški morao se je više go- 
dina boriti proti srdžbi, dok nije postao 
posve krotak. Čini i ti tako! 

Petak: Priugotovljavanje vazmenoga 
janjeta, 

1. Približio se je zadnji vazmeni blag- 
dan za Spasitelja. Isus bijaše u Betaniji u 
kući Lazarevoj, gdje se tako rado zadrža- 
vao. On reče učenicima: »Znate, da će bi- 
ti za dva dana vazam, i Sin čovječji bit će 
predan, da se razapne.« Petru i Ivanu, 
svojim najmilijim apostolima, dade nalog, 
da priugotove propisano vazmeno janje. 
Učenici odmah poslušaše i dadoše se na 
put u Jeruzalem. 



Ugledaj se u ovu točnu poslušnost a- 
postola! Moli Spasitelja, da i ti budeš tako 
pripravan slušati svoje roditelje i pretpo- 
stavljene, kada ti štogod nalože i zapo- 
vjede. Oni ti zapovijedaju u ime Gospodi- 
novo, jer su ti namjesnici njegovi na zem- 
lji. Isuse moj, kajem se od srca za svaku 
neposlušnost i svojeglavost, kojom sam Te 
ikada ožalostio. Pomozi mi svojom milo- 
šću, da četvrtu zapovijed uvijek savjesno 
vršim. 

2. Učenici dođu u grad i uputiše se u 
dvoranu posljednje večere, kako im je 
Spasitelj bio naložio. Odmah počnu raditi, 
da priprave sve, što im je bilo propisano 
po zakonu. Kupiše na trgu janje, crvenog 
vina i nekvasnog kruha. Promatraj samo, 
kako se trude, da sve točno i u najljepšem 
redu izvrše; ta to je za njihovog Božan- 
skog Meštra. Ništa im nije bilo ni previše 
ni preteško, kad su za Njega radili. Činiš 
li i ti tako? Ili možda imaš zlu naviku, da 
sve, što ti se naloži, samo napola i rastre- 
seno izvršiš? . . . Kako izrađuješ svoje 
školske zadaće? . . . Svoje poslove, što ti 
ih roditelji nalože? Čovjek, koji u svojim 
poslovima nema reda i nije marljiv, taj 
obično nema reda ni u svojoj duši; on je 

ravnodušan i mlitav . . . Nasljeduješ li apo- 
stole u tome, da sve činiš Isusu za ljubav? 
Misliš li preko dana marljivo na Njega 
kod učenja, kod posla, kod igre? . . . Koje 
ćeš odluke prikazati danas dragom Spasi- 
telju kod sv. Pričesti? . . . 

25. o ž u j k a: Blagovijest. 

Tri puta na dan zvoni »Anđeo Gospod- 
nji«, i sjeća kršćane na veliko djelo Bo- 
žanske ljubavi, na utjelovljenje Spasitelje- 
vo. To se je veliko djelo dogodilo, kada je 
Bog poslao arkanđela Gabrijela BI. Djevi- 
ci Mariji i navijestio joj, da će postati 
Majkom Božjom. 

Prenesi se duhom uz Mariju te gledaj i 
slušaj, što se zbiva. Anđeo pozdravlja 
Mariju najvećim poštovanjem te joj kazu- 
je nebesku poruku, da ju je Bog izabrao, 
da postane Majkom Spasiteljevom. Mari- 
ja se prestraši, ali čim je čula, da je to vo- 
lja Božja, odgovara puna poniznosti i po- 
slušnosti: »Evo službenice Gospodnje, ne- 
ka mi bude po riječi tvojoj!« 

1. Marija je svojom privolom pomogla 
našem spasenju. Stoga nas ona tako žarko 
ljubi i u svom srcu nosi. Zahvali Majci 



Božjoj za njezinu preveliku ljubav i za 
sve, što ti je u životu učinila! Moli uvijek 
s poštovanjem i pobožnošću »Zdravo Ma- 
rijo«, a kad zvoni »Anđeo Gospodnji«, mi- 
sli kod toga na ljubav Isusa i Marije pre- 
ma nama siromašnim grešnicima. 

2. Promatraj kod otajstva navještenja, 
kako je nedostiživ Bog u svojim odluka- 
ma i djelima. Nije on izabrao carsku ili 
kneževsku kćer za majku svoga jedinoro- 
đenoga Sina, nego siromašnu, jednostav- 
nu, svijetu sasvim nepoznatu Djevicu. Po- 
nizni se ljudi Bogu osobito sviđaju, oni su 
njegovi ljubimci. Zašto? Jer se po- 
niznošću Bog osobito štuje. Ponizni 
ljudi govore: Ja ne mogu ništa sam od se- 
be, Bog mi uvijek mora pomoći; oholi na- 
protiv čine, kao da su oni sve, kao da sve 
znadu sami od sebe i Boga da ne trebaju. 
Čim si ponizniji, to si veći u očima Božjim. 

Odluči stoga danas: Ne ću si nikada u- 
tvarati niti druge poprijeko gledati, ako 
više znam od njih, jer sve, što imam, imam 
od Boga, ali ni drugima ne ću biti zavidan, 
ako su oni viši, i ako više znadu nego ja. 

3. Nasljeduj također Mariju u njezinoj 
poslušnosti prema Bogu. Volja Božja bila 
joj je preča od svega. Ona je pripravna 

sve učiniti, što Bog od nje želi: »Evo slu- 
žbenice Gospodnje, neka mi bude po rije- 
či Tvojoj.« Kad ti Bog govori po glasu sa- 
vjesti, kad te opominje po sv. Anđelu Ču- 
varu, slušaj dobrovoljno njegova nadahnu- 
ća, a isto tako i onda, kad te opominje 
preko svećenika, roditelja i poglavara, 
budi posvema poslušan! 

Žrtvuj Spasitelju u sv. Pričesti ovu od- 
luku i nastoj, da je danas izvršiš! 

DRUGA NEDJELJA KORIZMENA. 

Nedjelja: Preobraženje Isusovo. 

Današnje nam sv. Evanđelje pripovije- 
da o čudnovatom događaju, kako se je 
Isus na brdu Taboru preobrazio. Približa- 
valo se vrijeme, kad je htio Spasitelj u- 
mrijeti za, ljude. On uzme Petra, Jakova i 
Ivana i uzađe na brdo vrlo visoko, da mo- 
li. Kad se moljaše, preobrazi se pred nji- 
ma. Njegovo je lice postalo sjajno kao 
sunce, a haljina bijela kao snijeg, i ukaza- 
še Mu se Mojsija i Ilija i govorahu s Njim. 
Petar reče Isusu: »Gospodine, dobro nam 
je ovdje; ako hoćeš, načinimo ovdje tri 
sjenice, Tebi jednu, Mojsiju jednu i Iliji 



jednu.« Dok on još govoraše, čuo se glas 
s neba: »Ovo je Sin Moj ljubazni, koji je 
po mojoj volji, njega slušajte!« 

1. Zašto se Isus htio preobraziti? On 
je unaprijed vidio, da će učenici Njegovi 
za vrijeme Njegove muke i poniženja ko- 
lebati u vjeri u Njegovo Božanstvo, zato 
im je dao da vide ovu čudnovatu slavu, 
koja Mu kao Sinu Božjem pripada. Oni su 
čuli glas nebeskog Oca, koji izreče, da je 
Isus Njegov jedinorođeni Sin. Ovim ih je 
čudom htio učvrstiti u vjeri i pokazati im, 
kakova će biti nagrada u nebu za Njego- 
vu muku i smrt. To je bila velika utjeha 
za apostole, jer je njihov život bio posve 
sličan životu njihovog Božanskog Meštra, 
jer je bio život siromaštva, rada i truda, 
pun patnja i progonstva. 

Dragi Isuse, Tvoje preobraženje neka 
bude također i meni na utjehu, kad mo- 
ram u životu križ nositi. Odlučujem danas 
čvrsto, da se neću tužiti ni mrmljati, nego 
ću strpljivo ustrajati na križu, kako dugo 
Ti hoćeš. Znam, da ništa ne trpim uzalud, 
znam, da ćeš mi Ti sve bogato naplatiti. 

2. Kako je krasno bilo preobraženo ti- 
jelo Spasiteljevo, toga si ne možemo ni 
predstaviti. On bijaše sjajan kao sunce. 

Tom preobraženju Isusova tijela bit će jed- 
nom slično naše tijelo, kad uskrsnemo sa 
pravednicima na sudnji dan. 

Čuvaj stoga na zemlji svoje tijelo u 
svetosti i nevinosti, sačuvaj ga kao čisti 
hram Duha Svetog. Jest, dragi Isuse, to i 
hoću. Pomozi mi milošću svojom u sv. Pri- 
česti, Radije ću umrijeti, nego samo jed- 
nom počiniti kakav svojevoljni nečisti 
grijeh! 

Ponedjeljak: Pranje nogu. 

1, Ona noć, u kojoj se je Isus rodio u 
štalici betlehemskoj, bijaše sveta. Isto ta- 
ko bila je sveta i ona noć, kad je Isus u- 
stanovio Presveti Oltarski Sakramenat. 
Oba apostola i Petar i Ivan pripravili su 
sobu za večeru i za blagovanje vazmenoga 
janjeta. Kad je nadošla večer, sjedne Isus 
sa svojih dvanaest apostola za stol i bla- 
govao je s njima. Zatim reče svečanim 
glasom: »Vrlo sam želio, da blagujem s 

vama ovo vazmeno janje prije svoje 
muke.« 

Promisli, kako se velika i beskonačna 
ljubav Spasiteljeva pokazuje u ovim rije- 
čima. Promatraj, kako s Njegova svetog 



lica odsjeva ljubav. Pokloni se ovoj ljuba- 
vi; ona je još uvijek ista u Njegovom Pre- 
svetom Srcu, koje će se danas s tobom 
sjediniti u sv. Pričesti. Isuse, Gospodine i 
Bože moj, ljubim Te nada sve! 

2. Poslije večere ustane Isus, skine 
svoju gornju haljinu, opaše laneni ručnik, 
nalije vode u posudu i poče prati noge 
svojim apostolima. Zatim sjede za sto i 
reče: »Kad sam ja, Gospodin i Učitelj vaš, 
vama noge oprao, tako treba i vi da čini- 
te jedan drugome, jer vam dadoh primjer, 
da ja kao što vama učinih i vi činite.« 

Uzrok pranja nogu bijaše dvostruk. 
Prvo htjede Isus, da apostole potpuno o- 
čisti i tako na užitak svoga tijela pripravi. 

Time nam dade nauk, da prije sv. 
Pričesti očistimo svoju dušu od grijeha. 
Jesi li smrtno sagriješio, što ne dao Bog, 
to se moraš prije sv. Pričesti ispovjediti; 
imaš li lakih grijeha, onda se moraš kod 
sv \ i sv - Pričesti skrušeno za njih po- 
kajati i odlučiti, da ih ne ćeš više učiniti. 
Čim je čišća duša, to će biti obilnije milo- 
sti u sv. Pričesti. Potrudi se danas, da do- 
đeš čist k stolu Gospodnjem. 

Na drugom mjestu htio je Isus pranjem 
nogu dati svojim učenicima i nama svima 

primjer poniznosti i ljubavi prema bližnje- 
mu. Nije li to najveća poniznost i ljubav, 
kad Sin Božji pere noge siromašnim ljudi- 
ma? Ispitaj se kod sv. Pričesti, jesi li sli- 
čan svom Spasitelju u ovoj točki? Jesi li 
pripravan roditeljima, braći i sestrama, 
svojim prijateljima, susjedima, saučenici- 
ma i uopće svome bližnjemu kakovu uslu- 
gu učiniti? Ili im odmah oholo odgovaraš, 
toga ja ne mogu učiniti, toga ne ću i ne 
trebam i t. d. Odluka kod sv. Pričesti! 

Utorak: Ustanovljenje Presv. Oltar- 
skog Sakramenta. 

1. Isus je poslije pranja nogu opet sjeo 
za sto. Sad dovrši veliko djelo ljubavi, u- 
stanovi naime Presv. Oltar. Sakramenat. 
Svečana se ozbiljnost odrazuje s Njegova 
lica, kao i blagost i dobrota. Apostoli pro- 
matrahu velikim počitanjem svoga Meš- 
tra, a sveti mir vladaše u dvorani. Pad 
uze Isus kruh, blagoslovi ga i prelomi i 
dade učenicima govoreći: »Uzmite i jedi- 
te, ovo je tijelo moje, koje će se za vas 
predati.« Na isti način uze također kalež 
s vinom, blagoslovi ga i dade učenicima 
svojim govoreći: »Uzmite i jedite, ovo je 

tijelo moje, koje će se za vas predati.« 
Na isti način uze također kalež s vinom, 
blagoslovi ga i dade učenicima svojim 
govoreći: »Pijte iz njega svi, ovo je krv 

moja, koja će se za vas i za mnoge proliti 
za otpuštenje grijeha. To činite na moj 
spomen!« U isti čas, kad je Isus izgovorio 
riječi: »Ovo je tijelo moje« i »Ovo je krv 
moja«, pretvori se kruh i vino u pravo 
Njegovo tijelo i pravu Njegovu krv. Tko 
može dvojiti o tim jasnim riječima? Je li 
mogao Spasitelj jasnije govoriti? Promisli, 
da je te riječi govorio Sin Božji. On je u- 
činio mnogo čudesa, zar nije mogao i ovo 
učiniti? Sv. Ćiril kaže: »Isus je nekad pre- 
tvorio vodu u vino, ne moramo li onda 
vjerovati, da je mogao pretvoriti i vino u 
svoju krv?« 

Obnovi danas osobito vjeru u prisut- 
nost Isusovu u Presvetom Sakramentu i u 
sv. Pričesti! Moli za sve one, koji tu ču- 
desnu tajnu ne vjeruju ili ne će da vjeruju. 
Na Presveti Sakramenat mogu se lijepo 
primijeniti riječi: »Blaženi oni, koji ne vi- 
de, a ipak vjeruju.« 

2. Promatraj opet danas veliku ljubav 1 
presv. Srca, koja se je kod svečane usta- 
nove Sakramenta očitovala. Ljubav, Iju- 

bav i ništa nego ljubav. Isus se je htio sa- 
svim nama darovati, on htjede u sredini 
našoj stanovati i boraviti do svršetka. On 
je dobro vidio nezahvalnost ljudi, njihovu 
nevjeru, njihovo nepoštovanje, njihovo ru- 
ganje, nedostojne Pričesti, sve mnoge i 
premnoge grijehe proti Presvetom Sakra- 
mentu, — a ipak Ga je ustanovio. Ta lju- 
bav je tako velika i beskonačna, da je 
svojim razumom nikako pojmiti ne mo- 
žemo. 

O Isuse, hvala ti, tisuću puta hvala za 
Tvoju ljubav. Želim Ti je uzvratiti time, 
da često k Tebi dolazim i primam Te, da 
često preko dana mislim na Tebe i du- 
hovno se pričešćujem, i sve Tebi za ljubav 
činim. »Budi hvaljen i slavljen bez pre- 
stanka Presv. Oltarski Sakramenat. 

Srijeda: Ustanova sv. Mise. 

Božanski Spasitelj prikazao se je jed- 
nom na križu krvnim načinom, i time ne- 
beskom Ocu zadovoljio za naše grijehe, 
nebo opet otvorio i neizmjerno nam blago 
milosti pribavio, da možemo postati sveti 
i blaženi. Kako neizmjerno mnogo nam je 
dakle donijela žrtva križa! Nikada ne će 



moći naš ograničeni razum toga shvatiti ni 
dokučiti. Ta žrtva križa morala je sa svim 
svojim milostima i blagoslovom trajati do 
svršetka svijeta, uvijek i svagdje, za sve 
ljude. Spasitelj je htio, da se ponavlja u 
sve dane do svršetka svijeta, i to od izla- 
za do zalaza sunca. Radi toga ustanovio je 
sv. Misu. Tamo u blagovalištu slavio je 
prvu žrtvu svete Mise. Tu je svoje tijelo 
pod prilikama kruha i vina prikazao 
svom nebeskome Ocu, jer je izrično re- 
kao: »Ovo je tijelo moje, koje će se za vas 
(t. j. sada kod blagovanja) predati. Ovo je 
moja krv, koja će se za vas proliti!« Onda 
predade apostolima i njihovim nasljednici- 
ma, biskupima i svećenicima vlast, da tu 
žrtvu prikazuju do svršetka svijeta re- 
kavši: »To činite na moj spomen!« To će 
reći: »Što sam ja sad pred vama učinio, 
to činite i vi, naime, pretvarajte kruh i vi- 
no u moje tijelo i krv.« 

O kako sveta i velika je žrtva sv. Mi- 
sa! To je ista žrtva kao ona na križu. U 
obadvima je Krist, koji se žrtvuje, i koji 
je žrtvovan, samo je način žrtvovanja raz- 
ličit; na Križu je Krist zaista umro, u sv. 
Misi ne umire, nego iznova prikazuje smrt 
svome nebeskome Ocu tajnim načinom. 

Pomisli, da stojiš s Marijom i Ivanom 
na Kalvariji pod Križem! Kako bi tu bio 
pun pobožnosti! Kako bi se pobožno mo- 
lio, kako bi se od srca kajao za grijehe 
svoje i prinosio svete odluke dragome 
Spasitelju! Tuj bi sigurno učinio odluku, 
da ćeš Isusa iskreno ljubiti, i sve Njemu 
za ljubav činiti kroz cijeli svoj život. 

Ne možeš li to sve učiniti i kod svete 
Mise? . . . Činiš li tako, kad istoj prisu- 
stvuješ? Zaista se moraš kajati radi nema- 
ra kod sv. Mise. Šta ćeš obećati danas 
dragom Spasitelju kod sv. Mise? 

Četvrtak: Isus u Presv. Sakramentu. 

l.Otkada je Spasitelj na zadnjoj ve- 
čeri u Jeruzalemu rekao riječi: »Ovo je 
tijelo moje, ovo je krv moja,« otada je 
tajinstvenim načinom u Presv. Oltarskom 
Sakramentu nazočan na tisuće i tisuće 
oltara sve do svršetka svijeta. Svagdje 
Ga nalaziš: kao u prekrasnoj crkvi vele- 
gradskoj, tako i u malenoj seoskoj crkvici, 
pa i u kućercima misijonarskim u pogan- 
skim krajevima. On je nazočan dan i noć 
bez prestanka, a ne samo po nekoliko 
časova ili satova. 



O dragi Spasitelju, čvrsto vjerujem u 
Tvoju prisutnost, pa Ti se klanjam u našoj 
crkvi i u svim crkvama i crkvicama čita- 
vog svijeta, gdje u svojoj tajnoj ljubavi 
stanuješ u tabernakulu. 

2. Zašto je Isus prisutan? Jedino i 
samo zato, da ljudima dijeli milosti, da ih 
savjetuje i tješi, da ih pomaže u svim 
brigama duše i tijela. On je uz nas, kad 
smo bolesni i kad nosimo kakav križ. 
Pomaže nam, kad smo u nevolji, oprašta 
nam, kad smo pogriješili, On hoće da nas 
učini svetima. Njegova je osobita radost, 
kad se u sv. Pričesti može svratiti u našu 
dušu. Tu On dijeli premnoge milosti i 
neizrecivo je ljubezan i blagodaran. Nad 
svakim tabernakulom trebalo bi napisati 
velikim zlatnim slovima: LJUBAV ! 

Ljudi naplaćuju Spasitelju tako slabo 
tu ljubav. Oni su se na Presv. Oltarski 
Sakramenat tako navikli, da misle, da to 
mora tako biti; inače ne bi bili tako 
hladni prema Spasitelju, nego bi se sret- 
nima cijenili, kad bi samo smjeli pohoditi 
Ga. Ni jedne sv. Pričesti i ni jedne po- 
božnosti ne bi lakoumno propustili, nego 
bi se češće, prolazeći pokraj crkve na- 
j vratili k Isusu i pohodili Ga. Oni bi u 

| Put Srcu Spasiteljeva 

svim teškoćama uvijek hrlili k taberna- L 
kulu i tamo izlijeva svoju grešnu dušu. 
Često bi na Isusa mislili i pozdravljali Ga, 
pa jer su daleko od crkve, obavljali bi 
dnevno po više puta duhovnu sv. Pričest. 
Sjeti se sv. Alojzija, sv. Franje Saleskog, i 
sv. Franciske, sv. Elizabete i drugih sve- 
taca; njihovo najdraže mjesto bilo je Sve- 
tohranište, tamo su našli svoju svetost.. 

Ispituj se danas ozbiljno kod sv. Pri- 
česti, jesi li i ti veliki štovatelj Presv. 
Oltarskog Sakramenta. Prinesi dragom 
Spasitelju ozbiljne odluke i nastoj, da ih 
već danas izvršiš. 

Petak: Nedostojna Judina Pričest. 

1. Apostoli su primili prvu sv. Pričest. 
Njihovo srce bijaše čisto i okićeno boga- 
tim milostima, samo jedan se nedostojno 
pričestio, a to bijaše Juda. Svojom la- 
komošću postao je on izdajicom svog 
Božanskog Meštra. Ugovorio je već s fa- 
rizejima, kako će im Ga predati. Isus učini 
sve moguće, da ga odvrati od njegovog 
grijeha. On mu pere noge kao i ostalim 
apostolima; pušta ga da sjedi s njim za- 
jedno za stolom, ljubazno ga opominje i 



predočuje mu strašnu kaznu Božju: »Teško 
onom čovjeku, koji izda Sina čovječjega; 
bolje bi mu bilo, da se ni rodio nije!« No 
Juda se nije skrušio; on primi u grešno srce 
prvu sv. Pričest. Odmah iza čina pokažu 
se i zle posljedice. Sotona uđe u njega i 
natjera ga, da svog Božanskog Meštra 
cjelovom izda. Poslije ga dovede do zdvoj- 
nosti tako, da se je objesio i svoju siro- 
mašnu dušu u vječnu propast strovalio. 
Strašan je ovaj primjer nesretnog apo- 
stola! Uteći se Spasitelju u Sakramentu i 
moli Ga, da te prije pusti umrijeti, nego 
da Ga u sv. Pričesti primiš kao Juda. 
Tko se nedostojno pričesti t. j. u smrt- 
nom grijehu, ne prima nikakove milosti, 
nego izaziva srdžbu Božju na sebe. Zato 
nas opominje sv. Pavao: »Tko nedostojno 
jede kruh ovaj i pije nedostojno iz kaleža 
Gospodnjeg, krivac je tijela i krvi Gospod- 
nje, te sam sebi osudu jede i pije ne 
razlikujući tijela Gospodnjega (od običnog 
jela). Nedostojna sv. Pričest donosi obič- 
no već na ovom svijetu zle posljedice: 
zaslijepljenost naime i tvrdokornost srca, 
često i naglu smrt i druge strašne kazne. 

_ 2. Ne čuvaj se samo nedostojne sv. 
Pričesti, nego nastoj, da uvijek što čišćim 

srcem stupaš k stolu Gospodnjem. Ne , 
propusti nikada srdačno se pokajati prije 
sv. Pričesti, a naročito za onu pogrešku, 
u koju najčešće padaš. Mnoge dobre Pri- 
česti bit će ti na smrtnom času najveća 
utjeha. Pričešćuj se stoga često i dostojno, 
pa ne ćeš umrijeti u zdvojnosti kao Juda, 
nego u Srcu Isusovu, s kojim si u životu 
bio sjedinjen. Obavi danas sv. Pričest 
što bolje! 

7. travnja: Svetkovina bi. Hermana 

Josipa. 

1. U vrijeme, kad je car Fridrih Bar- 
barosa pošao na križarsku vojnu, da oslo- 
bodi kršćane u svetoj zemlji od Turaka, 
rodio se je u Kolnu sv. Herman Josip. 
Njegovi su roditelji posjedovali velika ima- 
(nja, ali su poslije isasvim osiromašili. 
Toga radi bilo je i malome Josipu u dje- 
tinjstvu vrlo zlo, često se nije mogao do 
sita ni najesti, a katkada je morao natašte 
ići u školu. Njegovi pobožni roditelji opo- * 
minjali su ga uvijek, da se čvrsto uzda u 
Boga, da bude s malim zadovoljan, i da 
nikada ne ukrade ni jedan orah, ni jednu 
jabuku. Dobro dijete je siromaštvo rado 



snosilo, te je tužilo svoju nevolju i bol 
samo dragom Isusu, moleći često pred 
svetohraništem ovako: »Drago Djetešce 

Isuse, ja sam danas za zajutrak dobio sa- 
mo jedan mali komadić kruha tako, da 
sam još gladan; ali hoću da sam i s time 
posve zadovoljan. Ti si Sin Božji, pa si 
dragovoljno snosio nevolju; Ti možeš i 
mrvicu blagosloviti, da me zasiti kao naj- 
tečnije jelo.« Nasljeduj lijepi primjer ovog 
sv. dječaka! Ne mrmljaj, ako si siroma- 
šan i ne možeš tako dobro jesti kao drugi. 
Po siromaštvu postaješ osobito sličan 
Djetešcu Isusu. Zato uvijek misli, da ni- 
jesi na svijetu, da lijepo živiš, nego da 
nasljeduješ dragog Spasitelja na putu u 
nebo. Čim više trpiš na zemlji, tim će ti 
veća slava biti na nebesima. Ako si bogat, 
ne budi izbirljiv u jelu i pilu. Gledaj, da 
se katkada nadvladaš, osobito u ovo 
sveto korizmeno vrijeme. 

2. Herman Josip ljubio je već u mla- 
dosti Isusa u Presvetom Oltarskom Sa- 
kramentu i blaženu Djevicu Mariju. Kad 
bi išao u školu ili se iz nje vraćao, svratio 
se je najprije u crkvu. Od igre odšuljao 
se često dragom Spasitelju u svetohra- 
ništu. Isus i Marija bili su njegovi najdraži 

prijatelji. Njima je rekao sve, što je na 
srcu imao; pripovijedaše im, što je u školi 
učio, što još mora preko dana uraditi, 
jadao im je svoje siromaštvo i nevolju i 
molio ih za pomoć i blagoslov. Često je 
kitice cvijeća donosio u crkvu i kitio ol- 
tare Gospodnje i Njegove Majke. Kad mu 
je bilo dvanaest godina, posvetio se je 
sav Bogu i otišao u samostan, gdje je 
nakon strogog i svetog života umro god. 
1241. 

Pitaj se sada u sv. Pričesti, jesi li i ti 
sličan tom svetom dječaku u iskrenoj 
ljubavi k Isusu i Mariji? Da li i ti tako 
rado klečiš pred svetohraništem? Razgo- 
varaš li se rado s Isusom i Marijom, i 
kazuješ li im i ti sve, što te tišti. Koju 
odluku moraš s obzirom na to učiniti? 

TREĆA KORIZMENA NEDJELJA. 

Nedjelja: Isus izgoni vraga. 

1. Današnje nam sv. evanđelje pripo- 
vijeda, kako je Isus očitovao svoju moć 
nad zlim neprijateljem. Dovedoše mu ni- 
jema čovjeka, koji bijaše opsjednut. Isus 
zapovijedi vragu, da ostavi siromašnog 



čovjeka. Odmah se to dogodi, i nijemi 
poče govoriti. 

Isus je Sin Božji i Njega mora sve slu- 
šati, pa i zli dusi, htjeli ili ne htjeli. Po- 
kloni se Spasitelju i Njegovoj božanskoj 
moći, kad se sada u sv. Pričesti k tebi 
svrati. Obećaj mu, da ćeš biti uvijek vje- 
ran i poslušan u promatranju i dobrim 
odlukama, koje danomice činiš. U kojoj 
točki se moraš osobito popraviti? O Isuse, 
Tebi ću živjeti, Tebi ću umrijeti, Tvoj 
hoću biti u životu i na smrti! 

2. Gdje je Isus, otud bježi zločesti ne- 
prijatelj, jer se boji presvetog imena »Isus«. 
Budi i ti uvijek uz Spasitelja, pa se onda 
ne trebaš bojati napasti zlog neprijatelja. 
On ide doduše okolo kao ričući lav i 
traži, koga će proždrijeti; ali ti ne može 
naškoditi, kad ti ne ćeš. Ako te sto i ti- 
suću puta napastuje i pobuđuje u tebi naj- 
sramotnije misli, ne boj ga se, nego hajde 
k Isusu, on je tvoja sigurna obrana. Pri- 
češćuj se marljivo, posjećuj rado Spasi- 
telja i prizivaj Njegovo sveto ime, kad te 
snađe napast. Time ne čuvaš samo svoju 
dušu od grijeha, nego si svaki put stičeš 
i veliko blago zasluga, koje će ti Spasitelj 
sačuvati za vječnost. Što se srdačnije dru- 

žiš s Isusom u životu, tim ti manje može 
zločesti neprijatelj naškoditi, tim čišći i 
svetiji je tvoj život. Odluke prikaži Isusu u 
sv. Pričesti! 

Ponedjeljak: Isus na Maslinskoj gori, 

1. Neizmjerna ljubav prama nama lju- 
dima sklonila je Spasitelja, da je usta- 
novio Presv. Sakramenat. Ista ova bo- 
žanska ljubav natjerala Ga je, da je za- 
počeo svoju gorku muku. Isus ostavi s 
apostolima blagovalište i ode na brdo 
maslinsko. Kad je došao ovamo, uniđe u 
vrt Getsemani i reče učenicima: »Sjed- 

nite ovdje, dok se ja pomolim!« Sa sobom 
povede samo Petra, Jakova i Ivana. On- 
da se poče žalostiti i drhtati. »Žalosna je 
duša moja do smrti«, reče ovoj trojici apo- 
stola i nadoda: »Ostanite ovdje, bdijte i 
molite se sa mnom!« Otišavši malo dalje, 
pade na lice i moljaše se: »Oče moj, ako 
je moguće, neka me mimoiđe ovaj kalež, 
ali ne moja, nego Tvoja neka bude volja;« 
Njegova se smrtna muka povećala tako, 
da se je krvlju znojio, a kapljice znoja 
kapahu na zemlju. 



Promatraj siromašnog Spasitelja, gle- 
daj Njegovo blijedo lice, imaj smilovanja 
s Njime! Za tebe je on sve to trpio i ovu 
tešku muku podnio. Njegovo srce bilo je 
puno žalosti, ali i žarke ljubavi prama 
tebi. O misli često na tu ljubav i gledaj, 
da Mu vratiš ljubav za ljubav! Ovo neka 
bude svaki dan tvoja odluka, samo za 
Isusa živjeti i sve Njemu za ljubav činiti. 
Reci češće: »Slatko Srce Isusovo, daj, da 
te ljubim sve više i više! 

2. Isus ćuti čitavu strašnu muku u 
svojoj duši. Njegov smrtni strah bijaše 
tako velik, da Ga skoro nije mogao pod- 
nijeti. Svojim Božanstvom mogao si je sa- 
mo pomoći, ali to je Božanstvo odstu- 
pilo kod Njegove muke, pa je čovječan- 
stvo oćutjelo svu gorčinu boli. On moli 
srdačno svog Oca za pomoć, ali i odmah 
pridodaje: »Ne moja, nego Tvoja neka 

bude volja.« On hoće, da sve trpi, što je 
za otkupljenje roda ljudskoga potrebno, 
ako to Bog od Njega zahtijeva. I zbilja 
traži Bog od Njega veliku žrtvu. On Mu 
ne oduzima kaleža trpljenja, ali Mu šalje 
anđela, da Ga ojači u smrtnoj muci. 

Uči ovaj čudnovati primjer pravo ra- 
zumjeti, te ga nasljeduj u životu! Slobodno 

ti je moliti Boga, da te oslobodi od ka- 
kove velike bolesti, od kakove velike ne- 
sreće, od kakove gorke kušnje, ali moraš 
uvijek k tome pridodati: »Ne moja, nego 
Tvoja neka bude volja!« Pa ako je tvoj 
križ još tako težak, Bog će ti uvijek po- 
moći, da ga možeš nositi. U muci si dra- 
gom Spasitelju najviše sličan i stičeš si 
najviše zasluga. — Odluke kod sv. Pri- 
česti! 

Utorak: Isus na Maslinskoj gori. 

Prenesi se duhom opet na Maslinsku 
goru, gdje se je Spasitelj krvlju znojio! 
Promatraj danas uzrok duboke žalosti i 
gorke muke Njegove! 

1. Isus je unaprijed vidio sve teške 
muke, koje je imao pretrpjeti. Misao na 
te užasne muke napunjala je dušu Nje- 
govu strahom i bojazni. Promisli, kako 
bi tebi bilo pri duši, kad bi ti se sada 
reklo: »Sutra ćeš biti polako mučen na 
smrt.« 

Čovječja narav dršće pred smrću, pa 
je i Spasitelj drhtao, jer je bio čovjek i 
trpio je kao čovjek. On je drhtao i stre- 
pio. Vapio je Bogu za pomoć, ali se sasma 



predao u svetu volju Oca svoga. Upamti 
stoga i ti, da to nije grijeh, kad smo po- 
tišteni u nesreći i trpljenju, kad plačemo 
i tužimo se, no ne smijemo mrmljati na 
odredbe Božje, nego uvijek moliti: »Go- 
spodine, budi volja Tvoja;« 

2. Drugi uzrok Njegove muke na Masli- 
novoj gori bili su grijesi, koji su počinjeni od 
početka svijeta ili će se možda još poči- 
niti do konca. Isus je htio sve na sebe 
uzeti, da zadovolji nebeskom Ocu za njih. 
Stoga ih je sve vidio u svoj njihovoj pa- 
kosti, a taj Ga pogled napunjaše grozom 
i mukom. Isus je vidio također i tvoje 
grijehe, tvoju mlakost i lijenost, tvoj ne- 
posluh, tvoju nečistoću, srditost, oholost, 
zavist i sve, što si u životu sagriješio. 
Da i tebe je vidio i za tebe se krvlju znojio. 

Dragi Isuse, o kad bih mogao svoje 
grijehe mrziti, kao što si ih ti mrzio na 
Maslinskoj gori! Kajem se od svega srca, 
što sam njima Tebe tako ožalostio, i to- 
liki Ti duševni strah priredio. Ojači me 
danas po sv. Pričesti, da grijeh nada sve 
mrzim i bježim. Obećajem Ti danas opet, 
dobri Spasitelju, da ću se čuvati osobito 
ove pogreške . . . ! 0 Isuse, koji si se za 

me krvlju znojio, smiluj se mojoj siromaš- 
noj duši! 

3. Ima i treći uzrok, zašto je Isus mo- 
rao podnositi tako veliku smrtnu muku. 
On je naprijed znao, da će mnoge duše 
propasti, premda je za njih trpio i umro, 
jer ne vjeruju u Njega, jer provode lako- 
uman i grešan život. To je Isusa najviše 
boljelo, jer je besmrtne duše neizmjerno 
ljubio i nadasve želio privesti u nebo. 

Dragi Isuse, sve, samo to ne dopusti, 
da se od Tebe ikada rastanem i zauvijek 
propanem. Milosrđe, o moj Isuse, milo- 
srđe! Želim odsele sveto živjeti, pa Te 
molim, da me ojačiš po sv. Pričesti! Rev- 
no ću se boriti proti mojim pogreškama, 
a osobito proti ovoj . . . ! 

Srijeda: Molitva Isusova na Maslinskoj 
gori. 

Trpeći Spasitelj na Maslinskoj gori 
daje nam lijep primjer, kako moramo da 
molimo. Katekizam nam kaže: Moramo 
moliti 1.) pobožno, 2.) ponizno, 3.) pouz- 
dano, 4.) Bogu odano i 5.) postojano. 

1. Isus moli pobožno. On moli iz dna 
srca i misli neprekidno na Boga. Udaljio 



se je od svojih apostola, da Ga nitko ne 
buni. — Dragi Spasitelju, kako se moram 
stidjeti pred Tobom ja, koji sam tako 
često rastresen i nepobožan kod molitve, 
tako često brzo molim i žurim se, samo 
da što prije budem gotov. Oprosti mi, 
molim Te, tu pogrešku! Od danas ću oz- 
biljno nastojati da molim pobožno i sa- 
brano. 

2. Isus moli ponizno. On pada na lice 
i ponizuje se pred svojim nebeskim Ocem. 
Poniznost zahtijeva od nas dragi Bog 
prije svega, ako hoćemo da budemo usli- 
šani. »Molitva poniznih prodire oblake.« 
Prije molitve moramo se spomenuti naših 
slaboća i ne smijemo se uzdati u svoju 
silu, nego sve očekivati samo od milosti 
Božje. — O Isuse, pomozi mi, da budem 
ponizan; učini me od srca poniznim. 

3. Isus moli s pouzdanjem u dobrotu 
i svemogućnost Oca svoga. To je izraženo 
riječima: »Oče moj, Tebi je sve- moguće!« 
Isus nas hoće time da nauči, da u nebu 
imamo Oca, koji nas ljubi i samo nam 
dobro želi. — Promatraj stoga Boga, ne 
kao strogog gospodara, nego kao ljubez- 
nog Oca i moli se vazda Njemu djetinjim 
pouzdanjem! 

4 . Isus se moli Bogu odano i predan 
posve u volju Božju, da Ga usliši i gorku 
čašu muka uzme od Njega ili ne. On veli: 
»Ne moja, nego Tvoja neka bude volja.« 
— Ako ti Bog ne daje, što od Njega pro- 
siš, budi zadovoljan i ne mrmljaj. On će 
ti dati kakovu drugu milost, koja je za 
tvoju dušu dragocjenija. On znade tisuću 
puta bolje, što ti treba nego ti sam. 

5. Isus moli ustrajno. Tri puta opetuje 
istu molitvu, a treći put moli još dulje i 
usrdnije. Čini se, da je Gospodin molio 
čitav sat, jer je apostolima došao i rekao: 
»Nijeste li mogli ni jedan sat sa mnom 
probdjeti?«... Zar »nije tvojoj molitvi 
često već manjkala ovakova ustrajnost? 
Odmah si nestrpljiv i prestaješ moliti, ako 
nijesi odmah uslišan. Dobroj molitvi pri- 
pada neophodno ustrajnost. 

Odluka za sv. Pričest: Često ću misliti 
na primjer Isusov, da uzmognem uvijek 
dobro moliti. 

Četvrtak: Isus uhvaćen na Maslinskoj 

gori. 

1. Spasitelj je dovršio svoju molitvu. 
Anđeo Ga je ojačio, a sad ide ususret 

teškim mukama. Spavajućim učenicima je 
rekao: »Ustanite, da idemo, izdajica je 

blizu!« I zbilja dođe Juda na Maslinsku 
goru na čelu množine vojnika i krvnika, 
koji su bili poslani od farizeja i neprija- 
telja Isusovih. Juda se je dogovorio s ovim 
ljudima: »Onaj, kojeg poljubim, onaj je, 

njega držite!« Čim je Juda Isusa opazio, 
pođe k Njemu i reče: »Zdravo, Učitelju!« 
i poljubi Ga. Isus odgovori: »Prijatelju, 
zašto si došao? Poljupcem zar izdaješ 
Sina čovječjega?« — 

Dokle je Juda dospio! Ostao je tvrdo- 
koran, premda ga je Isus kod zadnje ve- 
čere tako ljubazno opomenuo. On po- 
stade zaista izdajicom Sina Božjega. Kako 
je morala boljeti Spasitelja ova nezahval- 
nost Judina! Može biti, da je Isus plakao, 
kad Ga je nevjerni apostol poljubio. On 
bi ga bio tako rado spasio i učinio ve- 
likim svecem, ali mora vidjeti, kako Juda 
ide ususret svojoj propasti. No Njegova 
ljubav i milosrđe još ne bijaše prestalo. 
I u samom času izdajstva nazvao je ne- 
zahvalnika »prijateljem«, samo da ga gane 
na popravak. Punim pravom mrziš tu 
crnu nezahvalnost Judinu. Ali pomisli, da 
si i ti već često bio nezahvalan prema 

svom Spasitelju. Svaki grijeh, a osobito 
svaki smrtni grijeh, boli Njegovo Srce, 
svaki je grdna nezahvalnost prema Bogu, 
našem najboljem Ocu i prokletstva vri- 
jedna nevjernost prema Isusu, našem Spa- 
sitelju. Probudi često, osobito kod sv. 
Pričesti, pokajanje radi svog grešnog ži- 
vota. Pokaži Isusu također, da želiš oz- 
biljno držati svoje dobre odluke! 

2 . Kad stupi Isus pred svoje neprija- 
telje i reče: »Koga tražite?« Oni Mu od- 
govore: »Isusa Nazarejina.« Spasitelj re- 
če: »Ja sam.« Na ove riječi odstupiše i 
padnu na zemlju. Isus je ovim čudom po- 
kazao, da će svojevoljno trpjeti i u smrt 
poći. Vojnici Ga ne bi mogli svezati, niti 
Ga u okove staviti, da nije sam htio. — 
O Isuse, kako se čudnovato objavljuje 
ovdje ljubav Tvoja prama nama siromaš- 
nim ljudima. Ti si htio biti svezan, da mi 
budemo oslobođeni veriga grijeha. Dobri 
Spasitelju, ne dopusti, da dulje ostanem 
u svojoj lakoumnosti i da te vrijeđam 
pogreškama svojim. Jači me danas kod 
sv. Pričesti, da ne samo kažem, da Te 
ljubim, nego da to i pokažem svetim ži- 
votom. 



Petak: Isusa vode k Ani. 

I I. Promatraj Isusa dubokim sažalje- 
njem! On je svezan konopcima kao ka- 
kav razbojnik. One svete ruke, koje su 
samo blagoslov i dobročinstva dijelile, sada 
su sputane. O kako je moralo boljeti 
dragoga Spasitelja, kad su Mu se konopci 
duboko zadrli u kožu! Poljubi u duhu 
svezane ruke Isusove i misli na to, da 
je Isus ove boli trpio, da zadovolji za one 
grijehe, koje si ti svojim rukama već po- 
činio! Saberi jedamput sve ove grijehe, 
probudi srdačno pokajanje za njih i pri- 
nesi Spasitelju u sv. Pričesti svoje dobre 
odluke! 

2. Vojnici dovedoše Isusa u grad Jeru- 
zalem. Vidi, kako strašno postupaju sa 
siromašnim Isusom! Guraju Ga tamo i 
amo, ismijavaju Ga i rugaju Mu se. Isus 

I šuti, trpi i moli. Ako se i tebi katkad 
djeca na cesti rugaju ili te ruže, činiš li 
i ti kao tvoj Spasitelj ili gledaš, da zlo 
zlim naplatiš? O kako bi morao u takvim 
prilikama biti sličan dragom Spasitelju i 
kako bi si mogao velikih zasluga priba- 
viti, Obećaj to Isusu! 

3. Bijesna rulja vojnika odvede Isusa 
najprije k Ani. Ana Ga upita za nauk i 
učenike njegove, a Spasitelj mu odgovori: 
»Ja sam javno naučavao, pitaj one, koji 
su me slušali!« Tada Ga jedan sluga udari 
po obrazu i reče: »Zar tako odgo- 

varaš velikom svećeniku?« Isus mu od- 
vrati: »Ako sam zlo govorio, dokaži da 
je zlo, a ako li pravo, zašto me biješ?« 

Onaj je udarac Isusa sigurno jako bo- 
lio, možda Mu je i krv iz nosa i usta po- 
tekla, ali još Ga je više bolila sramota, 
što ju je morao kao Sin Božji podnijeti. 
Ćuška je svakom čovjeku sramotna, a kud 
i kamo više za Isusa! On je mogao grubog 
čovjeka na mjestu kazniti, ali Isus ne 
trpi osvete, već strpljivo podnosi ovo zlo- 
stavljanje i odgovara sasvim mimo i krot- 
ko. Sin Božji je tako strpljiv i krotak, a 
ti se znaš cijele dane i tjedne srditi, kad 
se o tebi što zlo rekne, ili ti se štogod 
nažao učini. Ili reci, možeš li šutjeti, kad 
ti nanesu kakovu nepravdu? Ako je tako, 
e onda si polučio veliku krepost. »Učite 
se od mene, jer sam krotka i ponizna 
srca,« veli Isus. Moli češće: »Isuse krotka 
i ponizna srca, učini srce moje po Srcu 
svojem!« 



Subota: Isus pred velikim vijećem. 

Ana pošalje Isusa svezana Kajfi, gdje 
se je sakupilo veliko vijeće. Veliki sve- 
ćenik, kao i cijelo vijeće, bili su puni 
mržnje na Spasitelja i htjeli su Ga pod 
svaku cijenu na smrt osuditi. Proti njega 
ustadoše lažni svjedoci, ali su si sami pro- 
tuslovili. Napokon dođoše još dva kriva 
svjedoka i rekoše: »Ovaj je rekao: Ja 

mogu hram Božji uništiti i opet ga za tri 
dana sagraditi.« Isus je šutio. Na to usta- 
ne Kajfa i reče: »Zaklinjem te živim Bo- 
gom, da nam kažeš, jesi li ti Sin Boga 
živoga?« Spasitelj odgovori: »Ja jesam. 

Ali ja vam kažem, da ćete odsada vidjeti 
Sina čovječjega, gdje sjedi s desne strane 
Božje i dolazi na oblacima nebeskim.« 
Na ove riječi razdere veliki svećenik 
svoje haljine i reče: »On je hulio na Boga, 
šta mislite?« Oni svi odgovore: »Zaslužio 
je smrt!« 

0 tvrdokornih li ljudi! Sina Božjega 
hoće da na smrt osude, svoga Spasitelja 
i Otkupitelja. Tako su daleko došli radi 
oholosti, da nijesu htjeli vjerovati. Isus 

je u tri godine svoga javnog naučavanja 
dostatno dokazao, da je Sin Božji, a po- , 
najprije svojim svetim životom. On je 
mogao svojim najvećim neprijateljima re- 
ći: »Koji me od vas može radi grijeha 

okriviti?« Bili bi to sigurno učinili, da su 
što o Njemu znali. Da je pravi Sin Božji, 
posvjedočio je nadalje nebrojenim čudesi- 
ma t. j. djelima, koja se samo božanskom 
moću mogu izvršiti. Dobri Isuse, ja vje- 
rujem, da si Ti jedinorođeni Sin Božji. 
Vjerujem također, da kao jedinorođeni 
Sin još i sada među nama stanuješ u Presv. 
Oltarskom Sakramentu. Vjerujem i sve 
ono, što si Ti naučavao, i što nam sveta 
mati Crkva nalaže vjerovati. Sačuvaj mi 
ovo dragocjeno dobro, sv. vjeru! Ali ne 
daj, da samo vjerujem, nego da Te naslje- 
dujem svetim životom. Za danas odluču- 
jem ovo . . . Kod današnje sv. Mise i sv. 
Pričesti želim uključiti u svoje molitve 
sve one, koji u Te ne vjeruju i o Tebi 

ne će ništa da znadu te žive u pogibelji, 
da zauvijek propadnu. Isuse moj, smiluj 
se svima ovima! 



ČETVRTA KORIZMENA NEDJELJA, 

Nedjelja: Čudnovato množenje kruha. 

Današnje evanđelje pripovijeda o ču- 
dnom množenju kruha. Kod jezera Tibe- 
rijatskog sakupila se je bila velika mno- 
žina ljudi oko Isusa, a Isus ih je nauča- 
vao i ozdravljavao od raznih bolesti. 
Kad se veče približilo, htjeli su apostoli 
poslati ljude u sela i na trgove, da si hra- 
ne kupe. Ali Isus učini veliko čudo, da 
ojači ljude u vjeri u svoje Božanstvo. Tu 
je bio jedan dječak sa pet ječmenih hlje- 
bova i dvije ribe. Spasitelj si dade to jelo 
donijeti, podigne oči prama nebu, blago- 
slovi ga i dade apostolima, da ga razdijele 
među mnoštvo, A bilo je 5000 ljudi, osim 
žena i djece. Svi su jeli i nasitili se, i- 
ostane još 12 košara komadića. Kad su 
ljudi vidjeli to veliko čudo, htjeli su Spa- 
sitelja učiniti kraljem, ali Isus se udalji i 
ode na neko osamljeno brdo, da se moli. 

1. Narod htjede Isusa učiniti svojim 
kraljem. Pobudi i ti kod sv. Pričesti djelo 
vjere i učini Isusa vladarom svoga srca! 
Isus neka vlada u tvojoj duši, a ne grijesi. 
Proti kojoj pogreški moraš se najviše bo- 
riti? . . . 

Promatraj sada veliku dobrotu Isusovu. 
On propovijeda narodu evanđelje i daje 
mu hranu za dušu. Ali on je također mi- 
slio i na tjelesne potrebe, te učinio čudo 
i nahranio ih. 

Zar nije dragi Isus i prama tebi tako 
ljubezan i dobar? Koliko ti milosti daje 
svaki dan za tvoju dušu, osobito u sv. 
Misi i Pričesti? Ne brine li se i za tvoje 
tijelo? Ne dolazi li jelo i pilo i sve dobro 
iz Njegove ruke? Uvijek moraš zahvalan 
biti za sve. Kako obavljaš zahvalu poslije 
sv. Pričesti? Kako obavljaš svoju jutarnju 
i večernju molitvu, molitvu prije i poslije 
jela? Obe molitve treba da budu glavne 
zahvalne molitve. Koju odluku treba da 
ovdje stvoriš?... — Izvrši je još danas! 

Ponedjeljak: Petar se odriče Isusa. 

Isus je u blagovaonici rekao apostoli- 
ma: »Ove noći ćete se svi o mene smu- 
titi.« To nije Petar nikako mogao pojmiti 
i rekne pun pouzdanja: »Ako se svi o 

Tebe sablazne, ja ne ću nikako.« Isus ga 
opomene ovim riječima: »Ove noći, prije 
nego što pijetao dva puta zapjeva, tri 
puta ćeš me se odreći.« I zaista to sve 



bude. Petar i Ivan pratili su Isusa do 
' predvorja velikog svećenika Kajfe. Nasred 
dvorišta bila je vatra, kod koje su se 
sluge grijale, jer je bila zima. Petar sjedne 
* kraj njih, da čuje, šta će se dogoditi s 
njegovim božanskim Učiteljem.^ Tada dođe 
jedna sluškinja i reče: »I ti si bio s Isu- 
som Nazarejinom.« Petar se prestraši i 
reče: »Ne poznam tog čovjeka;« a tako 
učini još dva puta. Zaklinjao se je, da ne 
pozna Isusa i da ništa o njemu ne zna. 

1. Petar je teško sagriješio i jako du- 
boko pao. Svog božanskog Meštra, koji 
ga je toliko uzvisio i koji mu je toliko 
dobra učinio, zatajio je. On se je zakli- 
njao, da Ga dapače i ne pozna. To čini 
onaj isti Petar, koji je prije nekoliko sati 
rekao: »Ja ću svoj život za Tebe dati.« 
Da, Petar se je previše pouzdao u sebe i 
nije pazio na opomenu svoga dragog Spa- 
sitelja. On ne bi smio zaboraviti, da je 
slab čovjek i da »bez milosti Božje ne 
može ništa,« rekao je Isus na putu na 
Maslinsko brdo. 

Uči od Petra, kako se uvijek moramo 
ponizno Bogu moliti za ustrajnost. Ne 
pouzdavaj se u samoga sebe i ne reci ni- 
kada: »Ja ću se već čuvati i ne ću grije- 

siti.« 0 kako smo mi ljudi slabi! Nije nas 
badava Spasitelj učio moliti u »Očenašu«: 
»I ne uvedi nas u napasti!« 

2. Petar je također i zato teško sagri- 
ješio, jer se nije čuvao bližnje prigode i 
što se je približio Isusovim neprijateljima. 
Da je on odmah iza prve zataje ostavio 
društvo neprijatelja Isusovih, ne bi tako 
duboko pao. »Tko ljubi pogibelj, propast će 
u njoj.« Promisli jedamput kod sv. Mise 
i Pričesti, što je za te bližnja grešna pri- 
goda i odluči u buduće dobro paziti na 
sebe, i izbjegavati je. 

Utorak: Petrovo i Judino kajanje. 

1. Petar je svog Meštra tri puta za- 
tajio. Dok je on govorio sa vojnicima, koji 
su u dvorištu Kajfinom bili sakupljeni, iz- 
vedoše Isusa iz sudnice. Pogledom punim 
boli pogleda Isus Petra. Netom je bio ne- 
dužni Isus na smrt osuđen i već u isti 
čas mora doživjeti bol, da Ga se Njegov 
najodličniji učenik odriče. Kako je to 
boljelo Njegovo Presveto Srce! Petar je 
odmah razumio, što znači pogled Gospo- 
dinov, koji je prodro u dubinu njegove 
duše. On upozna odmah svoju krivnju i 



neizreciva žalost ga obuzme. On izađe 
' van u tamnu noć i gorko je plakao. 

Petrovo kajanje bilo je iskreno i sa- 
vršeno, jer se je kajao zato, što je uvri- 
> jedio svog Spasitelja i time umnožio Nje- 
govu muku. On se je pokajao za svoj 
grijeh iz savršene ljubavi prema Gospo- 
dinu, čije je nebrojene milosti i dobro- 
činstva uzvratio crnom nezahvalnošću. 
Petrovo pokajanje bilo je također i ustraj- 
no, jer ga je cijeli njegov život tištila bol 
zbog ovog grijeha. Kadgod je čuo gdje 
pijetao pjeva, napunile su mu se oči su- 
zama i opet se je kajao. Kasnije je mnogo 
djelovao na slavu Isusovu i za spas duša, 
pače je dao svoju krv i život za Isusa i 
umro kao mučenik. Ako si Petru sličan 
u grijehu, budi mu sličan i u pokajanju. 
Probudi svaki dan pokajanje, osobito za 
velike i teške grijehe svoga života. Po- 
kaži i ti kao sv. Petar, da ti je pokajanje 
ozbiljno time, da učinjene odluke stalno 
izvršiš. 

2. Promatraj i drugog apostola Judu, 
koji se je također ogriješio o Isusa sramot- 
nom izdajom. Kad je čuo, da je Gospodin 
na smrt osuđen, pekla ga je njegova sa- 
vjest, i on požali za ono, što je uradio, 

te vrati trideset srebrnika i reče: »Sagri- 
ješiti, jer sam izdao nevinu krv.« Kad bi 
sad bio otišao k Isusu i molio Ga za opro- 
štenje, Spasitelj bi i njemu oprostio. Ali 
njegovo pokajanje bilo je pokajanje bez 
ufanja. Takovo pokajanje ne vodi natrag 
k Bogu, nego samo u zdvojnost. Moli puno 
kod sv. Pričesti za milost, da te Gospo- 
din čuva od toga velikog grijeha. Ako bi 
kada bio tako nesretan te smrtno sagri- 
ješio, tad ne učini kao Juda, nego dođi 
kao Petar k Srcu Isusovu, pokaj se za 
svoju pogrešku i priznaj je u dobroj ispo- 
vijedi, pa ćeš opet biti očišćen i posvećen. 

Srijeda: Isus pred Pilatom. 

1. Kajfa i veliko vijeće osudiše Isusa 
na smrt. Izvedu Ga iz dvorane i predadu 
Ga okrutnim vojnicima. Promatraj srdač- 
nim ganućem, kako se ovi ljudi zabavljaju 
mučeći Isusa cijelu noć, kako Ga zlostav- 
ljaju, rugaju Mu se i različite Mu muke i 
sramotu nanose. Ova noć bila je za Isusa 
prava noć boli i nevolja. Ta pomisli samo: 
Sin Božji je sasvim predan u ruke grubih 
ljudi, koji Ga zlostavljaju na najgrozniji 
način. 



Isus trpi, ali trpi za sve grijehe, što 
se čine u noći, za sve raspuštenosti i ne- 
čistoće kod noćnih zabava i igara. Pitaj 
se, nisi li i ti već kada sagriješio noću. 
Moli kod sv. Pričesti i sv. Mise za opro- 
štenje i odluči upotrijebit večernje satove 
za molitvu, čitanje dobrih knjiga i učenje. 

2. Jedva je jutro osvanulo i već do- 
đoše opet farizeji i veliki svećenici. Oni 
bi u svojoj mržnji odmah ubili Spasitelja, 
ali im je to bilo zakonom zabranjeno. Zato 
su Ga predali rimskom poglavici Ponciju 
Pilatu, da on potvrdi smrtnu osudu. Tamo 
su naveli svakakve neistinite tužbe proti 
Gospodinu i rekli, da On narod buni, da 
zabranjuje caru porez plaćati, da se iz- 
daje za kralja židovskog i t. d. Isus se je 
mogao obraniti proti ovih grdnih laži i 
osramotiti svoje klevetnike, mogao je pače 
svojom svemogućnošću s mjesta ih kaz- 
niti, ali On je šutio, tako da se je Pilat 
tome veoma čudio. 

O kako boli čovjeka, kad ga krivo op- 
tuže i kod starijih opadaju i ogovaraju. 
Kad nas što takova stigne, onda se uzru- 
jamo, ljutimo se, nestrpljivi smo i tražimo 
da se osvetimo. 




252 



253 



Ali to nije pravo, Isus nam daje sasvim 
drugačiji primjer. On šuti i sve snosi sve- 
tom strpljivošću. 

Obećaj i ti danas kod sv. Pričesti Isu- 
su ovo: »Kad me ogovaraju i opadaju, 

mirno ću se braniti. Pojavi li se ljutina ili 
osveta u mome srcu, odmah ću pomisliti 
na Spasitelja, koji je trpio i reći: »Isuse, 

Tebi za ljubav želim biti ustrpljiv!« 

Četvrtak: Isus pred Herodom. 

1. Pilat pošalje Spasitelja k Herodu, 
koji je onaj dan baš bio u Jeruzalemu. To 
bijaše onaj isti Herod, koji je sv. Ivana 
Krstitelja dao pogubiti. Od toga nepraved- 
noga i ohologa kneza morao je Isus biti 
suđen. Put od Pilata k Herodu bijaše bo- 
lan, jer je vodio kroz ulice, koje su bile 
pune hodočasnika, koji su već bili došli u 
Jeruzalem radi Pashe. Herod se je vese- 
lio, što je Spasitelj bio pred njega dove- 
den. Već je mnogo čuo o Njemu, pa se je 
nadao, da će vidjeti koje čudo Isusovo; 
mislio je naime, da će Isus njega i njegove 
dvorjanike zabavljati. No Isus mu nije od- 
govarao. Šutnja je Gospodinova uvrijedila 
Heroda pa je tražio, da Mu se osveti. Htio 



Mu se kao luđaku narugati. Obukoše ga 
u bijelu haljinu i tako je bio izvrgnut pođ- 
smjehavanju i ruglu dvorjanika. U toj ha- 
ljini bude Isus odveden natrag k Pilatu, a 
prolazeći kroz ulice morao se je izvrći 
preziru i ruglu naroda. 

2. Dragi Spasitelju, zašto podnosiš tu 
sramotu i poniženje? Znam zašto: Da 

zadovoljiš za moju taštinu i oholost i dadeš 
mi primjer poniznosti. Kako sam si često 
već utvarao na moje odijelo, na znanje i 
moć. — A Ti činiš pokoru za tu moju bu- 
dalastu taštinu. Kako sam se već često 
hvalisao i tražio, da i od drugih budem 
hvaljen, a Ti moraš za tu moju samodo- 
padnost pokoru činiti. Kako sam već če- 
sto bio ljut, kad sam bio karan ili kažnjen 
od roditelja ili poglavara, a Ti moraš za 
tu tvrdoglavost pokoru činiti. Kako sam 
često bio pun osvete, kad su me drugi 
ražalostili ili uvrijedili, a Ti evo činiš po- 
koru za tu oholost. 

Dragi Spasitelju, pomozi mi milošću 
svojom u sv. Pričesti, koju ću sada pri- 
miti, da nastojim od sveg srca biti po- 
nizan. Znam, da mi je to teško, ali zna- 
dem također, da je krepost poniznosti ve- 
oma potrebna za kršćane. Odsele ću i ja 

odmah misliti na Tvoje duboko poniženje, 
kada budem napastovan na oholost ili ta- 
štinu. 

»Isuse, krotka i ponizna srca, učini 
srce moje po srcu svome!« 

Petak: Isus i Baraba. 

Pilat je upoznao, da je Isus iz zavisti 
bio predan od velikih svećenika i farizeja. 
Zato je htio da ga pusti. I žena Pilatova 
pošalje k njemu glasnika i reče mu: »Ne 
imaj nikakvoga posla s tim Pravednikom, 
ja sam ove noći u snu mnogo trpjela radi 
Njega.« 

Bio je običaj, da namjesnik pusti na 
židovski vazam kojega uznika. To se či- 
nilo na uspomenu oslobođenja naroda iz- 
raelskoga iz sužanjstva egipatskog. Sam 
narod smio je toga sužnja izabrati. Pilat 
se je nadao, da će Židovi zahtijevati Isu- 
sa, jer su još mnogi bili privrženi Isusu i 
pred nekoliko Ga dana klicanjem doče- 
kali, kad je ulazio u grad. On im pusti da 
izaberu Isusa ili Barabu, jer je mislio, oni 
će sigurno moliti, da se Isus pusti, jer je 
Baraba u cijelome gradu bio izbjegavan i 
preziran kao opasni razbojnik. Ali veliki 



svećenici i starješine nagovoriše narod, 
da traži Barabu, te svi vikahu: »Ovaj ne- 
ka umre, a Barabu nam pusti!« A kad 
je Pilat pitao, šta će s Isusom, tad zavi- 
* kaše još glasnije: »Raspni Ga, raspni Ga!« 

1. Gledaj opet najdublje poniženje Isu- 
sovo! Kako gadna mora da je oholost u 
očima Božjim, kad je tako strašno kazni 
na svome jedinorođenome Sinu! Isus kraj 
Barabe! Nasvetiji kraj ubojice, veliki do- 
bročinitelj kraj razbojnika, Spasitelj kraj 
prostog zločinca! 

Nastoj da uvijek budeš ponizan u mi- 
slima, riječima i djelima! Obnovi tu odlu- 
ku opet danas kod sv. Pričesti, a čini to 
i inače često, jer nije baš lako pravo i od 
srca biti ponizan, tome treba postojane 
budnosti. Svagdje se uvuče u nas ljudi 
oholost i taština, dopadnost, hvalisavost, 
svojeglavost ili drugo koje zlo, i tako mo- 
ramo često misliti na trpećega Spasitelja, 
ako hoćemo, da se zbilja očuvamo od oho- 
losti. 

2. Kao nezahvalni Židovi, tako viče 
također i onaj, koji počini teški grijeh: 
»Ovaj neka umre!« Tko teško griješi, pret- 
postavlja Barabu Isusu, đavla dragome 

Bogu, svoja zla nagnuća i sklonosti zapo- 
vijedima Božjim. 

Dragi Spasitelju! Srdačno Te molim ne 
daj, da upadnem u koji teški grijeh. Ti 
živi uvijek u mome srcu i vladaj, Tebi 
samom hoću da vjerno služim! 

Subota: Isus pred Pilatom. 

»Raspni Ga, raspni Ga!« vikao je za- 
slijepljeni i razdraženi puk, kad je Isus 
stajao kraj Barabe. Pilat reče: »Šta je zla 
učinio? Ja ne nalazim nikakve krivice na 
Njemu; dat ću Ga dakle bičevati i onda 
otpustiti.« I Pilat pusti Barabu, a Isusa 
preda, da se bičuje. 

1. Pilat je sasma promišljeno i svoje- 
voljno sagriješio. On je jasno vidio, da je 
Isus nedužan i da je predan od farizeja 
iz zavisti. Bog Ga je opominjao glasom 
savjesti i njegove vlastite žene, neka ne 
čini Židovima po volji, već neka Isusa 
oslobodi. No usprkos tome učini on tu 
veliku nepravednost proti Spasitelju. 

Čuvaj se ozbiljno ove pogreške Pila- 
tove! Ti moraš svoj život tako udesiti, da 
promišljeno i svojevoljno ne počiniš ni- 
kada ni jednoga grijeha. Može se katka- 

da dogoditi, da u naglosti i uzrujanosti 
nešto kažeš ili učiniš, što nije pravo. To 
su napola hotimične pogreške, koje pro- 
izlaze iz ljudske slaboće, koje nam Bog 
ne će tako strogo uračunati. Ali ako ti 
znaš, što činiš, ako znaš, da je nešto proti 
zapovijedima Božjim, ako te Bog još opo- 
minje glasom tvoje savjesti, po roditeljima 
ili poglavarima, a ti ipak griješiš, onda si 
pogriješio sasvim svojevoljno i navukao 
sebi mnogo veće kazne. Tko se trudi oko 
toga, da živi sveto, taj će milošću Božjom 
malo pomalo postići, da se sačuva od po- 
sve svojevoljnih pogrešaka. Koju ćeš od- 
luku prikazati danas dragom Spasitelju 
u sv. Pričesti? 

2. Pilat je sagriješio iz straha pred 
ljudima. On se nije htio Židovima zamje- 
riti. Radije počinja najveći grijeh i naj- 
veću nepravednost proti nevinome Spasi- 
telju, nego da se opre zavisti i mržnji 
Židova. 

Takovi su svi ljudi, koji vole prije 
uvrijediti Boga, nego da izgube prijatelj- 
stvo kojega čovjeka. Oni govore i čine, 
kako drugi hoće, samo da im se ne za- 
mjere, pa makar počinili kod toga još 
tako veliki grijeh. O kako je gadan taj 

Put Srcu Spasiteljevu 

strah pred ljudima! Bijedne ljude pretpo- 
stavljamo velikom, svemogućem i svetom 
Bogu, koji nas može kazniti i osuditi. 

Dragi Isuse! Za ovu Te milost osobito 
molim, ne daj, da Te ikada ražalostim iz 
straha pred ljudima ili da se ljudima do- 
padnem. Od srca se kajem, ako sam kada 
već što slična učinio. Tvoje prijateljstvo 
i ljubav draže mi je od svega, pa i od 
milosti i prijateljstva ljudi. »O Isuse, Tebi 
živim, o Isuse, Tebi umirem, o Isuse, Tvoj 
sam u životu i na smrti!« 



GLUHA NEDJELJA. 

Nedjelja: Isusa bičuju. 

Iskrenim sažaljenjem i dubokim kaja- 
njem predoči si danas, dušo moja, strašnu 
sliku Isusovog bičevanja. Pilat je narodu 
otvoreno rekao, da nikakove krivice ne 
nalazi na Spasitelju, a ipak Ga je predao, 
da se bičuje. O kolike li nepravednosti! 
Vojnici dođu, odvedu Isusa k stupu za 
bičevanje; ovdje Mu svuku odjeću i čvr- 
sto Ga privežu. Kolika li je to bila sra- 
mota i pogrda za Spasitelja! Njegovo 
sveto Tijelo bilo je izloženo drskim po- 



gledima i prostim porugama i ismjehava- 
nju surovih krvnika! Kako je to boljelo 
Srce Isusovo! 

Bičevanje počne! Bičevi, kakove su 
upotrebljavali rimski vojnici, bili su reme- 
nje, u koje je bila upletena žica, koja se 
je dolje svršavala sječkom. Tim mučilom 
tukli su Isusa. Udarac se je redao za udar- 
cem. Već je nježno Tijelo plavo i crveno, 
debelim žuljevima i velikim ranama po- 
kriveno, presveta Krv Isusova teče na 
zemlju. Spasitelj dršće od velikih boli, ali 
se On ne tuži, nikakav bolni uzdisaj ne 
izlazi iz Njegovih usta. On šuti, trpi i moli, 
te žrtvuje svaki udarac nebeskome Ocu 
kao zadovoljštinu za naše grijehe. 

Osobito je žrtvovao to svlačenje i bi- 
čevanje kao zadovoljštinu za one grijehe, 
koje smo počinili na svom tijelu, za sve 
bestidnosti i nečistoće u pogledima, govo- 
rima, dodiru i djelima; za svu mekoput- 
nost i lijenost, za svu proždrljivost i ne- 
umjerenost. 

0 Isuse, koji si za nas bio bičevan, 
smiluj mi se! Znam, da sam i ja kriv, što 
si Ti- morao tolike uvrede i gorko biče- 
vanje pretrpjeti. Od srca se kajem za sve 
prestupke i prikazujem Ti ove odluke: Za 

ništa na svijetu ne ću počiniti nečistoga 
grijeha... čuvat ću se lijenosti... trapit ću 
svoje tijelo, svoja usta, svoje oči i svoj 
jezik i ne dopuštati mu svega. O Isuse, 
pomozi mi jakošću sv. Pričesti, da ove 
odluke postojano izvedem! 

Ponedjeljak: Isusa trnjem krune, 

Isus je podnio strašnu kaznu bičeva- 
nja. Ali još se nije svršilo trpljenje i sra- 
mota. Gledaj siromašnog Spasitelja, kako 
Ga grozni krvnici đavolskom ljutinom mu- 
če i zlostavljaju! Jer se je izdao za kralja, 
zato su Ga za porugu okrunili. Donesoše 
krunu od dugačkoga trnja; nemilosrdni 
ljudi postaviše je na glavu Isusovu i uda- 
rahu kolcima po njoj tako, da se je trnje 
duboko zabolo u sljepočice i Božanskom 
Jaganjcu prouzrokovalo strašne boli. Dr- 
šćući od boli sa otvorenim ranama na 
cijelome tijelu, krvlju poškropljen sjedi 
Isus tuj i dopušta da zbijaju sramotne šale 
s Njime. Vojnici Mu obukoše staru crve- 
nu kabanicu, dadoše Mu trsku u desnicu, 
a tad klecahu preda Nj rugajući Mu se i 
govoreći: »Zdravo, kralju židovski!« Drugi 
opet pljuvahu na Nj, ćuškahu Ga, uzimahu 
trsku i njom Ga udarahu po glavi. 



Prigni i ti također svoja koljena pred 
Isusom, ali u sv. klanjanju! Hvali Mu za 
strašne muke, koje je za tebe pretrpio kod 
krunisanja i ruganja! Ovdje je činio po- 
koru osobito za one grijehe, koje čovjek 
počinja glavom. Misli na svoju taštinu, 
koju provodiš na licu, kosama i t. d. Prije 
svega misli na mnoge i premnoge grijehe, 
koje si počinio mislima, na svojevoljne, 
ohole i zavidne misli, na misli srditosti i 
osvete, na nečiste misli i napasti, koje su 
ti se dopadale. 

Isuse, koji si za nas bio trnjem kru- 
njen, smiluj mi se! Kajem se za sve, što 
sam ikada pogriješio mislima. Operi me 
u sv. Krvi, koju si kod bolnog krunisanja 
za me prolio! Čvrsto odlučujem, da ću 
marljivo misliti na tu Tvoju muku i bol, 
kad me zaokupe nečiste misli. 

Utorak: Isus pred pukom. 

Još jednom tražaše Pilat da oslobodi 
Isusa. On zapovjedi, da bičevanoga i tr- 
njem okrunjenoga Isusa dovedu pred puk 
i reče: »Ecce homo!« »Evo čovjeka.« 

Promatraj siromašnoga, izranjenoga Isusa! 
Njegovo je Tijelo puno krvi i rana. Nje- 

gova glava trnjem izbodena, lice plju- 
vačkom nagrđeno i krvlju poškropljeno. 
To je bio pogled, koji bi mogao smekšati 
i najtvrđe srce. 

1. Tuga i bol odrazuje se na svetom 
licu Isusovu, ali također i ljubav i blagost. 
Gle, kako je Sin Božji tako duboko po- 
nižen u toj groznoj muci i sramoti i pro- 
misli, što je grijeh u očima Božjim, kad 
ga je tako strašno kaznio na svome jedi- 
noro^enome Sinu, osobito grijeh oholosti 
i nečistoće, za koje je kod bičevanja i 
trnovog krunjenja naročito morao činiti 
pokoru. 

O Isuse, kad bih mogao pojmiti veli- 
činu Tvojih muka, mogao bih također 
upoznati, kako je velik grijeh za koji si 
Ti morao trpjeti. Kajem se za sve, što 
sam u svome životu pogriješio, a kajat ću 
se u sve dane života svoga i nastojat ću 
sveto živjeti i boriti se proti svojih po- 
grešaka. Jači me, dobri Spasitelju po sv. 
Pričesti, koju ću sada primiti. 

2. O kako je to dobro, kad si često 
predstaviš bičevanoga i trnjem okrunje- 
noga Spasitelja, osobito kad te snađu na- 
pasti na grijeh. Možeš li ti zbilja oholo 
na druge gledati, kad pri tome misliš, 



kako se je tvoj Spasitelj duboko ponizio, 
da za tvoju oholost zadovolji? Možeš li ti 
biti mekoputan, lijen, proždrljiv, neumje- 
ren ili besraman i nečist kad pomisliš, 
kako je Isus dao svoje tijelo mučiti i bi- 
čevati. 

Srijeda: Isus osuđen na smrt križa. 

Kako žalosno bijaše Isusa pogledati, 
gdje pred pukom onako izmučen stoji, 
rilat je imao smilovanja s izbijenim i 
krvlju oblivenim Isusom. On mišljaše, da 
će se također i Židovi ublažiti tim straš- 
nim pogledom. Ali kako se je prevario! 
Kao divlje zvijeri vikahu neprestano: 
»Raspni Ga! Raspni Ga!« Pilat nije mo- 
gao više ništa učiniti, vika je bivala sve 
veća i veća. Tad uzme vode, opere ruke 
pred pukom i reče: »Ja sam čist u krvi 
ovoga pravednika, vi gledajte!« Cijeli puk 
odgovori: »Krv Njegova na nas i na djecu 
nasu.« I Pilat im dade Isusa, da se ra- 
zapne. 

. * I s . us i e dakle osuđen na smrt. A tko 
je kriv, da je Gospodin osuđen na smrt? 

I-, .Pilat je kriv donekle, jer je zave- 
den ljudskim strahom, izrekao najnepra- 



264 



265 



vedniju osudu. Nije se htio zamjeriti Žido- 
vima, da ga ne optuže kod cara, i da ga 
ne otpuste. Ali što je htio sada zaprije- 
čiti, to je ipak Bog poslije pripustio. On 
bijaše skinut sa svoje službe i poslan u 
progonstvo, gdje umre kao samoubojica. 

Čuvaj se, da radi obzira ljudskog ne 
uvrijediš Boga! 

2. Mnogo veću krivnju nego Pilat ima- 
đahu Židovi, osobito veliki svećenici i fa- 
rizeji. Isus je svojom naukom, svojim ču- 
desima i svojim proroštvima dokazao, da 
je On obećani Mesija, ali Židovi ostadoše 
zaslijepljeni i tvrdokorni. On je sve za 
njih činio, a iz zahvalnosti pribiše Ga na 
križ. U velikoj svojoj zlobi vikahu: »Krv 
Njegova na nas i na djecu mašu!« Što su 
si sami željeli, to im se dogodilo. Strašna 
kazna stiže cijeli židovski narod, njihov 
grad bude razoren i tisuće ih izgubi život 
Što ih je ostalo, to bude rasuto po cijeloj 
zemlji. 

Tko Isusa odbaci i odalji se od Njega, j 
bit će od Boga odbačen. Budi zato uvijek 
uz Isusa! Uđi opet danas u Njegovo presv. 
Srce i čuvaj se, da se smrtnim grijehom 
ne odaljiš od Njega. 



3. Ljudski grijesi glavni su uzrok mu- 
ke i smrti Spasiteljeve. Oni još više viču 
nego neprijatelji Isusovi: »Raspni Ga! 

Raspni Ga!« Stoga se moramo svi udarati 
u prsa sa sv. Alfonzom i moliti: »Naši 

grijesi su krivi, o oprosti nam, vječni i mi- 
losrdni Bože!« 

Okaj kod toga promatranja muke Kri- 
stove sve grijehe svoga života, osobito 
svoje velike, teške i sasvim svojevoljne 
grijehe! Obnovi uvijek kod sv. Pričesti 
svoje odluke, osobito u onim točkama, u 
kojima najviše griješiš. Ali se također i 
potrudi, da te odluke izvedeš! 

Četvrtak: Križni put. 

Prati danas siromašnoga Isusa na Nje- 
govom križnom putu! Vojnici dovukoše 
teški križ. Polože ga Spasitelju na leđa 
i tako se otisne ta žalosna povorka kroz 
grad prama Kalvariji. Do skrajnosti umo- 
ren, prignut i kolebajući iđaše Isus. Od 
zadnje večere nije ništa jeo, samo strašne 
boli i muke bijahu Njegova hrana. On je 
sasvim izmoren i oslabljen, ali se ne tuži. 
Šuteći gleda na nebo, moli i žrtvuje sve 
svoje boli za neumrle ljudske duše. I na 

tebe je također mislio kod toga bolnog 
puta i tvoju je dušu također uključio u 
svoje molitve. 

Srdačno Mu se zahvali za Njegovu 
ljubav, osobito sada u svetoj Pričesti! 
Ostani uvijek uz Isusa, budi uvijek milošću 
s Njime sjedinjen! Osobito Ga rado slijedi 
na putu križa.« Kad vidiš siromašnoga 
Isusa, kako umoran vuče svoj križ, možeš 
li onda još mrmljati i tužiti se, ako i ti 
moraš u životu trpjeti siromaštvo, bolest, 
teški posao, nemilosrdnost, ogovaranje sa 
strane drugih ljudi i t. d. . . . Ne ljuti se 
dakle, ako te kada preko dana stigne 
mali križić ili napast, već slijedi svoga 
Isusa na Njegovom križnom putu. 

Isus je tri puta pao pod teretom teš- 
koga križa. Mnogo boli i muka pripravio 
Mu je taj pad. Kako su Ga kod toga surovi 
krvnici turali, gazili, bili, ovamo i tamo 
vukli, dok se opet velikom mukom nije 
podigao i išao dalje. 

Ovim trokratnim padom činio je Isus 
pokoru za tvoje ponovno padanje u grijeh. i 
Promisli samo sada, kako si često već 
stvorio množinu dobrih odluka, a kako si 
ih slabo vršio! Nastoj, da ostaneš posto- j 
jan u svojim odlukama i čuvaj se svoje- 



voljnih pogrešaka! Na koju točku moraš 
osobito paziti?... Obećaj Spasitelju u sv. 
Pričesti, da ćeš je danas ozbiljno vršiti! 

Petak: Sedam žalosti Majke Božje. 

Danas na »žalosni petak« baci pogled 
na Mariju, Majku Božju, promatraj njezi- 
ne muke i nasljeduj njezin lijepi primjer! 

1. Za Mariju bila je to gorka bol, kad 
joj je kod prikazanja Isusova u hramu 
jeruzalemskom starac Simeon prorekao, 
da će joj mač boli probosti dušu. Isto tako 
velika bila je i ona bol, kad je sa božan- 
skim Djetetom morala bježati u Egipat 
pod vodstvom sv. Josipa. Teško se je doj- 
milo srca njezina, kad je dvanaestgodiš- 
njega Isusa izgubila u hramu. Isto tako 
teški bili su za Mariju i oni časovi, kad je 
Spasitelja pratila na putu križa, kad je 
pod križem stajala i gledala smrtnu borbu 
Isusovu, kad je mrtvo tijelo Isusovo u 
njezino krilo bilo položeno i napokon, kad 
je Isus bio položen u grob. 

Život Majke Božje bio je pun boli i 
križeva. Takav život odredio je Isus za 
nju, premda je bila Njegova Majka, koju 
je On tako nježno ljubio. Iz toga možeš 

vidjeti, da će svi oni, koje Spasitelj ljubi 
i koje je izabrao za svoje osobite prijate- 
lje i učenike, biti kušani nevoljama i mu- 
kama. Ako je dakle tvoj put života, put 
križa, budi veseo i hvali Boga, taj put vo- 
di najsigurnije u nebo. Uteći se u sv. Pri- 
česti Mariji, da ti izmoli milost, da ovu 
istinu pravo razumiješ i rado nasljeduješ 
trpećeg Spasitelja. 

2. Premda je Marija znala prema pro- 
roštvu Simeonovu, da joj je dosuđen život 
muka i boli, ipak se nije brinula, šta će je 
stići, nego se je sva posve prepustila 
Božjoj providnosti. 

Tako moraš i ti također činiti! Ne bri- 
ni se, kako će ti biti u životu! Uzdaj se u 
Boga i moli svaki dan pobožno prošnju u 
Očenašu: »Budi volja Tvoja, kako na ne- 
bu tako i na zemlji!« To se Bogu osobito 
sviđa i donosi tebi najviše zasluga . . . 
Prikaži dragom Spasitelju u sv. Pričesti 
tu lijepu odluku! 

Subota: Isusova pratnja na križ- 
nome putu. 

Slijedi opet danas dragog Spasitelja 
na teškom Njegovom putu! Promatraj sve 



one, koji Ga prate na putu prema Kalva- 
riji: 

1. Surovi vojnici, farizeji i zaslijepljeni 
puk pogrđivali, ismijavali i rugali su se 
umornom Spasitelju, što su više mogli. Pro- 
misli, kako Ga je svaka riječ morala du- 
boko u duši boljeti, kad Ga je onaj puk, 
kojemu je sve moguće dobro učinio, ova- 
ko susretao! 

Neprijateljima Isusovim slični su svi 
oni, koji Ga ne prestaju danomice vrije- 
đati svojim lakoumnim i grešnim življe- 
njem. Ima toliko ljudi, koji griješe, koji 
kao vodu gutaju sad teške, sad lake gri- 
jehe, kako već dođe. Ne pogrđuju li i 
ovi Gospodina? . . . 

Pripadaš li i ti ovoj vrsti ljudi, tad po- 
budi opet srdačno pokajanje za sve nedo- 
statke! Pazi na svoje pogreške, ponovi 
svaki dan svoje dobre odluke, a osobito 
glavnu odluku! Čini tako i danas! 

2. Mnogo je neprijatelja pratilo Isusa, 
a prijatelja samo malo. Ali se ipak trpeće 
Srce Isusovo radovalo, da Ga barem ne- 
koji srdačno ljube i slijede te s Njim trpe. 
Prije svih je to Marija, Njegova najsvetija 
Majka, onda najdraži učenik Ivan, Mari- 
ja Magdalena i još nekoliko pobožnih že- 

na. O kako srdačno sažaljuju Isusa te po- 
božne osobe! Tako rado bi Mu pomogle, 
ali ne smiju i ne mogu, jer im okrutni voj- 
nici toga ne dopuštaju. Neprestano su im 
oči uprte u Gospodina; ne čuju i ne paze 
na pogrde, koje se i njima nanose, jer 
misle samo na Isusa. 

Nasljeduj i ti velikodušnu ljubav 
ovih pobožnih osoba, kad moraš štogod 
trpjeti i Spasitelja slijediti na putu križa. 
To nije baš velika umjetnost ljubiti Isusa, 
kad ti je sve po volji, nego u tome se po- 
kazuje prava ljubav, ako i onda ostaneš 
vjeran Isusu, kad ti je život težak i mo- 
raš štogod podnijeti. 

Šta ćeš reći sada Spasitelju u sv. 
Pričesti i koju ćeš Mu odluku prikazati? 

VELIKI TJEDAN. 

Cvjetnica. 

1. Zadnji tjedan korizme zove se veli- 
ki ili žalosni tjedan. Ovih dana mora kr- 
šćanin skromnije i sabranije živjeti, nego 
inače, mora promatrati muku i smrt Go- 
spodinovu, svoje grijehe i pogreške oka- 
jati i cijeli svoj život obnoviti. 



Preduzmi si danas kod sv. Pričesti, da 
ćeš i ti na ovaj način provesti veliki tje- 
dan, pa će tako biti za tebe pravi tjedan 
milosti. 

2. Veliki tjedan počima Cvjetnicom. 
Dobila je svoje ime od blagoslivljanja 
grančica i od procesije, koja se tog dana 
obavlja. Crkva blagoslivlje po svećenici- 
ma grančice i moli Boga, da čuva na tije- 
lu i duši one, koji te blagoslovljene gran- 
čice pobožno nose, i da blagoslovi kuću, 
u kojima se upotrijebe, i očuva ih od sva- 
ke nesreće, jer: »Bez Božjeg blagoslova 
nema dobra nikako va.« 

Ovo blagoslivljanje grančica mora za 
nas biti ujedno i opomena, da na samrti 
moramo imati pune ruke palmovih gran- 
čica, to će reći, moramo imati mnogo do- 
brih djela. Obnovimo stoga danas opet 1 
odluku, da ćemo pravo i sveto živjeti, i 
sve činiti Bogu za ljubav, jer samo Njemu 
mora pripadati svaki čas života našega. 

3. Poslije blagoslivljanja palma slijedi 
procesija. Ona sjeća na svečani ulazak 
Isusov u Jeruzalem, gdje je narod dragom 
Spasitelju sa palmovim grančicama dola- 
zio ususret, i slavio Ga kao kralja. Tako 
moraju i sada vjernici s palmama u ruci 

t. j. molitvom i pjesmama slaviti Gospo- 
dina i klanjati Mu se kao svome kralju. 
Isus mora uvijek biti tvoj Gospodin i 
kralj; On mora prebivati u tvome srcu; 
Njemu moraš služiti svaki čas života. 

Procesija nas sjeća također i na to, 
kako će Isus jednom sa dušama pravedni- 
ka unići u nebeski Jeruzalem kod zadnje- 
ga suda. Hoćeš li i ti biti u tom broju? . . . 
To ovisi sasma o tvojem životu. Ako si 
svoje dane proživio u zajednici s Isusom, 
zasigurno ćeš s Isusom umrijeti i s Njim u 
nebo unići. 

Stvori sada ozbiljnu odluku u ovom 
pravcu i prikaži je Isusu! 

Ponedjeljak: Isusovo razapinjanje. 

1. Bilo je upravo podne, kad je Isus 
došao na Kalvariju. Sada je započela naj- 
veća muka za siromašnog Spasitelja nai- 
me razapinjanje. Vojnici donesoše vina, 
koje je bilo pomiješano gorkom mirom i 
žuči. Ovo piće imalo je Isusa malo obma- 
miti, da ne osjeti toliko boli razapinjanja. 
Ali Isus nije htio umanjiti bola, pa stoga 
odbije pehar, a da ništa ni okusio nije. 

Misli na sebe sada! Kakav si ti, kad 
ti je štogod pretrpjeti, kad te n. pr. boli 
zub, glava ili šta drugo? Kako si onda 
često osjetljiv, kako odmah tražiš sred- 
stvo da ublažiš bol, kako si nestrpljiv i 
namrgođen, ako nemaš ništa pri ruci, ili 
ako lijek odmah ne pomogne. Kad bi mje- 
sto toga rekao, ja ću Spasitelju za ljubav 
ovo pretrpjeti i ne biti tako osjetljiv, ko- 
liko bi si time zasluga stekao, koliko Isu- 
sa razveselio! 

2. Prije razapinjanja svukoše krvnici 
s Isusa i odijelo. Kako kod bičevanje, ta- 
ko je i sada bio izvrgnut sramoti i ruglu 
time, što je Njegovo čisto i sveto tijelo 
bilo izloženo pogledima besramnih ljudi. 
Ovdje je morao opet pokoru činiti za ne- 
čiste grijehe, za svojevoljne sramotne po- 
glede i igre, u kojima ljudi golotinjom gri- 
ješe, za svu besramnost kod oblačenja i 
svlačenja, kod kupanja i t. d. Ako si i ti 
Spasitelja uvrijedio ovakovim grijesima, 
onda se sad od srca pokaj i odluči u sv. 
Pričesti, da ćeš uvijek biti čedan, bio sam 
ili s drugima. 

3. Iza toga morao je Isus leći na križ. 
Ruke Mu i noge okrutni vojnici nategnu- 
še i kleknuvši na Njega, debele Mu čav- 

le nemilosrdno u sv. Tijelo zabiše. Kosti 
su se razmrskale, krv je štrcala, cijelo 
sveto Tijelo trzalo se i drhtalo od boli i 
muke. 

Sve ovo bilo je na zadovoljštinu tvo- 
jih grijeha. Kaj se osobito ovih dana za 
njih i moli dragoga Spasitelja, da te oči- 
sti u svojoj svetoj Krvi. Uzvrati Mu lju- 
bav što bolje možeš i prikaži Mu iskrene 
odluke poboljšanja u sv. Pričesti! 

Utorak: »Oče, oprosti im, jer ne znaju, 
što čine!« 

1. Isus visi na križu. Njegovi udovi su 
rastegnuti, Njegove ruke i noge probode- 
ne, Njegovo tijelo puno Krvi i rana, Nje- 
gova glava trnjem okrunjena, Njegovo li- 
ce blijedo i krvlju poškropljeno. Cijelo je 
tijelo od prevelike muke slomljeno, a naj- 
manje pomicanje prouzrokuje Mu neizre- 
cive boli. — Duga je to i strašna smrtna 
borba. Ovome zaista odgovaraju riječi 
proroka Jeremije: »0 vi svi, koji prola- 

zite ovuda, pogledajte, ima li boli slične 
mojoj!« Ali prolaznici nemaju sažaljenja, 
nego samo ruže i ismjehavaju Spasitelja, 
koliko samo mogu. Kako Ga je to moralo 



boljeti! Ipak ih On ne kazni i ne prokli- 
nje, već moli za njih glasno: »Oče, opro- 
sti im, jer ne znaju, što čine!« 

Kako je velika ljubav Božanskog Srca 
prama ljudima! Isus moli za one, koji su 
Mu svu ovu sramotu i bol nanijeli. On bi 
im sve oprostio, da su samo imali dobru 
volju i da su se pokajali za svoje velike 
grijehe. 0 uzdaj se uvijek u tu ljubav! Ta 
imaš je uvijek pred sobom u Presvetom 
Oltarskom Sakramentu! Isus moli za one, 
koji Ga vrijeđaju i svojim Ga grijesima 
žaloste. On moli također i za tebe i pri- 
pravan je svaki čas očistiti tvoju dušu od 
svakidašnjih pogrešaka, samo ako skru- 
šena srca k Njemu dođeš. 

2. Promatraj također čudnovati pri- 
mjer Isusove ljubavi prama neprijatelji- 
ma. On moli za svoje ubojice, i najradije bi 
ih odmah za sobom u nebo uzeo, da su 
se samo skrušili. Zar se ne moraš stidjeti, 
kad si često tako osjetljiv, ljutit i osvet- 
ljiv, čim ti se šta zla učini. Ne možeš ni- 
kako da to zaboraviš i ljutiš se na svoga 
bližnjega dane i tjedne; ti ga ružiš, ako i 
nije tako zlo mislio. Moli Spasitelja u sve- 
toj Pričesti, da te nauči pravoj krotkosti 
i da uvijek rado zaboraviš i oprostiš, ako 

ti drugi što zla učini. Budi danas osobito 
ljubazan prema svima, a naročito prema 
onima, kojih ne možeš podnositi, kojih ne 
voliš! 

Srijeda: Zaista ti kažem: »Još danas 
bit ćeš sa mnom u raju!« 

1. Sa Isusom bila su razapeta i dva 
zločinca, jedan s desne, a drugi s lijeve 
strane. Lijevi je lupež pogrđivao Spasite- 
lja i govorio: »Ako si Krist, pomozi sebi 
i nama!« O koli nesretan je bio ovaj čo- 
vjek! On je slika okorjelog grešnika. Bio 
je blizu smrti, a nije mislio na sud i vječ- 
nost. Šta je bilo s njegovom siromašnom 
dušom? 

Sasvim drukčije ponašao se je desni raz- 
bojnik. On je vidio, kako strpljivo i kro- 
tko trpi Isus; čuo je, da je Isus nazivao 
Boga svojim Ocem i vjerovaše, da je Isus 
Sin Božji i obećani Otkupitelj. Odmah se 
probudi ufanje u njegovom srcu i molja- 
še milosrđe za svoj grešni život: »Sjeti me 
se, Gospodine, kad dođeš u kraljevstvo 
svoje!« I kako je Isus dobar! Odmah je 
pripravan oprostiti mu sve, i nebo mu 



darovati: »Zaista ti kažem, još danas bit 
ćeš sa mnom u raju!« 

Tko sudjeluje s milošću, taj će se spa-' 
siti, tko joj se opire, taj će se izgubiti. To 
si vidio kod Petra i Jude, to vidiš opet 
sada kod ovih dvaju zločinaca. I lijevi je 
razbojnik mogao za čas nebo postići, da 
nije ostao tvrdokoran. 

Odluči stoga danas kod sv. Pričesti, 
da ćeš marljivo upotrijebiti milosti, koje 
danomice dobivaš, i sveto živjeti. Milost 
je najviše i najdragocjenije blago, što nam 
ga Bog može dati ovdje na zemlji, zato 
Mu se ne dopada, ako dobro ili nikako ne 
upotrebljavamo taj sveti dar. 

2. Odluči također, da ćeš se čvrsto 
ufati u ljubav Božanskog Srca, pa i onda, 
ako bi kadgod po nesreći pao u teški gri- 
jeh. Znam, da mi je moj Isus pripravan 
oprostiti, ako samo imam dobru volju. 

3. Napokon obećaj Isusu, da ćeš u sve 
dane moliti za blaženu smrt, S Isusom 
želi umrijeti kao i dobri razbojnik. Misli 
također i na one, koji će danas umrijeti, 
te im svojom molitvom pomozi, da bla- 
ženo umru. 

Veliki četvrtak: Ustanova Presv. 

Sakramenta. 

Veliki četvrtak sjeća nas na ustanovu 
Presvetog Oltarskog Sakramenta. Prene- 
si ze duhom u jeruzalemsko blagovalište 
i slušaj dubokom pobožnošću riječi, koje 
Spasitelj izgovara nad kruhom i vinom: 
»Uzmite i jedite, ovo je tijelo moje, koje 
će se za vas predati!« »Pijte svi iz ovog 
kaleža, jer je to krv moja novoga zavjeta, 
koja će se za vas i za mnoge proliti na 
oproštenje grijeha. To činite na moj spo- 
men!« Od onoga svečanoga časa Isus je 
na mnogo hiljada oltara nazočan u Presv. 
Sakramentu. Milijuni svetih Misa već je 
odsluženo do ovoga dana i podijeljeno 
bezbroj milijuna sv. Pričesti. Tko može 
pojmiti sve one milosti, koje se od onda 
izlijevaju iz svetohraništa u srca ljudi? 
Jednom u vječnosti pokazat će nam Spa- 
sitelj svu veličinu svoje ljubavi, koja pre- 
biva u Presv. Oltarskom Sakramentu. Ta- 
mo ćeš također upoznati, što je bio Presv. 
Oltarski Sakramenat za tebe i za tvoj ži- 
vot. Primi danas osobito pobožno sv. Pri- 
čest i upotrijebi cijeli dan na slavu Presv. 
Sakramenta. 



1. Probudi živu vjeru u nazočnost Isu- 
sovu u Presv. Oltarskom Sakramentu; 
moli kod toga za sve one ljude, koji ne 
vjeruju u ovaj veliki Sakramenat. 

2. Zahvali se srdačno Spasitelju za u- 
stanovu ove velike tajne i za sve milosti, 
koje je tebi i svim ljudima iz Svetohrani- 
šta već poklonio. 

3. Okaj sve grijehe i pogreške, koje si 
počinio proti ovom Sakramentu ljubavi 
kao i one, koje su drugi ljudi učinili u 
crkvi, kod sv. Mise, kod primanja sv. 
Pričesti i t. d. 

4. Odluči čvrsto ovo: Glavna pobož- 
nost moga života neka bude pobožnost 
k Presvetom Oltarskom Sakramentu i 
Srcu Isusovu. Rado ću boraviti pred sve- 
tohraništem, primat ću sv. Pričest toliko 
puta, kolikogod puta prisustvujem sv. 
Misi. Često ću preko dana misliti na Isu- 
sa u Presv. Sakramentu i sjedinit ću se 
češće duhovnim načinom s Njime. 

Ljubavlju prema Presv. Oltarskom 
Sakramentu postali su mnogi ljudi sveti- 
ma. I ti ćeš to sigurno biti, jer je dragi 
Spasitelj rekao: »Tko jede moje tijelo i 

pije. moju krv, taj ima život vječni, a ja 
ću ga uskrisiti u posljednji dan!« 




280 



281 



Veliki petak; Žrtva na križu. 

Veliki petak je dan velike žalosti. Da- 
nas izostaje na cijelom svijetu sv. Misa. 
Svećenik dolazi u crnom ruhu; žalosne i 
tugaljive pjesme odzvanjaju kućom Bož- 
jom. Kršćani upravljaju danas svoj pogled 
na veliku žrtvu križa, koju je Spasitelj 
dovršio na Kalvariji. Zadubi se što bolje 
možeš u tajnu muke Kristove i promatraj 
još jedamput sve, što je tvoj Spasitelj za 
tebe pretrpio. 

Isus je trpio od ljudi, od Židova i po- 
gana, od viših i nižih, dapače i od svojih 
apostola (Jude i Petra). Trpio je na svo- 
joj časti potvaranjem, ruganjem i nepra- 
vednom osudom. Podnosio je na svojoj 1 
duši najveći strah i žalost, posvemašnju 
zapuštenost, poruge, posmijavanja i sra- 
motu. Trpio je na svom tijelu: na glavi u- 
slijed trnove krune; na očima i licu ćuška- 
njem i pljuvanjem; na ušima slušanjem 
najgorih hula, a ramena su Mu od teško- 
ga križa bila sva izranjena. — Ruke i 
noge su probodene, koljena od pada ra- 
njena, a cijelo tijelo izmrcvareno od bi- 
čevanja. Od pete do glave nije bilo na 
Njemu ni jedno mjesto zdravo. Muka 



Spasiteljeva bila je doista nepojmljivo ve- 
lika. No isto je tako velika i neograniče- 
na ljubav Isusova prama nama siromaš- 
nim ljudima, a neizmjerna je i množina i 
težina naših grijeha, radi kojih je On mo- 
rao trpjeti. 

Što bi bilo od nas, da nas Isus nije 
otkupio? Bili bi propali uslijed grijeha. 
Baci se zato pred sv. Križ i zahvali se 
tisuću puta za ljubav, kojom te Isus ot- 
kupio. Pokaj se i zamrzi na sve svoje 
grijehe, koje si u životu učinio! Pokaži 
Isusu dobru volju time, da svoju glavnu 
odluku pred križ položiš . . . Pogledaj na 
umirućeg Otkupitelja i reci Mu: »Dragi 

Spasitelju, u buduće želim sveto živjeti i 
sve činiti tebi za ljubav.« Čini kao sv. 
Alojzije: Nosi uvijek križić kod sebe, po- 
gledaj ga često, osobito ako te snađe ja- 
ka napast. Križ će te uvijek sjećati ljuba- 
vi Spasiteljeve i očuvat će te od grijeha. 

Velika subota; Tijelo Isusovo ski- 
daju s križa i polažu u grob, 

1. Tri sata virio je I:us na križu. Onda 
nakloni glavu i izdahnu. Istodobno do- 
godila su se velika čudesa. Zastor se u 

hramu razdrije u dva dijela; velika tama 
nastade; zemlja se potrese, stijene se 
raspuknuše, grobovi se otvoriše i mnogi 
mrtvi ustaše. Bog je htio ovim čudesima 
još jednom svečano pokazati, da je Isus 
zbilja Njegov jedinorođeni Sin i od Boga 
poslani Otkupitelj. Zapovjednik i vojnici, 
koji su stražili kod križa, spoznaše to i 
rekoše: »Zaista, ovaj bijaše Sin Božji!« 

O Isuse, i ja također vjerujem u Tvoje 
Božanstvo i klanjam Ti se kao svome Iju- 
beznom Otkupitelju! Još jednom Ti za- 
hvaljujem za Tvoju preveliku ljubav, ko- 
jom si smrt na križu pretrpio, da me iz- 
baviš od vječnoga pakla. Daj, da Ti vratim 
Tvoju ljubav pravim svetim životom. Na- 
stojat ću, da sve one odluke, koje sam o- 
vog jutra učinio, također i revno izvedem. 

2. Kad je Isus izdahnuo otišao je odli- 
čan vijećnik Josip Arimatejac, koji je već 
bio Isusov učenik, k Pilatu i molio ga za 
tijelo Isusovo. Namjesnik mu ispuni mol- 
bu. Josip dođe s Nikodemom, koji je ta- 
kođer .u Isusa vjerovao, na Kalvariju, da 
skine tijelo Gospodinovo s križa. Zamo- 
taju Ga u bijele plahte i u pratnji žalosne 
Majke Marije i drugih pobožnih žena po- 
lože Isusa u novi kameni grob, koji se 



nalazio u Josipovu vrtu. 0 kakav je bio 
ovaj sprovod! Sveto tijelo Isusovo bilo je 
u grob nošeno. Ovako sveta sprovoda 
nije svijet još nikada vidio. 

Kod razmatranja pokopa Isusova mo- 
raš misliti i na svoju smrt i pokop. Jed- 
nom će i tvoje tijelo u grob položiti, mož- 
da još prije nego što misliš. A gdje će 
biti tvoja duša? To ovisi o tvom životu. 
Živi s Isusom, služi Mu u sve dane svoga 
života, pa ćeš s Njime i umrijeti i u vječ- 
nosti biti s Njime sjedinjeni. 

USKRSNI TJEDAN, 

Uskrsna nedjelja: Uskrsnuće Isu- 
sovo, 

Danas pjeva crkva veselo: »Isukrst je 
uskrsnuo, Alleluja!« Slavno je On iz groba 
uskrsnuo s preobraženim tijelom, punim 
neopisive ljepote. Svojim je uskrsnućem 
Gospodin svim neprijateljima svojim do- 
kazao, da je On jedinorođeni Sin Božji i 
obećani Spasitelj. Često se je već za svog 
javnog života nazvao Sinom Božjim i re- 
kao da će vlastitom moći treći dan iz gro- 
ba ustati. Da nije uskrsnuo, ne bi nitko 

u Njega vjerovao, dapače ni Njegovi uče- 
nici. Ime Isusovo bi se na zemlji zabora- 
vilo. Tako On stoji pred svijetom kao 
Gospodar života i smrti, kao svemogući 
Bog. A jer je Bog, zato je sve, što je učio, 
propovijedao i objavio, nepogrešiva istina, 
jer Bog ne može lagati ili krivo ili neisti- 
nito govoriti. Tako je uskrsnuće velika 
svetkovina vjere, to je glavna svetkovina 
kršćanstva. Zato i kaže sv. Pavao: »Da 
Isus nije uskrsnuo, bila bi vaša vjera 
tćlŠtćl čC 

Uskrsnuli Spasitelju, čvrsto vjerujem u 
Tebe, vjerujem također sve, što si obja- 
vio i po sv. Crkvi naučavaš. Jači me u 
ovoj svetoj vjeri po svetoj Pričesti, koju 
ću sada primiti. Ojači danas sve kršćane 
katolike na cijelom svijetu u vjeri, a oso- 
bito one, koji su ravnodušni i nemarni. 
Smiluj se svima, koji se nalaze u krivo- 
vjerstvu, bezvjerstvu i poganstvu. 

2. Uskrsnuće Isusovo je temelj i jam- 
stvo našeg budućeg uskrsnuća. Kako je 
tijelo Isusovo slavno i živo iz groba uskrs- 
nulo, tako će naše tijelo jednom uskrsnuti 
na novi život lijepo i sjajno, ako budemo 
pripadali dobrima i stajali na desnoj strani. 
Dragi Spasitelj je rekao: »Ja sam uskrs- 



nuće i život; tko vjeruje u mene, živjet će, 
ako je i umro.« Svakako želiš li uskrsnuti 
s preobraženim tijelom, onda moraš na 
zemlji sveto i čisto živjeti. Moraš svoje 
tijelo čuvati od svakog grijeha, a naročito 
od nečistog. 

Ponovi danas kod uskrsne sv. Pričesti 
svoju glavnu odluku, da nećeš nikada više 
ni jednim smrtnim grijehom uvrijediti svo- 
ga Spasitelja! 

Ponedjeljak : Pobožne žene na grobu. 

1. Ujutro uskrsnoga dana išla je Ma- 
rija Magdalena s drugim pobožnim žena- 
ma na grob Gospodinov. One su kupile 
dragocjene masti i mirodija, da učine još 
posljednju uslugu svetom tijelu Gospodi- 
novu. Promatraj tu veliku požrtvovnost 
svetih žena! One su u smrtnom času ustra- 
jale kod Njega, ali njihova ljubav traje još 
i preko groba. Pokazale su se kao naj- 
vjernije učenice Isusove. Zato ih je Spa- 
sitelj nagradio prije svih, dapače i prije 
svojih apostola. Njima se najprije ukazao 
poslije svoga uskrsnuća i očitovao im svo- 
ju slavu. 

Tko ustraje uz Isusa, bit će od Njega 
bogato nagrađen. Za Njega ne treba ništa 

badava činiti. Veseljem i blaženstvom na- 
punio je On pobožne žene na uskrsni po- 
nedjeljak, a kako ih je istom u vječnosti 
nagradio za njihovu ljubav i požrtvovnost! 

Živiš li i ti sasvim za svoga Spasitelja? ... > 

Činiš li sve Njemu za ljubav?... Ustra- 
ješ li uz Njega i onda, kad ti kakav križić 
pošalje? , 

Dobri Spasitelju, domala ću Te i opet 
primiti u svoje srce; umnoži moju ljubav 
k Tebi! »O Isuse, Tebi živim, o Isuse, 
Tebi umirem, o Isuse, Tvoj sam živ i 
mrtav!« 

2. U rano jutro spremile su se pobož- 
ne žene na put. Bilo je još tamno, kad su 
otišle iz grada. Za Isusa, njihovog Spasi- 
telja, nije im bilo ništa preteško. 

Kako je u toj točki kod tebe? Ti imaš 
Isusa u Švetohraništu; tamo Orni stanuje 
dan i noć, čeka te i žudi za tobom. Ideš 
li ti već rano ujutro k Njemu? Ili ti je 
odviše teško rano ustati, prisustvovati sv. 
misi i primiti sv. Pričest? To bi bio zao 
znak za Tebe, 

0 dragi Spasitelju, od srca se kajem 
za sva zanemarenja prema Tebi i Tvom 
Presv. Sakramentu. Oprosti mi sve. Čvr- 



sto^ odlučujem, kadgod mogu, da ću k 
Tebi doći i Tebe primiti u svoje srce. 

Uskrsni utorak: Neprijatelji Isusovi 
poslije uskrsnuća. 

Kad je Isus na Uskrs slavno iz groba 
uskrsnuo, pali su vojnici, koji su morali 
čuvati grob, kao onesviješteni od straha 
na zemlju. Brzo su otišli u grad i javili 
velikim svećenicima i farizejima, što se 
je dogodilo. Ovi su se skupili i vijećali, 
što im je sada činiti. Dali su vojnicima 
mnogo novaca i rekli: »Recite ljudima: 

Njegovi učenici došli su po noći, pa su 
uzeli tijelo, dok smo mi spavali.« Vojnici 
uzeše novce i učine tako, kako im je bilo 
zapovjeđeno. 

Veliki . svećenici i farizeji vrlo su se 
prepali, kad su čuli, da je Isus uskrsnuo. 
Odmah ih je opominjao glas njihove savje- 
sti: »On je dakle ipak Sin Božji. Mi mo- 
ramo u Njega vjerovati.« Ali ne; njihova 
oholost i zloća utišala je ovaj glas. Mrzili 
su Isusa i htjeli su pod svaku cijenu spri- 
ječiti, da narod vjeruje u Njega. Nijesu 
se stidjeli lagati i reći, da su učenici uzeli 
tijelo Isusovo. 

Na ovim neprijateljima Isusovim mo- 
žeš vidjeti, kuda dođe čovjek, ako ne 
svlada pravodobno svojih pogrešaka. Da 
su odmah u početku svladali oholost i u 
Spasitelja vjerovali, bili bi dobri učenici 
Isusovi. No ovako su se dali zavesti od 
svoje oholosti na zavist, srdžbu, mržnju, 
bogoubojstvo, sramotne laži, prevare i 
tvrdokornost. 0 što sve može nastati iz 
jedne jedine pogreške! 

Ispitaj se kod sv. Pričesti, da li ti ne- 
maš kakav običaj ili pogrešku, koja te je 
već ''dovela do mnogih drugih pogreša- 
ka? .. . Oholost . . . zavist . . . prkos . . . 
brbljavost . . . laž? Učini u svetoj Pričesti 
uvijek čvrstu odluku, da ćeš se okaniti te 
pogreške! 

Srijeda: Isus se ukazuje dvojici uče- 
nika na putu u Emaus. 

Dva učenika išla su u one dane u 
Emaus. Govorili su o svem, što se je do- 
godilo s Isusom. Najednom im se približi 
Isus i iđaše s njima, ali oni Ga nijesu pre- 
poznali. Spasitelj ih ljubezno nagovori i 
upita, zašto su tako žalosni. Onda Mu 
oni sve ispripovjede, što se dogodilo s 



Isusom iz Nazareta, da je On veliki pro- 
rok, moćan u riječi i činu, te da su Ga 
Židovi na smrt osudili i razapeli. Rekoše, 
da su se nadali, da će On uskrsnuli i sav 
Izrael osloboditi. Kad je Spasitelj vidio, 
da se oba učenika jako žaloste, gledao ih 
je utješiti. Rastumačio im sveto pismo i 
reče, da se je to moralo s Isusom dogo- 
diti, da otkupi svijet. 

Iz ovog možeš vidjeti, kako Spasitelj 
rado dolazi ljudima, koji su potišteni i 
žalosni. I ako kada misliš, da si od svih 
ostavljen i nesretan, tad budi uvjeren, da 
je On upravo onda kod tebe i da će ti 
pomoći nositi križ tvoj. Ali moraš i ti 
također s Njime govoriti i kazati Mu 
svoju nevolju, kao i oni učenici. Ta On 
je sam rekao: »Blago žalosnima, jer će biti 
utješeni!« Ne smiješ sa strahom misliti na 
budućnost i pitati: »Kako će mi još bi- 
ti?« nego uvijek s pouzdanjem reci: »Znam, 
da mi je Isus pripravan pomoći, ako se 
samo utječem Njegovom presvetom Srcu.« 

2. Učenici su pažljivo slušali Gospo- 
dina i bilo im je lakše pri srcu. Kad su 
došli u Emaus, molili su Isusa da ostane 
kod njih i uniđoše s Isusom u neku kuću. 
Dok su kod stola sjedjeli, uze Isus kruh, 

Put Srcu Spasiteljevu 10 

blagoslovi ga i dade im, da jedu. 
Onda im se otvore oči i prepoznale Ga, 
ali Njega nestade. Kako je bila sada ve- 
lika njihova radost! Nijesu se mogli dosta 
brzo vratit u Jeruzalem, da jave tu ve- 
selu vijest ostalim učenicima. To je bila 
velika nagrada za njihovu žalost i križ, 
što su ga za Isusa nosili. Tako će i tebi 
Isus rado pomoći, ako Njemu za ljubav 
štogod trpiš. On će te jednom i nagraditi, 
ako ine na ovom svijetu, a ono sigurno u 
vječnosti, kad Ga prepozna! u nebu. Od- 
luke za sv. Pričest! 

Četvrtak: Isus se ukazuje učenicima. 

Učenici Gospodinovi bili su sakupljeni 
u nekoj dvorani u Jeruzalemu. Iz straha 
pred Židovima zaključali su vrata. Najed- 
nom se dvorana rasvijetli, a uskrsnuli 
Spasitelj stajaše među njima. »Mir vama«, 
reče im, a oni se prepadoše i mišljahu, 
da vide duha pred sobom. Ali Isus im po- 
kaže svoje ruke i noge i jeđaše ® njima. 
Sad iščezne sav strah iz srdaca njihovih, 
a oni se veseljahu, što opet vide svog 
Otkupitelja u slavi uskrsnuća. 

Kako je dobar Isus! On je mogao svo- 
je učenike ukoriti, što su za vrijeme Nje- 



gove muke bili tako malodušni. Ali ne. 
Isus je pun milosrđa. On ih sažaljuje i 
dolazi, da im donese mir i veselje. Takav 
je Spasitelj i prama tebi. Koliko puta si 
Ga ostavio, tako često si Ga uvrijedio, 
a Om te je svaki puta mogao kazniti. Ali 
Njegova velika ljubav i dobrota sile Ga, 
da uvijek opet dođe u tvoju dušu u sv. 
Pričesti, da ti donese veselje i milost. On 
je uvijek pripravan oprostiti, ako samo 
pokažeš dobru volju te se za svoje grijehe 
i pogreške kaješ. Zahvali Mu danas kod 
svete Mise i Pričesti usrdno za ovo milo- 
srđe i ljubav! Pokaži svoju zahvalnost i 
time, da se trsiš Njemu u sve dane služiti 
i razveseliti Ga svetim životom. Koje od- 
luke misliš danas prikazati Isusu u sv. 
Pričesti? 

Petak: Isusovo ukazanje na jezeru Ge- 
nezaretskom. 

Iz Jeruzalema pođu učenici u Galileju, 
kako im je Isus zapovjedio. Jednoga dana 
bijahu sedmorica na jezeru Genezaret- 
skom. Među njima Petar, Jakov i Ivan. 
Om su se uvečer izvezli, da love ribe, ali 
nijesu ništa uhvatili one noći. Kad je 



292 



293 



svanulo jutro, ukaza se Isus na obali, ali 
Ga ne prepoznaše. Spasitelj im reče: 
»Djeco, imate li štogod jesti?« Oni od- 
govoriše: »Ne.« Orada zapovjedi da bace 
mrežu s desne strane lađe, i gle, uhva- 
tiše toliko mnoštvo riba, da su jedva iz- 
vukli mrežu na kopno. Onda reče Ivan: 
»To je Gospodin!« Kad je to čuo Petar, 
skoči u more i plivaše prema obali. 

Promatraj ljubav Gospodinovu! On či- 
ni sve za svoje učenike, da ih utvrdi u 
vjeri i ljubavi. Često im se ukazuje, tvori 
čudesa pred njihovim očima, govori i jede 
s njima, postupa tako dobrostivo i ljube- 
zno s njima, koliko samo može. Ali uče- 
nici su i zahvalni za ljubav i dobrotu svo- 
jega Meštra. Petar ne može da dočeka, 
dok dođe k Isusu, već skoči u vodu i 
prepliva žurno k obali. Svi vjeruju u 
uskrsnuće Spasiteljevo i vesele se, kad 
smiju kod Njega biti i s Njime govoriti. 

Zar Isus nije i tebi uvijek bio ljubezan 
i dobrostiv Meštar? Što sve nije već za 
tebe učinio, da te utvrdi u vjeri i ljubavi? 
Dao te je podučiti od kršćanskih rodite- 
lja, učitelja i svećenika u vjerskim istina- 
ma; danomice te je milostima obasipavao, 
da možeš sveto živjeti. Nijedan čas nije 



ti ništa uskratio. Jesi li i ti bio uvijek tako 
zahvalan kao ovi učenici? Slušaš li rado 
govore o Isusu u podučavanju, u propo- 
vijedi i u pobožnim knjigama? Ili ti je 
sve to dosadno? Veseliš li se, kad smiješ 
biti uz Isusa, kad se k tebi svrati, kad 
možeš s Njime razgovarati? . . . 

Moli Isusa u sv. Pričesti oproštenje 
za svu hladnoću i nemarnost prema Nje- 
mu i učini ozbiljnu odluku u buduće biti 
drukčiji. 

Subota: Isus i Petar, 

Isus je jeo sa učenicama na jezeru Ge- 
nezaretskom. Kad se dovršila gozba, koja 
se sastojala iz riba i kruha, okrene se 
Petru i reče: »Simone, sine Jonin, ljubiš 
li me?« Petar odgovori tri puta: »Da, 

Gospodine, Ti znaš, da Te ljubim!« I 
triput mu Isus dade nalog: »Pasi ovce 

moje, pasi jaganjce moje!« 

1. Triput je Petar zatajio Isusa u noći 
Njegove muke, zato je Isus zahtijevao, da 
triput i posvjedoči, da Ga ljubi. To je bila 
Petru pokora za njegov grijeh. I kako 
ozbiljno je on to mislio! U svojem pozni- 
jem životu dokazao je, da je njegova Iju- 

bav b’la iskrena i čvrsta, jer je dao i svoj 
vlastiti život za Spasitelja. 

Ne zdvoj ni ti, ako si u životu kadgod 
pogriješio ili čak i duboko pao. Isus ti 
prašta rado, ako se samo kao Petar od 
srca kaješ. No moraš pokazati Isusu svo- 
ju dobru volju time, da Mu poslije pada 
revnije služiš i dvostruko Ga ljubiš. Tako 
će vidjeti, da ti je zbilja stalo do tvog 
popravka. Budi dakle revan u molitvi, u 
pohađanju sv. Mise, primanju sv. Pričesti, 
u poslušnosti, u borbi protiv tvoje glavne 
pogreške i t. d. 

2. Petar je djelima pokazao, da Isusa 
ljubi. On je provodio veoma svet život, te 
je za svog Spasitelja i umro. Nasljeduj 
Petra u ovoj ljubavi! To nema vrijednosti, 
kad kod molitve i sv. Pričesti kažeš Isusu: 
»Ljubim Te iz svega srca,« a poslije si 
opet lakouman i nemaran u molitvi, po- 
slušnosti, u govoru i t. d. Prava ljubav 
k Isusu sastoji u tome, da ostaneš stalan 
u svojim odlukama. Preduzmi si to danas 
kod sv. Pričesti! 



PRVA NEDJELJA PO USKRSU. 

Bijela nedjelja: Prva sv. Pričest. 

Danas je bijela nedjelja. Mnogo sretno 
dijete ide danas u crkvu u svečanim ha- 
ljinama i s nakićenom svijećom, da primi 
prvu sv. Pričest. Nije tome baš dugo, što 
si i ti doživio tu sreću. Misli danas za- 
hvalnim srcem na taj lijepi dan. Onda ti 
je najveća sreća u dio pala, što te je kao 
čovjeka mogla stići. Ili zar možeš šta ve- 
ćega dobiti od samoga Boga? Zahvali 
Spasitelju danas za prvu sv. Pričest i za 
sve ostale u svome životu! Pitaj se, jesu li 
sve te Pričesti bile isto tako plodne za 
tvoju dušu kao prva? O kako je čisto bilo 
tvoje srce u onaj dan! Da si onda umro, 
sigurno bi bio došao u nebo. Kako si po- 
božno molio i ozbiljno mislio na svoje 
odluke! Kako ti je onda bilo lako moliti, 
kako si rado slušao, kako čisto živio, kako 
si pazio na svoj govor, kako si često kod 
posla i igre obnovio dobru nakanu i mislio 
na Isusa! 

Zahvali Spasitelju, ako si pomoću Nje- 
gove milosti ostao tako dobar i revan. 
Kori li te savjest, da si od onda postao 

mlak i ravnodušan, onda pobudi čin po- 
kajanja, poeni opet novim silama i odluči: 

1 . Često ću odsele primati sv. Pričest; 

2. dobro ću se pripraviti za nju i pobuditi 
osobito pokajanje za sve pogreške; 3. kod 
svake sv. Pričesti ozbiljno ću misliti na 
svoj život i nastojati da svladam svoje 
pogreške i postanem tako po svakoj sve- 
toj Pričesti pobožniji i svetiji. 

0 Isuse, kad Te sada primim, ojači me 
u ovim mojim odlukama, da ih mogu već 
danas izvesti! 

Ponedjeljak: Djelovanje sv. Pričesti. 

Kruh anđeoski, što ga dnevice u svoju 
dušu primamo, čini ljude anđelima slične. 
Pa kako i ne! Sv. Pričest sjedinjuje nas 
najuže s Kristom. »Tko jede moje Tijelo i 
pije moju Krv, taj ostaje u meni i ja u 
njemu,« govori dragi Spasitelj. Kad primaš 
Isusa u sv. Pričesti, onda uživaš Njegovo 
tijelo i Njegovu krv. Tako postaje tijelo 
Isusovo tvoje tijelo, a krv Kristova tvoja 
krv. Ti postaješ Kristu odan po krvi, kao- 
što Mu je i Marija bila. Promisli, u kako 
visoko srodstvo stupaš! 

Isus se u sv. Pričesti združuje osobito 
s tvojom dušom. Sigurno si vidio kadgod, 



kako vatra posve prožme željezo, ako ga 
baciš u nju. Tako prodire Isus svojim Bo- 
žanstvom i tvoju dušu i čini je svetom. 
Toga ti ne možeš vidjeti, ali Bog i anđeli 
to vide. Svetu Rozu Limsku upitaše jed- 
nom, kako joj je kod sv. Pričesti, a ona 
odgovori: »Kao da sunce ulazi u moju 

dušu.« Uistinu, Krist je sunce, koje dušu 
ražaruje i rasvijetljuje. Tko se često u sv. 
Pričesti ujedinjuje s Isusom, taj živi s Isu- 
som, on ljubi ono, što Isus ljubi, on mrzi 
što Isus mrzi i čini u svemu, što bi Isus 
činio. I tako život takova čovjeka postaje 
nasljedovanje Isusovo. Pitaj jednom svece, 
od koga su naučili provoditi krepostan 
život, i oni će ti odgovoriti: »Od Isusa u 
sv. Pričesti.« 

O cijeni i ti tako visoko sv. Pričest! 
Primaj je, kad samo možeš! Ne pripadaj 
onim mlakim i lijenim ljudima, koji 
uvijek nađu izgovor, kad moraju ići na 
sv. Pričest. Kako ćeš u nebu jednom sre- 
tan biti za svaku sv. Pričest! Ta svaka 
pojedina umnožava u tebi milost i čini te 
u očima Božjim svetijim i dopadnijim! 

Odluka! 

Utorak: Djelovanje sv. Pričesti. 

Kruh anđeoski, kojim se hranimo u sv. 
Pričesti, čini ljude anđelima slične, jer 
nam: 1. Sv. Pričest slabi zle želje i kri- 
jepi nas u dobru. Istočni grijeh prouzročio 
je veliki nered u našoj duši. Dobro nam 
je teško činiti, a zlu smo veoma skloni. 
Isti taj grijeh donio nam je duševnu bo- 
lest, od koje svi bolujemo, i pod kojom 
moramo trpjeti. Ti veliš: Rado bi se udu- 
čio od svojih pogrešaka i provodio svet 
život, ali sam slab i nevoljan te uvijek i 
opet padam, tako da skoro gubim volju. 
U toj slaboći krijepi nas Isus po sv. Pri- 
česti. Tijelo postaje jako naravnom hra- 
nom, a duša nebeskom manom svete Pri- 
česti. Kako su to dobro znali sveci! Oni 
su također bili ljudi kao i mi i imali su 
istočni grijeh na duši, kad su na svijet 
došli. Nijesu poslije krštenja bili ništa 
svetiji nego i mi, ali su u životu postali 
sveti, jer su sredstva milosti marljivo upo- 
trebljavali, a naročito sv. Pričest. Sv. Fra- 
njo Saleski bio je vrlo sklon srditosti, ali 
je malo pomalo postao krotak kao janje, 
a to je bio plod njegovih čestih Pričesti. 



2. Sveta Pričest ne daje samo snagu, 
nego i volju dobru. Tko često prima svog 
Spasitelja u dušu, raduje se molitvi i dru- 
gim svetim stvarima. Ništa mu nije pre- 
teško učiniti za Boga. Rado je u crkvi, 
obdržava savjesno četvrtu zapovijed, čist 
je, ćudoredan, pažljiv u govoru, ljubezan 
i dobrostiv prema bližnjemu i t. d. Budi 
i ti takav! 

Srijeda: Djelovanje sv. Pričesti. 

1. U školi, gdje je učio sv. Karlo Bo- 
romejski, griješilo se i lakoumno živjelo. 
Čudno je stoga, kako je ovaj mladi čovjek 
ostao nepokvaren i ćudoredno čist. Kad 
su ga pitali, kako je čistoću očuvao, reče: 
»To dolazi od marljivog primanja sv. Pri- 
česti.« Sveta Pričest čuva čovjeka od 
smrtnoga grijeha. Čini ga jakim u borbi 
proti zlim nagnućima i pomaže mu svla- 
dati napasti. Đavao obilazi kao ričući lav 
i traži, da nas na grijeh navede. Zli su 
ljudi njegovi pomoćnici, koji nam daju zao 
primjer. Opasnosti na grijeh opkoljuju nas 
svaki dan, i nitko neka ne misli, da je si- 
guran od te opasnosti. To je Spasitelj 
znao, stoga nam je dao tako jako sredstvo, 

naime sv. Pričest. On kaže: »Tko jede od 
ovoga kruha živjet će uvijeke.« Hoćeš li se 
dakle čuvati smrtnoga grijeha, a ti hajde 
često k stolu Gospodnjem! 

2. Sveta Pričest čuva nas od grijeha i 
čisti nas od njih. Od smrtnih nas grijeha 
dakako ne može očistiti, jer je za to sa- 
kramenat pokore, ali nas čisti od lakih 
grijeha, koji su na našoj duši. Stoga, tko 
je okaljan samo lakim grijesima, može 
uvijek slobodno (pristupiti k stolu Go- 
spodnjem, ako se samo za njih srdačno 
pokaje, jer će mu se onda oprostiti ja- 
košću sv. Pričesti. O kako je to velika 
utjeha za nas u životu, a osobito u času 
smrti, kad znamo, da nas svaka Pričest 
čini svetijima i očima Božjim i Bogu ugo- 
dnijima! Promisli dakle preveliku moć sv. 
Pričesti i nastoj, da što češće primiš Ti- 
jelo Gospodnje. 

Četvrtak: Dalnja priprava za sv. 

Pričest, 

1. Kada knez ili koji biskup dolazi u * 
koju općinu, tada se sve pripravlja, da 
visokoga gosta primi što većim poštova- 
njem. Kuće se i ceste kite, ljudi se oblače 



u svečane haljine pa cvijećem i barjacima 
u ruci izlaze ususret visokome gostu. I 
posve pravo. Kad toliku čast iskazujemo 
čovjeku, koliko više moramo Boga pošto- 
vati, kad se vrati u naše srce! On tako 
često dolazi k nama u svetoj Pričesti ne 
dolikuje li onda, da se i mi trsimo, te se 
što bolje pripravimo za taj posjet? Ako i 
ne vidimo Isusa u Njegovoj veličini i sjaju, 
to nam ipak vjera kaže, da Bog dolazi u 
naše srce. Kakva treba da je priprava za 
sv. Pričest? 

2. Ima daljnja i bliža priprava. Dalnja 
priprava sastoji se u revnom kršćanskom 
životu. Čim ti je život čišći, tim si bolje 
pripravan za sv. Pričest. Moraš biti čist 
od smrtnih grijeha. Tko ima teški grijeh 
na duši, taj se mora prije ispovjediti, jer 
tko smrtnim grijehom na duši prima sv. 
Pričest, čini svetogrđe. Jesi li pak čist od 
smrtnoga grijeha, onda si uvijek pripra- 
van za sv. Pričest. Dakako nije kazano 
time, da ne držiš ništa do lakih grijeha. 
0 ne, jer i ove moraš ozbiljno izbjegavati, 
a ako si ih počinio, to se iskreno pokaj 
osobito kod večernje molitve i sv. Mise, 
Što Ti je srce čišće, tim ćeš više milosti 
dobiti u sv. Pričesti. 

Osim toga možeš sva djela svojega ži- 
vota upotrijebiti kao pripravu za sv. Pri- 
čest, kako je to činio sv. Alojzije. Sve 
molitve, poslove, igre i zabave žrtvovao 
je on Spasitelju kao pripravu za to. Čini 
i ti tako i prikaži sve strelovitim molitvi- 
cama Bogu za žrtvu i to već danas. 

Petak: Bližnja priprava za sv. Pričest. 

1. Naš Božanski Spasitelj i sveta Cr- 
kva želi, da se često pričešćujemo i da 
nikada ne propustimo nijedne sv. Pričesti, 
koju možemo primiti. »Ako ne jedete ti- 
jela Sina čovječjega i ne pijete krvi Nje- 
gove, ne ćete imati života u sebi.« Dakako 
mnogi će reći: Ako se češće pričešćujemo, 
onda nam sv. Pričest postaje običajna i 
nemamo tako velikog poštovanja prema 
Presvetom. To nije istina. Daješ li si tru- 
da, da se dobro pripraviš na sv. Pričest, 
onda ti ona postaje mila i draga, i ne ćeš 
moći živjeti bez česte sv. Pričesti. 

2. U jučerašnjem razmatranju promo- 
trismo daljnju pripravu, pa danas 
dolazi na red bliža. Ova se mora obaviti 
ujutro prije sv. Pričesti. To baš nije teško, 
ako samo imaš malo dobre volje. Kad 



ujutro ustaneš, misli na božanskog Gosta, 
s kojim ćeš se sjediniti, i probudi srdačnu 
čežnju za Njim. Moli, kad se oblačiš i na 
putu strelovite molitvice! Klečiš li u crkvi 
kod sv. Mise, to ne misli, da moraš mno- 
go iz molitvenika moliti. Možeš nekoje 
molitve izgovoriti iz molitvenika, osobito 
čin vjere, ufanja, ljubavi i želje, ali glav- 
no je, da ti molitva ide iz srca. Misli na 
svoj život, na svoje dužnosti, pogreške i 
zle navike, a onda pobudi pokajanje i stvo- 
ri odluku za taj dan. Kod toga ti razma- 
tranje može mnogo pomoći. Već uvečer 
čitaj štogod iz koje pobožne knjige n. pr. 
iz biblijske povijesti, iz legende svetaca 
ili koje druge i kod toga se pitaj: »Što mi 
valja ovdje pamtiti . . , kako ovo ili ono 
učiniti . . . kako mi se je ponašati u ovom 
1 ili koje druge, i kod toga se pitaj: »Što mi 
čitao, pa onda to još jednom kod sv. 
Pričesti promisli. 

Može se dogoditi, da se samo kratko 
vrijeme pripravljaš, jer prije sv. Mise imaš 
još nužnoga posla. No zato ne smiješ pro- 
pustiti sv. Pričesti. Prikaži jednostavno 
sve kao pripravu Spasitelju i hajde onda 
mirno na sv. Pričest! Sve može služiti 
kao priprava, ako samo imamo dobru 

volju, Odluči dakle, da ćeš se odsele uvi- 
jek ovako isavjesno pripravljati za 'sv. 
Pričest! 

Subota: Zahvala poslije sv. Pričesti. 

1. Dobri ljudi zahvaljuju ise za sve da- 
rove, koje primaju, pa ne mogu da se 
dosta zahvale, ako im se udijeli veći dar. 
Ali što su svi darovi prema nebeskom da- 
ru, koji primamo u sv. Pričesti iz ruke 
svećenikove? Sam Isus nam se daruje. 
Ima li što većega, svetijega i dragocjeni- 
jega od Njega, od Boga samoga. Kad bi 
tkogod posjedovao cijeli svijet, sve bo- 
gatstvo i blago, a ti bi imao Isusa, bio bi 
kud i kamo bogatiji od njega. Kako je 
velika sreća jedne jedine sv. Pričesti, to- 
ga ne možemo ovdje na zemlji shvatiti 
svojim slabim umom, to ćemo istom po- 
slije smrti pravo razumjeti. Ali ovo treba 
da vjeruješ i Spasitelju se za svaku sv. 
Pričest usrdno zahvaljuješ. 

2. Kako se treba zahvaljivati? Možeš 
izmoliti zahvalne molitve, kako se nalaze 
u tvojoj knjižici. No to neka ti nije glav- 
no. Kao kod priprave, tako moraš i kod 
zahvale misliti na svoj život, na svoje do- 



bre odluke i obećanja i moliti Isusa, da 

I ih izvršiš u životu. Reci n. pr.: Dragi Isu- 
se, kao zahvalu za Tvoju ljubav prikazu- 
jem Ti ovo ili ono, i odlučujem čuvati se 
osobito u ovoj točki . . . 

Tako i slično možeš kazati Spasitelju. 
I kad se preko dana sjetiš te odluke i na- 
stojiš da je izvedeš, to ćeš sigurno Isusu 
pripraviti najveće veselje. Čist i isvet život 
je najljepša zahvala. 

Sa zahvalom neka je spojena i neka 
molba. Sa svojim Spasiteljem smiješ sva- 
šta razgovarati i s Njim se zabavljati, 
kako ti to srce kazuje. Moli Ga, neka 
tvoje svakidanje poslove, napasti, zabave, 
veselja, opiranja i križeve, koji te sretaju 
preko dana, blagoslovi i posveti. Reci Mu 
svoje potrebe, moli Ga za sve ljude, od 
sv. Oca pape do zadnjeg poganskog dje- 
teta, za žive i mrtve. 

Upotrijebi dobro svoju sv. Pričest! Ne- 
izmjerni blagoslov donosi tebi i svima, za 
koje je žrtvuješ. To neka je danas tvoja 
čvrsta odluka! 

DRUGA NEDJELJA POSLIJE USKRSA. 

i 

Nedjelja: Isus dobri pastir. 

1. U današnjem evanđelju prikazuje se 
Isus kao dobri pastir. »Ja sam pastir dobri. 
Dobri pastir daje život za ovce svoje; dok 
ih najamnik ostavlja i bježi, kad vidi vuka 
gdje dolazi. Ja sam pastir dobri, ja po- 
znam svoje i one znaju mene. Dajem život 
svoj za ovce svoje, Imadem još drugih 
ovaca, koje nijesu iz ove ovčarnice. Ali i 
ove moram privesti, i one će čuti glas 
moj i bit će jedan pastir i jedan ovčinjak.« 
Tim dirljivim riječima pokazuje Isus svoju 
milosrdnu ljubav prema svim ljudima i ci- 
jelom čovječanstvu. Svi su njegove ovčice, 
za sve je umro i dao svoj život na drvu 
križa. Isus je dobri pastir za cijeli svijet, J, 
za svakog pojedinog čovjeka, pa i za tebeA 

2. Promatraj svoj život od rođenja do 
danas, kolika ljubav, kolika milost. Po- 
kušaj izbrojiti sve milosti samo jednog je- 
dinog dana, ako možeš. Ti misliš, da to 
sve mora tako biti, da imaš n. pr. kato- * 
ličke roditelje, da si u svetoj vjeri podu- 
čen, da si dijete katoličke Crkve, da to- 
like milosti stječeš po svetim sakramenti- 



ma, a osobito po sv. Pričesti, ispovijedi, 
sv. Misi, po molitvi i t. d. To nije moralo 
upravo tako biti. Ti bi mogao i siromašnoj 
poganskoj djeci pripadati, koja ne znaju 
ništa o Isusu i tolikim velikim milostima. 
Da si baš ti između tolikih ljudi odliko- 
van, to imaš zahvaliti samo beskrajnoj 
ljubavi dobroga pastira. 

Kako si Mu dosada tu Njegovu ljubav 
uzvraćao? . . . Jesi li slušao Njegov glas i 
bio vazda dobra i vjerna ovčica Njegova? 

0 dragi Spasitelju, dobri pastiru moje 
duše, skrušeno se udaram u prsa i prizna- 
jem, da sam često i puno puta sagriješio 
i da sam Te skoro svaki dan uvrijedio. 
Oprosti mi sve, operi moju dušu po da- 
našnjoj sv. Pričesti. U buduće bit ću vjer- 
na Tvoja ovčica i nasljedovat ću Te i slu- 
šati osobito u ovoj točki . . . Pomozi mi, da 
izvedem ove dobre odluke i to još danas. 

Ponedjeljak: Ustanovljenje sakra- 

menta pokore. 

1. Uvečer uskrsnoga dana bijahu apo- 
stoli u sobi u Jeruzalemu sabrani. Dok 
su se jedan s drugim razgovarali, stade 
Isus u sredinu njihovu i reče: »Mir va- 

ma!« On je jeo s njima i govorio ljubezno 
i prijazno sa svima. Ovom zgodom je ta- 
kođer ustanovio sakramenat pokore re- 
kavši apostolima: »Primite Duha Svetoga! 
Kojima oprostite grijehe, oprostit će im se, 
a kojima zadržite grijehe, zadržat će im se.« 

Ovim riječima dao je Spasitelj aposto- 
lima i svim njihovim nasljednicima vlast 
opraštati grijehe i to sve grijehe bez iz- 
nimke. O kako je veliko dobročinstvo sa- 
kramenat pokore za nais siromašne ljude! 
Ne možemo Spasitelju nikada dosta za- 
hvaliti za to. Kad bi jedamput mogli poj- 
miti veličinu jednog jedinog smrtnog gri- 
jeha, onda bi također upoznali, što je sa- 
kramenat pokore za naš život. 

2. Kako je čovjek nesretan, kad ima 
ma i samo jedan teški grijeh na duši! On 
je neprijatelj Božji i lebdi uvijek u pogi- 
belji da navijeke propane i bude proklet. 
Sveta ispovijed uzima svu krivnju s njega, 
pa bila još tako velika. Ona donosi greš- 
niku posvećujuću milost i čini ga opet 
djetetom i prijateljem Božjim. Jači ga 
također, da može napasti lakše svladati 
i kreposno i čisto živjeti. Ispovijed čini u 
jednom času iz grešnika pravednika i 
sveca. 



O Isuse, kako si se dobro pobrinuo za 
nas siromašne i slabe ljude. Zahvaljujem 
Ti od srca za ustanovljenje sakramenta 
pokore i za sve milosti, koje sam već po 
istome primio. Čvrsto odlučujem, da ću 
ovaj sveti sakramenat uvijek rado i dobro 
primati iskrenim pokajanjem i ozbiljnim 
odlukama. Jači me u ovoj odluci po mi- 
losti svete Pričesti. 

Utorak: Pokajanje. 

1. Sveti sakramenat pokore vrlo je 
utješni sakramenat. O kako je srce zado- 
voljno i sretno poslije dobre ispovijedi. 
Kako je to utješno za siromašne ljude, 
kad si mogu kazati: Grijesi su moji opro- 
šteni, a duša mi je opet okićena lijepom 
haljinom posvećujuće milosti. Ali ispovi- 
jed donosi to čudnovato djelovanje samo 
onom, koji se dobro ispovijeda. Mnogi 
misle, da se je onda najbolje ispovjedio, 
kad je dugo svoju savjest ispitivao i na 
svaku malenkost mislio. Ispitivanje savje- 
sti mora se dobro obaviti, ali najglavnija 
stvar sakramenta pokore jest i ostaje po- 
kajanje. Pokajanje je jezgra pokore. Uzmi 
jezgru iz oraha, šta onda još ostaje? Čim 

više svoje grijehe mrziš, čim ti je više 
žao, tim će radije Bog oprostiti i tim će 
ti više milosti darovati. 

2. Ima savršeno i nesavršeno pokaja- 
nje. Nesavršeno se kajemo onda, kad ža- 
limo, što smo sagriješili, jer se bojimo, da 
će nas Bog kazniti. Savršeno se kajemo 
onda, kad žalimo, što smo sagriješili, jer 
se bojimo, da će nas Bog kazniti. Savr- 
šeno se kajemo onda, kad se za grijehe 
kajemo zato, što smo uvrijedili Boga naj- 
veće i najmilije dobro. 

Dobro se pokajati nije tako teško, kao 
što si mnogi to predstavljaju. Treba za to 
samo dobre volje. Tvoje pokajanje bit će 
sigurno dobro, kad promisliš: 1. Kako su 
strašne kazne pakla ili čistilišta, koje si 
grijehom zaslužio; 2. kako si nezahvalan 
bio prema Spasitelju, koji je za tebe tako 
mnogo učinio i trpio, 3. kako si se ružno 
ponio prama svome nebeskom Ocu, koji 
je ipak prema tebi uvijek bio tako dobar 
i svaki dan ti tolike milosti darivao. 

Odluči kod svete Pričesti, da ćeš se 
uvijek dobro ispovijedati i osobito se tr- 
siti, da vazda pobudiš iskreno i srdačno 
pokajanje. 



Srijeda: Dobra odluka. 

1. Dobroj ispovijedi pripada osim do- 
brog pokajanja također i ozbiljna odluka. 
Pokajanje i dobra odluka su nerazdruži- 
ve. Tko nema dobre odluke, nema tako- 
đer ni pokajanja. Tko se za svoje pogreš- 
ke zbilja kaje i na njih mrzi, taj također 
čvrsto odlučuje, da ih više ne će učiniti. 
Ali odluke ne smiju biti odviše općenite. 
Ne valja se n. pr. odlučiti: Ne ću više gri- 
ješiti, ne ću više ni jedne pogreške učiniti. 
Ovake odluke ne koriste ništa i nikada 
se ne drže. Odluka mora da je posve stal- 
na. Odluči n. pr.: Od danas ću točno obav- 
ljati svoje molitve . . . marljivo ću preko 
dana vršiti dobru nakanu... ne ću više biti 
tako svojeglav i neposlušan. Izbjegavat ću 
ogovaranje i t. d. Napose treba stvoriti 
odluku u onoj točki, za koju znaš, da u 
njoj najradije i najviše griješiš. Odluku tre- 
ba također često obnoviti, poimence kod 
sv, Pričesti, kod jutarnje molitve, kod ve- 
černjeg ispitivanja savjesti i preko dana 
kod posla. 

2. Tko se ozbiljno misli čuvati grijeha, 
taj mora također odlučiti da će izbjega- 
vati bližnju grešnu prigodu. To je vrlo 

važna točka. Kad znam, da mi je ona oso- 
ba, ono društvo, ona kuća prigoda za 
grijeh, te da ću zasigurno pasti, moram 
odlučiti, da ću tu pogibelj izbjegavati. Tko 
to ne vrši, taj nema dobre volje za ozbilj- 
no poboljšanje života. »Tko ljubi pogi- 
bao, zaglavit će u njoj,« kaže sv. Pismo. 

Ispitaj se kod svete Pričesti, kako ti 
držiš svoje dobre odluke? Da li uvijek 
ozbiljno odlučuješ? To možeš najbolje po- 
znati po tom, ako često svoje odluke po- 
navljaš i ako se trsiš, da ih i izvršiš. Koju 
si osobitu odluku učinio kod zadnje sve- 
te ispovijedi? Jesi li je kod sv. Mise i kod 
sv. Pričesti čvrsto obnovio? . . . 

Četvrtak: Dnevno ispitivanje savjesti. 

1. Valjani trgovac uređuje svaku ve- 
čer svoje knjige i gleda, što je preko da- 
na zaslužio i učinio. Kad se to čini u vre- 
menitim stvarima, kud i kamo više treba 
to činiti gledom na dušu ispitujući, je li 
tamo sve u redu. Briga za spas duše prvi 
je i najvažniji posao ljudi na zemlji. Ne 
smije ni jedan dan proći, a da si ne položimo 
račun, kako smo se toga dana okoristili 
vremenom za Boga i za vječnost. To se 



zbiva u dobrom ispitivanju savjesti kod 
večernje molitve. Kad si se dragom Bogu 
zahvalio za sve milosti i dobročinstva, 
koja ti je darovao za dušu i za tijelo, on- 
da se pitaj, kako isi Mu služio i nijesi li 
Ga grijesima i pogreškama uvrijedio. Ako 
nađeš, da si u čemu pogriješio, onda pro- 
budi srdačno pokajanje i prinesi Spasite- 
lju kao žrtvu čvrstu odluku, osobito u 
onoj točki, u kojoj si najviše pogriješio. 
Ovo večernje ispitivanje savjesti nemoj 
nikada propustiti, a glavna stvar kod toga 
jest pokajanje i odluka. 

2. Promisli, kako mirno može čovjek 
spavati, kad se je s dragim Bogom pomi- 
rio i popravio pogreške ozbiljnim pokaja- 
njem. Sv. Alfonzo Liguori rekao je na svo- 
joj smrtnoj postelji: »Osamnaest godina 

svaku sam se večer prije spavanja pripra- 
vio na smrt, zato sada lako umirem.« 

Dragi Spasitelju, čvrsto odlučujem, da 
ću svaki dan dobro ispitivati svoju savjest 
i srdačno se pokajati za sve pogreške. 
Pomozi mi, da ovu odluku savjesno i toč- 
no izvršim. 

Petak: Posebna odluka. 

1. Sv. Franjo Saleski bio je vrlo ljutite 
naravi. Morao se je više godina boriti 
proti ovoj strasti, no ne smalaksa u borbi. 
Svaki dan bi učinio ovu istu odluku: Oso- 
bito ću se čuvati tvrdoglavosti i srditosti 
i uvijek ću moliti, kad opazim, da sam 
uzrujan. To nije bilo baš tako lako, jer je 
pao koji puta i opet u stare pogreške. No 
on ne popusti. Uvijek bi odluku obnovio. 
Malo pomalo bivalo je bolje, dok nije na- 
pokon postao najblaži čovjek. 

Svetac je činio u određenoj tački po- 
sebnu odluku. Čini i ti tako, pa ćeš nad- 
vladati i odložiti svoje pogreške. Korak 
za korakom valja ići; najedamput to ne 
ide. Odlučiš li n. pr. ovako: »Čuvat ću se 
svakog grijeha, i ne ću više ništa zla poči- 
niti,« to ćeš skoro opaziti, da ne ćeš ni 
jedan sat te odluke držati. Jedne se od- 
ređene pogreške odluči čuvati i učini gle- 
de toga osobitu odluku. Opaziš li, da si 
rado prkošljiv, tvrdoglav, svadljiv, lažljiv, 
lijen ili nećudoredan u vladanju . . . učini 
kod sv. ispovijedi čvrstu odluku: Proti 

ovoj pogreški borit ću se odsada ozbiljno 
i ja je moram iskorijeniti. Odluka se mora 



svaki dan kod jutarnje molitve obnoviti, 
valja pomisliti na nju u sv. Misi i preko 
dana, pa izmoliti i koju strelovitu molitvi- 
cu, kad opaziš, da bi u toj točki opet mo- 
gao pogriješiti. t _ , 

2. Navečer kod ispitivanja savjesti pi- 
taj se najprije, kako si držao tu posebnu 
odluku. Činiš li tako svaki dan, u sve tje- 
dne i mjesece, brzo ćeš opaziti, da si se 
popravio. Onda istom učini drugu odluku. 
U knjizi »Nasljeduj Krista« čita se: »Kad 
bismo svake godine samo jednu pogrešku 
iskorjenili, brzo bismo postali sveti.« 

Dragi Spasitelju, obećajem Ti, da ću 
nastojati, da svladam svoje mnoge pogreš- 
ke, a osobito onu najmiliju. Svaki dan ću 
svoju posebnu odluku obnoviti i ne ću mi- 
rovati, dok ne istjeram ovu zlu naviku iz 
svoje duše. O Isuse, daj mi milosti za to 
po današnjoj sv. Pričesti! 

Subota; Razmatranje za mjesec svibanj. 

1. Evo mjeseca posvećena Majci Bož- 
joj. Tisuće i tisuće štovatelja i štovateljica 
nebeske Kraljice prostiru se ovih dana 
pred svibanjskim oltarom Marijinim, da 
pozdrave svoju dobru Majku i da njezino 

majčinsko srce zamole za pomoć. O kako 
svako kršćansko srce neka čudna sila vuče 
k Mariji! Pa kako i ne bi! Ta svatko zna- 
de dobro, da je Marija vjerna Majka, koja 
neprestano moli za svoju djecu na zemlji. 

I ti ćeš sigurno pripadati djeci Mari- 
jinoj. Budi sada dvostruko revan i sabran 
u svojim molitvama, koje dnevno uprav- 
ljaš Mariji. Prisustvuj rado svibanjskoj po- 
božnosti i moli kod iste za sebe i za svoje, 
za sve ljude, poimence za siromašne greš- 
nike, koji su najviše u pogibelji, da za- 
uvijek propadnu. Kako će se veseliti dra- 
gi Spasitelj, kad vidi, da Njegovu Majku 
revno štuješ, i kako će te rado uslišati, 
kad ona s tobom dolazi i za te moli. 

2. Kršćani kite u svibnju oltar Majke 
Božje lijepim cvijećem. Kako rado gleda 
to Marija. Ali još joj je draže, kad joj 
kršćani isvoja srca prikažu, i kad u tim 
srcima cvate lijepo cvijeće kreposti kao: 
revnost u molitvi, poslušnosti, čistoće, 
blagosti, poniznosti, mrtvenja jezika, oči- 
ju i ušiju i drugih. Ovi cvijeci osobito joj 
se dopadaju. 

Hoćeš li zaista praznih ruku doći? Pro- 
misli kod sv. Pričesti u kojoj bi tački mo- 
gao Isusu i Mariji u ovom mjesecu osobito 



veselje učiniti? . . . Učini čvrstu odluku i 
nastoj ozbiljno izvršiti je! 



TREĆA NEDJELJA POSLIJE USKRSA. 

Nedjelja: Zaštita sv. Josipa. 

Danas slavimo blagdan Zaštite sv. Jo- 
sipa. Ovu je svetkovinu ustanovio veliki 
Papa Pijo IX. god. 1847. i uveo je za ci- 
jelo kršćanstvo. Pijo IX. imao je osobito 
veliko pouzdanje u moćni zagovor hrani- 
telja Isusova, zato ga je izabrao zaštitni- 
kom cijele Crkve. 

Sv. Josip bijaše u svim vremenima od 
Crkve štovan i zazivan kao veliki pomoć- 
nik i zagovornik, jer je štitio i branio bo- 
žansko Dijete, pa se slavi i kao zaštitnik 
djece. Budući da je s Marijom provodio 
tako čist i svet život, zato ga i mladež 
štuje kao svoga zaštitnika, a jer je bio 
glava sv. Obitelji, štuju ga kao zaštitnika 
kršćanske obitelji, ali također i kao za- 
štitnika velike Božje obitelji sv. Crkve. 
Budući da je kao siromašni drvodjelja mo- 
rao svoj svagdanji kruh zasluživati, zato 

su ga i kršćanski zanatnici i radnici iza- 
brali za svoga zaštitnika. On je također i 
zaštitnik umirućih, jer je u naručju Isusa 
i Marije blaženo preminuo. 

2. Sv. Josip je moćni pomoćnik. Može 
li Isus što odbiti svome sv. Hranitelju, 
kome je tolike godine u kući Nazaretskoj 
bio poslušan? Izaberi ga i ti zato za svoga 
zaštitnika. Primi danas njemu u čast sv. 
Pričest. Zazivaj ga svaki dan i stavi se 
pod okrilje njegovo. Moli ga osobito, da 
ti pomogne provoditi svet život, e da po- 
staneš gospodar nad svojim pogreškama, 
a osobito nad ovom . . . 

Moli ga također često za sretnu smrt! 

Ponedjeljak: Nagrada za križ 
života, 

U evanđelju jučerašnje nedjelje uprav- 
lja Isus na svoje učenike slijedeće riječi: 
»Još malo i ne ćete me vidjeti i opet ma- 
lo pa ćete me vidjeti, jer idem k Ocu. Za- 
ista, zaista Vam kažem, vi ćete plakati i 
jaukati, ali svijet će se radovati; vi ćete 
se žalostiti, ali vaša žalost pretvorit će se 
u radost, a radosti vaše ne će nitko uzeti 
od vas.« 

Isus je naumio ostaviti zemlju i otići u 
nebesku domovinu. Prije toga još je htio 
dati važne nauke svojim učenicima. Pro- 
reče im, da će trpjeti progonstva, tuge i 
žalosti od strane zla svijeta. Poduči ih, da 
na ovoj zemlji ne će imati ugodna života 
kao djeca ovoga svijeta, nego da će ih na- 
protiv pratiti križ, kao što je i Njega pra- 
tio. Utješi ih nadom, da će ova trpljenja 
trajati samo kratko vrijeme, a iza toga da 
ih čeka veliko i vječno veselje na nebu. 

Ove nauke, koje je Spasitelj apostoli- 
ma dao, vrijede za sve ljude, pa također 
i za tebe. Moraš li dakle podnijeti štogod 
teška i gorka, jesi li možda već u svojoj 
mladosti bolestan, tišti li te siromaštvo, 
snalaze li te napasti, tad primi sve rado 
iz ruke Božje. Veseli se tome, što možeš 
za Isusa štogod pretrpjeti i time mu sličan 
postati. Život pun križeva jest život pun 
milosti, a ne život nesreće, kako to misle 
djeca ovoga svijeta. Ništa ne biva uzalud, 
to moraš uvijek pamtiti. Sve, sve će ti 
Spasitelj bogato nagraditi u vječnosti, što- 
god si podnio Njemu za ljubav. 

Odluke za sv. Pričest! 

4, svibnja: Svetkovina sv, Monike. 

1. Sv. Monika bijaše kćerka kršćanskih 
roditelja, koji su živjeli u afričkom gradu 
Tagasti. Odlikovala se je velikom blago- 
šću. Njezin suprug Patricije bio je veoma 
ljutit. Toga radi morala je mnogo trpjeti, 
no nikada se ne uzruja, niti se ikada po- 
tuži na njega kod drugih, nego se moljaše 
podnoseći sve svetom strpljivošću. Svojim 
kreposnim primjerom obratila je svoga 
supruga. On se pokrsti i umrije kao dobar 
katolik. 

I ti se moraš odlikovati blagošću. O 
kako je lijepa ova krepost kod ljudi! O- 
paziš li, da i ti naginješ na srdžbu i raz- 
dražljivost, bori se danomice proti ovim 
ružnim pogreškama. Učini osobito kod 
sv. Pričesti uvijek čvrstu odluku, da ćeš 
prema svakom biti ljubezan i uslužan. 

2. Drugo čemu se osobito divimo kod 
sv. Monike, bijaše njezina ustajnost u mo- 
litvi. Njezin sin Augustin živio je naime 
mnogo godina u grijehu i pokvarenosti. 
Monika plakaše i moljaše puno za zablud- 
jelu ovcu. Neki biskup tješio je jedamput 
riječima: »Sin tolikih suza i molitava ne 
može propasti.« I zbilja napokon usliša 



Bog njezinu molitvu. Augustin se obrati i 
postane veliki svetac. 

Molitvom možeš od Boga sve zadobiti, 
samo mora tvoja molitva biti postojana, 
t. j. moraš neprestano moliti, i ako te Bog 
odmah ne usliša. Kad imaš kakvu potre- 
bu za sebe ili za druge, onda se uteći mo- 
litvi i moli ustrajno i postojano. Bog će ti 
uvijek pomoći, samo ako je to dobro za 
spas tvoje duše. 

Prikaži učinjene odluke dragom Spa- 
sitelju u sv. Pričesti! 

Srijeda: Zvanje Abrahamovo, 

Poslije općeg potopa ljudi su se opet 
raširili po zemlji, ali malo pomalo otpala 
ih je većina od Boga. U ono vrijeme živ- 
ljaše Abraham, kojega odabra Bog, da on 
i njegovi potomci vjeru i nadu u Otkupi- 
telja uzdrže i rašire. Gospodin mu reče: 
»Izađi iz tvoje domovine i tvoga rodbin- 
stva i iz kuće tvoga oca i hajde u zemlju, 
koju ću ti pokazati. Ja ću te učiniti pra- 
ocem velikog naroda i blagoslovit ću te, i 
u tebi neka budu blagosloveni svi ljudi na 
zemlji! »Abraham vjerovaše Bogu i otiđe 
odmah u zemlju Hanaansku. Ondje mu se 

Put Srcu Spasitelj evu 11 

ukaza Bog i reče: »Gle, ovu zemlju dati 
ću tebi i tvojim potomcima.« 

1. Bog je zahtijevao od Abrahama 
tešku žrtvu. Morao je otići iz svoje domo- 
vine, od svojih rođaka i prijatelja. Abra- 
ham je odmah poslušao i ispunio želju Bož- 
ju. Bog nije od tebe nikad zahtijevao što 
tako teškog, a ipak si često puta bio ne- 
poslušan Bogu. Kadgod lažeš, kad se lju- 
tiš, kad ne slušaš svojih roditelja i pogla- 
vara, tad si neposlušan Bogu i ljudima. 
Okaj kod Pričesti sve, štogod si učinio 
proti volje Božje i stvori danas osobitu 
odluku, koju moraš također i točno iz- 
vršiti. 

2. Jer je Abraham imao čvrstu vjeru, 
zato se je pun pouzdanja prepustio Bož- 
joj providnosti. Ovo djetinje pouzdanje u 
Boga jači i tješi ljude u svakom položaju 
života, a osobito u križu. Nesretan je onaj 
čovjek, kojemu ovo pouzdanje manjka. 
Nitko ne zna, kako će mu u buduće biti, 
ali to zna svaki, da nad njegovim živo- 
tom bdije dobri Otac nebeski. Misli stoga 
kod svega, što te snađe: Što Bog čini, dobro 
je učinjeno. Reci češće onu lijepu rečeni- 
cu: »Kako Bog hoće!« 



Četvrtak: Abrahamova miroljubivost 
i nesebičnost. 

Abraham je imao svu silu sluga i slu- 
škinja i velika stada. Ali također i njegov 
susjed Lot bio je bogat stadom. Jer nije 
bilo više dosta paše, zato nastane svađa 
između pastira Abrahamovih i Lotovih. 
Abraham reče Lotu: »Nemoj da se svađa- 
mo ti i ja i moji pastiri s tvojima, jer smo 
braća. Gle, cijela ti je zemlja otvorena, 
molim te dakle, odijeli se od mene. Odeš 
li ti na lijevo, ja ću na desno, hoćeš li pak 
ti na desno, ja ću na lijevo.« Lot si izabe- 
re lijepi kraj na Jordanu i stanovaše u 
Sodomi. 

1. Abraham je bio zadovoljan. Premda 
bijaše stariji od Lota i glava obitelji, ipak 
je htio svome rođaku da prepusti bolji 
komad pašnjaka, samo da ne bude svađe. 
I mi moramo tako ljubiti mir te po mo- 
gućnosti izbjegavati prepiranje i svađu. 
Kakav si ti prema svojim sestrama, braći 
i saučenicima? . . . Nastoj uvijek prema 
drugima biti popustljiv i prijazan, makar 
bili i mlađi od tebe. Spasitelj kaže: »Bla- 
ženi miroljubivi, jer će se zvati djecom 
Božjom.« 

2. Abraham bijaše nesebičan. Nije gle- 
dao na svoju korist i dobit, nego je pre- 
pustio Lotu najljepši komad pašnjaka. O 
kako je to lijepo, kad su ljudi jedan pra- 
ma drugome tako raspoloženi, a kako je i 
naprotiv ružno, kad svako misli na svoju 
vlastitu korist, svagdje hoće da najbolje 
imaju i nikad ne će da učine drugima ka- I 
kovu uslugu, osim ako za to dobiju plaću. 

Kako se ti vladaš prama drugima? Je- 
si li zavidan, ako imaju više nego ti? Da- 
ruješ li im rado štogod? . . . Pomažeš li 
drugima dragovoljno? . . . Odluka kod sv. 
Pričesti! 

Petak: Propast Sodome i Gomore. 

1. Lot je stanovao u Sodomi. Sodoma i 
Gomora bijahu veoma grešni gradovi. 
Njihovi stanovnici griješili su osobito sra- 
motnim grijesima nečistoće i vrijeđahu 
Boga najstrašnije. Gospodin odluči u svo- 
joj prevelikoj pravednosti kazniti ove 
gradove i uništiti ih. Sumpor i vatru pu- 
sti Bog s neba na njih. Svi stanovnici po- 
ginuše, a cijeli kraj osta pust sve do da- 
našnjega dana. 



Tako kazni Bog nečistoću. Ona je ne- 
što strašno u njegovim očima, koje su sa- 
ma čistoća i svetost. Ova strast snizuje 
čovjeka do životinje i dovodi ga tako da- 
leko, da više ne moli, ne će više da se 
ispovijeda, čini ga okorjelim i nepokornim. 
Kad ne bi bilo nečistoće, većina ljudi ne 
bi došla u pakao. 

Kako je kod tebe sa šestom zapovije- 
di? Jesi li već sa dopadnošću i veseljem 
mislio na nečiste stvari; o tom govorio, 
ili si možda već i nečisti grijeh počinio? . . . 
Probudi uvijek srdačno pokajanje zbog 
tih grijeha i budi u buduće oprezan i bu- 
dan! Upravo sv. Pričest je najbolje sred- 
stvo proti nečistoći. 

2. Od svih stanovnika nesretnoga gra- 
da bijaše pošteđen samo Lot i njegova o- 
bitelj, jer su bili pravedni i služahu Bogu 
čistim životom. Dva anđela ukazaše im 
se, te izvedoše iz Sodome Lota i njegove. 
Bog svojih ne ostavlja i štiti ih uvijek i 
svagdje. Služi Mu pravom revnošću i ne 
će ti nikada manjkati njegove pomoći. On 
će se za tebe brinuti, kako je to samo naj- 
bolje. 

Subota: Marija naš uzor. 

1. Najljepše štuje Mariju, tko uvijek 
nasljeduje njezine kreposti. Želiš li je i ti 
u ovome mjesecu na osobiti način štovati, » 
onda se trsi, da svoje srce učiniš slično 
Njezinom. Marija je uzor kreposti za sve 
ljude. Nikada niie ni jedan grijeh okaljao t 
Njezine duše; Njezin život bijaše nepre- 
stana molitva. Sve kreposti, u kojima se 
moraš u životu vježbati, Marija je posje- 
dovala najsavršenijim načinom. Ona je 
bila revna u molitvi, u obavljanju dobre 
nakane preko dana, u poslušnosti, čistoći, 
prijaznosti i blagosti prema drugima, u 
opreznosti i t. d. U svem je možeš naslje- 
dovati kao najsavršeniji uzor. 

2. Mariji se to vanredno sviđa, kad vi- 
di, da njezino dijete nastoji nasljedovati 
je. Ona liubi takovo dijete i sve mu prošnje 
rado uslišava. A sigurno je: Ako te Mari- 
ja ljubi i pod svoje osobito okrilje uzme, 
onda ti u životu ne će nikada biti zlo, a 
još manje na smrti. 

Ispitaj se danas kod sv. Pričesti, u ko- 
joj se točki osobito moraš trsiti, da Mariji 
sličan postaneš? ... U čem si joj najma- 
nje sličan? . . . Stvori čvrstu odluku! 



ČETVRTI TJEDAN IZA USKRSA. 

Nedjelja: Duh Sveti u Crkvi. 

1. U današnjem evanđelju pripovijeda 
nam se, kako je Isus svojim učenicima o- 
bećao Duha Svetoga. On im reče: »Kad 
tiođe Onaj, Duh istine, On će vas naučiti 
svu istinu.« Duh Sveti je došao na Duho- 
ve. On je napunio svijet svojom istinom, 
učimo je crkvu pravom Crkvom Božjom, 
romoću Duha Svetoga Crkva je do da- 
našnjega dana naučavala pravu vjeru i 
nikada nije ljude što krivo učila. Djelova- 
njem Duha Svetoga Crkva je sakramente 
pravo dijelila i davala ljudima spasonosne 
zapovijedi. 

1 X 2 ;. 5? kako smo sretni . što smo djeca 
katoličke crkve! Ne možemo nikada za- 
bludjeti, naša vjera stoji čvrsto i pokazuje 
nam uvijek pravi put u nebo, ako samo 
imamo dobru volju. 

Dragi Spasitelju, čime sam zaslužio da 
budem dijete prave Crkve! Hvalim Ti na 
toj velikoj milosti. Pomozi mi, da uvijek 
ostanem vjerno dijete te svete majke i da 
se svetim životom pokažem dostojnim te 
milosti. Nikada neka ne stanuje u duši mo- 

joj duh grijeha, đavao. Nikada ne ću smrt- 
no sagriješiti. Mnoge one milosti, koje mi 
Crkva daruje, dobro ću upotrijebiti, a o- 
sobito Pričest. Okanit ću se svojih pogreša- 
ka i zlih navika, a osobito u ovoj točki... 

Ponedjeljak: Sv. Misa kao žrtva 
hvale. 

1. Najuzvišenije i najsvetije, što imamo 
na zemlji, jest Presveti Oltarski Sakrame- 
nat i Misa. Ta se žrtva Bogu osobito do- 
pada, jer se u njoj prikazuje Njegov jedi- 
norođeni Sin. Misa je ista žrtva kao i ona 
na križu. Koliko se god puta Misa slavi 
na oltarima našim, toliko puta se ponavlja 
i žrtva križa. O kad bi mogli dokučiti bes 
konačnu cijenu Mise, kako bi joj onda 
rado, revno i pobožno prisustvovali! S 
četiri razloga možemo Misu sa svećeni- 
kom prikazivati Bogu: prvo da Boga hva- 
limo i slavimo, drugo da mu se zahvalimo, 
treće da zadovoljimo za grijehe i četvrto 
da molimo za se i za sve ljude. 

2. Misa je žrtva hvale. Mi smo na zem- 
lji, da Bogu služimo, Njega hvalimo i sla- 
vimo i jednom u nebo dođemo, gdje ne će- 
mo imati drugoga posla, nego Boga veli- 



čati kroz cijelu vječnost. Bog nas je stvo- 
rio na svoju hvalu i slavu. Najveću hvalu 
i najveću slavu možemo Bogu prikazati po 
Misi. Jedna jedina Misa slavi Boga više, 
nego sve molitve, koje su sveti na zemlji 
molili i navijeke u nebu mole. Zašto? Jer 
mu se žrtvuje Njegov jedinorođeni Sin, 
koji Mu se osobito dopada. Što većega, 
ljepšega i ugodnijega ne može se Bogu dati. 

Prisustvuj rado i često Misi, ako je 
moguće i svaki dan! U početku misli uvijek 
kod toga: Hoću ovom Žrtvom Boga dičiti 
i slaviti. Združi također tvoj dnevni po- 
posao s tom dragocjenom žrtvom, svoje 
dnevne molitve, svoju nauku, svoju igru 
i odmor, — sve, sve uključi u Misu; tako 
će biti svaki čas tvoga života lijepa, dra- 
gocjena i Bogu dopadna žrtva. Prikaži tu 
odluku Spasitelju u Pričesti! 

Utorak: Sv. Misa kao žrtva hvale. 

1. Kad nam koji čovjek što daruje, 
onda kažemo: »Hvala lijepo, ili »Bog pla- 
tio«. Mi smo zahvalni i moramo biti. Ne- 
zahvalnost je mrska pogreška: Kad smo 
prema ljudima zahvalni, koliko više mo- 
ramo Bogu i Spasitelju hvaliti za sve, štd 

nam je darovao za dušu i tijelo. Mi pre- 
malo mislimo na velika dobročinstva, koja 
nam Bog daje u svakom času našeg života. 
Od Boga imamo život, zdravlje, jelo i pilo, 
stan i odijelo i sva vremenita dobra. Bog 
nas je pozvao k pravoj vjeri, On je dao 
da nas kršćanski roditelji i učitelji odga- 
jaju, On nas je često posvetio svetint 
sakramentima, osobito Presvetim Sakra- 
mentom Oltara i dariva nam svaki čas 
nove milosti. Napokon će nas u nebu u- 
činiti svetima i blaženima za cijelu vječ- 
nost. 

2. Što jesmo, što znamo, što možemo i 
što imamo, sve od dobrog Oca na nebesih 
primamo. Kako ćeš Bogu sve to naplatiti? 
Sam od sebe ne možeš, ali kako se zdru- 
žiš sa dragim Spasiteljem u Misi, onda 
možeš. Isus se prikazuje u Misi za nas i 
naplaćuje nebeskom Ocu sve, što je za 
nas učinio. Ne propusti za to nikada Mise 
i uvijek učini nakanu : Ovom svetom 
žrtvom hoću da zahvalim Bogu za Njegova 
nebrojena dobročinstva, koja sam od Nje- 
ga primio. Ali ne samo lijepim riječima i 
pobožnim molitvama, nego pokaži svoju 
zahvalnost također svetim svojim životom. 
Obnovi kod svake Mise svoje dobre od- 



luke, osobito u onoj točki, gdje si se po- 
kazao Bogu nezahvalnim. 

Srijeda: Sv, Misa žrtva pomirbe. 

1. Na križu je dragi Isus prinio žrtvu 
pomirbe i zadovoljštine za grijehe cijelo- 
ga svijeta, a u sv. Misi nastavlja se ta po- 
. mirba i zadovoljština za sve ljude. Sv. Mi- 
sa je ista žrtva kao i ona na križu. Daka- 
ko, da se to ne razumije tako kao da se 
u sv. Misi svi grijesi opraštaju, jer samo 
laki grijesi i vremenite kazne grijeha mogu 
se otpustiti, kad ih čovjek od srca okaje, 
a za uništenje teških grijeha ustanovio je 
Krist sakramenat pokore. No svetom Mi- 
som ublažujemo Boga i sklanjamo Ga na 
milosrđe prema siromašnim grešnicima, 
da im daruje obilnije milosti, da pobude 
skrušeno pokajanje i da se ispovjede i 
poprave. 

2. Bog bi možda zločesti i grešni svi- 
jet već uništio, kad se ne bi na tolikim ti- 
sućama oltara prikazivala sv. Žrtva. On 
bi možda i tebe kaznio vremenitim kazna- 
ma ili dapače naglom smrću ili vječnom 
kaznom pakla, da Isus u sv. Misi svaki 
dan ne bi molio milost i milosrđe za te. 

O hajde rado k sv. Misi i primaj kod toga 
sv. Pričest, kadgod ti je moguće. Time mo- 
žeš zadovoljiti za lake grijehe i dnevne 
pogreške i svaki puta obnoviti svoje od- 
luke. Tako možeš svakim danom postati 
svetiji. Kad bi mogli prokleti u paklu ili 
siromašne duše u čistilištu imati samo je- 
dnu jedinu sv. Misu, cijeli pakao i cijelo 
čistilište bi se ispraznilo; tako bi revno 
upotrijebili ovu sv. Misu kao zadovoljšti- 
nu za svoje grijehe. 

A hoćeš li ti i nadalje još biti lijen kod 
sv. Mise? Hoćeš li i dalje tako hladno i 
rastreseno prisustvovati istoj? . . . Promi- 
sli, da za ono, zašto ne zadovoljiš na ova- 
ko lagan način na ovome svijetu, da ćeš 
to morati nadoknaditi dugim i teškim či- 
stilištem. 

Odluka za sv. Pričest . . . 

Četvrtak: Sv, Misa žrtva prošnje. 

1. Sv. Misa je žrtva prošnje. Hoćeš li da 
od Boga štogod izmoliš, pohađaj sv. Misu, 
po njoj ćeš sve postići, što ti je potrebno i ' 
dobro za tijelo i dušu. U svetoj Misi ne 
moliš sam, s tobom moli dragi Spasitelj, 
koji se na oltaru prikazuje Ocu nebesko- i 



me. Nije li to dobra i snažna molitva? 
Isus je rekao: »Sve što molite Oca moje- 
ga u ime moje, dat će vam se!« 

Upamti to: Ako imaš što na srcu, pri- 
sustvuj sv. Misi, ako je moguće pričešćuj 
se k tome i Bog će te uslišati, ako je to 
za spas tvoje duše. Dakako nije sve za 
tebe dobro, što ti sam za dobro držiš, o- 
sobito u vremenitim stvarima. Ako ti Bog 
katkad ne ispuni želje, onda ti sigurno 
dadne što drugo, što je mnogo bolje po 
tvoju dušu. 

2. Kod sv. Mise moraš misiliti također 
i na svoje bližnje i to na sve ljude bez 
iznimke. Ne zaboravi na to ni u jednoj sv. 
Misi; na to te obvezuje velika zapovijed 
ljubavi bližnjega: Ljubi bližnjega svoga 

kao samoga sebe! Učini svaki put nakanu: 
U ovu sv. Misu (i Pričest) uključujem 
svoje roditelje, braću i sestre, svoje rođa- 
ke i prijatelje, učitelje i poglavare, sve 
grešnike i umiruće, sve, koji ne pripadaju 
katoličkoj Crkvi i t. d. Jednom u vječno- 
sti uvidjet ćeš, koliko je ta molitva kori- 
stila i ploda donijela tvome bližnjemu. 
Odluka kod sv. Pričesti! 

Petak: Duhovna sv. Pričest. 

1. Želja je Božanskog Spasitelja, da 
Njegovo tijelo i krv u sv. Pričesti što če- 
šće primamo, ako je moguće danomice. 
Da se dostojno pričestimo, moramo biti 
prosti od teškog grijeha i imati čvrstu vo- 
lju, da sveto živimo. Osim prave Pričesti 
ima također i duhovna Pričest. Ta sastoji 
u srdačnoj želji, da se združimo s Isusom 
u Presvetom Sakramentu. Duhovna Pri- 
čest nije teška. Obično pobudimo ukratko 
vjeru, ufanje i ljubav, okajemo svoje po- 
greške i molimo Spasitelja, da se duhov- 
nim načinom združi s našom dušom i da 
joj daruje svoje milosti. Možemo još kra- 
će to učiniti, ako na pr. molimo: O Isuse, 
dođi duhovnim načinom u moju siromaš- 
nu dušu. 

2. Duhovnu Pričest možeš primiti na 
svakom mjestu, u svako doba, danju i 
noću. Možeš je često i marljivo primati i 
to osobito ujutro, ako se ne možeš zbilja 
pričestiti; svaki puta, kad u crkvi prisu- 
stvuješ kakovoj pobožnosti, kad prolaziš 
kraj crkve, na ulici, u kući, u školi, kod 
igre, osobito u napasti, prije nego što po- 
đeš spavati i t. d. Svetom Pričešću osta- 



ješ s Isusom združen i posvećuješ svaki 
sat i svaki čas svoga života. 

Dragi Spasitelju, želim se priučiti, da 
svetu Pričest često primam i s Tobom se 
združujem, da tako uvijek s Tobom živim. 
Kad Te sada primim u svoju dušu, ojači 
me svojom sv. milošću, da tu sv. odluku 
još danas izvedem. 

16. svibnja: Sv. Ivan Nepomuk. 

Sv. Ivan Nepomuk (f 1383.) bio je sve- 
ćenik u Pragu. Slovio je kao osobito re- 
van propovjednik i ispovjednik. Pobožna 
češka kraljica Ivana izabrala ga za svog 
duhovnog vođu- i ispovjednika. Njezin su- 
prug, kralj Većeslav, bio je bezbožan čo- 
vjek. Jednoga dana pozove on Ivana k 
sebi i zatraži, neka mu kaže, što je 
kraljica ispovijedala. Svetac odgovori od- 
lučno i ozbiljno: »Radije ću umrijeti nego 
izdati ispovjednu tajnu.« Nato se kralj 
tako rasrdi, da je dao sv. Ivana baciti u 
tamnicu, strašno mučiti, gorućim baklja- 
ma pržiti, a kad je vidio, da svim tim mu- 
kama ne može ništa doznati, zapovjedi, 
da svetog čovjeka u noći bace u VltavuJ 
Bog je proslavio odmah svoga pobožnog 

službenika. Nebeska svjetlost obasja u ri- 
jeci plivajuću lješinu. Sveto tijelo izvadi- 
še uz veliko slavlje iz vode i prenesoše u 
crkvu. 

1. Taj lijepi primjer najstrože šutnje, 
koju moraju svi katolički svećenici držati 
o sv. ispovijedi, neka nas ohrabre, da smo 
uvijek u ispovijedi iskreni i da nikad ne 
zatajimo koji teški grijeh. Radije umrijeti, 
nego zatajiti koji grijeh i nedostojno se 
pričestiti. 

2. Od svetog se Ivana Nepomuka na- 
učimo, da nikada svog jezika ne upotre- 
bljavamo na zlo. Ispitaj se kod sv. Priče- 
sti, kako je s tobom u ovoj točki? Znaš 
li šutjeti, kad su ti drugi štogod rekli ili 
kakovu tajnu povjerili? Govoriš li rado 
o pogreškama drugih? Brbljaš li i čavrljaš 
nepotrebno preko dana? Pobudi pokaja- 
nje za sve grijehe, koje si počinio svojim 
jezikom i stvori čvrstu odluku u toj točki. 

PETA NEDJELJA PO USKRSU. 

Nedjelja; O prosnoj molitvi. 

1. Današnjom nedjeljom stupamo u 
prosne dane. Crkva dopušta u tim dani- 



ma, da se drže ophodi i spominje svoju 
djecu, da revnije mole i da se obnove u 
gorljivoj molitvi. Mi moramo moliti. Bog 
dobro znade, što nam treba za dušu i ti- 

I jelo. On nam može to također darovati, a 
da mi za to i ne molimo. No on toga ne 
čini, jer je dao ljudima slobodnu volju, da 
sami od sebe dolaze k Njemu i mole Ga 
za pomoć. 

2. Naša molitva je snažna i djelotvor- 
na, ako molimo u ime Isusovo. Spasitelj 
kaže danas u evanđelju; »Zaista, zaista 
vam kažem, štogod molite Oca mojega u 
ime moje, dat će vam se. Molite i primit 
ćete, da naša radost bude potpuna!« Zato 
se i svršava skoro svaka molitva, koju 
Crkva moli, riječima: Po Kristu Gospodi- 
nu našemu. Reci stoga često kod svojih 
molitava: »Dragi Spasitelju! Želim se sad 
s Tobom i Tvojim presvetim Srcem sjedi- 
niti, pomozi moju siromašnu molitvu, pa 
će me Otac nebeski mnogo lakše uslišati.« 
Kako lijepo ovakove molitve pristaju za 
svetu Pričest, kad si najuže sjedinjen s 
Isusom! 

3. Još jedno moraš upamtiti glede svo- 
je molitve: »Što čišće srce, to bolja moli- 
tva.« Može li Bog one, koji neprestano 

griješe, pa i teške grijehe počinjaju, isto 
tako rado i lako uslišati kao i one, koji 
provode čist i svet život? 

Odluke za sv. Pričest! 

Ponedjeljak: Pobožnost kod molitve, 

1. Sv, Alfonzo Liguori reče jednom: 
»Svi blaženici (izuzevša malu djecu) po- 
stali su sveti po molitvi, a svi osuđenici 
izgubljeni su, jer trijesu molili.« Tko zna- 
de dobro moliti, taj znade i dobro živjeti,« 
veli sv. Augustin. Kršćanin, koji rado mo- 
li, ne će se izgubiti, jer uvijek dobiva po 
molitvi od Boga toliko milosti, da može 
pobožno i kreposno živjeti. Dakako da 
molitva mora biti dobra i pobožna. Kad 
molimo, moramo srce uzdignuti k Bogu i 
čuvati se svih svojevoljnih rastresenosti. 
Molitva, koja se obavlja samo ustima, ne- 
ma pred Bogom nikakve vrijednosti, nego 
je dapače i grešna. 

2. Pobožno možemo moliti na dva na- 
čina: prvo, da mislimo na značenje riječi, 
koje izgovaramo kod molitve. To je naj- 
bolji način molitve, no nemoguć osobito 
kod dugih usmenih molitava. Drugo mo- 
žemo si predstaviti Boga ili sveca, kojemu 



se molimo. Obadva načina molitve su 
dobra, no posljednji je lakši. 

Preduzmi si danas opet kod sv. Pri- 
česti, da ćeš često i pobožno moliti. Ra- 
stresenosti će ti uvijek doći, ali ako ni- 
jesi svojevoljno rastresen, onda to nije ni 
grijeh. Saberi se opet iznova, kad vidiš, 
da si rastresen. Još danas nastoj ovu od- 
luku točno izvesti! 

Utorak: Dobra nakana. 

1. Dragi Spasitelj reče jednom: »Svako 
drvo, koje ne rađa dobra roda, isjeći će 
se i u oganj baciti.« Drvo je čovjek. On 
mora plodove nositi, t. j. on mora dobra 
djela obavljati za cijelog svog života. Sve 
misli, govori i čini cijelog našeg života 
moraju biti dobra djela. Stoga kaže sv. 
Pavao: »Ili vi jeli ili pili ili što drugo ra- 
dili, činite sve na slavu Božju.« Kada se 
ujutro probudiš, mora tvoja prva misao 
biti Bog. Kad ustaneš reci: Bogu za lju- 
bav ustajem. Ako ideš u crkvu ili u školu: 
U ime Božje idem. Kad učiš ili što radiš: 
Sve Bogu na slavu! Ako ideš na igru ili 
zabavu: Isuse, sve za Tebe! Isto tako čini 
kod jela i kod počivanja, kod spavanja i 

kod svega, što činiš. To se zove dobra 
nakana, 

2. Ova nakana je zbilja dobra. Ona či- 
ni cijeli život službom Božjom, ona čini 
svaki čas našeg života dobrim djelom i 
pripravlja nam mnogo zasluga za nebo. 
Svakako moramo još spomenuti i to, da 
onaj, koji hoće, da od svakog dobrog dje- 
la ima zaslugu, mora biti u stanju milosti 
posvećujuće. Tko je u smrtnom grijehu, 
neprijatelj je Božji, i ne može nikada ni- 
šta zaslužna učiniti za nebo. 

Odluči stoga danas kod svete Pričesti: 
1. da ne ćeš nikada i pod nijednu cijenu 
učiniti smrtnoga grijeha; 2. da ne ćeš la- 
koumno i rastreseno živjeti, nego često 
pobuditi dobru nakanu i moliti strelovite 
molitvice. 

Srijeda: Zagovorna molitva. 

Naša sv. Crkva moli u ove dane kod 
ophoda za sve ljude cijelog svijeta i sve 
njihove potrebe duševne i tjelesne. Taj 
lijepi primjer moramo i mi slijediti, pa se 
moliti i za svoje bližnje! Svi treba da je- 
dan za drugoga molimo, jer smo svi braća 
i sestre i djeca jednog Oca nebeskog. 



Osim toga nam to nalaže i velika zapo- 
vijed ljubavi prema bližnjemu: »Ljubi bliž- 
njega svoga kao samoga sebe!« 

1. Mi treba da molimo za sve ljude, 
za žive i mrtve. To možemo učiniti kat- 
kada tako, da molimo za pojedine, oso- 
bito za one, koji su nam bliži, ali također 
i tako, da n. pr. načinimo nakanu: U ovu 
jutarnju molitvu uključujem svoje rodite- 
lje, braću, sestre i sve, koji su mu učinili 
štogod dobra, sve svećenike i biskupe i 
sve kršćane cijelog svijeta. A drugi puta: 
Kod ove sv. Mise i Pričesti molit ću za 
sve mlake i zle kršćane, za sve, koji tni- 
jesu u katoličkoj crkvi, za misijonare i 
neprijatelje katoličke crkve. Treći put 
opet reci: U ovu krunicu uključujem svu 
školsku mladež, sve učitelje i odgojitelje, 
sve koji su u pogibelji, da ih zločesti ljudi 
zavedu, za sve koji žive u teškim grije- 
sima. Kod svoje večernje molitve reci koji 
put: U ovu svoju molitvu želim uključiti 
sve siromašne i bolesne, umiruće, sve, 
koji su u najvećoj pogibelji da se izgube 
i t. d. 

3. Oh koliko možemo našim molitva- 
ma koristiti svome bližnjemu na tijelu i 
duši! To ćemo tek jednom u vječnosti 

jasno vidjeti. Budimo stoga milosrdni i 
dobrostivi u našim molitvama. Dobri će 
nam Bog jedamput obilno naplatiti, ako 
smo sudjelovali pri spašavanju duša i ako 
smo grešnike sačuvali od grijeha i od 
pakla. »Blaženi milosrdni, jer će milosrđe 
postići.« Učini osobito danas za svoje 
svete Pričesti i za svoje molitve mnogo 
dobrih odluka. 

Četvrtak: Uzašašće Isusovo. 

1. Zadnji dan svoga zemaljskoga života 
povede Isus svoje učenike na Maslinsku 
goru. Ljubezno i prijazno govorio je s nji- 
ma i obećao im još jednom Duha Svetoga. 
Onda se najedamput podigne pred njiho- 
vim očima i dizaše se sve više i više gore, 
dok ga oblak sasvim ne zastre. Isus je 
uzašao na nebo, u kraljevstvo svoje slave. 
On je dakle ostavio zemlju, njezino siro- 
maštvo i progonstva, dovršio je djelo spa- 
senja, gotov je Njegov križni put i gorka 
smrt na Golgoti. Ovim danom stiglo je 
blaženstvo i sreća Njegovu čovječamsku 
narav za svu vječnost. 

I za tebe će doći dan, kad ćeš se mo- 
rati odijeliti od ove zemlje, možda još i 



prije, nego što misliš. Pobrini se za vre- 
mena, da i ti uzmogneš jednom s dragim 
Spasiteljem uzaći na nebo, u kraljevstvo 
Njegova Oca. Ta On je rekao, da će nam 
svakome ondje pripraviti obitavališta. U 
tu svrhu gledaj i ti, da tvoj život bude kao 
onaj Spasiteljevi neprekidna služba Božja. 
»Sve za Boga i samo za Boga!« »Sve 
Bogu za ljubav,« to mora biti tvoja svag- 
danja odluka. 

2. Slijedi dragog Spasitelja rado na 
križnome putu, nemoj se tužiti, ako moraš 
u životu puno trpjeti ili teško raditi. Ako 
si siromašan, nemoj nikad mrmljati. Dođu 
li muke i bolesti na tvoju rodbinu, moraš 
li se boriti proti teškim napastima, sjeti 
se Isusa i Njegova uzašašća. »Hoćeš li biti 
savršen,« kaže dragi Spasitelj, »uzmi sva- 
ki dan svoj križ na sebe i slijedi mene.« 

Pobudi danas kod sv. Pričesti pravo 
pokajanje za sve pogreške i grijehe cijelog 
svog života i žrtvuj sve odluke dragom 
Spasitelju! 

Petak: Sv. Pričest je zalog vječnog bla- 
ženstva, 

1. Isus je uzašao na nebo, da nam svi- 
ma pripravi tamo stan. On hoće, da sva- 

kako u nebo dođemo, stoga nam je dao to- 
liko sredstava milosti, da možemo u do- 
bru ustrajati i da budemo jedamput bla- 
ženi. Osobito jedno sredstvo nam je dao, 
koje nam pomaže, da možemo sveto ži- 
vjeti i blaženo umrijeti, a to je sv. Pričest. 
Ona je zalog vječnog blaženstva, t. j. tko 
se često i revno pričešćuje, može biti si- 
guran, da će sretno umrijeti i postati bla- 
žen. Ta Isus je sam rekao: »Tko blaguje 
moje tijelo i pije moju krv, ima život vječ- 
ni, i ja ću ga uskrisiti u posljednji dan. 

2. Kad se pričešćuješ, primaš nebeski 
kruh, samoga Boga. »Kruh nebeski« zove 
se stoga, jer dolazi s neba i vodi u nebo. 
Tko se često, možda danomice, združuje 
s dragim Spasiteljem u sv. Pričesti, taj 
živi sasma s Isusom. On Mu žrtvuje svaki 
dam svoje dobre odluke, on misli često na 
Njega, on Mu žrtvuje svoj posao i odmor, 
s Isusom se bori proti napastima i k Isusu 
vapi za milosrđe, ako je pogriješio, jer mu 
je Isus sve. Tko tako s Isusom živi, taj će 
i umrijeti s Isusom i u nebu će biti sjedi- 
njen s Njime. 

Odluči i ti danas kod sv. Pričesti: 1. 
da ćeš dragog Isusa primiti, kolikogod pu- 
ta samo možeš, ako je moguće i svaki 



dan; 2. da ćeš kod svake sv. Pričesti 
ponoviti svoje odluke i nastojati, da ih 
preko dana i izvršiš. 

Subota: Oprosti. 

1. Bog kazni svaki grijeh; tako zahti- 
jeva Njegova pravednost. Pa premda ti u 
ispovijedi oprašta tvoje grijehe, to ipak 
ostaju još vremenite kazne na tvojoj duši. 
Za te moraš zadovoljiti, jer prije ne možeš 
u nebo. Ako to ne učiniš na zemlji, to ćeš 
morati u čistilištu. Za naše grijehe može- 
mo zadovoljiti pravim pokajanjem, revnom 
molitvom, svetim Misama i Pričestima, 
nadvladanjima, milostinjom i drugim do- 
brim djelima, a osobito oprostima. 

2. Oproste podjeljuje Crkva vlašću, 
koju je dobila od Isusa: »Sve, što razri- 
ješiš na zemlji, bit će razriješeno i na ne- 
besima.« Nikada se po oprostima ne otpu- 
štaju grijesi, nego samo kazne za grijeh. 
Tko dobije potpuni oprost, otpuštaju mu 
se sve vremenite kazne, a duša postane 
tako čista, da bi mogao odmah u nebo. 
Dobiješ li nepotpuni oprost od 100 dana, 
od 7 godina i t. đ., otpušta ti se toliko vre- 
menitih kazna, koliko bi ti se otpustilo, 

da 100 dana ili 7 godina činiš pokoru po 
starim crkvenim propisima. 

3. Mnogo oprosta možeš dobiti svaki 
dan, samo ako hoćeš. Svakako moraš biti 
u stanju milosti i propisana djela i moli- 
tve točno ovršiti, kako je određeno za 
svaki oprost. Da dobiješ potpuni oprost, 
moraš biti čist od svakoga, da i najmanje- 
ga grijeha. 

Gledaj, da danomice dobiješ što više 
oprosta kod sv. Pričesti, kod svagdanje 
molitve i t. d. Kolikih muka čistilišnih 
možeš se očuvati na tako lagani način! 
Možeš također pomoći i dušama u čisti- 
lištu, jer najviše oprosta možeš i njima 
namijeniti. Toga ti one ne će nikada za- 
boraviti, jer im prikazivanjem oprosta po- 
mažeš, da se brzo izbave iz muka čisti- 
lišnih. — Odluka za sv. Pričest! 



ŠESTA NEDJELJA PO USKRSU. 

Nedjelja: Duh Sveti. 

Sada nastaje sveto duhovsko doba. U 
to vrijeme moramo revno prizivati i što- 



vati Duha Svetoga. Tko je Duh Sveti? Duh 
Sv. je treća božanska osoba, pravi Bog 
kao i Otac i Sin. On ovih triju osoba pre- 
svetoga Troistva pripisuje se Ocu stvara- 
nje, Sinu otkupljenje, Duhu Svetom po- 
svećenje. Sve one milosti, koje nam je 
dragi Spasitelj na križu zaslužio, dariva 
Duh Sveti Crkvi i pojedinim dušama. Dd 
je naša Crkva sveta te da i može ljude do- 
vesti do svetosti, to čini Duh Sveti. Sva- 
ka milost, koja nam se daruje u sakramen- 
tima i po molitvama, dolazi od Duha Sve- 
toga. On nas čisti kad sagriješimo, On 
čini zaslužnima za nebo sve naše molitve, 
poslove, igre i odmore, sve napasti i boli 
— sve, što činimo ili podnosimo u stanju 
milosti. 

Izbroj jednom, ako možeš, sve milosti, 
koje ti je dao Duh Sveti od tvoga krštenja 
do danas! Izbroj sve jednoga samo dana! 
Često i srdačno moraš ovih dana zahvalji- 
vati Duhu Svetome za Njegovu veliku lju- 
bav k tebi. Hvali mu sada u sv. Pričesti 
i moli Spasitelja, da On mjesto tebe za- 
hvali. Odluči, da ćeš sveto živjeti i ob- 
novi svoje glavne odluke! 

Ponedjeljak: Marija i učenici iza 

uzašašća Isusova. 

1. Iza uzašašća Isusova vratili su se 
učenici sa Maslinske gore u Jeruzalem. 
S njima bijaše također i Marija, Majka 
Božja, i pobožne žene. Deset dana probo- 
ravili su zajedno u molitvi. Tako su se 
pripravili na dolazak Duha Svetoga. 

2. Duh Sveti će i k tebi doći svaki dan 
svojom milošću. On će tvoj cijeli život po- 
svetiti i svaki čas učiniti zaslužnim za' 
vječnost. On će te očuvati od grijeha i 
potaknuti na dobro i krepost. Ali to može 
biti samo onda, ako i ti činiš onako, kao 
Marija i učenici u dvorani jeruzalemskoj. 
I ti moraš u svom dnevnom životu biti sa- 
bran, pa ne misliti na svjetske zabave. 
Ako samo na vremenite stvari misliš i 
sve hoćeš da kažeš i čuješ, onda Duh Sve- 
ti ne može djelovati u tvojoj duši. Ali on- 
da će tim više zli duh raditi i zavesti te 
na velike pogreške i grijehe. Ispitaj se sa- 
da kod sv. Pričesti, nije li ti već često ta- 
ko bilo, ako si gdjekoje dane bio lako- 
uman i rastresen! 

Najbolje sredstvo proti rastresenosti 
jesu male strelovite molitvice kod posla, 1 



na ulici, kod igre, u školi, u kući i t. d. 
Odluka! , . . 

Utorak: Hram Duha Svetoga. 

1. Na svetom krstu primili smo prvi 
puta Duha Svetoga. Tu je on očistio na- 
šu dušu od svakoga grijeha i nakitio nas 
lijepom odjećom milosti posvećujuće. I 
naše je tijelo također bilo posvećeno 
krsnom vodom i sv. uljem, kojim nas je 
svećenik pomazao. Duh Sveti svratio se 
je k nama i učinio nas svetim svojim hra- 
mom. Zato reče sv. Pavao prvim kršćani- 
ma: »Ne znate li, da ste hram Duha Sve- 
toga, i da Duh Božji u vama stanuje? To 
moramo uvijek znati i na to uvijek misli- 
ti. Zašto? Jer smo dužni hram Duha Sve- 
toga sveto držati i uvijek ga sve ljepše 
kititi. To nije teško. Svakom pobožnom 
molitvom, najmanjom strelovitom molitvi- 
com, sv. Misom i Pričešću, uopće svakim 
dobrim djelom, kiti se i poljepšava hram 
Božji u tvojoj duši. 

2. O dječaku Isusu kaže sv. Pismo: 
»On napredovaše kako u dobi, tako i u 
znanju i milosti pred Bogom i ljudima.« 
Primjer Isusov slijedila je Majka Božja i 

mnogi sveci, koji su sada u nebu. Taj pri- 
mjer moraš i ti također slijediti. Svaki 
dan i svaki čas moraš novo, svježe cvije- 
će, pripravljati za hram svoje duše, t. j. 
ti ga moraš kititi novim dobrim djelima. 
To treba da svaki čini, jer samo zato 
smo na svijetu. 

Prikaži dragom Spasitelju u sv. Priče- 
sti svoje odluke! 

Srijeda: Duh Sveti i smrtni grijeh. 

1. »Ne znate li, da ste hram Božji i da 
Duh Sveti prebiva u vama?« U sv. krstu 
posvećeno je za hram Duha Svetoga i na- 
še tijelo i naša duša. Taj hram moramo u 
svetosti držati sve do svršetka našega ži- 
vota. Ali ga također možemo oskvrnuti i 
razoriti, naime onda, ako počinimo koji 
teški grijeh. Čim se smrtni grijeh nastani 
u našem srcu, izlazi Duh Sveti, a uvuče 
se zli, pakleni duh. 

2. Kako nas Duh Sveti čini sretnima i 
bogatima, tako nas pakleni duh čini ne- 
srećnima. Prije je duša bila sveta, lijepa i 
Bogu dopadna, poslije je postala predmet 
srdžbe i prezira Božjeg. Prije je bila naki- 
ćena milošću i zaslugama, poslije grijeha 



je siromašna i bijedna. Prije je bila odre- 
đena za nebo, da tamo navijeke bude bla- 
žena, a sada je određena za pakao, da 
tamo trpi vječnu muku. Jedan jedini smrt- 
ni grijeh čini čovjeka najnesrećnijim stvo- 
rom na svijetu. Ne smiješ se stoga ničega 
u životu tako bojati kao teškoga grijeha. 
Izbjegavaj ga nada sve! 

Prikaži Duhu Svetome svoje tijelo i 
svoju dušu i često Ga moli ovih dana, da 
ti dopusti da radije umreš u Njegovoj mi J 
losti, nego da tako nesretan budeš te 
paneš u koji smrtni grijeh. 

Četvrtak: Duh Sveti i laki grijeh. 

1. Smrtni grijeh tjera Duha Svetoga iz 
tvoje duše i ruši hram Božji u tebi. A što 
je s lakim grijehom? I laki grijeh prezire 
također Duh Sveti, jer On je neizmjerno 
čist i svet. Malim grijehom ne bude hram 
Božji sasvim oštećen i oskvrnjen, ali bude 
okaljan. Svaki grijeh ožalošćuje Duha 
Svetoga, i On ne može duši tako mnogo 
milosti darovati. Time ona oslabi u dobru 
i lakše dolazi u pogibao, da smrtno sa- 
griješi. 

2. Promatraj primjer svetaca! Kako su 
se oni za svaki laki grijeh kajali i prezi- 
rali ga! Sv. Alojzije je kao dijete jednom 
izgovorio zlu riječ. To je poslije tako sr- 
dačno oplakivao, da je prolio mnogo su- 
za. Sv. Paskal Baylon bio je pobožan dje- 
čak. On je pazio i na najmanju pogrešku, a 
kad je mislio, da je pogriješio, načinio je 
uzao na vrpci, da se na sve sjeti i pokaja- 
njem i odlukom opet popravi. 

O ne misli nikada: laki grijesi su ma- 
lenkost, za njih se ne trebamo toliko bri- 
nuti! I najmanji grijesi su velika uvreda za 
Duha Svetoga. Nastoj stoga, da izbjega- 
vaš svaki grijeh, a osobito one, na koje si 
se obiknuo. Odluka za sv. Pričest. 

Petak: Nadahnuća Duha Svetoga. 

1. Duh Sveti je posvetitelj, zato posto- 
jano djeluje u našoj duši i čini je krepo- 
snom i svetom. Osvijetljuje naš razum, da 
možemo istine vjere pravo razumjeti, ali 
također jača i našu volju, da možemo ta- 
ko živiti, kako propisuje sveta vjera. Duh 
Sveti nam govori glasom naše savjesti. 
Cesto ćeš čuti u svom srcu ovakovu ili 
sličnu opomenu i nadahnuće: Ustaj u pra- 



vo vrijeme i hajde k sv. Misi — ne ostav- 
ljaj jutarnje molitve — slušaj starije, a ne 
prkosi — izradi svoje zadaće, prije nego 
što se odeš igrati — od ovoga društva 
moraš se udaljiti, da te ne navede na gri- 
jeh — obavi danas koju strelovitu moli- 
tvicu — već nekoliko dana si hladan u 
molitvi — sada moraš reći istinu, a ne 
lagati — okaj tu pogrešku, koju si baš 
sada počinio i načini čvrstu odluku — 
prolaziš kraj crkve, pohodi za čas dragog 
Spasitelja i t. d. 

2. Ispitaj se ozbiljno kod sv. Pričesti, 
jesi li odmah bio pripravan, kad si čuo' 
glas Duha Svetoga! Okaj sve one časove, 
u kojima nisi htio da čuješ toga glasa te 
si radije poslušao zloga duha! — Čvrsta 
odluka! 

Subota: Marija kao čista zaručnica 
Duha Svetoga. 

1. Danas, u subotu, moramo opet ne- 
što o Mariji promatrati. Marija se naziva 
kćerkom Boga Oca, Majkom jedinorođe- 
noga Sina i najčišćom zaručnicom Duha 
Svetoga. Ona je među svim ljudima jedina 
bez istočnoga grijeha. Njezino tijelo i du- 

ša bila je posvećena već onda, kad je na 
svijet došla; Ona je bila hram Duha Sve- 
toga i ostala je uvijek. Marija življaše sa- 
svim s Duhom Svetim. Ona je u svako 
vrijeme slušala Njegova nadahnuća i upo- 
trebljavala svetom revnošću one mnoge 
milosti, koje joj je On darovao. Svaki dan 
bila je bogatija dobrim djelima i zasluga- 
ma za nebo. 

2. O, kad bi ti to i o sebi mogao reći! 
Ti nijesi doduše primio od Duha Svetoga 
one velike punine milosti kao Marija. 
Ona je bila osobito odlikovana, jer je 
imala biti Majka Božja. Ali ne primaš li 
također i ti mnoge i bogate milosti svaki 
dan? Nasljeduj revno primjer prečiste 
Djevice i budi svaki dan svetiji i krepo- 
sniji! U kojoj si točki Duha Svetoga do- 
sada osobito ožalostio? - - - Učini čvrste 
odluke kod sv. Pričesti! 

DUHOVSKA NEDJELJA. 

Duhovi: Dolazak Duha Svetoga. 

Dragi Spasitelj je obećao svojim uče- 
nicima, da će im poslati Duha Svetoga. 
Kad se približio taj čas, bili su svi sakup- 



ljeni na istome mjestu. Ujedamput posta- 
de buka s neba kao šum od silna vjetra 
i napuni svu kuću, gdje su sjedili. I po- 
kazaše se ognjeni jezici, koji se spustiše 
na svakoga od njih, i napuniše se svi 
Duha Svetoga! 

1. Duh Sveti dolazi u vihru, to znači: 
Kao što oluja čisti zrak od nečisti, dima 
i mnogih škodljivih stvari, tako čisti Duh 
Sveti ljudske duše. Kolike i kolike miliju- 
ne duša je On već očistio od grijeha 
iza onih prvih Duhova, koliko li je već 
milošću nakitio i posvetio! Nijesi li i ti 
također među njima? Zahvali danas na 
osobiti način Bogu Duhu Svetome za sve 
milosti, koje ti je darovao od tvoga kr- 
štenja do danas. Obnovi glavne odluke 
za tvoj kršćanski život i prikaži Mu ih 
kao zahvalu! 

2. Ognjeni jezici sjećaju nas na navje- 
štenje Božje. Svetim Duhom prosvijetliše 
se apostoli tako, da su istine vjerske pra- 
vo razumjeli i bez pogrešaka i zabluda 
naviještali: Duh Sveti učinio je Crkvu 
nepogrešivom učiteljicom svijeta i ljudi. 
On će s njom biti na vijeke, zato ona i ne 
može nikada učiti što krivo. Veseli se, što 
si dijete prave Crkve i hvali Duhu Sve- 

tomu za tu veliku milost. Budi također 
vjerno dijete Crkve svojim čistim životom. 
Misli danas također i na sve one ljude, 
koji ne pripadaju pravoj Crkvi i uključi 
ih u svoju molitvu i Pričest, isto tako i 
one, koji su doduše djeca Crkve katoličke, 
ali žive lakoumno u smrtnim grijesima. 

Duhovski ponedjeljak: Propovi- 
jedanje apostola. 

1. Duh Sveti je apostole na Duhove 
napunio svojom jakošću i prosvjetljenjem. 
Odmah stupiše pred narod, koji se je o- 
kupio pred kućom i navještavahu glasno 
i razumljivo velika djela Božja. Tri tisuće 
ljudi vjerova i pokrsti se. To bijahu oni, 
koji su imali dobru volju. I njima je tako- 
đer došao Duh Sveti i napunio ih svojim 
milostima. Primivši sveti krst stupiše u 
novu Crkvu i postadoše hramom Božjim. 

Pokazuješ li i ti također uvijek dobru 
volju, kad te opominju radi tvojih pogre- 
šaka kod kuće, u školi, kod propovijedi, 
u ispovijedi i t. d. . . . ? Čovjek, koji ima 
dobru volju, ne može se izgubiti. 

2. Među narodom bilo je također du- 
ša, koje nijesu imale dobre volje. Kad su 



čuli, gdje apostoli govore različnim jezici- 
ma, rugahu im se i govorahu; »Oni se na- 
piše slatkog vina!« Rugalica ima uvijek 
među ljudima. Oni se smiju, kad čuju spa- 
sonosnu koju opomenu, rugaju se onima, 
koji pobožno žive. Ne daj se smesti radi 
takovih ljudi. Ako im se ne dopadaš, do- 
sta je, da je Bog s tobom zadovoljan. Moli 
za njih, da uvide svoju ludost. 

Dragi Isuse, nikada se ne ću dati sme- 
sti u pohađanju sv. Mise, u primanju sve- 
tih sakramenata. Ne ću, da se dopadnem 
ljudima, nego samo Tebi! Sve za Tebe, 
Isuse moj! 

Utorak: Život prvih kršćana. 

O prvim kršćanima, koji su na Duhove 
od apostola bili primljeni u Crkvu, pripo- 
vijeda sv. Pismo: »Vjernici, koji su bili u 
Jeruzalemu, ostali su postojani u nauci a- 
postolskoj, u lomljenju hljeba i u molitvi.« 

1. »Oni su ostali postojani u nauci a- 
postolskoj«, t. j. oni su marljivo dolazili 
na zborove i dali se podučiti od apostola. 
Kako su ponizno primali sve, što im je 
bilo rečeno, i kako su se marljivo trudili, 
da udese svoj život prema nauci sv. vjere. 

Nastojiš li i ti također revno u tom, 
da se sve bolje podučiš u vjeri? Ideš li 
rado na vjeronauk? . . . Na propovijed? . . . 
Uzmeš li rado koju pobožnu knjigu u ru- 
ke, da iz nje čitaš i učiš? . . . Odluka! 

2. »Oni su ostali postojani u lomljenju 
hljeba«, t. j. oni su prisustvovali u veli- 
kom broju žrtvi svete Mise i primali su 
svaki put kod toga sv. Pričest. Sličiš li i 
ti u toj točki prvim kršćanima? Ne pro- 
puštaš li nikada iz lijenosti ili udobnosti 
svete Mise?... Ideš li često, ako je mo- 
guće svaki dan, k svetoj Pričesti? . . . 
Odluka! 

3. »Oni su ostali postojani u molitvi«, 
t. j. oni su molili mnogo i rado a gojili su' 
revno i zajedničku molitvu u svojim ku A 
čama i kod službe Božje. 

Kako je s tvojom molitvom? . . . Moliš 
li i ti također zajedno sa svojim roditelji- 
ma, braćom i sestrama? . . . Ideš li rado k 
pobožnostima, koje se obdržavaju u cr- 
kvi? . . . Odluka! 

Srijeda: Ljubav prvih kršćana. 

1. Prvi kršćani živjeli su sveto. Veli- 
kom su revnošću služili Gospodinu i vjež- 



, bali se u ljubavi bližnjega. Djela apostol- 
ska vele o njima: »Oni bijahu svi jedno 

srce i jedna duša.« Nijedan nije smatrao 
onoga, što je posjedovao svojim vlasni- 
štvom, nego su imali sve zajednički. Veli- 
ka milost bijaše u svima njima, i ne nađe 
se među njima ni jedan, koji bi oskudije- 
vao. Svaki, koji posjedovaše polja ili ku- 
će, prodao bi to svojevoljno, a dobiveni 
novac stavio bi apostolima pred noge. 
Svakome se je dalo, koliko je trebao. 

2. Kako stoji kod tebe sa ljubavlju 
bližnjega? Jesi li i ti sa svojom braćom i 
sestrama, sa svojim drugovima jedno srce 
i jedna duša? Ili živiš s njima u nemiru i 
svađi? Je li svađa i prepiranje najdraža 
tvoja pogreška? 

3. Vježbaš li se i ti u ljubavi bližnjega 
time, da rado od svoga daješ i drugima; 

^ pomažeš li rado drugima ili si škrt i sebi- 
čan? O, kako bi to bilo ružno i grešno! 

Prikaži Spasitelju u sv. Pričesti svoje 
dobre odluke, koje si kod promatranja u- 
činio! 

Četvrtak: Ananija i Safira. 

1. Među novom kršćanskom općinom 
nađoše se također i dva nedostojna člana 

naime Ananija i Safira. Oni su se htjeli 
pokazati isto tako požrtvovni kao i drugi 
kršćani i prodaše jednu njivu za opće do- 
bro. Ali iz lakomosti zadržaše jedan dio 
dobivenog novca za sebe, a drugi odneso- 
še apostolima i rekoše, da je to sav no- 
vac, što ga dobiše. Rasvjetljenjem Duha 
Svetoga upozna sv. Petar laž i prevaru 
njihovu. On reče Ananiji: »Zašto je soto- 
na iskušao srce tvoje, da slažeš proti Du- 
hu Svetome? Nijesi lagao ljudima, nego 
Bogu.« Kad je Ananija čuo te riječi, pad- 
ne na pod i bijaše na mjestu mrtav. Isto 
se je dogodilo i njegovoj ženi Safiri. Gri- 
jeh Ananijin i Saiirin sastojao se je u li- 
cemjerstvu, hinjenoj pobožnosti i sramot- 
noj laži. Oni su htjeli, da ih se drži dobro- 
tvorima i požrtvovnima, a ipak su bili 
preškrti, da cijeli dobiveni novac preda- 
du. Zato zadržaše jedan dio i slagaše po- 
glavaru Crkve. Ali su od Boga strašno 
bili kažnjeni za svoj grijeh. 

2. Iz te kazne možeš uvidjeti, kako Bo j 
mizi laž i licemjerje. A ipak se malo bri J 
neš za to. Osobito prezira i kazne vrije- 
dno je to, kad roditeljima i poglavarima 
slažemo, jer su oni kod nas zamjenici 
Božji. 



Okaj sada kod svete Pričesti svako li- 
cemjerstvo i svaku neistinitu riječ, koju 
si u životu već izgovorio i učini čvrstu 
odluku, da ćeš uvijek govoriti istinu. 

Petak: Apostoli pred velikim vijećem. 

1. Apostoli činjahu mnogo čudesa ja- 
košću Duha Svetoga. Donosili su im iz 
grada Jeruzalema i cijele okolice bole- 
snike, a oni ih iscjeljivahu. Tim čudesi- 
ma umnožavao se je sve više broj onih, 
koji su vjerovali, i tako je kršćanska op- 
ćina bivala svakim danom sve veća. Ra- 
di toga razbjesniše se i zamrziše ih fari- 
zeji i židovski svećenici. Oni baciše apo- 
stole u tamnicu i strogo im zapovjediše, 
da ne smiju više u ime Isusovo propovi- 
jedati i naviještati evanđelja. Petar i a- 
postoli odgovoriše: »Boga moramo više 

slušati nego ljude.« 

Ako ti tvoji roditelji, poglavari ili tko 
drugi što zapovjedi ili naloži, što je proti 
Božjim zapovijedima, ne trebaš nikad slu- 
šati. Pusti radije, da te grde ili tuku, ne- 
go da počiniš kakav grijeh, pa makar to 
bio i samo mali grijeh. Ne smijemo Boga 
ražalostiti samo zato, da se ljudima do- 
padnemo. 




362 



363 



2. Farizeji htjedoše u svojoj mržnji a- 
postole usmrtiti. Tada se digne u velikom 
vijeću zakoznanac Gamaliel i reče: »0- 

stavite ove ljude, jer ako je njihovo djelo 
od ljudi, rastvorit će se samo od sebe, ako 
li je od Boga, ne ćete ga moći razoriti.« 
Oni pristadoše na to, bičevaše apostole i 
opet im zapovjediše, da ne naviještaju 
više imena Isusova. Apostoli se radovahu, 
što su bili dostojni za ime Isusovo muke 
trpjeti i propovijedahu dalje u hramu i ku- 
ćama. 

Kao kršćanin moraš također i ti biti 
pripravan za Isusa što pretrpjeti, bilo da 
ti se rugaju, što si pobožan, što marljivo 
pohađaš sv. Misu i pričešćuješ se, bilo da 
te ruže, što si katolik ili što često živiš 
i grešne prigode izbjegavaš. Prikaži tu 
odluku Spasitelju u sv. Pričesti, Njemu će 
se to osobito sviđati. 

13. lipnja: Sv. Anto Padovanski. 

1. Sv. Anto rodio se u Lisabonu, u 
Portugalskoj. On bijaše sin odličnih i bo- 
gatih roditelja. Nije htio ništa znati o svi- 
jetu i njegovu bogatstvu, jedino nastoja- 
nje njegovo bilo je to, da služi Bogu na 



što savršeniji način. Već u 15. godini stu-. 
pi u samostan i svijetlio je svima svojim 
svetim primjerom. Možda si i ti već imao 
želju da stupiš u samostan i da se sav 
Bogu posvetiš. Moli marljivo dragog Spa- 
sitelja u sv. Pričesti, da te tamo vodi, 
gdje te želi imati. Ako nijesi pozvan u sa- 
mostan, a ono sigurno na svet život. Po- 
trudi se, da cijeli svoj život služiš Bogu, 
da i u svijetu ne živiš naopako. »Sve za 
Boga«, od jutra do večeri. Tu odluku mo- 
raš učiniti u svome životu sto i hiljadu 
puta, jer je ona najpotrebnija. 

2. Sv. Anto bijaše najveći propovjed- 
nik svoga vremena. U Padovi, gdje se za- 
državaše, svi su dućani bili zatvoreni, 1 
kad je svijet čuo, da Anto propovijeda. 
Tisuće i tisuće je on obratio. Svečev jezik 
je još i danas svjež i čuva se u Padovi kao 
dragocjena relikvija. Sv. Anto je svojim 
jezikom mnogo dobra učinio na slavu 
Božju i za spas neumrlih duša. A kako 
ti upotrebljavaš svoj jezik? Jesu li možda 
grešni razgovori tvoja obična pogre- 
ška? . . . Probudi kod sv. Pričesti srdačno 
pokajanje za sve pogreške, koje si u ži- 
votu počinio jezikom i učini u toj točki 
čvrstu odluku! 

3. Sv, Anto činjaše u životu velika ču- 
desa, te se danas štuje od vjernika kao 
moćni pomoćnik i čudotvorac. Uteći se i 
ti k njemu srdačno i zaufano, ako imaš 
kakovu potrebu. 

PRVA NEDJELJA IZA DUHOVA. 

Nedjelja: Presveto Trojstvo. 

1. Današnja svetkovina sjeća nas na 
najveću tajnu naše svete vjere, na tajnu 
presv. Trojstva. U Bogu su tri osobe: 
Otac, Sin i Duh Sveti, a ipak samo jedan 
Bog, jer te tri osobe imaju jednu istu bo- 
žansku narav. Ta je nauka nedokučiva za 
naš razum, a ipak je moramo vjerovati, 
jer ju je sam Bog očitovao. Kod krštenja 
Isusovog na Jordanu pokazaše se tri oso- 
be: Otac, koji je s neba govorio, Sin, ko- 
jega je Ivan u Jordanu krstio i Duh Sveti,' 
koji je lebdio nad Spasiteljem u prilici go- 
luba. Spasitelj je tajnu presv. Trojstva po- 
sve jasno izrazio, kad je rekao apostoli- 
ma: Idite i naučavajte sve narode krsteći 
ih u ime Oca i Sina i Duha Svetoga!« 

Pobudi danas često vjeru u presv. 
Trojstvo osobito kod sv. Pričesti i vjeruj 

čvrsto sve, što je 0 presv. Trojstvu ob- 
javljeno i što nepogrešiva crkva o tom 
uči. Moli pobožno vjerovanje. Uključi u 
sv. Misu i Pričest sve one ljude, koji u 
‘ presv. Trojstvo ne vjeruju. 

2. Na današnji dan zahvali trim bo- 
žanskim osobama za mnoge i velike mi- 
losti, koje si od njih primio u svakom ča- 
su svojega života. Čitav tvoj život nije 
drugo već neprekidni lanac milosti i lju- 
bavi. Moli često zahvalnim srcem: Slava 
Ocu i Sinu i Duhu Svetomu, kako bijaše 
na početku, tako sada i vazda i u vijeke 
vjekova. Amen. 

Prikaži u zahvalu presvetom Trojstvu 
svoje tijelo i dušu te prinesi svoje dobre 
odluke. Svet život je najljepša zahvala. 

Ponedjeljak: Providnost Božja. 

• 1. Trojedini Bog stvorio je cijeli svi- 

jet i sva stvorenja od najmanjeg i najsiro- 
mašnijeg djeteta do najvećeg i najljepšeg 
, anđela u nebu, od najneznatnijeg cvjetića 
i travke do najveličanstvenijeg nebeskog 
tijela. O kako neizmjerano velik i moćan 
je Bog! Kako neizmjerno dobar i ljubezan 
mora On biti, kad se za sve u svakom 

času tako očinski brine! Najvećom mu- 
drošću i dobrotom brine se i upravlja Bog 
svijetom i svakim pojedinim stvorom. Do- 
bri otac misli svaki dan na svoju djecu, 
skrbi se, gleda da imaju šta jesti i da im 
je dobro. No tisuću i tisuću puta više za- 
uzima se Bog za svoje stvorove i skrbi se 
za sve neizmjernom ljubavi. Isus reče 
jednom: »I vlasi na vašoj glavi su izbroje- 
ni.« 

2. Ništa se na svijetu ne događa, što 
Bog ne će ili ne pripušta, i tako se ništa 
ne događa u našem životu bez Njegove 
svete volje. Jelo i piće, stan i odijelo, čast 1 
i dobro ime , bogatstvo i siromaštvo , 
zdravlje i bolest, dug i kratak život, lijepi 
i sretni, žalosni i gorki dani — sve dolazi 
od Boga, izuzev jedino grijeh. Dakako da 
da se Bog ne brine uvijek tako, kako bi 
mi htjeli, nego se On brine tako, kako je 
najbolje za spas naše neumrle duše. Bog 
nam uvijek hoće najbolje, makar nam 
katkada poslao nesreću i trpljenje. On 
uvijek misli po nas dobro kao ljubezan 
Otac. 

Priuči se stoga kod svega, što te u ži- 
votu snađe, reći: To je volja Božja; Go- 
spodine neka bude volja Tvoja! Uzdaj se 



čvrsto u providnost Božju i misli kod sve- 
ga: Bog će već sve najbolje urediti. 

Žrtvuj tu odluku dragom Spasitelju u 
sv. Pričesti! 

Utorak: Providnost Božja i patnje ovo- 
ga svijeta. 

Bog se brine za sve svoje stvorove 
najvećom mudrošću i dobrotom. Odakle 
dakle dolazi, da ipak u svijetu ima toliko 
muka i nevolja? Ljudi kažu, da je trplje- 
nje i križ nesreća; ali to su u očima Bož- 
jim velike milosti. Bog hoće ljudima samo 
dobro. U času, kad ne bi bio više milostiv, 
prestao bi biti Bog. 

1. Bog pohađa grešnika križevima i 
nevoljama. Time ga hoće trgnuti iz nje- 
govoga grešnog života, da se popravi i 
ne izgubi se zauvijek. Nije li to za grešni- 
ka najveća milost, koju mu Bog može da- 
ti? Nebrojeni sveci zahvaljuju Bogu u ne- 
bu za nevolje i muke života, jer su time 
oslobođeni od pakla. 

2. Bog šalje također i pravednicima 
križeve i nevolje, katkada u vrlo obilnoj 
mjeri. I za njih su to milosti. Podnosi li 
ih pravednik u sv. strpljivosti, može se 




368 



369 



kroz njih očistiti od grijeha i 'kazna za 
grijehe, te si steći i velikih zasluga za ne- 
bo. A hoće li čovjek steći veliku plaću u 
nebu i svet postati, onda mora svoj križ 
rado nositi. Zato kaže dragi Spasitelj svo- 
jim učenicima: »Blago vama, kad vas lju- 
di grde i progone i sve zlo o vama govore 
radi mene, veselite se i radujte, jer je va- 
ša plaća velika na nebesima!« Kako su si 
to sveci dobro upamtili. Mnogi od njih 
molili su za križeve i nevolje. Sv. Augu- 
stin vapi k Bogu: »Gospodine, ovdje me 
sijeci i žeži, ali štedi me u vječnosti!« 

Odluči stoga danas kod sv. Pričesti, 
da ne ćeš mrmljati i tužiti se, ako ti na 
ovom svijetu ne ide dobro i ako moraš 
nositi kakav križić i muku. Misli uvijek 
na to, da je križni put najsigurniji put u 
nebo! 

Srijeda: Providnost Božja i zla u 
svijetu, 

1. Bog uređuje sve stvari najvećom 
mudrošću i dobrotom; On upravlja i vla- 
da svima svojom mudrom providnošću. 
Pa odakle onda to dolazi, da ima toliko 
zla na svijetu? Hoće li Bog zlo? Nikada 



ne može Bog zla htjeti, jer je neizmjerno 
I svet. No pripušta zlo, jer je ljudima dao 
slobodnu volju. Bog daje svim ljudima to- 
liko milosti, da mogu dobro činiti i sveti 
postati, ali On nikoga ne sili na to, nego 
pušta svakomu potpunu slobodu. Osim 
toga znade Bog i zlo obratiti na dobro. 
Sinovi Jakovljevi počinili su veliki grijeh, 
jer su svoga brata Josipa prodali, ali Bog 
je obratio ovo zlo u dobro i uredio sve 
tako, da je Josip postao kraljem egipat- 
skim i spasiteljem Izraela. Isus je bio od 
Židova na križ pribijen. Kolik je to grijeh! 
Ali smrću Isusovom na križu bio je otku- 
pljen cijeli svijet. Pogani su prve kršćane 
ubijali radi njihove vjere, no Bog je i to u 
dobro obratio: mučenici su smjeli odmah 
■ u nebo unići, a po njihovom primjeru o- 
bratile su se tisuće i tisuće pogana i pri • 
grlili pravu vjeru. 

+f, 2. Zapamti ovo za sav svoj život: kada 

\ j| ti ljudi šta zla učine, Bog će sve na dobro 
upraviti, samo ako kod toga imaš dobru 
* volju. Ti se moraš kod toga vježbati u 
poniznosti, strpljivosti i drugima kreposti- 
ma, a time si stičeš veliku nagradu za 
vječnost, makar ti se i velika nepravda 
nanese ili te se strovali u nesreću. Bog 

može sve tako urediti, da ti to postane 
najvećom srećom na ovome svijetu i jed- 
nom u vječnosti: »Čovjek snuje, a Bog od- 
ređuje.« 

Odluči danas kod sv. Pričesti, da ćeš 
se čvrsto uzdati u Boga, jer On će već 
sve upraviti na tvoje dobro. 

Četvrtak: Tijelovo. 

Tijelovo je najveća svetkovina našeg 
dragog Spasitelja u Presvetom Sakramen- 
tu. Iza službe Božje nosi se Presveto uz 
svečano zvonjenje i pjevanje kroz ulice, 
gradove i sela, praćeno od svećenstva i 
vjernog puka u svečanom odijelu. Putevi 
i kuće su krasno okićene, mladež cvije- 
ćem ovjenčana, a Presveto se nosi pod 
baldakinom okruženo svijećama. 

1. Tijelovo je veliki blagdan vjere. 
Svaki kršćanin mora svojim učestvova- 
njem otvoreno i svečano priznati svoju 
vjeru u prisutnost Kristovu u Presv. Ol- 
tarskom Sakramentu. On se mora opet u 
vjeri obnoviti i srcem i ustima govoriti: 
»O Isuse, ja vjerujem, da si Ti uistinu pri- 
sutan u Presvetom Sakramentu kao moj 
Gospodin i Bog.« 

2. Tijelovo je i svetkovina zahvale. 
Mi svi moramo se zahvaljivati za bezbroj- 
ne milosti, koje nam je Spasitelj iz taber- 
nakula kroz cijeli naš život darovao. Sa 
cijelim nebom, svom zemljom i svim du- 
šama u čistilištu moramo se sjediniti i 
srdačno zahvaljujući Isusu uskliknuti: 
»Budi hvaljen i slavljen Isus bez prestan- 
ka u Presvetom Sakramentu!« 

3. Tijelovo je napokon svetkovina za- 
dovoljštine. Toga dana moramo prikazati 
Bogu zadovoljštinu za sve grijehe, koje 
smo učinili proti toj velikoj tajni ljubavi, 
za nevjernost, ruganje i psovke tolikih 
ljudi proti ovom Presvetom Sakramentu, 
za svu hladnoću i ravnodušnost tolikih 
kršćana, ali osobito za grijehe, koje smo 
sami počinili. 

Ovako i u ovoj trostrukoj nakani gle- 
daj i ti proslaviti Tijelovo! 

Petak: Presv. Oltarski Sakramenat je 
naše sve. 

1. Isus je čovjekom postao i velikom 
mukom i gorkošću pretrpio smrt križa, da 
svijet otkupi i nas od vječnog pakla iz- 
bavi. Kako bi bilo nama siromašnim Iju- 

dima, da se nije dragi Spasitelj za nas 
zauzeo? Uvijek bismo bili predani nevolji 
grijeha, smrti i očajnosti. 

2. Isus nas je otkupio i otkupljenjem 
učinio nas čistima i sretnima. Cijelo ot- 
kupljenje izvršilo se samo jedamput, ali 
se obnavlja sve do svršetka svijeta u Pre- 
svetom Sakramentu na oltarima našim. 
Ovaj veliki Sakramenat je bogati izvor mi- 
losti, iz kojega proistječe sve, što treba- 
mo za naš život. Kroz Oltarski Sakra- 
menat, poimence kroz sv. Misu i sv. Pri- 
čest, podjeljuju nam se sve milosti, koje 
su nam potrebne za krepostan život. Dragi 
Spasitelj iz tabernakula jači nas, da bu- 
demo gorljivi u molitvi, da posao obavlja- 
mo iz ljubavi prema Bogu, da budemo 
poslušni, da čisto živimo, da svoj jezik 
ne upotrebljavamo na zlo, da budemo jaki 
i postojani u napastima i da naše srce 
čuvamo od grijeha. Isus nam u Presv. Sa- 
kramentu pomaže, ako smo pogriješili, da 
se za grijehe od sveg srca pokajemo, sve 
opet popravimo i nove čvrste odluke uči- 
nimo. Kod Njega tražimo, pomoć i utjehu, 
kada imamo što na srcu, kada nas tišti 
kakav križ ili nas zadesi kakva nesreća. 

Isus pomaže, Isus tješi, Isus oprašta, Isus 
hoće, da je sve dobro naše. 

3. Zahvaljuj često u ovim danima dra- 
gom Spasitelju za Njegovu preveliku lju- 
bav, kojom nam je dao svoj sv. Sakrame- 
nat. Ništa ti ne smije biti u tvom cijelom 
životu draže i dragocjenije nego Presv. 
Oltarski Sakramenat, sv. Misa i sv. Pri- 
čest. 

Subota: Isus u Sakramentu slika mo- 
litve. 

1. Isus Krist stanuje dan i noć u Pre- 
svetom Sakramentu, brine se za nas, di- 
jeli nam milosti i pomaže nas u svim po- 
trebama tijela i duše. Ujedno hoće, da nam 
dade primjer iz tabernakula, kako ćemo 
vježbati kreposti kršćanskoga života. Pro- 
matraj danas primjer molitve, što ti On 
daje! Isus vodi u tabernakulu život ne- 
prestane molitve. On moli i vapi bez pre- 
stanka za nas siromašnu djecu; u svaki 
čas dižu se iz svih oltara srdačne i svete 
molitve k nebu. 

2. Kako je to lijep primjer za naš ži- 
vot! Ako ne ćemo opako živjeti, mora naš 
život biti neprestana molitva. Zašto smo 

dakle na svijetu? Samo zato, da Bogu slu- 
žimo u svakom času svoga života. Spasi- 
telj je rekao: »Treba da uvijek molite i 
nikad ne prestanete.« 

Pitaj se danas kod sv. Pričesti, kako 
je s tvojom molitvom? Kako obavljaš svo- 
je dnevne molitve, kako često ponavljaš 
svoju dobru nakanu preko dana i govoriš 
male strelovite molitvice? . . . Pobudi sr- 
dačno pokajanje za sav nemar i obnovi 
svoje dobre odluke! 

DRUGA NEDJELJA PO DUHOVIMA. 

Nedjelja: O sv. Pričesti. 

U današnjem evanđelju priča nam Spa- 
sitelj o nekom čovjeku, koji priredi ve- 
liku gozbu i pozove mnoge. Oni ne htje- 
doše doći, već svaki nađe ispriku. Sad se 
razljuti čovjek i zapovjedi slugama, da 
pozovu sve siromašne i slabe, slijepe i 
kljaste sa ulica i puteva gradskih, da mu 
se napuni kuća.' 

1. Ova prispodoba sliči tako lijepo na 
sv. Pričest. Dnevice se ova nebeska hrana 
pripravlja od dragog Spasitelja, dnevice 



pozivlje On sve ljude po svojim sveće- 
nicima, sve bez iznimke, bogate i siro- 
mašne, visoke i niske. Ali svaki dan mo- 
žeš vidjeti, koliko ih tisuća se ispričava 
i sve moguće izgovore traži, samo da ne 
moraju ići k stolu Gospodnjemu ili pri- 
sustvovati svetoj Misi: Ja nemam vreme- 
na, ne mogu danas ići k sv. Misi, moram 
ovo raditi, moram ono svršiti i t. d. O 
kako su ludi svi ti ljudi! Najsvetije, naj- 
dragocjenije i najpotrebnije na zemlji za- 
nemaruju oni tako lakoumno. 

2. Gledaj, da ti ne pripadaš ovim lu- 
đacima! Primaj sv. Pričest, kako često 
samo možeš! Misli uvijek na ovo: Ja sam 
na svijetu, da svoju dušu spasim i zasluga 
sakupim za vječnost. Valja mi stoga svaki 
dan raditi kao marljiva pčela i ne smi- 
jem biti lijen u duhovnom životu. Čuvaj 
se teških grijeha, pa se možeš svaki dan 
pričešćivati. Ovako će tvoj život po dnev- 
noj sv. Pričesti biti posvećen, a tvoja 
djela i svaki tvoj korak bit će zaslužan. 
Jednom na smrtnom času veselit će te sva- 
ka sv. Pričest, koju si u životu primio. 

Ponedjeljak: Isus u Sakramentu je 
uzor poslušnosti. 

1. Isus je bio 30 godina poslušan svo- 
jim roditeljima u kući nazaretskoj. Bio je 
poslušan i svome nebeskom Ocu do smrti, 
do smrti na križu. On je i sada poslušan 
u Presvetom Sakramentu i bit će poslušan 
do svršetka svijeta. Na tisuće oltara kroz 
sve dane dolazi u svetoj žrtvi na poziv 
siromašnih ljudi, na poziv naših svećenika 
i sluša, dapače i kad je svećenik nedo- 
stojan. On ostaje u svetohraništu, kako 
dugo svećenik hoće. On dopušta kod 
sv. Pričesti, da Ga postavljaju na jezik 
vjernika i ne brani se, premda su često i 
takovi među njima, koji imaju smrtnih 
grijeha na duši. Isus je u svakom pogle- 
du poslušan; kod Njega nema protuslov- 
lja niti odgovaranja; On sluša odmah i 
točno. 

2. Kako važna krepost mora biti po- 
slušnost, kad ju je sam Spasitelj cijeli svoj 
život tako .gorljivo vježbao, a i sad je još 
neprestano ',vježba u Presvetom Sakra- 
mentu! Držiš li i ti poslušnost za tako 
znamenitu ili si često neposlušan rodite- 
ljima i poglavarima? . . . Slušaš li odmah 

točno, ili je svojeglavnost i opiranje tvoja 
glavna pogreška? Pobudi toga radi po- 
kajanje i odluku kod sv. Pričesti! 

Utorak: Isus u Sakramentu uzor šutnje. 

1. U tabernakulu vlada duboka šutnja. 
Isus šuti, kad ga štuju i klanjaju Mu se, 
a isto tako i onda, kad Ga vrijeđaju. Ni- 
kakav glas ne dolazi iz svetohraništa, niti 
glas veselja niti glas tuge. 

Nasljeduj ovu lijepu krepost išutnje 
dragog Spasitelja! Ako ne naučiš šutjeti, 
počinit ćeš danomice puno pogrešaka i gri- 
jeha. Misli također na to, što je Spasitelj 
rekao o zloj uporabi jezika: »Zaista, za- 
ista vam kažem, bit ćete suđeni za svaku 
nepotrebnu riječ, koliko više za zle i greš- 
ne govore, za svako proklinjanje, za la- 
koumne razgovore i brbljanja u kući Bož- 
joj, za pakosne i nepokorne riječi proti 
roditeljima i poglavarima, za sve nemile 
ružnje i psovanja drugih, za sva nečista 
i nedolična naklapanja, za laži i tužakanja 
i t. d. 

2. Ispitaj se danas ozbiljno u svetoj 
Pričesti o tom, kako ti upotrebljavaš svoj 
jezik. Šutiš li rado, ili su mnogi govori i 

brbljanja tvoje obične pogreške? Govoriš 
li rado preko drugih? Učini u ovoj točki 
osobito čvrstu odluku! 

Srijeda: Isus u Sakramentu uzor po- 
niznosti. 

1. Poniznost je glavna krepost u živo- 
tu Spasiteljevu. Poniznost je vježbao kao 
Djetešce u jaslicama, ponizan je bio u 
siromašnoj kućici u Nazaretu, ponizan i 
svom javnom životu, a osobito se zrcali 
poniznost Njegova u muci i smrti. A ovu 
poniznost nastavlja u Presvetom Oltar- 
skom Sakramentu. Dnevno silazi na oltar 
po zapovijedi svećenika, koji je i sam si- 
romašni čovjek. On ne dolazi u krasoti i 
sjaju, nego u najvećem siromaštvu i je- 
dnostavnosti. U maloj, neznatnoj prilici 
kruha nazočan je veliki Bog. On stanuje 
u uskom prostoru svetohraništa, koje je 
često vrlo siromašno. Pušta se nositi od 
svećenika, kuda ovaj hoće. Šuti kao dijete 
bez pomoći i daje se svima, koji dolaze 
k pričesnoj klupi, staviti na jezik, pa ta- 
kođer i takovima, koji pristupe u teškom 
grijehu. O duboke li poniznosti našega 
Spasitelja! 



2, Nastojiš li također i ti uvijek biti 
ponizan u svom životu? Mi svi bez iznim- 
ke naginjemo na oholost; to je posljedica 
istočnog grijeha; ali proti ovoj oholosti 
moramo se ozbiljno i revno boriti. Koliko 
si puta već visoko mislio o svojoj osobi, 
svojoj moći i znanju! Kako si se ljutio, 
kad te je tko korio, i kad su ti drugi bili 
pretpostavljeni. Ti govoriš tako rado o 
sebi i o svojim dobrim svojstvima, a ne- 
ljubezno misliš i govoriš o drugima. Ti si 
tašt i ohol u svom odijelu, u svojem hodu 
i u cijelom držanju. 

Ugledaj se u primjer tvoga poniznog 
Spasitelja! On je Sin Božji, a tako poni- 
zan; ti si siromašni čovjek, a ipak tako 
ohol i tašt. 

U kojoj točki moraš osobito učiniti 
čvrstu odluku? 

Četvrtak: Isus u Sakramentu uzor 
blagosti. 

1. Dragi Spasitelj je rekao jednom o 
sebi: »Učite se od menie, jer sam krotka 
i ponizna srca!« Krotak bijaše On u svo- 
jem zemaljskom životu, a isto je tako 
krotak i u svojem sakramentalnom životu. 

Krotak je naprama svim ljudima bez iz- 
nimke, bili oni Njegovi prijatelji ili nepri- 
jatelji. Nikoga ne odbija od sebe; ne pri- 
govara nikome, tko Mu dođe dobrom vo- 
ljom, a niti onda, kad su učinili još 
toliko grijeha. Isus je bio sama krotkost 
u svojoj muci i smrti, a upravo je tako i 
sada u Presv. Sakramentu. 

2. Slušaj rado opomene, koje ti dovi- 
kuje iz svetohraništa: »Uči od mene, jer 
sam krotak srcem!« Kako stoji sa tvojom 
krepošću krotkosti? . . . Jesi li pun ljubavi 
i susretljivosti prama svojim roditeljima, 
braći, sestrama i drugovima ili ih mrziš? 
Možeš li šutjeti, kad ti tko što rekne ili 
nažao učini, ili si ljutit i naprasit? . . . Jesi 
li kod igre miroljubiv i veseo ili se svađaš 
i prepireš? . . . 

Moli srdačno u sv. Pričesti dragog Spa- 
sitelja: »Isuse, blaga i ponizna srca, učini 
srce moje po Srcu svojem!« Učini čvrstu 
odluku i nastoj, da je danas izvršiš! 

Petak: Svetkovina Srca Isusova. 

1. Božanski Spasitelj ukaza se jednom 
svetoj Margareti Alakok u samostanu Pa- 
ray-u u Francuskoj. Pokaza joj svoje od 



ljubavi goreće Srce i reče joj: »Gle ovo 
Srce, koje ljude tako jako ljubi te se je 
sasvim istrošilo, samo da im dokaže svoju 
žarku ljubav. Mjesto zahvalnosti primam 
od ljudi samo nezahvalnost prezirom, sve- 
togrđima i hladnoćom, kojom me susreću 
u ovom Sakramentu ljubavi. Želim stoga 
od tebe, da petak iza osmine tjelovske bu- 
de na osobit način posvećen mome Srcu, 
i da kršćani taj dan prime sv. Pričest u 
nakanu, da zadovolje za sve meni u Sa- 
kramentu Ljubavi nanesene uvrede.« 

2. »Obećajem da će moje Srce svoju 
božansku ljubav u najbogatijem obilju nad 
svakim izliti, koji Mu ovu čast iskaže i 
nastoji, da i drugi isto čine.« Margareta 
učini, kako joj je Spasitelj zapovjedio. Nje- 
zinim nastojanjem raširi se pobožnost pre- 
sv. Srcu po cijeloj Francuskoj, a malo 
kasnije po cijeloj zemlji. Papa Klement 
XIII. uvede svetkovinu Srca Isusova. U 
župama budu osnovane bratovštine Srca 
Isusova, a božanskom Srcu bude na oso- 
biti način posvećen prvi petak i nedjelja, 
pa i cijeli mjesec lipanj. 

3. Srce Isusovo sjeća nas na onu ve- 
liku ljubav, koju je Spasitelj iskazao cije- 
lome svijetu i svakom pojedinom čovjeku 

kroz svoje utjelovljenje, svoj život, svoju 
muku i smrt, po svetoj katoličkoj Crkvi, 
po sv. sakramentima, a osobito po sv. Mi- 
si i Pričesti, i po oinim mnogim milostima, 
koje nam dnevno daruje za dušu i tijelo. 
Štujući Božansko Srce moramo Spasitelju 
zahvaljivati za sve ono, što nam je učinio 
i pružiti Mu zadovoljštinu za sve uvrede 
i nezahvalnosti, koje Mu ljudi svaki dan 
nanose. 

U ovoj dvostrukoj nakani moraš danas 
također provesti i svetkovinu sv. Srca 
Isusova i sv. Pričest primiti u tu svrhu. 
Učini odmah ovu odluku: U sve ću dane 
svojega života štovati presveto Srce Isu- 
sovo, a u sve prve petke i nedjelje primati 
svetu Pričest kao zahvalu i zadovoljštinu. 
O da znadeš, kako će se ovakova čvrsta 
odluka dopasti danas dragom Spasitelju! 

21. lipnja: Svetkovina svetog Alojzija. 

Sveti Alojzije bio je sin kneževskih 
roditelja. .Sam je imao postati knezom i 
naslijediti svoga oca na prijestolju kne- 
ževskom. On se odreče svega u korist 
svoga brata i htjede biti sasvim siroma- 
šan kao božanski Spasitelj. Stoga stupi u 

red Isusovaca, gdje je provodio strog ži- 
vot. Rano je svršio svoj život; jer umre 
kao mladić u 23. godini. (1.591.) 

1. Cijelo nastojanje svetog Alojzija bilo 
je već u ranoj mladosti u tom, da služi 
Bogu u svakom času svoga života. Kako 
je samo žarko ljubio molitvu! Sve njegovo 
djelovanje bila je neprestana molitva. Uvi- 
jek je mislio na Boga: kod posla, kod za- 
bave i igre. — Pitaj se kod svete Pričesti, 
jesi li ti u ovoj točki sličan svetom Aloj- 
ziju. 

2. Alojzije se je odlikovao sasvim či- 
stim anđeoskim životom. Mrzio je na gri- 
jeh nadasve, a osobito na nečistoću. Već 
kao dijete od devet godina obeća Bogu, 
da će cijeli svoj život provesti u čistoći. 
Ovu lijepu krepost tako je volio, da je 
kao anđeo na zemlji živio- Crkva ga je 
stoga postavila za zaštitnika i uzora kr- 
šćanske mladeži. Više tisuća djevojčica i 
dječaka utječe se njemu u zaštitu i štuju 
ga kao uzor čista života. Pripadaš li i ti 
ovima? 

3. Koja je sredstva upotrijebio sv. Aloj- 
zije, da može čisto provoditi život? Ponaj- 
prije mrtvio je svoje tijelo i svoja sjetila, 
a osobito oči. Pričešćivao se često; žarko je 

ljubio i štovao prečistu Djevicu, te se 
danomice izručivao Njezinoj zaštiti. Ovo 
su tri glavna sredstva, da možemo provo- 
diti čist život. Učini kod sv. Pričesti od- 
luku, da ćeš ih marljivo upotrebljavati. 

TREĆA NEDJELJA PO DUHOVIMA. 

Nedjelja: Milosrđe Srca Isusova, 

U današnjem svetom evanđelju poka- 
zuje opet dragi Spasitelj svoje milosrdno 
Srce. Farizeji i književnici mrmljahu, što 
grešnike prima i s njima jede. No on im 
reče: »Koji od vas, ako ima sto ovaca, pa 
jednu izgubi, ne ostavi 99 i ode tražiti 
onu izgubljenu, dok je ne nađe? A kad 
je nađe, uzme je na svoja ramena i od- 
nese je pun veselja kući, gdje reče svojim 
susjedima i prijateljima: Veselite ce sa 

mnom, jer sam našao svoju ovcu, koja je 
bila izgubljena! Kažem vam, da će u nebu 
biti veće veselje nad jednim grešnikom, ko- 
ji čini pokoru, nego nad 99 pravednika, 
koji ne trebaju pokore.« 

O ljubavi puno Srce moga Spasitelja! 
Kako Te boli, kad Te Tvoja ovčica žalosti 
i grijehom se od Tebe udaljuje. Ti ne mi- 

vot od svoje mladosti do smrti. Bio je od 
Boga pozvan da propovijeda pokoru lju- 
dima, pa im je morao dobrim primjerom 
prednjačiti. Do 30. godine živio je u pu- 
stinji. Nosio je grubo odijelo i hranio se 
posve jednostavno. O veselju i radostima 
svijeta nije htio ništa znati. Samo Bogu je 
posvetio svoj život i svaki čas samo Nje- 
mu služio. Jer je ukorio bezbožnog kralja 
Heroda radi njegovog opakog života, dao 
ga je ovaj pogubiti. » 

Nasljeduj pokornički život sv. Ivana. 
U pokori se vježbaš, ako ujutro svladaš li- 
jenost i točno ustaneš, ako točno moliš i 
slušaš, — ako se katkada odrečeš kakve 
mile igre ili dopuštenog veselja, ako na- 
stojiš nadvladati svoje oči i uši, osobito 
svoj jezik, da ne budeš tako znatiželjan i 
brbljav — kad iz ljubavi k Isusu rado 
snosiš siromaštvo i bolest te ne mrmljaš i 
ne tužiš se, kad je drugima bolje nego te- 
bi — a ko si katkada uskratiš štogod u je- 
lu i pilu,, ako se suzdržiš od poslastica i 
oblizavosti i t. d. 

1. Pokornički život to je svet život. 
Pokornička djela čiste dušu od lakih gri- 
jeha i vremenitih kazna. Njima si može- 



mo uštedjeti strogu i strašnu čistilišnu 
vatru. 

2. Tko revno čini pokoru, taj jača vo- 
lju i biva od dana do dana postojaniji pro- 
ti napastima zlog neprijatelja. 

3. Pokorom možemo si steći također 
velikih zasluga za nebo, jer što Bogu za 
ljubav činimo, naplatit će nam Bog sto- 
struko i hiljadostruko. 

Utorak: Josip Misirski. 

Patrijarka Jakov imao je dvanaest 
sinova. Najmlađi od njih zvao se Josip. 
Ovoga ljubljaše Jakov osobito, pa mu da- 
de načiniti šarenu haljinu. Kad je Josip 
imao šesnaest godina, čuvaše sa svojom 
starijom braćom ovce. Jednom opazi, da 
su braća učinila nešto vrlo zla, pa ih po- 
tuži ocu. Zato ga braća zamrziše i ne 
htjedoše progovoriti više s njim ni jedne 
lijepe riječi. Gle, koli krasan primjer po- 
božnosti, poslušnosti i čistoće daje ti 
ovdje Josip! Dok su njegova braća za- 
davala ocu samo brigu, priređivao mu je 
on samo veselje. Nema ništa ljepšeg od 
pobožne i čiste mladosti. Na njoj, kao što 
možeš vidjeti na Josipu, počiva osobiti 

blagoslov Božji. Bog je odabrao Josipa 
za velika djela upravo zato, jer je bio u 
svojoj mladosti tako pobožan i nevin. 

1. Tko svoju mladost proživi čisto, te 
je svojim roditeljima na veselje, taj će 
se rado i u starosti sjećati svoje mlado- 
sti. Naprotiv je to velika nesreća za čo- 
vjeka, kad svoju mladost okalja grijesima, 
a svojim roditeljima i poglavarima zada 
brigu i ražalosti ih. 

2. Kako ti držiš četvrtu i šestu zapo- 
vijed? . . . Koje je najbolje sredstvo za 
svet život u mladosti? Česta Pričest. . . 
Odluke! 

Srijeda: Josip misirski. 

O Josipu pripovijeda sv. pismo: On 
čuvaše s braćom stado. Kada vidje, da 
oni čine nešto vrlo zlo, potuži se ocm 

1. Bijaše li to pravo i lijepo od Josipa, 
da je zao čin svoje braće ocu saopćio? 
Kad bi on iz zlobe tuđe zlo prijavio, na- 
ime radi toga, da braća budu strogo kaž- 
njena, onda bi imao zlu namjeru, te bi 
sagriješio. I to bi bilo također grešno, da 
je mjesto ocu, drugim ljudima očitovao 
pogreške svoje braće, jer bi to bilo ogo- 



varanje. No Josip sigurno nije sagriješio, 
jer on toga nije učinio iz zle namjere, 
nego iz ljubavi k Bogu i k svojoj braći. 
On je naime htio, da ih otac opomene i 
da ih nadgleda, da se poprave i da Boga 
više tako teško ne uvrijede. Priopćenje 
bilo je nužno, pače je to bila dužnost Jo- 
sipova. Da je on šutio, onda bi bio kriv, 
kad bi njegova braća tu istu veliku po- 
pogrešku još često počinila, te bi tako 
postao sukrivac grijeha svoje braće. 

2- Nasljeduj primjer Josipa misirskog 
i učini za Pričest slijedeće odluke: Nika- 
da ne ću iz zloradosti druge kod rodite- 
lja i učitelja tužiti, jer je to gadno opada- 
nje. Nikada ne ću druge klevetati, to jest 
tajne pogreške drugih izbrbljati i iznijeti 
na vidjelo. Ako znadem za kakvu ružnu 
pogrešku ili grijeh drugih, osobito za ne- 
čisti grijeh, to ću u pravo vrijeme rodite- 
ljima i poglavarima saopćiti, ali ne dru- 
gim ljudima, da se zlo još dalje ne raširi. 

29, lipnja: Blagdan prvaka apostolskih 
sv. Petra i Pavla, 

Danas slavimo blagdan prvaka apo- 
stolskih sv, Petra i Pavla. Promatraj 

ljubav ove dvojice svetaca k Božanskom 
Spasitelju i neumrlim dušama. 

1. Petar goraše uvijek od ljubavi k 
Božanskom Meštru. On mišljaše zbilja 
iskreno, kad je Isusu u blagovaonici re- 
kao: »Ako bi morao s Tobom i umrijeti, 
ipak Te ne bih zatajio.« Premda je na- 
skoro iza toga duboko pao, ipak se nije 
njegova ljubav k Isusu umanjila. Kako se 
je gorko kajao za taj grijeh, kako ga je 
oplakivao i strogu pokoru činio za nj! Po- 
slije uskrsnuća Gospodinova uvjerio je 
Spasitelja svečano, da ga ljubi, te je to i 
svojim životom posvjedočio, jer je za Isu- 
sa umro mučeničkom smrću na križu. 

Iste godine, kad je umro Petar, umre i 
sv. Pavao mučeničkom smrću. I on je bio 
pun goruće ljubavi k Spasitelju. »Gospo- 
dine, što hoćeš da činim?« tako je govo- 
rio kod svog obraćenja, a za svoga apo- 
stolskog života mnogo je učinio i podnio 
za Isusa za vrijeme dugih i teških misija, 
koje je činio za obraćenje pogana. 

Oba ova apostola ostavila su sve svo- 
je, svoje rođake, svoju domovinu i sve što 
im osobito milo bijaše, te su slijedili Go- 
spodina. Njemu samom posvetili su čitav * 

svoj život S Isusom i za Isusa trpjeti širo- 

Stnta, OĆS - *° ‘ reba da ži ™‘ 

Priče sti° Vi ° VU ° dIukU danas k ° d sv ’ 

2. Jer su prvaci apostola bili tako pu- 
ni ljubavi k Isusu, zato su gledali, da do 
mogućnosti predobiju što više duša za 

, ® udi . 1 j 5 e , va ” * nast °i- da čim više 
usa pnvedes k Spasitelju. Dnevice ih u- 
Ijuci u svoje molitve, a osobito siromaš- 
ne gresmke i pogane. Djelovati možeš i 
nm primjerom, ljubeznom opomenom i 
dobrom,,^! te tako možešdruge "d- 
atiti od grijeha i k dobru privesti. Odlu- 
ke kod sv. Pričesti! 

Petak: Srce Isusovo uzor kreposti, 

1. Presveto Srce Božanskog Spasite- 
ja sjeća nas na veliku ljubav, kojom nas 

osobito na b 1° ^ r ° đen t a do danas, 

Presv nif h baV ’ k ° JU nam iskazu je u 
liti 7a P V Sakram entu. Moramo mu hva- 
V - tu I,ubav ' a istodobno dati i zado- 
VO , stinu za sve one ljude, koji o ljubavi 
IsuoOvoj ne ce ništa da znaju, te je s ve- 

likom nezahvalnošću i grijesima vraćaju. 

To je glavni i prvi razlog štovanja Srca 

Isusova. T 

2. Srce Isusovo je simbol ljubavi Isu- 

sove; ali i Njegovih svetih kreposti. Ka- 
da Srce Spasiteljevo promatraš i štuješ, 
onda se moraš sjetiti i pojedinih krepo- 
sti, koje je Isus vršio, da nam ostavi pri- 
mjer. Srce Isusovo je opkoljeno vijencem 
kreposti kao: gorljivošću u molitvi, po- 

slušnošću, čistoćom, samozatajom, poniz- 
nošću, krotkošću, ljubavlju k bližnjemu, 
iskrenošću, marljivošću i mnogim drugim. 

3. Ako hoćeš Srce Isusovo pravo što- 
vati, nije dosta da samo moliš lijepe moli- 
tve presv. Srcu, nego moraš nastojati da 
nasljeduješ pojedine kreposti božanskog 
Srca. U kojoj točki ti najviše manjka? . . . 

U kojoj kreposti si Isusu najmanje sličan? 
Pobudi pokajanje i stvori odluku kod sv. 
Pričesti! 

2. srpnja: Pohod BI. Dj. Marije. 

t 

1. Marija je primila vijest od arkan- 
đela Gabrijela, da će postati Majkom 
Spasiteljevom. Zatim ode preko brda k 
svojoj tetki Elizabeti. Ova je pozdravi ri- 



ječima: »Blagoslovljena si Ti među žena- 
ma i blagoslovljen plod utrobe Tvoje!« 
Na to se Marija napuni Duha Svetoga, 
te reče ovaj svečani slavospjev: »Veliča 
duša moja Gospodina, i obradova se duh 
moj u Bogu, Spasu mojem; jer pogleda na 
poniznost službenice svoje. Jer gle, od 
sada će me blaženom zvati svi naraštaji. 
Velike mi stvari učini Onaj, koji je silan, 
i čije je ime sveto. I milosrđe njegovo od 
koljena do koljena onima, koji Ga se bo- 
je. Učini silu mišicom svojom, razasu oho- 
le u misli srca njihova. Gladne napuni do- 
brima, a bogate otpusti prazne. Spasi Izra- 
ela slugu svojega, opomenu se milosrđa 
svojega, kao što reče očima našim, Abra- 
hamu i sjemenu njegovu dovijeka.« 

2. U ovom hvalospjevu očituje Marija 
svoju veliku poniznost. Priznaje, da je za 
velike stvari odabrana, ali toga ne pripi- 
suje sebi, već samo Bogu. Ovaj krasni 
primjer poniznosti treba da i ti nasljedu- 
ješ u svom životu. Ne utvaraj si što zbog 
svoga tijela, lica, odijela, bogatstva; ne 
hvali se svojim darovima i znanjem! Sve 
ti je to Bog dao, dakle moraš sve to sma- 
trati kao dar Božji, i sve Njemu na slavu 
upotrijebiti. Kad te snađu ohole misli, go- 

vori uvijek odmah: »Sve na slavu Božju«, 
ili »Slava Ocu i Sinu i Duhu Svetom i t. a. 

Prinesi dragom Spasitelju ovu odluku 
u sv. Pričesti! 

ČETVRTA NEDJELJA PO DUHOVIMA. 

Nedjelja: Obilni ribolov. 

1. Isus bijaše na jezeru Genezaret- 
skom. Oko Njega se opet sakupi mnogo 
naroda. On sjedne u ladicu Simona Petra 
i naučavaše odavle sakupljenoj svjetini. 
Kad svrši propovijed, reče Simonu i nje- 
govim drugovima, da otplove dalje i da 
tamo bace mrežu u dubinu jezera. Oni 
uhvate najedamput toliko riba, da se je 
mreža prodrla i napuniše obje lađe, dok 
cijelu noć nijesu baš ništa ulovili. Kad 
Simon Petar vidi to veliko čudo, padne 
pred noge Isusove i reče ponizno: »Go- 
spodine, idi od mene, ja sam grešan čo- 
vjek!« Spasitelj reče: »Ne boj se, od sada 
ćeš ljude loviti.« _ , 

Ovim čudom obilnog ribolova utvrdili 
su se prvi učenici u vjeri u Isusa. Istodob- 
no htio ih je Isus poučiti, kako će poslije 
kao apostoli ljude loviti t. j. privoditi ih 1 



Crkvi Božjoj. I ti možeš također loviti 
ljude, t. j. možeš pomoći spašavati duše 
nebo svojim molitvama, sv. Misom i 
Pričešću, malim strelovitim molitvicama, 
dobrim primjerom i t. d. Misliš li dnevno 
na to veliko djelo ljubavi k bližnjemu? . . . 

2. Evanđelje govori dalje o Simonu i 
njegovim drugovima: »Oni privedu lađu k 
obali, ostave sve i slijediše Isusa.« Nasto- 
ji® k i ti nasljedovati svog Spasitelja kr- 
šćanskim životom, ili ti savjest predbacuje, 
da Mu u mnogim stvarima nijesi nimalo 
sličan? U kojoj tački najviše? Pokaja- 
nje i odluka kod Pričesti! 

Ponedjeljak: Josip misirski prodan 
od svoje braće. 

1. Josipa zamrziše braća, jer ga je 
otac više ljubio nego njih. Njihova zavist 
pretvori se u mržnju, što ih je Josip zbog 
njihovog ružnog djela potužio kod oca. 1 
kad im je još čudnovate sne pričao, koji 
naviještahu, da će im jednom zapovijeda- 
ti, onda ga nijesu mogli više gledati i od- 
luče, da će ga ubiti. 

2- Jednog dana pošalje otac Josipa da 
vidi, što braća rade. Kad ga braća izdale- 

ka opaze gdje ide, rekoše: »Eno dolazi 

sanjar; hajde da ga ubijemo, pa ćemo re- 
ći, da ga je divlja zvijer rastrgala. Oni bi 
to zbilja bili učinili, da ih nijesu Juda i 
Ruben od toga odvratili. Jer su upravo 
tada prolazili onuda misirski trgovci, pro- 
daju Josipa kao roba za 20 srebrenika. 
Josipovu haljinu umoče u krv, pošalju je 
ocu i rekoše: »Ovu smo haljinu našli. Vi- 
di, nije li to haljina tvoga sina?« Otac ra- 
strga od žalosti svoje odijelo i plakaše 
gorko. 

3. Kako strašne su posljedice zavisti i 
ljubomornosti. Ove pogreške vode i do 
najvećih grijeha. Na zavist smo svi vrlo 
skloni. Kad vidimo, da drugi znadu više 
nego mi, kad su hvaljeni i imaju prednost, 
kad imadu bolje mjesto i t. d., onda na- 
srnu zavidne misli na naše srce. Odmah 
ih valja odbiti, jer ako im popustimo, vo- 
di nas zavist k ljutini i mržnji, psovki i 
kletvi, ružnim riječima, sramotnom izdaj- 
stvu i još gorim grijesima. Učini čvrstu 
odluku i prinesi je Spasitelju, kad Ga sad 
u svoju dušu primiš! 



Utorak: Josip u kući Putilarovoj. 

1. O kako je žalosno moralo biti Josi- 
pu misirskom, kad su ga silom odvukli od 
njegove domovine, od njegova oca, kojeg 
je tako srdačno ljubio, i od svega, što mu 
bijaše milo! Tako je već u svojoj mlado- 
sti morao Josip podnositi veliku nesreću; 
ali on ne mrmljaše, već podnese sve čud- 
nom strpljivošću uzdajući se čvrsto u 
Boga. 

Čini i ti tako, ako već u mladosti svo- 
joj moraš križ nositi! Ta znadeš, da se ni- 
šta ne događa bez volje Božje, a dobri 
Bog hoće nam samo dobro i može sve, pa 
i najgore, okrenuti na naše dobro. 

2. Josip dođe u kuću Putifarovu, koji 
bijaše kraljev dvoranin. On je i ovdje bio 
pobožan i služio je vjerno Bogu, upravo 
onako kao što i u kući očevoj. Radi toga 
zavoli ga Putifar i učini ga upraviteljem 
nad svim svojim imanjem. 

U ovoj tački moraš i ti sličiti Josipu 
misirskom. Moli i idi k sv. Misi, primaj sv. 
sakramente, obavljaj svoje duhovne vje- 
žbe, ako te i roditelji uvijek na to opo- 
minju. Sve moraš sam od sebe činiti, oso- 
bito kad si daleko od roditeljske kuće, 

među tuđim ljudima. Svagdje možeš po- 
božno i kršćanski živjeti, samo ako imaš 
dobru volju. Odluke za sv. Pričest! 

Srijeda: Josipa napastuju. 

1. Putifar je imao ženu, koja je bila 
vrlo zločesta, i htjela je Josipa navesti na 
nečisti grijeh. On ne htjede pristati nego 
reče: »Kako bih ja mogao učiniti tako 
veliko zlo i sagriješiti Bogu svome?« On 
ostane stalan i čvrst, premda ga je lako- 
umna žena danomice mučila svojim zava- 
đanjem. Jednom dođe tako daleko, da ga 
je za plašt prihvatila i htjela prisiliti na 
grijeh. Josip ostavi plašt u njenim rukama 
i uteče. 

2. Ljubiš li i ti tako čistoću kao pobož- 
ni Josip? Cijeniš li i ti nevinost toliko, da 
je ni za kakvu stvar na svijetu ne bi htio 
izgubiti? Ona ti mora biti draža nego sve 
ostalo; ona je tvoje dragocjeno blago i 
najveća čast. Duh Sveti kaže u sv. pismu: 
»0 kako je lijep čisti naraštaj u sjajnosti 
svojoj, jer je poznat i kod Boga i kod lju- 
di.« Jesi li čist, tad ne ćeš lako počiniti ni 
drugoga teškoga grijeha, neprestano ćeš 
živjeti u milosti i prijateljstvu Božjem i 



uvijek ćeš biti zadovoljan i imati mirnu 
savjest. Veće radosti ne možeš na zemlji 
uživati, a ovu sreću možeš tako lako po- 
sjedovati, ako samo imaš dobru volju. 
Ostani uvijek stalan i bori se hrabro, kad 
ti nečiste misli i predstave dušu muče! 
Izbjegavaj nečiste ljude, društvo, igre ili 
druge zle prigode! Ovdje ne smiješ reći: 
Ja ću se čuvati, nego moraš jednostavno 
otići. Tko u nečistoću ide, zamaže se pa 
htio ili ne htio. Reci također i ti kod ne- 
čiste napasti ove lijepe Josipove riječi: 
»Kako bih morao tako veliko zlo učiniti 
i sagriješiti Bogu svome?« 

Žrtvuj dragom Spasitelju u sv. Pričesti 
svoje tijelo i svoju dušu, ponovi odluku, 
da ćeš uvijek čist i svet život provoditi! 

Četvrtak: Josip u tamnici. 

1. Putifarova žena ražljuti se vrlo, jer 
je Josip njezine nečiste zahtjeve tako 
stalno i čvrsto odbijao. Htjela mu se osve- 
titi. Odmah sazove sve ukućane i reče: 
»Gledajte, kako zlog čovjeka moj muž uze 
u kuću; on je došao k meni, pa me je 
htio na grijeh prisiliti; ali sam mu pobje- 
gla, On ostavi plašt i uteče.« Svom mužu 

rekne ovu istu laž i klevetu. Taj povje- 
rova njezinim riječima, ražljuti se vrlo i 
dade Josipa baciti u tamnicu. 

Kako je gadna laž i kleveta ove opa- 
ke žene! Na ovom primjeru učimo, kako 
žalosne posljedice nosi ovaj ružni grijeh. 
Učini u sv. Pričesti čvrstu odluku, da ćeš 
uvijek biti iskren u svom govoru, i radije 
koju riječ manje, nego više reći. »Govo- 
riti je srebro, a šutjeti zlato,« vele pa- 
metni i iskusni ljudi. 

2. Dobri Josip imao je mnogo trpjeti. 
Ali on ni u tamnici ne izgubi ufanje u 
Boga. Vjerovaše čvrsto, da je to sve kuš- 
nja sa strane Božje, i da ga Bog sigurno 
ne će ostaviti. 

Bog te ne ostavlja. Upravo onda je 
On tebi najbliže i onda te najradije ima, 
kad mnogo trpiš, i kad patnje dugo traju. 
Time ti poklanja velike i bogate milosti. 
I čim dulje traje vrijeme kušnje, tim su 
veće i bogatije zasluge za nebo. Ovu 
istinu ne smiješ nikada zaboraviti, kad ti 
je na ovom svijetu zlo. 

Moli Spasitelja u sv. Pričesti, da te 
rasvijetli, da ovu istinu dobro razumiješ. 



Petak: Obećanja Srca Isusova. 

1. Dragi Spasitelj ukazao se često sv. 
Margareti Alakok i naložio joj, da raširi 
pobožnost k Božanskom Srcu. Ujedno obe- 

I ća svim onima, koji ovu pobožnost oso- 
bito njeguju i vježbaju se u njoj slijedeće: 
1. Ja ću im dati sve milosti, koje su po- 
trebne njihovom staležu. 2. Tješit ću ih 
u nevoljama njihovim. 3. Bit ću im sigurno 
utočište za života, a osobito na čas smrti. 
4. Obilno ću blagosloviti sva njihova po- 
duzeća, 5. Grešnici će naći more milosrđa 
u mom Srcu. 5. Mlaki će postati gorljivi- 
ma, a gorljivi će doći do velike savrše- 
nosti. 7. Obilno ću blagosloviti kuće, gdje 
se izloži i štuje slika mojega Srca. 8. Ime- 
na onih, koji šire pobožnost moga Srca, 
bit će u Njemu upisana i nikada se otuda 
ne će izbrisati. 

2. Još jedno veliko, utješno obećanje 
dao je dragi Spasitelj svojoj pobožnoj služ- 
benici, da ga objavi ljudima: Tko se devet 
mjeseci neprekidno svakog prvog petka 

I Pričesti na čast Srcu Isusovu kao zado- 
voljštinu za sve grijehe ljudi, taj ne će 
umrijeti u smrtnom grijehu i ne će se iz- 
gubiti. 

Kad sva ta obećanja promatraš i pro- 
mišljaš, ne ćutiš li pobudu, da budeš oso- 
bito bito revan štovatelj presv. Srca Isu- 
sova? Stupi u bratovštinu Srca Isusova, 
pričešćuj se u prve petke u mjesecu, ne 
propusti ni jednog dana štovati presv. 
Srce Isusovo i zazivati Ga osobito strelo- 
vitim molitvicama! O kako se dopada ova 
odluka dragom Spasitelju! 

Subota: Marija, zaštitnica čistoće, 

1. Marija se naziva Djevicom bez ljage. 
Njezina duša nije nikada bila okaljana ni 
sjenkom grijeha, a osobito je bila čista 
od svake putenosti i nečistoće. Ona ži- 
vljaše u društvu najčišćih osoba, sa sv. 
Josipom i Isusom, najčišćim od svih stvo- 
rova, samim Sinom Božjim. 

U čistoći srca je Marija za nas divan 
uzor, a hoće ujedno da bude naša pomoć 
i da njezine primjere slijedimo. Marija lju- 
bi čiste duše i nastoji, da ih uzdrži u či- 
stoći. Ona se također zauzima ljubezno i 
milosrdno i za one, koji su pali u grijeh 
nečistoće i rado im pomaže, da se oslo- 
bode grešnog života. 

2. Prikaži se opet sav dragom Spasi- 
telju u sv. Pričesti i učini čvrstu odluku, 



da ceš svaki dan moliti prečistu Djevicu 
za njezinu zaštitu i pomoć, da sačuvaš 
čistoću. Evo ti lijepe molitvice, koja po- 
tječe od pobožnoga dječaka imenom Ni- 
kole Zucchi. On ju je napisao svojom vla- 
stitom krvlju te se posvetio Majci Božjoj. 
Poslije kad je postao svećenik preporučio 
ju je mnogim ljudima i tako ih spasao od 
grijeha nečistoće. Možeš je moliti jutrom 
i večerom, a također i u žestokim napa- 
stima. Glasi: »O Gospojo moja, o Majko 
moja, sav Ti se darujem, a da Ti zasvje- 
dočim ljubav svoju, poklanjam Ti danas 
oči svoje, uši svoje, usta svoja, srce svoje, 
svega sebe. Budući da sam dakle sav Tvoj, 
o dobra Majko, čuvaj me i brani kao 
stvar i svojinu svoju!« 



PETA NEDJELJA PO DUHOVIMA, 

Nedjelja: Nedjeljno evanđelje, 

U današnjem evanđelju reče dragi Spa- 
sitelj svojim učenicima slijedeće ozbiljne 
riječi: »Ako pravda vaša ne bude savr- 
šenija, negoli je ona književnika i farizeja, 
ne ćete ući u kraljevstvo nebesko!« 

1. Farizeji nijesu bili pravo i istinski 
pravedni. Oni su nastojali, da se izvana 
pokažu pravednima i pobožnima, e da se 
ljudima dopadnu; obavljali su točno svoje 
molitve i sve, što je bilo propisano za 
službu Božju, ali im nije bilo mnogo stalo 
do toga, što Boga teškim grijesima i zlim 
životom vrijeđaju. Šta koristi takova prav- 
da? Mi se ne smijemo samo izvana po- 
kazati pravednima, nego moramo takovi 
biti i u našem životu. 

2. Farizejske pravednosti ima puno. 
Mnogi misle, ako pobožno mole, često sv. 
Misu slušaju, ako se marljivo ispovijedaju 
i pričešćuju, da je to znak pobožnog ži- 
vota. To je sve lijepo i dobro, ali što ko- 
risti, ako ne nastojimo svladati svoje ne- 
poslušnosti, svojeglavosti, nečistoće, laž- 
ljivoti, grešnih govora o drugima, ljutine 
i t. d. Još manje koristi ona pobožnost, 
koju samo zato vježbamo, da izgledamo 
pred drugima pobožni, da od njih budemo 
hvaljeni i nagrađeni. 

Pitaj se jednoć kod sv. Pričesti, posje- 
duješ li ti istinsku i pravu pobožnost i 
nastojiš li čvrstom voljom, da svaki dan 
budeš bolji i kreposniji. 



Ponedjeljak: O ljubavi bližnjega I. 

U jučerašnjem evanđelju opominje nas 
Krist, da se čuvamo osornosti i svakog 
ruganja prema bližnjemu. On veli: »A ja 
vam kažem: »Tko se srdi na brata svoga, 
krivac će biti suda. Tko bratu svome 
kaže »raka«, bit će krivac skupštini i tko 
kaže bratu svome »budalo«, bit će krivac 
paklu ognjenomu.« Riječi »raka« i »bu- 
dalo« značile su kod Židova najveće ru- 
ganje, tako da je to bilo jednako kao da 
rekneš: bezbožniče i propalico! 

1. Tko svoga bližnjega ražalosti, tko 
se s njime svađa i prepire, tko ga uvred- 
ljivim riječima ruži, vrijeđa ljubav tim te- 
že, ako u svom srcu goji mržnju prama 
drugome te ga grubim i ružnim riječima 
vrijeđa. 

0 čuvaj se toga grijeha proti ljubavi 
bližnjega! Ti moraš ljubiti svoga bližnjega 
kao sebe samoga. Sam ne ćeš da te ruže, 
ne ruži ni ti drugih. Ti hoćeš, da drugi 
budu dobri prema tebi, budi i ti pun lju- 
bavi prema njima! Sve, što hoćete da va- 
ma ljudi čine, činite i vi inijima!« 

2. Pitaj se kod sv. Pričesti, kakav sam 
ja prama svojoj braći i sestrama, prama 




406 



407 



prijateljima i saučenicima? . . . Jesam li 
svadljiv? . . . Ružim li i karam li odmah 
kod svake prigode? . . . Pobudi pokajanje 
za sve pogreške, koje si u toj točki učinio 
proti ljubavi bližnjega i učini ozbiljne od- 
luke! 

Utorak: O ljubavi bližnjega, II. 

' 1. U nedjeljnom evanđelju opominje 

nas Spasitelj da budemo pomirljivi prema 
bližnjemu. Ako koga mrzimo, ako se na 
koga ljutimo, kad drugi s nama nemilo 
postupa i nepravo nam čini, ne smijemo 
mirovati, dok se opet ne pomirimo. Spa- 
sitelj kaže: »Ako doneseš dar svoj na 

oltar, a sjetiš se, da brat tvoj ima nešto 
proti tebi, ostavi dar svoj pred oltarom i 
hajde i pomiri se s bratom svojim, onda 
dođi i prikaži dar svoj.« Zapamtimo do- 
bro riječi dragog Spasitelja! On hoće time 
da rekne: »Prikažeš li dragom Spasitelju 
sve molitve, sv. Mise, Pričesti, nadvlada- 
nja i drugo, sve se to Njemu ne sviđa pra- 
vo, doklegod mrziš bližnjega svoga te si 
zavidan, pa dok ljutinu nosiš u srcu i ne 
ćeš da se pomiriš. Ako pače u teškom 
neprijateljstvu sa bližnjim živiš, onda to 



sve nema nikakve vrijednosti, jer se onda 
nalaziš u stanju smrtnoga grijeha. Tko nije 
pomirljiv i ne oprašta rado svome bliž- 
njemu, taj ne može u Očenašu od srca 
moliti: »Otpusti nama duge naše, kako i 
mi otpuštamo dužnikom našim!« 

2. Dragi Isuse, Ti si krotak i ponizan 
srcem, Ti si oprostio na križu svim svo- 
jim uvrediteljima i mučiteljima, daj i me- 
ni jakošću sv. Pričesti pomirljivo srce! 
Pomozi mi, da uvijek, kada se ogriješim 
o ljubav k bližnjem, odmah sve uredim i 
sa svima živim u slozi i zadovoljstvu. »Isu- 
se, krotki i ponizni srcem, učini srce moje 
po Srcu svome!« 

19. srpnja: Sv. Vinko Paulski. 

1. Sv. Vinko Paulski rodio se u jednom 
seocu južne Francuske. Kao dječak čuvao 
je očeve svinje, a kasnije poče učiti i po- 
stade svećenik. Samo Bog znade, koliko 
je taj sveti čovjek učinio za svoga bliž- 
njega tjelesnim i duhovnim djelima milo- 
srđa. Cijeli svoj život žrtvovao se za ljude. 
On utemelji zadrugu svećenika, koji su si 
uzeli za zadaću, da drže misije siromašnim 
slojevima naroda. Utemelji i red milosrd- 

nih sestara, koje su se osobito posvetile 
njezi bolesnika. U Parizu dade sagraditi 
veliko sirotište, u kojem se i danas još 
njeguje i odgaja preko 10.000 djece. Osno- 
vao je također zadrugu sestara, koja je 
preuzela obuku ženske mladeži, a k tome 
još zadrugu, koja se morala zauzimati za 
one djevojčice, koje su se nalazile u po- 
gibelji, da izgube čistoću. Svetac umre iza 
radinoga i neumornoga života god. 1660. 
navršivši 85. godinu života. 

2. Zar da te ne potakne ovaj krasni 
primjer ljubavi k bližnjemu, da i Ti budeš 
milosrdan prema drugima? Kako je kod 
tebe u toj točki? Ne bi li možda i ti mo- 
gao učiniti više djela ljubavi dijeleći mi- 
lostinju, pohađajući bolesnike i siromahe 
i t. d. ? I kad bi te Bog pozvao jednom 
u samostan, da tamo djecu podučavaš ili 
da se brineš za bolesne i siromašne ili da 
ideš u poganske zemlje na misije, bi li 
bio pripravan slijediti taj poziv?... Pro- 
misli sve to jednoć kod sv. Pričesti! 

Četvrtak: Uzvišenje Josipa misirskog. 

Josip bijaše dulje od dvije godine u 
tamnici. Kralj Faraon je sanjao jednom o 



debelim i mršavim kravama, o putnom 
i kržljavom klasju. Nitko mu nije mogao 
protumačiti toga sna. Od svoga peharnika 
čuje za Josipa, te ga pozva iz tamnice. 

Josip mu razjasni, da sedam debelih 
krava i sedam punih klasova naznačuje 
sedam plodnih godina, sedam mršavih 
krava i. kržljavih klasova sedam neplod- 
nih godina. Svjetova nato kralja, da u se- 
dam rodnih godina sakupi sve preostalo 
žito za vrijeme nevolje. Te riječi budu 
kralju tako po volji, da je Josipa uzvisio 
i postavio ga je nad cijelim Misirom. Obu- 
če ga u kraljevsko odijelo i dade ga u 
krasnim kraljevskim kolima voziti okolo. 
Glasnik jedan morao je ići pred njim i vi- 
kati: »Prignite koljena pred njim, jer je 
on postavljen nad cijelim Misirom!« 

1. Dugo je Josip trpio, konačno dođe 
spas i uzvišenje. Zapamtimo si to: Bog ne 
ostavlja ništa nenaplaćeno, često treba 
dugo, dok nagrada dođe. Katkada toga 
na ovome svijetu nikako i ne bude, ali 
onda tim stalnije u vječnosti. 

’* r, također velikoj mudrosti 

Božjoj! Tko bi mislio, da će s Josipom 
i ta *o biti, kad je bio prodan kao rob i u 
tamnicu bačen? Kako je Bog sve lijepo 

uredio! Ne tuži se zato nikada radi kušnje 
i trpljenja, nego misli uvijek: Bog već zna, 
zašto je to dobro. »Ne moja, nego Tvoja 
neka bude volja.« 

Odluka za sv. Pričest! 

Petak: Josip oprašta svojoj braći, 

1. Kako je Josip unaprijed rekao, tako 
se i zbude. Dođe sedam rodnih godina, a 
iza ovih također sedam gladnih. Svuda je 
vladala velika nevolja, pa i u zemlji Ka- 
inanskoj. Zato pošalje Jakov svoje sinove 
u Egipat, da tamo kupe žita. Kad su došli, 
odvedoše ih pred Josipa. Oni ga ne pre- 
poznale, ali on ih odmah prepozna. Josip 
bi se mogao osvetiti za veliku i tešku ne- 
pravdu, što su mu braća nanijela, ali on 
toga nije učinio. Oštro im progovori i baci 
ih u tamnicu. To učini samo zato, da ih 
kuša i da vidi, jesu li se popravili nakon 
toliko godina, i braća zbilja uvidjele, da 
sve muke, što ih moraju u Misiru da trpe, 
nijesu ništa drugo, nego kazna Božja za 
veliku nepratdu, koju su učinili na svome 
bratu Josipu. 

2. Najposlije im se otkrije Josip rije- 
čima: »Ja sam Josip, vaš brat, kojega ste 



u Egipat prodali, ne bojte se! Nisam do- 
šao u Egipat radi vašeg dogovora, nego 
voljom Božjom, koja me je učinila knezom 
nad cijelim Misirom.« 

3. Tebi se nikada ne će takova neprav- 
da u životu dogoditi, kao Josipu misir- 
skom. Jesi li i ti rado pripravan oprostiti 
ili naginješ na osvetu? Nastojiš li zlo zlim 
vratiti? Onda ne bi bio sličan dragom Spa- 
sitelju, koji je dapače još na križu molio 
za svoje neprijatelje. Ako moraš što pod- 
nijeti i pretrpjeti, misli kao braća Josipa 
misirskoga i reci samome sebi: Smatram 
ovo kao pokoru i kaznu, koju mi Bog ša- 
lje radi mojih mnogih pogrešaka i grijeha. 
Upotrijebi ovakove dragocjene prigode, 
da zadovoljiš za svoj prošli život i da si 
uštediš kazne u vječnosti! 

Prikaži te odluke dragom Spasitelju u 
sv. Pričesti! 

22, srpnja: Svetkovina sv, Marije Mag- 
dalene, 

Marija je Magdalena provodila najprije 
grešan život. Ona bijaše bogata i lijepa, 
a kretala se u lakoumnom društvu. Jed- 
noga dana čula je, gdje dragi Spasitelj pro- 

povijeda u Kafarnaumu. Time je bila u 
nutrini svoje duše tako dirnuta, da je po- 
sve promijenila svoj život. U kući fari- 
zeja Simona baci se ona ponizno pred no- 
ge Spasiteljeve i plakaše gorke suze ka- 
janja. Isus je pogleda pun ljubavi i smilo- 
vanja i reče: »Mnogi će joj se grijesi opro- 
stiti, jer je mnogo ljubila.« 

1. Promatraj dobru volju Magdaleninu 
i milosrđe Spasiteljevo! Klečiš li i ti tako 
skrušenim pokajanjem pred Isusom? Tru- 
diš ii se, da kod svojih ispovijedi probu- 
diš, koliko je moguće, skrušeno pokajanje? 
Kaješ li se često za svoje grijehe, osobito 
kod sv. ispovijedi i pričesti, kod večernje- 
ga ispitivanja savjesti? 

Ne zaboravi te znamenite točke, time 
će biti tvoja duša od dana na dan čišća i 
svetija. 

2. Marija Magdalena je ozbiljno nasto- 
jala da popravi svoj život. Ona je postala 
gorljiva službenica i učenica Spasiteljeva 
i takva je ostala do svršetka svoga života. 

Zapamti si: Želiš li znati je li tvoje po- 
kajanje i tv6ja odluka ozbiljna, onda se 
samo ispitaj, nastojiš li oko toga, da se 
kloniš grijeha i da revno služiš dragome 
Spasitelju čistim životom. Ne koriste same 



lijepe riječi kod ispovijedi i pričesti, nego 
poslije riječi moraju slijediti dobra djela. 

Kako je s tobom? . . . Odluke kod sve- 
te Pričesti! 



ŠESTA NEDJELJA PO DUHOVIMA. 

i 

Nedjelja: Čudesno umnoženje kruha, 

1. Jednom se sakupilo oko Isusa mno- 

go naroda. Već su se tri dana ti dobri 
ljudi kod njega zadržavali, a nijesu imali 
ništa jesti. Tada reče Isus svojim učenici- 
ma: »Žao mi je naroda. Ako ih pustim 

kući bez jela, iznemoći će na putu, jer su 
neki od njih došli izdaleka.« 

Te riječi Gospodinove sadržavaju ve- 
liku pohvalu za taj dobri narod i njegovu 
revnost. Bi li mogao Spasitelj također i 
tebe pohvaliti radi tvoje gorljivosti u mo- 
litvi, u pohađanju sv. Mise radnim danom, 
u primanju sv. Pričesti i t. d.? Ili te mora 
koriti, jer ti je sve previše, jer uvijek na- 
đeš kakav izgovor, kad moraš štogod u- 
činiti za svoju dušu? . . . 

2. Isus učini veliko čudo umnoživši 
kruh. Sa pet hljebova i dvije ribe nahrani 

On više od 4.000 ljudi. Promatraj svemo- 
gućnost Spasiteljevu! On može uvijek po- 
moći, i ako je nevolja još tako velika. 
Čvrsto se uzdaj u tu svemogućnost! Uzdaj 
se također i u veliku ljubav Božanskoga 
Srca! O, kako je Spasitelj dobar! Zato 
hajde najprije k Njemu, ako imaš što na 
srcu! Kod Isusa si tako bogat i sretan, 
bez Njega si tako siromašan! 

Što ćeš Mu danas reći? . . . 

26. srpnja: Svetkovina sv. Ane. 

1. Danas je svetkovina sv. Ane. Pro- 
matraj tu pobožnu majku sa njezinim 
svetim djetetom Marijom. Zarana ju je 
poučavala u Božjim zapovijedima i opo- 
minjala na svako dobro. Njezino jedino 
nastojanje bijaše da svoje drago dijete 
uzgoji za Boga i da ga posveti Njegovoj 
sv. službi. Promatraj također Mariju, kako 
nježno ljubljaše svoju majku! Kako je ve- 
selo slušala svaku njezinu riječ, kako joj 
je rado pomagala, kako je nastojala da 
svojoj majci »svaki posao olakša, što je 
bolje mogla. 

2. O kako je to bio lijep život među 
majkom i djetetom! Je li kod tebe tako 



slično? Ljubiš li svoju majku? Jesi li ra- 
do kod nje? Nastojiš li, da je svaki dan 
razveseliš? Može li tvoja majka o tebi 
reći, da si poslušno dijete? prikazuješ li 
marljivo Misu za nju? Pohađaš li rado 
grob majčin? 

Ozbiljno se sjeti kod Pričesti na veli- 
> ku dužnost četvrte zapovijedi! Okaj sve, 
što si u životu počinio proti istoj i obnovi 
dobre odluke! 

Utorak: Jakovljevo veselje. 

1. Kad su se braća vratila iz Misira, 
povikaše odmah, čim ugledaše oca svoga: 
»Josip, sin tvoj, živi i gospoduje nad 
cijelim Egiptom!« Jakovu je tako bilo, kao 
da se probudio od teškog sna. Isprva 
nije htio vjerovati. Pun veselja otputuje 
sa cijelom svojom obitelju u Misir. Josip 
se doveze ocu ususret. Čim ga uoči, skoči 
iz kola, pane mu oko vratu i glasno pla- 
kaše od radosti. Otac reče Josipu: »Ra- 
do ću sada umrijeti, jer sam tebe vidio!« 

2. Na primjeru Jakobovu možeš vidje- 
ti, kako je velika i snažna ljubav rodite- 

l *j a prema djeci. Dvadeset i tri godine 
žalio je za Josipom, a kad je čuo, da živi, 

ostavi odmah svoju domovinu i usprkos 
svojoj velikoj slabosti i starosti podnese 
teško putovanje u Misir, sve samo Josipu 
za ljubav. O, što ne čine roditelji za svo- 
ju djecu! Misli ovdje također i na svoje 
roditelje i promisli, što im sve imaš da 
zahvališ! Misli također na to, što im sve 
duguješ za njihovu ljubav! Naplati im to 
pravom ljubavlju i budi im uvijek poslu- 
šan! 

Žrtvuj te odluke dragom Spasitelju u 
svetoj Pričesti! 

31. srpnja: Sveti Ignacije Lojolski. 

1. Sv. Ignacije potječe od plemenite 
obitelji u Španjolskoj, a rodio se god. 
1491. u dvorcu Lojola. Najprije se posveti 
vojničkoj službi. Godine 1521. bude ra- 
njen u nekoj bitki. To bijaše početak 
njegova svetog života. Dok je naime le- 
žao u bolesničkom krevetu, čitao je 
život svetaca, najprije iz dugočasnosti, no 
malo pomalo probudiše se u njemu dru- 
ge misli. Najednom upozna jasno, da je 
čovjek samo zato na svijetu, da svaki 
čas svojega života Bogu služi. On jasno 
uvidje, da je dosada naopako živio. Kad 

Četvrtak: Isus u Presv. Sakramentu 
je naš otac. 

Isus gleda iz tabernakula na cijeli svi- 
jet i sve ljude posmatra kao svoju djecu i 
brine se za njih kao ljubezni otac. 

1. On se brine za naše uzdržavanje. 
Svaki dan nam pruža kruh života u sv. 
Pričesti. Svi mogu jesti od toga kruha, 
koji imaju dobru volju. Tko gladuje na 
duši, t. j. tko rijetko ide k sv. Pričesti, taj 
postaje slab i mlitav u dobru i pada u 
grijeh. On je sam tome kriv. Isus hoće da 
mi k Njemu dolazimo, on nas svaki dan 
poziva k svojoj gozbi ljubavi. 

2. Isus kao naš otac u presvetom 
Sakramentu, prima svoju djecu pod svoje 
okrilje i zaštitu. On je uvijek kod nas, kad 
nam prijeti kakva pogibao, on nas krijepi 
svojom milošću, kad nam đavao hoće da 
naškodi svojim napastima. 

3. Isus drži svoje očinsko srce za nas 
uvijek otvoreno. Uvijek možemo k Njemu 
doći, kadgod hoćemo. On nas uvijek sluša 
i ima uvijek vremena za nas. Njemu mo- 
žemo sve reći i s Njime o svemu govoriti. 
On nas savjetuje i pomaže u svim našim 
potrebama, kakve one bile da bile. 



O idi samo marljivo k očinskom Srcu 
dragog Spasitelja! Zadržavaj se rado kod 
Njega! Tisuć puta je bolje Isus, nego i naj- 
bolji zemaljski otac. Sad kad pristupiš k 
svetoj Pričesti, obnovi se opet u ljubavi 
k Njemu i preduzmi si, da ćeš mu danas 
vjerno služiti i tako Ga razveseliti. 



Petak: Požrtvovni život Srca Isusova. 



I 

. 



Među krepostima Božanskoga Srca 
Isusova osobito je jedna, koju moramo na- 
sljedovati naime ljubav k požrtvovnome 
životu. Ili što je drugo bio život Spasite- 
ljev nego velika žrtva? 

1. Misli na žrtvu siromaštva! Isus je 
bio siromašan od svoga rođenja pa do 
smrti na križu, siromašan u svom stanu, 
siromašan u svom odijelu, siromašan u 
svojoj hrani. Najviše je općio sa siromaš- 
nim i jednostavnim ljudima. To siroma- 
štvo nastavlja u Presv. Oltarskom Sakra- 
mentu. Može li biti za Sina Božjeg što je- 
dnostavnije i siromašnije, nego što je 
neznatna prilika kruha, pod kojom je dan 
i noć nazočan? 

2. Misli na žrtvu rada, koju je prino- 
sio trideset godina! Nizak je i težak bio 

taj posao, jer je kao tesar zasluživao svoj 
kruh. 

3. Misli na žrtvu gorkih boli, Njegovu 
smrt! Ima li koji čovjek, koji je podnio vi- 
še boli, više muka, poniženja, negoli naš 
dragi Spasitelj? I šta mora još sada gle- 
dati iz Svetohraništa? Koliko se puta u 
danu Njegovo Presv. Srce vrijeđa i žalo- 
sti velikom nezahvalnošću ljudi? 

Ako Presv. Srce Isusovo štuješ, misli 
onda na žrtve toga Srca i uzmi ih za u- 
zor! Zapamti si ovo: Kršćanski kreposni 
život nije moguće provoditi bez žrtava. I 
ti možeš Isusu svaki dan prinositi žrtve, 
ako rado snosiš siromaštvo, ako si u jelu 
i pilu sasvim zadovoljan, ako svoj posao 
dnevno izvršuješ, ako se predaješ u volju 
Božju u svojoj bolesti i nesreći, ako svoje 
oči, svoje uši, svoj jezik, svoju radoznalost 
svladaš i t. d. Tko ima dobru volju, naći 
će uvijek prigodu, da se nadvlada iz lju- 
bavi k Isusu. I upravo te žrtve čine naš 
život svetim i zaslužnim za vječnost. 

Odluke za sv. Pričest! 



2. kolovoza: Sv, Alfonzo Ligori. 

1. Sv. Alfonzo Ligori rodio se u Napu- 
lju 1696. Od rane mladosti štovao je oso- 
bito Presv. Oltarski Sakramenat i Majku 
Božju. Zato je provodio tako svet i kre- 
postan život. Štovanje Presv. Oltarskog 
Sakramenta i BI. Dj. Marije dva su pogla- 
vita sredstva, da čisto i sveto živimo. 
Kako je u ovom kod tebe? . . . 

2. Uza svu svoju pobožnost i krepost 
bijaše Alfonzo također vrlo marljiv u u- 
čenju. Napredovaše vrlo i bijaše već u 
mladim godinama pripravan za svoje zva- 
nje. Kako je kod tebe u toj točki? . . . 
Zapamti si ovo: Mladost je vrijeme sjetve. 
Bog ti je zato dao darove i sposobnosti, 
da ih marljivo upotrijebiš i da se pripra- 
viš za svoje zvanje. 

3. Alfonzo postade svećenik. U tom 
svetom zvanju neizrecivo je mnogo djelo- 
vao na slavu Božju i za spas neumrlih 
duša. Malo je svetaca, koji su toliko uči- 
nili za Boga i bližnjega kao sv. Alfonzo. 
On je pače učinio zavjet, da nijedan čas 
ne će biti bez posla. Nasljeduj u ovoj točki 
i ti taj lijepi primjer velikoga sveca! Živi 

sasma za Boga od jutra do mraka i po- 
sveti Bogu svaki čas tvoga života. 

Žrtvuj učinjene odluke dragom Spasi- 
telju u svetoj Pričesti. Gledaj da ih već 
danas izvedeš u koliko ti je to moguće. 



SEDMA NEDJELJA IZA DUHOVA. 

Nedjelja: Nedjeljno evanđelje. 

1, U današnjem evanđelju daje nam 
Spasitelj različne pouke i opomene. Naj- 
prije govori o krivim prorocima: »Čuvajte 
se krivih proroka, koji su izvana kao ov- 
ce, a iznutra su vuci grabežljivi. Po plo- 
dovima njihovim poznat ćete ih.« Pod kri- 
vim prorocima misli Isus najprije farizeje. 1 
Oni su znali uvijek tako lijepo i pobožno 
govoriti i tako se svetima činiti izvana, a 
u srcu su bili puni neiskrenosti i grijeha. 

2. Nema li i među ljudima mnogo ta- 
kovih, koji upravo ovako čine? Pripadaš 
li i ti k njima? Pokazuješ li se i ti pobož- 
nijim i boljim, nego što si uistinu? Nijesi li 
licemjeran ?_ Jesi li prema svim ljudima 
otvoren i pošten ili možda drukčije govo- 
riš i radiš, nego što u nutrini jnisJiš? 



3. O dragi Isuse, za sve se od srca ka- 
jem, što sam god licemjerstvom pogrije- 
šio. Danas ću kod sv. Pričesti čvrsto odlu- 
čiti, da ću biti prema svima, a osobito pre- 
ma roditeljima i poglavarima, otvoren i 
iskren, a ne podmukao. Pomozi mi svojorri 
milošću! 

Ponedjeljak: O zavađanju. 

1. Misli još jednom na jučerašnje evan- 
đelje: »Čuvajte se lažnih proroka, koji su 
izvana kao ovce, a iznutra su vuci gra- 
bežljivi!« Pod krivim prorocima mogu se 
također razumjeti i oni ljudi, koji gledaju 
da nas zavedu na grijeh. K ovim zavodi- 
teljima pripada u prvom redu đavao. On 
je najveći lažac, licemjer i pretvaralica. 
Predstvalja nam grijeh lijepim, zamamlji- 
vim i lakim, dok nas ne uhvati u svoje 
* mreže. Kad nas hoće zavesti n. pr. na ne- 
čistoću, onda nam iznosi sve moguće is- 
prike. Zašto ne ideš više s ovim drugo- 
4 vima? Ovaj puta ćeš bolje paziti nego 
zadnji puta, pa ne ćeš sagriješiti; — ovu 
knjigu možeš čitati, ona ti ne će škoditi, 
ako ti zla ne ćeš; — zašto hoćeš danas 
da budeš iznimka i ostaneš kod kuće, kad 

se drugi vesele i naslađuju; — ova misao, 
ovaj posao nije tako zao, osim toga možeš 
se ti opet ispovjediti i popraviti već sutra,' 
ako hoćeš. Ne smiješ biti tako strašljiv, 
ni drugi nijesu takovi. 

2. Slično čini zao neprijatelj i kod dru- 
gih zapovijedi. Ti si sigurno već često o- 
pazio ovo zavađanje i u svome ga srcu 
čuo. Jesi li mu se uvijek čvrsto opirao, ili 
si se sasvim prepustio grijehu? . . . Čuvaj 
se ovog zavoditelja i licemjerca, jer on 
ne misli dobro, nego hoće da naškodi tvo- 
joj neumrloj duši. 

Odluka za sv. Pričest! 

Utorak; O zavadanju. 

1. Pod krivim prorocima, o kojima je 
Isus u evanđelju govorio, možemo razu- 
mijevati i svakoga čovjeka, koji hoće da 
druge ljude na grijeh zavede. Zavodioci » 
su pomoćnici đavla i čine slično kao i on. 
Dolaze nam kao ovce, govore lijepo i 
slatkim nas riječima mame na grijeh, a 
iznutra su vuci grabežljivi, koji nanose 
našoj duši najveću štetu. Zavoditelji o- 
bično ovako govore: Ako danas nijesi i- 
šao u crkvu, do toga nije mnogo stalo, ta 



u nedjelju se mora također počivati i za- 
bavljati; — ne moraš baš svega poslušati, 
što ti roditelji kažu, ta ti i sam znadeš, 
št° moraš činiti; — ne trebaš svojim ro- 
diteljima i poglavarima uvijek istinu reći, 
možeš se i ispričati; — ne budi tako straš- 
ljiv u šestoj zapovijedi, ta ne trebaš biti 
bolji od drugih; — u ispovijedaonici ne 
moraš baš svega reći, to nije potrebno. — 
Tako i na hiljadu sličnih načina zavode 
oni naše duše na grijeh. Bježi od takovih 
ljudi, drugova i prijatelja! Kloni ih se i 
govori uvijek kao Josip misirski: »Kako 

bih smio toliko zlo učiniti i sagriješiti 
Bogu svome!« 

2. Ali i ti ne smiješ nikada navesti 
svoga bližnjega na grijeh. Čuvaj se, da ga 
ne navedeš ni na mali grijeh, pa bilo to 
i posve mala laž od šale. Gledaj naprotiv 
uvijek, da svoju braću i sestre kao i sve, 
s kojima se družiš, vodiš k dobru lijepim 
poukama, opomenama, lijepim riječima, a 
osobito dobrim primjerom. 

Koje odluke moraš kod razmatranja 
učiniti? Žrtvuj ih dragom Spasitelju u sv. 
Pričesti! 

Srijeda: Dobro drvo. 

1. Isus kaže u evanđelju zadnje nedje- 
lje: »Svako dobro drvo dobre rodove ra- 
đa, a zlo drvo zle rodove nosi.« 

Tko je to drvo? To je čovjek. On je 
od Boga posađen u vrt ovog svijeta, da 
donosi plodove za život vječni. Priča o 
dobrom drvetu sjeća nas na našu životnu 
zadaću, na najveće i najvažnije pitanje: 
Zašto sam na svijetu? 

Ne zaboravi ni jednog dana na ovo pi- 
tanje, nego reci češće sa sv. Bernardom: 
»Bernarde, zašto si došao?« 

Hoćemo li da drvo raste i plodove no- 
si, moramo ga hraniti i natapati. Tako tre- 
ba čovjek hrane i za svoju dušu. Bog ne 
zaboravlja to ni jedan čas. Milost iza mi- 
losti šalje Bog onima, koji su dobre volje. 

Tko hoće dobre plodove da nosi, taj će ih 
sigurno donijeti, jer mu je Bog uvijek pri- , 
pravan pomoći. Molitve, svete Mise i 
Pričesti, dobre nakane, strelovite moli- 
tvice kod posla, to su sve velika sredstva 
milosti, a možemo se svaki dan s njima 4 
poslužiti, samo ako imamo dobru volju. 

Kako je s tobom u toj točki? Hoće li 
tebe Spasitelj brojiti za dobro ili suho dr- 



vo? Odluči čvrsto kod svete Pričesti, da 
ćeš svaki čas samo za Boga upotrijebiti i 
sve Njemu na čast činiti. 

Četvrtak: Dobra djela. 

1. Svaki čovjek treba da bude na ze- 
mlji dobro drvo i da dobre plodove rađa. 
Tko je kao zlo drvo i ne nosi nikakva 
ploda, posjeći će se i u oganj baciti, to će 
reći, tko ovdje naopako živi i ne brine se 
revno za svoju dušu, taj će od Boga biti 
kažnjen vječnim paklom. Dobre plodove 
moramo nositi i takva djela obavljati, za 
koja ćemo zaslužiti plaću u nebu. To će- 
mo moći samo onda, ako smo u stanju mi- 
losti posvećujuće i ako naša dobra djela 
obavljamo iz čiste nakane. Tko u smrtnom 
grijehu obavlja dobra djela, može doduše 
steći milost obraćenja od Boga, ali plaće 
za nebo ne dobiva, makar još toliko dobra 
činio. Tko u teškom grijehu živi, taj je 
neprijatelj Božji, a neprijatelja ne može 
Bog nagraditi, nego ga mora kazniti. Još 
jedno je potrebno, da naša djela budu za- 
služna za nebo. Moramo ih naime obav- 
ljati Bogu za ljubav, a ne zato, da se lju- 
dima dopadnemo i od njih budemo hvalje- 



428 



429 



ni i čašćeni. Tko samo ljudima za volju 
čini dobro, za njega vrijede riječi, koje je 
Spasitelj rekao farizejima, koji su bili sa- 
mo zato pobožni, da ih ljudi vide: »Primili 
ste već plaću svoju.« 

2. Odluči danas kod sv. Pričesti, da ćeš 
uvijek gledati da budeš u stanju milosti 
posvećujuće i radije umrijeti, nego teško 
sagriješiti. Osim toga da ćeš često preko 
dana, a osobito kad te ohole i samodo- 
padne misli obladaju, obnoviti dobru na- 
kanu: »Sve samo za Boga, a ne da se lju- 
dima dopadnem.« 

Petak: Dobra djela. 

1. Dobra djela moraju biti tvoje bogat- 
stvo za svu vječnost. Sad je vrijeme sje- 
tve, a u vječnosti je vrijeme žetve. Ako 
hoćeš da punih ruku dođeš pred sud 
Božji, onda upotrijebi svaki dan i svaki ( 
sat za obavljanje dobrih djela. Misli ta- 
kođer uvijek samo na onaj jedan dan u 
kojem živiš, jer ne znaš, hoćeš li sutra još 
živjeti. Upotrijebi svaki dan tako, kao da ♦ 
ti je zadnji u životu. 

2. Ne smiješ se zadovoljiti time, da či- 
niš samo najpotrebitije, kad moliš, priče- 



šćuješ se, u krepostima se vježbaš i činiš 
dobra djela, nego treba da svaki dan sve 
više napreduješ i usavršuješ se. 

Spasitelj nam kaže: »Tko je pravedan, 
neka bude još pravedniji, a tko je svet, 
neka bude još svetiji!« Nije dosta, da sa- 
mo moliš, nego treba da revno moliš. Ne 
moli samo ono, što moraš, nego izgovori 
također i po koju svojevoljnu odabranu 
molitvicu na pr. molitve Srcu Isusovu i 
BI. Dj. Mariji, Presvetom Oltarskom Sa- 
kramentu, svome zaštitniku i druge. Ne 
smiješ samo onda ići k sv. Misi i na 
sv. Pričest, kada moraš, nego čini tako 
često, kako samo možeš. Moraš se mar- 
ljivo vježbati u krepostima, u posluhu, či- 
stoći, u obuzdavanju jezika i ne smiješ u 
ovim vježbama popustiti, dok zbilja nijesi 
napredovao. Kao marljiva pčela moraš 
danomice sakupljati i nositi. O da znaš, 
kako ćeš se za svaki Očenaš, za svaku 
strelovitu molitvicu u vječnosti veseliti! 

Prinesi sada, kad se misliš pričestiti, 
dragom Spasitelju svoje odluke i gledaj 
danas marljivo na njih misliti i revno ih 
izvesti! 

4. kolovoza: Sv. Dominik. 

1. Sv. Dominik rodio se u Španiji, u 
Kalarogi god. 1160. Još dječakom poka- 
zivao je osobitu skromnost, čudnovatu u- 
mjerenost u svemu i veliku sklonost k 
molitvi. 

Nijesu li to krasna svojstva, koja mla- 
dost posvećuju? Nasljeduj sveca u ovim 
trima točkama! Prvo, budi skroman i sa- 
bran! Ostani rado kod kuće! Uči i radi 
marljivo! Ne budi raspušten na ulici i kod 
igre! Ne traži cijeli dan zabava i naslada, 
nego upotrijebi korisno dragocjeno vrije- 
me! Ne brbljaj neprestano! Drugo, budi 
umjeren! Umjerenost možeš vježbati kod 
jela i pila, u govoru, gledanju, slušanju, u 
igri, i kod mnogih drugih zgoda. Treće, 
rado moli! Tvoja odluka neka bude uvi- 
jek: Sve mora biti molitva od jutra do ve- 
čera. »Sve na veću slavu Božju!« , 

Misli na ove tri točke kod svete Pri- 
česti i odluči, da ćeš već danas nešto od 
toga učiniti! 

2. Svetac je kao svećenik mnogo ra- * 
dio za obraćenje krivovjeraca u južnoj 
Francuskoj. Osnovao je red Dominikana- 
ca te je sa svojim redovnicima mnogo ra- 



dio i molio tako, da je opet hiljade i hi- 
ljade povratio u katoličku Crkvu. Sama 
Blažena Djevica naučila ga je moliti sv. 
krunicu. Često puta je znao reći, da je o- 
sobito moljenjem sv. krunice postigao ve- 
likih uspjeha. 

Jesi li ti tako revan u molenju sv. 
krunice? Krunica mora biti tvoj nepresta- 
ni pratilac! Svaki dan najmanje jednu de- 
seticu! 

OSMA NEDJELJA IZA DUHOVA. 

Nedjelja: Nepravedni upravitelj. 

1. U današnjem evanđelju pripovijeda 

Isus slijedeću priču: Čovjek neki bijaše 

bogat, koji imađaše upravitelja, i ovaj bi 
ozloglašen kod njega, da prosipa dobra 
njegova. 1 dozvavši ga reče mu: Šta ovo 
čujem za tebe? Daj račun, kako si uprav- 
ljao! Više ne možeš biti upravitelj moj.« 

2. Smisao ove priče nije teško razum- 
jeti. Bogati čovjek je Bog, a upravitelj je 
čovjek; dobra su zemaljska darovi duše i 
tijela, koje nam je Bog dao za vječnost. 
Jednom će se i tebi ove riječi reći: »Daj 
račun, kako si upravljao! Daj račun za 

svaki čas, sat i dan svoga života!« Kad bi 
to danas već bilo, bi li kod tebe sve u 
redu bilo? Kakav bi ti bio upravitelj pra- 
vedni ili nepravedni? Kako si upravljao 
darovima i dobrima: svojim razumom, 

pamćenjem i svim svojim mislima? . . . 
Voljom i svim djelima? . . . Tijelom i 
osjetilima? . . . Svim milostima, koje si 
svaki dan dobio, da posvetiš život svoj?... 
Jesi li svoje krivice uništio dobrom ispo- 
vijeđu, čestim kajanjem , pokorničkim 
djelima i zadovoljštinom? . . . 

3. Misli kod Pričesti i Mise na te stva- 
ri! Ta to su najznamenitije stvari u tvom 
životu! Pazi osobito na one točke, u ko- 
jima si katkada pogriješio! 

10. kolovoza: Svetkovina sv. Lovre. 

1. Sv. Lovro živio je u prva kršćanska 
vremena i bio je đakon pape sv. Siksta 
II. Đakoni su imali služiti kod službe 
Božje i brinuti se za siromahe. Kad su 
papu vodili na mučeničku smrt, dovikne 
mu Lovro: »Oče, kuda ćeš bez svoga si- 
na? Veliki i sveti svećeniče, kuda ćeš bez 
svoga đakona?« »Ne ostavljam te,« reče 
papa, »nego ti ćeš morati još veću borbu 
pretrpjeti. Iza tri dana slijedit ćeš me. Haj- 



de i pobrini se za crkveno blago, koje ti 
je povjereno.« 

2. Lovro se je veselio ovim riječima, 
te je podijelio crkveno blago među siro- 
mašne kršćane. Kad je poganski sudac 
zahtijevao crkveno blago i bogatstvo, po- 
kaže mu veliku množinu staraca, bole- 
snika, siromaha i reče: »To je crkveno 

blago!« Na to uhvate Lovru te ga naj- 
prije izbičevaše i staviše na muke, a sli- 
jedeći su ga dan polako na užarenoj tavi 
pekli. Svetac je bio tako postojan kod tih 
velikih i užasnih muka, da je šaljivo re- 
kao sucu: »Na jednoj strani sam dosta 
pečen, okrenite me na drugu!« Moleći se 
Bogu predao je duh svoj. 

Od ovoga velikog mučenika moraš da 
se naučiš jakosti i junaštvu. Jakost je po- 
trebna u mukama i nesreći, u neprilika- 

! ma i poteškoćama ovoga života, u nad- 
vladavanju i pokori. Ili kaži sam, zar ti 
ne manjkaju često ove kreposti? Kako 
jaučeš i tužiš se, kad moraš štogod trpje- 
ti ili podnositi! Kako mrmljaš i kako si 
nestrpljiv, kad ti ne ide sve po želji! Ka- 
ko ti se je teško nadvladati u jelu i pilu, 
u oblizavosti i igri, kod ustajanja ujutro, 
u pogledima, u slušanju i. t. d. 

Ispitaj se kod Pričesti o ovim stva- 
rima i obnovi svoje dobre odluke! 

Utorak: O smrti. 

»Daj račun o svom upravljanju!« Ove 
će se riječi iza kraćeg ili duljeg vremena 
i tebi reći, kad dođe tvoj smrtni čas i 
kad tvoja siromašna duša mora doći pred 
sud Božji. Kako će ti biti u onaj čas pri 
duši, kad se moraš rastaviti od svojih ro- 
ditelja, braće i sestara, rođaka i znanaca! 
Kakav će strah obuzeti tvoju dušu, kad 
si rekneš: Sad je moj život pri kraju, sad 
nemam više prigode sakupljati zasluga 
za vječnost Da, sve ćeš onda morati o- 
staviti, sve što ti je bilo milo i drago, sve 
što si cijenio, dapače i svoje tijelo, s ko- 
jim si toliko godina živio. 

Nijesi li lud, ako se sad uvijek zabov- 
ljaš samo vremenitim stvarima i misliš 
jedino na zemaljske stvari, na zdravlje, 
na jelo i pilo, na lijepe dane, na prijatelje 
i znance, na slasti i zabave, na čast i 
hvalu, na ljepotu tijela i na mnogo drugih 
stvari, a glavne stvari zaboravljaš, naime 
Boga i neumrlu dušu? 



2. U vječnost će te slijediti sva tvoja 
djela, kako dobra tako zla. Dobra će ti 
biti na veliku utjehu, a zla će ti prouzro- 
čiti strah i prokletstvo. Kad znadeš, da 
je sve ovo istinito, kao što je istinito da 
je jedan Bog u nebu, zašto si onda često 
puta tako lijen i nemaran u službi Božjoj? 
Sv. pismo nas opominje: »Kod sviju svo- 
jih djela misli na zadnje svoje stvari i 
ne ćeš sagriješiti!« 

O čuvaj se svakoga grijeha, a osobito 
smrtnoga, pa i svoje glavne pogreške! . . . 
Budi revan u službi Božjoj dan na dan. O- 
bavljaj savjesno svoje molitve, brini se sa- 
vjesno za svoje svakidašnje dužnosti kod 
učenja i posla, budi točan u poslušnosti, 
oprezan i pažljiv u govoru i t. d. Čvrste 
odluke! 

Srijeda: O smrti. 

1. Umrijeti i u vječnost unići to je oz- 
biljna stvar. Zašto? Jer se samo jednom 
umire. Kad se u svijetu naškodi svom i- 
manju nemarnošću i rasipnošću, može se 
to velikom štedljivošću opet popraviti, 
ali ako se nesretno umre, to jest u teškom 
grijehu, ta šteta je za cijelu vječnost ne- 
nadoknadiva. 

2. O kako su ljudi često puta slijepi i 
ludi u najznamenitijim stvarima svoga 
života! Da se nauči neki posao ili umjet- 
nost, treba nekoliko godina. Ali umjet- 
nost dobro umrijeti, to je prva i najveća 
umjetnost cijelog života, pa se ipak ljudi 
tako malo trude, da je nauče. Ili zar nije 
smrt i toga radi već vrlo pogibeljna i oz- 
biljna, jer je tako nestalna i nesigurna? 
Kad ćeš umrijeti? Gdje ćeš umrijeti? Ka- 
ko ćeš umrijeti? Toga ne znaš, samo je- 
dno znaš, da ćeš umrijeti. 

3. Poslušaj stoga opomenu Spasitelje- 
vu, koju upravlja na sve ljude: »Bdijte i 
molite, jer ne znate dana ni časa!« Bdij 
t. j. misli često na smrt; budi revan u 
službi Božjoj; izbjegavaj pod svaku cije- 
nu smrtni grijeh, koji te može dovesti u 
najveću bijedu. Moli, t. j. učini sav život 
službom Božjom, sve svoje molitve, djela, 
Polove i zanimanja! Moli Spasitelja u sv. 
Pričesti, da ti pomogne izvesti ovu zna- 
menitu odluku! 

13. kolovoza: Svetkovina sv. 

Ivana Berchmansa. 

}■ Sv. Ivan Berchmans je kao i sv. A- 
lojzije i sv. Stanislav uzor i zaštitnik mla- 



deži. Rodio se je god. 1599. u Diestu, u 
Belgiji. Roditelji su mu bili siromašni, ali 
pobožni i kreposni ljudi. Kad je Ivanu bi- 
lo sedam godina, opazila je njegova dobra 
majka, da on svako jutro rano ustane, 
obavi svoju jutarnju molitvu i onda se u- 
dalji od kuće. Upita ga, kuda ide, i dobije 
odgovor, da ide u crkvu poslužiti misniku 
kod sv. Mise. Cesto ga se i preko dana 
moglo vidjeti u crkvi, gdje kleči i moli 
krunicu. — Pokazuješ li i ti takvu gorlji- 
vost u pohađanju sv. Mise i u štovanju 
Presv. Sakramenta? 

2. Prema svojoj majci bijaše Ivan pun 
djetinjske ljubavi. Majka mu bijaše bole- 
sna mnogo godina, a Ivan joj iskazivaše 
sva djela ljubavi i pomagaše joj, koliko je 
samo mogao. Kakav si ti prema svojim 
roditeljima? 

3. I prema svojim drugovima bio je 
Ivan uvijek ljubezan i susretljiv, tako, da 
su ga svi od srca ljubili. Nikad se nije 
svađao, nego je radije odmah otišao odan- 
le. Isto tako izbjegavaše raspuštene i 
grešne ljude. Nasljeduj lijepi primjer toga 
sveca. Ivan se je htio sasvim Bogu posve- 
titi i stupi kasnije u red Družbe Isusove. 

U 22. godini završi svoj kreposni život 
god. 1621. 

Petak: O sudu. 

1. Kad se tvoja duša odijeli od tijela, 

doći će pred sud Božji, a prva riječ, koju 
ćeš čuti, glasit će: »Daj račun o svome 

životu!« I sudac će se pokazati beskonač- 
no pravednim. On je sveznajući Bog. Nje- 
mu su poznate naše misli i sklonosti. On 
je čuo sve tvoje riječi i vidio sva tvoja 
djela, ne može ga nitko pretvaranjem pre- 
variti. Ti ćeš mu morati dati račun za 
milosti, koje ti je ponudio i darovao. On 
će tražiti račun i za to, da li si mogao još 
više dobra činiti, jesi li svoja dobra djela 
činio Bogu za ljubav, a ne da se ljudima 
đopadneš, sve, sve će biti očitovano. Sve- 
ci su drhtali kod pomisli na strogi sud 
Božji, a ti ćeš zar to za tako laku stvar 
smatrati? O da bi te Bog danas neočeki- 
vano pozvao, bi li bio tvoj život u redu? 

2. Dragi Isuse, srdačno i iskreno te 
molim po današnjoj sv. Pričesti, daj, da 
uvijek ozbiljno mislim na sud, koji me če- 
ka poslije smrti! Ja ću svaki dan ispitati 
svoju savjest i ne ću prestati da se kajem 



za svoje grijehe. Također ću se trsiti, da 
svoje dobre odluke izvršim, osobito u o- 
voj točki ... 0 Isuse, pomozi mi svojom 

milošću! 

15. kolovoza: Velika Gospa. 

1. Marija proboravi poslije uzašašća 
svoga Božanskog Sina još dulje vremena 
na zemlji. Ona je pomagala apostolima 
kod navještanja sv. Evanđelja tješeći ih i 
bodreći. Kad je Crkva uhvatila čvrst ko- 
rijen i počela se širiti svijetom, bijaše 
Marija tijelom i dušom u nebo uzeta i o- 
krunjena za kraljicu neba i zemlje. Pred- 
stavi si kakvo je to slavlje bilo, kad je 
Majka Božja uzašla na nebo! Tisuće an- 
đela i svetaca pozdravili su je i slavili 
kao svoju kraljicu, a od tog doba se ona 
i na zemlji uzveličaje kao Kraljica neba. 
Ali Marija ne htjede biti samo kraljica, 
ona je htjela ostati i naša majka, kako je 
bila pod križem naša zaštitnica i pomoć- 
nica. Tko može izbrojiti milosti, koje su 
udijeljene ljudima na zagovor Marijin od 
onoga slavnoga dana? Tko može izbrojiti 
duše, koje su po Njoj u nebo uvedene? 

2. Misli danas srdačnom radošću na 
slavu tvoje nebeske Majke! Djetinjski joj 
se preporuči i vapi k njoj, da te uvijek 
štiti na tvom zemaljskom putovanju, da 
jednom budeš s njom sjedinjen u nebe- 
skom domu. Preporuči joj također sve 
svoje mile, kao i sve što tebi pripada! 

3. Danas se posvećuje i blagosivlje 
trava. Miomirisne trave sjećaju te na mio- 
mirisne kreposti, koje si je Marija stekla 
na zemlji svojim svetim životom. Nemoj 
zaboraviti, da i ti moraš kitu kreposti 
donijeti u vječnost. Koja je tebi krepost 
najteža? . . . Gdje manjka još najviše. Tr- 
si se najviše baš u toj točki! 

Odluke za sv. Pričest! 

DEVETA NEDJELJA PO DUHOVIMA.' 

Nedjelja: Tvrdokornost Jerusalema. 

1. Današnje evanđelje pripovijeda nam 
slijedeći događaj: »U ono vrijeme, kad se 
je Isus približio Jerusalemu i vidio grad, 
plakaše nad njim i reče: »O Jeruzaleme, 
kad bi ti znao u ovaj dan, što je za mir 
tvoj! Ali je sada sakriveno očima tvojim, 
jer će doći dani na tebe, kad će te nepri- 



jatelji opkoliti i sa svih strana ti prijetiti. 
Oni će tebe i tvoju djecu ubiti i neće o- 
stati u tebi ni kamen na kamenu, jer ni- 
jesi upoznao vrijeme pohoda tvojega!« 

2. Ove nam ozbiljne riječi Spasitelje- 
ve kažu, da je užasno, kad se vrijeme mi- 
losti ne upotrijebi, nego tvrdokorno u gri- 
jehu i dalje živi, kako je to učinio nesret- 
ni Jeruzalem. Bog ti je dao vrijeme i ži- 
vot, da svaki čas upotrijebiš milost Bož- 
ju za Njega i za svoju dušu. Jao tebi, ako 
ne upotrijebiš milost Božju, nego živiš u 
smrtnom grijehu i neprijateljstvu Božjem! 
To je najstrašnija nesreća, što te može 
stići u životu. Ako bi u takvom stanju 
naglo umro, onda bi se tebi isto dogodi- 
lo kao i Jeruzalemu, jer bi bio odbačen 
od Boga za cijelu vječnost. 

Dragi Isuse, jedno te molim u ovoj sv. 
Pričesti, ne daj mi nikada da padnem u 
koji teški grijeh, a još me više čuvaj ne- 
sreće, da u smrtnom grijehu dalje živim! 
Radije bih umro odmah u tvojoj milosti, 
nego da tako nesretan život provodim! 

Ponedjeljak: Smrtni grijeh. 

1. Dragi Spasitelj govorio je u juče- 
rašnjem evanđelju o tvrdokornosti Jeru- 
zalema. Tvrdokoran je onaj čovjek, koja 
milost, što mu Bog daje, prezire i odba- 
cuje, te u smrtnim grijesima lakoumno 
živi. Što je smrtni grijeh? Riječima se to 
ne može izreći. Sigurno je, kad bi mi mo- 
gli pogledati dušu, koja je samo jednim je- 
dinim smrtnim grijehom okaljana, da bi 
morali od užasa i straha umrijeti. 

2. Smrtni grijeh je najveća nepravda 
dragom Bogu nanesena, jer njime prezi- 
remo Boga, našeg najvećeg Gospodara i 
najboljeg Oca. Mi moramo Bogu služiti u 
svakom času našega života, jer zato smo 
stvoreni, drugo nemamo ništa • na ovoj 
zemlji činiti. Tko Boga teško uvrijedi 
smrtnim grijehom, taj Mu ne služi, nego 
Ga prezire. Mi moramo također i zato 
Bogu služiti, jer smo od Njega sve primili. 
Imenuj mi nešto, osim grijeha, što ti sam 
od sebe imaš, a da ti Bog nije dao? Baš 
ništa ne možeš imenovati. Bog nam je dao 
tijelo i dušu, razum i volju, pet osjetila, 
imanje, jakost, zdravlje, vrijeme, ukratko 
— sve — ali sve samo zato, da Njemu 

služimo i sve Njemu u čast upotrijebimo. 
Tko smrtno sagriješi, taj upotrebljava 
svoj razum i volju, svoju jakost i osjetila 
proti Bogu, jer Ga teško vrijeđa i žalosti. 

• Tko u smrtnom grijehu živi, sprovodi o- 
paki život. Jesi li već kada koji teški gri- 
jeh učinio? . . . Onda ga i opet okaj! Moli 
dragog Spasitelja u sv. Pričesti, da te o- 
čuva od strašne nesreće smrtnog grijeha! 

Utorak: Smrtni grijeh. 

1. Smrtni grijeh je najveća nepravda 
nanesena Bogu, jer njime Isusa, našeg naj- 
boljeg Otkupitelja, teško vrijeđamo. Po- 
misli, da te netko uz pogibelj svoga živo- 
ta izbavi iz kuće, koja je u plamenu. Ho- 
ćeš li ikada u svom životu zaboraviti na 
to i uvrijediti takovu osobu? Gle, tvoj 
Spasitelj te je izbavio od vječne smrti 
pakla. I koliko Ga je to stajalo! Proma- 
traj umirućeg Spasitelja na križu i pitaj 
se: »Zar nije najgadnija nezahvalnost, kad 
ovu veliku ljubav grijesima uzvraćamo? 
Sveti Pavao kaže o svima, koji smrtno 
griješe, da Sina Božjeg nanovo razapinju 
i Njemu se rugaju. Je si li i ti među 
ovima? 

2. Misli još i na ljubav, koju nam Isus 
iskazuje u Presv. Oltarskom Sakramentu. 
On stanuje tamo dan i noć, On se svraća, 
koliko puta samo hoćemo u našu dušu i 
resi je svojom milošću, On nam pomaže, 
gdje samo može, da sveto živimo i jednom 
u nebu sretni budemo. Ljubav je to i ni- 
šta drugo nego ljubav. A ljudi vraćaju 
tu beskrajnu ljubav smrtnim grijesima i 
teškim uvredama. Zar to nije strašno, 
nije li to sramotno i đavolski? 

Odluči danas kod sv. Pričesti, da ćeš 
smrtni grijeh mrziti više od svega i uvi- 
jek provoditi čist život. Moli danas i sve 
dane za one nesretne ljude, koji žive u 
smrtnim grijesima. 

Srijeda: Smrtni grijeh. 

Promatraj danas još jednom smrtni gri- 
jeh, da ga odsada možeš prezirati! Smrtni 
grijeh je najveća nesreća za čovjeka. Što 
gorega ne može nas na zemlji stići. 

1. U čemu se sastoji naša najveća sre- 
ća na zemlji i na nebu? U tom, da smo 
urešeni posvećujućom milosti i da se smi- 
jemo zvati djecom i prijateljima Božjim. 
Ovu veliku sreću gubimo u ovom času, 



kad teško sagriješimo. Padamo u nemi- 
lost Božju i postajemo Njegovi neprijatelji. 
Kako nas je Bog prije ljubio, tako nas 
mora sada mrziti. A što to znači, kad nas 
Bog mrzi? 

2. Ali to još nije sve. Teškim grijehom 
gubimo sve naše zasluge za nebo. Ako 
smo prije i još toliko dobra učinili i još 
tako velike zasluge stekli, čim sagriješi- 
mo, sve je izgubljeno, nemamo više prava 
na nebo. Umremo li u grijehu, onda smo 
od Boga odbačeni zauvijek, i vječni pa- 
kao bit će naša plaća. Zato i kaže sv. Pi- 
smo: »Svi, koji griješe i nepravdu čine, 
neprijatelji su svoje vlastite duše.« Sv. 
Magdalena Pacijska jednom je rekla : 
»Nikako ne mogu pojmiti, da čovjek zdra- 
vog razuma može smrtno sagriješiti. A 
isto je tako nepojmljivo, da čovjek, koji 
je teško sagriješio, ne čini sve moguće, 
da se grijeha što prije riješi. 

Odluči kod sv. Pričesti ozbiljno, da ćeš 
se čuvati svake grešne prigode. Čuvaj 
se grijeha i bježi od njega kao od otrovne 
zmije; veselje je kratko, a kazna traje 
uvijek. 

20. kolovoza: Svetkovina sv. 

Bernarda. 

Sveti Bernard, koji je g. 1153. umro, 
bio je veliki svetac. On je svojim učenim 
spisima mnoge duše prosvijetlio, svojim 
propovijedima mnoge grešnike obratio i 
u 160 samostana, što ih je sam utemeljio, 
hiljade ljudi vodio do savršenosti. Bio je 
sasvim prožet Božanskom ljubavlju. Na- 
stojao je, da samo za Boga živi i brinuo 
se za vječnost. Često si je govorio ove 
lijepe riječi: »Bernarde, zašto si došao? 

0 svijetu nije ništa htio znati, zato je svoj 
život u samostanu sprovodio u držanju 
anđeoskih savjeta svojevoljnog siromaš- 
tva, čistoće i poslušnosti. 

2. Možda je dragi Bog i tebe odabrao, 
da živiš savršeno u samostanu. Možda si 

1 ti već katkada kod Pričesti mislio: I 
ja bih se rado Bogu posvetio. Moli Isusa 
kod Pričesti, da te vodi onamo, gdje te 
želi imati. I ako ne ideš u samostan, u- 
vijek moraš Bogu služiti tako, kao da ne- 
maš ništa drugoga na ovome svijetu ra- 
diti. Pitaj se često kao i sv. Bernardo: 
»Zašto sam došao?« Vježbaj se danas u 
kojoj lijepoj strelovitoj molitvici! 



25, kolovoza: Svetkovina sv, 
Ljudevita, 

1. Sveti Ljudevit (t 1270.) bio je fran- 
cuski kralj. Usred dvorskih ugodnosti u- 
godnosti ostao je čist kao anđeo. On se 
marljivo vježbao u postu i u pokori, a 
bijaše veliki štovatelj Presv. Oltarskog 
Sakramenta. Ove kreposti možeš kod sva- 
koga sveca naći. Samozataja, pokora i 
revno štovanje Presv. Oltarskog Sakra- 
menta to su glavna sredstva za krepostan 
život. Upotrebljuj i ti marljivo ova sred- 
stva! 

2. Ljudevit je jako mrzio na grijeh. 

Ovu mržnju na grijeh usadila mu je u sr- 
ce njegova majka, sv. Blanka, već u ra- 
noj mladosti. Ona mu je jedamput rekla, 
kad se je kod njezinih nogu igrao: »Lju- 

bim te svom nježnošću, koju majka može 

v imati, ali većma bih te volila vidjeti mr- 
tva, nego okaljana smrtnim grijehom.« 
Kako si je Ljudevit ove majčine riječi za- 
pamtio! Zapamti ih i ti! Bolje bi ti bilo, 
da prije umreš, nego da se ikada smrtnim 
grijehom okaljaš. 

3. Ljudevit bijaše štovatelj muke i 
smrti Isukrstove. Za veliku cijenu kupio 

je pravu trnovu krunu kao i dio sv. križa 
i time je uresio kapelu u Parizu. 

Nasljeduješ li ovoga sveca u štovanju 
muke Spasiteljeve? Moliš li rado križni 
put, štuješ li revno pet rana Isusovih? 
Čitaš li rado o muci Isusovoj osobito u 
petak? . . . 

Prikaži učinjene odluke dragom Spa- 
sitelju u sv. Pričesti! 

28. kolovoza: Svetkovina sv. Augu- 
stina. 

Sv. Augustin rodio se u Tagasti, u sje- 
vernoj Africi g. 354. Kako je u poganskim 
gradovima onoga vremena učio, pošao je 
krivim putem, a zaveden od zlih prijate- 
lja predao se sasvim svjetskim slastima i 
sprovodio opaki život. Njegova majka, 
sv. Monika, veoma se je brinula za svoga 
sina. Plakala je i molila se mnogo, da se 
obrati. Jednom joj reče neki biskup: »Sin 
tolikih suza ne može propasti.« Tako je i 
bilo. Augustin je poslije došao u Milan i 
čuo propovijed svetoga Ambrozija bisku- 
pa. Ovdje počima njegovo obraćenje. Na 
veliku subotu g. 387. primio je sv. krst. 
Poslije toga vratio se opet u Afriku i na- 



skoro postade svećenik i biskup u Hipo- 
nu. Kako je prije grešno živio, tako je 
sada bio revan u kreposti i svetosti. Au- 
gustin pripada među najveće crkvene u- 
čitelje, jer je vrlo mnogo učinio za rašire- 
nje i obranu vjere proti krivovjerstvima 
onoga vremena. Crkva ga štuje i kao ve- 
likog sveca. 

1. Nitko ne treba zdvajati, ako je u 
životu sagriješio. Bog je tako dobar i mi- 
losrdan. On oprašta svima, koji nastoje 
popraviti se, i odluče provoditi život svet. 
Bog daje svima dovoljno milosti, da mo- 
žemo postati sveti. Moramo samo upo- 
trijebiti te milosti u sve dane i provoditi 
kršćanski život. 

2. Od svete Monike možeš učiti, kako 
moraš ustrajati u molitvi. Ako imaš ka- 
kvu veliku potrebu ili ako moraš mnogo 
moliti za svoje, ne prestani nego ustraj! 
Ustrajna molitva bude konačno ipak usli- 
šana. Prikaži ove odluke dragome Spasi- 
telju u sv. Pričesti! 



Put Srcu Spasiteljevu 

DESETA NEDJELJA POSLIJE 
DUHOVA. 

Nedjelja: Farizej i carinik. 

1. Današnje evanđelje pripovijeda nam 
slijedeće: Dva čovjeka dođoše u hram da 
mole, prvi bijaše farizej, a drugi carinik. 
Farizej stajaše i reče: »O Bože, zahva- 
ljujem Ti, da nisam kao ostali ljudi, raz- 
bojnici, grešnici ili kao ovaj carinik. 
Postim dva puta u tjednu i dajem dese- 
tinu od svega, što imam.« Carinik stajaše 
izdaleka i nije htio ni da podigne oči svo- 
je k nebu, nego se udaraše u prsa i go- 
voraše: »Bože milostiv budi meni grešni- 
ku!« Kažem vam, da je ovaj otišao oprav- 
dan kući svojoj a ne onaj. 

2. Promisli, kojemu od ove dvojice si 
ti sličan u svome životu, farizeju ili cari- 
niku. Jesi li i ti već koji put u svom 
srcu gojio želju, da te ljudi drže za dobra, 
pobožna, pametna, marljiva i spretna? Ne 
činiš li mnogo toga, da te ljudi hvale i 
štuju? Ne govoriš li rado o sebi što mo- 
žeš i što znaš? . . . O čuvaj se oholosti, 
budi uvijek ponizan kao carinik i reci: 
»Sve što imam i što znadem, sve je samo 



od Boga. Samo grijeh i zloća, to je moja 
svojina. 0 Bože, budi milostiv meni gre- 
šniku!« U ponizno srce svraća se Isus 
tako rado u Pričesti. Prikaži Mu svoje 
dobre odluke! 

Ponedjeljak: O lakom grijehu. 

Poslije smrtnoga grijeha je laki grijeh 
najveće zlo na svijetu. A zašto to? 

1. I mali grijeh je velika uvreda Boga. 
Bog je tako svet, da i malo zlo mrzi. Kad 
bi svi anđeli i sveti pred Bogom molili, 
da zadovolje samo za jedan mali grijeh, 
ne bi mogli toga učiniti. Samo Krist mo- 
gao je zadovoljiti za njih. Zato je ludo 
reći: To nije ništa, to je samo laki grijeh. 
I najmanji grijeh mrzi Bog nada sve. 

2. I laki grijeh kazni Bog. Nekoje bo- 
lesti i nesreće nijesu drugo, nego kazna 
za male grijehe. I ako ih Bog na ovom 
svijetu ne kazni, učinit će to na drugom 
svijetu u čistilištu. Kad bi ti se jednom 
ukazala koja duša iz čistilišta, ta bi ti 
znala reći, što je laki grijeh. Kako bi se 
prepao svoje rastresene i nehajne molitve, 
svojeg neuljudnog vladanja u crkvi, svoje 
tvrdoglavosti i neposluha, svoga grešnog 

brbljanja i mnogih drugih pogrešaka i ne- 
marnosti. 

Po svetoj Pričesti možeš svoje lake 
grijehe potpuno uništiti, ako se iskreno 
pokaješ i čvrsto odlučiš boriti se proti 
njima. U kojoj točki se moraš osobito ču- 
vati? 

Utorak: Mali grijeh. 

Promatraj još jednom mali grijeh i 
promisli, kako veliku štetu ti nanosi. 

1. Mali grijesi su krivi, kad dobiješ ma- 
nje milosti od dragoga Boga. Otac daje 
svom poslušnom djetetu i radije i češće koji 
dar, negoli neposlušnomu. O koliko si time 
izgubio! Može li biti što dragocjenijega 
negoli je milost Božja? Ona je hiljadu puta 
dragocjenija od svih bogatstva ovoga svi- 
jeta. To ćeš istom u vječnosti pravo uvi- 
djeti. 

2. Ako imaš manje milosti, onda je sa- 
sma lako da padneš u koji teški grijeh. 
Duša oslabi i dade se lako od neprijatelja 
nadvladati. Mali grijeh je (bolest, teški 
grijeh je smrt. Bolest prelazi polako u 
smrt, ako se ne čuvaš. Kako često se to 
događa u životu! Malim grijesima se čo- 

vjek nauči griješiti, nije mu do ništa stalo, 
revnost se umanji, a lakoumnost bude sve 
veća. Nikoga nije laki grijeh upropastio, 
ali mnogi su prokleti, jer su malim grije- 
sima započeli, a velikima su svršili. 

Misli na ovu istinu kod sv. Pričesti i 
učini dobre odluke! 

Srijeda: O glavnoj pogreški. 

1. O svetom Franji Saleskom pripovi- 
jeda legenda, da je bio jako sklon na srdž- 
bu. To mu je bila glavna pogreška u mla- 
dosti. On se morao više godina boriti, dok 
je ovu pogrešku nadvladao. Tako ima sva- 
ki čovjek svoju glavnu pogrešku, t. j. onu, 
koju često i rado počinja. Ovaj je sklon 
na lijenost, onaj se rado ne moli, ne radi, 
ne uči rado. Onaj je tvrdoglav i prkosan, 
drugi opet ljut, brbljav, lažljiv, zavidan, 
ohol, sklon na nečistoću i t. d. Što imamo 
takovu sklonost na zlo, tome ne možemo 
ništa, jer je to posljedica istočnoga gri- 
jeha, koji smo baštinili. — Ali za nas po- 
stoji sveta dužnost, da se borimo proti 
njoj danomice i osobito na nju da pazimo. 

2. Ispitaj se danas kod sv. Pričesti, ko- 
ja je tvoja glavna pogreška? Obećaj dra- 

gom Spasitelju, da ćeš odsele neko vri- 
jeme svaki dan paziti osobito na ovu svoju 
glavnu pogrešku . . . Svako jutro obnovi 
ovu odluku, a uvečer se kod večernje mo- 
litve pitaj: Kako sam se danas borio proti 
glavnoj svojoj pogreški? Ne ću prije pre- 
stati, dok ne vidim, da sam se u tom po- 
pravio. 

Četvrtak: Isus u Presv. Oltarskom Sa- 
kramentu ljubi nas majčinskom ljubavlju. 

1. Nešto veliko i sveto je srce majči- 
no. Ljudi se cijene sretnima kad imaju 
još svoju majku. Isus u Presv. Sakramentu 
hoće, da je naše sve pa i naša majka. 
Njegovo je Srce prama nama kao srce 
dobre majke, samo još hiljadu puta bolje. 
Majka hrani svoje dijete i uzgaja ga sr- 
dačnom ljubavlju. Ne čini li to i Spasitelj 
nama? Danomice hoće da nas hrani svo- 
jim tijelom i krvlju, hoće da nas goji pu- 
ninom svojih milosti. Majka čuva svoje 
dijete i ne pušta ga s očiju. Čini li Spa- 
sitelj drugačije? Zar nas ne gleda iz taber- 
nakula? Ne pozna li On sve naše potrebe, 
teškoće i napasti? Zar nam nije pri ruci, 
da nam pomogne, gdje i kada je samo po- 

trebno? Majka oprašta odmah svome dje- 
tetu, ako je bilo zločesto i neposlušno. I 
ako smo još tako teško sagriješili, Isus 
nas ne će odbaciti, samo ako imamo dobru 
volju. On nas čisti od naših pogrešaka i 
sakriva nas opet u svoje presv, Srce. 

2. O Isuse, u Sakramentu, kako ti se 
mogu zahvaljivati za sve milost? Danas ću 
i opet primiti sv. Pričest i prikazati je 
kao zahvalu za sva dobročinstva. Obno- 
vit ću također i onu svoju staru odluku. 
Pred tvojim oltarom bit će moje najdraže 
boravište. Tebi ću doći, kod Tebe ću rado 
boraviti, Tebi ću sve kazati kao dijete 
svojoj miloj majci. »0 preslatko Srce Isu- 
sovo, daj, da te sve više i više ljubim!« 

Petak: Sv. Pričest kao sredstvo proti 
malim grijesima. 

1. Ti smiješ i možeš danomice ići na 
sv. Pričest, ako si u stanju milosti posve- 
ćujuće, t. j. ako tvoja duša nije okaljana 
teškim grijehom. Ali time nije rečeno, da 
mali grijeh nije ništa. I male grijehe mrzi 
Bog- Zato ih moraš i ti mrziti i nastojati 
da ih izbjegavaš. Upravo je sv. Pričest 
moćno sredstvo proti malim grijesima. 

Ako si dakle učinio koji mali grijeh, ne 
smiješ reći: Sad ću ostaviti sv. Pričest, 
nego se moraš baš onda pričesti. A zašto? 

2. Sv. Pričest čisti nas od lakih gri- 
jeha. Kad se prije sv. Pričesti pokaješ za 
sve svoje pogreške i lake grijehe, onda će 
ti sve oprostiti, ma koliko ih bilo. 2. kad 
se pričestiš imaš najljepšu priliku da ob- 
noviš svoje dobre odluke osobito u onoj 
točki, u kojoj najviše griješiš. To neka 
bude uvijek glavna stvar kod sv. Pričesti, 
da naime svoju dušu gledaš i da je urediš. 
Ako to svaki put dobrom voljom učiniš, 
onda će sigurno jedne pogreške za dru- 
gom nestajati iz tvoje duše, a milosti i po- 
moći ne manjka, jer zato i dolazi tvoj 
Spasitelj, da te jači proti zlu i da te učvr- 
sti u kreposti. Prieešćuješ li se na taj 
način? Čini to danas i u buduće! 

Subota: Mjesečna obnova duha. 

1. Dobar trgovac svaku večer uređuje 
svoju blagajnu i knjige, ali osobito na svr- 
šetku svakoga mjeseca gleda, je li napre- 
dovao ili nazadovao. Slično treba da i mi 
činimo gledom na veliko i važno djelo na- 
šega spasa. Svaku večer treba da ispitamo 



. svoju savjest i srdačnim pokajanjem opet 
popravimo, što je manjkavo. K tome mo- 
ramo svršetkom svakoga mjeseca baciti 
pogled na prošlo vrijeme i pitati se, da li 
smo u kreposti i u kršćanskom životu 
napredovali ili ne. To se zove mjesečna 
obnova duha. To moraš u svakom mjesecu 
učiniti u jedan određeni dan n. pr. u prvi 
petak. 

2. Na taj dan zahvali se ponajprije Bo- 
gu za sve milosti i dobročinstva, koja si 
u to vrijeme primio za tijelo i dušu. Zatim 
se pokaj za sve pogreške, koje si u tom 
mjesecu učinio i pitaj se: Kako sam svoje 
odluke držao? Koju pogrešku sam naj- 
češće počinio? Jesam li u dobru napre- 
dovao ili ne? . . . Kod toga ćeš i svoju od- 
. luku obnoviti, naime u onoj točki, kojoj si 
si najviše pogriješio. 

Obećaj dragom Spasitelju u sv. Pri- 
♦ česti, da ne ćeš ni jedan mjesec propustiti 
ovu važnu vježbu. Ona nam toliko poma- 
že, da na svoj cijeli život pazimo i uvijek 
držimo red u svojoj duši. Kolika je to 
utjeha za smrtni čas! 

JEDANAESTA NEDJELJA PO DUHO- 
VIMA. 

Nedjelja: Ozdravljenje gluhonijemog. 

Današnje evanđelje pripovijeda nam, 
kako je Isus izliječio gluhonijemog. Isus 
metnu svoje prste u njegovo uho, dotače 
se jezika slinom, pogleda k nebu, po- 
moli se i reče: »Efeta, t. j. otvori se!« I 
odmah mu se otvoriše uši i spona njegova 
jezika odriješi se, i on progovori. 

1. Predstavi si ovog siromašnog čovje- 
ka! On nije čuo i nije mogao govoriti. 
Kako je bio zahvalan Spasitelju za Nje- 
govo milosrđe i ljubav, kad je tako ve- 
liko čudo na njemu učinio. Ti si sretan, 
da posjeduješ svih pet osjetila svojih. Je 
li ti ikada već na um palo, da se zahvališ? 
Učini to danas kod sv. Pričesti i u buduće 
češće! 

2. Promisli, kako si upotrebljavao do- 
sele svoja osjetila, jezik, uši, oči. Blago 
tebi, ako si uvijek svoj jezik upotrebljavao 
marljivo za molitvu, za strelovite moli- 
tvice preko dana, za ljubežljivo općenje 
sa svojim bližnjim. Blago tebi, ako svoje 
oči i uši čuvaš od grijeha. Ti znaš, koliko 



grijeha možeš osjetilima učiniti. Osjetila 
su vrata, kroz koja dolazi zlo i dobro u 
srce. 

O dragi Isuse, Ti si meni dao osjetila, 
da Ti služim, a ja sam ih zlorabio. Oprosti 
mi po sv. Misi i Pričesti sve pogreške, jer 
se za sve kajem od svega srca. Čvrsto od- 
lučujem paziti na svoja osjetila, a osobito 
u ovoj tački . . . Pomozi mi svojom milošću! 

Ponedjeljak: O laži. 

1. Promisli na gluhonijemog čovjeka, 
kojemu je dragi Spasitelj čudom povratio 
sluh i govor. Kako je taj čovjek morao 
biti zahvalan Isusu! Sigurno je on nasto- 
jao u cijelom životu, da svoj jezik dobro 
upotrijebi i da njime Boga ne vrijeđa. O 
koliko se grijeha počini jezikom! Grijesi 
jezikom su najmnogobrojniji i najčešći kod 
ljudi. 

2. Jedan od glavnih grijeha ove vrste 
jest laž. Tko laže? Tko znatice i hotice 
kaže, što nije istina, t. j. tko znatice ne- 
istinu govori, te druge u zabludu vodi. 
Prvi lažac bio je đavao. On je naše pra- 
roditelje u raju prevario. Njega zove sve- 
to pismo lažom od početka njegova ocem 

laži. Đavlu si sličan i ti kad lažeš. 0 kako 
jako prezire Bog laž! On je sama istina 
te u osmoj zapovijedi strogo zabranjuje 
laž. »Lažljive usne Gospodinu su ogavne.« 
Laž obeščašćuje ljude. Nitko ne će s lažlji- 
vim čovjekom da ima posla. Poslovica 
kaže: »U laži su kratke noge.« Tko je- 
dnom slaže, tom se više ne vjeruje ni on- 
da, kad istinu govori. Primjer prave iskre- 
nosti bio je sv. Franjo Saleski. Njegova 
majka često mu govoraše: »Samo nemoj 
lagati, dragi Franjo! Laž ti oduzima čast 
pred Bogom i ljudima. Laž dolazi od đav- 
la, i lažju postaje se dijete vražje.« Ove 
riječi prodrle su duboko u dušu ovom sv. 
dječaku, te je radije sve pretrpio nego 
slagao. 

3. Zapamti također i ti ove riječi! Moli 
sada kod sv. Pričesti dragoga Spasitelja sr- 
dačno oproštenje za sve laži, koje si ikada 
počinio i odluči, da ćeš unaprijed istinu 
govoriti! 

Utorak: Ogovaranje. 

1. Isto tako ružna pogreška kao laž 
jest i ogovaranje. Taj grijeh čini onaj, koji 
istinite, ali sakrivene pogreške svoga bliž- 



njega bez potrebe otkriva i o njima go- 
vori. Tako moraš tajne velike grijehe svo- 
je braće, sestara i drugova otkriti rodite- 
ljima i poglavarima, da ih isprave i od- 
strane. Inače nije slobodno nikome pogre- 
šaka otkrivati. Svaki čovjek ima pravo na 
svoju čast i dobro ime. U svetom pismu 
kaže se: »Dobro ime više vrijedi od mno- 
go blaga.« Kao što ne smiješ svome bliž- 
njemu uzeti novaca, tako i još manje mu 
smiješ oteti dobro ime iznoseći na javu 
njegove pogreške. 

2. Pomisli samo, kad ti sam pogriješiš, 
bi li ti bilo pravo, da netko to odmah iz- 
brblja i razglasi? »Što me ćeš, da drugi 
tebi čine, ne čini ni ti toga drugome.« 
Grijesi ogovaranja većinom su laki grijesi, 
ali zar nije i mali grijeh velika uvreda 
Boga? Ne moramo li ga nadasve mrziti 
i izbjegavati? Otkriješ li velike pogreške 
svoga bližnjega, onda mu uvelike ško- 
diš, a u tom slučaju počinjaš teški grijeh. 
Pa ako bližnji uslijed tvoga ogovaranja ima 
kakvu vremenitu štetu *u svojoj službi, 
zasluzi ili poslu, onda si pod grijeh dužan 
ovu štetu po mogućnosti nadoknaditi. 

Ispitaj se kod sv. Pričesti, nijesi li i ti 
također ogovaranjem oduzeo kadgod čast 

svome bližnjemu? Okaj srdačno sve i uči- 
ni čvrstu odluku, da ćeš o svom bližnjem 
uvijek dobro govoriti, a kad to nije mo- 
guće, odluči, da ćeš šutjeti. 

Srijeda: Ogovaranje. 

Dragi Spasitelj reče jednom: »Zaista, 
zaista vam kažem, da ćete za svaku vašu 
nepotrebnu riječ biti suđeni.« Teško svim 
onima, koji o svom bližnjem zlo govore, 
i time mu oduzimaju dobro ime! A zašto 
se govori tako rado o pogreškama bliž- 
njeg? Evo zašto: 

1. iz brbljavosti. Kad nekoji u društvu 
ne znaju o čemu bi razgovarali, onda poč- 
nu naklapati o svom iskrnjem, ogovara- 
jući ga i sudeći. Vide mali trun u oku 
bližnjega svoga, a ne vide velikog brvna 
u svom vlastitom. 

2. Nekoji govore o pogreškama svoga 
bližnjega iz zavisti i ljubomornosti. Mnogi 
ne mogu vidjeti, kad su drugi bolji i po- 
božniji od njih, kad više znaju, kad su 
pametniji i sposobniji. Zato ih ponizuju 
pred drugima, gdje samo mogu. Sve, štogod 
neugodno ili zlo o njima znadu, razglase 



i na veliko zvono objese. O kako je to 
nemilosrdno, gadno i grešno! 

3. Drugi opet očituje tajne pogreške 
svoga bližnjega iz mržnje i osvete. Ako im 
je tko kakvu malu nepravdu nanio ili ih 
ražljutio, odmah se osvećuju ogovaranjem. 

»Ne sudite, da ne budete suđeni!« tako 
nas opominje dragi Spasitelj. Tko nije mi- 
losrdan prama bližnjemu, onom ne će ni 
Bog biti milosrdan. O čuvaj se ozbiljno 
nemilosrdnog govora i ogovaranja! Izbje- 
gavaj takve ljude, koji ne znaju ništa 
drugo, nego uvijek samo o drugima nakla- 
pati, ružiti i o pogreškama drugih govo- 
riti! Prikaži Spasitelju u sv. Pričesti ovu 
odluku! 

Četvrtak: Isus u Sakramentu naš li- 
ječnik. 

1. Grijesi ubijaju dušu, ranjavaju je i 
čine je bolesnom i slabom. Sami si ne mo- 
žemo pomoći, ne možemo se izliječiti, 
jer zato trebamo liječnika. A ovoga ćemo 
naći u Presv. Oltarskom Sakramentu. Isus 
je liječnik naših duša. On liječi sve rane, 
kad Mu ih samo pokažemo, to jest, On 
čisti našu dušu od grijeha, kad se od srca 

i skrušeno za njih pokajemo, te imamo 
pravu volju popraviti se. Ako smo pali u 
nesreću i počinili koji teški grijeh, tad 
moramo primiti sakramenat pokore. Spa- 
sitelj pri tom govori iz Svetohraništa kroz 
usta svećenika utješljive riječi: »Ja ti ot- 
puštam grijehe! « Lake grijehe nam osim 
toga oprašta i u sv. Misi i Pričesti. Koliko 
Ga god puta primiš u svoje srce, toliko 
te puta čisti, ako samo želiš i iskreno se 
kaješ. O kako lako možeš marljivim slu- 
šanjem sv. Mise i čestim primanjem sv. 
Pričesti očistiti svoju dušu i sve opet po- 
praviti, što si sagriješio! Tko se marljivo 
pričešćuje, taj se ne treba bojati smrti i 
suda Božjega. 

2. Isus u Sakramentu je također liječ- 
nik i za tjelesne bolesti. Hajde samo k 
Njemu, kad ti štogod manjka i zazovi Ga 
pun pouzdanja u pomoć! Ako je to za 
tvoju dušu dobro, On će te sigurno izli- 
ječiti. No ne učini li toga, tad će ti dati 
obilne milosti, da budeš strpljiv i time da 
si stečeš velikih zasluga za vječnost. 

Odluči kod sv. Pričesti, da ćeš rado 
dolaziti k Isusu i Njegovo dobrostivo Srce 
moliti za pomoć i oproštenje. 



Petak: O klevetanju, 

I I. Grešno je kad pogreške svoga bliž- 
njega otkrivamo, ali je još mnogo gore, 
ako ih govoreći o njima povećamo. To zo- 
vemo klevetanjem. Tako je Putifarova 
žena gadno oklevetala Josipa misirskoga, 
kad je svom mužu lagala, da ju je Josip 
htio navesti na nečisti grijeh. 0 kleveti 
kaže sveto pismo: »Tko tajno kleveće, či- 
ni kao zmija, koja potajno ujeda.« 

2. Možda da ovo baš tako često ne či- 
niš, da koju pogrešku drugoga iznosiš, 
premda znadeš, da nije istinita! Ta to bi 
bilo zbilja ružno i đavolski. No promisli, 
da li kadgod povećaješ pogreške svoga 
bližnjega predstavljajući ih većima negoli 
su uistinu. Upamti ovo: Kleveta se mora 
popraviti i to tako, da sve opozovemo, što 
smo lagali i izmislili. Također smo pod 
grijeh obvezani bližnjemu nadoknaditi svu 
vremenitu štetu, koju smo mu klevetanjem 
nanijeli. 

3. Klevetat će najčešće oni, koji nijesu 
naučili svoga jezika obuzdavati i šutjeti. 
Najprije brbljaš, onda ogovaraš i napokon 
se ne žacaš ni klevetanja. Zato šuti i go- 
vori o svom bližnjemu samo dobro! Učini 

tu odluku danas u sv. Pričesti i gledaj, da 
je već danas izvršiš! 

Subota: O krivom sudu. 

1. Spasitelj nam je dao veliku zapovi- 
jed: »Ljubi bližnjega svoga kao samoga 

sebe!« Nije nam slobodno svome bližnje- 
mu ni najmanje krivice učiniti, inače smo 
sagriješili. Grešno je tuđe pogreške bez 
potrebe otkrivati ili ih izmišljati, ali je 
također grešno i to, kad bez razloga o 
bližnjemu što zla mislimo ili sumnjamo. 

To zovemo krivim sudom. O svom bliž- 
njem smiješ tek onda suditi, ako si o tom 
sasvim siguran. Recimo da je na pr. u 
školi čega nestalo. Odmah kažeš: Toga 
nije zasigurno nitko učinio nego ovaj. Ti 
vidiš, da je drugi pobožan, no odmah su- 
diš: Ovaj čini to samo zato, da ga drugi 
zavole. Grešno je tako misliti, ako toga t 
ne možeš dokazati. 

2. Nikada ne možeš dosta odlučiti: U 
svim svojim mislima i govorima o bližnje- 
mu bit ću uvijek vrlo oprezan. Mi smo 
ljudi vrlo skloni na to, da o drugima zlo 
sudimo, a ne mislimo, da tim natovaruje- 
mo na dušu mnoge grijehe. Misli uvijek 



na samog sebe! »Što ne ćeš, da tebi drugi 
čine, ne čini ni ti drugima!« Kad naumiš 
štogod o drugima reći, tad izmoli koju 
malu strelovitu molitvicu i uči šutjeti. Tko 
zna šutjeti, taj će uvijek pravo govoriti. 

Prinesi ovu odluku dragom Spasitelju 
u sv. Pričesti i vježbaj se danas marljivo 
u tom, da svladaš jezik. 

DVANAESTA NEDJELJA PO DUHO- 
VIMA. 

Nedjelja: Blagdan sv. Anđela 
Čuvara. 

1. Mjesec rujan posvećen je sv. Anđe- 
lu Čuvaru. To je nauka Crkve, da je Bog 
u svojoj dobroti svakom čovjeku dao An- 
đela Čuvara. Spasitelj reče o djeci: »Nji- 
hovi anđeli gledaju uvijek lice moga Oca.« 
U sv. pismu čitamo, da je jedan anđeo šti- 
tio mladog Tobiju na putu, a svetog apo- 
stola Petra izveo iz tamnice. 

2. 1 ti imaš također Anđela Čuvara. 
Bog ti ga je dao, kad si na svijet došao. 
On će ostati kod tebe, dok ne umreš i ne 
ostaviš ovaj svijet. Misli jednom na to, 
koliko Bog cijeni tvoju dušu, da je dapa- 

če jedan anđeo tvoj pratilac, koji tvoju 
dušu od zla čuva i tebi služi. Ovaj ima da 
te jednom u nebo dovede. O da znadeš, 
kako tvoj sveti Anđeo nastoji, da te prive- 
de kreposti i svetom životu! Danju i no- 
ću je on kraj tebe i pazi na sve, što ti 
može naškoditi. Kako se veseli, kad do- 
bro činiš, a kako se žalosti, kad vidi, da 
si svoju dušu okaljao grijehom. 

3. O kad bi i ti svoju dušu tako visoko 
cijenio kao Bog i tvoj sveti Anđeo! Onda 
bi još mnogo više nastojao da je čistu 
sačuvaš od grijeha i dnevnih pogrešaka; 
ne bi tako ravnodušno i nepromišljeno 
počinjao grijeh za grijehom. Tvoja duša je 
vrijednija od svega drugoga. Misli na to 
sada kod sv. Pričesti i učini osobito u 
ovoj točki čvrstu odluku, u kojoj si proš- 
le nedjelje najviše pogriješio! 

Ponedjeljak: Priča o milosrdnom 
Samaritancu. 

1. U jučerašnjem Evanđelju pripovijeda 
se lijepa priča o milosrdnom Samaritancu. 
Išao je neki čovjek iz Jeruzalema u Jeri- 
hon. Na putu ga napadnu razbojnici. Ovi 
ga orobe, izrane i ostave ga napola mrtva 



ležeći. Jedan svećenik i levit iđahu pu- 
tem, vidješe siromaha i mimoiđoše ga. Ali 
dođe jedan Samaritanac, vidje ga i smilo- 
va se. Priđe k njemu, zalije mu rane uljem 
i vinom i zavije ga. Onda ga podiže na 

T svog magarca i odvede u bližnju gostionu, 
naloži, da ga lijepo podvore, i plati sve. 

2. Tko se razumijeva pod ovim milo- 
srdnim Samaritancem? Najprije sam dragi 
Spasitelj. On je siromašnim ijudima, koji 
su uslijed grijeha obnemogli i napola mr- 
Lvi bili, pribavio spas i izbavljenje velikim 
djelom spasenja na križu. On je još i da- 
nas milosrdni Samaritanac svim ljudima, 
koji Ga u pomoć zazivlju, a osobito siro- 
mašnim grešnicima, koji Ga s pouzdanjem 
mole za milost i oproštenje. O kako je 
dobar Isus svima, koji su dobre volje! 

3, Pod milosrdnim Samaritancem ra- 
zumijevamo također i kršćane, pa i tebe. 
I ti možeš svom bližnjemu biti Samarita- 
nac, to jest, možeš mu dobro iskazivati, 
gdje samo možeš. Kako je kod tebe u ovoj 
važnoj tački? Jesi li prijazan i ljubezan 

' prama drugima? Činiš li im rado male u- 
sluge? Daješ li također rado siromasima i 
bolesnima milostinju? Moliš li za svoje 
bližnje, a osobito za siromašne grešnike? 

Misli kod sv. Pričesti na ove važne stvari 
i prikaži Spasitelju svoje odluke! 

Utorak: Kako je Mojsije bio spašen, 

1. Bog pusti na Izraelce u Egiptu ve- 
like kušnje i muke. Oni su morali teške 
poslove badava obavljati, kod velikih 
gradnja morali su služiti kao robovi. O- 
sim toga zapovjedi egipatski kralj, da se 
svi dječaci, koji se kod Izraelaca rode, u 
vodu bace. 

Bog je ovom kušnjom htio Izraelce sa- 
čuvati od prevelikog prijateljstva sa Egip- 
ćanima i od njihovog krivoboštva; nadalje 
je htio da u njima probudi želju za obeća- 
nom zemljom njihovih otaca. 1 nama tre- 
ba da mnogovrsni jadi i muke ovoga svi- 
jeta služe u tu svrhu, da svoje srce otki- 
nemo od zemaljštine i upravimo ga prema 
nebu. Kad bi bila zemlja raj, tko bi onda 
težio za lijepim nebom? Misli uvijek na 
ovu mudru namisao Božju, kad ti na o- 
vom svijetu ne ide tako, kako bi ti želio. 

2. Promatraj opet ovdje mudrost Bož- 
ju! Dječak Mojsije bio je u košari u rogo- 
zu kraj rijeke sakriven. Kraljeva kćerka 
nađe dječaka i sažali joj se. Ona uzme di- 

jete i tako dođe Mojsije na kraljevski 
dvor i bude podučen u svim znanostima 
misirskim i za svoje visoko zvanje pri- 
pravljen, da bude jednom vodič i izbavi- 
telj izraelskog naroda. 

0 kako su čudnovati putevi Božji! 
Uzdaj se uvijek u Boga u svim potreba- 
ma tvog života, osobito u nuždi i trplje- 
nju! Imaj osobito veliko pouzdanje u 
presv. Srce Isusovo, s kojim se sada opet 
u sv. Pričesti sjedinjuješ. Spasitelj je svi- 
ma dao velika obećanja, koji Njegovo 
Srce zazivlju. Čini i ti to! . , . 

Srijeda: Goreći grm, 

1. Kao dijete u kući svojih roditelja 
bio je Mojsije podučen u vjeri u jednoga 
Boga i obećanog Spasitelja. Onda dođe 
na dvor kraljev, gdje je bio okružen sa- 
mim poganima. Mnogi zli primjeri bili su 
mu pred očima i uvijek se nalazio u po- 
gibli, da ga na grijeh zavedu. Ali Mojsije 
osta stalan i sačuva svoju vjeru i krepo- 
sti, koje su mu već u djetinjstvu usađenć 
bile. Prezirao je dapače raskalašeni dvor- 
ski život te je nastojao, da ublaži nevolju 
svog siromašnog naroda. Time navuče 

srdžbu kraljevu na sebe i morade pobjeći iz 
dvora. Bježeći dođe u zemlju Madijansku 
k jednom svećeniku po imenu Jetro. 

0 kad bi i ti također kroz cijeli svoj 
život ostao tako postojan u vjeri i krepo- 
snom životu kao Mojsije. Živi sada sveto 
i moli često u sv. Pričesti dragog Spasite- 
lja, da ti pokloni milost ustrajnosti. Blaguj 
često Kruh jakih, svetu Pričest! 

2. Jednog dana dođe Mojsije sa svojim 
stadom k brdu Horebu. Tuj opazi Gospo- 
dina u plamenu, koji iz sredine jednog 
grma izlažaše. I čuje glas, koji reče: »Moj- 
sije, ne dolazi blizu! Skini cipele s nogu, 
jer je zemlja, na kojoj stojiš, sveta.« Moj- 
sije učini tako, i Bog mu dade nalog, da 
zajedno sa Aronom izvede narod izraelski 
iz zemlje misirske i odvede u obećanu 
zemlju. 

Goreći grm nek te sjeća na svetost 
kuće Božje, gdje Isus u Presv. Sakramentu 
stanuje. Ti ne moraš skidati cipela, kad 
ideš u crkvu, ali svjetovne misli moraš 
ostaviti vani, svoje oči moraš nadvladati 
i ne smiješ se ogledavati; svoj jezik moraš 
čuvati pa ne govoriti i brbljati na svetom 
mjestu. — Pokajanje i odluka kod sv. 
Pričesti! 



Četvrtak: Deset zala. 

1. Mojsije i Aron odu, kako im je Bog 
zapovjedio, k egipatskom kralju Faraonu 
i umole ga, da pusti narod izraelski iz E- 
gipta. Kralj se protivio tome, dapače na- 
metnu Izraelcima još veći teret. Sad pusti 
Bog deset zala na zemlju misirsku sve 
jedno strašnije od drugog. Kad dođoše zla, 
obeća kralj više puta, da će pustiti narod; 
ali kad zla prođoše, onda ne održa svog 
obećanja. 

2. Faraon je slika okorjelog grešnika. 
Bog ga opominjaše izvana riječima Mojsi- 
jevim i nevoljama, a iznutra svojom milo- 
šću, ali Faraon se je protivio milosti i o- 
stao u svojoj okorjelosti. Nekoliko puta 
učinio je dobru odluku, da će narod izra- 
elski pustiti, ali kad je nesreće nestalo, 
tad nestade i njegove dobre volje. Tako 
postajaše sve tvrdokorniji. Ispitaj se je- 
dnom kod sv. Mise, nijesi li i ti sličan Fa- 
raonu. Okorjeo sigurno nijesi, nu zar ne 
nalaziš u sebi znakova, da i ti možeš s 

> vremenom takav postati? Ne postaje se 
okorjeo preko noći, već malo pomalo. 
Početak tome bio je tada, kad nijesi slu- 
šao spasonosnih opomena roditelja, po- 

glavara, svećenika, nego si bio svojeglav 
i tvrdoglav — kad se nijesi trsio, da od- 
straniš svoju glavnu pogrešku — kad si 
dobre odluke samo pravio, a ni najmanje 
nijesi mislio da ih izvršiš . . . Promisli 
dobro, da nema strašnijega grijeha od 
tvrdokornosti i nepokore. 

Petak: Prelaz preko Crvenoga mora. 

1. Bog je dao da su u Egiptu pomrli 
svi prvorođenci. Od straha zapovjedi kralj 
Mojsiji, da izađe sa svojim pukom iz ze- 
mlje. Ali se skoro pokaja, što je pustio 
Izraelce i pođe u potjeru za njima veli- 
kom vojskom te ih htjede natrag povra- 
titi. Izraelci su bili u velikoj nevolji, pak 
su srdačno molili Boga za pomoć. Bog im 
se smilova. Kad su došli do Crvenoga 
mora, podigne Mojsije svoj štap nad vo- 
dom, a voda se rastavi i stajaše s obje 
strane kao stijena tako, da su mogli bez 
smetnje preći na drugu obalu. Faraon je 
išao za njima do sredine mora. Mojsije 
po nadahnuću Božjem spusti štap opet 
nad vodu i morski se valovi sastanu i po- 
kriju svu vojsku. Nitko se ne spasi iz 
valova. 

2. Kad si u velikoj nevolji, kad si ni- 
kako pomoći ne možeš, kad više ne znaš, 
šta ćeš početi, onda najprije traži pomoći 
i utočišta u molitvi kao Mojsije i Izraelci. 
Bog je svemoguć. On ti može uvijek po- 
moći, premda se katkada čini, kao da je 
već sve izgubljeno. Pođi odmah k Sveto- 
hraništu, tamo moli , i uteći se presv. Srcu 
dragog Spasitelja, pa ako i nijesi katkad 
uslišan, kako ti hoćeš, Isus te ipak sluša 
i daje ti mnogo još većih milosti, nego što 
si ih tražio. Žrtvuj dragom Spasitelju u 
Pričesti ovu čvrstu odluku! 

8. rujna: Blagdan rođenja Marijina. 

1. Današnja svetkovina sjeća nas na 
to, kako je Marija ugledala svijetlo svi- 
jeta. Osim djetešca Isusa nije nitko na 
ovaj svijet došao tako čist kao Marija. 
Svi su ljudi okaljani istočnim grijehom, 
samo je Marija bila izuzeta. Ona posjedo- 
vaše od prvog časa milost posvećujuću i 
bijaše čisti hram Duha Svetog. Sveto je 
započeo život Marijin i svakim danom 
postajao sve kreposniji i svetiji. 

2. Ti nijesi kao Marija u milosti po- 
svećujućoj došao na svijet, ali si je skoro 

iza toga primio u sv. krstu. Svetim kr- 
stom postao si dijete Božje i hram Duha 
Svetog. Kod krsta si po ustima svojih ku- 
mova zavjetovao Bogu, da ćeš vraga, 
grijeh i sva zla djela izbjegavati i da ćeš 
svet život provoditi. Jesi li ovaj zavjet 
vršio? Jesi li također kao Marija sve do 
danas svetiji i kreposniji postajao ili si 
od dana na dan popustljiviji i ravnoduš- 
niji? Jesi li haljinu milosti sačuvao ili si 
možda i teško griješio u svome životu?... 
Probudi kod Mise i Pričesti pravo, srdač- 
no pokajanje za sve pogreške i grijehe 
svoga života! Misli na prvu i najsvetiju 
dužnost, koju moraš na zemlji izvršiti, 
služiti Bogu svetim životom. U kojoj tač- 
ki moraš osobito odluku učiniti? ... Moli 
Mariju, svoju nebesku Majku, da ti po- 
mogne, da možeš svoje dobre odluke i 
izvršiti! 

TRINAESTA NEDJELJA PO 
DUHOVIMA. 

Nedjelja: Deset gubavaca. 

1. Današnje nam evanđelje pripovije- 
da, kako je dragi Spasitelj iscijelio deset 
gubavih ljudi. Tijelo ovih siromašnih lju- 



di bilo je čirovima i gnojem pokrito, 
oni nijesu smjeli među ljude, nego su mo- 
rali sasvim odijeljeni živjeti. Kad su Spa- 
sitelja izdaleka vidjeli povikaše: »Isuse, 
učitelju, smiluj se nama!« Gospodin im 
reče: »Idite i pokažite se svećenicima!« 
I dok su išli, očistiše se. 

* Tuj vidiš opet dobrostivu ljubav Srca 
Isusova. Gubavci su od svih ljudi ostav- 
ljeni i izbjegavani, no Spasitelj im se smi- 
lova i iscijeli ih od strašne bolesti. O ka- 
ko je dobro Srce Isusovo! Čemu se ne 
možeš od Njega ufati, kad se u Pričesti 
sasvim s Njime sjediniš? Njemu reci sve 
i traži pomoći kod Njega, a ne kod ljudi! 

2. Guba tijela sjeća nas na gubu du- 
še, na smrtni grijeh, a osobito na nečisti 
grijeh. Jesi li i ti također već nosio ovu 
gubu na sebi? Pa da si u svom životu sa- 
mo jedan jedini smrtni grijeh počinio, ni- 
kad se ne bi mogao dosta često kajati za 
njega. Smrtni grijeh, ma bio samo jedan 
^ jedini, najveća je nesreća našega života. 
Budi oprezan u napastima i ne uzdaj se 
u se. Bježi prigodu na grijeh. Krijepi se 
marljivo Kruhom anđeoskim u sv. Pričesti. 
Ovo je najbolje sredstvo proti svakom 
grijehu, a osobito proti nečistoći. 

Ponedjeljak: Zahvalnost prema Bogu. 

1. Isus je, kako nam jučerašnje evan- 
đelje priča, izliječio deset gubavaca. Me- 
đu njima bio je jedan Samaritanac. Kad 
ovaj vidje, da je zdrav, ode u hram i za- 
hvaljivaše iz svega glasa Bogu. Tada re- 
če Isus: »Zar ih se nije deset izliječilo, ka- ^ 
mo drugih devet? Nitko se ne nađe, koji 

bi dao hvalu Bogu osim ovog tuđinca!« I' 
reče mu: »Ustani i. hajde, vjera ti je po- 
mogla!« 

2. Isus traži zahvalnost od sviju, pa je 
zahtijeva i od nas. Često dolazimo što 
prositi, ali na veliku dužnost zahvalnosti 
mislimo veoma rijetko. Ili zar nemamo 
uzroka biti zahvalni Bogu, kad ne prolazi 
nijedan čas, a da nas ne obasiplje svojim 
milostima? Na različit način možemo biti 
zahvalni. Ti možeš Bogu hvalu dati razli- 
čitim strelovitim molitvicama preko dana, 
svojim svagdanjim molitvama, osobito u- 
jutro i navečer, a u sv. Misi i Pričesti 
možeš osobite zahvalnice obavljati, mo- ^ 
žeš cijele dane u zahvalu pretvoriti, n. , 
pr. dan na koncu tjedna ili mjeseca, lije- 
pe blagdane u godini, koji su osobito za- 
to uvedeni, da se Bogu zahvaljivamo za 



veliku ljubav prema nama. Jednom se 
možeš zahvaljivati za tjelesna dobročin- 
stva, drugi put za sve druge milosti, koje 
si od Boga primio. 

Odluči kod sv. Pričesti, da ćeš uvijek 
zahvalan biti. Zahvalnost ti opet pribavlja 
nove milosti i dobročinstva od Boga. 

13. rujna: Svetkovina sv. Notburge, 

1. Sv. Notburga rodila se 1265. u Ro- 
tenburgu, u Tirolu. Njezini siromašni ro- 
ditelji umriješe rano i ona morade u slu- 
žbu. Cijeli život je bila siromašna sluški- 
nja i kao takva postala je sveta. 

2. Sv. Notburga daje nam lijepi i u- 
tješljivi nauk. Ne sastoji svetost u veli- 
kom imenu, velikim djelima, kojima, se 
svi dive, o ne, ne ovisi to o djelu, nego o 
čistoj namjeri Bogu služiti i za svoju se 
dušu brinuti. Time postaje i najmanje 
djelo pred Bogom ugodno i zaslužno. Di- 
jete, koje iz ljubavi prema Bogu svoju za- 
daću vrši, ima više zasluga, nego učen čo- 
vjek, koji piše veliku knjigu, ali kod toga 
misli, kako će ga častiti ljudi. Siromašna 
žena, koja u šumi drva skuplja ili inače 
kakav niski posao obavlja, ali sve dra- 




480 



481 



gom Bogu prikazuje, ima više zasluga, 
nego svećenik, koji mnoga i velika djela 
obavlja, a ne misli mnogo na Boga. Naj- 
svetije osobe Isus, Marija i Josip, koje su 
u nazaretskoj kućici obavljale najniže po- 
slove, sigurno su najviše i najbolje služile 
Bogu. 

3. Zapamti si to za cijeli život! Ako si 
još tako siromašan i ako moraš još tako 
niske poslove obavljati, možeš ipak veli- 
ki svetac postati, ako često načiniš dobru 
nakanu i uvijek nastojiš sve Bogu za lju- 
bav obavljati. Ispitaj se kod sv. Pričesti, 
kako je s tobom u ovoj znamenitoj točki i 
učini čvrstu odluku! 

14. rujna: Uzvišenje sv. križa. 

1. Pobožna carica Jelena nađe križ 
dragog Spasitelja. Ona ga je dala uzvisiti 
i krasnu crkvu nad njim sagraditi. Kasni- 
je je perzijski kralj Kosroa osvojio grad 
Jeruzalem, te je sa mnogim drugim stva- 
rima odnio i sv. križ u Perziju. Tamo o- 
stade 14 godina, dok car Heraklije poslije 
sjajne pobjedonosne bitke nije zahtijevao, 
da ga vrate natrag Jeruzalemu god. 631. 
Car uze sam križ na svoja ramena i od- 



nese ga u svečanoj procesiji na ono mje- 
sto, gdje je prije stajao. Na uspomenu to- 
ga slavi se svetkovina uzvišenja sv. križa. 

2. Kršćani moraju uvijek gojiti veliko 
i poštovanje prema sv. križu. On nas sjeća 

na najveće djelo ljubavi Božje prema na- 
ma siromašnim ljudima, na naše otkuplje- 
nje. Da nije Isus umro za nas na križu, 
onda bismo bili još u grijehu; nebo bi bilo 
za nas zatvoreno, ne bismo imali katoličke 
Crkve ni sv. Mise i sv. Pričesti, bili bismo 
bez sv. sakramenata, bili bismo siromašni 
i nesretni stvorovi. Križ nas je obogatio i 
postao za nas vrelo vječnoga spasa. 

3. Premili Isuse, sa svim odabranicima 
u nebu i na zemlji želim Ti u ovoj sv. Mi- 
si i sv. Pričesti zahvaliti za svu ljubav, 
koju si nam pokazao svojom smrću na kri- 
žu. O kad bih te mogao tako hvaliti, kako 
Ti to zaslužuješ! Uzmi mjesto toga moju 
dobru volju. Kao zahvalu žrtvujem Ti i 
ovu odluku: Uvijek ću sveti križ usrdno 
štovati. Često ću ga gledati; uvijek ću no- 
siti križić uza se i često ga promatrati, 
osobito kad me snađu napasti i zle misli, 
a znak sv. križa načinit ću vazda pobož- 
no. Pomozi mi svojom milošću! 



Put Srcu Spasiteljevu 

Četvrtak: Mana u pustinji. 

1. Izraelci su bili u pustinji, te su sko- 
ro svu zalihu hrane potrošili i nijesu više 
mogli dobiti živeža. Mjesto da su se sada 
uzdali u Boga, koji im je dosad tako ču- 
dnovato pomogao, počeli su mrmljati i 
Mojsiji predbacivati. Tada reče Bog Moj- 
siji: »Kaži puku, navečer će imati mesa, 1 
a ujutro nahranite se kruhom. Morate 
spoznati, da sam ja vaš Gospodin Bog.« I 
zbilja su došla navečer jata prepelica ta- 
ko, da je bilo mesa u izobilju, a slijedećeg 
jutra bila je zemlja pokrita bijelim kru- 
hom, koji su Židovi nazivali manom. 

2. Mana je slika Presvetog Oltarskog 
Sakramenta. Manom su se morali hraniti 
Izraelci na svom putovanju u obećanu 
zemlju. Mana svete Pričesti mora da je 
za kršćane popudbina kroz pustinju ovog 
svijeta u obećanu zemlju neba. Sv. Pričest 
je zalog vječnog blaženstva i nemoguće 
je, da se kršćanin izgubi, koji se često 
valjano pričešćuje. Sv. Pričest čisti svaki 
puta našu dušu od malih grijeha i vreme- 
nitih kazna; ona nas čini od dana u dan 
svetijima, čini nas jakima protiv zlu i 
grijehu. 



3. Sv. Pričest mora ti biti najmilija i 
najdragocjenija na svijetu. Primaj je često, 
ako je moguće svaki dan! Primaj je valja- 
no, t, j. pobudi svaki puta pokajanje za 
** sve počinjene pogreške i učini zgodnu od- 
luku za taj dan! 

» Petak: Deset zapovijedi Božjih. 

Izraelci su došli na brdo Sinaj. Bog da- 
de Mojsiji nalog, da kaže narodu, da se 
posveti i da opere svoje haljine, te se pri- 
prave za treći dan. Mojsije učini, kako mu 
je Bog zapovjedio. Kad nađođe treći dan, 
počelo je grmjeti i sijevati. Taman oblak 
pokrije Sinaj, a cijelo brdo počelo se 'tre- 
sti i pušiti. Kad truba zatrubi, izvede Moj- 
sije sav narod na podnožje brda. Sada na- 
vijesti Bog iz ognjenog oblaka deset za- 
povijedi. Narod je drhtao, kad je čuo glas 
Božji. Mojsije je nastojao da ih smiri veleć: 
»Ne bojte se, jer Bog je došao da vas kuša 
i da vam ulije strah Božji, da ne griješite 
, više.« 

1. Veliki i strašni znakovi, u kojima 
se ukazao Gospodin, morali su uvjeriti 
narod o veličini i svetosti Božjoj, te time 
uliti spasonosni strah pred prestupkom 

njegovih zapovijedi. O kako je velik, svet 
i pravedan Bog! Kad bi ti to često raz- 
matrao, sigurno ne bi tako lakoumno pa- 
dao u grijehe, ne bi se tako nepristojno 
vladao u crkvi, jer se nalaziš pred samim 
Bogom. 

2. Deset zapovijedi, koje je Bog dao 
Židovima, vrijedi još više za kršćane. Budi 
svaki dan savjestan u vršenju istih. Pitaj 
se danas kod sv. Mise i Pričesti, koju si 
zapovijed u ovom tjednu ili mjesecu naj- 
češće prestupao i učini upravo u toj točki 
čvrstu odluku! 

17. rujna: Svetkovina sv. Hildegarde. 

• ‘i 

1. Sv. Hildegarda umrla je 1179. Bila 
je najljepši ures benediktinskog reda. Otac 
joj življaše na dobru grofa od Sponheima 
u Falačkoj. Zarana je predaše benediktin- 
kama na odgoj, te je tako već kao dijete 
provađala svet život. 

Moli sv. Hildegardu, da i tebi isprosi 
tu milost, da već u svome djetinjstvu Bogu 
revno služiš i svoju mladost sasvim Bogu 
posvetiš živući u čistoći. Učini ovu čvr- 
stu odluku danas kod sv. Pričesti! 



2. Kad je sv. Hildegarda dostigla za- 
htijevane godine, stupila je u samostan i 
položila zavjete toga reda. Zbog njene ve- 
i like kreposti i mudrosti bila je izabrana 
za glavaricu. Toliko je bila prosvijetlje- 
na, da su pape i carevi, biskupi i knezovi 
pisali toj poniznoj redovnici pitajući je za 
— savjet. Najplemenitije osobe i mnoštvo 
vjernih kršćana tražili su pomoć od nje. 
Neustrašivo je opominjala sve, da vjerno 
ispunjaju dužnosti. Jedna izreka svetice 
glasi: »Budite vjerni zapovijedima Božjim, 
da vas ne zahvati prokletstvo! Onima, koji 
vrše zapovijedi Božje, otvoreno je nebo, 
a onima, koji ih ne vrše, zatvoreno je.« 

Zar se ova opomena ne tiče i tebe? 
Pripadaš li onima, koji vrše zapovijedi, ili 
onima, koji ih ne opslužuju. U kojoj točki 
manjka kod tebe? — Odluka kod sv. Pri- 
česti! 

ČETRNAESTA NEDJELJA POSLIJE 
DUHOVA. 

Nedjelja: Služba Božja. 

Mnoge lijepe nauke daje nam Isus u 
2 . današnjem evanđelju. On kaže svojim uče- 
nicima: »Nitko ne može dva gospodara 

služiti, jer ili će jednoga mrziti, a drugoga 
ljubiti; ili se jednom podvrći, a drugoga 
prezreti. Ne možete Bogu služiti i ma- 
monu!« 

1. Smisao ovih riječi je jasan. Moramo 
Bogu služiti. Nemamo inače nikakvog po- 
sla na tom svijetu. Moramo se najprije s 
Bogom sjediniti po milosti posvećujućoj i 
ne smijemo se grijehom odijeliti od Njega. 
Sve, što činimo, moramo činiti na slavu 
Božju. Naše molitve, naš odmar, posao, 
jelo, pilo i spavanje, križevi i nevolje — 
sve bez iznimke — mora smjerati na to. 

i sve mo'e.« »sve na veću sla- 
u o u dobru nakanu moramo ti- 
suću i tisuću puta izgovoriti. 

2. Mamonu služe oni ljudi, koji nastoje 
steći novaca i blaga, da mogu što udob- 
nije živjeti, a za Boga ništa ne mare. Uvi- 
jek kažu: »Nemam vremena da se molim, 
da idem na sv. Misu, na ispovijed, na sv. 
Pričest i t. d. Oni ne mare, ako prožive 
nedjelje i mjesece u smrtnom grijehu, ali 
veoma žele da žive sretno, i da im je 
ovdje na zemlji lijepo. O kako naopako 
žive djeca ovoga svijeta! Koli strašno će 
im biti na sudnjem danu! 



Dragi Spasitelju, kajem se za sve one 
dane i časove, u kojima sam služio svi- 
jetu. Obnovit ću kod današnje sv. Pričesti 
svoju odluku: Sve za Tebe, Bože moj, u 
svakom času moga života. Svaki ću dan 
i sat misliti na ovu odluku. Pomozi mi 
svojom milošću! 

.k 

Ponedjeljak: Božja providnost. 

1. U jučerašnjem evanđelju daje nam 
Isus još znamenitiju nauku i opomenu. On 
kaže: »Ne brinite se za svoj život, šta ćete 
jesti i za vaše tijelo, u što ćete se obući! 
Promatrajte ptice nebeske, niti siju niti 
žanju i ne skupljaju u žitnice, a ipak ih 
hrani Otac vaš nebeski. Zar vi nijeste 
mnogo pretežniji od njih? Tko od vas 
može svome rastu samo lakat dodati? A 
što se brinete tako bojažljivo za odijelo? 
Promatrajte ljiljane u polju, kako rastu. 
Ne siju i ne predu, a ipak vam kažem, ni 
Salamon u svoj slavi svojoj ne obuče se 
kao jedan od njih. Kad Bog travu u polju, 
koja danas jest, a sjutra se u peć baca 
tako odijeva, koliko više vas, malovjemi. 
Ne brinite se sa strahom i ne pitajte: »Šta 
ćemo jesti ili piti, ili čim ćemo se odje- 

nuti, jer sve to traže pogani. Otac vaš 
nebeski znade, da vi to trebate. Tražite 
najprije kraljevstvo Božje i pravdu Nje- 
govu, a sve ostalo će vam se dodati.« 

2. Promisli malo te lijepe riječi Gospo- 
dinove, one su tako jasne i jednostavne. 
Moraš imati nepokolebivo pouzdanje u 
providnost Božju u svakom času života. 
Nemoj se bojažljivo brinuti za budućnost, 
da li će ti biti lijepo ili ružno, to sve pre- 
pusti dragome Bogu. On zna, što je naj- 
bolje za tebe, i On će te uvijek rado vo- 
diti. Moraš se samo veoma brinuti, da 
Mu svaki dan služiš i sve Njemu za ljubav 
činiš od jutra do mraka. 

Odluka za sv. Pričest! 

Utorak: Zlatno tele. 

1. Židovi su sveto obećali dragome Bo- 
gu na brdu Sinaju, da će držati Njegove 
zapovjedi. Ali skoro su na to zaboravili. 
Mojsije je bio na brdu kod dragoga Boga, 
da primi ploče sa zapovijedima. No jer je 
dugo ostao, reče narod Aronu: »Načini 

nam bogove, kako to imaju Egipćani, jer 
ne znamo, što se dogodilo Mojsiji!« Aron 
se bojao i učini im, što su htjeli. On salije 



iz prstenja i nakita žena zlatno tele, i 
sagradi žrtvenik. Izraelci su mu žrtvovali, 
jeli i pili, igrali i plesali po običaju pogana. 

2. O kolike li nezahvalnosti Židova 
prema Bogu! Oni su zaboravili sva čudesa, 
koja je Bog iz ljubavi k Njima učinio, pre- 
kinuli su savez, koji su učinili s Njime. 

± Odrekli su se Boga, i molili se zlatnome 
teletu. Kolikog li zločina! Ti osuđuješ s 
pravom nevjemost i nezahvalnost izrael- 
skog naroda, ali ne zaboravi na samoga 
sebe i ispitaj se, da li nijesi i ti isto tako 
nezahvalan i nevjeran prama Bogu i svo- 
me Spasitelju. Šta si kod svetog krsta i 
obnove krsnog zavjeta, dapače kod svake 
sv. ispovijedi i Pričesti obećao Bogu? Jesi 
li to uvijek držao? Jesi li usprkos svojih 
svetih obećanja počinio koji smrtni gri- 
jeh? . . . Misli uvijek na to, kako si ne- 
odlučan i slab. Ponizno moli kod svake 
sv. Pričesti Spasitelja, da te jači svojom 
milošću i učini stalnim u dobru! 

-*'* Srijeda: Buna proti Mojsiji. 

1. Jednoga dana podigne se 250 ljudi 
proti Mojsiji i Aronu. Vodiči bijahu Kora, 
•i" Daton i Abiron. Oni rekoše Mojsiji: »Ci- 

jeli puk je svet, zašto se protivite puku 
Božjemu?« Mojsije odgovori: »Gospodin 
će suditi!« I zbilja Bog kazni te ljude na 
grozan način. Tri početnika su propala u 
zemlju, a drugi su bili uništeni vatrom s 
neba. 

2. Bog kazni prestup četvrte zapovi- 
jedi. On hoće, da štujemo duhovne i svje- 
tovne poglavare i da im budemo posluš- 
ni i to zato, jer su Njegovi zamjenici na 
zemlji. Sv. pismo kaže: »Boj se Gospo- 
dina iz sve duše i poštuj Njegove sveće- 
nike!« Svaki se čovjek mora podvrgavati 
višoj vlasti, jer ni jedne vlasti nema bez 
Boga. Tko se protivi višoj vlasti, protivi 
se, naredbi Božjoj! Bog prima uvrede sta- 
rijih, kao da su Njemu učinjene. Spasitelj 
reče apostolima: »Tko vas prezire, mene 
prezire!« 

3. Ispitaj se, kako ti štuješ i kako se 
podvrgavaš svojim starijima, osobito sve- 
ćeniku, ispovjedniku, učitelju i t. d. Nisi 
li im s° prot'vio nepristojnim ponašanjem, 
-f-franjem proti njihovim naredbama? -U 
Moh-j li za njih? . . . čini to danas kod sv. 
Pričesti i stvori čvrstu odluku, da ćeš uvi- 
jek štovati svoje poglavare. 



Četvrtak: Bog kazni Mojsija i Arona, 

1. Židovima je jednom opet uzmanjkalo 
vode. Odmah su počeli mrmljati na Boga 
i stali su predbacivati Mojsiju i Aronu. 
Onda su oni vapili k Bogu, da se smiluje 
na puk i da dade vodu iz zemlje. Njihova 
molba bude uslišana. Gospodin im izda 
zapovijed, da udare o jednu stijenu i da 
će voda poteći. Oni mijesu sumnjali o sve- 
mogućnost Božju, nego hoće li Bog ta- 
kvom opornom narodu iznova biti milosr- 
dan. Mislili su, da taj narod nije dostojan, 
da Bog za njega čini čudesa. Ali ova mala 
sumnja bila je uvreda za Boga. Nije to 
bio veliki grijeh, jer su ipak izvršili zapo- 
vijed Božju i udarili su o stijenu, ali je to 
bio mali grijeh jer njihovo pouzdanje nije 
bilo čvrsto. I radi ovog malog grijeha bili 
su kruto kažnjeni od Boga. Nijesu smjeli 
unići u obećanu zemlju, za kojom su tako 
čeznuli, nego su morali umrijeti u pustinji. 

2. Iz toga vidiš, da je i mali grijeh u 
očima Božjim prezira vrijedan. Promisli, 
kad Bog dva tako sveta čovjeka radi 
malog grijeha tako oštro kazni, kakvu si 
ti onda kaznu zaslužio za tvoje bezbrojne 
pogreške? Izračunaj, koliko si pogrešaka 

učinio u jednom tjednu ili u jednom danu, 
koliko samo svojevoljnih rastresenosti kod 
molitve, kod službe Božje, koliko nepo- 
štovanja prema imenu Božjem, koliko ne- 
posluha, koliko laži i t. d. Koli velik je taj -> < 
broj kroz cijeli život! Koliko vremenitih 
kazna, koliko kazna u čistilištu moraš oče- 
kivati za to? 

3. Dragi Isuse, znam, da upravo sv. 
Pričest umanjuje male grijehe. Očisti me 
od svih mojih pogrešaka, koje kaljaju mo- 
ju dušu. Kajem se iz svega srca iz ljubavi 
prama Tebi. Kod svake ću sv. Pričesti 
pobuditi ovo pokajanje, ali ću i odlučiti, 
da ću se boriti proti svojih pogrešaka 
osobito proti ovoj . . . 

Petak: Ulaz u obećanu zemlju. 

1. Napokon je došlo vrijeme da Izraelci 
uđu u Kanaan, kojim je teklo mlijeko i 
med. Josua ih uvede, nakon što mu je Bog 
dao nalog. Velika čudesa su se događala 
kao nekoć kod izlaza iz Egipta. Kad je 
narod došao na derući Jordan, razdijeliše "" 
se i ovdje valovi kao nekoć kod Crvenog 
mora, i svi su mogli prijeći. Bog je na 
čudnovati način bio uz Izraelce u boju sa — 



neprijateljima, da zaposjednu lijepu i bo- 
gatu zemlju. 

2. Gledaj vjernost Božju! On je Abra- 
hamu i njegovim potomcima obećao ovu 
zemlju, a sada ispunja svoje obećanje i 
čini velika čudesa. Bog drži svoja obeća- 
nja i prema nama. Obećanu zemlju nam je 
obećao, i već je mjesto za nas priređeno. 
To je lijepo nebo. Tamo će nas On nagra- 
diti za svaki čas našega života, koji smo 
u stanju milosti proveli, za svako pa i naj- 
manje dobro djelo i za svaku strelovitu 
molitvicu, koju smo izmolili. Bog drži 
svoju riječ, to je sigurno, ako mi imamo 
dobru volju, da marljivo svladavaš svoje 
pogreške, osobito svoju glavnu pogrešku. 
Misliš li često preko dana na Boga i kod 
posla i kod igre?... 

Obnovi svoje odluke i prikaži ih Spa- 
sitelju u sv. Pričesti! 

Subota: Sveti Anđeli Čuvari. 

Naši Anđeli Čuvari puni su ljubavi pre- 
ma nama i hoće, da jednom dođemo u ne- 
bo. Oni su uvijek uz nas i čine nam to- 
liko dobra ,n koliko samo mogu. 

1. Oni nam čuvaju tijelo. Sigurno bi- 
smo bili već mrtvi, da nije bilo našeg An- 
đela Čuvara. 2. Čuvaju nam i dušu od gri- 
jeha i opominju nas na dobro i krepost. 
Često si već čuo glas svoga Anđela Čuva- 
ra: »Ustani i idi k sv. Misi — još nijesi iz- 
molio jutarnje molitve — sad moraš slu- 
šati — šuti i ne govori gadno o drugima 
i t. d.« O da si uvijek slušao svoga Anđe- 
la Čuvara, ne bi učinio mnogih pogrešaka 
i grijeha. 

3. Anđeli Čuvari mole za nas od Boga 
mnoge milosti. Tek jednom u vječnosti, 
vidjet ćemo, što sve moramo zahvaljivati 
svome Anđelu Čuvaru. Budi zato zahvalan 
tom vjernom prijatelju i vodiču svome i 
slušaj njegova nadahnuća i opomene! 

PETNAESTA NEDJELJA PGSLJE DU- 
HOVA. 

Nedjelja: Isus uskrisi mladića iz Naima. 

1. Isus je išao sa svojim učenicima u 
grad, koji se zvao Naim. Kad je došao 
pred gradska vrata, onda su nosili mrtva- 
ca, jedinca u majke, koja je bila udovica. 
Mnogi su ljudi pratili majku. Kad ju je 

Gospod ugledao, sažali Mu se i reče joj. 
»Ne plači!« Zapovjedi zatim nosiocima da 
stanu i reče mrtvacu: »Mladicu, tebi ve- 
lim, ustani!« Onda ustane mrtvac i poene 
. govoriti, a Isus ga odvede njegovoj majci. 

' 2 Mladić je u cvatu mladosti i nose 

da u grob. Zar te to ne sjeća i na tvoju 
i smrt? Ne ćeš li možda i ti umrijeti u mla- 
^ dosti? Ti računaš još mnogo godina pro- 
živjeti, a možda imaš još samo dvije, tri 
ili još manje. Ti se uzdaš u svoje bujno 
zdravlje, a zar ga ne može vec preko noći 
nestati? Misli često na smrt, pa se je ne 
trebaš bojati, došla prije ili kasnije, pola- 
gano ili naglo. Ako se rado pricescujes i 
kod svete Pričesti se kajes za grijehe 
prošloga života, a k tome obnavljaš ozbilj- 
no svoje dobre odluke, onda se ne trebaš 
bojati smrti, jer si uvijek pripravan. 
Primi na taj način današnju svetu Pričest. 

Ponedjeljak: Kralj Saul. 

1 Izraelci su htjeli imati kralja. Bog je 
dao nalog Samuelu, da pomaže Saula za 
kralja. Saul je bio u mladosti pobožan i 
bogobojazan, zato ga je Gospodin pratio i 
4- dao mu pobjedu nad svim njegovim ne- 

prijateljima. Ali malo pomalo predao se 
Saul oholosti. Uzoholio se zbog svoje ve- 
like časti te je svoje pobjede pripisivao 
sebi, mjesto da je Bogu slavu dao i za- 
hvalio Mu, što mu je bio u pomoći. Oho- 
lost ga je učinila i neposlušnim, te nije I U 
držao zapovijedi Gospodnjih. Zato ga je JlJj 
Bog odbacio. Jer je Saul Boga zapustio, 
zapusti Bog njega. »Bog se opire oholima, 
a poniznima daje svoju milost.« 

2. Pitaj se kod sv. Pričesti, nijesi li i ti 

katkad ohol i nadut. Slaviš li Boga, kad 
ti što pođe za rukom, kad što znaš i ra- 
zumiješ? Kažeš li rado: Božjom pomoći 

sam to opet svršio, ili slaviš sebe pripisu- 
jući sebi sve. 

3. Promisli, da sva tvoja djela gube 
zaslugu i nagradu kod Boga, ako si ohol 
i sve sebi pripisuješ. Za sve, što jesi, mo- 
žeš i znaš, imaš da zahvališ Bogu, Nauči 
se, da ni jedne riječi ne izrečeš na svoju 
hvalu i slavu. Žrtvuj tu lijepu odluku dra- 
gom Spasitelju i gledaj, da je danas iz- 
vedeš! 




Utorak: Bog izabire Davida. 

1. Saul bude radi svoje oholosti i ne- 
poslušnosti od Boga odbačen, a David 
radi svoje poniznosti i pobožnosti izabran. 
Bog pošalje Samuela k Izaju s nalogom, 
da jednoga od njegovih sinova pomaže za 
kralja. Kad je ovaj došao u Betlehem u 
kuću Izajevu mišljaše, da je Bog izabrao 
jednoga od starijih, uglednijih i boju vje- 
štijih sinova njegovih. Ali mu Gospodin 
reče: »Ja ne sudim po vanjštini čovječjoj, 
čovjek vidi, što u oči pada, ali Bog vidi 
srce.« Tako je Samuel najmanjega i naj- 
mlađega od njegovih sinova morao poma- 
zati za kralja, naime Davida. 

2. Lijep stas, kićeno odijelo, imanje i 
bogatstvo to su sporedne stvari. Kod Bo- 
ga vrijedi čovjek, koji je čista srca i kre- 
posno živi, makar ga nitko u svijetu ne 
gledao radi njegova siromaštva. Najsiro- 
mašniju sluškinju u polju, najsiromašnije- 
ga nadničara, koji Bogu služi i provodi 
čist život, gleda Bog mnogo većom dopad- 
nošću, nego najimućnijeg kralja i cara, 
koji je ohol i ne služi Bogu. 

3. Zapamti si ovo: Bog ne gleda na 

ugled osobe, i u vječnosti te ne će pitati, 

jesi li pripadao bogatima ili siromašnima, 
jesi li bio čašćen od ljudi ili ne, nego to, 
jesi li se u sve dane marljivo brinuo za 
svoju dušu. Misli kod sv. Pričesti na tu 
veliku istinu i učini svoje dobre odluke! 

Srijeda: Davidova borba s divom 
Golijatom. 

Filistejci su ratovali sa Izraelcima. 
Imali su jednoga diva u taboru imenom 
Golijata. Taj se izrugivao svaki dan Izra- 
elcima i pozove jednoga od njih na dvo- 
boj. Nitko se ne usudi. David se pokaže 
u taboru izraelskom i upravo čuje ruga- 
nje Golijatovo. U svetoj srdžbi poviče: 
»Tko je taj, koji se smije rugati vojsci ži- 
voga Boga?« On se ponudi za dvoboj i 
pođe sa svojom pastirskom torbom i pa- 
licom ususret divu. Dok je ovaj mladoga 
Davida ismjehavao i rugao mu se, reče 
ovaj njemu: »Ti dolaziš k meni mačem, 
kopljem i oklopom, ja ali dolazim k te- 
bi u ime Gospodinovo!« Pohitivši naprijed 
baci David praćkom na Golijata kamen 
i pogodi ga u čelo tako čvrsto, da se je 
ovaj onesviješten svalio na zemlju. David 
priđe k njemu i odrubi mu glavu. 



1. Gle, kako je vatra svete srdžbe si- 
jevala iz očiju Davidovih, kad je čuo 
ruganje Golijatovo puku Božjem! Tako 
moraš i ti biti pun revnosti za slavu Bož- 
ju, kad tko govori bezbožne i ružne go- 
vore u tvojoj prisutnosti. Prezri i ti kod 
takovih prigoda svaki ljudski strah i po- 
kaži, da mrziš takove razgovore! 

2. David bijaše ponizan. Nije se ufao 
u svoju vlastitu snagu i spretnost, nego 
u pomoć Božju. U ime Božje iđaše usu- 
sret jakom divu. U ime Božje počni i ti 
sve! Pogotovu u poteškoćama zavapi naj- 
prije ka Gospodinu i zazovi Njegovu po- 
moć! Ovom odlukom zabavi se kod Pri- 
česti! 

Četvrtak: Isus u Sakramentu je naj- 
viši sudac. 

1. U Presvetom Sakramentu stanuje 
strogi sudac živih i mrtvih. Isus u Sve- 
tohraništu je sveznajući i sveti Bog. On 
zna sav tvoj život i svaki čas istoga, sve 
milosti, koje ti je darovao, sve tvoje mi- 
sli, riječi i djela, bila dobra ili zla. On 
prodire sve do najskrovitijega i sudi te 
po istini. Isus, koji sad sakriven u Sveto- 

hraništu boravi biti će jednom i tvoj su- 
dac. Kada jednom u vječnost stupiš, drh- 
tati ćeš pred Njim, jer tamo će s nama 
postupati po svojoj strogoj pravdi. Ovdje 
u Sakramentu je još milosrdni sudac. On 
vidi doduše naše grijehe i mrzi na njih, 
ali uvijek je pripravan otpustiti nam, kad 
imamo dobru volju i od srca ih kajemo. 
On se utiče skupa s nama nebeskom Ocu 
za milost i milosrđe i čisti nas kod Mise 
i Pričesti od grijeha i kazna za grijehe. 

2. Obikni se često klečati pred Sve- 
tohraništem i moliti dragoga Spasitelja 
milosrđe za sve pogreške i grijehe svoga 
života! Ne trebaš zdvajati, ako si i mno- 
go sagriješio. Isus je pripravan da ti sve 
oprosti, ako ozbiljno misliš na popravak. 
Kod svake Mise, kod svake Pričesti, kod 
svakoga pohoda Presvetoga Sakramenta, 
kad pobudiš pokajanje, duša ti se sve više 
i više čisti. O kako je to velika utjeha za 
budućnost i za čas smrti! Koju ćeš odluku 
učiniti danas? 

Petak: Isus uhvaćen na Maslinskoj gori. 

1. Muka Isusova počela je na Maslin- 
skoj gori. Ovdje se je Isus krvlju znojio i 



teške duševne muke trpio za naše grijehe. 
On ustade i pođe ususret svojim neprija- 
teljima. Kako Mu je bilo žao, kad je na 
čelu neprijatelja vidio Judu, svoga apo- 
stola, koji je postao izdajicom Njegovim! 
Isus se je dao uhvatiti i svezati. Sad je 
bio On sam među neprijateljima svojim. 
Kad naime učenici vidješe, kako su njiho- 
vog Meštra uhvatili, pobojaše se, da bi i 
njima tako moglo biti, zato pobjegoše, a 
Spasitelja ostave. Samo se jedan zadrža 
kod Njega sve do križa, naime Ivan. Iz 
straha ljudskoga ostaviše učenici Isusa. 

2. O kako često nalazimo ovaj strah i 
medu kršćanima! Nijesi li i ti možda kada 
sagriješio iz straha pred ljudima? Nijesi li 
se stidio moliti pred drugima, pa prolazeći 
kraj križa ili crkve nijesi smio skinuti še- 
šira? . . . Da nijesi možda iz straha, da te 
ne ubroje među pobožnjake, propustio 
koju pobožnost ili šutio i sudjelovao, kad 
su drugi vodili zle razgovore? . . . 

Okaj od srca sve grijehe, koje si poči- 
nio iz straha ljudskoga i misli uvijek na ri- 
ječi Gospodinove: »Tko mene zataji pred 
ljudima, zatajit ću i ja njega pred Ocem 
nebeskim.« 

Učini čvrstu odluku kod sv. Pričesti! 

29. rujna: Svetkovina sv. arkanđela 
Mihaela. 

Kad je Bog stvorio anđele, kušao ih 
je. Mnogi ne ustrajaše u kušnji, nego se 
uzdigoše protiv Boga i htjedoše biti Nje- 
mu ravni. Ovi su bili od Boga strašno kaž- 
njeni. Dobrim anđelima dade nalog, da' i 
ih bace u pakao. Na čelu dobrih anđela 
bijaše arhanđeo Mihael. Ime Mihael zna- 
či: »Tko je kao Bog?« Tako naime do- 
viknu knez anđeoski zlim anđelima. Sv. 
Mihael navijestio je tim riječima duboko 
poštovanje pred veličinom i slavom Bož- 
jom. 

1. O kad bi i ti bio uvijek napunjen 
tim poštovanjem! Tada ne bi tako bez- 
brižno i ravnodušno vrijeđao Boga i je- 
dan grijeh za drugim počinjao. Čovjek, 
koji se često stavi u prisutnost Božju i 
misli na svetost Njegovu, ozbiljno će mi- 
sliti na svoje dnevne pogreške i gledat će 
da ih svlada. 

0 dobri Spasitelju, pomozi mi jakošću 
današnje Mise i Pričesti, da se često 
preko dana sjetim na Tebe, a osobito 
onda, kad sam u pogibelji da sagriješim. 



Umnoži u mom srcu poštovanje prema 
Tvojoj veličini i svetosti! 

2. Sv. arkanđeo Mihael je zaštitnik 
umirućih. Smrtni čas je zadnja borba, ko- 
ju đavao vodi s našom dušom. Kako je 
jaki arkanđeo Mihael istjerao sotonu iz 
neba, tako će ga isti i u smrtnom času 
tjerati od nas, da u Isusu umremo. 

Moli arkanđela, da ti izmoli od dra- 
gog Spasitelja u Pričesti milost sretne 
smrti! 

16. NEDJELJA PO DUHOVIMA. 

Nedjelja: Isus među farizejima. 

Isus se bijaše u subotu svratio u kuću 
najvišega farizeja, da tu objeduje. Fari- 
zeji su izbjegavali inače društvo dragog 
Spasitelja i ne bijahu Mu baš dobri pri- 
jatelji. Ali usprkos tome zalazio je Isus 
često među njih, da ih poduči i obrati. 
Mislio je uvijek na njihove neumrle duše. 

1. Tako moraš također i ti upotrije- 
biti svaku prigodu, gdje možeš koristiti 
duši bližnjega svoga. Kad vidiš, da je koji 
od tvoje braće ili sestara, saučenika ili 
prijatelja tvojih počinio kakovu pogreš- 
ku, nemoj ružiti i grditi, jer to obično ne 

koristi. Ružnjom i grdnjom rijetko se tko 
popravi. Radije ga ljubazno opomeni i 
savjetuj, jer dobra riječ više koristi. To 
su velika djela milosrđa, za koja će te 
Spasitelj bogato nagraditi. 

2. Isus je opazio, kako su neki od po- 
zvanih gostiju zauzeli prva mjesta za sto- 
lom. Tad im reče: »Kad budeš pozvan 
na gozbe, tad ne sjedaj na prvo mjesto, 
da ti ne rekne domaćin, kad dođe koji 
viši od tebe: Daj mjesto ovomu, a ti mo- 
radneš niže sjesti; sjedi uvijek na po- 
sljednje mjesto, da ti domaćin uzmogne 
reći: Prijatelju, pomakni se više gore! 

Tad će ti to biti čast pred gostima, jer 
svaki, koji se sam podiže, ponizit će se, a 
tko se sam ponizi, uzvisit će se.« 

Upiši u srce tu nauku Spasiteljevu! 
Budi ponizan i ne turaj se nikad napri- 
jed ni u školi ni u društvu ni kod igre i. 
t. d. Čedni ljudi su ljubljeni od svakoga, 
osobito od Boga; Njemu se poniznost o- 
sobito dopada. — Ispitaj se kod Pričesti, 
kako je u toj točki kod tebe i učini dobru 
čvrstu odluku! 



Ponedjeljak: Saul i David. 

1. David je ubio diva Golijata. Time 

su Izraelci izvojevali pobjedu nad Filistej- 
cima. Kad se vraćahu kući, iđahu mu u- 
susret žene i djevojke i pjevahu: »Saul 

pobi tisuću, a David deset tisuća!« To 
rasrdi Saula i on ne mogaše više Davida 
ni vidjeti. Njegova zavist dopre tako da- 
leko, da je htio ubiti Davida. 

Ovdje opet vidiš, kako daleko zavist 
dovodi čovjeka. Čuvaj se toga grijeha! 
Bori se proti zavisti dvostrukom revno- 
šću, kad opaziš, da na nju osobito nagi- 
nješ. Ispitaj se o toj točki kod sv. Mise i 
Pričesti. 

2. Saul je morao zahvaljivati Davidu 
za pobjedu nad Golijatom, ta kako bi bi- 
lo njemu i cijelome puku, da su Filistejci 
bili pobjednici. Velika nezahvalnost kra- 
lja Saula je ružna i prezira vrijedna. Ne 
nasljeduj je u životu nikada! Budi zahva- 
lan Bogu za one mnoge i premnoge milo- 
sti, koje ti dnevno daruje za dušu i za ti- 
jelo. Zahvali i ljudima, koji ti dobro čine, 
ma bilo to dobro još tako maleno i nez- 
natno. Svoju zahvalnost pokaži osobito 
time, da moliš za njih. 

Žrtvuj dragom Spasitelju u sv. Pričesti 
tu lijepu odluku! 

Utorak: Velikodušnost Davidova. 

1. Dvaput je izašao Saul sa svojim voj- 
nicima, da Davida ulovi i ubije. Svaki put 
se David uvuče u šator, gdje spavaše 
kralj i imao je tako dvaput prigodu, da ga 
ubije. Ali on toga ne učini, nego se poka- 
že velikodušan prema Saulu. Prvi put 
odreže samo komad od njegova plašta, a 
drugi put uzme koplje i pehar sa sobom. 
Time je htio pokazati Saulu, kako mu je 
lako mogao oduzeti život. 

Nije li to bilo kreposno od Davida? 
Nasljeduj njegov lijepi primjer u svome 
životu. 

2. Možda si od koga ožalošćen, grđen 
ili optužen. Odmah te snađu osvetljive 
misli. Ne smiješ pristati uz njih, nego ih 
moraš svom snagom svladati. Nikad se ne 
smije zlo zlim vraćati. Spasitelj kaže: 
»Ljubite neprijatelje, učinite dobro onima, 
koji vas mrze i molite za one, koji vas 
progone i napadaju, da budete djeca Oca 
vašega, koji je na nebesima.« A zar nam 
nije baš Spasitelj dao najljepši primjer 



ljubavi, kad na križu moljaše: »Oče, o- 

prosti im, jer ne znaju šta čine.« Zapamti 
si ovo: Ako ti onome, koji ti je šta zla u- 
činio, rekneš koju lijepu riječ ili ga sr- 
dačno pozdraviš, ili mu učiniš malu uslu- 
gu, tad si izvojevao veliku pobjedu nad 
samim sobom. Bog će te više nagraditi, 
nego da si mnogo molio i postio. Obećaj 
dragom Spasitelju u sv. Pričesti, da ćeš 
Mu biti sličan u ovoj točki! Ćini to već 
danas, ako ti se pruži prigoda! 

Srijeda: David i Jonata. 

1. Što je više Saul Davidu zavidio i 
mrzio ga, to ljubezniji bio je njegov sin 
Jonata prama Davidu. Ovaj ljubljaše Da- 
vida radi njegovih mnogih kreposti i sklo- 
pi s njime svečani savez prijateljstva. On 
mu dade u znak svoje ljubavi svoju halji- 
nu i oružje. Nije osjećao ni najmanje mrž- 
nje, premda je znao, da će jednom biti 
kraljem, a ne on. Jonata je branio Davida 
od ljutine i mržnje svoga oca Saula i o- 
pominjaše ga uvijek u pravo vrijeme, kad 
ga je ovaj naumio progoniti i ubiti. David 
je uzvraćao od svega srca ljubav kraljevu 
sinu. Kad je Jonata poginuo u boju, raz- 

dere David svoju haljinu od boli i jadiko- 
vaše za vjernim prijateljem. 

2. Pravo prijateljstvo može opstojati 
samo među dobrim ljudima. Tko se Boga 
ne boji i ne ljubi Ga, taj će svome prija- 
telju samo tako dugo ostati vjeran, dok 
imade od njega kakovu vremenitu korist. 
Pravoga prijatelja poznajemo tek u ne- 
sreći i nevolji. Ako tko nije zbilja krepo- 
stan, ne smiješ s njime sklapati prijatelj- 
stva. O koliko se djece već izgubilo i u 
grijeh palo, jer su lakoumne drugove iza- 
brali za prijatelje i s njima se družili. 

Ispitaj se u sv. Pričesti, kako si do 
danas činio u ovoj točki i što ćeš u budu- 
će činiti? 

Četvrtak: Davidov grijeh i pokora. 

1. David bijaše pobožni i Bogom pro- 
svijetljeni kralj, ali ipak upadne jednog 
dana u jako teški grijeh nečistoće. Zašto? 
Jer nije dosta budno pazio na svoje oči i 
jer se predao lijenosti. 

Kad je tako svet čovjek tako duboko 
pao, tad ne smiješ nikada misliti, da si 
tako čvrst i jak, te ne ćeš smrtno sagrije- 
šiti. I ako svaki dan ide k sv. Pričesti i 



moliš, ipak možeš jednoć privoljeti na 
grešnu napast, ako nijesi budan i ne iz- 
bjegavaš prigode. Čuvaj uvijek svoje oči! 
Bježi od zlih prijatelja i drugova! Osobito 
izbjegavaj lijenost, jer ona je početak sva- 
kome zlu! 

Dragi Isuse, pomozi mi jakošću sv. 
Pričesti, da svoje odluke zbilja izvedem! 
Srdačno se utječem Tvome presvetome 
Srcu: Ne daj, da ikada upadnem u smrtni 
grijeh! 

2. David je sagriješio, ali je činio i oz- 
biljnu pokoru za svoje teške grijehe. Ci- 
jeli svoj život kajao se i molio Boga za 
milosrđe. Čini i ti tako! 

Ne smije ti proći ni jedan dan, a da ne 
moliš Boga za oproštenje za sve grijehe 
prošloga života. Što češće pobuđuješ po- 
kajanje, to će ti duša biti čišća od grijeha 
i manje kazna za grijehe. Uključi u svaku 
sv. Pričest sve grijehe, koje si ikada na 
duši imao! Pokaj se za njih osobito kod 
sv. Pričesti, kod večernje molitve i dru- 
gih prigoda! — Čestim pobuđivanjem po- 
kajanja mrzit ćeš sve više i više na grijeh, 

Petak: Davidov grijeh i pokora. 

1. David učini za svoj grijeh iskrenu i 
ozbiljnu pokoru. Tad pošalje Bog k njemu 
proroka Natana, da mu rekne: »Bog je o- 
duzeo grijeh od tebe, ali će ti umrijeti 
sin.« Tako i bude. Malo iza toga umre 
mu sin i još veće nevolje i nesreće dođoše 
na Davida. On podnese sve strpljivo i o- 
dano u volju Božju kao pokoru i zadovolj- 
štinu za svoj veliki grijeh. 

Bog otpušta grijehe, kad ih čovjek od 
srca okaje. Otpušta također i vječnu ka- 
znu pakla, ali ne otpušta uvijek vremeni- 
te. Mnoga nesreća, mnoga nevolja, mnogi 
križ, koji snađe čovjeka, često nije ništa 
drugo, nego kazna za počinjene grijehe. 
Te kazne moramo zahvalno primiti iz ru- 
ke Božje i veseliti se, da možemo ovdje 
na svijetu za njih zadovoljiti, jer za što 
ovdje ne budemo zadovoljili, za to mora- 
mo zadovoljiti u čistilištu, što je hiljadu 
puta gore. 

2. Osim strpljivosti u nevoljama ima- 
mo još i drugo sredstvo, po kojem nam se 
mogu otpustiti vremenite kazne. Svako 
pokajanje, svaka skrušena molitva ništi 
kaznu grijeha, svako nadvladavanje, koje 



si nametnemo, svaka sv. misao, svaka 
Pričest, a osobito oprosti. Ako hoćeš, da 
si uštediš dugo i teško čistilište, budi na 
dan marljiv u tim stvarima, osobito u do- 
bivanju oprosta. Ne zaboravi žrtvovati o- 
proste za siromašne duše, da se oslobode 
iz svojih muka. Odluka za Pričest! 

4. listopada: Svetkovina sv. Franje 
Asiškog. 

1. Sv. Franjo rodio se u Asizu god. 
1182. On je utemeljitelj velikog franje- 
vačkog reda, koji broji mnogo tisuća čla- 
nova a raširen je po cijelome svijetu. 
Franjo se odlikovaše velikom ljubavlju k 
sv. siromaštvu. On nije ništa nazivao svo- 
jim vlasništvom osim grubog odijela , 
kojim si pokrivaše tijelo. Odreče se svi- 
jeta i svih njegovih dobara, da uzmogne 
to iskrenije ljubiti Boga. Ta ljubav bijaše 
tako velika i žarka, da je cijelo njegovo 
biće bilo njome prožeto. Kad je Franjo 
samo čuo ime Božje, zanio se je u sv. ra- 
dosti. Svaka travka, svaki cvijetak, svaka 
mušica i kukčić sjećao ga na Boga. Često 
bi govorio: »Moj Bože i sve moje!« Srdač- 
no je štovao muku Spasiteljevu, jer ga 

je to osobito sjećalo na ljubav Božju k 
nama ljudina. Isus ga nadari za tu zahval- 
nu ljubav time, da mu je utisnuo svoje 
svete rane. 

2. Srce, u kojem stanuje ljubav Božja, 
puno je i ljubavi prema bližnjemu. Franjo 
je bio uzor ove ljubavi. Njegova ljubav k 
bližnjemu bila je spojena sa osobito du- 
bokom poniznošću. On se je držao slu- 
gom svakoga, ali ne samo riječima, nego 
i djelima. Služio je svima, gdje je samo 
mogao. Velika bijaše njegova ljubav pre- 
ma neumrlim dušama. Silno je gorio od 
želje, da što više duša privede k Bogu. 

Ako i ne možeš nikada biti sličan to- 
me velikome svecu, ipak ga gledaj na- 
sljedovati u ljubavi Boga i bližnjega. Ti 
znaš sasvim dobro, što ti manjka u tim 
krepostima i koje odluke moraš učiniti. 
Žrtvuj iste dragom Spasitelju u Pričesti! 

SEDAMNAESTA NEDJELJA PO 
DUHOVIMA. 

Nedjelja: Svetkovina sv. krunice. 

1. Mjesec listopad je mjesec sv. kru- 
nice. To se čini na uspomenu velike po- 
bjede kršćana god. 1571. u boju sa Tur- 



cima kod Lepanta. Bilo je to baš u onaj 
dan, kad su bratovštine sv. krunice u 
Rimu držale svečane procesije, da izmole 
pobjedu nad nevjernicima. 

2. Pobožnost svete krunice potječe iz 
13. stoljeća, a uvedena je od sv. Domini- 
ka. Pomoć svete krunice privede taj sve- 
tac tisuće krivovjernika opet u krilo sve- 
te Crkve. Krunica je od Crkve odobrena 
i preporučena, a osim toga nadarena je 
mnogim i velikim oprostima. 

3. Krunica je lijepa i sadržajem boga- 
ta molitva. Tko je dobro moli, crpe iz 
nje veliku korist. Dobro je molimo, ako 
»Očenaš« i »Zdravomariju« ne molimo 
samo ustima, nego i mislimo na lijepe 
istine, koje su srdačne u tajnama svete 
krunice. Ako n. pr. moliš otajstvo: »koji 
se za nas krvlju znojio«, tada misli malo 
na to, kako je Isus morao trpjeti za mno- 
ge i teške grijehe ljudi, pa također i za 
tvoje. Pobudi pokajanje, učini čvrstu od- 
luku i žrtvuj je dragom Spasitelju i Majci 
Božjoj! Tako možeš činiti kod svakoga 
otajstva. Time postaje krunica molitva 
promatrajuća, koja tvojoj duši donosi ve- 
liku korist. 

Put Srcu Spasiteljevu 

Moliš li rado krunicu? Moliš li svaki 
dan najmanje jednu deseticu? Promatraš 
li kod toga otajstva i stvaraš li dobre 
odluke? Budi u listopadu osobito revan 
u molenju krunice! 

Ponedjeljak: O ljubavi k Bogu. 

1. U jučerašnjem evanđelju naviješta 
dragi Spasitelj glavnu zapovijed. Knji- 
ževnik jedan zapita Ga: »Učitelju, koja 
je najveća zapovijed?« Isus odgovori: 
»Ljubi Gospodina, Boga svoga, svim srcem 
svojim, svom dušom svojom i svim silama 
svojim!« Ovo je prva i najveća zapovijed. 

2. Glavna zapovijed nam dakle nalaže 
da Boga ljubimo nadasve. Kad činimo to? 
Onda, kad Ga više ljubimo nego sve dru- 
go i kad smo pripravni prije sve izgubiti 
nego se teškim grijehom od Njega odijeli- 
ti. Boga moramo ljubiti kroz cio život, 
svaki dan, svaki čas, inače ne živimo do- 
bro. Bog mora biti najprije. Mi moramo 
radije dati naše zdravlje, naš novac i 
dobra zemaljska, pače i isti život, nego da 
hotimice učinimo koji teški grijeh i time 
izgubimo ljubav Božju. Takovu ljubav 
imao je sv. Pavao, kad je rekao: »Ni smrt 



ni život nijesu u stanju, da nas odijele od 
ljubavi Božje.« To bijaše mišljenje svih 
svetih mučenika. Tisuću puta radije dali 
su svoj život u najstrašnijim mukama i 
bolima, nego da bi zatajili svoju vjeru i 
Boga uvrijedili. 

3. Je li Bog i kod tebe najprvi, ili če- 
sto puta grijeh zauzima prvo mjesto? 
Kad te snađe napast, misliš li odmah: Ne 
smijem Boga uvrijediti, ili griješiš lako- 
umno? Ljubav Boga pokazuje se u rev- 
nosti proti grijehu i proti dnevnim pogre- 
škama. Ispitaj se kod sv. Pričesti, kako je 
kod tebe i učini čvrste odluke! 

Utorak: O ljubavi Božjoj. 

Pomisli još jednom na glavnu zapovi- 
jed: »Ljubi Gospodina Boga svoga svim 
srcem svojim, svom dušom svojom i svom 
snagom svojom.« 

1. Smrtni grijeh razara ljubav u srcu i 
čini čovjeka neprijateljem Božjim. Naj- 
groznija nesreća, koja te može snaći, jest 
smrtni grijeh. Izbjegavaj ga zato nadasve! 

2. Tko Boga nadasve ljubi, ne će se 
čuvati samo teškog grijeha, nego i malo- 
ga; jest, on će nastojati da zapovijedi 

Božje što bolje ispuni. Cijeli tvoj život 
neka bude žrtva ljubavi k Bogu, t. j. čini 
sve bez iznimke Bogu za ljubav. 

3. Čuvaš li se uvijek čist od smrtnih 
grijeha ili se katkada dogodi, da i opet 
padneš? . . . Moli mnogo, osobito kod sv. 
Pričesti, za milost ustrajnosti. — Počinjaš 
li lakoumno male grijehe? Izbroj, koliko 
si malih grijeha počinio jučer ili u ovome 
tjednu! U kojoj točki najviše griješiš? Ne 
zaboravi, da je i svaki mali grijeh velika 
uvreda Boga! — Obnavljaš li preko dana 
često dobru nakanu? Izgovoriš li često o- 
nu lijepu molitvicu, koju je sv. Franjo če- 
sto govorio: »Moj Bože i sve moje«, ili 

drugu: »Sve Bogu na slavu«, »Isuse, sve 
Tebi za ljubav?« Misli kod sv. Pričesti na 
ove tri točke i obnovi svoje dobre odluke! 

Srijeda: O ljubavi Božjoj. 

1. »Ljubi Gospodina, Boga svoga, svim 
srcem svojim, svom dušom svojom, svom 
misli i svom snagom svojom.« Zašto mo- 
ramo Boga nadasve ljubiti? Jer je On 
naš najljubežljiviji Otac i najveći dobroči- 
nitelj. Bog nas je stvorio i do današnjega 
dana ljubezno uzdržavao. On nam je dao 



, sve, što posjedujemo na tijelu i duši. Kad 
već dijete ljubi oca, koji se žrtvuje za nje- 
ga, koliko više moramo onda mi Boga 
ljubiti, Boga, koji je tisuću i tisuću puta 
bolji od najboljega oca na zemlji. Mi lju- 
bimo čovjeka, koji nam dobro čini i ljubi- 
mo ga tim više, čim nam je veća dobro- 
činstva iskazao. Pomisli sada, što nam je 
Bog već učinio i u svakom času još čini, 
pa ćeš vidjeti, kako je to nešto veliko, da 
mi toga ni pojmiti ne možemo. 

Bog je naš najveći dobročinitelj, zato 
zaslužuje i našu najveću ljubav. 

Misli kod ove svete Mise i Pričesti na 
velika dobročinstva Božja, koja si već u 
svom životu primio i koja ćeš još primiti! 
Zahvali se srdačno zato i obećaj dragom 
Spasitelju, da ćeš Ga srdačno ljubiti i sve, 
što od jutra do večeri radiš, da ćeš Njemu 
< za ljubav raditi. 

2. Boga moramo ljubiti zato, jer je ne- 
izmjerno dobar i savršen. Ti ljubiš dobro- 
ga i kreposnoga čovjeka; ljubio bi i anđe- 
la, kad bi ga vidio u njegovoj ljepoti i 
svetosti. Neizmjerno ljepši, krasniji, bolji 
i savršeniji od najboljeg čovjeka i najve- 
ćeg anđela je dragi Bog. Kad bi mogao 
gledati Boga, morao bi Ga ljubiti, a ne bi 

mogao više ljepote ni blaga ovoga svijeta 
ni pogledati, tako bijedno bi ti se sve či- 
nilo. Što ne možeš sada očima vidjeti, to 
ti kaže vjera. Vjeruj čvrsto u veličinu, 
svetost i savršenost Božju i vjeruj u veli- 
ku i svetu dužnost, da Ga moraš ljubiti! 
Čini sve za Njega i Njemu za ljubav! Ka- 
ko je to lijepa pričesna odluka! 

Četvrtak: O ljubavi bližnjega. 

Ljubi Gospodina Boga svoga svim 
srcem svojim, svom dušom svojom i svom 
snagom svojom! To je prva i najveća za- 
povijed. Druga je ovoj jednaka: »Ljubi 

bližnjega svoga kao samoga sebe.« 

Pod bližnjim razumijevamo sve ljude, 
bili oni, tko mu drago. Sve ljude moramo 
ljubiti i to isto onako, kako ljubimo sebe. 

1. Mi ljubimo naše tijelo i vremenita 
dobra. Ti voliš, da ljudi o tebi dobro mi- 
sle i hoćeš, da ti ljudi usluge čine i poma- 
žu ti, a sigurno ti ne bi bilo drago, kad bi 
se tvoje pogreške na javu iznosile, kad bi 
se o tebi što zlo govorilo, s tobom ružno 
postupalo. Ti ne voliš, da ti se što ukra- 
de, da te varaju i t. d. Što ti ne ćeš, da se 
tebi čini, toga ne čini ni ti drugima! Ispi- 



, taj se kod sv. Pričesti, kakova je tvoja 
ljubav prama bližnjemu i u kojoj točki se 
moraš najviše popraviti? 

2. Tko sebe samoga pravo ljubi, mora 
najprije na svoju dušu misliti, a tko ima 
pravu ljubav bližnjega, mora se osobito 
brinuti za dušu bližnjega. Mnogo moraš 
činiti za dušu tvoga bližnjega. Moraš za 
sve bez iznimke moliti i to marljivo i da- 
nomice činiti, osobito za one, koji su ti 
bliži. Osim molitve imaš još i drugih sred- 
stava, kojima možeš dušu bližnjega spa- 
siti. Možeš neuke podučavati na pr. svo- 
joj braći i sestrama katekizam tumačiti, 
ovoga možeš izbaviti iz zla društva, dru- 
goga možeš dobrim riječima skloniti na 
svetu Pričest, možeš dati dobar primjer i 
t. d. Ispitaj se sada u ovoj važnoj točki i 
učini dobru odluku! 

« 

Petak: Srce Isusovo primjer ljubavi 
bližnjega. 

U presvetom Srcu Isusovu imamo u- 
zor, kako moramo našem bližnjem dobro 
činiti i ljubiti ga. Promatraj sada, kad ćeš 
se u sv. Pričesti s dragim Spasiteljem sje- 

dirati, kad ćeš pobožno ovaj krasni uzor 
primiti i gledaj Ga nasljedovati. 

1. Srce Isusovo poziva sve bez iznim- 
ke: »Dođite k meni svi, koji ste umorni i 
opterećeni, i ja ću vas okrijepiti.« Nitko 
nije isključen, svi smiju doći, ne samo bo- 
gati i ugledni, nego i siromašni i zapušte- 
ni, ne samo sveti i pravedni, nego dapa- 
če i grešnici. Uči ovdje od dragog Spasi- 
telja, da nikoga ne smiješ prezreti ili o 
njemu zlo govoriti zato, što nema tako li- 
jepih haljina kao ti, ili što ne zna toliko 
kao ti. Ne smiješ prezirno govoriti o dru- 
gima, kad su pogriješili, jer ne znaš, što 
se može tebi dogoditi. 

2. Srce Isusovo uvijek je pripravno po- 
moći nam u danu i u noći. Uvijek smijemo 
doći, kadgod hoćemo, i smijemo kod Njega 
ostati, kako dugo hoćemo. 

O kad bi i ti bio takav prama svome 
bližnjemu! Ali kako često si neprijazan i 
surov prama njemu i namrgodiš odmah li- 
ce, kađ te zamoli, da mu kakvu uslugu u- 
činiš. Nekoje dane si tako mušičav i ne- 
prijazan, da ti nitko ništa pravo učiniti 
ne može. Ugledaj se u primjer Srca Isu- 
sova i ne budi takav! 



3. Nitko ne ide od Srca Isusova bez 
utjehe i pomoći. »Dođite k meni svi, ja 
ću vas okrijepiti.« Srce Isusovo je puno 
ljubavi prama nama siromašnim ljudima. 

< Tako moraš i ti gojiti srdačnu ljubav pra- 
ma svom bližnjemu. Budi uvijek prijazan, 
sa svakim govori prijazno, nemoj biti svad- 
ljiv, pomozi svakome, dijeli rado milosti- 
nju ili učini kakvu drugu uslugu. — 

Odluka za sv. Pričest! 

Subota: O ljubavi bližnjemu. 

Svakoga čovjeka moramo ljubiti bez 
iznimke, i to tako, kako sami sebe ljubi- 
mo. Zašto to? 

1. Svi ljudi imaju jednoga te istoga 
Oca na nebu. Bog nas je sve stvorio i 
svaki Mu smije reći: »Oče.« Bog ne čini 
razlike, kod Njega vrijedi jedan kao i 

< drugi! A ti hoćeš da razlikuješ? 

2. Za sve ljude bez razlike je Isus 
umro. Sve je neizmjerno ljubio i za sve, 
pa i najmanje i najsiromašnije, prolio je 
svoju presv. Krv. Kako smiješ onda ti 
kojega čovjeka prezirati. 

3. Nebo je za sve ljude, i svi su za ne- 
bo određeni. Tamo ćemo živjeti kao braća 

i sestre i veseliti se uvijeke. Je li to onda 
pravo, ako na ovoj zemlji kao neprijatelji 
živimo i jedan drugoga mrzimo? 

Dragi Isuse, molim Te kod ove sv. Pri- 
česti srdačno za oproštenje za sve moje 
grijehe i pogreške, koje sam ikad počinio 
prama svome bližnjemu. O kako nebrojene 
su te pogreške! Milosrđe, moj Isuse, milo- 
srđe! Osobito ću se vježbati u ljubavi pra- 
ma bližnjemu u ovoj točki . . . Danas ne- 
ka se ova odluka već izvrši! 

OSAMNAESTA NEDJELJA PO DUHO- 
VIMA, 

Nedjelja: Kako je Isus izliječio uze- 
toga, 

1, Isus je bio, kako čitamo u današ- 
njem evanđelju, opet u gradu Kafamaumu. 
Tada Mu donesoše ljudi jednog uzetog čo- 
vjeka moleći, da ga izliječi. Isus reče bo- 
lesniku: »Tješi se, sinko, grijesi tvoji opro- 
šteni su ti.« Poslije toga izliječi ga i od 
tjelesne bolesti. Ovdje nam je Spasitelj 
pokazao, da je mnogo važnije imati zdra- 
vu t. j. čistu i svetu dušu, nego zdravo ti- 
jelo. Na dušu moramo prije svega gledati 
i uvijek se najprije za nju brinuti. 



2. Ali ljudi čine obično obratno. Za 
svoje tijelo, za svoje zdravlje, za udobnost, 
za jelo i pilo, za ugodan i lijep život — o 
kako su zabrinuti, ali siromašna duša mo- 
že u bolesti, t. j. u grijehu, u nemilosti i 
ravnodušnosti i podleći. Za vremenita i 
zemaljska dobra upotrijebe ljudi toliko 
vremena, ulože toliki trud, deset do dva- 
naest sati danomice, ali samo po sata 
posvetiti za sv. Misu i Pričest, nekoliko 
časova za svakidanje molitve, već im je 
previše i predugo. Kako je to naopako i 
nepravedno! Za sve te ljude vrijede ri- 
ječi: »Ti se brineš za mnoge stvari, ali je 
samo jedno potrebno.« 

3. Dragi Isuse, pomozi mi milošću ove 
sv. Pričesti, da ne živim tako! Daj, da bu- 
dem svaki dan revan i očuvaj me od lije- 
nosti i mlakosti u dobru! Odlučujem stoga, 
da ću već danas osobito nastojati, da sve 
molitve i pobožne vježbe dobro i savje- 
sno izvršim. 

Ponedjeljak: Apsalomov neposluh i 
kazna. 

1. Kralj David morao je za kaznu radi 
svoga velikog i teškog grijeha, koji je 

počinio, mnogo trpjeti. Najgore muke pri- 
pravio mu je njegov sin Apsalon. On je 
naime ustao proti svome ocu i htjede ga 
skinuti, da on sam postane kraljem. On 
pođe s velikom vojskom prama Jeruza- 
lemu. David morade pobjeći iz grada. U 
nekoj šumi dođe do bitke. Apsalomova 
vojska bude svladana i on pobježe na 
mazgi. Kad je mazga proletjela ispod jed- 
nog velikog hrasta, zapne Apsalom svo- 
jom bujnom kosom o grane, mazga odjuri, 
a on ostane viseći među nebom i zemljom. 
Kad je to čuo vojskovođa Joab, dođe i 
zahode nezahvalnom Apsalomu tri sulice u 
srce. Tijelo bude u jednu jamu bačeno i 
kamenjem zasuto. 

2. Bog je po Mojsiji rekao Židovima: 
»Proklet onaj, tko ne štuje oca svoga i 
majku svoju, i sav narod neka kaže: 
Amen.« Kako se je strašno ispunila pri- 
jetnja Gospodinova na Apsalomu! Tako se 
još i sada događa onoj djeci, koja svoje 
roditelje preziru, vrijeđaju i prkosom i ne 
posluhom njima mnoge brige zadavaju. 

3. Zapamti također i ti ove ozbiljne 
riječi i nastoj, da četvrtu zapovijed uvijek 
vjerno vršiš! Da li je i tvoja majka već 
morala plakati radi tebe?... Čime naj- 



više žalostiš svoje roditelje? . . . Vladaš li 
se zlo prama njima? . . . Slušaš li brzo i 
bez prigovora ili istom onda, kad rodite- 
lji prijete, ruže i srde se? . . . Misli na po- 
sluh dragog Spasitelja u kućici nazaret- 
skoj i uzmi si Ga za uzor! 

Odluka za sv. Pričest: Danas ću i ci- 
jeli ovaj tjedan osobito paziti na četvrtu 
zapovijed! 

Utorak: Kralj Salamon. 

1. Poslije smrti Davidove stupi na pri- 
jestolje kralj Salamon. On služaše Bogu i 
slušaše opomene svoga oca. Njemu se 
Gospodin: ukaže i reče: »Traži, što hoćeš, 
dat ću ti.« I Salamon moljaše: »Daj mi, Go- 
spodine, mudro srce, da narodom dobro 
upravljam i razlučujem vazda dobro i zlo.« 
Ova se je molitva svidjela Bogu i reče: 
»Jer si to molio, a ne dug život i bogat- 
stvo, dao sam ti mudro i razborito srce, 
kakovog još nije imao ni jedan kralj prije 
tebe, a niti će ga imati poslije tebe. Ali 
i ono, čega nijesi molio, dao sam ti, na- 
ime bogatstvo i čast. I ako moje zapovi- 
jedi drži kao otac tvoj, dat ću ti i dug 
život.« 

Ovdje čuješ opet veliku i važnu nauku: 
Bog hoće, da najprije mislimo na dušu 
svoju, na krepostan i svet život, a onda 
istom na vremenita dobra. Ne zaboravi 
nikad na ovu veliku i važnu istinu! Od 
Salamona su ove lijepe riječi, koje treba 
da si duboko usadiš: »Taština nad tašti- 
nom i sve je taština. Boj se Boga i drži 
Njegove zapovijedi, jer to čini čovjeka sa- 
vršenim.« 

2. Salamon sagradi Gospodinu u Jeru- 
zalemu prekrasan hram. Kad je bio go- 
tov, blagoslovio ga je uz veliku svečanost. 
To je bio hram staroga zavjeta. On je bio 
i Židovi ga držahu u velikoj časti. No 
mnogo veća je svetost hramova novoga 
zavjeta, u kojima Krist u svetohraništu 
stanuje i danomice se prikazuje kod sv. 
Mise nebeskome Ocu. Zato mora i naše 
štovanje prema kući Božjoj biti veliko. 

Pitaj se kod sv. Pričesti: Je li crkva 
ono mjesto, koje rado pohađaš? Je li pred 
svetohraništem tvoje najdraže boravište? 
Jesi li uvijek pun pobožnosti i poštovanja 
kod službe Božje? Daješ li svojim pona- 
šanjem dobar primjer? . . . Čvrsta odluka! 



Srijeda: Tobija. 

1. Bog je dopustio, da su Židovi bili 
zarobljeni od asirskoga kralja Sahmana- 
nasara i odvedeni u ropstvo, jer su zabo- 
ravili na Boga. Među zarobljenicima živio 
je bogobojazni čovjek po imenu Tobija. 
Od rane mladosti uvijek je Božje zapovi- 
jedi vjerno vršio. Zato ga Gospodin obdari 
time, da je našao milost kod Sahmanasara i 
bude mu dopušteno da slobodno okolo 
ide. On je pohađao zarobljene Izraelce, 
tješio ih je i opominjao. Hranio je gladne 
i odijevao je gole. Za ovo djelo milosrđa 
potroši malo pomalo skoro sav svoj imu- 
tak. 

Gle opet ovdje ljubav Božju i ljubav 
bližnjemu! Može li se o tebi reći: On je 
od rane mladosti uvijek točno vršio zapo- 
vijedi Božje?... Da li si i ti prijatelj bo- 
lesnih i siromašnih? . . . Daješ li rado si- 
romasima? .. . Jesi li prijazan i ljubezan? 

2. Kad je Sahmanasar umro, posta sin 
njegov Senaherib kraljem. Ovaj proganja- 
še Izraelce. Mnoge je dao ubiti i zapovje- 
dio je, da tjelesa njihova ostanu nesahra- 
njena. Tobija se više bojao Boga nego 

kralja, sakrije stoga tjelesa u svoju kuću 
i sahrani ih u noći. 

Štuješ li i ti mrtve time, da rado ideš 
na sprovod? To je lijepo djelo milosrđa. 
— Misliš li rado na duše u čistilištu? . . . 
Čini mnogo za njih, osobito im pomaži 
oprostima moleći revno i danomice strelo- 
vite molitvice. 

Odluke za sv. Pričest! 

Četvrtak: Tobija i anđeo Raiael. 

1. Tobija je imao jednog sina, koji se 
također zvao Tobija. On ga uzgoji u strahu 
Božjem i opominjaše ga, da se čuva gri- 
jeha: »Moj sinko, sve dane tvoga života 
imaj Boga u svom srcu i čuvaj se privoliti 
na koji grijeh. Čuvaj se svake nečistoće i 
ne dopusti, da oholost zavlada tvojom pa- 
meću i riječima, jer sva pokvarenost po- 
činje time. Hvali Boga u svako vrijeme i 
moli ga, da te vodi po pravom putu. Ne 
boj se, moj sinko! Mi živimo siromašno, ali 
ćemo ipak mnogo dobra imati, ako se 
Boga bojimo, grijeh mrzimo, a dobro či- 
nimo.« Tobija bijaše poslušan sin. Pažljivo 
je slušao pobožne riječi svoga oca i reče 



djetinjom ljubavlju: »Sve, što si mi zapo- 

I vjedio, oče, sve ću činiti.« 

Gle, kako je ovo lijep primjer posluš- 
nosti! Kad bi i ti bio u svom vladanju 
prema roditeljima sličan Tobiji! Ispitaj se 
kod sv. Pričesti, kako se vladaš prema 
njima, pokaj se za sve učinjene pogreške 
i obnovi dobre odluke! 

2. Mladi Tobija morao je daleko na 
put. Odluči potražiti si pametna druga pa 
izađe stoga na trg. Tuj nađe jednog mla- 
dića, koji je bio pripravan da ide s njime. 
Bio je to anđeo Rafael u ljudskoj spodobi, 
kojega je Bog poslao. Ovaj je pratio To- 
biju na putovanju, čuvao ga od nesreće, 
pomagao mu pri poslu i doveo ga opet 
natrag u njegov dom. 

Šta je bio anđeo Rafael mladom To- 
biji, to je tebi tvoj Anđeo Čuvar. On je 
tvoj neprestani pratilac, on je uvijek kraj 

I tebe i iskazuje ti svako dobro. Budi zato 
veliki štovatelj svoga Anđela Čuvara i mi- 
sli često na njega! Moli mu se osobito u 
napasti! 

Petak: Tri mladića u ražarenoj peći. 

1. Židovi su živjeli u ropstvu među po- 
ganima. Ovi su ih htjeli odvratiti od Boga, 
e da se klanjaju idolima. Kralj Nabukodo- 
nosor načini zlatan lik i zapovjedi: »Čim 
čujete glas trublje, padnite ničice i poklo- 
nite se zlatnom kipu! Tko ne padne ni- 
čice, bit će bačen u ražarenu peć.« Svi uči- 
niše po kraljevoj zapovijedi, samo ne htje- 
doše tri mladića i to: Ananija, Misael i 
Azarija. Dovedoše ih pred kralja te ih još 
jednoć nagovarahu, da se poklone zlatnom 
kipu. Oni odgovoriše hrabro: »Bog naš 
može nas osloboditi iz ove ražarene peći 
i iz tvojih ruku, o kralju. A ako to i ne će 
učiniti, ipak se nikada ne ćemo klanjati 
kipu.« Tada Nabukodonosor zapovjedi, da 
peć sedam put^ većma užare. Mladiće sve- 
zu i bace u ražarenu peć. Ali Bog pošalje 
anđela u peć, koji rashladi plamen. Vatra 
se i ne dotaknu mladića, samo su konopci 
izgorjeli, kojima su bili svezani. Kad je 
kralj vidio to veliko čudo, pozva mladiće 
k sebi i reče: »Slava Bogu, koji je poslao 
anđela svoga i izbavio sluge svoje. Nema 
Boga, koji bi mogao ovako osloboditi iz 
nevolje.« 

2. Divi se ovome primjeru jakosti. Mla- 
dići su se više bojali Boga nego kralja i 
ostaviše usprkos strašnim prijetnjama i 
kaznama vjerni svojoj vjeri. Nasljeduj u 
, svom životu ovu veliku jakost! Ako ti i 
ne prijete nikakve kazne, to se ipak može 
dogoditi, da te tkogod radi tvoje vjere i 
pobožnosti gleda prijekim okom, ruga ti 
se ili sasma zabaci. Budi postojan i sma- 
traj za čast, da možeš radi Boga i što 
trpjeti! On ti može to bogato naknaditi 
već ovdje na svijetu, a sigurno će ti u 
vječnosti sve stostruko naplatiti. 

Žrtvuj ovu odluku dragom Spasitelju 
kod sv. Pričesti i moli za stalnost u vjeri 
i u pobožnosti. 

Subota: Starac Eleazar, 

1. Sirski kralj Antioh jako je tlačio 
. Židove. Dao je u jeruzalemskom hramu iz- 
ložiti sliku poganskoga boga i zaprijetio 
je svima smrću, koji živu po zakonu Moj- 
sijevu. To je bila teška kušnja za Židove. 
Nekoji se iznevjeriše svojoj vjeri, ali su 
mnogi ostali postojani i voljeli su umri- 
jeti, nego prekršiti zakon Božji. Među 
ovima bio je i časni 90-godišnji starac 

Eleazar. Htjedoše ga prisiliti, da jede svi- 
njetinu, što je bilo po zakonu Mojsijevu 
zabranjeno, no on se je ustručavao i str- 
pljivo podnosio sve muke. 

Dragi Isuse, koli lijep primjer jakosti 
imam u ovome starcu! Kad bi i ja imao 
takovu ljubav k Bogu u svom srcu, ne bi 
se dao tako lako zavesti na grijeh. Mrzim 
i kajem se za sve zle prigode, gdje sam 
ljudima za ljubav Tebe, o Isuse, uvrijedio. 
Pomozi mi milošću sv. Pričesti, da sam 
pripravan radije odmah umrijeti, nego Te- 
be ikakvim grijehom uvrijediti. 

2. Neki prijatelji Eleazarovi, kojima je 
bilo žao starca, nagovarahu ga, da će mu 
dati potajno donijeti drugoga mesa, koje 
mu je dozvoljeno jesti, neka se pričini, kao 
d . a . svinjetinu i na taj će si način spa- 
siti život . Eleazar reče; »Ne dolikuje do- 
bi mojoj pretvarati se. Kad bi to učinio, 
dao bi mladeži zao primjer.« Radije je 
umro mučeničkom smrću. 

Čuvaj se i ti, da ne daješ svojim mla- 
đim sestricama i drugoj djeci zla primjera 
psovanjem, neposlušnošću, lažju ili čak 
nečistim grijesima. Djeca vide na tebi 
svakojako zlo i čine isto. Možda će im 
koja pogreška postati navikom, a ti ćeš 

biti kriv, jer si ih sablaznio. Kako bi to 
strašno bilo! Odluči stoga kod sv. Priče- 
sti, da ćeš uvijek davati dobar primjer 
mlađima! 

DEVETNAESTA NEDJELJA POSLIJE 
DUHOVA, 

Nedjelja: Priča o kraljevoj svadbi. 

Isus reče farizejima slijedeću priču: Je- 
dan kralj načini svadbu sinu svome. I on 
posla sluge svoje, da zovu pozvanike na 
svadbu. Ali oni ne htjedoše doći i stadoše 
se svakojako izgovarati. Nekoji su čak 
uhvatili sluge i ubili ih. Kad je to kralj 
čuo, razgnjevi se, posla vojsku svoju, po- 
gubi krvnike a gradove njihove popali. 
Tada reče slugama svojima: Gozba je do- 
duše gotova, ali pozvanici ne bijahu do- 
stojni. Idite dakle na raskršća i kogagod 
nađete, zovite ga na svadbu! 

1. Svadba je prava vjera i život po 
vjeri, život s Bogom i s Isusom našim Spa- 
siteljem. K ovoj gozbi bili su najprije po- 
zvani Židovi, ali mnogi od njih ne htjedo- 
še ništa čuti o Isusu, nego su Ga na križ 
razapeli i ubili. K ovoj gozbi pozvani smo 

i mi, i to svi bez iznimke. I tebe svaki 
dan zovu k ovoj gozbi; svaki dan dobi- 
vaš milosti od Boga, samo treba da taj 
glas milosti i slijediš pa pobožno i sveto 
živiš. Bog ti daje milost, da možeš mo- 
liti, boriti se proti grijehu, a osobito proti 
tvojoj glavnoj pogreški; daje ti milost, da 
posvetiš svoj posao dobrom nakanom, sa- 
mo se pita, da li se odazivlješ uvijek tom 
ljubeznom pozivu božanskom ili si katka- 
da lijen, ravnodušan i rastresen? Ispitaj 
se i žrtvuj dragom Spasitelju kod sv. Pri. 
česti svoje dobre odluke. 

2. Ta svečana gozba sjeća te i na sv. 
Pričest. Nebeski Kralj u Sakramentu lju- 
bezno nas pozivlje k svojemu sv. stolu. 
Nažalost mnogi ne će da čuju taj poziv, 
ispričavaju se i izgovaraju. Za vremenite 
stvari imaju uvijek vremena, ali kad ih 
Spasitelj zove, onda nemaju vremena. 

Može biti, da i ti pripadaš k njima? 
Zar nisi i ti koju svetu Pričest propustio 
bez važnoga razloga?.,. Moli Spasitelja 
oproštenje za svoju lijenost i obećaj Mu, 
da ćeš kadgod budeš mogao ići na sv. Pri- 
čest. 



Ponedjeljak: O paklu. 

1. Priča o svadbi, koju smo jučer pro- 
matrali, pripovijeda dalje: Sluge izađoše 
na cestu i dovedoše sve, koje nađoše vani. 
Svadba je bila puna gostiju. Uniđe na- 
pokon i kralj, da vidi goste. Ugleda jednog 
čovjeka, koji nije imao svadbenoga odi- 
jela. On mu reče: »Prijatelju, kako si do- 
šao unutra?« Ovaj zašuti. Onda reče kralj 
slugama: »Svežite mu ruke i noge i ba- 
cite ga u tamu najskrajnju, gdje će biti 
plač i škrgut zuba.« 

2. Ove riječi Gospodinove opominju 
nas na to, da onaj, tko hoće s Bogom ži- 
vjeti i biti dionik nebeske gozbe, mora 
imati i svadbeno ruho, t. j. mora biti u 
stanju milosti posvećujuće. Tko u smrt- 
nom grijehu umre i dođe pred lice Božje, 
taj će biti bačen u tamu najskrajnju, u vječ- 
ni pakao. O, da bi mogao vidjeti, šta je 
pakao, sve patnje i muke, zdvajanja i škri- 
panje zubi prokletih, kako bi se napunio 
velikim strahom i bojazni pred grijehom! 
Ljudski razum ne može izreći, kako je 
strašno u paklu! Stalno sredstvo proti 
paklu jest dobra i ozbiljna volja svaki dan 
revno Bogu služiti. Tko imade dobru volju 

pa marljivo moli, sv. Misu sluša, sv. Pri- 
čest prima i revno izbjegava zle prigode; 
tko uvijek na to misli, da sve za Boga 
čini, taj se ne nalazi na širokome putu u 
pakao nego na uskome u nebo. 

Kako je s tobom?. . . Pitaj se ozbiljno 
u sv. Pričesti i učim dobru odluku. Gledaj 
također, da ih već danas revno izvedeš! 

Utorak: U paklu. 

1. Ima pakao, i to vječni pakao. To se 
jasno razabire iz riječi Kristovih: »Odla- 
zite od mene vi prokleti u oganj vječni!« 
O kako je strašno zauvijek biti proklet, 
biti mučen od svoje zle savjesti, uvijek 
gorjeti u vatri, uvijek biti u dru- 
štvu zlih duhova, opakih i zabačenih 
ljudi. Ali to još ,nije najgore. Najveća i naj- 
gora kazna prokletnika sastoji u tom, da 
nikada ne smiju Boga gledati i da su za- 
uvijek od Njega odbačeni. Duša je naša 
stvorena za Boga te samo onda može biti 
sretna, ako je s Bogom u ljubavi sjedi- 
njena. Zato i očajava, kad si mora reći: 
»Zauvijeke sam rastavljena od svog Boga.« 

2. Ni jedan čovjek nije siguran od pa- 
kla, pa ni ti. I ti možeš propasti. Postaneš 



li mlak i lijen u molitvi, popuštaš li u rev- 
nom primanju sv. Pričesti, upuštaš li se 
lakoumno u napast i pogibelj, možeš lako 
pasti i u teški grijeh, a dok si u ovom ža- 
losnom stanju, može te vječni Sudac na- 
prečac iz ovog života pozvati. 

3. Dobri Isuse, zahvaljujem Ti, što si 
me dosada tako ljubezno u životu uzdr- 
žao i sačuvao od pakla. Obećajem Ti da- 
nas svečano i čvrsto kod sv. Pričesti, da 
ću svaki dan biti revan u kršćanskom 
životu, a osobito u molitvi, strelovitim 
molitvicama i primanju sv. Pričesti. Po- 
novno te molim iz svega srca, daj, da ra- 
dije odmah umrem u tvojoj milosti, nego 
da se ikada smrtnim grijehom od Tebe 
rastavim i izložim se pogibelji da propa- 
nem mavijeke. 

10. listopada: Svetkovina sv. Franje 
Borgije. 

1. Sv. Franjo Borgija (f 1572) bio je 
vojvoda i potkralj Katalonije. On je bio 
kao knez revan i krepostan kršćanin, a 
kasnije postade redovnikom družbe Isu- 
sove i to na slijedeći način: Izabela, kra- 
ljica španjolska umre. Franjo je mo- 
rao lješinu otpratiti u grobnicu u Gra- 

n a dii. T a m° su još jednoć otvorili lijes, 
da vide, d a li je lješina kra.Ijičina. zbilja, 
unutra. Stranog li pogled a za prisutne! 
Lice ove lijepe kraljice bilo je j a ko izna- 
kazeno, a neugoda vonj rasprostirao se 
naokolo tako, d a su svi prisutni pobjegli. 
bamo je Franjo ost a o kod lijesu i zćidubio 
se u ozbiljne misli. Kod togu se je pitao, 
gdje je sad ono veličanstvo i ljepota? Da- 
kle izjedaju crvi kralja kao i prosjaka, 
ovoga u njegovim poderanim haljinama, 
onoga u zlatnom odijelu. Zaista ne ću više 
sa svijetom imati posla. Iza nekoga vre- 
mena stupi u samostan, gdje je provodio 
ozbiljan i svet život. 



2. Pomisao na smrt učinila je već mno- 
g e ljude svecima. I tebe će također po- 
svetiti. Kad bi cesto na to mislio, kako će 
smrt tvoje tijelo uništiti i nakaziti, ne bi 
bio tako ohol, ne bi tako nježno postupao 
sa svojim tijelom, već bi ga mrtvio i što- 
šta mu uskratio. Kad bi često na to mislio 
kako te smrt može svaki čas zateći, si- 
gurno bi se revno borio proti zlim i 
necistun mislima i smrtni grijeh bi izbje- 
gavao. Kad bi svaki dan smrt imao pred 
očima, onda bi bio mnogo, mnogo revniji 
u svom kršćanskom životu. 



Odluka za sv. Pričest: Često ću mi- 
sliti na smrt, a osobito, kad me neprijatelj 
duše moje napane kojom napasti. 

Četvrtak: Priča o izgubljenom sinu. 

Isus kazivaše zakonoznancima i fari- 
zejima slijedeću priču: Neki otac imađaše 
dva sina. Mlađi reče jednog dana: »Oče, 
daj mi dio imetka, koji mi pripada!« Otac 
razdijeli imetak među sinove. Malo dana 
iza toga spremi mlađi sve svoje blago i 
ode u tuđu zemlju, gdje je doskora lako- 
umnim životom sve rasuo. 

1. Pod ovim ocem ima se razumjeti dra- 
gi Bog, a pod sinom grešnik. Bog je naj- 
ljubežljiviji i najbolji otac. Što je sve za 
nas učinio! On nas je uzeo za svoju djecu 
u sv. krstu, primio nas je u pravu Crkvu, 
da nas puti i vodi pravim putem, poklo- 
nio nam je dragocjenu hranu duševnu u 
Presv. Oltarskom Sakramentu i dao nam 
je još mnogo, mnogo drugih milosti i do- 
bročinstva. Obećao nam je također veliku 
baštinu: lijepo nebo i vječno blaženstvo. 

2. Kad bi ljudi često mislili na tu očin- 
sku ljubav Božju, ne bi li morali biti puni 

zahvalnosti i ljubavi? Bi li mogli još vri- 
jeđati i žalostiti tog ljubeznog Oca? Na- 
žalost se mnogim ne sviđa u kući Božjoj. 
Molitva, sv. Misa, sv. Pričest, uopće po- 
božan život — to im je dosadno. K tome 
im još zao neprijatelj i zli ljudi govore: 
»Zašto da budeš baš ti pobožan?« Budi 
kao i drugi, uživaj mladost svoju, kad 
ostariš, onda možeš pobožan biti i t. d. 
Oni zbilja vjeruju prišaptavanju zlog duha 
i idu kao i lakoumni rasipni sin u tuđu 
zemlju, u zemlju, gdje se Bog zaboravlja, 
revnost se sve više umanjuje, a smrtni gri- 
jeh se uvlači u srce, a osobito nečistoća. 

3. Hiljade ih tako rade, pa možda i ti? 
Onda pobudi često pokajanje i budi ubu- 
duće dvostruko revan u svom životu! Ako 
nisi još izašao jz očinske kuće Božje, onda 
se ne daj smesti prišaptavanjem đavol- 
skim niti nagovaranjem zlih i lakoumnih 
ljudi! Ako ti katkada i dodijaju duhovne 
vježbe, onda odmah misli: »Zašto sam na 
svijetu?« »Samo za Boga.« 

Ove odluke prinesi Spasitelju u sv. 
Pričesti! 



Petak: Priča o izgubljenom sinu. 

Izgubljeni sin je rasuo sve svoje imanje 
u tuđoj zemlji. Onda nas ta glad, i on mo- 
rade oskudijevati. Najmi se u nekoga čo- 
vjeka, koji ga pošalje da mu čuva svinje. 
Tuj bi bio rado utažio svoju glad plodo- 
vima, kojima su se hranile životinje, ali mu 
ih nitko ne dade. U ovoj velikoj nevolji 
odluči, da će se vratiti ocu i umoliti ga 
oproštenje za svoju veliku nezahvalnost. 
Dade se na put, a kad ga otac izdaleka 
opazi, gdje dolazi, izađe mu ususret, za- 
grli ga i cjeliva. Obuče ga zatim u novo 
odijelo i načini veliku gozbu veseleći se, 
da je svog sina opet našao. 

1. Izgubljeni sin odlučio je povratiti se 
ocu svome, pa je ovu svoju odluku odmah 
i izvršio. Tako treba da i ti činiš sa svo- 
jim odlukama. Što ti vrijedi sve i najljepše 
odluke kod razmatranja, kod ispovijedi i 
Pričesti, ako ih ne izvršiš. Iako ti se je- 
dnom dogodi ta nesreća, da počiniš koji 
smrtni grijeh, od kojega neka te sačuva 
Srce Isusovo, onda ne promišljaj dugo, 
nego se obrati odmah, još isti dan ili isti 
sat. 

2. Otac ide sinu ususret, on je sve 
zaboravio, on ga grli i ljubi. Gle, ovo je 
slika našeg milosrdnog Oca nebeskoga! 
Ako si u svom životu pogriješio ili mo- 
guće i teški grijeh počinio, ne zdvajaj! 
Jesi li se za grijehe pravo pokajao, to su 
ti već davno oprošteni. A da li si ih do- 
bro okajao, to možeš vidjeti najbolje iz 
toga, ako si se ozbiljno popravio i Bogu 
revno služiš. Tko ima dobru volju, taj ne 
treba zdvajati, prama njemu je Bog uvi- 
jek milosrdan; dakako tko svoje odluke 
samo riječima učini, a inače se ne trsi da 
ih izvrši, tko uvijek iste stare teške gri- 
jehe počinja, taj se može bojati, da li je 
zbilja imao dobro pokajanje. 

Kako je s tobom? . . . Prikaži Spasitelju 
svoju dobru odluku u sv. Pričesti! 

15. listopada: Svetkovina sv. Terezije. 

1. Sv. Terezija rodila se u A vili, u Špa- 
njolskoj god. 1515. Već zarana bila je od 
svojih dobrih roditelja u svako dobro upu- 
ćena. No imala je Terezija i zlih nagnu- 
ća, kojima je u mladosti često popuštala. 
Bila je vrlo tašta te je gledala, da se svo- 
jom ljepotom dopadne drugima. Mnogo se 

je trudila da ima lijepe kose i lijepe ruke, 
nosila je uza se miomirisne pomasti i dru- 
ge neke tašte stvari. 

O kako često nalazimo tu pogrešku 
kod ljudi! Imaš li je moguće i ti? . . . On- 
da okaj sve, što si sagriješi taštinom i 
učini kod sv. Pričesti protivne odluke! 

2. Tereziju je u njenoj taštini pomagala 
i njezina tetka, koja je bila veoma lako- 
umna. Ona ju je naučila još gorih stvari, 
pa bi mala Terezija bila pala i u teške 
grijehe, da nije prekinula drugovanje s 
njom. 

Uči se na primjeru sv. Terezije da se 
kloniš zlih društava i da uvijek imaš za 
prijatelje dobre i kreposne ljude. 

3. U 20. god. ostavi Terezija svijet i 
stupi u samostan. Ovdje se je osobito 
vježbala u promatranju muke Isusove i ti- 

[ me postiže veliku ljubav k Spasitelju. Kao 
što je prije nastojala da se svijetu do- 
pane, tražila je sada samo to, da se Bogu 
jedinome svidi. Revno je nastojala oko 
> kreposnog i savršenog života i svim su- 
sestrama prednjačila je svojim lijepim pri- 
mjerom. 

Ljubav k Bogu i ljubav k Isusu mora 
također i u tvome srcu gorjeti kroz cijeli 

život! Čini stoga sve Bogu za ljubav. Ne 
zaboravi te velike odluke i ponavljaj je 
dnevno! 

DVADESETA NEDJELJA POSLIJE DU- 
HOVA. 

Nedjelja: Isus izliječi sina kraljevskog 
činovnika. 

Neki kraljevski činovnik dođe k Isusu 
i moljaše ga, da izliječi njegovog bolesnog 
sina. Spasitelj ispuni njegovu molbu i reče 
mu utješljive riječi: »Idi, sin tvoj živi!« 
Na povratku dođu mu ususret sluge i jave, 
da sin živi. I vjerova činovnik i sva kuća 
njegova. 

1, Vremenita nesreća često je za čo- 
vjeka pravi blagoslov. Bolest sina bila je 
za oca i cijelu obitelj najveća sreća. Ona 
im je donijela pravu vjeru. Kad dođu na 
čovjeka nevolje i muke, onda vidi jasno, 
kako je siromašan i nemoćan. On postaje 
ponizan, uči moliti i utjecati se Spasite- 
lju. A to baš Spasitelj i hoće. Kad bi nam 
na svijetu uvijek dobro bilo, prijetila bi 
nam pogibao, da zanemarimo Boga i na 
Njega zaboravimo. 

2. Koji križić nositi to je jako korisno 
za nas, on nas dovodi na pravi put i uči 
nas opet staroj revnosti u molitvi i po- 
božnosti. O kako su sveci to dobro znali! 
Nekoji od njih su dapače molili za križ i 
muku. Kršćanin ne smije bolesti, nevolje, 
jake napasti i druge muke nikada smatrati 
nesrećom, nego milošću Božjom, koja na- 
šoj duši donosi osobito veliku korist i 
blagodat. 

O dobri Isuse, prosvijetli me u sv. Pri- 
česti, da ovu istinu pravo razumijem! Sjeti 
me na to, kad me snađe kakav križić. 
Znam, da mi samo dobro misliš, da ne ćeš 
ništa drugo, nego da u ljubavi k Tebi na- 
predujem. »Slatko Srce moga Isusa, daj, 
da Te sve više ljubim.« 

% 

1, studenoga: Svi Sveti. 

1. Na današnju svetkovinu moramo 
svratiti svoj pogled k nebu, gdje stanuju 
milijuni i milijuni svetih ljudi, koji su sret- 
no dospjeli do svog cilja. Oni su s Bogom 
za vazda i vječno sjedinjeni. To je njihova 
najveća sreća i najveće blaženstvo. Ne- 
beska sreća je tako velika, da sv. Pavao, 
koji je jednoć vidio nebo, uskliknuo: »Nije 

Put Srcu Spasiteijevu 

oko vidjelo, niti uho čulo, niti je srce ljud- 
sko okusilo, što je Bog pripravio onima, 
koji ga ljube.« Tamo nema nikakovih mu- 
ka ni suza, nikakve žalosti, nikakve tužbe, 
nikakve boli, nego samo radost i sreća. 
Tamo ćemo živjeti u društvu anđela, oso- 
bito u društvu našeg sv. Anđela Čuvara, u 
društvu naše drage Majke Marije, sv. Jo- 
sipa, naših sv. zaštitnika, naših sv. rodi- 
telja i rođaka, prijatelja i znanaca. I sve 
će to uvijek trajati. O kako će to biti 
lijep i sretan život. Hoću li i ja sigurno u 
nebo doći? 

2. O da, samo moraš onako živjeti, kao 
što su sveci živjeli. Sve čini za Boga i 
samo za Boga! To je svejedno, u kojem 
li siromašni ili bogati, uzvišeni ili poniženi; 
na to ne gleda Bog u vječnosti. On gleda 
samo na našu dobru volju, naime, da li se 
trudimo, da samo za njega živimo i radi- 
mo. Kod Boga nema obzira na osobe. On 
stavlja u nebu siromahe nad bogataše, ako 
su mu gorljivije služili od ovih. Uzdiže 
siromašno dijete i staru bakicu nad kra- 
ljeve i vitezove, ako su svoje siromaštvo 
Bogu za ljubav podnosili. 

Odluke za sv. Pričest: Moram pod 
svaku cijenu doći u nebo. Odlučujem sto- 
ga kroz sve dane ovo: Sve za Boga činiti 
i to samo za Boga od jutra do mraka! 
1 Borit ću se proti ovoj pogreški . . . 

Često ću primati Pričest, da tako uvi- 
jek ostanem u milosti i sve svetiji posta- 
, jem. 

2. studenoga: Dušni dan. 

Danas nas vodi Crkva na mjesto muke 
i nevolje: u čistilište od lakih grijeha ili 

vremenitih kazna. One se čiste u vatri, 
moraju velike muke podnositi, a to često 
dugo, dugo vremena. Njihova najveća mu- 
ka sastoji se u tom, da ne mogu Boga 
gledati, za kojega su sasvim stvorene i 
određene. One neizrecivo teže za Bogom 
i nebom, a ipak moraju ostati u progon- 
stvu, dok ne plate i posljednji dio duga. 
Mi nemamo ni pojma, koliko patnje i 
muke moraju podnositi siromašne duše u 
čistilištu. K tome si ne mogu same pomo- 
ći. U čistilištu ne koristi više pokajanje 
i pokora. Tamo se samo trpi, — jer čim 
se dođe u vječnost, dobije se plaća, na- 
grada ili kazna. Siromašne duše ne mogu 

za sebe ništa učiniti, ali zato im mi mo- 
žemo pomoći, da se izbave svojih muka. 

2. Možemo se moliti za njih, Pričest 
i Misu prikazati njima na utjehu, oproste 
im namijeniti i t. d. No ne samo da to 
možemo, nego i moramo to činiti, jer nas 
na to veže velika zapovijed ljubavi k 
bližnjemu: »Ljubi bližnjega svoga kao sa- 
moga sebe!« Duše, koje trpe, naša su 
braća i sestre, mnoge su dapače naša bli- 
ža rodbina: djedovi, roditelji, braća i se- 
stre. Tko nema nikakove ljubavi prama 
siromašnim dušama i nikad ne misli na 
njih i ne moli se za njih, taj je nemilosr- 
dan čovjek. Ne trebamo toga badava či- 
niti. Bog će nam ta djela milosrđa bogato 
naplatiti, a sigurno će se i siromašne du- 
še pokazati prama nama zahvale time, da 
za nas mole uvijek, a osobito, kad jednoć 
budu u nebu. 

Odluka kod sv. Pričesti: Bit ću veliki 
prijatelj i pomoćnik siromašnih duša. 

Srijeda: Dušni dan. 

1. Siromašne se duše muče u plamenu 
čistilišta. Mi im se moramo smilovati i 
pomoći im, koliko možemo. Ali mi treba- 



mo da se od njih i štogod naučimo. Muke 
siromašnih duša jasno nam dovikuju: Bog 
je svet i pravedan i kazni svaku i najma- 
nju pogrešku, svaki i najmanji nemar. Ne 
* ćemo prije u nebo unići, dok sav dug 
ne platimo. Kazna je Božja velika, te- 
ška, stroga, da si mi toga ni predstaviti 
< ne možemo. Kako strašna zloća mora da 
je i laki grijeh, kad ga dobri i milosrdni 
Bog tako strogo kazni. Da bi siromašne 
duše mogle još jedamput na svijet doći, 
one bi se sigurno čuvale svake i najmanje 
dnevne pogreške, one ne bi rekle: To je 
samo laki grijeh, to je malekost, kako mi 
to činimo. Odlučimo danas čuvati se 
toga! 

2. Čistilište nas uči i to, kako je po- 
trebno na ovom svijetu revno činiti za- 
dovoljštinu i pokoru za grijehe. Kolike 
muke si možemo u vječnosti prištedjeti, 
ako imamo duh pokore. Ovo čistilište 
pokore na ovom svijetu je tisuću puta 
lakše nego čistilište muka u vječnosti. Za 
sve moramo činiti pokoru, ako hoćemo 
da dođemo u nebo. Bog nam ne će ništa 
pokloniti ni pregledati. 

‘ Nauči se zato revno obavljati pokor- 

nička djela. Točno ujutro ustaj, marljivo 

ohađaj Misu, također i onda, kad vrije- 
me nije povoljno, često pobucuj pokaja- 
nje, a osobito prije Pričesti; nadvladavaj 
oči i uši, svladavaj se kod jela i pila, 
iako je samo malo i samo jedan zalogaj; 
ne teži za oblizavostima, igrom i odmo- 
rom, posti malo u petak i u korizmi i t. d. 
Odluke. . . . 

4. studenoga: Sv. Karlo Boromejski. 

1. Papa Pavao V. naziva sv. Karla 
Boromejskoga »Mučenikom ljubavi, sa- 
vršenim uzorom za pastire i ovce, anđe- 
lom u ljudskoj podobi«. Karlo bijaše već 
u mladim godinama biskup u Milanu i 
stožernik, ali je zato bio to točniji i rev- 
niji u ispunjavanju svojih visokih i svetih 
dužnosti. Svim svećenicima svoje bisku- 
pije prednjačio je u pobožnosti i kreposti. 

Daješ li i ti dobar primjer braći i se- 
strama, prijateljima i saučenicima? Mogu 
li drugi od tebe što dobra učiti? Ispituj 
se ozbiljno o tome kod Pričesti i učini 
čvrste odluke! 

2. Sv. Karlo Boromejski bio je vrlo 
darežljiv prema siromasima, da im nije 
samo darovao jedan dio svojih dohodaka, 



nego im pokloni čitavo imanje svojih ro- 
ditelja. On sam življaše vrlo strogo. Bio 
je najstroži čovjek svoga vremena. Postio 
je o kruhu i vodi i nosio pokorničko odi- 
jelo. Najviše se je očitovala njegova ljubav 
prama bližnjemu god. 1576., kad je na- 
stala kuga u Milanu. On se požuri s ne- 
4 kog biskupskog putovanja kući, pohodi 
okužene u stanovima i ulicama i podijeli 
im sakramente umirućih. Kod toga je di- 
jelio toliko milostinje, da je najposlije i 
svoj krevet dao za bolnicu, a sam je mo- 
rao spavati na daskama. 

O nasljeduj milosrđe toga sveca ba- 
rem u malome! Budi pripravan da dru- 
gom učiniš kakvu uslugu i pomogneš! 
Otvori koji put svoju štedionicu, da dadeš 
milostinju na pr. za misije! »Blaženi mi- 
losrdni, jer će oni milosrđe postići.« 

3. Kraj sve svoje svetosti i zasluga 
držao se je sv. Karlo za velikoga grešni- 
ka i bijaše uzor ponizna čovjeka. Kao 
t pokornik htjede umrijeti. 

Budi i ti uvijek ponizan, a osobito kad 
učiniš što dobro! Ne govori ništa o to- 
me i ne diči se time, jer onda nemaš 
| nikakve zasluge kod Boga! Prinesi uči- 
njene odluke dragom Spasitelju u Pričesti! 

Petak: Štovanje svetaca. 

1. U ovoj osmini Sviju Svetih moramo 
ponovno obnoviti svoju odluku, da ćemo 
svece revno i rado štovati i prizivati. 
Kršćanin, koji vjerno Bogu služi i štuje 
Ga, mora također i svece štovati. Zašto? 
Prvo: Sveci su prijatelji Božji, koji su se 
u životu veoma trudili da revno naslje- 
duju kreposti svoga Spasitelja. Tko Boga 
i Spasitelja usrdno ljubi i poštuje, taj mo- 
ra ljubiti i poštivati sve, što je s Bogom 
združeno, naime njegove prijatelje i lju- 
bimce, a to su sveci. Dakle mi se ne 
klanjamo svetima kao Bogu, ali im iska- 
zujemo čast kao vjernim službenicima 
Božjim. Drugo: Sam Bog slavi svece da- 
jući im da uživaju dio Njegove sreće i 
blaženstva. Zar da ih onda čovjek ne 
štuje? Treće: Štovanje svetaca donosi nam 
veliku korist. Sveci su prijatelji i ljubim- 
ci Božji. Molitvom svojih ljubimaca usli- 
šat će Bog mnogo radije nego nas siro- 
mahe i našu jadnu molitvu. 

2. Štuj stoga velikom pobožnošću sve- 
ce Božje, a osobito blaženu Djevicu Ma- 
riju, sv. Josipa, svoga imenjaka, zaštitni- 
ke mladeži, pa također i crkvenoga za- 



štitnika svoje župe i druge svece! Čitaj 
rado svete legende o njihovu životu! Na- 
stoj da nasljeduješ njihove lijepe kreposti! 
Samo čitati pobožne pripovijesti o sve- 
* cima i lijepe molitve njima na čast obav- 
ljati, to nije pravo štovanje svetaca, jer 
ono sastoji u revnom nasljedovanju. Što 
. si veći sljedbenik svetaca, to će oni tim 
prije uslišati tvoje molitve i pomoći ti u 
potrebama. Odluke za Pričest! 

Subota: Općinstvo svetih. 

1. U vjerovanju molimo: Vjerujem u 
općinstvo svetih. U čemu sastoji to op- 
ćinstvo? Ono sastoji u tom, da su s vjer- 
nicima na zemlji združeni duhovnim na- 
činom blaženici u nebu i siromašne duše 
u čistilištu. Svi zajedno jedno su tijelo, 
a Krist je glava. Crkva na zemlji zove 
se vojujuća, u čistilištu je trpeća, a u 
nebu slavodobitna Crkva. Udruženje svih 
, tih triju crkava zove se zato »općinstvo 
svetih«, jer su svi, koji amo pripadaju po- 
zvani na svetost, svetim krstom posveće- 
ni, a mnogi od njih su već potpunu svetost 
postigli. 

2. Koju korist imamo mi na zemlji od 
općinstva svetih? Sveci neba pomažu nam 
svojim moćnim zagovorom kod Boga, a 
isto i siromašne duše u čistilištu, koje su 
također svete. Osim toga imamo na ze- 
mlji dio od svih Misa, molitava i drugih 
dobrih djela katoličke Crkve. Korist od 
općinstva svetih imaju također i siroma- 
šne duše u čistilištu time, što sveci nebe- 
ski i vjernici na zemlji za njih mole, da 
se izbave iz svojih muka. 

3. Mi smo svi kao braća i sestre i mo- 
ramo uvijek biti združeni ljubavlju. Zato 
vrijedi za nas slijedeće: 1. svoju braću i 
sestre u nebu moramo marljivo moliti za 
zagovor i pomoć. 2. Ne smijemo zabora- 
viti trpeću braću i sestre u čistilištu. 3. U 
svoje dnevne molitve, sv. Mise i Pričesti 
moramo uključiti sve kršćane na zemlji. 

Misli na tu točku i žrtvuj dragom Spa- 
sitelju u sv. Pričesti svoje odluke, koje 
moraš već danas izvesti! 



DVADESET I PRVA NEDJELJA PO 
DUHOVIMA. 

Nedjelja: Očenaš; predgovor i prva 
prošnja. 

Jednoga dana rekoše učenici Isusu: 
»Gospodine, uči nas moliti!« Spasitelj 
odgovori: »Kada molite, onda recite: 

»Oče naš, koji jesi na nebesima.« I On ih 
nauči »Očenaš«. O, kako je to sveta mo- 
litva, kad potječe od samoga Isusa! Moli 
je stoga uvijek dobro i pobožno! 

1. Promatraj naslov: »Oče naš, koji 

jesi na nebesima!« Bog je naš otac tako 
dobar i ljubezan, da si toga ni predstaviti 
ne možemo. Od Njega nam je sve, što 
imamo. On se brine za nas svaki čas i 
daje nam svako dobro. Mi smijemo s nji- 
me razgovarati kao djeca s ocem, sve, 
sve Mu smijemo reći i potužiti Mu se; On 
će nam uvijek pomoći, ako je to dobro za 
našu dušu. 

Naš otac stanuje u nebu, a tamo hoće 
da i nas ima cijelu vječnost. Za svakoga 
je već pripravio mjesto, svakome pomaže 
svojom milošću, da može biti blažen i 
svet! Čovjek treba samo da ima dobru 
volju i da milost dobro upotrijebi. 

Jesi li i ti poslušno dijete svoga Oca 
nebeskoga? . . . Trudiš li se, da svaki dan 
pripraviš veselje svom nebeskom Ocu 
revnim životom? . . . Pokaj se za pogreške 
i učini čvrstu odluku u određenoj točki! 

2. »Sveti se ime Tvoje!« Bog je velik 
i svet, zato je i njegovo ime takovo. Ime 
Božje moramo svetiti i u riječima. Grijeh 
je izgovarati ga s nepoštovanjem, ili ga 
upotrebljavati u proklinjajnju i ružnji. 
Nauči se ime Božje često puta preko da- 
na izgovarati u malim strelovitim moli- 
tvicama, ali pobožno i s poštovanjem. 

Ime Božje moramo svetiti i u djelu, 
t. j. svetim životom. Mi nemamo ništa na 
svijetu raditi, nego Bogu služiti svaki čas 
života našega. 

Postojana služba Božja nije ništa dru- 
go, nego slavljenje Boga i Njegovog sve- 
tog imena. Misli na svoju veliku životnu 
odluku: Sve za Boga i samo za Boga! 

Obnovi je kod sv. Pričesti! 

Ponedjeljak: »Dođi kraljevstvo 
Tvoje!« 

1. U drugoj molbi Očenaša molimo: 
»Dođi kraljevstvo Tvoje!« Pod tim kraljev- 4 



stvom razumije se Crkva Božja. Crkva 
Božja mora k nama doći, t. j. ona se mora 
na zemlji sve više i sve više duša voditi 
u nebo. Zato moramo moliti i marljivo i 
mnogo moliti. Sve dane moramo misliti na 
one milijune ljudi, koji žive u krivovjer- 
stvu, nevjerstvu ili u poganstvu. S moli- 
tvom moramo združiti i milostinju, oso- 
bito za misije. O kako su to dragocjena 
djela milosrđa, kada na taj način poma- 
žemo dušama, da postignu kraljevstvo 
Božje! Koliko zasluga možemo si time 
steći! Ili kada se tko odluči kao svećenik 
ili redovnica posvetiti se poganskim misi- 
jama, kakovom dopadnošću mora Bog tu 
žrtvu primiti i u vječnosti je nagraditi! — 
Koju ćeš odluku ovdje stvoriti? 

2. Pod kraljevstvom razumije se tako- 
đer kraljevstvo milosti i ljubavi Božje u 
ljudskim srcima. To kraljevstvo mora k 
nama doći i uvijek biti kod nas. U milosti 
i ljubavi Božjoj moramo svaki čas živjeti, 
inače je naš život opak. Kraljevstvo Božje 
u srcima našim ništi smrtni grijeh, a slabi 
ga laki grijeh. Boj proti grijehu, osobito 
teškome, moramo svaki dan voditi. Dužni 
smo također kraljevstvo milosti i ljubavi 
Božje donijeti u srca naših bližnjih time, 

da za njih molimo, da molimo za postoja- 
nost pravednih i pobožnih, za grešnike, da 
se skruše i k Bogu povrate. — Odluke! 

3. Pod kraljevstvom Božjim razumije 
se napokon i nebo. Nebo je naš cilj, tamo 
će nam Bog nagraditi sve, što smo Njemu 
za ljubav učinili, makar to i najmanje bilo. 
Na nebo moramo misliti svaki dan, jer je 
ono naša domovina, za nebo moramo ži- 
vjeti od jutra do noći. Moramo svaki dan 
misliti na one, koji se dijele od ovoga ži- 
vota, na umiruće cijeloga svijeta. Molimo 
za njih, da umru za nebo, a ne za pakao. 
— Odluka kod sv. Pričesti! 

Utorak: Budi volja Tvoja kako na nebu, 
tako i na zemlji. 

U trećoj prošnji Očenaša molimo, da 
možemo volju Božju ispunjavati tako rev- 
no i vjerno, kako to čine anđeli i sveci u 
nebu. To je jedini posao blaženih duša, 
Božju volju točno i u svemu ispunjavati. 
To mora biti i naša jedina zadaća na 
zemlji. Bog može, a i mora od nas tražiti, 
da Mu služimo i da vršimo Njegovu svetu 
volju. Zašto to? On je naš Stvoritelj i 
Gospodar, On nam je sve darovao, što 



jesmo i što imamo, i On nam je to zato 
darovao, da Mu time služimo. Volja Bož- 
ja mora biti najprva, ona mora biti nada 
sve. 

1. Naša prva dužnost jest da nastojimo 
upoznati volju Božju po kršćanskom na- 
uku, propovijedi, promatranju, čitanju po- 
božnih knjiga i t. d. Grešno je, ako te 
prilike lakoumno zanemarimo ili se poka- 
zujemo nemarni prama njima, K spozna- 
vanju volju Božje mora se pridružiti i iz- 
vršenje iste! Dragi Spasitelj reče jednoć: 
»Moja hrana je da vršim volju Onoga, koji 
me je poslao.« O kad bismo i mi mogli to o 
sebi reći! O kad bi samo ispunjavanje 
volje Božje bio naš prvi i najdraži posao 
u životu, tada bismo bili sretni na zemlji! 
Pitaj se kod sv. Pričesti, kako je s tvojim 
pogreškama i krepostima i s tvojim do- 
brim odlukama! 

2. »Budi volja Tvoja,« tako moramo 
moliti pobožno, kad nas Bog kuša, kad 
nam šalje nesreću i križeve. Moramo pre- 
pustiti Bogu, da On s nama upravlja, ka- 
ko hoće. On će sve tako učiniti, kako je 
za nas najbolje. I kad nas snađe nestrp- 
ljivost, tada molimo srdačno: »Budi volja 
Tvoja!« Žrtvuj dragom Spasitelju tu od- 
luku! 

Srijeda; »Kruh naš svagdanji daj nam 
danas.« 

1. U četvrtoj prošnji Očenaša molimo 
za kruh. Što označuje ova riječ »kruh«? 
Sve, što nam je potrebno za uzdržavanje 
tijela i duše. Treba da molimo Boga i za 
vremeniti blagoslov i blagodati, jer sve 
dolazi od Njega. Ali moramo biti zadovolj- 
ni, ako nam katkada pošalje i križić, pa 
i njega moramo isto tako zahvalno iz ruke 
Njegove primiti. Ne smijemo jadikovati i 
tužiti se, ako nemamo tako mnogo zemalj- 
skih dobara kao drugi, i ako nam ne ide 
tako dobro kao njima. Spasitelj nas uči, 
da molimo za svagdanji kruh i to samo za 
danas. Na svijetu nijesmo zato, da u obi- 
lju živimo. Stoga nas i opominje sv. Pa- 
vao: »Kad imate hrane i odijela, budite 
zadovoljni!« 

2. Na svijetu smo zato, da Bogu slu- 
žimo i da se brinemo za svoju besmrtnu 
dušu. To je naša jedina životna zadaća. 
Zato moramo uvijek najprije misli na du- 
šu. Kada u Očenašu molimo svagdanji kruh 
za tijelo, tada moramo misliti na svagda- 
nji kruh duše, naime na milost, koju po- 
trebujemo svaki dan. Što nam koristi, ako 



imamo i kruha i novaca i zdravlja u izo- 
bilju, ako se time gubi siromašna duša? 
Naša glavna briga mora smjerati na dušu 
i na nadnaravno, a ne na tijelo i na vre- 
menito. 

3. Svagdanji kruh sjeća nas i na čestu 
i svagdanju sv. Pričest. Kad naše tijelo 
treba svaki dan hrane, ne treba li je još 
više duša? Pričest je krepka hrana duše, 
jer primamo samoga Boga, koji je izvor 
svih milosti i svega dobra. Misli kod mo- 
ljenja Očenaša na tu znamenitu točku! 

Ispitaj se kod sv. Mise i Pričesti, što 
ti moraš osobito zapamtiti za život od te 
četvrte prošnje i udesi prema tome svoje 
odluke! 

Četvrtak: »Otpusti nam duge naše«. 

1. U tri prve prošnje Očenaša molimo 
Boga za duhovna i vremenita dobra, u 
slijedećim vapimo, da nas Bog očuva od 
tjelesnoga i duševnoga zla u ovome i dru- 
gome životu. 

»Otpusti nam duge naše!« O koliko 
razloga imamo, da često Boga tako moli- 
mo. Prođimo malo svoj život! Koje za- 
povijedi još nijesmo prestupili? Gdje je 

dan, u koji nijesmo Boga uvrijedili? Koli- 
ko puta smo se povratili u grijeh? Bog je 
pravedan i svet, On kazni sve grijehe, 
pogreške i pomanjkanja, za koja nijesmo 
zadovoljili na zemlji. To si ne možemo ni 
predstaviti. Zato pokora, pokora! Koliko- 
god puta molimo Očenaš uvijek se mora- 
mo sjetiti na to. Pobudi često pokajanje 
i bol, osobito kod sv. Mise i Pričesti, na- 
večer, strelovitim molitvicama preko da- 
na, obavljaj pokornička djela, n. pr. da 
Bogu za ljubav rano ustaneš i prisustvu- 
ješ sv. Misi, da propustiš koju igru i radije 
dragog Spasitelja u crkvi malo pohodiš, 
da si svakim jelom zadovoljan, da šutiš, 
kada te ruže i tuku i t. d. Odluka kod 
sv. Pričesti! 

2. Ako molimo za oproštenje i milo- 
srđe, moramo i sami biti milosrdni. Zato 
nas uči Spasitelj moliti u petoj prošnji: 
»Otpusti nam duge naše, kako i mi otpu- 
štamo dužnikom našim!« Kako mi opra- 
štamo svome bližnjemu, tako će Bog i 
nama oprostiti. Kad mi nijesmo pripravni 
na milosrđe, kako se onda možemo nada- 
ti, da će Bog biti milosrdan prama nama? 
Kakvom mjerom mjerimo, takovom će 
Bog i nama mjeriti. 



Imaš li pomirljivo srce ili si namah o- 
žalošćen, svojeglav i osvetljiv? Tada ne 
možeš iskrenim srcem izgovarati riječi: 
»Otpusti nam duge naše, kako i mi otpu- 
štamo dužnikom našim!« 

Odluke za sv. Pričest! 

Petak: »Ne uvedi nas u napast.« 

1. Svi smo imali na sebi istočni grijeh. 
Toga smo se riješili u sv. krstu, ali su 
posljedice njegove ostale u srcu, naime 
sklonost k zlu. U srcima ljudskim korijen 
je strastima, a ove dovode čovjeka do na- 
pasti. Napast nam pripravlja još zao ne- 
prijatelj i njegovi pomagači, zli ljudi. 

2. Spasitelj uči, da molimo u Očenašu: 
»Ne uvedi nas u napast!« Moramo Boga 
moliti, da nas On očuva od napasti, a 
ako nas snađu, da nam udijeli jakosti, da 
ne padnemo. Napasti nijesu nikada grijeh, 
pa bile ma kako jake i česte. Nasuprot, 
što se češće borimo, to više zasluga stje- 
čemo i postajemo čvršći u kreposti. U po- 
niznosti, poslušnosti, strpljivosti, čistoći i 
t. d. učvršćujemo se time, da se često bo- 
rimo proti oholosti, Ijutini, svojeglavosti i 
mekoputnosti. 

3. Dakako da je svaka napast ujedno i 
pogibao, da ne padnemo u grijeh; zato 
moramo biti uvijek na oprezu i upotre- 
bljavati sredstva, koja nam Bog za boj 
pruža. To je molitva: »Bdijete i molite 

se«, kaže Spasitelj, »da ne padnete u na- 
past!« Čim opaziš napast, izmoli koju 
strelovitu molitvicu. Ako je jaka, onda tri, 
pet, deset strelovitih molitvica! Obnovi 
često svoje dobre odluke, osobito kod sv. 
Mise i Pričesti, i moli dragoga Spasitelja 
za pomoć, da ih možeš revno izvršiti. O- 
buzdavaj oči, uši, budi oprezan u općenju 
s ljudima, u čitanju knjiga, u gledanju 
slika i t. d. 

Ispitaj se jednom, u kojoj točki imaš 
najviše napasti i kako nastanu? Ti znaš 
najbolje, što ti manjka, pa udesi prema 
tome svoje dobre odluke kod sv. Pričesti! 

Subota: »Nego izbavi nas od zla.« 

Bog nam je mogao dati sam od sebe 
sreću i blagoslov u vremenitim stvarima 
i darovati nam milost i krepost za dušu. 
On nas je mogao očuvati od svakoga zla 
i duše i tijela i bez našega sudjelovanja. 
Ali Bog je dao čovjeku slobodnu volju i 



s njom mora sam djelovati dobro i bježati 
zlo. On mora Boga zvati, Njemu se utje- 
cati i moliti Ga za pomoć. 

1. Ako imamo trpjeti bolesti, križeve i 
žalosti, tada moramo srdačno Bogu va- 
piti: »Izbavi nas od zla!« Kada molimo 
Boga za odstranjenje vremeniti zala, mo- 
ramo imati nakanu: Ako je to dobro za 
moju dušu. Za nekoje ljude može naime 
zdravlje i blagostanje biti tisuću puta go- 
re zlo, nego bolest i siromaštvo. Zato ne 
smijemo kod vremenitih zala očekivati 
od Boga, da nas usliša, kako mi hoćemo, 
nego moramo našoj molitvi uvijek prido- 
dati: Ali ne moja, nego Tvoja neka bude 
volja! 

2. Kod riječi: »Izbavi nas od zla«, tre- 
ba da najprije mislimo na prvo zlo, naime 
na grijeh i njegove strašne posljedice. 
Najveće zlo je smrtni grijeh i vječna ka- 
zna u paklu. Utječi se često i srdačno 
Srcu Isusovu, da te od toga najvećega zla 
obrani. Već sama riječ »smrtni grijeh« 
mora ti uliti sveti strah. Iza smrtnoga gri- 
jeha dolazi laki grijeh. I on je također 
pravo i veliko zlo,, jer prouzrokuje teške 
kazne i muke u čistilištu. Zato se moraš 
i lakoga grijeha uvijek čuvati, a nikada 

ne smiješ reći: To je malenkost. Molba: 
»Izbavi nas od zla«, mora ti biti opome- 
nom, da preko dana izbjegavaš pogreške, 
osobito svoju glavnu pogrešku i da pro- 
budiš pokajanje za sve počinjene grijehe 
i vježbaš pokornička djela, da ti se tako 
skrate muke u čistilištu, ili da ih se sa- 
svim oslobodiš. Odluke za sv. Pričest! 

DVADESET I DRUGA NEDJELJA PO 
DUHOVIMA. 

Nedjelja: Posvećenje crkve. 

1. Današnji blagdan posvećenja crkve 
sjeća nas na onu veliku svetkovinu, kad 
je tu crkvu biskup posvetio za kuću Bož- 
ju i stan Presvetoga. Taj je dan Spasitelj 
prvi puta sašao na oltar i utvrdio u taber- 
nakulu svoj stan. Od onoga svečanog sa- 
ta gori pred svetohraništem vječno svije- 
tlo i naviješta svima, koji stupaju u crkvu: 
ovdje stanuje dan i noć Bog, kojemu se 
klanjaju anđeli i blaženi dusi; ovdje je On 
smjestio prijestolje svoje, s kojega dijeli 
milosti u srca ljudska. 

O, kako smo sretni, što imamo svoga 
Spasitelja tako blizu, da možemo svaki 



čas k Njemu doći i kazati Mu svoje tjele- 
sne i duševne potrebe! Je li crkva ono 
mjesto, u kojem se najradije zadržaješ? ... 
Ideš li kada preko dana k tabernakulu i 
k Srcu Božanskoga Spasitelja u Presv. 
Sakramentu? Boraviš li s počitanjem u 
kući Božjoj? . . . Isus reče jednom o židov- 
skom hramu: »Kuća moja, kuća je moli- 
tve.« Koliko više vrijede te riječi za na- 
še crkve! 

2. Kamenita crkva može nam također 
predočiti duhovnu crkvu, duhovni hram, 
koji je Duh Sveti na sv. krstu u nama sa- 
gradio. Kao što Spasitelj u crkvi dan i 
noć boravi, tako mora neprestano bora- 
viti i u našoj duši. Što obeščašćuje hram 
Božji u nama? Smrtni grijeh. A što ga ka- 
lja? Laki grijeh. Kako je kod tebe? Poka- 
janje i odluka! 

3. Kuća Božja sjeća nas također na 
kuću slave i blaženstva u nebu. Ali dok 
ovdje na tajni način imamo Spasitelja u 
crkvi, u nebu ćemo Ga gledati licem u 
lice, i u ljubavi i u blaženstvu biti s Njime 
združeni. Pomisao na nebo mora te tje- 
šiti u siromaštvu i muci i iznova te po- 
taknuti na svet život. 

Odluka kod sv. Pričesti! 

11. studenoga: Sv. Martin. 

1. Roditelji sv. Martina (f 400) bijahu 
pogani. . Otac bijaše visoki časnik u rim- 
skoj vojsci, te je bio premješten iz jedno- 
ga ugarskog grada u Paviju. Ovdje upo- 
zna Martin kreposti kršćana, i kad mu je 
bilo 10 godina, uvrsti se među katekume- 
ne ili krštenike. Poslije morade po želji 
svoga oca stupiti u rimsko konjaništvo i 
naskoro postane časnik. Ali usprkos svih 
pogibelji osta on pobožan i čist. 

Tko ozbiljno hoće, može u svakom 
staležu služiti Bogu i svagdje provoditi 
čist i krepostan život. Najčvršći otpor pro- 
ti svim pogibeljima jest česta Pričest. — 
Odluka! 

2. Martin pokaza već rano blagost i 
milosrđe prama siromasima. Neke oštre 
zime, tako priča legenda, susretne na 
gradskim vratima od Amjena prosjaka u 
dronjcima, koji ga moljaše za milostinju. 
Budući da baš onda nije ništa imao osim 
odijela, koje je nosio na sebi, daruje si- 
romahu polovicu svoga jahaćeg plašta. U 
noći mu se ukaza Krist, obučen onim ko- 
madom plašta i reče: »Martin je zaodje- 
nuo mene tim plaštem.« 



Kako su dopadne očima našega Spa- 
sitelja te usluge! Koliku plaću u nebu mo- 
žemo si zaslužiti, ako od srca činimo do- 
bro riječju i djelom! Promisli kod sv. Pri- 
česti, gdje bi danas mogao učiniti koje 
djelo ljubavi! 

3. Poslije bude Martin biskup u Turu. 
Kao što je prije kao carski vojnik poma- 
gao osvajati gradove i narode, tako htje- 
de sad kao borilac Kristov osvajati duše 
za nebo. On je vodio veliki rat u Francu- 
skoj proti preostalim poganima i pođe, 
praćen od revnih svećenika, propovijedati 
evanđelje u državi. 

Čini i ti mnogo za besmrtne duše mo- 
litvom, poukom i milostinjom. Prinesi te 
odluke dragom Spasitelju u sv. Pričesti! 

12. studeni: Nedjeljno evanđelje. 

Jednoga dana vijećahu farizeji, kako 
da uhvate Isusa u govoru. Oni pošalju 
svoje učenike k Njemu, da Ga pitaju: 
»Učitelju, mi znamo, da si istinit i da ne 
gledaš na vanjštinu, reci nam: Je li slobo- 
dno platiti caru porez ili ne? Isus pozna- 
vajući njihovu himbenost odvrati: »Vi li- 
cemjeri, što me kušate? Pokažite mi no- 

vac porezni! Oni mu ga pokazaše sa sli- 
kom i natpisom carevim. Isus im odgovo- 
ri: »Dajte caru, što je carevo, a Bogu, što 
je Božje!« 

1. Vidi sramotnog licemjerstva! Fari- 
zeji htjedoše Isusa uhvatiti u govoru, da 
nađu uzrok, da Ga ili pred carem optuže, 
ili da Ga omraze pred Židovima; jer da 
je otkazao caru porez, rekli bi, da se je 
ogriješio proti njegovome veličanstvu; da 
je plaćanje poreza odobrio kao dužnost, 
onda bi se Židovi digli protiv Njega. O 
licemjernih ljudi! Izvana su se pokazivali 
tako pobožnima, a iznutra bili su puni 
podmuklosti i lukavosti. Na jeziku imađa- 
hu med, a iznutra bili su puni podmuklo- 
sti i lukavosti. Na jeziku imađahu med, a 
u srcu jed. 

2. Čuvaj se te ružne pogreške! Ti mo- 
raš biti istinit i izvana i iznutra. To je 
gadno, kad se tko na pr. pobožnim čini 
zato, da bude hvaljen od prepostavljenih, 
a iznutra nije pobožan, nego uistinu lako- 
uman. Gadno je, kad se činimo kao najbo- 
lji prijatelji kojega čovjeka, ali iza njego- 
vih leđa sve zlo o njemu govorimo. Ružno 
je i grešno drugo misliti, a drugo govo- 
riti. Licemjerstvo i pretvaranje nije ništa 



drugo, nego laž u djelu, a obično je s 
njom spojena i laž u riječima. 

3. Ispitaj se, da li i ti nisi katkada bio 
licemjeran, da li često padaš u taj grijeh? 
Učini čvrstu odluku kod sv. Pričesti, da 
ćeš uvijek biti istinit u svojem govoru, u 
svojim djelima i u svome ponašanju! 

13. studeni: Sv. Stanislav Kostka. 

1. Sv. Stanko pripada zaštitnicima kr- 
šćanske mladeži. Rodom je bio Poljak i 
dijete plemićke obitelji. Za igru, lijepe ha- 
ljine i druge stvari nije Stanko mnogo 
mario ni onda, kad je još dječakom bio, 
ali veliko veselje nalazio je u molitvi i u- 
čenju. Svoju mladost sproveo je u nevino- 
sti i čistoći. Takovu je ogavnost ćutio 
prema nečistom grijehu, da se je svaki 
puta onesvijestio, kad je kakvu nepristoj- 
nu riječ čuo. Da ostane čist, vodio je 
strog i umrtven život. Bio je vrlo umje- 
ren u jelu i pilu, te si je često uskratio 
ono, što je volio, rado je bio sam i bježao 
je od raspuštenih zabava i veselja. 

2. Druga velika krepost bijaše njego- 
va velika ustrpljivost i blagost. On je 
učio skupa sa svojim bratom Pavlom u 

Beču. Pavao je bio lakouman čovjek. On 
se je ljutio radi mnogih molitava, pričesti 
i pobožnog života svoga brata. Vrijeđao 
ga je i bockao, gdje je samo mogao, da- 
pače često je dobrog Stanka štapom tu- 
kao, na pod bacao i nogama gazio. Kod 
sviju ovih nepravda i zlostavljanja poka- 
za Stanko nebesku ustrpljivost. Nikad 
ne reče o tom ništa ni ocu ni majci, nego 
se uvijek pokazao prema Pavlu tako pri- 
jazan, kao da se nije ništa dogodilo. 

3. Velika bijaše njegova ljubav i što- 
vanje k Presv. Oltarskom Sakramentu. 
Pričesni dan bio je za njega blagdan. U 
jednoj teškoj bolesti želio se pričestiti, no 
njegov lakoumni brat nije dao da se zov- 
ne svećenik. Tad se ukaza anđeo i donese 
mu Tijelo Gospodnje. S ljubavlju k Isusu 
sjedinio je i nježnu ljubav k Mariji. On ju 
je uvijek zvao svojom nebeskom Majkom. 
Jednog dana dođe Ona sama k njemu i 
postavi Djetešce Isusa na njegove ruke. 
onda mu zapovijedi, da stupi u red Druž- 
be Isusove. To on skoro i učini. Ali nakon 
10 mjeseci uhvati ga smrtonosna grozni- 
ca. On umre 15. kolovoza 1969. na Uzne- 
senje Marijino. 



Promatraj često upravo krasni pri- 
mjer ovog svetog mladića i pitaj se, u čemu 
si mu sličan? Prinesi Spasitelju u Priče- 
sti svoje čvrste odluke! 

Četvrtak: Isus u Presv. Oltarskom 
Sakramentu naš savjetnik. 

1. Danas je opet četvrtak, dan Presv. 
Oltarskog Sakramenta. Promatraj Isusa u 
Sakramentu kao svog savjetnika! Mi lju- 
di imamo mnoge potrebe, dvojbe i poteš- 
koće i ne znamo, što da radimo. Komu 
ćemo onda najprije ići i zatražiti savjeta? 
K našemu Bogu u svetohraništu. Ne sta- 
nuje li On zato ovdje, da nam pomogne 
u svim našim potrebama? To je uvreda 
i zabacivanje za našeg Spasitelja, kad mi 
u poteškoćama i dvojbama uvijek letimo 
k ljudima, a na Njega ne mislimo. Budi 
uvjeren, Spasitelj vidi i čuje te, zanima 
se za sve, što se s tobom zbiva. Pitaj ga 
zato za savjet u svim potrebama svoga 
života, ma kakve bile. Stupi k svetohra- 
ništu i reci mu sve! Dakako da Njegovog 
odgovora ne možeš čuti tjelesnim ušima, 
ali možeš u duši. Često puta kaže ti On: 
»Ugledaj se u moj primjer i promisli, ka- 

ko sam ja u tom slučaju činio.« Drugi put 
pomaže ti da stvari privedeš dobro k svr- 
šetku. On nadahnjuje također one osobe, 
koje ti je za savjetnike postavio, rodite- 
lje, učitelje, svećenike, prijatelje i t. d. 

2. Pitaj osobito često Spasitelja za sa- 
vjet u ovom znamenitom pitanju svoga 
zvanja, ako još ne znaš, šta ćeš biti. Moli 
mnogo i usrdno pred svetohraništem za 
prosvjetljenje, da pogodiš pravo. Uteći se 
Isusu, On će te tamo voditi, gdje te želi 
imati, i gdje mu možeš najbolje služiti. 
Može biti, da te zove u svećenike ili u 
samostan. Ako imaš takovu želju u srcu, 
samo krepko naprijed! Ako se i pokažu 
poteškoće, moli i pričešćuj se, Spasitelj 
može sve zapreke odjednom odstraniti. 

Premili Isuse, odlučujem, da ću u svim 
dvojbama i nevoljama najprije k Tebi do- 
ći i Tebe za savjet i pomoć moliti. Ti mi 
možeš najlakše pomoći. Preporučam Ti 
također moje buduće zvanje. Hoću da ono 
budem, što Ti hoćeš od mene načiniti. 
Čini sa mnom po svojoj sv. volji! 



Petak: Isus pada triput pod križem. 

1. Svaki nas petak sjeća na gorku mu- 
ku našeg Spasitelja. Promatrajmo danas, 
kako je On na svom bolnom križnom pu- 
tu triput pao na zemlju. Beskonačnom 
ljubavlju prihvatio je teško drvo križa i 
uz poruge surovog pučanstva nosio na 
Kalvariju. Kako je bio slab i bijedan! 
Bičevanje, “trnovo krunjenje i sva gorka 
trpljenja i muke sasvim su oslabile Nje- 
govo sveto Tijelo. Nitko ne bijaše tuj, da 
mu barem malo pomogne. Križ je tištio 
sveta ramena Njegova, On nije mogao da- 
lje i pade na zemlju. Okrutni krvnici po- 
težu Ga opet u vis, oni Ga gurahu napri- 
jed, ali On pada opet po drugi i treći put. 
0 koliko novih muka prouzročila su Spa- 
sitelju ova tri pada. 

2. Isus trpi to sve zato, što si ti često 
svoje dobre odluke prekršio i opet se u 
stare pogreške i grijehe povratio. Misli 
jednom na to, kako često si prekršio obe- 
ćanja, koja si zadao Spasitelju kod ispo- 
vijedi i Pričesti, kod ispitivanja savjesti 
navečer i u drugim zgodama. Obećao si, 
da ćeš se ovoga ili onoga grijeha čuvati, 
ali si to tako slabo održao. Uvijek padaš 

u stare pogreške, moguće i u stare teške 
grijehe. Iko uvijek samo stvara odluke, 
a nimalo ne pokazuje volje vršiti ih, taj 
može punim pravom dvojiti, da li ozbiljno 
rmsli na popravak i uopće na kršćanski 
život, takav dakako može dvojiti u tom, 
da li su njegove ispovijedi dobre i dostoj- 
ne, jer dobroj ispovijedi pripada prije 
svega dobro pokajanje i čvrsta odluka 
popraviti se. * 

Kako stoji kod tebe? Jesi li sa svojim 
pogreškama, osobito sa svojom glavnom 
pogreškom prijateljstvo sklopio ili se bo 
ns postojano svaki dan proti njoj? Odlu- 
ke za sv. Pričest! 

19. s t u d e n o g a: Blagdan sv. Elizabete. 

i i^ V i- ^\ za ^ eta bila je kćerka ugar- 
skog kralja Andrije. Već kao dijete dođe 
ona na dvor grofa Hermana Tirin- 
skog na Vartburgu i tamo bijaše uzgoje- 
na sa svom pažnjom i ljubavlju. Elizabeta 
bijaše pravo dijete Božje. Kao što druga 
djeca na, vole one, koji ih mnogo dariva- 
ju tako nije m maloj Elizabeti bilo veće 
radosti, već kad ju je tko novu molitvicu 
naučio. Molitva bijaše njezino najdraže 



577 



zanimanje, osobito molitva pred Presve- 
tim Oltarskim Sakramentom, koji je njež- 
nom ljubavlju štovala. 

Grof Herman veoma se je veselih 
ovom svetom djetetu, pa dok je on živio, 
nije nitko smio smetati Elizabete u njezi- 
nim pobožnim vježbama. No iza smrti ple- 
menitog kneza bilo je drugačije. Gro- 
fica Sofija i njezina kćerka Agneza bijahu 
ohole. One su se rugale pobožnoj kralje- 
voj kćeri radi njezina kreposnog života i 
uvijek su je korile. Kao mirno janješce 
podnosila je Elizabeta sve. Ona ne poka- 
za nimalo prkosa, nikakvog prezira ni 
straha, ničim se nije dala smesti, nego je 
i dalje obavljala svoje pobožnosti. 

2. Iz poslušnosti prama roditeljima 
uda se poslije za pobožnog i kreposnog 
grofa Ludvika. Kao grofica bila je 
Elizabeta majka sirota i udovica. Ona 
sagradi veliku bolnicu pa je donosila si- 
romasima i bolesnicima sama hranu s 
dvora. I kako bijaše sretna u tom životu 
milosrđa! Dakako skoro posla Bog na 
svoju službenicu tešku kušnju. Njezin 
muž umre za križarske vojne u sv. Zemlii. 
Sad bude Elizabeta sa svoje četvero dje- 

ce od svog bezbožnog djevera iz Vartbur- 
ga protjerana i morala se je kao prosjaki- 
nja potucati svijetom. Jedna staja bila je 
prvu noć njezin stan. Podnašala je sa sve- 
tom strpljivošću sve, i dade dapače u je- ' 
dnom samostanu zahvalnicu otpjevati za 
sve boli i žalosti, kojima ju je Bog poho- 
dio. Znala je ona dobro, da upravo križ i 
muke čine ljude svetima. Kad kasnije nje- 
zin djever upozna veliku svoju nepravdu, 
umoli Elizabetu za oproštenje i dade joj 
velika dobra blizu grada Marburga. Kraj 
franjevačkog samostana dade si sazidati 
siromašnu kućicu i služaše sve do svoje 
sretne smrti kao redovnica siromasima i 
bolesnicima u bolnici, koju je sama po- 
digla. 

3. Promatraj velike kreposti sv. Eliza- 
bete, njezinu revnost u molitvi, njezinu 
ljubav k Presv. Oltarskom Sakramentu, 4 
njezinu snošljivost i blagost, njezinu veli- 
ku milosrdnost, svetu ustrpljivost u svim 
kušnjama i mukama, koje je Bog na nju * 
poslao. Pitaj se kod sv. Pričesti, u kojoj 
bi točki ti ovu sveticu mogao nasljedovati 
i stvori čvrstu odluku! 



DVADESET I TREĆA NEDJELJA PO 
DUHOVIMA. 

Nedjelja: Isus uskrisi jednu djevojčicu. 

1. Promatraj opet danas ljubav i do- 
brotu božanskog Srca Isusova! Neki ži- 
dovski starješina dođe k Spasitelju i reče: 
»Gospodine, moja je kćerka umrla; ali 
dođi i položi svoju ruku na nju, i ona će 
oživjeti.« Isus ga je slijedio sa svojim uče- 
nicima. Usput naiđe neka žena, koja je 
već dvanaest godina bolovala. Ona se pu- 
na pouzdanja dotakne skuta Njegove o- 
djeće i u taj čas ozdravi. Isus joj ljubazno 
reče: »Uzdaj se, kćeri, vjera tvoja poma- 
že ti.« Tad uniđe u kuću onog starješine, 
uzme mrtvu djevojčicu za ruku i odmah 
ustade. Glas o tome čudu raširi se cijelim 
krajem. 

2. I glas o moći i dobroti Spasiteljevoj 
treba da se raširi svijetom. O kad bi ljudi 
u svim svojim nevoljama tijela i duše do- 
lazili k Spasitelju! Njegovo Srce je tako 
veliko i prepuno ljubavi k nama. Svetoj 
Margareti Alakok rekao je jednom dragi 
Spasitelj: »Moje Srce je tako puno ljubavi 
k ljudima, da plamena ljubavi ne može vi- 

še u njemu zadržali, nego se samo otvara, 
da ih ovim dragocjenim blagom obogati.« 
Ljudi imaju tako mnogo potreba i briga, 
borba i napasti, oni jadikuju i tuže se, u- 
vijek trče okolo, da si pribave pomoći, 
samo tamo ne nađu puta, gdje bi sigurno 
našli pomoći, naime u Srcu svoga Spasi- 
telja. Isus će ti pomoći, da možeš dobro 
moliti, On će ti pomoći kod učenja i po- 
sla, jačat će te u tvojim napastima. On će 
ti pomoći, da svoju glavnu pogrešku svla- 
daš i blagoslovit će tvoju kuću i darovati 
joj sreću i mir, sve, sve će ti On učiniti. 
Ali jedno svakako traži, da k Njemu do- 
đeš i sve mu kažeš i pred Njega izneseš. 
Ti imaš slobodnu volju i zato moraš tako- 
đer slobodno k svome Bogu doći, a ne 
možda primoran. 

3. Obnovi opet veliku odluku kod sv. 
Pričesti! Pred svetohraništem, kod Srca 
Isusova rado ću se zadržati, svom Spasi- 
telju ću sve reći, što mi se dogodi u živo- 
tu, i za sve uticat ću se Njemu za savjet 
i pomoć. »Presveto Srce Isusovo, ja se 
uzdam u Tebe.« 

Ponedjeljak: Priča o bogatašu i 
siromašnom Lazaru. 

1. Isus pripovijedaše svojim učenicima 
i slijedeću priču: Bio jedan bogati čovjek. 
Taj se odjevao u grimiz i držao svaki dan 
bogate gozbe. Bijaše također i neki siro- 
mah imenom Lazar. Ovaj ležaše pred 
vratima onog bogataša i bijaše čirovima 
pokrit. Rado bi se nasitio mrvicama, koje 
su padale sa stola bogataševa, ali nitko 
mu ih ne dade. Dogodi se te umre siromah, 
a anđeli ga odnesu u krilo Abrahamovo. 
Ali umre i bogataš i bude sahranjen. Na 
svijetu ima i bogataša i siromaha. Tako je 
to premudri Bog uredio. Bog hoće, da si- 
romasi i bogataši dođu u nebo, ali oni 
moraju svoje siromaštvo i bogatstvo pravo 
upotrijebiti. Dakako, bogataši su u većoj 
pogibelji, da svoju dušu izgube i da budu 
prokleti. Zašto to? 

Bogataš obično misli previše na vre- 
menite i zemaljske stvari, a za svoju du- 
šu ima često sasma malo ili ništa vreme- 
na. To je zlo. Zato je bogataš tako ohol i 
s prezirom gleda na svoje siromašne bliž- 
nje. Napokon se podaje rado lijenosti, 
živi u slastima i lastima i počinja kod to- 

ga jedan smrtni grijeh za drugim. Komu 
Bog pokloni bogatstvo i moć, taj mora to 
za Boga upotrijebiti, dijeleći siromasima i 
potrebnima od svoga suviška i davajući 
rado u dobre svrhe i t. d. 

2. Dakako i siromah može biti proklet, 
kad mrmlja proti Boga i sa srdžbom i mr- 
žnjom gleda na bogataše. Takav može da- 
pače tako daleko doći, da je sasvim s Bo- 
ar>m nezadovoljan, te radi siromaštva i 
bolesti proklinje i grdi te se posve prepu- 
sti lakoumnosti i ravnodušnosti. O kako 
su budalasti takvi ljudi! Siromaštvom i 
križem mogu postati na zemlji slični Spa- 
sitelju, koji je svojevoljno provodio najsi- 
romašniji život! Oni mogu za svoje grije- 
he i kazne zadovoljiti i velikih zasluga za 
nebo steći. Spasitelj veli: »Blago siromaš- 
nima duhom, jer je njihovo kraljevstvo ne- 
besko.« 1 

Jesi li siromašan ili bogat sjeti se dne- 
vice ovih krasnih riječi: »Samo je jedno 
potrebno! . . , « Odluka za sv. Pričest! 



, Utorak: Priča o bogatašu i siromašnom 
Lazaru. 

1. Sjeti se priče jučerašnjeg dana! La- 
■ zar umre i dođe u krilo Abrahamovo, ali 

i bogataš umre i bude zakopan u pakao. 
Kad on jednog dana u mukama podiže 
svoje oči, ugleda Abrahama i Lazara iz- 
daleka i poviče: »Oče Abrahame, smiluj 
mi se! Pošalji Lazara, da umoči vrh svo- 
ga prsta u vodu i da mi ohladi jezik, jer 
trpim velike muke u plamenu.« Abraham 
mu odgovori: »Sjeti se, da ti je dobro bi- 
lo u životu, Lazaru naprotiv zlo. Ovaj je 
sada utješen, a ti se mučiš. Osim toga stoji 
između nas i vas veliki jaz tako, da nitko 
odavle ne može k vama doći.« 

2. O taj strašni pakao! Spasitelj nas 
sjeća opet na njega u ovoj priči. Pakao je 
mjesto muke, prokletnici su tamo sasvim 
pokopani i trpe u plamenu strašne muke. 
U vječnosti nema polakšice; niti jedna 
kapljica vode ne dade se bogatašu, da o- 

• hladi suhi jezik. U paklu nema više ni- 
kakve nade. Prokletnici su velikim jazom 
odijeljeni od mjesta blaženih i nikada ne 
mogu k njima doći, uvijek moraju u paklu 
ostati i bez nade trpjeti. 

3. O strašna li mjesta! Predragi Spa- 
sitelju, ja se utjećem u Tvoje presveto 
Srce, izbavi me od vječnog pakla! Sve ću 
od srca okajati, što sam u životu pogri- 
ješio, tisuću puta Te molim za oproštenje. 
Trsit ću se u sve dane, da Ti služim; oso- 
bito ću svoje pogreške postojano nadvla- 
davati. Danas ću osobito paziti na ovu 
točku . . , Presveto Srce Isusovo, smiluj 
nam se! Smiluj se također svim siromaš- 
nim grešnicima, koji su u pogibelji, da se 
za uvijek izgube, a pogotovu se smiluj o- 
nima, koji danas moraju umrijeti! »Srce 
Isusovo, smiluj se umirućima!« 

22. studenoga; Blagdan sv. Cecilije. 

1. Sv. Cecilija bijaše plemenita Rim- 
ljanka, koja je već u mladosti zavjetovala 
nevinost i čistoću nebeskome zaručniku ; 
Isusu Kristu. Utjecala se Njemu često i u- 
srdno, da je sačuva u toj kreposti kroz 
cio njezin život. I doista umre mučeničkom 
smrću kao čista djevica. Poganski sudac 
osudi je radi njezine vjere na smrt. On 
zatvori Ceciliju u kupalište njezine kuće 
te htjede djevicu vrućim parama usmrtiti. 



Ali kad je čudom Božjim ostala netaknu- 
ta, dade je smaknuti. 

Nevinost i čistoća moraju biti kreposti 
svakoga kršćanina. Sv. Pavao kaže, da se 
nečistoća među kršćanima ne smije ni 
spominjati. Kako je kod tebe? Boriš li se 
proti nečistim mislima i požudama? . . . 
Ostaješ li u društvu, gdje se vode zli go- 
vori? . . . Čuvaš li svoje oči na putu, 
kod igre, kod oblačenja i t. d.? 

2. Sv. Cecilija je zaštitnica crkvene 
glazbe i pjevanja. Ne kao da bi ona bila 
velika umjetnica crkvene glazbe, nego se 
time hoće reći, da prava pjesma i prava 
hvala Bogu može se dizati samo iz čistog 
srca, kakvo je imala sv. Cecilija. Samo 
takva pjesma može u istinu biti pred 
Bogom molitva. 

Možeš li pjevati, onda hvali Bogu za 
taj lijepi dar! Pjevaj marljivo i rado u 
kući Božjoj, u obitelji, kod posla i t. d. 
Ali pjevaj pravom pobožnošću, jer pjeva- 
nje mora biti molitva i hvala Bogu. Čuvaj 
se, da svoj glas nikada ne zlorabiš za 
nepristojne i raskalašene pjesme. 

Odluka za Pričest! 

Četvrtak: Uskrsnuće Lazarovo. 

1. U Betaniji živio brat sa dvije sestre:' 
Lazar s Marijom i Martom. U njihovu kuću 
svraćao se često Isus i prijateljevao s 
njima. O kako bijahu sretni ti ljudi, jer su 
smjeli biti Isusovi prijatelji, koje je Go- 
spodin osobito ljubio. 

Budi i ti vazda u prijateljstvu i ljubavi 
sjedinjen s Isusom! Isus neka bude tvoj 
najbolji prijatelj. Primi Ga često u svoje 
srce! Učini da i tvoje sestre, braća i pod- 
ložnici često idu k Isusu i da Ga primaju, 
da Isus sa svojim blagoslovom stanuje i 
u vašim kućama i obiteljima. 

2. Lazar se razboli i umre. Spasitelj ne 
bijaše upravo u Betaniji i dođe tamo 
istom onda, kad je Lazar već četiri dana 
bio pokopan. Čim Marta čuje, da je Isus 
tamo, izađe Mu ususret i reče: »Gospodi- 
ne, da si tuj bio, ne bi moj brat umro.« 

sus joj reče: »Ja sam uskrsnuće i život. 
Tko vjeruje u mene živjet će, i ako je umro. 
Vjeruješ li ovo?« Ona odgovori: »Jest, 

Gospodine, ja vjerujem, da si Ti Krist, Sin 
Božji, koji je došao na ovaj svijet.« Nato 
ode Spasitelj, praćen mnoštvom puka, na 
groblje i uskrisi Lazara na život. 



Misli kod razmatranja ovog velikog 
čuda osobito na ljubav Srca Isusova! Ne 
može li Isus uvijek pomoći? Uzdaj se 
čvrsto u Njega, i On neka bude tvoje 
utočište! 

Promatraj nadalje lijepu riječ Isusovu: 
»Ja sam uskrsnuće i život. Tko u mene 
vjeruje živjet će, i ako je umro.« Moli usrd- 
no kod Pričesti: Predragi Isuse, vjerujem 
u Te, vjerujem sve, što si objavio i kroz 
svoju nam Crkvu navješćuješ. No ja ne ću 
samo da vjerujem, nego hoću da s Tobom 
i živim u sve dane. Daj da s Tobom u- 
mrem, da se moja siromašna duša ne iz- 
gubi! Srce Isusovo, molim Te usrdno za 
sretnu smrt. Isuse, Tebi živim, Isuse Tebi 
umirem, Isuse, Tvoj sam živ i mrtav! 

Petak: O bratskoj ljubavi. 

1. Sjeti se opet onih pobožnih osoba, 
o kojima si jučer razmatrao! One pripa- 
daju k onima, koje Isus radi njihova kre- 
posnog života osobito ljubljaše. One su se 
ljubile međusobno srdačnom, bratskom 
ljubavlju. To se najbolje vidjelo u bolesti 
Lazarovoj. Odmah su sestre njegove do- 
šle k Isusu te Ga zamolile, da dođe i da 

im izliječi brata. A kako velika bijaše nji- 
hova žalost, kad im je brat umro! 

2. Nasljeduj krasan primjer vjerne 
bratske ljubavi! Ti si to dužan velikom 
zapovijeđu ljubavi bližnjega: »Ljubi bliž- 
njega svoga kao sama sebe!« Iza roditelja 
dolaze odmah braća i sestre, kojima mo- 
raš svoju ljubav pokloniti. Njeguj uvijek u 
svom srcu ljubav prama svojoj braći i se- 
strama, osobito naprama malima, Budi im 
u pomoći, gdje samo možeš! Budi uljudan 
i snošljiv, i ako te jednom ražljute, onda 
se odmah izmirite! U krugu svoje braće i 
sestara treba da budeš rado, da s njima 
učiš, radiš i igraš se. 

3. Osobito ti je sveta dužnost da se 
brineš za duše svoje braće i sestara. Svo- 
ju mlađu braću i sestre moraš učiti mo- 
liti, razjašnjavati im katekizam i bibliju, 
sa sobom ih u crkvu voditi, moraš ih opo- 
minjati, kad su što zla počinili, čuvati i 
paziti, da ne dođu u zlo društvo, gdje bi 
lako sagriješili. Ali najprije ne smiješ ti 
sam biti zavoditelj svoje braće i sestara, 
nego im uvijek i u svemu davaj dobar 
primjer. 



Misli kod sv. Mise i sv. Pričesti na 
sve važne stvari. Ispitaj se, u čemu se 
moraš popraviti i učini čvrstu odluku, te 
je još danas izvedi! 

25. s t u d e no g a: Blagdan sv, Katarine. 

1. Sv. Katarina potječe iz kraljevske 
obitelji. U Aleksandriji, u Egiptu bila je 
podučena u katoličkoj vjeri i pokrštena. 
Osobito se odlikovala djevičanskom či- 
stoćom, velikim znanjem i junačkom kr- 
šćanskom ustrpljivošću. U osamnaestoj 
godini stajala je pred kršćanskim progo- 
niteljem, carem Maksimom. Ovaj sazva 
pedeset poganskih učenjaka, da odvrate 
djevicu od kršćanstva. Ali Katarina je 
branila postojano svoju vjeru, te je svih 
pedeset muževa osvjedočila o istini kr- 
šćanske vjere, da su i sami postali kršća- 
ni i svoju krv za vjeru prolili. Car radi 
toga pobjesni. Dade Katarinu volovskim 
žilama istući i u tamnici gladom mučiti. 
Ali i ovdje obrati svojom velikom mu- 
drošću i postojanošću samu caricu Fausti- 
nu i jednog vojničkog zapovjednika s 200 
vojnika. Sad zapovjedi car, da je na kolu 
s noževima izrežu, ali na molitvu njezinu 

razleti se kolo. Napokon umre mučenič- 
kom smrću od mača godine 307. 

2. Katarina posjedovaše veliku mudrost. 
Sigurno ju je stekla marljivim učenjem i 
promišljanjem od mladosti. O kako je 
svoje znanje samo za Boga upotrijebila! 
Nije htjela da se pred svijetom sjaji i da 
bude uzvišena, ne, ona je htjela Boga sla- 
viti, svoju vjeru braniti i duše spašavati. 
Nasljeduj ovaj lijepi primjer, što najbolje 
možeš! I ti moraš marljivo i revno učiti u 
svojoj mladosti. Ali ne smiješ to činiti iz 
častoljublja i oholosti, nego samo Bogu za 
ljubav i samo za Njega. Osobito u vjer- 
skim istinama moraš se dobro utvrditi, po- 
učne knjige i spise čitati, kod vjeronauka, 
propovijedi i kršćanskog nauka dobro pa- 
ziti. To je tvoja sveta dužnost. Čim si bolje 
utvrđen u vjeri, tim se bolje možeš bra- 
niti od lakoumnih ljudi. Ne boj se, tvoja 
vjera mora ti biti najveće i najsvetije bla- 
go na svijetu. Brani vjeru, kad je tko na- 
pada! Spasitelj veli: »Tko prizna mene 
pred ljudima, priznat ću i ja njega pred svo- 
jim Ocem nebeskim.« 

ZADNJA NEDJELJA PO DUHOVIMA, 

Nedjelja: O posljednjem sudu, 

1. Ovo je zadnja nedjelja u crkvenoj 
godini. Danas nam čita Crkva evanđelje o 
posljednjem sudu. Hoće time da nas na- 
puni spasonosnim strahom i oduševi za 
revan kršćanski život. Isus proreče svojim 
učenicima strašnu propast grada Jeruza- 
lema, koja se je doslovce ispunila. Jeru- 
zalem je bio potpuno razoren tako, da nije 
ostao ni kamen na kamenu. Isto će se 
ovako ispuniti i proročanstvo Isusovo o 
svršetku svijeta. Doći će onaj veliki dan, 
kada će sunce pomrčati, a mjesec ne će 
više davati svjetlosti svoje, kad će zvi- 
jezde pasti s neba, i sile se nebeske po- 
krenuti. Znak Sina čovječjega, sveti križ, 
pokazat će se na nebu, a svi će naraštaji 
, proplakati i vidjeti Sina Božjega, gdje do- 
lazi u oblacima nebeskim s velikom si- 
lom i slavom. On će pako poslati anđele 
svoje s trubljama, da sazovu sve narode 
’ od sva četiri kraja zemlje. Svi će se bez 
iznimke naći pred sucem, dobri s desne, a 
zli s lijeve strane. 0 koli će se radovati 
sada dobri, a zli kako će plakati i jaukati! 

Sve će se otkriti pred cijelim svijetom pa 
i najtajniji grijesi, sva sramotna djela i sve 
nepravednosti. Ništa, baš ništa, ne će osta- 
ti sakriveno. Molit će bezbožnici pomilova- 
nje, ali im ne će koristiti. Vidjet će, kako 
pravednici sjaju poput sunca i kako će 
unići u lijepo nebo, no njima samima upra- 
vit će Spasitelj strašne riječi: »Odlazite od 
mene prokleti u oganj vječni!« U pakao 
će biti strovaljeni i predani na vječne 
muke. 

2. I ti ćeš se također naći na posljed- 
njem sudu. Na kojoj li ćeš strani stajati? 

— Strašne li nesreće, nađeš li se na li- 
jevoj strani, proklet i odbačen od Spasi- 
telja, odijeljen od tvojih rođaka i znanaca, 
a bačen među đavole u vječni oganj! Odi- 
jeljen biti, odbačen od Boga — navijeke 

— to je nepojmljiva nesreća. Ne, ti ne 
smiješ u pakao. Pokaj se često za sve gri- 
jehe svoga života, uvijek se dobro ispovi- 
jedaj, revno pričešćuj, dnevno ispituj sa- 
vjest svoju, izvršuj dobre odluke i čuvaj 
se grijeha počinjenih iz lakoumnosti. Od- 
luči to danas čvrsto kod sv. Pričesti! 

Ponedjeljak: O posljednjem sudu. 

1. Isus proreče svojim učenicima konac 
svijeta i posljednji sud, ali im n;e reče toč- 
no, kada će biti taj strašni dan. Svome 
proročanstvu dodao je Isus još ove ozbilj- 
ne riječi: »Nebo i zemlja će proći, ali ri- 
ječi moje ne će proći.« 

Što, pa zašto će osim posebnoga suda 
biti još i općeniti sud? Prvo stoga, da se 
pred svim svijetom očituje pravednost 
Božja. Ovdje ćemo vidjeti, da Bog nije 
predpostavljao nijednoga čovjeka drugo- 
me, da je Njegova sveta volja bila sve 
dovesti u raj, i da je On svakome udijelio 
dovoljno milosti, da se može spasiti. Ovdje 
će naći pravdu svi oni, koji su na zemlji 
bili zapostavljeni, potlačeni i progonjeni. 
Bezbožnici pako, koji su prezirno gledali 
siromašne i zapuštene na zemlji i zlo s nji- 
ma postupali, bit će ovdje osramoćeni, ma 

I da su na zemlji bili još toliko čašćeni. Tu 
će se također iznijeti na javu, zašto su 
ljudi činili dobro, da li iz ljubavi k Bogu 
ili iz častohljeplja, oholosti i želje da se 
dopadne kome. 

2. Na posljednjem sudu ima se prosla- 
viti i mudrost Božja. Mi obično ne znamo, 

zašto je baš dobrima i pobožnima ovdje 
na zemlji često tako zlo, čemu im toliki 
križevi, dok bezbožnici provode najugod- 
niji život. Tamo će -se otkriti, kolikom je 
mudrosti ravnao Gospodin život pojedi- 
naca i čitavih naroda. Ovdje ćemo vidjeti, 
kako je to sve trebalo da bude i kako je 
sve smjeralo na dobro ljudi. 

3. Na posljednjem -sudu ima se prije 
svega očitovati dobrota Božja. Bog će ov- 
dje i najmanju sitnicu nagraditi, što smo je 
Njemu za ljubav nosili svoj križ strpljivo, 
molitvicu, svaki korak. Ovdje će Bog si- 
romašne, napastovane i sve one, koji su 
Njemu za ljubav nosili svoj križ strpljivo, 
napuniti velikom blaženošću i uzdići ih nad 
sve one, koji su na zemlji uživali. 

Promisli ovo dobro kod današnje sv. 
Pričesti i prikaži Spasitelju svoje dobre 
odluke! 

Utorak: Isus prijatelj malenih. 

1. Jednoga dana dođoše majke k Isusu 
i dovedoše Mu svoju djecu, da On položi 
ruke na njih te da ih blagoslovi. No uče- 
nici ih ne htjedoše pustiti k Isusu i bra- 
nili su im to oštrim riječima. Tada Isus 

ukori učenike svoje veleći: »Pustite k 

meni malene i nemojte im to braniti, jer je 
za takove kraljevstvo nebesko.« Nato Isus 
pozove djecu, položi ruke na njih i bla- 
goslovi ih. Kako su rado djeca išla za 
Isusom, kad je On prolazio gradovima i 
selima! Kako su se ljudi otimali, da Mu 
budu što bliži! Kako im svijetljahu oči, 
kad su mogli Njegovo sveto lice gledati, 
ili kad je On položio ruku na njihovu gla- 
vu! Isus ljubljaše djecu i zato, što su bila 
čista i nedužna, iskrena i ponizna. 

O koja li sreća biti od Spasitelja bla- 
goslovljen! I ti možeš biti često dionikom 
ove sreće, kadgod ideš k Isusu u Presv. 
Sakramentu, kod sv. Mise i sv. Pričesti, 
kod večernje ili inače preko dana, ako 
slučajno prolaziš mimo crkve. Nikada ne 
ćeš ostaviti crkvu, a da nijesi primio bo- 
gati blagoslov i mnogo milosti. 

2. Želiš li biti prijatelj Isusov, tada 
moraš da si prisvojiš kreposti dobroga 
djeteta. Moraš biti čista srca. Gdje sta- 
nuje zloba i nečistoća, tamo Isus ne može 
da dalje ostane. Moraš biti prost od svake 
himbenosti i pretvaranja. Poput djeteta 
moraš biti iskren i pošten u svojim rije- 
čima i u cijelom svom ponašanju. Moraš 

nadalje biti krotak i ponizan. Dobro dijete 
lako zaboravi svaku uvredu. Ne diže se 
oholo nad druge, nego se rado igra i za- 
bavlja sa svakim. Tako treba da i ti budeš 
prama svojim bližnjima. 

Božanski Spasitelj će ti već kazati u 
sv. Pričesti, što kod Tebe najviše manjka. 

Probudi pokajanje i obnovi svoje od- 
luke ! 

Srijeda: Priča o mudrim i ludim dje- 
vicama. 

1. Isus pričaše svojim učenicima priču 
o deset djevica. Kraljevstvo je nebesko 
kao deset djevica, koje uzeše svjetiljke 
svoje, ali ne imahu sa sobom ulja. A bu- 
mudre, a pet lude. I lude uzeše svjetiljke 
svoje, ali ne maše sa sobom ulja. A bu- 
dući da ženika ne bijaše dugo, zadrije- 
maše i pospaše. U ponoći probudi ih vika: 
»Eto zaručnika, izlazite mu ususret!« Sad 
ustadoše sve djevice i upališe svjetiljke 
svoje, a lude rekoše mudrima: »Dajte nam 
od vašega ulja, jer naše svjetiljke hoće da 
se ugase.« No ove im ne dadoše. A kad 
ove otiđoše kupiti, dođe zaručnik i spre- 
mne uđoše s njim na svadbu, i zatvoriše 



se vrata. Poslije pak dođoše i one druge 
govoreći: »Gospodaru, gospodaru, otvori 
nam!« A on im reče: »Zaista vam kažem, 
ne poznajem vas!« Budni dakle bdijte, jer 
• ne znate dana ni časa. 

2. Zaručnik je Krist, djevice su vjer- 
nici, svjetiljka je vjera, ulje jesu dobra 
djela i kreposti kršćanskoga života. Lude 
djevice jesu oni kršćani, koji doduše po- 
sjeduju luč svete vjere, ali koji se malo 
brinu za kršćanski život i dobra djela. Oni 
žive lakoumno, misle samo uvijek na vre- 
menito i prolazno, da im je život što udob- 
niji ovdje na zemlji, a za ono najglavnije, 
za besmrtnu dušu, slabo se brinu. 

O nemoj da i ti spadaš u broj takih! 
Pomisli često, a osobito sada pri koncu 
crkvene godine, na ovu veliku istinu: Za- 
što sam na svijetu? Ispitaj se kod sv. Pri- 
česti, da li ti uistinu pojedine dane sma- 
traš kao nove milosti i kao takve ih spro- 
vađaš? Često probudi pravo kajanje za sve 
nemarnosti i obnovi svoju odluku! Vladaj 
» se poput mudrih djevica, i drži svoje svje- 
tiljke pripravne, t. j. sprovedi svaki dan 
kao pravi kršćanin, jer ti zaista ne znaš, 
kada će te Spasitelj pozvati na drugi svi- 
jet. Ti se možda nadaš, da poradi svoje 




598 



599 



mladosti još imaš mnogo pred sobom, ali 
zar ne nose često i mladiće u grob? Živi 
tako, da si pripravan svaki dan umrijeti! 

Preporuči se kod sv. Pričesti ponovno 
Srcu Isusovu i prikaži Mu svoje dobre od- 
luke! 

Četvrtak: Priča o talentima, 

1. U priči o talentima želi nas Spasi- 
telj upozoriti na to, da dobro i revno upo- 
trijebimo milost Božju i da se tako pri- 
pravljamo za vječnost. Kad budemo došli 
jednom na sud, postupat će Sin čovječji s 
nama kao čovjek, koji se spremao na put. 
Prije toga dozva sluge svoje, da im preda 
blago. »Radite s njima, dok se ne vratim!« 
Prva dvojica bijahu marljiva i zaradila su 
još jedamput toliko, koliko su od gospo- 
dara bili primili. No treći ne uradi ništa, 
već zakopa svoj talenat u zemlju. Poslije 
duljeg vremena dođe gospodar tih sluga i 
stade računati s njima. Prva dvojica po- 
kazala su svoju dobit. Svakoga gospodar 
nagradi rekavši mu: »Dobro, slugo dobri 
i vjerni! Budući da si bio u malom vjeran, 
nad mnogim ću te postaviti, uđi u veselje 
gospodara svojega!« Lijenog pak slugu po- 



kara veleći mu: »Bacite ga u tamu naj- 
< skrajnju, gdje će biti plač i škrgut zuba.« 

2. Smisao ove lijepe priče je jasan. 
Gospodar je naš Spasitelj, Isus Krist, slu- 

, ge smo mi ljudi. — Talenti to su oni raz- 
ličiti darovi, koje nam je Stvoritelj podi- 
jelio na tijelu i duši. To je dakle život i 
zdravlje, naših pet osjetila, naš imetak i 
vremenita dobra, pamćenje, razum i volja, 
nadalje sveta vjera, posvećujuća i djelu- 
juća milost, sveti sakramenti, osobito sv. 
Misa i sv. Pričest. S ovim talentima treba 
da radimo, t. j. treba da ih upotrijebimo 
na slavu Božju i na spasenje naših neumr- 
lih duša. Sve, sve samo za Boga! 

3. Bog dijeli talente i darove različito; 
jednom daje više, a drugom opet manje. 
Zašto On to čini, to je tajna Njegove Bo- 
žanske providnosti. No tim nije rečeno, da 
On zato jednoga više možda voli nego 

> drugoga. On je slugu, koji je sa dva talenta 
zaradio još dva, isto tako nagradio kao i 
onoga, koji je sa svojih pet talenata zado- 
, bio još pet. Na množinu talenata Bog ne 
gleda, nego jedino na dobru porabu nji- 
hovu. Tako može priprosti čovjek, koji 
revno služi Bogu, jednom isto tako visoko 
— dapače još na viši stepen na nebu doći 

nego onaj, koji je obnašao kakvu visoku 
službu ili čast ovdje na zemlji. 

Petak: Isusa svlače i napajaju žuči i 
octom, 

1. Promatrat ćemo danas opet trpećeg 
Spasitelja. Pogledaj Ga, kako Mu krvnici 
trgaju odijelo. O kako Ga je boljelo ovo 
nemilosrdno svlačenje. Sve su Mu se rane 
opet obnovile. Osobito je boljelo Njegovu 
dušu, kad je bio izložen očima i ruglu su- 
rovog naroda. Isus je ovdje još jednom 
učinio zadovoljštinu za sve grijehe neči- 
stoće, kojima ljudi oskvmjuju svoje tijelo. 

Premilosrdni Isuse, molim Te usrdno 
kod ove sv. Pričesti, oprosti mi sve, što 
sam ikad sagriješio nečistoćom i bludno- 
šću. Oprosti mi poradi svoje gorke muke! 
Daj da moje tijelo bude i ostaje čisti hram 
Duha Svetoga. Radije me pusti umrijeti, ne- 
goli počiniti koji nečisti grijeh. 

2. Zatim su donijeli krvnici posudu s 
vinom, koje je bilo pomiješano sa žuči i 
octom. Ovo je imao Isus da pije, da ne 
ćuti toliko bolova razapinjanja. Isus je sa- 
mo okusio taj napitak, jer je htio sve mu- 
ke da podnese u potpunoj njihovoj gor- 



, kosti te da ih prikaže za nas svome Ocu 
nebeskome. Ovaj gorki napitak okusio je 
zato, da dade zadovoljštinu za našu izbir- 
Ijivost u jelu i pilu. 

Koliko ljudi griješe neumjerenošću u 
jelu i pilu, putenošću, oblizavošću i izbir- 
ljivošću! Imaš li i ti tu pogrešku na sebi? 
Moli trpećeg Spasitelja od srca za oprošte- 
nje i odluči, da ćeš tu i tamo svoj okus obu- 
zdati, makar samo u malim stvarima. Ku- 
šaj to već danas učiniti! 

30, studenoga: Svetkovina sv, Andrije 

1. Sv. Andrija bio je jedaini od prvih 
učenika Isusovih, a doveo je k Isusu i svo- 
ga brata Simona Petra rekavši mu rado- 
sne riječi: »Našli smo Mesiju.« Kao apo- 
stol navješćivao je riječ Božju u Traciji, 
a poslije u Ahaji. Tamo je i umro muče- 
ničkom smrću. On bijaše rastegnutih uda 
od sedam krvnika bičevan a tada na križ 
pribijen. Kad je ugledao križ, rekao je div- 
v ne riječi: »S pouzdanjem i veseljem dola- 
zim k tebi, o križu, primi mene učenika 
Onoga, koji je na tebi visio. O dragocjeni 
križu, davno očekivani, srdačno ljubljeni, 
neumorno traženi i napokon nađeni, o kri- 

žu, rastavi me od ljudi i dovedi me moje- 
mu Učitelju!« Još viseći na križu propovi- 
jedaše apostol prisutnima i obrati ih mno- 
go. 

2. Zar nije apostolski život sv. Andrije 
bio neprestani život ljubavi naprama Isu- 
su? Andrija se radovaše, kad nađe Isusa; 
odmah Mu privede i svoga brata; u vjer- 
noj ljubavi je svuda slijedio Isusa i bio Mu 
je revan učenik. Sve muke i poteškoće 
apostolskoga života prikazivaše Isusu. Za 
svoga božanskoga meštra hrlio je veselo i 
u smrt, na križ. 

3. O sv. Andrija, veliki apostole Go- 
spodnji, isprosi mi sada u sv. Pričesti mi- 
lost, da svoj cijeli život jedino u ljubavi 
Isusovoj provedem. »Sve za Isusa,« neka 
bude lozinka za svaki sat i časak mojega 
života. Naročito ću gledati da odsele svoje 
male križiće dragom Spasitelju iz ljubavi 
strpljivo podnosim. 

Dragi i dobri Isuse, ova odluka neka 
Ti je opet prikazana, neka vrijedi za svaki 
čas moga života, pa makar ja i gdjekad 
zaboravio na nju. 

Sve za Tebe i to jedino za Tebe, o 
Isuse! 

7. siječnja: Darovi triju mudraca .... 88 

8. siječnja: Poziv pogana . 89 

9. siječnja: Povratak triju mudraca ... 91 

10. siječnja: Isus u Presv. Oltarskom Sakra- 
mentu 93 

11. siječnja: Što čini strast u čovjeku ... 95 

12. siječnja: Sreća nevine dječice 96 

13. siječnja: Bijeg u Egipat I 98 

14. siječnja: Bijeg u Egipat II 99 

Nedjelja u osmini Bogojavljenja: 

Ime Isusovo , . , . . 101 



Druga nedjelja poslije Bogojavljenja. 

Nedjelja: Povratak isv. Obitelji u Nazaret . . 102 

Ponedjeljak: Sakriveni život Isusov bio je ži- 
vot molitve 104 

Utorak: Isus radi u Nazaretu 106 

Srijeda: Život samozataje 108 

Četvrtak: Dvanaestgodišnji Isus u hramu . . 109 

Petak: Život poslušnosti 111 

Subota: Život napredovanja u dobru . . . 113 



Treća nedjelja poslije Bogojavljenja. 

j 

Nedjelja: Ozdravljenje gubavca i bolesnog 

sluge 114 

21. siječnja: Svetkovina sv. Janje .... 116 

Utorak: Djelovanje sv. Ivana Krstitelja . . 118 

Srijeda: Krštenje Isusovo .119 

Četvrtak: Poziv prvih učenika 121 

Petak: Svadba u Kani 122 

25. siječnja: Obraćenje sv. Pavla .... 124 



Četvrta nedjelja poslije Bogojavljenja. 



Nedjelja: Oluja na moru 126 

Ponedjeljak: Oluja u Crkvi Božjoj . . . 128 

Utorak: Isus i Nikodem 130 

Srijeda: Isus kod zdenca 132 

29. siječnja: Svetkovina sv. Franje Saleškoga 134 

2. veljače: Svijećnica 136 

3. veljače: Svetkovina sv. Blaža .... 138 

Peta nedjelja poslije Bogojavljenja. 

Nedjelja: Priča o kukolju i pšenici . . . 139 

Ponedjeljak: Kain i Abel 141 

Utorak: Božje milosrđe i Kainova tvrdokornost 143 
Srijeda: Umnožen je i zloća ljudi . . , , 145 
Četvrtak: Sv. Pričest najbolje sredstvo proti 
grijehu 

10. veljače: Sveta Skolastika 148 

11. veljače: Ukazanje Bezgrešnog Začeća u 

Lurdu 150 

Šesta nedjelja poslije Bogojavljenja, 

Nedjelja: Priča o gorušičnom zrnu . . , 

Ponedjeljak: Priča o kvascu 

Utorak: Opći potop I 

Srijeda: Opći potop II 

Četvrtak: Česta sveta Pričest najbolje sred 
stvo za svet život u mladosti . . . 

Petak: Noa u lađi 

Subota: Marija, zaštitnica mladeži . . . 

Sedamdesetnica. 

Nedjelja: Prispodoba o radnicima u vino- 



Š radu I 

Ponedjeljak: Priča o radnicima u vinogradu II 166 
Utorak: Isus pomazan od Magdalene . . . 167 



. 152 

. 153 
. 155 

. 157 

. 159 

. 161 
. 162 



20 

Srijeda: Ulaz Isusov u Jeruzalem I ... 169 

Četvrtak; Isus ulazi svečano u Jeruzalem II 171 
4. ožujka: Svetkovina sv. Kazimira . . . 173 

Subota: Isus proklinje smokvu 175 

Šezdesetnica. 

Nedjelja: Priča o sijaču I 177 

Ponedjeljak: Prispodoba o sijaču II ... . 179 

Utorak: Priča o sijaču III 181 

Srijeda: Priča o sijaču IV 183 

7. ožujka: Svetkovina sv. Tome Akvinskoga 184 

9. ožujka: Svetkovina sv. Franciske Rimske 186 

Subota: Zadovoljština za pokladne dane . . 188 



Pedesetnica. 

Nedjelja: Isus proriče svoju muku .... 189 



Ponedjeljak: Korist trpljenja 191 

Utorak: Ozdravljenje slijepca kod Jerihona 193 

Srijeda: Pepelnica 195 

Četvrtak: Značenje korizme 197 

Petak: O samozataji 199 

19. ožujka: Sveti Josip 200 

Prva nedjelja korizmena. 

Nedjelja: Đavao kuša Isusa 202 

Ponedjeljak: O napastima 204 

Utorak: O bližnjoj prigodi 206 

Srijeda: Veliko vijeće zaključuje smrt Isusovu 208 



j Četvrtak: Juda prodaje Isusa 210 

Petak: Priugotavljanje vazmenog janjeta . . 212 

25. ožujka: Blagovijest 214 

Druga nedjelja korizmena. 

Nedjelja: Preobraženje Isusovo 216 

^ Ponedjeljak: Pranje nogu 218 

Utorak: Ustanovljenje Presv. Oltarskog Sa- 
kramenta 220 

Srijeda: Ustanova sv. Mise 222 

Četvrtak: Isus u Presv. Sakramentu . . . 224 

Petak: Nedostojna Judina Pričest .... 226 



7. travnja: Svetkovina bi. Hermana Josipa 228 



Treća nedjelja korizmena. 

Nedjelja: Isus izgoni vraga 230 

Ponedjeljak: Isus na Maslinskoj gori I . . 232 
Utorak: Isus na Maslinskoj gori II ... , 234 
Srijeda; Molitva Isusova na Maslinskoj gori 236 
Četvrtak: Isus uhvaćen na Maslinskoj gori 238 

Petak: Isusa vode k Ani 241 

i Subota: Isus pred velikim vijećem .... 243 



Četvrta nedjelja korizmena. 

^ Nedjelja: Čudnovato množenje kruha . . . 245 
Ponedjeljak: Petar se odriče Isusa .... 246 

Utorak: Petrovo i Judino kajanje .... 248 

Srijeda: Isus pred Pilatom 250 

Četvrtak: Isus pred Herodom ...... 252 

Petak: Isus i Baraba 254 

Subota: Isus pred Pilatom 256 

Gluha nedjelja. 

Nedjelja: Isusa bičuju 258 

Ponedjeljak: Isusa trnjem krune .... 260 

Utorak: Isus pred pukom 261 

Srijeda: Isus osuđen na smrt križa .... 263 

Četvrtak: Križni put 265 

Petak: Sedam žalosti Majke Božje . . . 267 
Subota: Isusova pratnja na križnome putu . 268 



Veliki tjedan. 



Nedjelja: Cvjetnica 270 

Ponedjeljak: Isusovo razapinjanje .... 272 

Utorak: »Oče, oprosti im, jer ne znaju, što 

čine!« 274 

Srijeda: »Zaista ti kažem: Još danas bit ćeš 

sa mnom u raju!« 276 

Veliki četvrtak: Ustanova Presv. Sakramenta 278 
Veliki petak: Žrtva na križu ...... 280 

Velika subota: Tijelo Isusovo skidaju s križa 

i polažu u grob 281 

Uskrsni tjedan. 

Nedjelja: Uskrsnuće Isusovo ...... 283 

Ponedjeljak: Pobožne žene na grobu . . . 285 

Utorak: Neprijatelji Isusovi poslije uskrsnuća 287 
Srijeda: Isus se ukazuje dvojici učenika na 

putu u Emaus 288 

Četvrtak: Isus se ukazuje učenicima . . . 290 

Petak: Isusovo ukazanje na jezeru Geneza- 

retskom 291 

Subota: Isus i Petar 293 

Prva nedjelja poslije Uskrsa. 

Bijela nedjelja: Prva sv. Pričest 295 

Ponedjeljak: Djelovanje sv. Pričesti I . , 296 
Utorak: Djelovanje sv. Pričesti II .... 298 
Srijeda: Djelovanje sv. Pričesti III .... 299 
Četvrtak: Dalnja priprava za sv. Pričest . . 300 

Petak: Bližnja priprava za sv. Pričest . . 302 

Subota: Zahvala poslije sv. Pričesti , . . 304 



5* 

Druga nedjelja poslije Uskrsa. 



Nedjelja: Isus dobri pastir 306 

Ponedjeljak: Ustanovljenje sakramenta pokore 307 

Utorak: Pokajanje 309 

Srijeda: Dobra odluka 311 

Četvrtak: Dnevno ispitivanje savjesti 

Petak: Osobita odluka 

Subota: Razmatranje za mjesec svibanj 



Treća nedjelja poslije Uskrsa. 

Nedjelja; Zaštita sv. Josipa 317 

Ponedjeljak: Nagrada za križ života . . . 318 
4. svibnja: Svetkovina sv. Monike .... 320 

Srijeda: Zvanje Abrahamovo 321 

Četvrtak: Abrahamova miroljubivost i nese- 
bičnost 323 

Petak: Propast Sodome i Gomore .... 324 

Subota: Marija naš uzor 326 

Četvrta nedjelja poslije Uskrsa. 

Nedjelja: Duh Sveti u Crkvi ...... 327 

Ponedjeljak: Sv. Misa kao žrtva hvale I . 328 

Utorak: Sv. Misa kao žrtva hvale II ... 329 

Srijeda: Sv. Misa žrtva pomirbe 331 

Četvrtak: Sv. Misa žrtva prošnje .... 332 

Petak: Duhovna sv. Pričest 334 

16. svibnja: Sv. Ivan Nepomuk 335 



Peta nedjelja poslije Uskrsa. 

Nedjelja: 0 prosnoj molitvi . . . . 

Ponedjeljak: Pobožnost kod molitve 

Utorak: Dobra nakana . 339 

Srijeda: Zagovorna molitva . 340 

Četvrtak: Uzašašće Isusovo 342 

Petak: Sv. Pričest je zalog vječnog blaženstva 343 
Subota: Oprosti 345 

Šesta nedjelja poslije Uskrsa. 

Nedjelja: Duh Sveti 346 

Ponedjeljak: Marija i učenici iza uzašašća 

Isusova 348 

Utorak: Hram Duha Svetoga 349 

Srijeda: Duh Sveti i smrtni grijeh .... 350 

Četvrtak: Duh Sveti i laki grijeh 351 

Petak: Nadahnuće Duha Svetoga 352 

Subota: Marija kao čista zaručnica Duha 

Svetoga 353 

Duhovska nedjelja. 

Duhovi: Dolazak Duha Svetoga 354 

Duhovski ponedjeljak: Propovijedanje apo- 
stola ..... 356 

Utorak: Život prvih kršćana 357 

Srijeda: Ljubav prvih kršćana 358 

Četvrtak: Ananija i Safira 359 

Petak: Apostoli pred velikim vijećem . . . 361 

13. lipnja: Sv. Anto Padovanski .... 362 

Nedjelja: Presveto Trojstvo 364 

Ponedjeljak: Providnost Božja 365 

Utorak: Providnost Božja i patnje ovoga 

svijeta 367 

Srijeda: Providnost Božja i zla u svijetu . 368 

Četvrtak: Tijelovo 370 

Petak: Presv. Oltarski Sakramenat je naše sve 371 
Subota: Isus u Sakramentu slika molitve . . 373 



Druga nedjelja iza Duhova. 



Nedjelja: O sv. Pričesti 374 

Ponedjeljak: Isus u Sakramentu je uzor po- 
slušnosti 376 

Utorak: Isus u Sakramentu uzor šutnje . . 377 

Srijeda: Isus u Sakramentu uzor poniznosti . 378 

Četvrtak: Isus u Sakramentu uzor blagosti . 379 

Petak: Svetkovina Srca Isusova 380 

21. lipnja: Svetkovina svetog Alojzija . . 382 

Treća nedjelja iza Duhova. 

Nedjelja: Milosrđe Srca Isusova 384 

Ponedjeljak: Blagdan sv. Ivana Krstitelja . 385 

Utorak: Josip misirski I ........ 387 

Srijeda: Josip misirski II ....... 388 



29, lipnja: Blagdan prvaka apostolskih sv. 

Petra i Pavla 389 

Petak: Srce Isusovo uzor kreposti .... 391 

2. srpnja: Pohod BI. Dj. Marije .... 392 

r 

Četvrta nedjelja iza Duhova. 



I Nedjelja: Obilni ribolov 394 

Ponedjeljak: Josip misirski prodan od svoje 

braće 395 

Utorak: Josip u kući Putifarovoj .... 397 

Srijeda: Josipa napastuju 398 

Četvrtak: Josip u tamnici 399 

Petak: Obećanja Srca Isusova .... 401 

Subota: Marija, zaštitnica čistoće .... 402 

Peta nedjelja iza Duhova. 

Nedjelja: Nedjeljno evanđelje ..... 403 

Ponedjeljak: O ljubavi bližnjega I ... 405 

Utorak: O ljubavi bližnjega II 406 

J 19. srpnja: Sv. Vinko Paulski 407 

Četvrtak: Uzvišen je Josipa misirskog , . . 408 
Petak: Josip oprašta svojoj braći .... 410 

22. srpnja: Svetkovina sv. Marije Magdalene 411 



1 Šesta nedjelja iza Duhova. 

Nedjelja: Čudesno umnoženje kruha . . . 413 

26. srpnja: Svetkovina sv. Ane 414 

Utorak: Jakovljevo veselje 415 

31. srpnja: Sveti Ignacije Lojolski .... 416 

Četvrtak: Isus u Presv. Sakramentu je naš 

otac 418 

Petak: Požrtvovni život Srca Isusova . . . 419 
2. kolovoza: Sv. Alfonzo Ligori . . . . . 421 

Sedma nedjelja iza Duhova. 

Nedjelja: Nedjeljno evanđelje 422 

Ponedjeljak: O zavađanju I 423 

Utorak: O zavađanju II 424 

Srijeda: Dobro drvo 426 

Četvrtak: Dobra djela I 427 

Petak: Dobra djela II 428 

4. kolovoza: Sv. Dominik ....... 430 

Osma nedjelja iza Duhova. 

Nedjelja: Nepravedni upravitelj 431 

10. kolovoza: Svetkovina sv. Lovre . . . 432 

Utorak: 0 smrti I 434 

Srijeda: 0 smrti II 435 

13. kolovoza: Svetkovina sv. Ivana Berchmansa 436 

Petak: O sudu 438 

15, kolovoza: Velika Gospa 439 * 

Deveta nedjelja iza Duhova. 

Nedjelja: Tvrdokornost Jeruzalema . . . 440 

Ponedjeljak: Smrtni grijeh I 442 

Utorak: Smrtni grijeh II 443 

Srijeda: Smrtni grijeh III 444 

20. kolovoza: Svetkovina sv. Bernarda . . 446 

25. kolovoza: Svetkovina sv. Ljudevita . . 447 

28. kolovoza: Svetkovina sv. Augustina . . 448 



Deseta nedjelja iza Duhova. 



Nedjelja: Farizej i carinik 450 

Ponedjeljak: O lakom grijehu I 451 

Utorak: Mali grijeh II 452 

Srijeda: O glavnoj pogreški 453 



Četvrtak: Isus u Presv. Oltarskom Sakramen- 
tu ljubi nas majčinskom ljubavlju . . 454 

Petak: Sv. Pričest kao sredstvo proti malim 



grijesima 455 

Subota: Mjesečna obnova duha 456 



Jedanaesta nedjelja iza Duhova. 



Nedjelja: Ozdravljenje gluhonijemog . . . 458 

Ponedjeljak: O laži 459 

Utorak: Ogovaranje I 460 

Srijeda: Ogovaranje II 462 

Četvrtak: Isus u Sakramentu naš liječnik . 463 

Petak: O klevetanju . 465 

Subota: O krivom sudu 466 

Dvanaesta nedjelja iza Duhova. 



Nedjelja: Blagdan sv. Anđela Čuvara . . 467 

Ponedjeljak: Priča o milosrdnom Samaritancu 468 
Utorak: Kako je Mojsije bio spašen . , . 470 

Srijeda: Goreći grm 471 

Četvrtak: Deset zala 473 

Petak: Prelaz preko Crvenog mora .... 474 

8. rujna: Blagdan rođenja Marijina . . . 475 

Trinaesta nedjelja iza Duhova. 

Nedjelja: Deset gubavaca 476 

Ponedjeljak: Zahvalnost prema Bogu . . 478 

13. rujna: Svetkovina sv. Notburge . , . 479 

14. rujna: Uzvišenje sv. križa 480 

Četvrtak: Mana u pustinji . 482 

Petak: Deset zapovijedi Božjih ..... 483 

17, rujna: Svetkovina sv. Hildegarde . 484 

Četrnaesta nedjelja iza Duhova. 

Nedjelja: Služba Božja 485 

Ponedjeljak: Božja providnost 487 

Utorak: Zlatno tele 488 

Srijeda: Buna proti Mojsiji 489 

Četvrtak: Bog kazni Mojsija i Arona . . . 491 

Petak: Ulaz u obećanu zemlju 492 

Subota: Sveti Anđeli Čuvari 493 



Petnaesta nedjelja iza Duhova. 



Nedjelja: Isus uskrisi mladića iz Naima . 494 

Ponedjeljak: Kralj Saul ........ 495 

Utorak: Bog izabire Davida 497 



Srijeda: Davidova borba s divom Golijatom 498 
“Četvrtak: Isus u Sakramentu je najviši sudac 499 
Petak: Isus uhvaćen na Maslinskoj gori . . 500 

29. rujna: Svetkovina sv. arkanđela Mihaela 502 

Šesnaesta nedjelja iza Duhova. 



Nedjelja: Isus među farizejima 503 

Ponedjeljak: Saul i David 505 

Utorak: Velikodušnost Davidova .... 506 

Srijeda: David i Jonata . 507 

Četvrtak: Davidov grijeh i pokora I ... 508 

Petak: Davidov grijeh i pokora II .... 510 



4. listopada: Svetkovina sv. Franje Asiškog 511 

Sedamnaesta nedjelja iza Duhova. 



Nedjelja; Svetkovina sv. krunice .... 512 

Ponedjeljak: O ljubavi k Bogu I .... 514 

j Utorak: O ljubavi Božjoj II 515 

Srijeda: 0 ljubavi Božjoj III 516 

Četvrtak: O ljubavi bližnjega I 518 

Petak: Srce Isusovo primjer ljubavi bližnjega 519 
♦ Subota: O ljubavi bližnjemu II 521 

Osamnaesta nedjelja iza Duhova. 

Nedjelja: Kako je Isus izliječio uzetoga . . 522 

Ponedjeljak: Apsalomov neposluh i kazna . 523 

Utorak: Kralj Salamon 525 

Srijeda: Tobija 527 

Četvrtak: Tobija i anđeo Rafael 528 

Petak: Tri mladića u ražarenoj peći . . . 530 

Subota: Starac Eleazar 531 

Devetnaesta nedjelja iza Duhova. 

Nedjelja: Priča o kraljevoj svadbi .... 533 

Ponedjeljak: O paklu I 535 

Utorak: O paklu II 536 

10. listopada: Svetkovina sv. Franje Borgije 537 
Četvrtak: Priča o izgubljenom sinu I . . . 539 

Petak: Priča o izgubljenom sinu II ... 541 

15. listopada: Svetkovina sv. Terezije . . . 542 



Dvadeseta nedjelja iza Duhova. 

Nedjelja: Isus izliječi sina kraljevskog či 



novnika 544 

1. studenoga: Svi Sveti . 545 

2. studenoga: Dušni dan I 547 

Srijeda: Dušni dan II . 548 

4. studenoga: Sv. Karlo Boromejski . . . 550 

Petak: Štovanje svetaca 552 

Subota: Općinstvo svetih 553 

Dvadeset i prva nedjelja iza Duhova. 

Nedjelja: Očenaš; predgovor i prva prošnja . 555 
Ponedjeljak: »Dođi kraljevstvo Tvoje« . . 556 
Utorak: »Budi volja Tvoja kako na nebu, 

tako i na zemlji« 558 

Srijeda: »Kruh naš svagdanji daj nam danas« 560 
Četvrtak: »Otpusti nam duge naše« . . . 561 
Petak: »Ne uvedi nas u napast« .... 563 
Subota: »Nego izbavi nas od zla« .... 564 

Dvadeset i druga nedjelja iza Duhova. 



Nedjelja: Posvećenje crkve 566 

11. studenoga: Sv. Martin 568 

Nedjeljno evanđelje 569 

13. studenoga: Sv. Stanislav Kostka . . . 571 

Četvrtak: Isus u Presv. Oltarskom Sakra- 
mentu naš savjetnik 573 

Petak: Isus pada triput pod križem . . . 575 

19. studenoga: Blbgdan sv. Elizabete . . . 576 



Dvadeset i treća nedjelja iza Duhova. 

Nedjelja: Isus uskrisi jednu djevojčicu . . 579 

Ponedjeljak: Priča o bogatašu i siromašnom 



Lazaru I , 581 

Utorak: Priča o bogatašu i siromašnom La- 
zaru II 583 

22. studenoga: Blagdan sv. Cecilije . . . 584 

Četvrtak: .Uskrsnuće Lazarevo 586 

Petak: O bratskoj ljubavi 58‘. 

25. studenoga: Blagdan sv. Katarine . . . 589 

I 

Zadnja nedjelja iza Duhova. 

Nedjelja: O posljednjem sudu I .... 59' 

Ponedjeljak: O posljednjem sudu II ... 59 

Utorak: Isus prijatelj malenih 594 

Srijeda: Priča o mudrim i ludim djevicama 596 

Četvrtak: Priča o talentima 598 

Petak: Isusa svlače i napajaju žuči i octom 600 
30. studenoga: Svetkovina sv. Andrije . . . 601 





